
মূল্য : চার টাকা 


মানব-প্রেমিক বিবেকানন্দ ছিলেন সর্বোপরি ভারত-প্রেমিক, আব তার সেই 
ভারত-প্রেম ভারতের অভ্ভীতের শৌরব রোমস্থনের নামান্থর ছি না, অথাৎ 
তার ভারত-প্রেম নিবা্, ব্লীব ভীরু ভাব-বিলাস ছিল না/ সমকালীন 
ভারতের দুর্শ।, তার পরাধীনতা, তার লাঞ্চন। স্বামী বিদেকানন্দকে পাগল 
করে দিয়েছিল বেদনায় । তীর দুর্জয় পৌকরুষ, অসামান্য আত্মিক শক্ি, 
অতুলনীয় ধী-শক্তি সব কিছু তিনি নিবেদন করেছিলেন ভারতবষের 
বাদনৈতিক মুক্তির জন্যে। বাঙ্নৈতিক পবাধীনতার ছুবিসহ অপমান ৭ 
হীনতাকে উপেঙ্গ! কবে, কিন্বা তাকে দূর কবনাব চেগ্টা না করে একনট 
নিভৃতে আধ্যান্মিকতাব চচ| কববাৰ মতো কাপুরুষ ছিলেন না বিবেকানন্দ | 
ভাব সাধনা প্রাণবাধু চিল ভারতব্ধেব মুক্কি, সে-দুক্ি শুধু থ্যানপাপথার দ্বাব। 
ব্যক্তির উপলব্িমলক মুক্তি নয, সে-মুক্তি জাতির সরবাঙ্গীন ঘুক্তি- অর্থনৈতিক, 
সামাজিক « বাজনৈতিক মুক্তি 

নিবেদিতা জীবনে যে ভাব গুরুদেবেব রাজনৈতিক সন্ভাব প্রবল ছাপ পডবে, 
সেটি সতজেই অন্মেয়। কেলটিক বন্ত নিবেধিতাব দেহে ছিল প্রবাহিত, 
ইংরেজ-বিছ্েষ ছিল তাব জাতিগত সংস্কার । জাতীয় মুক্তিকে আধাম্মিক 
সাধন। থেকে সম্পূর্ণ স্বতশ্থ করে দেখা যেমন সম্ভব ছিল ন। বিবেকানন্দের পক্ষে? 
তেমনি সম্ভব ছিল নানিবেদিতার পক্ষে ।  প্রথরবুদ্ধিশালিনী নিবেদিতা 
স্বামীজীর বক্তৃতা শুনলেন লগ্নে, প্রশ্ন তুললেন, নিবিচারে মেনে নিলেন ন। 
তার মত। যখন শুনপেন বিবেকাঁনন্দেধ মুখে বুদ্ধদেবের সেই অমৃতবাণী, 
তাব সেই প্রতিজ্ঞ! যে, ষতদিন জগতের প্রতিটি জীব মুক্ত না হয়, ততদিন 
তিনি কর্ষণথেকে বিরত থাকবেন না, পরিনির্বাণ গ্রহণ করবেন না, ফথন 
বুঝলেন যে, এই সন্গযাসীও ভগবান বুদ্ধের সেই পথেরই অনুগামী; যখন 
স্টনলেন রাখমোভনকে স্বামীজী “নব্যভারতেব সবশ্রেষ্ট বাক্তি” বলে ঘোষণ। 
করেছেন , ঘখন পেলেন বিবেকানন্দের চিঠি--“আমি চাই বলিষ্ঠ বাক), 


ছুই 


বলিষ্ঠতর কাজ। জাগো, জাগো, মহাপ্রাণ। জগৎ যন্ত্রণায় জলিয়া পুডিয়া 
মরিতেছে। তোমার নিদ্রা যাইবার অবসর কোথায় ?”--তখন তিনি 
আত্মসম্পণ করলেন এই গুরুর কাছে । বৈদান্তিক ধারণার এমন এক অটল 
ভূমিতে এই গুরু তার শিঙ্কার মনকে প্রতিষ্ঠিত করলেন যেখান থেকে একান্ত 
বন্ধন-বিহীন মন নিয়ে জীবনকে দেখা সম্ভব। এমন কি, গুরুগিরির অহমিকা 
থেকেও নি িতাকে মুক্তি দিয়েছিলেন স্বামী বিবেকানন্দ। ভারতের 
কল্যাণের জন্যে (ন্রুত্িত।কে উৎসর্গ করে বিবেকানন্দ তাকে বলেছিলেন-_ 
“যদি আমার নিজের কোন অভিপ্রায় সিদ্ধির জন্য তোমাকে আমি বলি রূপে 
গ্রহণ করিয়া থাকি, তবে এই বলি বুথা হউক; আর যদ্দি ইহার মূলে সেই 
পরমাশক্তির ইচ্ছা! থাকে, তবে তুমি সাক হও, তোমার জয় হউক 1" 

সত্তার শিখর থেকে উচ্চারিত এমন মহোতুম বাণী ক'বারই বা উচ্চারিত 
হয়েছে এই পৃথিবীতে, কজন শিষবোের সৌভাগ্য হয়েছে গুরুর মুখ থেকে বিশ্ব- 
কল্যাণের জন্যে শিষ্তকে নৈবেছ্ঠ দেবার এমন সত্াবাণী শোনবার ? 


ভারতবর্ষকে নিবেদিতা প্রাণ দিয়ে ভালোবেসেছিলেন । যা কিছু দেখেছিলেন 
সবই তিনি তার ভালোবাসার আলোকে অপরূপ রূপে দেখেছিলেন। প্রতিটি 
সংস্কার, প্রতিটি আচার আধ্যাত্মিকতার জ্যোতিম্নয় রূপ গ্রহণ করেছিল তার 
গভীর প্রেম্দৃষ্টির সম্মুখে । নিবেদিতার মত এমন করে ভারতবর্ষকে 
ভালোবাসতে খুব কম লোকই পেরেছেন। ভারতবর্ষের অপমানের জন্টে এমন 
করে জলে পুড়ে মর, এমন গভীর বেদনাবোধ, ভারতীয়দের আত্ম-অবিশ্বাস 
ঘোচাবার জন্যে এমন ব্যাকুলতা, ভারতের সাধনার মহত্বকে পুন:-প্রতিষ্টিত 
করবার জন্তে এমন প্রাণঢাল। পরিশ্রম ক'জনাই বা করেছেন? শিল্পগুর 
অবনীন্দ্রনাথ যখন ভারতীয় শিল্পধারার নবধযুগ প্রবর্তন করলেন, তখন বিশ্বের 
দরবারে সেই বার্ত। পৌছে দেবার ভার নিলেন নিবেদিতা । আচাধ জগদীশচন্দ্র 
বন্থকে তিনি উত্সাহ দিলেন তার বিজ্ঞান-সাধনায়, রবীন্দ্রনাথের সঙ্গে মত- 
বিরোধ সত্বেও, ভারতের মুক্তির জন্তে একান্ত-আত্মনিবেদনের দ্বারা রবীন্দ্র- 
নাথের গভীর শ্রদ্ধা লাভ করলেন। বৈপ্লবিক আন্দোলনের সঙ্গে যোগ দিলেন 


তিন 


তিনি। ভারতবর্ষে বৈদেশিক শাসনের অবসান ঘটাবার জন্যে অরবিন্দ, 
ব্ক্ষবান্ধব, পি. মিত্র, সতীশ মুখোপাধ্যায় -এই নেতৃবুন্দের সঙ্গে নিবেদিত 
গুপ্ত সমিতির পরিচালনার ভার নেন। রামকৃষ্ণ মিশনের কর্তৃপক্ষের বিরোধিতা 
তাকে ভারতবর্ষের মুক্তি-আন্দোলন থেকে এক নিমেষের জন্যেও সরিয়ে নিতে 
পারেনি। এই কাজ তার গুরুর "াজ বলে তিনি ঘোষণা করলেন। মিশন 
তাঁকে ত্যাগ করলেন বটে, ভারতবর্ষ কিন্ত তার এই সেকিঠিকে বুকে 
টেনে নিলো । ” 


মহতকে ভোলাই হোলো সববেচেয়ে বড ছুর্ভাগ্য-ব্যক্তির ও জাতির পক্ষে । 
নিবেদিতাঁকে আমরা ভুলেছি। তাকে শুধু একটি “নাম” হিসেবে স্মরণ করে 
রেখেছি । তিনি যে কি ছিলেন, কি করেছেন আমাদের দেশের জন্তে তার 
কোনো ধারণাই বেশীর ভাগ লোকের নেই । ঞীতিভাজন মণি বাগচির লেখা 
“নিবেদিতা” সেই লজ্জা! থেকে আমাদের ভ্রাণ করবে, এই ভারত-সেবিকার 
জীবনী ভারতের নিপীড়িত জনগণের সেবায় আমাদের উদ্ধদ্ধ করবে। 

মৃণি বাগচি পরম শ্রন্ধার সঙ্গে নিবেদিতার জীবন-শতদলের প্রতিটি পাপড়ির 
রঙ ও দূপ আমাদের সামনে ধরে দিয়েছেন । অধিকাংশ স্থলে এঁতিহাসিক 
তথ্য বিরত করে কিন্বা সংগোপন করে ভক্তির পাত্রকে নিখুত মানুষ হিসেবে 
দেখাবার চেষ্টা হয় ভক্তির আতিশষ্যে। সতাই আনন্দের কথা যে, মণি 
বাগচি কোথাও এই ভক্তি-আবিলতার কাছে আত্মসমর্পণ করেন নি। 
নিবেদিতার ব্যক্তিত্বের নব দিক তিনি আমাদের কাছে প্রকাশ করেছেন । 
ইতিহাস কোথাও ভক্তির দ্বারা লাঞ্চিত হয়নি । এই বই বাঙালির ঘরে ঘরে 
স্থান লাভ করুক। এই মহিয়সী নারীর জীবনী আমাদের নিশ্চয়ই সহাম্ততা 
করবে মানব-প্রেমের ও নিষ্কাম কর্মের অপরাজেয় শক্তি উপলব্ধি করতে । 


পয়লা আশ্বিন, ১৩৬২ সৌম্যেন্্রনাথ ঠাকুর 


রত 


“ভগিনী নিবেদিতা সারা ভারতে পরিচিত 
ও ভারতের শ্রিয়। নিবেদিতা নাম গ্রহণ 
তাহার সার্থক । ভারতের সনাতন সভ্যতা 


ও সাধনার ধারাতে তিনি নিঃশেষে 


আপনাকে মিশাইয়া দিয়াছেন । এই ইতরাজ 
মহিল। সমস্ত জীবন দিয় ভারতকে যেভাবে 
ভালবাসিয়াছেন, আমাদের দেশের খুব 
অল্পলোকই সেভাবে দেশকে ভালবাসেন । 
নিবেদিতা আমাদের নিকটে আসিয়াছেন 
এশক্ষা দিতে নয়, শিখিতে ; তিনি নৃতন 
কোন বাণীর প্রবক্রারূপে আমা দর সম্মথে 
দাড়ান নাই, ধাড়াইয়াছেন আতন্তরিক শ্রদ্ধার 
উপাসিকার রূপ লইয়া । ত্ীভার গরুর 
নিকট হউর্ডে ভারতের সাধনার হ্বরূপের 
যেআভাস তিনি পাইয়াছেন, সেই সাধনার 
মধ্যে ভালবাসায় নিজেকে মিশাইয়া দিয়া, 
বিলাইয়া দিয়া-তীহার নিছের সত্তাকে 
তিনি বিকশিত করিতে চাহিয়াছেন। 
ভারতের সাধনার যে সকল দিকের সঙ্গে 
তাহার পরিচয় হইয়াছে, তাহাদের সহ্য 
রূপটি তাভার মধ্যে মুত হইয়া উঠিয়াছে 1 
_-বিপিনচন্্র পাল 


স্বামী বিবেকানন্দ 


ও 
ভগিনী নিবেদিতার 
পুণ্ স্মৃতিতে । 


॥ এই লেখকের ॥ 
বিজয়কৃষ্ণ গোস্বামী 
সবাধিনায়ক সুভাষচন্দ্র 
কামালপাশা 
ছোটদের ছত্রপতি 
ছোটদের অরবিন্দ 
ছোটদের বিবেকানন্দ 
ছোটিদের বার্ণার্ড শ 
ছোটদের কাদন্থরী 
কাজলরেখা 
মভাচীনে শ্রীনেহর 


॥ পরবর্তী বই ॥ 
নিবেদিতা-নৈবেছ্য 
উপাধ্যায় ত্রহ্মবান্ধব 
ভগবান তথাগত 
জাঁমসেদজী টাটা 
সিপাহী যুদ্ধের ইতিহাস 
( বীর সাভারকরের বিখ্যাত পুস্তকের সংক্ষিপ্ত অন্কবাঁদ ) 
া9নাল বাচা], 


(4 ৪গ0% 0 হাত 7,1৮0 80879 ) 


॥ এক ॥ 


লগুন। 
জড়বাদী যুরোগীয় সভ্যতার নবীন গীঠস্থান লগ্ন । 

জ্ঞানের সাধক, বিজ্ঞানের সাধক, শক্তির সাধক, ক্ষিপ্রকার্ধকুশল 
পাশ্চান্ত্যের প্রাণকেন্দ্র লগ্ডন। | 
সেই লগ্ডনে আসিয়াছেন এক হিন্দুযোগী । 

দেবদূতের মতন সুন্দর সৌম্য উজ্জল মূত্তি এক যুবক সন্ন্যাসী । 
অদ্বৈত-বেদান্তের সিংহনাদ তাহার কণ্ে। 

অতলান্তিকের পরপারে যুক্তরাষ্ট্র আমেরিকায় বেদান্তের মহিমা 
প্রচার করিয়া অবশেষে এই সন্ন্যাসী আসিলেন ফুরোপে মিস্‌ 
হেনরিয়েটা মূলার ও ইংরেজ-বন্ধু মিঃ ই. টি. ষ্টাডির সাদর নিমন্ত্রণে 
ইহা ১৮৯৫ সালের অক্টোবর মাসের কথা । 

ইংলগ্ডের জনসাধারণ বিজিত জাতির এই প্রচারককে জানাইল সম্রদ্ধ 
অভ্যর্থনা । শীঘ্রই তাহার যশোগানে ইংলগ্ডের আকাশ বাতাস 
ভরিয়! উঠিল । চারিদিকে হিন্দুযোগীর নাম প্রচারিত হইয়া পড়িল। 
ক্রমে এই হিন্্রযোগীকে দেখিবার জগ্য চারিদিক হইতে দলে দলে 
লোক আসিতে আরম্ত করিল। তাহার বক্তৃতা শুনিতে লোকের 
আগ্রহের সীমা নাই । তাহার সহিত আলাপ পরিচয় করিতে সকলেই 
ব্যগ্র। তাহার বক্তৃতা ও ধর্মোপদেশ শুনিয়া সকলেই মুগ্ধ । 


২ নিবেদি ত' 


২২শে অক্টোবর । স্থান £ পিকাঁডিলির “প্রিন্সেস হল” । সময় ঃ 
অপরাহ্ন। আজ এইখানে হিন্দুযোগী প্রকাশ্যে বক্তৃতা করিবেন। 
লগ্ডনের কু চিন্তাশীল লোকের আজ এইখানে সমাগম হইয়াছে। 
লেডি ইসাবেল মার্গেসন প্রমুখ অভিজাত সম্প্রদায়ের অনেক মহিলাও 
উপস্থিত।! লগ্ডনে এমন দৃশ্য বিরল । সেই শ্রোতাদের মধ্যে ছিলেন 
এক তরুণী । বিদ্ুষী, সুন্দরী, দীর্ঘাঙ্গী এই তরুণীর সর্বাদেহে উদ্ভাসিত 
প্রখর ব্যক্তিত্ব । তাহার এক বান্ধবীর কাছে তিনি লগ্ডনে নবাগত 
এই হিন্লুযোগীর কথা শুনিয়াছেন এবং কতকটা কৌতৃহলভরেই আজ, 
শীতের এই অপরাহে, তাহার বক্তৃতা শুনিতে এইখানে আসিয়াছেন । 
নিরুদ্ধ আগ্রহে শ্রোতারা বসিয়া আছেন। যথাসময়ে সেই হিন্দু 
যোগী আসিয়া বন্তৃতা-মঞ্চে দাড়াইলেন। সকলের দৃষ্টি অমনি 
তাহার উপর নিবদ্ধ হইল । তরুণীও চাহিয়া দেখিলেন। দেখিবার 
মতন আকৃতি । শরীরের রঙ গৌরবর্ণ। মুখটি ফুটন্ত পদ্দের মত 
শ্রপ্রী। সেই মুখ হইতে গান্তীর্ধয ও প্রফুল্পতার লাবণ্য ঝরিয়! 
পড়িতেছে। ন্িগ্ধোজ্জল ললাট । চক্ষু ছুটি দীর্ঘ ও আয়ভ। পপ্প- 
ফুলের পাঁপড়ি যেন। “সই চক্ষের দৃষ্টি আনন্দন্গাত। সমস্ত 
মুখখানিতে উদ্ভাসিত তপস্তা, পবিভ্রতী ও সংঘমের জ্যোতি ও 
সৌন্দর্য । চক্ষু, নাসিকা ও মুখের গঠন পাণ্ডিত্য, বুদ্ধি এবং প্রতিভা- 
বাঞ্জক। মস্তকে গৈরিক রঙের পাগড়ী, সন্যাসীর সবদেহে গৈরিক 
রঙের সুন্দর একটি লম্বা জামা । যেন অভ্রভেদী হিমালয়ের উচ্চ 
শিখরে অরুণদীপ্ত তুবারের সঙ্জী। আয়ত চক্ষু দুইটি হইতে বিচ্ছরিত 
হইতেছে তেজ ও আকবিণী শক্তি। এমন দেদীপ্যমান মৃতি, এমন 
দৃপ্ত পৌরুষ-মগ্ডিত রূপ তরুণী কখনো! দেখেন নাই। তাহার মনে 
হইল, সেই গৈরিকবাসের অন্তরাল হইতে যেন একসঙ্গে কার্লাইল ও 
নেপোলিয়ন উকি মারিলেন। 


নিবেদিতা ৩ 


বক্তৃতার বিষয় ছিল 'আত্মজ্ঞান'। বক্তৃতা আরম্ত হইল। মধুর, 
গম্ভীর স্বর। কী চমৎকার সন্যাসীর কথাগুলি। তত্ব ও তথ্যের কী 
আশ্চর্য বর্ণনা ও ব্যাখ্যান। এমন কণ্ঠস্বর তরুণী কখনো, শোনেন 
নাই। এমন কুশীগ্র বুদ্ধির দীপ্তি কখনো দেখেন নাই । 

“শিবোইহম্ঠ “শিবোহিহম্? | 

বক্তৃতার মাঝে মাঝে সন্গ্যাসীর কণ্ঠে যখনই এই খমধুর শব্দ বন্কত 
হইয়া উঠিতেছে, তখনই শ্রোতার! উৎকর্ণ হইয়া তাহ! শুনিতেছেন। 
মেঘের মত গুরুগন্তভীর সেই কণ্ঠস্বর । ভাষা যেমন ওজস্বী তেমনি 
স্বচ্ছ ও গতিশীল আর তেমনি ছন্দের ভঙ্গিতে আশ্চর্য সব শবের 
সমাবেশে সরস ও কবিত্বময়। আর সব শ্রোতার মত তরুণীরও মনে 
হইল, ধর্মের শুক উপদেশ ত নয়_-এ যেন সমুদ্রের তরঙ্গের সফেন 
নৃত্যময়ী গতি । আর কী আশ্চর্য যুক্তি, কী আশ্চর্য মনীষা, কী জ্ঞান 
ও পাণ্ডিত্যের ছটা। আর কী প্রচণ্ড শক্তি সেই কথার--কানের 
ভিতর দিয়া একেবারে মন্মে পৌছায় শ্রোতার মনকে কোন্‌ এক 
স্থদূর অজানিত আনন্দের শান্তির লোকে লইয়া যায় । এমন 
অভিজ্ঞতা তরুণীর জীবনে এই প্রথম | 


জলপ্রপাতের মত সন্ধ্যাসীর ক হইতে নিঃস্থত হইতেছে অবিরাম 
বন্তভার ধারা।_ কথার ফাকে ফ্কাকে উচ্চারিত হইতেছে সুমধুর 
সংস্কত শ্লোক। শ্রোতারা সকলেই মুগ্ধ_উৎকর্ণ। শুনিতেছেন আর 
সঙ্গে সঙ্গে তাহাদের দেহমন পুলকিত ও রোমাঞ্চিত হইয়া উঠিতেছে । 

“সবং খন্দিদং ক্রহ্ম 1১ 

“মি সবমিদং প্রোতং স্থত্রে মণিগণাইব 1৮ 

“যদ্দা যদাহি ধর্মশ্ত গ্লানিভবতি ভারত। 

অক্যুানমধর্মন্ত তদাত্মানম্‌ স্জামাহম্‌ ॥ 

পরিত্রাণায় সাধুনাং বিনাশায় চ ছুক্কৃতাম্‌। 

ধর্মসংস্থাপনার্থায় সম্ভবামি ঘূগে যুগে ॥৮ 


৪ নিবেদিতা 


ধর্মে আস্থা না থাকিলেও কিংবা বিশ্বাসপ্রবণ না হইলেও সেই শীতের 
অপরাহ্ণ অপরিচিত এই হিন্বুষোগীর বক্তৃতা তরুণীর মনে ও চিন্তায়, 
গভীর রেগ্াপাত করিল । 

এই হিন্দুন্যোগী স্বামী বিবেকানন্ব । 

এই তরুণী মিস্‌ মার্গারেট এলিজাবেথ নোবল্। 

পরবতিকালে ইনিই ভগিনী নিবেদিতা । 

এই নিবেদিতাঁর কথাই আমরা বলিতেছি। 


উত্তর আয়াললাণ্ডের আলস্টার শহরের এক সন্ত্ৰান্ত বংশের মেয়ে এই 
মার্গীরেট । ১৮৬৭ সালের ২৮শে অক্টোবর তাহার জন্ম। তাহার 
পূর্বপুরুষগণ বহুকাল আগেই স্কটল্যাণ্ড হইতে এইখানে আসিয়া 
বসবাস করেন । আয়াল্যাণ্ডের সুদীর্ঘ ইতিহাসে এই আলস্টার 
শহর হইতে একাধিক নেতা ও বিপ্রবী নায়কের আবির্ভাব ঘটিয়াছে। 
আয়ালণ্যাণ্ডের স্বাধীনতা-সংগ্রামের ইতিহাসে আলস্টারের বু বীর 
রক্তদান করিয়া ইতিহাসে অমর হইয়াছেন। সেই সব জাতীয়তাবাদী 
আইরিশ বীরের নামের তালিকায় কুমারী মার্গারেট নোবলের 
পিতামহ রেভারেণ্ড নোৌবলের নামও আছে। স্বদেশের স্বাধীনতার 
জন্য ইংলগ্ডের শীসনের বিরুদ্ধে যে বৈপ্লবিক মনোবৃত্তি ও উগ্র দেশাত্ম- 
বোধ এই রেভারেণ্ড নোবলের ছিল, উত্তরাধিকার স্ত্রে কুমারী 
মার্গারেট তাহার সবই লাভ করিয়াছিলেন । আয়ালণাণ্ডে আকাশে- 
বাতাসে যখন মুক্তির হাওয়া উদ্দাম হইয়ী উঠিয়াছে, দেই আগ্নেয় 
পরিবেশের মধ্যেই মার্গারেটের জন্ম । তাহার ধমনীতেও তাই 
বিপ্লবের অগ্নিশআ্রোত প্রবাহিত হইত এবং জীবনের আরম্তেই বিপ্লবের 
অগ্নিগর্ভ পথে তাহার প্রথম পদক্ষেপ । 


নিবে দিতা ৫ 
পিতা স্যামুয়েল রিচমণ্ড নোবল্‌; মায়ের নাম--ইসাবেল নোবল্। 
ইসাবেল ছিলেন পরমাস্ুন্দরী। মার্গারেট তাহার প্রথম সন্তান । 
মায়ের বূপলাঁবণ্য লইয়াই মেয়ের জন্ম। ইসাবেল যখন গর্ভবতী 
তখন তাহার বয়স ছিল অল্প। প্রথম মা হওয়ার আনন্দ ও ভয় 
ছুই-ই ছিল ইসাবেলের। ভয়ে সবদীই তিনি ভগবানের কাছে সমস্ত 
অন্তর দিয়া প্রার্থনা করিতেন ঃ “প্রভূ, যদি নিরাপদে আমার সন্তানের 
জন্ম হয়, তাহ! হইলে তোমার কাজেই আমি তাঁকে সমর্পণ করিব ।” 
নারী-জীবনের পরম কাম্য মাতৃত্ব । মা সবই পারে, পারে না শুধু 
সন্তানের মায়া কাটাতে । সন্তানের মুখ দেখিবার পূর্বে ই ইসাবেল 
তাহাকে দেবতার চরণে আন্তরিক ভাবে নিবেদন করিলেন । গগাবস্থায় 
মায়ের মনোভাব গর্ভস্থ সন্তানের উপর ক্রিয়া করে। আজ কে বলিবে, 
অন্তঃন্বত্বা নোবল্-গৃহিণীর গর্ভে যে ভবিষ্য মহাজীবনটি পুষ্টিলাভ 
করিতেছিল, জননীর মনোভাবের দ্বারা তাহা কতটুকু প্রভাবিত 
হইয়াছিল! আজ কে বলিবে, যে-নামটি পরবতিকালে কুমারী 
মার্গারেটের জীবনে চরমভাবে সার্থক হইয়া উঠিয়াছিল, সেই 
নিবেদিতা-নামটি দিবার প্রেরণ। তাহার গুরুদেব কোথায় পাইয়াছিলেন ? 
মার্গারেট ও তাহার পর আর একটি কন্তার জন্মের কিছুকাল পরেই 
রেভারেণড স্যামুয়েল রিচমণ্ড নোবল্‌ ১৮৭৩ সালের কাছাকাছি 
ইংলগ্ডের ম্যাঞ্চেস্টার শহরে আসিয়া বসবাঁস করিতে আরম্ভ করেন। 
মার্গীরেটের পিতা তাহার পিতার মতনই প্রোটেস্ট্যান্ট শ্রেণীর ধর্ম- 
যাজক ছিলেন এবং তাহার পিতার মত তিনিও আয়ালপাণ্ডের মুক্তি 
আন্দোলনে পার্নেলের নেতৃত্বে সক্রিয় ভূমিকায় অবতীর্ণ হইয়াছিলেন। 
বড় হইয়া মার্গারেট যখন আয়ার্লঢাণ্ডের প্রায় শতবর্ষব্যাপী মুক্তি 
আন্দোলনের ইতিহাস পাঠ করিলেন এবং ইংলপ্ডের শাসন ও শোষণের 
ফলে আইরিশদের শোচনীয় দারিদ্র্য ও ছুর্গতির কথা জানিতে 


৬ নিবে দিত 


পাঁরিলেন, তখন হইতেই তিনি সকলের অজ্ঞাতসারে আইরিশ 
জাতীয়তার অগ্নিমন্ত্র গ্রহণ করেন। 


আয়াল্াণ্ডের স্বাধীনতা-সংগ্রামের ইতিহাসে ১৮৭৯, ১৮৮০ ও 
১৮৮১--এই তিনটি বৎসর বিশেষভাবে স্মরণীয়। চাললস ষ্টয়ার্ট 
পার্নেল ও মাইকেল ডেভিডের যুগ্ম নেতৃত্বে সমগ্র আয়াল্যাণ্ড 
তখন বিশেষভাবে জাগ্রত হইয়া উঠিয়াছে। ইংলগ্ডের প্রধান মন্ত্রী 
তখন গ্রাডষ্টোন। একদিকে আয়ালাগকে স্বাধীনতা না দ্রিবার 
জন্য গ্লীডষ্টোনের অনমনীয় মনোভাব ও স্বৈরাচারী শাসন, অন্যদিকে 
স্বাধীনতা লাভের জন্য -নব-জাগ্রত আইরিশ জাতির ছূর্দমনীয় 
আকাতক্ষা __ ইহারই মধ্যে ঈাড়াইয়। পানল “হোমরুল” আন্দোলন 
চালাইতে লাগিলেন । সশস্ত্র বিপ্লব তখনো দূরে অপেক্ষা করিতেছে 
এবং সিন ফিন্‌ তখনো৷ ইতিহাসের জঠরে। আয়লাণ্ডের এই 
“হোমরুল” আন্দোলনে পিতা-পুত্রী ছুইজনেই 'এক গৌরবময় অংশ 
গ্রহণ করিয়াছিলেন। বলিতে গেলে, আইরিশ বিপ্লবের মধ্যাহৃ- 
কালেই মার্গারেটের ছাত্রী জীবনের আরস্ত ও শেষ । 

পিতার মৃত্যুর পর মার্গারেট লগ্তনে আসিলেন। শিক্ষার প্রতি 
তাহার আজন্ম অনুরাগ । বিশেষ করিয়া মেয়েদের শিক্ষার ব্যাপারে 
তাহার উৎসাহ ও আগ্রহের অন্ত ছিল না। লগুনে তখন ৫সসেম 
ক্লাব নামে প্রগতিশীল একটি প্রতিষ্ঠান ছিল। মহিলাদের দ্বারা 
সংগঠিত ও পরিচালিত এই প্রতিষ্ঠানটির মুখ্য উদ্দেশ ছিল 
মেয়েদের মধ্যে শিক্ষা বিস্তার। মার্গারেট শীঘ্রই এই প্রতিষ্ঠানের 
সঙ্গে বিজড়িত হইয়া পড়িলেন এবং ইহার অন্যতম সভ্য 
নির্বাচিত হইলেন। কিছুদিন পরে তিনি নিজেই মেয়েদের 
জন্য একটি শিক্ষানিকেতন স্থাপন করিলেন এবং নিজে ইহার 


নিবেদিতা! ণ 


অধ্যক্ষ হইয়া বিশেষ যোগ্যতার সঙ্গে উহা পরিচালনা করিতে 
লাগিলেন । 


রাজনীতিতে প্রত্যক্ষভাবে যোগদান না করিলেও, বিছুষী' মার্গারেট 
এই সময়ে পারনেলের স্বদেশপ্রেমে এতদূর উদ্ধদ্ধ হইয়াছিলেন যে, 
আয়ালাণ্ডের এই সময়কার স্বাধীনতা-আন্দোলনে কোনো না 
কোনো বিষয়ে তিনি পরোক্ষে অংশ গ্রহণ করিয়াছিলেন এবং লগ্তনে 
থাকিয়া যতটুকু কাজ করিতে পারা যায়, তাহা তিনি নিরলস ভাবেই 
করিতেন । 

১৮৯১ সালে পানের মৃত্যু হইল। সঙ্গে সঙ্গে আইরিশ জাতির 
স্বাধীনতা-সংগ্রামের ইতিহাসে এক অধ্যায়ের শেষ হইয়া নূতন 
অধ্যায়ের আরম্ভ হইল । রাশিয়ার বিখ্যাত সন্ত্রাসবাদী পিটার 
ক্রোপোটকিন তখন লগ্ডনে। মার্গীরেটের সহিত ক্রোপোটকিনের 
আলাপ-পরিচয় হইতে বিলম্ব হইল না। তাহারই নিকটে রাশিয়ায় 
স্বৈরাচারী জারের বিরুদ্ধে রুষ জনগণের ধুমায়িত অসন্তোষ ও 
বিক্ষোভের কাহিনী শুনিয়া মার্গারেট ভাঁবিলেন, আফ়ালাখকে 
স্বাধীন করিতে হইলে কেবলমাত্র নিয়মতান্ত্িক আন্দোলনে হইবে 
না, সশদ্দ্র বিপ্লব দরকার। পারন্েলের একটি কথা তখনো পধস্ত 
মার্গারেটের মনের মধ্যে দৃ়ভাবে অঙ্কিত ছিল £ “আমরা এমন 
একটি গভর্ণমেন্টের বিরুদ্ধে সংগ্রাম করিতেছি যে কেবল একটিমাত্র 
যুক্তি বুঝিতে পারে -_ ক্ষমতার যুক্তি ।” 

গ্লাডক্টোনের পর লর্ভ স্যালিসবারি ইংলণ্ডের প্রধান মন্ত্রী হইলেন । 
আয়ালাণ্ডের মুক্তি-সংগ্রামের ইতিহাসের মোড় ফিরিল। এই 
পর্বে আর্থার গ্রিফিথ প্রভৃতি চরমপন্থীগণের নেতৃত্বে আয়ালাগ 
সশস্ত্র বিপ্লবের পথে অগ্রসর হইল। সবেমাত্র লগ্ডনে আইবিশ 


৮ নিবেদিতা! 


বিপ্লবের ছুই একটি কেন্দ্র স্থাপিত হইয়াছে এবং মার্গারেট 
নোবল্‌ এগুলির সংগঠন ও তত্বাবধান করিতেছেন, এমন সময়ে 
লগ্ডনে আনিয়া উপস্থিত হইলেন স্বামী বিবেকানন্দ । শুধু লগ্নে 
নয়, মার্গারেটের জীবনেও । 


২৩শে অক্টোবরের লগ্ুনের বিশিষ্ট সংবাদপত্রগুলিতে হিন্লুযোগীর 
বক্তৃতার বিবরণ বাহির হইল । প্রত্যেকটি কাগজের সমালোচন। 
মার্গারেট গভীর আগ্রহের সঙ্গে পড়িলেন। *ষ্ট্যাপ্ডার্ড” লিখিয়াছেন ঃ 
“রাজ! রামমোহনের পর এক কেশবচন্দ্র সেন ব্যতীত ভারতবাসীর 
মধ্যে এরূপ উৎকৃষ্ট বক্তী আর কখনো ইংলগ্ডের বক্ততা-মঞ্চে দেখা 
যায় নাই।” প্রত্যেকটি সমালোচনাই তাহার বক্তৃতার উচ্ছ,সিত 
প্রশংসা! করিয়াছে । মার্গারেটও এ বক্তৃতার দার্শনিক যুক্তির নৃতনত্বে 
কম বিস্মিত হন নাই। তিনি বিদ্বান ও বিছধীদিগের সংসরগে বাস 
করিতেন এবং আধুনিক জগতের সবপ্রকার মতামত ও চিন্তা- 
প্রবাহের সহিত তাহার ঘনিষ্ঠ পরিচয়ও ছিল। হিন্দুযোগীর 
কথাগুলি তাহার নিকট নৃতন ও অদ্ভুত বলিয়া বোধ হইল। সব 
কথা যে বুঝিতে পারিয়াছিলেন তাহা নহে এবং বক্তব্য বিষয়ের 
সম্পূর্ণ তাৎপর্য যে গ্রহণ করিতে পারিয়াছিলেন তাহাও নহে। 
তথাপি এগুলি মনের মধ্যে বারবার গভীরভাবে আলোচনা করিতে 
লাগিলেন। তখনো তাহার কানে সেই সুমধুর কথন্বর যেন ধ্বনিত 
হইতেছিল। কিছু না বুঝিলেও এইটুকু তিনি বুঝিলেন__-এই সন্ধ্যাসী 
অসাধারণ । 

সেইদিন হইতে মার্গারেট লগ্ডনে এই হিন্দুযোগীর প্রত্যেকটি 
 রূবিবাসরীয় বক্তৃতা ও ঘরোয়! বৈঠকে তাহার ধর্মোপদেশ শুনিতে 
লাগিলেন। ঘরোয়া বৈঠকে যোগদানের জন্য তিনি নিয়মিত নিমন্ত্রণও 


নিবেদিতা ৯ 


পাইতে লাগিলেন । এই সব দিনের স্মৃতি লিপিবদ্ধ করিতে গিয় 
তিনি লিখিয়াছেন £ 

“স্বামিজী যেন আমাদিগের নিকট কোন্‌ এক দূর দেশের বার্তা 
বহন করিয়া আনিয়াছেন। -**তিনি আমাদিগকে সেই বিস্ময়কর 
গ্রতীচ্য সুরসহযোগে যে-সকল সংস্কৃত শ্লোক আবৃত্তি. করিয়া 
শুনা ইয়াছিলেন তাহা! কখনো ভূলিবার নহে |" তিনি আমাদিগকে 
বলিলেন যে, খুষ্টধ্ের ন্যায় হিন্দুধর্মেও প্রেমই ধর্মভাবের পরাকান্টা 
বলিয়া স্বীকৃত হয় |... তিনি কর্ম, ভক্তি ও জ্ঞান - এই তিনটিকে 
আত্মার তিনটি পথ বলিয়া উল্লেখ করেন। তিনি আরো 
বলেন যে, সকল ধর্মের একমাত্র শিক্ষা এই £ ত্যাগ কর, ত্যাগ 
কর । 

“তিনি ভবিষ্যদ্বাণী করিলেন যে, তৎকালে পাশ্চান্ত্যে বুল প্রচারিত 
কতিপয় ধর্মসম্প্রদায় কাঞ্চনে আসক্তি বশতঃ অচিরেই বিনষ্ট হইবে। 
তিনি আরো! ঘোষণা করিলেন যে, মানুষ ভ্রম হইতে ভ্রমে অগ্রসর 
হয় না, সত্য হইতে সত্যেই অগ্রসর হইয়া থাকে | আমার মনে 
হইল যে, এক অপরিচিত দেশের শিক্ষা-দীক্ষার মধ্যে পুষ্ট, একজন 
নূতন রকমের চিন্তাশীল ব্যক্তি যে বাতা বহন করিয়। আনিয়াছেন 
তাহা সহজে উড়াইয়া দেওয়া যায় না। এই হিন্বুযোগী সম্বন্ধে গব 
ও উদাসীনতার সহিত নিজ অভিমত প্রকাশ করিলেও আমি বুঝিতে 
পারিলাম যে, তাহার প্রত্যেকটি মতের প্রতিধ্বনি বা তাহারই মতন 
আর একটি মত ইতিপুবে শুনিয়া বা ভাবিয়া থাকিতে পারি, 
কিন্ত ইহার পুৰে আমার ভাগ্যে এমন কোনো চিন্তাশীল ব্যক্তির 
দর্শনলাভ ঘটে নাই, যিনি সামান্য একঘণ্ট। সময়ের মধ্যে, আমি 
এ পর্ষস্ত যাহা কিছু শ্রেষ্ঠ ও উৎকৃষ্টতর বলিয়া জানিতাম, সে সমস্তই 
প্রকাশ করিভে সমর্থ হঈয়াছিলেন । 


১০ নিবেদিতা 


“যখন তিনি বলিতেছিলেন, 'জগৎ মাকড়সার জালের মত, আর 
মনগুলি সব মাকড়সা ; কারণ মন এক, আবার বহু*তখন তিনি 
আমার ছুর্ধোধ্য ভাষায় কথা কহিতেছিলেন। তিনি যাহা যাহ 
বলিলেন আমি লিখিয়া লইলাম, উহা আমার নিকট ভাল লাগিল, 
কিন্ত আমি সে বিষয়ে কোনো মতামত প্রকাশ করিতে পারিলাম 
না -- মানিয়া লওয়। ত দূরের কথা |? 


প্রথম দিনই যে এই হিন্ুযোগীর বক্তৃতা শুনিয়া কুমারী মার্গারেট 
মুগ্ধ বা অভিভূত হইয়াছিলেন, তাহ নহে। ধর্মপ্রচারকের বক্তৃতা 
তিনি ইতিপূর্বে ছুই-একবার শুনিয়াছেন। খুষ্তীয় ধর্মপ্রচারক বা 
মুক্তিফৌজের ভাড়াটিয়া বক্তারা যেমন পুথিবীর লোককে ঈশ্বরের 
ব্বর্গরাজ্যে প্রবেশ করিবার জন্য আহ্বান করেন, মার্গীরেটের মনে 
হইল, প্রাচ্য দেশের এই তরুণ প্রচারকও সেই রকম একজন । 
সবাইকেই তিনি ধর্মের নামে আহ্বান করিতেছেন। কিন্ত ইহার 
আহ্বানে সমস্ত দেহ, মন সাড়া দেয়। প্রথম দিন বক্তৃতা শুনিয়া | 
বাড়িতে ফিরিয়া রাত্রির নিস্তব্ধ অবসরে হিন্দুযোগীর কথাগুলি আর 
একবার মনের মধো আলোচনা করিয়া দেখিলেন মার্গারেট । সত্যই 
কি তাহার কথার মধ্যে নৃতনত্ব কিছু নাই? অপ্রত্যাশিত এমন কি 
ছিল যাহাতে তিনি বিস্ময় বোধ না করিয়া পারেন নাই। ইনি ত 
কেবল বড় বড় ভাবের ব্যাখ্যা করিলেন না, ইহার মুখের কথাগুলি ত 
মুখস্থ করা কথ! বলিয়া মনে হইল না? 

একদিন ঘরোয়া বৈঠকে মার্গারেট যখন সোজান্ুজি সন্যাসীকে 
বলিলেন__-“আপনার সব কথা যে বুঝিতে পারি কিংবা সত্য বলিয়া 
মানিয়া লইতে পারি, আমার প্রকৃতি দে রকম নয়। উত্তরে 
সন্ম্যাসী তাহাকে কি বলেন নাই ?--“বিচার না করিয়া আমি কোনো। 


নিবেদিতা ১১ 


কথাই কাহাকেও গ্রহণ করিতে বলি না। বিষয়ের মূলে প্রবেশ : 
করিবার ইহাই ত লক্ষণ।” তাহার সঙ্গে তিনি তর্কও করিয়াছেন, 
মনের সংশয় খুলিয়া বলিতে এতটুকু দ্বিধা বোধ ফরেন নাই। 
তাহার মনের এই ভাব লক্ষ্য করিয়াই সন্্যাসী কি তাহার এক 
বান্ধবীর কাছে বলেন নাই ?--"এই রকম সংশয় ভালো । যাচাই 
করিয়া পরীক্ষা করিয়াই ত সত্যকে গ্রহণ করিতে হয় এবং এইভাবে 
গ্রহণ করিতে পারিলেই উহ্‌! স্থায়ী হয় ।” 

পরপর কয়েকটি রবিবার তিনি আরো! বক্তৃতা শুনিলেন। নভেম্বর 
মাসের এক রবিবারের অপরাহু । স্থান-_ ওয়েস্ট এত্ের একটি 
বৈঠকখানা। এই দিনের বক্তৃতায় হিন্দুযোগী পাঁচ রকম উপাসনা- 
প্রণালীর কথা বলিলেন । এমন আবেগ ও অনুভূতির সঙ্গে তিনি 
এই তুলনামূলক আলোচনা করিলেন যে, শ্রোতারা সকলেই মন্ত্যুগ্ধ 
হইয়া উহা শুনিল। আজ তাহার বক্তৃতা ভারতীয় চিন্তার নৃতনত্ব ও 
গাভ্ভীর্ষে মার্গারেটও বিস্মিত হইলেন । 

একজন শ্রোতা প্রশ্ন করিলেন 'ধর্সরাজ্যের সব কথা আপনি 
জানেন ?" 

উত্তর হইল--“হ্যা। আমি রাস্তার কোথায় কি আছে; তাহা 
তন্ন তন্ন করিয়া জানি, এতটুকুণ্ড আমার অজ্ঞাত নাই ?” 

এ কী শুধু কথার কথ! ? কিন্তু বলিবার ভঙ্গিতে প্রত্যয় যেন উদ্ভাসিত। 
মার্গারেট বুঝিলেন, এই বক্তা প্রাচ্য দেশ হইতে ধর্মের নামে বাণিজ্য 
করিতে 'এই দেশে আসেন নাই কিংবা “ধনাঢ্য ও অলস উচ্চ শ্রেণীর 
লোকদের তৃপ্তির জন্য কবিতা ও তর্কযুক্তির সৌখীন ভোজ্য সামগ্রী? 
তাহাদের সম্মুখে ধরিয়া দিতে আসেন নাই। অল্প কথায় বড় বড় 
ভাব ও জটিল দার্শনিক তত্বগুলি জলের মত সহজ করিয়া বুঝাইতে 
তিনি আর কাহাকেও দেখেন নাই । 


১২ নিবেদিতা 


আর একদিনের বক্তৃতার আরন্তে স্বামী বিবেকানন্দের কে তিনি যখন 
শুনিলেন £ 
শৃথবস্ক বিশ্বে অমৃতস্ পুত্রা' 
আ যে ধামানি দিব্যানি তস্ুঃ | 
বেদাহমেতৎ পুরুষং মহীস্তং 
আদ্দিত্যবর্ণৎ তমসঃ পরস্তাৎ ॥ 
ত্বমেব বিদিত্বাতি মৃত্বামেতি 
নান্যঃ পন্থা! বিদ্যতেহয়নায় ॥ 
তখনি মার্গারেটের চেতনায় এক নৃতন অনুভূতির সঞ্ণার হইয়। গেল। 
তিনি বুঝিলেন, এই হিন্দু সন্গ্যাসী বীরোচিত উপাদানে গঠিত ; তাহার 
অন্তরে-বাহিরে এক নৃতন জীবন-দর্শন উদ্দীপ্ত ; যুরোপীয় দার্শনিক 
চিন্তাধারার মধ্যে তিনি এই জিনিস পান নাই । 
যো বৈ ভূমা তৎ সুখং নাল্পে স্ুখমস্তি | 
যে! বৈ ভূমা তদমৃতময়ং যদল্পং তন্মত্যম্‌। 
--যাহা অনস্ত অসীম তাহাই অমৃত, শাশ্বত ও নিত্যানন্দপ্রদ ; 
এ ছাড়া জাগতিক সবই ্বল্প, ক্ষণস্থায়ী ও পরিণামে ছুঃখপ্রদ | 
প্রকৃতিলন্ধ ভোগৈশ্বর্য যতই রমণীয় ও সুন্দর হউক না কেন উহা 
অস্তিমে ছুঃখদায়ক--ইহা' স্থির নিশ্চয় জানিয়৷ ভারত ভোগ্যবস্তানিচয় 
বিষবৎ পরিত্যাগ করিয়া অনন্তরাজ্যে পরমানন্দাস্পদ আত্মার সন্ধানে 
ছুটিয়াছিল। 
হিন্দুযোগীর বক্তৃতায় এই কথা শুনিয়া মার্গারেটের মনে হইল যুরোপীয় 
দর্শন ত এমন কথা কখনো বলিতে পারে নাই। যখন তিনি সন্্যাসীর 
মুখে শুনিলেন--““কেবল ভারতবর্ষেই মানব-হৃদয় বিশ্বপ্রেমে উন্মত্ত 
হইয়া আব্রহ্মস্তম্ব পর্ধস্ত পশুপক্ষী, প্রাণিজগৎ, উদ্ভিদ্‌-জগংকেও 
প্রেমভরে আলিঙ্গন করিয়াছে এবং সমগ্র বিশ্বের একত্ব ও অখগুত্ব 


নিবে দিতা ১৩ 


উপলব্ধি করিয়া বিশ্বচরাচরের হৃৎস্পন্দমন আপন হৃদয়ের স্পন্দন 
বলিয়া অনুভব করিয়াছে”__ তখন এই নূতন জীবন-দর্শন স্বমহিমায় 
মার্গারেটের চেতনায় উদ্ভাসিত হইল । 

এই জীবন-দর্শন তাহার জীবনের উদয়াচলে এক নব-ন্ূর্ষোদয় । 

যেন তিমিরবিদার এক উদার অভ্যুদয় । 

এই জীবন-দর্শনের বক্তাকে মার্গারেট মনে মনে তাহার জীবন-দেবতা 
বলিয়া স্বীকার করিলেন । প্রাণে প্রাণে বুঝিলেন, এমন মহাপুরুষ 
তিনি জীবনে কখনো প্রত্যক্ষ করেন নাই। 

তিনি বরণ করিলেন তাহাকে গুরু ও আচাধ বলিয়া । 


॥ দুই ॥ 
১লা এপ্রিল, ১৮৯৬ সাল । 
বিবেকানন্দ দ্বিতীয়বার লগ্ডনে আসিলেন | 
আতিথ্য গ্রহণ করিলেন অন্ধুরাগী বন্ধু ্টারডির বাড়িতে । সঙ্গে আছেন 
বিশ্বস্ত সেবক গুডউইন আর গুরুভাই সারদানন্দ। গুডউইন 
স্বামিজীর ক্ষিপ্র লিপিকার ; তাহার সমস্ত বক্তৃতার ভাগ্ডারী তিনি। 
মে মাস হইতেই বক্তৃতা আরন্ত হইল । বাড়িতে ঘরোয়া আলোচনা, 
বাইরে বক্তৃতা । স্বামিজী লগ্ডনে আসিয়াছেন শুনিয়া মার্গারেট 
একদিন তাহার সহিত সাক্ষাৎ করিতে গেলেন। স্বামিজী ম্মিতহান্তে 
তাহাকে অভ্যর্থনা জানাইলেন । 
মার্গারেট দেখিলেন-_বৃদছ্যুৎপুর্জ-সমপ্রভ সেই মৃতি। 
জ্ঞানে প্রদীপ্ত, 
প্রেমে জিগ্ধ, 
বৈরাগ্যে মধুর, 
করুণায় বিগলিত, 
আনন্দে উজ্জল সেই সৌম্য শান্ত ধ্যানগম্ভীর মৃতি। 
আর তেমনই উদ্দীপনাময়ী কথা খাহা। শুনিয়া সকলেই মুগ্ধ হয়, তৃপ্ত 
হয়, পুর্ণ হয়। মার্গারেটও আজ ষুষ্ধ, তৃপ্ত ও পূর্ণ । 


লগুনে স্বামী বিবেকানন্দের সঙ্গে তাহার দ্বিতীয়বার সাক্ষাতের বিবরণ 
মার্গারেট এইভাবে লিপিবদ্ধ করিয়াছেন £ 

“সর্বভূতে ব্রহ্মদর্শনরূপ হিন্ুগণের যে বিশ্বাস, তিনি আমাদের 
নিকট তাহারই প্রচারক হিসাবে আসিয়াছিলেন এবং এই ধর্ম সত্য 
কিন! তাহ! তিনি আমাদের সকলকে নিজে নিজে পরীক্ষা করিয়। 
লইবার জন্য আহ্বান করিয়।ছিলেন। বিশেষ কোনো ধর্মের পক্ষ 
সমর্থন করিতে তাহাকে শুনি নাই। বক্তব্য বিষয়গুলির উদাহরণ 
স্বরূপে তিনি অসক্কোচে ভারতীয় ধমমতের উল্লেখ করিতেন বটে, 
কিন্তু ভারতীয় চিন্তা-প্রণালীতে যে দর্শন সকল ধর্মমতেরই ভিত্তিস্থানীয়, 
তগ্ভিন্ন তিনি অপর কিছুই কখনো! প্রচার করেন নাই। বেদ্‌, উপনিষদ 
ও গীতা ব্যতীত তিনি অপর কোনো। গ্রন্থ হইতে কোনো কিছু উদ্ধত 
করিতেন না। সকলেই তাহার দার্শনিক জ্ঞানের অসাধারণ গভীরতা 
স্বীকার করিল, কিন্তু সবাপেক্ষা তাহার দেবছুলভ চরিত্র তাহাদিগের 
হৃদয়ে এক অনন্থুভূতপুৰ ধর্মভাবের উন্মেষ করিয়া দিল ।” 

সারা লণ্ডন যখন হিন্দুযোগীর বক্তৃতায় উদ্বেল, লগ্ুনের বিদগ্ধসমাজ 
যখন তাহার আলোচনায় মুখর, ঠিক সেই সময়ে বিরুদ্ধবাদী খৃষ্টান 
পাত্রীদের কাগজে তাহার *সন্বন্ধে কুৎসা রটিল--ভার্তব্ষ হইতে 
একজন নাস্তিক ধম প্রচার করিতে লগ্ডনে আসিয়াছে, কিন্তু সে ধর্ম 
মানে না। ইহাতেও তাহার প্রতি মার্গারেটের মন কিছুমাত্র বিরূপ 
হইল না, অন্থুরাগ হাস পাইল না। তিনি যতই তাহার বক্তৃতা 
শুনিতে লাগিলেন, মার্গারেট ততই উপলব্ধি করিলেন, এই সন্াসী 
যেমন স্বদেশ-প্রেমিক তেমনি মানব-প্রেমিক | 
পিকাডিলির রয়্যাল ইনৃষ্টিটিউট অব. পেপ্টার্সের গ্যালারীতে, প্রিন্সেস 
হলে, বিভিন্ন ক্লাবে, সোসাইটিতে__যখন যেখানে ম্বামিজীর বক্তৃতা 
হইত, শত কাজ ফেলিয়া মার্গারেট সেখানে উপস্থিত থাকিবেনই । 
এইবার লগ্নে স্বামিজী কত বিষয়ে বক্তৃতা করিলেন-_ 'ভক্তিযোগ' 
রাজযোগ” 'জ্ঞানযোগ”, 'সাবজনীন ধর্ম, ধমের প্রয়োজনীয়তা__ 

এমনি কত বিষয়ে যে বক্তৃতা ও আলোচন। তিনি শুনিলেন তাহার 
ইয়ত্তা নাই। শুধু কি বক্তৃতা শুনিতেন, অবসর পাইলেই স্বামিজীর 
কাছে আলিয়া তাহার সঙ্গে কথা বলিতেন । স্বামিজী দেখিলেন, এই 
একটি জ্বলন্ত শিখা । 


একদিন একটি সভায় বক্তৃতা শেষ হইলে পরে একজন প্রাচীন 
পলিতকেশ দার্শনিক পণ্ডিত সম্মখে আসিয়। বিবেকানন্দকে বলিলেন-_ 
“আপনি বড় সুন্দর বলিয়াছেন, কিন্তু নূতন ত কিছু বলেন নাই ।” 
এমন অদ্ভুত কথা শুনিয়া অন্যান্য শ্রোতারা সকলেই বিশ্মিত হইল । 
তাহাদের মধ্যে মার্গারেটও ছিলেন। তিনি শুধু ভাবিলেন, ইহার 
উত্তরে স্বামিজী কি বলিবেন। কিন্তু তখন সকলের বিস্ময়কে বিস্মিত 
করিয়া মধুর কণ্ঠে সন্ন্যাসী উত্তর দিলেন, “বন্ধু, আমি যাহা বলিয়াছি 
তাহ! আর কিছুই নহে--সত্য । এই সত্য হিমাব্রির ন্যায় প্রাচীন, 
মনুষ্য জাতির ন্যায় প্রাচীন, স্ষ্টির হ্যায় প্রাচীন এবং স্বয়ং পরমেশ্বরের 
হ্যায় প্রাচীন। যদি আমার এই কথা আপনার মনে গভীর চিন্তার 
উদ্দেক করিয়া দিতে সমর্থ হইয়া থাকে এবং আপনি সেই মত জীবন 
যাপন করিতে পারেন, তাহা হইলে কি আমি উহা ভাল করি নাই ?” 
প্রন্নকর্তী আর দ্বিতীয় প্রশ্ন করিলেন না, শ্রদ্ধায় তাহার মস্তক অবনত 
হইল। চারিদিক হইতে উচ্চকগে প্রশংসা-ধ্বনি ও করতালি শোনা 
গেল। মার্গারেটের হৃদয় তাহার জীবন-দেবতার চরণে লুটাইয়া 


পড়িতে চাহিল। 


আর একদিন। সেন্ট জনস্‌ উড; এ্যাভিমু রোড। শ্রীমতী য়্যানি 
বেসান্তের ভবন। বিবেকানন্দকে তিনি বিশেষভাবে নিমন্ত্রণ করিয়াছেন: 
তাহার বাড়িতে আজ একটি বক্তৃতা দিবার জন্য । বক্তৃতার বিষয় ঃ 

ভক্তি। লগুনের বিশিষ্ট জ্ঞানী ও দার্শনিকগণ এই সভায় নিমন্ত্রিত 
হইয়াছিলেন এই বক্তৃতা শুনিবার জন্য । তাহাদের মধ্যে মার্গারেটও 
ছিলেন। “ক্রহ্ম হতে কীট পরমাণু সবভৃতে সেই প্রেমময়” এই বলিয়া 
আরস্ত করিয়া বক্তা যখন উপসংহারে বলিলেন, “সমস্ত' মানুষের 
মধ্যে যিনি রহিয়াছেন তিনি পরম এক এবং এই এককে যিনি 
সকলের মধ্যে সমভাবে দেখিয়াছেন, তিনিই ভক্তির অধিকারী-__ 
ঈশাবাস্যমিদং সবং যত কিঞ্চজগত্যাঃ জগৎ-_এই মহাবাণীর মধ্যে 
নিহিত আছে ভক্তির মর্কথা”_-তখন সকল শ্রোতাই মন্্রমুগ্ধ হইয় 
তাহ শানলেন। 

আর একদিন । ১৭নং হাইঙ পার গেট । মিসেস মাটিনের বাড়ি। 
বক্তৃতার বিষয় $ “আত্মা সম্বন্ধে হিন্দুদিগের ধারণা ।” যথাসময়ে 
স্বামীজি আসিলেন। পরিধানে কালে রঙের ইজের, কালো রঙের ভেষ্ট, 
আলপাকার লম্বা চোগা, গলায় কলার কিন্ত টাই নাই, মাথায় অর্ধ- 
চক্রাকৃতি লক্ষৌর তাজের মতন কালো মোটা কাপড়ের টুপি । মার্গারেট 
দেখিলেন, শ্রোতারা যেন সকলেই নয়ন-মন হইয়া দেবদূতের মতন সুন্দর 
সৌম্য উজ্জল মৃতি সেই সন্্যাসীকে দেখিতে লাগিলেন। বক্তৃতা আরন্তু 
হইল। কণন্বর সেই রকমই গম্ভীর, তেজপূর্ণ ও শব্দক্রোত বছুদূরগামী | 
আজ তিনি নচিকেতার গল্প দিয়া বক্তৃত। আরস্ত করিলেন । 

অনন্ত স্বরগস্থখ-কামনায় খবি গৌতম বিশ্বজিৎ যজ্ঞে সবন্বদানের জন্য 
ত্রতী। হোমগন্ধ পরিপুরিত যজ্ঞভূমি ধ্ধিক্‌ কষ্ঠোচ্চারিত সামগানে 
যুখরিত। খবিপুত্র বালক নচিকেতা পিতার নিকট বসিয়া । খন্বিক্‌- 
গণকে যখন দক্ষিণাস্বরূপ জরাজীর্ণ কন্কাল-বিশিষ্ট গাভী দান করা 
হইল, বালক তখন পিতার এই অশাস্ত্রীয় কার্ষের প্রতিবাদ করিল। 
নিজেকেও পিতার অন্যতম সম্পত্তিজ্ঞানে বিনয়নভস্রবচনে জিজ্ঞাসা 
করিল, “পিতঃ আমায় কাহাকে দান করিবেন ?” একবার, দুইবার, 

৬ 

তিনবার বালক এই কথা জিজ্ঞাস! করিল। বিরক্ত গৌতম রাগের 
মুখে বলিয়। উঠিলেন, “মৃত্যবে ত্বা দ্ামীতি- তোমায় মৃত্যুকে দিব |» 
অমনি বালক অকুতোভয়ে মৃত্যুর সন্ধানে চলিল। ভারত-প্রতিভা 
আজ যেন ত্যাগমূতি নচিকেতার রূপ ধরিয়া আত্মজ্ঞানের সন্ধানে 
অনন্ত পথের পথিক হইল । 

বালক যথাসময়ে যমভবনে উপনীত হইল । গৃহস্থ অন্ন্পস্থিত। 
তাভার প্রতীক্ষায় নচিকেত! তিন দিন তিন রাত্রি অভুক্ত অবস্থায় বসিয়া 
রহিল। বালকের অন্তরে শ্রদ্ধা, ভক্তি ও নিষ্ঠা দেদীপামান। নিল 
মুখমণ্ডল ন্বগাঁ় জ্যোতিতে উদ্ভাসিত। জিজ্ঞান্্র চন্ষু ছুইটিতে 
প্রতিভার ভাস্বর ছ্যুতি। যম গৃহে ফিরিলেন। কমনীয়কান্তি বালককে 
দেখিয়। বিবন্বৎপুত্র যম আনন্দে পুলকিত । পাগ্ভ-অর্থ্য দিয়া তাহার 
সৎকার করিলেন এবং তিন রাত্রি অনাহারে থাকার জন্য তিনটি বর- 
প্রদানের ইচ্ছা প্রকাশ করিলেন। একে একে ছুইট বর প্রার্থনা 
করিয়া তৃতীয় বরে নচিকেতা আত্মজ্ঞান চাহিল। বালককে পরীক্ষ 
করিবার জন্য যম তাহার সম্মুখে ভোগৈশ্বধের নানাবিধ প্রলোভন 
উপস্থাপিত করিলেন, কিন্তু বালকের তপঃপুত প্রাণ সে প্রলোভনে 
সাড়া দিল না । বালক বলিল--“হে যম, তুমি যেসব ভোগ্যবস্তুর 
কথা বলিতেছ, ইহারা কল্য থাকিবে কিনা সন্দেহ। তোমার অশ্ব, 
বৃত্য্গীতাদি ভোগ্যবস্তরনিচয় তোমার থাকুক; তুমি আমাকে আত্মতত্ব 
বল। পবিত্র রক্তিম উবায় প্রকৃতির নিস্তব্ধতা ভঙ্গ করিয়া ত্রাহ্ম- 
মুহুর্তে জ্ঞানবৃদ্ধ গুরু ধ্যানগন্তীর শিত্ের কর্ণে ব্রহ্মমন্ত্র উচ্চারণ করিয়া 
কোটিকল্প ছুলভ আত্মতত্ব প্রকটিত করিলেন এবং পরিশেষে 
বলিলেন, “তত্বমসি-_তুমিই সেই, হে মানব, তুমিই সেই ।” 

এই দিনের বক্তৃতা শুনিয়া বক্তাঁকে নচিকেতার মতই তেজন্বী বলিয়! 
মনে হইল মার্গারেটের | 


নিবেদিতা ১৯ 


সিসেম ক্লাবের পক্ষ হইতে মার্গারেট একদিন স্বামিজীকে অনুরোধ 
করিলেন তাহাদের ওখানে একটি বত্তৃতা। দিবার জন্য । তিনি সম্মত 
হইলেন। এইখানে তাহার বক্তার বিষয় ছিল “শিক্ষা” । এইদিনের 
বক্তৃতায় ভারতীয় প্রাচীন শিক্ষাপ্রণালীর আলোচন। করিয়া বিবেকানন্দ 
বলিলেন-_-“শিক্ষার উদ্দেশ্য কতকগুলি পুস্তক কণ্ঠস্থ কর। নয়, মানব- 
চরিত্র গঠন করাই উহার প্রকৃত ও একমাত্র উদ্দেশ্য । জগতে চরিত্র- 
বলেরই প্রয়োজন। শিক্ষার দ্বার। সেই চিত্র স্ষ্টি করিতে হইবে । 
মানুষের মধ্যে যে পূর্ণতা নিহিত আছে তাহাকে প্রকাশ করার নামই 
শিক্ষ।।” ক্লাবের মহিলারা সকলেই বিছ্ুবী, কিন্তু তাহারাও এক- 
বাক্যে স্বীকার করিলেন, শিক্ষা সম্বন্ধে এমন সুন্দর কথা তাহারা আর 
কখনো শোনেন নাই । | 


এই সময়কার একদিনের একটি ঘটন। মার্গারেট এইভাবে লিপিবদ্ধ 
করিয়াছেন £? “একদিন প্রশ্নোনুর-ক্লাসে কথার কথায় কিছু বাদান্ুবাদ 
হইল । সহস। ম্বামিজী বজ্রপাতের ন্যায় শ্রোতাদের চমকিত করিয়া! 
বলিয়া উঠিলেন, “আজ জগতে কিসের অভাব জান? জগৎ চায় এমন 
বিশজন নরনারী, যাহারা সদর্পে এ রাস্তার উপরে দ্াড়াইয়া বলিতে 
পারে, আমাদের ঈশ্বর ভিন্ন আপনার বলিতে আর কিছুই নাই। কে 
কে যাইতে প্রস্তত ৮ বলিতে বলিতে তিনি দাড়াইয়।৷ উঠিয়াছেন 
এবং সেই অবস্থায় শ্রোতাদের দিকে একে একে চাহিয়া দেখিতেছেন, 
যেন তাহাদের কাহাকেও কাহাকেও তাহার সহিত যোগদান করিবার 
জন্থা ইঙ্গিত করিতেছেন। বলিলেন -- কিসের ভয় ? তারপর বজ- 
গম্ভীরনাদে অচল অটল বিশ্বাসের সহিত যে কথাগুলি বলিলেন তাহা 
এখনো আমার কানে বাজিতেছে-ইহাই যদি সতা হয়, তবে অন্য 
কিছুতে আর কি প্রয়োজন? আর ইহা যদি সত্য না হয়, তাহ 
হইলে আমাদের জীবনেই বা ফল কি? ?” 


২০ নিবে দি তা 


সঙ্গে সঙ্গে মার্গারেটের মনে প্রতিধ্বনি উঠিল--“জগৎ চায় এমন 
বিশজন নরনারী-_” ভাবিলেন, এই বিশজনের মধ্যে তিনি একজন 
হইতে পারেন কিনা? ভারতের অলৌকিক অধ্যাত্বসাধনার প্রবাহ, 
অমৃতত্বলাভের এই আহ্বান কুমারী মার্গারেটের অন্তর স্পর্শ করিল। 
হিন্দুযোগীর মুখে উপনিষদের যে-বাণী শুনিয়াছেন-_-“ত্যাগেনৈকেন 
অমৃতত্বমানশু:”--তিনি তাহা তাহার জীবনে রূপায়িত করিতে 
চাহিলেন। এই জন্গ্যাসীর মুখে শোন। বুদ্ধের সেই গল্পটি মার্গারেটের 
আবার মনে পড়িল। যতদিন না জগতের শেষ ধুলিকণাটি পর্যন্ত 
মুক্ত হয়, ততদিন পর্যন্ত বোধিসত্ব নিজে নির্বাণ গ্রহণ করিবেন না 
বলিয়। প্রতিজ্ঞ করিয়াছিলেন। বুদ্ধের মতই মার্গারেট স্বামিজীর 
চিন্তায় উদবোধিত হইয়া! তাহার সমগ্র জীবন মানুষের কল্যাণে উৎসর্গ 
করিতে চাহিলেন। 


মনের এই ভাব লইয়া একদিন তিনি হিন্লুযোগীর সঙ্গে একাকী সাক্ষাৎ 
করিলেন । সব শুনিয়া স্বামিজী তাহাকে বলিলেন_-“আমার স্বদেশীয় 
নারীগণের কল্যাণকল্পে আমার কতকগুলি সম্কল্প আছে। আমার 
মনে হয়, উহাদিগকে কার্ধে পরিণত করিতে তুমি বিশেষভাবে সাহায্য 
করিতে পার।” মার্গারেট জানাইলেন-- “আপনার কার্ধে আমি 
যোগদান করিতে সম্মত আছি 1” ন্বামিজী বলিলেন, *শুধু সম্মত 
হইলে চলিবে না, ইহার অধিক কিছু দরকার ।” মার্গারেট বলিলেন__ 
£“হ্যা, আমি ইহার জন্য সবন্য ত্যাগ করিতে প্রস্তুত |” 

ইহার পরই মার্গারেট নিজেকে তাহার এই জীবন-দেবতার আদর্শের 
বেদীমূলে নৈবেদ্ধ হিসাবে উৎসর্গ করিতে প্রস্তুত হইলেন । 


নির্মাল্য হইয়া সন্্যাসীর নির্মল দুইটি চরণে মার্গীরেটের সমস্ত অত 
আজ যেন লুটাইয়! পড়িতে চাহিল । 


নিবেদিতা 


মনে পড়িল সেই ২২শে অক্টোবরের কথা । 

সেই প্রথমে স্বামিজীকে দেখিলেন। দেখিয়াই 
তিনি কেমন যেন হইয়া গেলেন। তারপর হ' 
অদ্ভুত ভাব জাগিল মনের মধে১_এক বিচিত্র অ 
এমন একজনের মুখোমুখি আসিয়া! দীাড়াইয় 
ব্যক্তিত্বের আকর্ষণ তাহার সমগ্র প্রকৃতি, আঁ 
সত্তাকে পর্যন্ত গ্রাস করিতে উদ্ভত। যে-জীব 
প্রভাব কোনো দ্রিন প্রশ্রয় পায় নাই, সেই জীব 
মহাজীবনের সান্নিধ্যে আসিয়া! এমন চঞ্চল হই 
স্বাধীন প্রকৃতির মানুষ, চিরদিনই তিনি নিজের ৰ 
বুঝিলেন, এই হিন্দু-সন্াসীর ব্যক্তিত্ব তাহাকে 
করিয়া তুলিয়াছে। তাহার উপদেশ তাহার চি 
দিয়াছে নৃতন দৃষ্টিতজি_জীবনের এখন তিনি 
পাইলেন যাহার রহস্য এতকাল তাহার কাছে অজ্ঞ 
আত্ম! ও দেহের অপুৰ এক্যতান । 

একটি গ্যোতন1। 

একটি প্রেরণ। | 

জীবনের আশ্চর্য সক্ষম অভিব্যক্তি । 

জীবনের এক বিচিত্র আস্বাদ। 

তাই বুঝি মার্গারেট এই মহাজীবনের নিও 
নিজেকে আজ উৎসর্গ করিতে প্রস্তুত হইলেন। 


১ 


॥ তিন ॥ 


৭ই জুন, ১৮৯৬ সাল। 

মার্গারেটের জীবনে একটি স্মরণীয় দিন । 

তাহার এই উনত্রিশ বৎসরের বহুভঙ্গিম জীবনে অনেক স্মরণীয় দিনের 
মধ্যে একটি চির-স্মরণীয় দিন। সেইদিন সকালে বাড়ির কাজকম 
সারিয়া মার্গারেট স্কুলে যাইবার জন্ত প্রস্তুত হইতেছিলেন, এমন 
সময়ে স্বামীজির বিশ্বস্ত সেবক গুডউইন স্বামীজির নিকট হইতে 
একখানি পত্র আনিয়। মার্গীরেটের হাতে দিলেন। 

“আজ বক্তৃতা আছে নাকি ?” জিজ্ঞাসা করেন মার্গারেট । 

“না, বক্তৃতা নয়। স্বামিজী একখানি চিঠি দিয়াছেন আপনাকে । 
আজ সেই পত্রের বাঁহক হইয়া আসিয়াছি।” 

“বক্তৃতা আবার কবে হইবে ?” 

“এখন আর হইবে না 1৮ 

“কেন ?” 

“কালই আমরা লগ্ডন হইতে চলিয়া যাইতেছি ।” 

“কোথায় ?” 

“আপাতত ফ্রান্স। তারপর জান্নীনি ও সুইজারল্যাণ্ড যাইবার 
কথা আছে আমাদের ।৮ 

“আবার কবে লগ্ডনে ফিরিবেন % 

“রোম দেখিয়? ভারতে.ফিরিবার পথে স্বামীজি হয়ত আর একবার 
লগুনে আসিতে পারেন ছুই-চারি দ্রিনের জন্য ।% 


নিবে দিতা! ২৩ 


“ম্বামীজিকে আমার সম্রদ্ধ অভিবাদন জানাইতে ভূলিবেন না। 
নমস্কার |” 


“নমস্কার, মিস্‌ নোবল্‌।” 


গুডউইন চলিরা যাইবার পর স্বাধীজির চিঠিখানি হাতে লইয়া 
মার্গারেট কিছুক্ষণ নিস্তব্ধ হইয়া বসিয়। রহিলেন। স্বামী বিবেকানন্ন 
তাহাকে চিঠি লিখিবেন, ইহা যে মার্গারেটের স্বপ্নের অগোচর ছিল। 
স্কুলে আর যাওয়। হল না। চিঠিখানি খুলিয়া পড়িলেন। 
“গ্রিয় মিন নোবল্‌, 
আমার আদশ ছুই একটি কথায় বলা যাইতে পারে। মাভষের মধ্যে যে দেবত্ব 
আছে মন্ষ্ সমাজে তাহা প্রকাশ করা এবং জীবনের প্রতি পদক্ষেপে এই 
দেবত্ব কি ভাবে ফুটাইয়া ভুলিতে পার। যায় তাহার উপায় নির্ধারণ করা। 
কুসংক্কারেধ শ্ঙ্থলে আবদ্ধ এই সংসার । পুরুষ হউক, নারী হউক, অত্া- 
চারিতের প্রতি আমি দয়া বোধ না করিয়া পারি না; আবার যে অত্যাচার 
করে তাহার প্রতিও আমার তেমনি করুণা । 
আমি দিবালোকের মত স্পষ্ট দেখিতেছি যে অজ্ঞতা হইতেই মান্ষের যত দুঃখ 
কষ্ট, অন্য কিছু হইতে নয়। পৃথিবীতে আলোর দিশারী কে হইবে? অতীতে 
আক্মোহসগ্ই ছিল নীতি । হায়, কত যুগ পরে আমরা আবার তাহা ফিরিয়া 
গাইব? এই পৃথিবীর কল্যাণ সাধনের জন্য খাহারা সবাপেক্ষ। শ্রেষ্ট এবং সাহসী, 
উাহাদেরহই আক্মোসগ করিবার দিন আজ । অনন্ত করুণা ও ধ্ৈহীতে পুর্ণ 
অসংখ্য পৃদ্ধেরই আজ প্রয়োজন । 
বর্তমানে পৃথিবীর কল ধর্মই প্রাণহীন, অসার । জগতে এখন চরিভ্রবলেরই 
গ্রয়োজন। জগ এমন সব মানুষ চাহিতেছে যাহাদের জীবন জলন্ত, নিষ্াম 
প্রেমের পুর্থাহুতভিস্বরূপ। সে প্রেমের শক্ষিতে উচ্চারিত বাকো বধজের মত 
কাধ করিবে । 
আমার এই নিশ্চিত ধারণা হইয়াছে যে, তোমার মন সর্বসংস্কীরমুক্ত ; তোমার 
মধ্য সেই শক্তি নিহিত আছে ষাহা এই পুথিবীকে নাড়া দিতে পারে । 


৪ নিবেদিতা 


এই রকম আরো অনেক মাস্ষ আসিবে । আমি চাই বলিষ্ঠ বাক্য, বলিষ্ঠতর 
কাজ। জাগো, জাগো মহাপ্রাণ! জগখ্ যন্ত্রণায় জলিয়া পুড়িয়া মরিতেছে। 
তোমার নিদ্র! যাইবার অবসর কোথায়? যতক্ষণ পর্যন্ত আমাদের আহ্বানে 
নিদ্রিত দেবতা জাগিয়া উঠিয়। সাড়া না দ্রিতেছেন, ততক্ষণ পর্যন্ত এই আহ্বান 
চলিবে। জীবনে আর কী দরকার? ইহা অপেক্ষা মহৎ কাজ পৃথিবীতে 
আর কি আছে? 

আমি ভাবিয়া-চিন্তিয়া কাজ করি না, কাজ করিতে করিতে কাজের খুঁটিনাটি 
ঠিক করি। পরিকল্পনার কথা ভাবি না। উহা! আপনা হইতেই ঠিক হইয়। 
যায়। আমার কথা শুধু জাগো, জাগো ! 

আমার আশীর্বাদ সর্ক্ষণের জন্য তোমাকে ঘিরিয় থাকুক 


স্বামী বিবেকানন্দ ” 


চিঠিখানি মার্গারেট বার বার পড়িলেন। সেই চিঠির প্রত্যেকটি 
কথার ভিতর তিনি যেন এই সন্যাসীর অন্তরের আবেগ ও উত্তাপ 
অন্থুভব করিলেন। অনুভব করিলেন- পৃথিবীর নর-নারীর কল্যাণের 
জন্য, তাহাদের সবাঙ্গীন মুক্তির জন্য এই মানব-প্রেমিক সন্গ্যাসীর 
হৃদয়ের গভীর আকাজ্কী। ত্যাগ, বৈরাগ্য, প্রেম ও মানুষের দেবত্ব 
সম্বন্ধে এই হিন্দুযোগীর নিকট হইতে তিনি যাহ। শুনিয়াছেন তাহাতে, 
মার্গারের্টের মনে হইল, তাহার চিন্তাপ্রবাহ সম্পূণ নূতন পথে চলিতে 
আরম্ত করিয়াছে । 

ভারতের সহিত, ইহার আধ্যাত্মিক ইতিহাসের সহিত মার্গীরেটের 
পরিচয় খুবই অল্প; কিন্ত যীশু, বুদ্ধ প্রভৃতি যে সব মহাপ্রাণদের 
কথা তিনি ইতিহাসে পড়িয়াছেন, ভারতের এই তরুণ অদ্বৈতবাদী 
সন্ন্যামীটির মধ্যে হারাই কি আজ নূতন করিয়া! জন্ম লইয়াছেন? 
“জাগো মহাপ্রাপ!, জগৎ যন্ত্রণায় জ্বলিয়া পুড়িয়া মরিতেছে”__ 
আস্তরিকতায় উদ্দীপু কী সুন্দর এই কথাগুলি! এমন ভাবগর্ভ কথ! 

তিনি ত ইহার আগে শোনেন নাই | চিঠির কথাগুলি লইয়! যতই তিনি 
মনের মধ্যে আলোচনা করিলেন, মার্গারেটের চিন্তায় এই হিন্ুযোগীর 
মহিমা ততই ভাম্বর হইয়া ফুটিয়া উঠিল। সহসা মা্গীরেটের 
একদিনের বক্তৃতার একটি কথা মনে পড়িল। সে দিন বক্তৃতার শেষে 
স্বামীজি বলিয়াছিলেন--“আমার ধারণা, যিনি এক সময়ে বৃদ্ধরূপে 
আসিয়াছিলেন, তিনিই পরে খুষ্টরূপে আসিয়াছেন।” কুমারী নোবলের 
অন্তর যেন বলিয়া! উঠিল--“ভারত হইতে আগত এই সন্গাসী 
একাধারে সেই বুদ্ধ ও খুষ্ট ।”? সেই তিনি বুদ্ধের মত প্রশান্তভাবে 
বক্তৃতার উচ্চ আসনে অধিষ্ঠিত আর তাহার শ্রীমুখ হইতে এই 
আধুনিক পৃথিবীতে স্দূর অতীতের সেই বাণী পুনরায় উচ্চারিত 
হইতেছে--চিঠি-হাতে মার্গারেটের মানসপটে মুহুর্তের জন্য কে যেন 
এই ছবিখানি আকিয়া দিল । 

আবার মনে পড়িল আর একদিনের বক্তৃতার সময়ে স্বামীজি 
বলিয়াছিলেন, “মানুষ ততদিনই মানুষ যতদিন সে প্রকৃতিকে জয় 
করিবার চেষ্টা করে । প্রকৃতিকে জয় করিবার জন্যই মানুষের জন্ম, 
তাহার বশীভূত হইবার জন্য নয়” । প্রকৃতির উপরে যিনি মানুষ ও 
তাহার ভাগ্যকে স্থাপন করিতে প্রয়াসী, সেই বীর সন্গ্যাসী আজ এই 
চিঠির ভিতর দিয়া যে আহ্বান তাহাকে জানাইয়াছেন, মার্ারেটের 
মনে হইল, তাহা উপেক্ষা করিবার জিনিস নয় । 

এই স্ুসভ্য লণ্তন শহরে কত বিদেশীকে তিনি আসিতে দেখিয়াছেন ; 
কিন্ত এমন অনন্যসাধারণ আকৃতি ও প্রকৃতির মানুষ মার্গারেট আর 
কখনো দেখেন নাই--এমন মানুষ তাহার চক্ষে পড়ে নাই যিনি 
নাম, যশ ও পাথিব স্থুখভোগের বাসন! বিসর্জন দিয়াছেন, যিনি 
স্বাধীন চিন্তাদ্বারা সকল ধর্ম হইতেই কিছু না কিছু গ্রহণ করিয়াছেন । 
এমন উদার ও প্রশস্ত হৃদয়, এমন প্রেমরূগী প্রচারক মার্গারেটের 

জীবন-পথে আর কখনে! আসেন নাই যিনি জগংকে নৃতন কথা 
শুনাইবার জন্য আসিয়াছেন এবং ধাহার বক্তব্য বিষয়ের স্থুলমর্স 
“সার্বজনীন ধর্ম” । এইভাবে চিঠিখানি হাতে লইয়া মার্গারেট এই 
সন্ন্যাসী ও প্রচারক সম্বন্ধে যতই চিন্তা করিতে লাগিলেন ততই তিনি 
তাহার চারিত্র্য-সৌন্দর্যে ও তাহার প্রচারিত অদ্বৈত-তত্বের মহিমায় 
মুগ্ধ হইয়া জগৎ সংসার বিস্মৃত হইঈলেন। নিস্তব্ধ অন্তরে পরিপূর্ণ 
হৃদয়ে তিনি জ্ঞানের এই মৃত্তিমান বিগ্রহের ধ্যানে ডুবিয়া গেলেন। 
আজ তাহার গৃহ, তাহার পরিবেশ, তাহার ভূবন নৃতন অর্থে ব্যপ্নাময় 
হইয়া মার্গারেটের নিকটে প্রতিভাত হইল । তাহার নিবাক মনে 
যেন কবির সেই কথার প্রতিধ্বনি উঠিল £ 

“এ ছ্যুলোক মধুময়, মধুময় পৃথিবীর ধুলি 

অন্তরে নিয়েছি আমি তুলি, 

এই মহামন্ত্রখানি 

চরিতার্থ জীবনের বাণী***” 


ভিন মাস পরে বিবেকানন্দ আবার লগ্ডনে ফিরিলেন। 

এইবার বিদায়ের পালা । 

মন্‌ তাহার এখন ভারতমুখী | 

কিন্তু লণ্ডন তাহাকে তাহার সকল আগ্রহ দিয়া আরে। কিছু দিন 
ধরিষা রাখিতে চাহিল। সেখানকার বিদগ্ধ-সমাজ যেন এই 
_সন্ন্যাসীর নিকটে আরে জ্ঞানের কথা, প্রেমের কথা, আলোর কথা 
শুনিতে চাহিল। আবার তিশি কাজের মধ্যে ডুবিয়া গেলেন। 
সেই বক্তা, উপদেশ ও আলোচনা অনবরত চলিতে লাগিল। সেই 
শ্রোতাদের সমাগম, অধ্যাপক ও সংবাদপত্রের প্রতিনিধিদের আসা- 
যাওয়া । স্বামীজি আবার আগের মতন কর্মব্যস্ত হইয়া পড়িলেন। 
গ্রীমতী মূলারের বৈঠকথানায়, ৩৯ নম্বর ভিক্টোরিয়া স্ীটের হলঘরে, 

গ্যালারীতে--সবত্র আবার বেদানস্তের শিক্ষাঁদীক্ষা বক্তৃতার মাধ্যমে 
প্রচারিত হইতে লাগিল। জ্ঞানের মৃতিমান বিগ্রহ এই সন্্যাসীকে 
কেন্দ্র করিয়া লণ্ডনের ভাব-জীবন আবার স্পন্দিত হইয়া উঠিল। 
সেই স্পন্দন মার্গারেটও অনুভব না করিয়া পারিলেন না। আবার 
তিনি আগের মতন স্বামীজির বক্তৃতা শুনিতে লাগিলেন, নিয়মিতভাবে 
ক্লাস-লেকচারে যোগদান করিতে লাগিলেন। এইভাবে সন্ন্যাসীর 
জীবন-দর্শনের প্রতি মার্গারেটের হৃদয়ের শ্রদ্ধা ও অনুরাগ প্রবল ও 
প্রগাঢ় হইয়া উঠিল । 


১৩ই ডিসেম্বর। রবিবার । স্থান লগুনের চিত্রশিজিসজ্ঘ-মন্দির। 
স্বামীজি্র বিদায়-সভা । শত শত লোক এই বিদায়-উৎসবে যোগদান 
করিতে আসিয়াছে । মার্গারেটও মাসিয়াছেন। বিপুল জনসমাগমে 
গ্যালারী ভরিয়া গেল, দ্াড়াইবার জায়গ। পধন্ত রহিল না। ভারতের 
এই সন্ন্যাসীর প্রতি ইংলগ্ের ভালবাসার, শ্রদ্ধার পরিচয় পাইয়। 
মার্গীরেটের মনে আনন্দ আর ধরে না। এই নবীন প্রচারক যে 
তাহাদের অনেকের জীবনের গতি ফিরাইয়া দিয়াছেন, তাহা বিদায় 
সভায় এই জনসমাগম দেখিয়৷ মার্গারেটের বুঝিতে বিলম্ব হইল না । 

স্থসজ্জিত গ্যালারী । চারিদিকের দেয়ালে চিত্রশালার ছবিগুলি 
টাঙানো । যে মঞ্চের উপর দীড়াইয়া স্বামীজি ইংরাজ জাতির নিকট 
তাহার 'শেষ বাণী উচ্চারণ করিবেন, তাহার চারিদিক পত্রপুষ্পলতায় 
বেষ্টিত। সুমধুর সঙ্গীতলহরী এক বিচিত্র পরিবেশের স্থষ্টি করিয়াছে । 
আসন্ন বিচ্ছেদব্যথায় সকলেই মুহামান। সকলেই নিস্তব্ধভাবে 
অপেক্ষা করিতেছে । সেই গভীর নিস্তদ্ধতার মধ্যে পরিপূর্ণ হৃদয়ে 
স্বামীজি সভায় প্রবেশ করিলেন। সেই সৌমা মৃতি--সবাঙ্গে 
ত্যাগের মহিমা, ললাটে দিব্য শান্তি, নয়নে জ্ঞানের বিমল আভা । 
বক্তৃতা ও বিদায় অভিনন্দনের গান শেষ হইল। অনেকেই 

মনোবেদনায় মৌনভাবে বসিয়া রহিলেন। অনেকের চক্ষে অশ্রু 
দেখ। দিল। মার্গীরেটের অবস্থাও সেই রকম । সর্ষের ন্যায় ভাস্বর 
মৃতি স্বামীজি অতি স্রেহপূর্ণ কে সেই অভিনন্দনের প্রত্যুত্তর প্রদান 
করিলেন। বক্তৃতা শেষে তিনি যখন ধীর প্রশাস্ত ক বলিলেন, 
“ইংলগ্ডের এই আতিথেয়তা আমার মনে থাকিবে । আবার 
তোমাদের সঙ্গে দেখা হইবে”--তখন সভাগৃহ আনন্দের করতালিতে 
মুখর হইয়া উঠিল । 

মার্গারেটের হৃদয়েও তাহার প্রতিধ্বনি উঠিল। 

সহসা! তাহার হৃদয়-তন্ত্রীতে বঙ্কার দিয়া উঠিল দুইটি কথা -ত্যাগ । 


সেদিন গভীর রাত্রে মার্গারেটের সুপ্ত কর্ণে কে যেন শুনাইল-_ত্যাগ । 
চক্ষের সম্মুখে ভাসিয়া উঠিল সক্স্যাসীর সেই বৈরাগ্যদীপ্ত মৃতি। 
সঙ্গে সঙ্গে সেই ত্যাগের আহ্বান । 

ত্যাগ, ত)গ, ত্যাগ । 

পরম শ্রেয়ের জন্য প্রম প্ররিয়ের ত্যাগই প্রয়োজন । 

সহী মার্গারেটের অন্তর যেন বলিয়া উঠিল-_স্সেহময়ী মা, জীবন, 
যৌবন সব ত্যাগ করিয়া আমি পৃথিবীর মানুষের কল্যাণ-সাধনের 
ব্রতই গ্রহণ করিব । 


॥ চার ॥ 


মার্গারেটের স্বাধীন প্রকৃতি ও আইরিশ-গ্রীতির সহিত মিলিয়াছিল 
বিবেকানন্দের স্বাধীন প্রকৃতি ও ব্বদেশ-গ্রীতি। পরবন্তিকালে এই 
মার্গারেটের ভিতর হইতে যখন নিবেদিতার আবির্ভাব হইল, তখন 

স্বামীজির ভারত-গ্রীতি শিষ্যার মধ্যে পরিপূর্ণভাবেই সংক্রামিত 
_ হইয়াছিল। বিবেকানন্দের প্রতি মার্গারেটের আকৃষ্ট হইবার ইহাই 
মুখ্য কারণ। ঈশ্বরে বিশ্বাস বা ধর্মভাব গৌণ কারণ। অদ্বৈত 
বেদান্তের উপর প্রতিষ্ঠিত বিবেকানন্দের নূতন জীবন-দর্শনই এই বিছ্ুষী 
আইরিশ কুমারীর চিন্তাপ্রবাহকে এক সম্পূর্ণ নূতন পথে পরিচালিত 
করিয়! দিয়াছিল। “আমি স্বাধীন এবং চিরদিন স্বাধীনই থাকিব, 
আর আমি চাই সকলেই স্বাধীন হউক”-ম্বামিজীর এই উদার চিন্তা 
তাহার মনোজগতে এক নৃতন আলোকসম্পাত করিয়াছিল। 
তাই না তিনি তাহার কুমারী-হৃদয়ের সমস্ত অনুরাগ লইয়া এই 
তরুণ সন্যাসীকে তাহার জীবন-দেবত। বলিয়া নিঃসঙ্কোচে স্বীকার 
করিতে পারিয়াছিলেন। যে-প্রেম তখন বিপ্লবের অগ্রিগর্ভ পথে 
আপনার চরিতার্থতা খুজিয়া ফিরিতেছিল, সেই প্রেমই যে মানব- 
প্রেমিক বিবেকানন্দের বিশ্ব-মানবতার মধ্যে লীন হইয়া যাইবে, 
মার্গারেটের পরবর্তী জীবনেতিহাঁসই তাহার সাক্ষ্য বহন করে। 
রামকৃষ্ণ ও বিবেকানন্দ যেমন একটি অখগু. ব্যক্তিত্বের ছুই রূপ 
ছিলেন, বিবেকানন্দ ও নিবেদিতা তেমনই একটি অখণ্ড বিপ্লবের 
ছুই রূপ ছিলেন। নিবেদিতাকে বুঝিতে হইলে সকলের আগে 
বিবেকানন্দের জীবন-দর্শন বুঝিতে হয় । 

সত্য সবত্র বিরাজমান-_-খগ্খেদের এই বাণী । 

এই বাণীর প্রতিধ্বনি প্রীরামকৃষ্ণ। 

সর্বধর্মের রসান্বাদন ও সর্বধর্মসমন্বয়__ইহাই রাঁমকুষ্ণ । 
কর্ম, জ্ঞান ও ভক্তি--এই তিনের সমন্থিত বিগ্রহ রামকৃষ্ণ । 
বেদান্তের মৃতিমান সার-নিক্্ষ রামকৃষ্ণ । 

তিনি সমগ্র পুরুষ । 

তিনিই পরমপুরুষ | 

এই পরমপুরুষের মানস-সম্ভান বিবেকানন্দ । 


জাতীয়-জীবনের সার-নিক্ষর্ষ স্বামী বিবেকানন্দ । 
নীলকঞ্ঠ সন্ন্যাসী ও বীর্ধবান স্বদেশ-প্রেমিক | 
প্রেমে ও পৌরুষে অদ্বিতীয়। 

বহুজনহিতায় বৃুজন সুখায়--ইহাই বিবেকানন্দ । 
বৈরাগা ও বিশ্বমৈত্রীর সিগ্ধ বিগ্রহ । 

আবার অগ্নিগর্ভ আগ্নেয়গিরি তিনি । 
 স্চারত-আত্মার বাণীমুতি তিনি। 

বুদ্ধ দিলেন--সবভূত হিতে রতি । 

শহর দ্িলেন-জ্ঞান এবং বৈরাগ্য। 

রামমোহন দিলেন_ বেদান্ত, স্বদেশপ্রেম ও মানবগ্রীতি | 
রামকুঞ্চ দিলেন-যত্র জীব তত্র শিব। 

ইহারই সমন্বিত এবং সার্থক প্রকাশ বিবেকানন্দ । 
তিনি যুগ এবং যুগ-মানস দুই-ই । 


পারলৌকিক মোক্ষমার্গের মহিম। প্রচার করিবার জন্য এই জন্মবিগ্রবী 
সন্ন্যার্সীর আবির্ভাৰ নয়। রামকৃষ্ণকে কেন্দ্র করিয়। নৃতন কোনো 
ধর্মসম্প্রদায় সৃষ্টি করিবার অভিপ্রায় তাহার ছিলনা । আর্যজাতির 

উদার সার্বভৌমিক অধ্যাত্ম সাধনাকে তিনি বহু শতাব্দীর বিকৃতি 
হইতে উদ্ধারের জন্য অদ্বৈত-বেদান্তের দৃঢভূমির উপর দাড়া ইয়াছিলেন 
এবং ব্যবহারিক ও পারমাথিক সত্যের এই ভয়াবহ বৈধম্য হইতে 
জাতিকে মুক্ত করিবার জন্য বেদান্তের তত্বগুলি কর্মজীবনে প্রবর্তন 
করিতে চাহিয়াছিলেন। তাহার এতিহাসিক বোধ ছিল তীব্র ও 
তীম্ষ । কি ধর্মচিন্তা ও সাধনা, কি সামা'জক ব্যবস্থা কোনোটাকেই 
তিনি সনাতন বলিয়া গ্রহণ করেন নাই । জাসাজক অধঃপতন ও 
ধর্মসাধনার বিকৃতি এই ছুইকে তিনি অঙ্গাঙ্গী সগ্ধন্ধে আবদ্ধ করিরা 
দেখিয়াছেন । 

ইতিহাস ও সমাজ-বিজ্ঞানে স্ুপগ্ডিত বিবেকানন্দ কেবল কবির 
উদ্দাম ভাবাবেগ লইয়া তাহার জাতিকে ভালবাসেন নাই, সনগ্রু 
ভারত ভ্রমণ করিয়া তিনি বর্তমান ভারতের সমস্ত স্তরের প্রত্যক্ষ 
পরিচয় গ্রহণ করিয়াছিলেন । কত উখান-পঙন অভ্যুদয়ের মধ্য দিয়া 
এই জাতি বর্তমান অবস্থায় আসিয়াছে ; সে সম্বন্ধে তাহার যেমন 
এঁতিহাসিক চেতনা ছিল, তেমনি ভাবী পুনরুখান সম্বন্ধে তাহার 
মনে লেশমাত্র সংশয় ছিলনা । ভারতের অধ্যাত্মজগতের অন্যান্য 
মহাপুরুষগণের সহিত এইখানেই বিবেকানন্দের পার্থকা। একের 
সাধনায় একের যোগবলে বনহুর উন্নতি সম্ভব, ইহা তিনি বিশ্বাস 
করিতেন না, অপরকেও বিশ্বাস করিতে বলিতেন না। সমষ্টির 
দ্বারা সমষ্টি মুক্তি ইহাই ছিল তাহার সাধন] । 

বিবেকানন্দ প্রাচ্যের শিক্ষা ও আদর্শের সহিত পাশ্চান্ত্ের শিক্ষা 
ও আদর্শের তুলনামূলক বিচার করিয়া বুঝিয়াছিলেন যে, ভারতের 
স্থবিরত্বের অচলায়তন ভাঙিবার জন্য প্রয়োজন ফুরোপের চিন্তা, 
 কর্মকুশলতা ও বুদ্ধির জঙ্গমশক্তি। তিনি “ভারতের ও পশ্চিমের 
সাধনাকে দক্ষিণে ও বামদিকে” রাখিয়া তাহার মধ্যস্থলে ্াড়াইয়া- 

ছিলেন। ভারতবর্ষের ইতিহাসের মধ্যে পাশ্চান্ত্কে অস্বীকার 
করিয়া তাহাকে চিরদিন সংকীর্ণতার মধ্যে সঙ্কুচিত করিয়া রাখ 
তাহার জীবনের উপদেশ নহে। তিনি ভারতবর্ষ ও পাশ্চান্তের 
মিলনের সেতু রচনার জন্য জীবন উৎসর্গ করিয়াছিলেন। গ্রহণ 
করিবার, মিলন করিবার ও স্যজন করিবার প্রতিভাই তাহার ছিল।” 
তাহার পূর্ধাচাধগণের পদাঙ্ক অনুসরণ করিয়া হিন্দুর অতলম্পর্শ 
অতীতের অন্তহীন শাস্্র-সিন্ধু মন্থন কথিয়া বিবেকানন্দ যেভাবে 
লোকশ্রেয়ঃ তত্ব আমাদের উপহার দিয়াছেন, তাহা! যে কত বড় 
দান তাহা বুঝাইয়া বলা কঠিন। ' মনুষ্যত্বের সর্বোচ্চ শিখরে 
আত্মার জয়ঘোবণা একদিন এই ভারতবর্ষে অসংশয়িত বাণীতে প্রকাশ 
পাইয়াছিল। সেই বাণীকে পুনরায় নূতন করিয়া নিল করিয়া বহন 
করিয়া আনিলেন বিবেকানন্দ আর সেই বাণীকেই অখ্য হিসাবে 
বহন করিয়া লইয়। তিনি বিশ্বক্ষেত্রে ঈ্াড়াইয়াছিলেন সমুন্নত মস্তকে । 
মানব-সত্যকে তিনি সমগ্র করিয়া দেখিয়াছিলেন বেদান্তের উদার 
দৃষ্টির দ্বারা। তাই তাহার জীবন-দর্শনের মধ্যে নিখিল-মানবের 
অনশী-আকাজক্ষা। জমিয়। ভরিয়া উঠিয়াছে আর সত্যের বহুভঙ্গিম 
প্রকাশের বিচিত্র মিলন ঘটিয়াছে। তাহার জীবন-্দর্শনের মধ্যেই 
অভিব্যক্ত মন্তুষের হৃদয় ও মস্তিক্ষের সমস্ত কন্পরূপ | 

বিবেকানন্দের জীবনে উদদগ্র স্বদেশপ্রেম ও তীত্র স্বাজাত্যাভিমানের 
সহিত উদার অসাম্প্রদায়িক মানবগ্রীতির এক অপুৰ সমন্বয় ঘটিয়াছে। 
দেশপ্রেমের দাবানল বক্ষে লইয়া তিনি সমগ্র ভারতবর্ষ ও পুথিবী 
ঘুরিয়াছেন। “এস মানুষ হও। নিজেদের সন্কীর্ণ গণ্ডি থেকে বেরিয়ে 
এসে বাইরে গিয়ে দেখ সব জাতই কেমন উন্নতির পথে চলেছে। 
তোমর। কি নিজের দেশকে ভালবাস! তাহলে এসো, আমরা 
সকলে ভাল হবার জন্যে প্রাণপণে চেষ্টা করি। পেছনে চেওনা__ 

অতি প্রিয় আত্ীয়-্বজন কাছুক । এগিয়ে যাও, সামনে এগিয়েশ্যাও । 
ভারতমাত। অন্তত সহত্র যুবক বলি চান। মনে রেখো মানুষ চাই, 
পশু নয়।” স্বামিজীর এই জালাময়ী উক্তিই বাংলার যুবকদের হৃদয়ে 
স্বাদেশিকতা৷ জাগাইয়! তুলিয়াছিল এবং সেদিন ছিল ইহাই বিপ্লবের 
গোড়ার কথা । নবীন ভারতকে প্রধানত তিন দিক দিয়া তিনি 
স্বদেশসেবায় দীক্ষ। দিয়াছিলেন। প্রথমত-_কর্মযোগ, বলিয়াছিলেন, 
“রজোগুণ ও কর্মযোগ না হইলে এই জীবন্মত জাতি বাঁচিবে না।” 
দ্বিতীয়ত--ত্যাগ ও সেবার সাধনা । তৃতীয়--ছুতমার্গ পরিহার । 
স্বামিজীর এই বিরাট আহ্বানে ঘুমন্ত জাতি সাড়া দিয়াছিল-_ 
কঙ্কালে প্রাণের লক্ষণ দেখা দিয়াছিল। উনবিংশ শতকের শেষ 
দশকে ও বিংশ শতকের আরন্তে বিবেকানন্দই জাতিকে নবজীবনের 
পথ প্রদর্শন করিয়াছিলেন । 


বিবেকানন্দ সমস্ত মন-প্রাণ দিয়! বিশ্বাস করিতেন, মানুষের জন্য 
মানুষের, সম্প্রদায়ের জন্য সম্প্রদায়ের, জাতির জন্য জাতির অগ্নিময় 
সহান্ুভূতিই শুধু ভেদবুদ্ধিতে জর্জরিত পৃথিবীকে কল্যাণের স্বর্গে 
পৌছাইয়া দিতে পারে। “আর কিছুতেই আবশ্যক নাই, আবশ্যক 
কেবল প্রেম, অকপটতা। ও সহিষ্ণুতা । জীবনের অর্থ উন্নতি, উন্নতি 
অর্থে হৃদয়ের বিস্তার, আর হৃদয়ের বিস্তার ও প্রেম একই কথা । 
সুতরাং প্রেমই জীবন--উহাই একমাত্র জীবন-গতি নিয়ামক । আর 
স্বার্থপরতাই মৃত্যু, জীবন থাকিতেও উহা মৃত্যু, আর দেহাবসানেও 
এই স্বার্থপরতাই প্রকৃত মৃত্যুব্বরূপ !” সমস্ত মানুষকে ভালবাসা, 
সমস্ত মানবজাতিকে আত্মার আত্মীয় বলিয়া অন্নভব করা--ইহাই 
ন্বামিজীর জীবন-দর্শন। “ব্রক্ম হতে কীট-পরমাণু সর্বভূতে সেই 
প্রেমময়।” তিনি আরো বলিলেন-_-“কেবল অদ্বৈতভূমি হইতেই 

মানুষ সকল ধর্ম ও সম্প্রদায়কে প্রীতির চক্ষে দেখিতে পারে |” তাই 
তো তাহার কে অদ্বৈতবাদের শঙ্খনির্ধোষ, বেদান্তের উচ্ছৃসিত 
জয়গান। জাতি-ধর্ম-নিবিশেষে সমস্ত মানুষের ব্যক্তিত্বকে গৌরবদান 
করিবার এই যে মহান্ুভবতা--"এই মহানুভবতাই তাহার জীবনের ও 
বাণীর বৈশিষ্ট্য। তিনিই ভারতের প্রথম সন্যাসী যিনি দুই বান 
বাড়াইয়া মানুষকে দেবতা আর দরিদ্রকে 'নারায়ণ বলিয়া বন্দন! 
করিয়াছেন। ভারতের সমাজ ও মানব-্সমাজের এমন সেবক 
মানুষের ইতিহাসে বুদ্ধের পর আর কখনো দেখা যাঁয় নাই। 


বিবেকানন্দ ছিলেন ভারতের দ্বিতীয় রামানুজ। সমাজের অন্ধি- 
সন্ধিতে দীর্ঘদিনের সঞ্চিত জঞ্জালভূপ অপসারণ বিবেকানন্দের পুববর্তী 
সংস্কারকগণের সামধ্যে কুলায় নাই । এজন্য এক উদ্দাম ঝঞ্জনার 
প্রয়োজন ছিল। স্বামিজীর কঞ্ঠোচ্চারিত অদ্বৈত বেদান্তের হুসঙ্কারে 
ভারতের আকাশে বাতাসে যে আলোড়ন উপস্থিত হইল, তাহার 
উন্মত্ত আবেগে ভারতের অচলায়তন সমাজ-জীবনের সমস্ত আবর্জনা 
নিশ্চিহ্ন হইয়া গেল। ভারতবাসীর, বিশেষ করিয়া বাঙালির অবরুদ্ধ 
জীবনক্রোতে যে পন্কিল আবিলতার উত্তব ঘটিয়াছিল, যে শ্বাস-রোধী 
প্রাণঘাতী বিষবাচ্পের সৃষ্টি হইয়াছিল, বিবেকানন্দের বিপুল করুণার 
প্রবল প্লাবনে সেই বদ্ধজলার অবরোধ ভাড়িয়। গেল--যেমন একদ। 
ঘটিয়াছিল চৈতন্যদেবের সময়। বাঙলার শ্রীচৈভন্য একদিন যেমন 
বাঙালিকে মানবধর্মে দীক্ষা দিয়াছিলেন, বাঙলার বিবেকানন্দও 
তেমনি বাঙালিকে, ভারতবাসীকে সাম্যবাদের ভিত্তিতে নৃতন করিয়া 
মানবধর্মে দীক্ষা দিলেন। রামকৃষ্ণের ইষ্ট ছিলেন কালী, কিন্তু 
বিবেকানন্দের ইষ্ট ছিলেন ভারত--পাপে পুণ্যে, দৈস্ে, ক্ষমতায় ও 
দুর্বলতায় মিশ্রিত পরিপূর্ণ ভারত। তাই না সেই তরুণ সন্মযাসী 

ভারতবাঁসীর বক্ষে এমন এক জ্রোতোবেগ স্থ্টি করিতে পারিয়াছিলেন, 
যাহার কুলপ্লাবী বন্য! হৃদয়ের সমস্ত মালিন্য ভাসাইয়! দিয়া তাহাকে 
নিফলুষ করিয়া তুলিল। এক কোৌপীন-সম্বল সন্ধ্যাসীর প্রেরণার 
অগ্নিমন্ত্রে জাতির চেতনার আমূল পরিবর্তন ঘটিয়া গেল। বনের 
বেদান্তকে তিনি মানুষের প্রাত্যহিক জীবনে বূপায়িত করিতে 
চাহিলেন। তাহার নূতন জীবন-দর্শনের অমুতপান করিয়া ভারতের 
জনজীবন এক অনিন্দ্য নির্মলতায় অনাময় হইয়া উঠিল। তাহার 
কণ্ঠোচ্চারিত মানবপ্রেমের কীর্তনে ঘুমন্ত দেশ সহসা যেন সঙ্গীতময় 
হইয়া! উঠিল। এক অভিনব জঙ্গম কল্পতরুর আবেগ-বিহ্বল সঞ্চরণে 
জাতির জীবনে ছন্দ জাগিল। বিশ্বের পটভূমিকায় এই মহৎ অভ্যুদয়ের 
ইতিহাস আজিও রচিত হয় নাই। | 


অদ্বৈতবাদকে অবলম্বন করিয়া মান্থুঘ কিরূপে সব বাধা-বিদ্ব অতিক্রম 
করিয়া জীবনকে অনুভূতির শিখরে প্রতিষ্ঠা করিতে পারে স্বামিজী 
তাহাই দেখাইয়। গিয়াছেন। অদ্বৈতবাদকে তিনি মননের ভিতরে 
বদ্ধ করিয়া রাখেন নাই-_তাহায় সত্য শক্তিকে জীবনে প্রতিষ্ঠা 
করিয়াছেন। শুধু ব্যক্তিগত জীবনে নহে, সমাজ-জীবনেগ তাহার 
অসীম কল্যাণকরী শক্তিকে উদ্বোধিত করিয়াছিলেন। তাহার 
কাছে অদ্বৈতবাদ শুধু একটি বিজ্ঞান বা দর্শনরূপে প্রতিভাত হয় 
নাই। ইহা ছিল তাহার কাঁছে জীবনের কর্মভিত্তি, দৃঢ় শক্তি এবং 
অভী মন্ত্রের পরম বিকাশ। বিবেকানন্দের সমস্ত শক্তির মূল 
এইখানে । জীবনের যত স্পন্দন তাহাতেই ব্রহ্গানুসন্ধান--ইহাই 
ছিল তাহার পথ। তাই তিনি নিখিল বিশ্বের আনন্দ-মূতির দিকে 
মানুষের দৃষ্টিকে আকর্ষণ করিয়াছেন আর হুঃখ-জরা-ব্যাধি-দারিত্র্যকে 
আনন্দে বরণ করিয়া লইতে তিনি মানুষকে উদ্‌বৌধিত করিয়াছেন। 

এই জন্যই বিবেকানন্দ সংসারকে ত্যাগ করিয়া আবৃত চক্ষু হইয়া 
ব্রহ্মধ্যানে নিযুক্ত হইতে উদ্বোধিত করেন নাই। তিনি কঠিন 
হইতে কঠিনতমকে এমন কি মৃত্যুকে বরণ করিয়া লইতে আদেশ 
করিয়াছেন । 


তাহার মানব-সেবার মূলে ছিল এই দৃষ্টি। এই দৃষ্টি যেমন ব্যাপক, 
তেমনি গভীর ছিল। মানুষের অন্তর সমাজের সমস্ত বিষয়ে বিচ্ছিন্ন 
হইয়। থাকিলে ঠিকভাবে জাগ্রত হয় না। অথচ মানুষকে ব্রন্মরূপে 
দেখিয়া সেবা করিতে পারিলে ' তাহার হৃদয়গ্রন্থি ছিন্ন হয়-- 
হৃদয়ের প্রকাশ ব্যাপক হয়। স্বামিজীর লোঁকসেবামান্থুষকে 
নারায়ণ-জ্ঞানে সেবা । এই সেবাই উপাসনা । এই উপাসনার 
আশ্রয়েই হৃদয় ব্যাপকজীবনে ব্রন্গান্থভৃতির স্পর্শ পায়। এইরূপ 
বেদান্তভিত্তিতে বিবেকানন্দ কর্মজীবনে বেদান্তের প্রতিষ্ঠা করিয়াছেন । 
এই কর্ম শুধু নিছ্ধাম কর্ম নয়, দৃষ্টি এখানে ভিন্ন। এই দৃষ্টি 
সমস্ত সক্কোচকে দূর করিয়া সেবার অনুভূতিকে গরীয়ান করিয়! 
ছুলে এবং ইহার ফলে প্রেমের স্পন্দনে বিশ্বসন্তার অনুভূতির দ্বার 
খুলিয়া যায়। অদৈততত্বকে জীবনে গ্রহণ করিবার এমন পথ 
আর নাই। প্ীণের সঙ্কোচ নষ্ট করিতে হইলে এবং মহাপ্রাণ 
আকর্ষণ করিতে হইলে স্বামী বিবেকানন্দের প্রদণিত মার্গ শ্রেষ্ঠ 
মার্গ। নান্তঃ পশ্থী বিদ্যতে অয়নায়। 


স্বামিজীর প্রেম ছিল শাশ্বত জ্ঞানোপলদ্ধির শান্ত মহিমময় 
বিকাশ- হৃদয়-বুত্তির ভিতর দিয়া অদৈতের ভাঁববিনিময়। স্বামিজী 
বাঙালি জাতির মেধা ও মনীষা লইয়া বেদাস্তকে এক নৃতন মৃত্ি 
দরিয়া গিয়াছেন। - জীবনের সর্ধদিক তিনি স্পর্শ করিয়াছেন 


নিবেদিত! ৩৭ 


বেদান্তের তত্ঘবারা এবং জীবনের প্রতি ধারাকে ক্ষিপ্রতর করিয়া 
্রহ্গান্ুভূতির দিকে অগ্রসর করিয়াছেন। বেদান্ত কিরূপে মানুষের 
সমস্ত অধিকারকে অব্যাহত রাখিয়া মুক্তিমার্গ প্রদর্শন করিতে পারে 
তাহ! বিবেকানন্দের প্রতিভা দেখাইয়াছে। তাহার বেদান্ত-দৃষ্টি 
নিঃসন্দেহে তাহার নৃতন স্থষ্টি। মানুষের চিন্তাধারার ইতিহাসে 
এমন জিনিষ কখনে। দেখা যায় নাই। তিনি নিজের জীবনে যে 
সত্য আবিষ্কার করিয়াছিলেন তাহাই প্রচার করিয়। গিয়াছেন। 
বিবেকানন্দের বাণী শক্তির, বিশ্বের উপর পারিপাশ্বিক অবস্থার 
উপর প্রভুত্বের, গোষ্ঠী ও ব্যষ্টির স্বাধীনতার, কাপুরুষতাকে পূর্ণ 
করার সাহসের এবং বিশ্ববিজয়ের। জার্মান দার্শনিক নীট্সে 
বাইবেলে বণ্নিত জীবন-দর্শন অপেক্ষা অধিকতর প্রত্যক্ষ মানবীয় ও 
আনন্দময় জীবন-দর্শনের প্রয়োজনীয়তার উল্লেখমাত্র করিয়াছিলেন । 
সম্পূর্ণবূপে অপ্রত্যাশিত স্থান হইতে অকম্মাৎ সেই আনন্দময় 
জীবন-দর্শন ব্যক্ত হইল। ভারতের এক অজ্ঞাত তরুণ সেই 
বাণী শুনাইলেন। নীট্সে শুধু সমালোচনাই করিয়াছিলেন, কিন্ত 
পথ দেখাইলেন বিবেকানন্ন | 


বিবেকানন্দের সমস্ত চিন্তা ও কাধকলাপ শক্তিযোগেরই প্রকাশ । 
বিশ্বামিত্র বা প্রমিথিউসের মত তিনি নূতন বিশ্বস্থষ্টি করিতে এবং 
সুখ, স্বাধীনতা, দেবত্ব ও অমরত্বের আগুন ছড়াইতে চাহিয়াছিলেন । 
এই শক্তিযোগের বলেই তিনি চল্লিশ বৎসর বয়সের মধ্যে স্বদেশ 
ও বিশ্বের জন্য এত কাজ করিতে পারিয়াছিলেন। অবতার ভিন্ন 


এমন অসাধ্য সাধন আর কাহারও পক্ষে জন্তব নয়। “শক্তি, "* 


উপনিষদের প্রত্যেক পৃষ্ঠায় আমি এই শক্তির কথাই দেখি-..... 
আমি তাই বলি, হে মানুষ, উত্তিষ্ঠিত জাগ্রত, প্রাপ্য বরান 


৩৮ নিবেদিতা 


নিবোধত।” বিবেকানন্দের দর্শন প্রকৃতির বন্ধনের সর্বপ্রকার 
দুর্বলতার বিরুদ্ধে সংগ্রাম ঘোষণা। তিনি ব্যক্তির ব্যক্তিত্ব ও স্থজনী 
শক্তিতে বিশ্বাসী ছিলেন। 

বিবেকানন্দের সন্তরিয়বাদের মধ্যে আমরা এতরেয় ব্রাহ্মণের 
চরৈবেতি”র নীতি দেখিতে পাই। তাহার বিরামহীন সংগ্রাম 
শারীরিক ও আধ্যাত্মিক উভয় দ্রিক হইতেই চির গতিশীল । ইহাই 
তাহার জীবনের প্রেরণা । কাজই ছিল তাহার জীবন । তিনি সর্বদাই 
গতিশীল । বিবেকানন্দের দর্শনকে অনুসরণ করিতে হইলে গ্রাম 
হইতে গ্রামাস্তরে, এক দেশ হইতে অন্য দেশে, এক আদর্শ 
হইতে অন্য আদর্শে, এক প্রথা হইতে অন্য প্রথায় বিচরণ করিতে 
হয়। ক্লেব্যের নীতি দূর করিয়া তিনি মানুষের নব-জন্মের, 
প্রকৃতি ও মানুষের স্থানে মনুষ্যত্বের প্রতিষ্ঠার বাণী শুনাইয়াছেন। 
তাহার দর্শনের মধ্যে ইহাই ধ্বনিত হইয়াছে । তীাহারই ক 
আশ্রয় করিয়া প্রাচীন যুগের অথর্ব বেদের মানুষ এই যুগে 
. আমাদিগকে নৃতন করিয়া শুনাইলেন ঃ “পৃথিবীতে আমিই শ্রেষ্ঠ 
শক্তিশালী ও সর্বজয়ী।” পাঁচ হাজার বৎসরের পুরাতন ভারতের 
নৃতন দিথিজয় বিবেকানন্দের জীবন-দর্শনকে চিরদিনের মত চিহিতি 
করিয়। দিয়াছে এবং তাহার প্রচারিত বেদান্তের বাণী দ্বারা তিনি 
আত্মার অবমাননা, কাপুরুষতা এবং নেতি ও নৈরাশ্টমূলক চিন্তার 
ধারাকে চূর্ণ করিয়া দিয়াছেন। 


এই জীবন-দর্শনের সমুন্নত মহিমার নিকটেই আত্ম-সমর্পণ 
করিয়া মার্গারেট নোবল্‌ সেদিন নিবেদিতা হইয়াছিলেন। এইবার 
আমর! সেই নিবেদিতার কাহিনী বলিব। 


॥ পাঁচ ।। 


মার্গারেটের চিন্তায় এখন শুধু একটি নাম-_-ভারতবর্ধ। বত্রিশ 
নাড়ীর টানের মতই তিনি যেন ভারতভূমির আকর্ষণ বোধ করিলেন। 
অভীঃম্বরূপ বিবেকানন্দের সহিত প্রথম সাক্ষাতের পর, আমরা 
দেখিয়াছি, মার্গীরেটের মনে সে কী প্রবল আলোড়ন, দিব্যভাবে 
সমস্ত দৃষ্টি আচ্ছন্ন, তরঙ্গরাজির মত সমস্ত চিন্তাধারা কুমারী-হৃদয়ে 
তীব্র আঘাত করিতেছে । তাঁহার জীবন-কাব্যের সে এক মধুরতম 
অধ্যায়। কে এই গৈরিকধারী, মূতিমান বীর্ষ, যাহার ছুই চক্ষে 
দরিব্যভাবের কমনীয়তা আর র্যাফেল-অস্কিত দিব্য বালকের দৃষ্টি ! 
সেই দৃষ্টি তাহার জীবনে যেন প্রলয় ঘটাইয়। দিয়াছে । বিবেকানন্দকে 
শেষবারের মত চিঠি লিখিয়! মার্গীরেট তাহার মনের ইচ্ছা অকপটে 
জানাইলেন। উত্তর আসিল। 

মার্গারেটকে স্থিরপ্রতিজ্ঞ দেখিয়া বিবেকানন্দ লিখিলেন £ 

“এখন আমীর দৃঢ়বিশ্বাস ভারতের কাজে তোমার অশেষ সাফল্য-লাঁভ হবে। 
ভারতের জন্ত বিশেষ করে ভারতের নারী-সমাজের জন্য পুরুষের চেয়ে নারীর, 
একজন প্রকৃত সিংহিনীর প্রয়োজন। ভারতবর্ষ এখনও মহিয়সী মহিলার . 
জন্মদান করতে পারছে না; তাই অন্ত জাতি হতে তাকে ধার করতে হবে । 
তোমার শিক্ষা, একাস্তিকতাঁ, পবিভ্রতা, অসীম গ্রীতি, সর্বোপরি তোমার 
ধমনীতে প্রবাহিত কেট্টক রক্ত, তোমাকে সর্বথা সেই উপযুক্ত নারীরূপে 
গঠন করিয়াছে ।” 

চিঠি পাইয়া মার্গারেট যেন কৃতকৃতার্থ। জীবনের উদয়াচলে যেন 
শুভ অরুণোদয়। একদিন মায়ের নিকটে আসিয়া! বলিলেন £ 


৪০ নিবেদিতা 


“মা, আমি ভারতবর্ষে যাব। তুমি মত দাও ।” 

“বেড়াতে যাবি? বেশ তো, এর জন্য আবার জিজ্ঞাসা কেন ?” 
“না, মা বেড়াতে নয়। আমি সেই দেশে গিয়ে চিরকালের মত 
বাস করব, সেই দেশে গিয়ে আমি নতুন করে জন্ম নেব, মেই দেশের 
সেবায় আমি জীবন উৎসর্গ করব। তুমি আশীর্বাদ কর, মা।” 

“কার সঙ্গে যাবি ?” 

“স্বামিজীর সঙ্গে-আমার গুরু, স্বামী বিবেকানন্দ ।” 

“ও, সেই হিন্ুযোগী! এ যে আমার কতবড় সৌভাগ্য, 
মার্গারেট । তিনি তোকে তার দেশের সেবার জন্যে গ্রহণ করেছেন, 
একথা! তো বলিসনি আমাকে ?? 

“বলিনি পাছে তুমি কষ্ট পাও, রাগ কর।” 

“কষ্ট! রাগ! কি যে বলিস্তুই। তবে বলি শোন্। তোর 
জন্মের আগে থেকেই আমি তোকে ভগবানের চরণে দিয়ে রেখেছি! 
আর ভারতবর্ষ ত শুনেছি ভগবানেরই দেশ। সেই দেশে তুই 
যাবি এ যে আমার কতবড় আনন্দ, মার্গারেট ! শুধু একট! 
কথা আমাকে দিয়ে যা” 

“কি ? 

“যেখানেই থাকিস, আমার অন্তিম সময়ে একটিবার এসে আমাকে 
দেখা দিয়ে যাস, লক্ষ্মী, মাটি আমার ।” 

ইসাবেল সবীস্তঃকরণে কন্যাকে ভারতে যাইতে অনুমতি দিলেন। 
মার্গারেট লেই প্রথম শুনিলেন যে, মাতৃগর্ভে থাকিতেই তাহার 
জীবনের গতি নিদিষ্ট হইয়া গিয়াছে । 


১৮৯৮। ২৮ শে জানুয়ারী | 
নিবেদিতা ভারতবর্ষে আসিলেন। 


নিবেদিতা ৪১ 


এখন তিনি আর মিস্‌ মার্গারেট এলিজাবেথ নোবল্‌ নহেন, 
ভারত-ছুহিতা। নিবেদিতা ৷ গুরুর দেওয়া এই নাম। এই নাঁমের 
মধ্যেই তাহার নবজন্ম। সেই নবজন্মের ক্ষণে গুরু তাহাকে এই 
বলিয়! আশীবাদ করিলেন ঃ 

জননী-হৃদয় আর সংকল্প বীরের, 

মধুময় স্থখস্পর্শ মৃদু মলয়ের, 

দীপ্ত শিখা বাধাহীন আধবেদী মাঝে 

যে পুণ্য মাধুর্ধ রাঁজে যে শক্তি বিরাজে, 

ভাষাতীত স্বপ্নীতীত যাহা আছে আর-- 

তোমাতে বিলীন হোক--হউক তোমার । 

ভবিষ্য ভারত যেন তোম। মাঝে পায় 

একাধারে শিক্ষা-গুরু সেবক সখায় | 
গুরুর এই আকাজক্ষ। ব্যর্থ হয় নাই। বিবেকানন্দের ভারতমন্ত্রই 
এখন হইতে নিবেদিতার জপমন্ত্র হইল । অকুণ-রাগে যেমন করিয়া 
ফুল পাঁপড়ি মেলিয়া দেয়, তেমন করিয়া নিবেদিতার হৃৎপদ্ম ফুটিয়! 
উঠিল গুরুর স্পর্শে । 
নিবেদিতা ভারতবর্ষে আদিলেন। পিছনে পড়িয়া রহিল আত্বীয়- 
স্বজন, সম্পদ, ইংলগ্ডের স্ুসভ্য সমাজ, প্রতিষ্ঠাসম্পন্ন জীবন। 
স্ুখ-স্বাচ্ছন্দ্যের সন্তাবনাময় জীবন এক কথায় পিছনে ফেলিয়। 
নিবেদিতা আসিলেন ভারতবর্ষে ; এখানকার এক দরিদ্র পল্লীতে 
আরন্ত হইল তাহার নূতন জীবন। 
নিতান্ত অজ্ঞাত, অপরিচিত এবং অবহেলিত জীবন । 
বাহিরের শোভাযাত্রায়, ধ্বজাপতাকায় মে-জীবনের জয়ঘোষণা হয় 
নাই। সেবা ও তপস্তার ভিতর দিয়াই তাহ। সার্থক হইয়াছিল। 
কোথায় লণ্ডন, আর কোথায় কলিকাতার বাগবাজার । 
কোথায় সুুখসৌভাগ্য ও আভিজাত্যের গৌরবলাভ, 

আর কোথায় ছঃখদারিদ্যে ও নিন্দা-অপমানকে আলিঙ্গন । 

কোথায় স্বজন গৃহ পরিবারের সুখময় আশ্রয়ে বাস, 

আর কোথায় বহু দুরদেশে ভিন্ন ভীষাভাষী বিদেশীর সহিত ঘনিষ্ঠ 
আত্মীয়তা-পাশ । 


কেমন করিয়া তাহার জীবনের গতি পরিবতিত হইল? বিদুষী 
বুদ্ধিমতী, লোকচরিত্র অধ্যয়নে সুনিপুণা মার্গারেট নোবল্‌ কেমন 
করিয়া সবত্যাগের ব্রত গ্রহণ. করিয়া নিবেদিতা হইয়া ভারতের 
মাটিতে তাহার তপস্তার আসন পাতিলেন ? 
“আমার মনস্কাম কি সিদ্ধ হইবে না ?” 
উত্তর হইল--“তোমার পণ কি ?” 
“পণ আমার জীবন-সবন্য 1” 
“জীবন তুচ্ছ, সকলেই ত্যাগ করিতে পারে ।” 
“আর কি আছে? আর কি দিব?” 

তখন উত্তর হইল-_ “ভক্তি ।” 
এই ভক্তি মার্গারেট নোবলকে পথের নির্দেশ দিয়াছিল। দীর্ঘ 
উনত্রিশটি বৎসর পার হইয়া মার্গারেট এলিজাবেথ নোবল্‌-এর 
জীবনে আসিয়া পৌছিল বিবেকের অন্রান্ত ইঙ্গিত- জাগ্রত সত্তার 
অভ্রান্ত উত্তর । রাত্রির স্তরূতাকে মথিত করিয়া, নিদ্রাতুর পৃথিবীর 
ঘুমঘোরকে ধিকীর দিয়া, মার্গারেটের সুপ্ত চেতনায় আঘাত 
হানিতেছে সন্স্যাসীর সেই বজ্রগন্ভীর কণ্ঠস্বর--“জাগো, জাগো 
মহাপ্রাণ! জগৎ যন্ত্রণায় জ্বলিয়া পুড়িয়া মরিতেছে, ভোমার নিডরা! 
যাইবার অবসর কোথায় ?” 
সেই ১৮৯৬ সালের ৭ই জুনের চিঠি ! 
সেই চিঠিতে এই আহ্বান তাহার কাছে পৌছিয়াছিল। 

ধিকার, বিদ্রপভর! কী নিদারুণ সেই জিজ্ঞাস! ! 

মার্গারেট দিশাহারা । কি উত্তর দিবেন তিনি? 

অন্তর হইতে উপলব্ধি করিলেন, এই সন্যাসী বিবেকানন্দ তাহার 
পরম ইপ্সিত জীবন-দেবতা। মার্গারেটের সমস্ত জীবনকে যেন দাবী 
করিয়া আসিয়াছেন আজ তাহার দ্বারে-_-“মার্গারেট তুমি প্রস্তুত ?” 
এই আহ্বান তো! উপেক্ষা করা যায় না। মনে পড়িল এক বক্তৃতায় 
গুরুর সেই অগ্নিক্ষর| বাঁণী--“জীবন কি? সংগ্রামই জীবন। জীবনের 
অভ্রান্ত লক্ষণ-_ আত্মবিকাশ, এবং আত্মপ্রসার,_ ইহাই ধর্ম; আসি 
অন্য ধর্ম মানি না।” সেই জীবন-পথের তিনি পথিক হইতে 
চপিয়াছেন। ৃ 

কিন্ত গুরু তাহাকে সহজে গ্রহণ করিলেন না। প্রথমে বলিলেন-_ 
“তোমাকে তোমার পুব জীবন, পুর্ব সংস্কার, পুর্ব অভ্যাসের স্মৃতি 
পর্বন্ত মুছিয়৷ ফেলিতে হইবে, দেহের ও প্রাণের প্রতি তন্ততে অনুভব 
করিতে হইবে যে, তুমি ভারতবর্ষের সন্তান, ভারতবাসীই তোমার 
জাতি । আমার ভারত-মন্ত্ আজ হইতে তোমার জপমন্ত্র হছউক। 
তুমি প্রস্তুত ?” 

আর দ্বিধা নাই। 

পরম শ্রেয়ের জন্তা এই চরম আহ্বান-জীবনে তো ইহা বার বার 
আসিবে না। আর সংশয় নাই । জাতিগর্ব, জীবনের আশা-আকাজ্ফা, 
অতি আপন জন্মভূমি আর স্সেহ-প্রেমদাত্রী পরিজন-_-সব কিছু 
মার্গারেট ত্যাগ করিলেন পরম শ্রেয়ের জন্য । এ শুভলগ্ন জীবনে 
একবারই আসে । বিবেকানন্দের স্পর্শে মার্গারেটের অন্তরে মহাপ্রাণ 
জাগিয়া উঠিল। নব-জীবনের তপন্থিনী হইতে চলিলেন তিনি । 
নবজন্মের সেই মুহূর্তে আত্মস্থষ্ট এই কন্যাকে ভারতের কল্যাণের জন্য 
উৎসর্গ করিয়া বিবেকনিন্দ তাহাকে বলিলেন--“যদি আমার নিজের 

কোনে। অভিপ্রায় সিদ্ধির জন্য তোমাকে আমি বলিরূপে গ্রহণ 
করিয়া থাকি, তবে এই বলি বৃথা হউক ; আর যদি ইহার মূলে সেই 
পরমাশক্তির ইচ্ছা থাকে, তবে তুমি সার্থক হও, তোমার জয় হউক 1” 


জনম্মাস্তর হইল মার্গারেটের | 

একই দেহে ছুইবাঁর জন্ম । 

১৮৬৭ সালের ২৮শে অক্টোবর আয়ালযাণ্ডের কোলে মার্গারেটের 
জন্ম( আর ১৮৯৮ সালের ২৮শে জানুয়ারী ভারতের মাটিতে 
নিবেদিতার জন্মলাভ। পূর্জন্মের পিতা স্তামুয়েল রিচঅগ্ড। 


' নিবেদিতার অরষ্টা বিবেকানন্দ । 


ভক্তির শ্বেতপদ্ধ হাতে লইয়া আরাধ্য দেবতা স্বামী বিবেকানন্দের 
আরাধনায় বসিলেন তিনি। অন্তরলোক হইতে যেন বাহির হইয়! 
আদগিল- শুদ্ধ হৃদয়ের পবিভ্রতা । তপোলোক হইতে যেন ঝরিয়া 
পড়িল তপস্যার রসনিঃম্তন্দ। তাহার জীবনের বীণায় বাজিয়। 
উঠিল বৈরধাগ্যের রাগিণী। বিবেকানন্দের আরাধনা ভারতেরই 
আরাধনা । কারণ বিবেকানন্দের ভিতর দিয়াই নিবেদিত 
পাইয়াছিলেন সেই ভারতবর্ষকে যে ভারতবর্ষ তাহার নিকট প্রত্যক্ষ 
সত্য ছিল, স্বর্গ ছিল । 

সেই ভারতের আরাধনায় বসিলেন তিনি যেন তাপসী অপর্ণ। 
কুসুমের মত সেই সুকুমার নবীন বয়সেই নিবেদিতা হইলেন ব্রতচারিণী। 
তিনি স্বয়ং অধ্যয | 

ফুল হইয়া তিনি ভারতমাতার চরণে তিলে তিলে শুকাইয়া যাইবেন। 
ধূপ হইয়া পলে পলে নিজেকে জ্বালাইয়া করিবেন তাহার আরতি । 
দীপ হইয়া দিনে দিনে নিঃশেষ করিয়া দিবেন নিজের অস্তিত্বকে |. 
তিনি নিবেদিতা । 

বিবেকানন্দের সঙ্গে ভারতবর্ষে আসিলেন নিবেদিতা । পরাধীন, 
অশিক্ষায় তমসাচ্ছন্ন সে ভারতবর্ষ । নিবেদিতার মনে পড়িল তাহার 
জন্মভূমি আয়ালাগ্ডকে। সে দেশও এমনি পরাধীন, এমনি 
উৎগীড়িত ! . নির্যাতিতের তে। কোনো জাতি নাই। তাহার একটি 
পরিচয়-_সে ছুঃখী, সে হতভাগ্য। আর এই হতভাগ্যের ছুঃখ দূর 
করাই তো! তাহার আবাল্যের স্বপ্ন। নিবেদিতার ভারত-গ্রীতির 
মর্মকথা ইহাই। ইহার মূলে ছিল সেই মন্ত্র যাহা! তাহার গুরু 
একদা তাহার কর্ণে উচ্চারণ করিয়াছিলেন--“আত্মনঃ মোক্ষার্থ 
জগদ্িতাঁয় ৮৮” । এখন হইতে তিনি এই মন্ত্রের সাধিকাঁ। এই 
মন্ত্রের গুণেই আইরিশ-ছুহিত! মার্গারেট হইলেন ভারত-ছুহিতা 
নিবেদিতা । | 

বিবেকানন্দের বজনির্থোষিত কে একদা ধ্বনিত হইয়াছিল-_“নারী 
অনন্ত শক্তির আধার। জগতের কল্যাণ স্ত্রীজাতির অভ্যুদয় ন! 
হইলে সম্ভাবন। নাই । শক্তি বিনা জগতের উদ্ধার হইবে নাঁ।” 
ভারতে সেই মহাশক্তি জাগ্রত করিয়া তুলিবার প্রয়োজনেই 
নিবেদিতার স্থ্ি। তাহার মধ্যেই আমরা প্রত্যক্ষ করিলাম গাী, 
মৈত্রেয়ী ও সঙ্ঘমিত্রাকে। বৈদিকষুগের ব্রহ্মবাদিনীর প্রতিচ্ছবি 
তিনি। বিবেকানন্দ জানিতেন ভারতের অলৌকিক অধ্যাত্বসাধনার 
প্রবাহ, অমৃতত্বলাভের আহ্বান চিরদিন ভারতীয় নারীর অন্তর স্পর্শ 
করিয়াছে । অধীর আবেগে সর্বস্ব ত্যাগ করিয়া সে জীবন 
উৎসর্গ করিয়াছে পরম শ্রেয়; লাভের উদ্দেশ্যে । 

“ত্যাগেনৈকেন অমৃতত্বমানশুঃ৮--উপনিবদের এই বাণী বিবেকানন্দ 
নৃতন করিয়া ভারতের.নারীর জীবনে রূপায়িত করিতে চাহিয়াছিলেন । 
নিবেদিতাকে উপলক্ষ্য করিয়া তিনি এই দৃষ্টাস্তই স্থাপন করিয়াছেন । 
নিবেদিতা তাই নবীন ভারতের হোমাগ্রিশিখা। ভারতীয় নারীর 


৪৬ নিবেদিতা 


আদর্শ এই বিদেশিনী নারীর চরিত্রে পুর্ণ বিকাশ লাভ করিল কেমন 
করিয়া ? 

এই দেশ, এই জাতি ও এই সমাজে নিজেকে এমন করিয়! বিলাইয়। 
দেওয়া তে। কেবল ইচ্ছা ও সঙ্কল্পমাত্রেই সম্পন্ন হইতে পারে না! । 
বাঙালি হিন্দু-সমাজ তাহাকে গ্রহণ করে নাই, তিনি তাহার উঠানে 
একপাশে একটা স্থান করিয়া লইয়াছিলেন ; সেজন্য নিজেকে 
কিছুমাত্র পর ব1 পৃথক মনে করিতেন না; সমাজ তাহাকে গ্রহণ না 
করিলেও নিবেদিতা তাহাকে সবান্তঃকরণে গ্রহণ করিয়াছিলেন। 
নিরেদিতার বয়স তখন উনত্রিশ বৎসর । তিনি যুরোগীয় ভাব-চিন্তা, 
দর্শন ও ধর্মতত্ব উত্তমরূপে অধিগত করিয়াছেন। তাহার ধীশক্তি 
ছিল আশ্চর্য আর সেই সঙ্গে ছিল স্বাধীন চিন্তা । এ সত্বেও তিনি 
সম্পূর্ণভাবে আত্মবিলোপ করিতে সক্ষম হইলেন কেমন করিয়া ? 
জন্মাস্তর-গ্রহণের রহস্তভেদ করিতে হইলে তাহার গুরুর দিকে 
দৃষ্টিপাত করিতে হয়। 

নিবেদিতার সমগ্র জীবনই নিরবচ্ছিন্ন গুরুমন্ত্রের সাধন] । 

তাহার আত্মবিলোপ গুরুতেই আত্মবিলোপ । 

তাহার ভিতরে সত্য ছিল। ছিল অসামান্ত ত্যাগ ও প্রেমের 
শক্তি । নিঃসন্দেহে তাহা বিবেকানন্দকে বিস্মিত ও শ্রদ্ধাপ্িত 
করিয়াছিল । তাই না তিনি বলিয়াছেন, “০168 13 02৩ 
18176561061: 01 ঢা)ড আ০ো] 10 710701800--ইংলণ্ডে আমার 
কাজের সুন্দরতম বিকাশ নিবেদিতা /”? সেই শক্তিকে এমন ভাঁবে 
উদ্ধদ্ধ করিতে একমাত্র তিনিই পারিয়াছিলেন। 

যাহার প্রকৃতি ও প্রয়োজন যেমন, তাহার সেইরূপ হইয়া থাকে। 
ইহা সত্য। কিন্তু সর্ব সত্য নয়। বাহিরের কোনো অসাধারণ 
ব্যক্তি-পুরুষের সংস্পর্শে ই ভাগ্যবান নর বা নারীর জীবনে আশ্চর্য 


নিবেদিতা ৪৭ 


রূপান্তর সম্ভব। আমাদের শাস্ত্রে তাই শুধুই “মনুয্যত্ব এবং 
“মুমুক্ষত্ব যথেষ্ট বলিয়া স্বীকৃত হয় নাই, তাহার সঙ্গে 'মহাপুরুষ- 
সংশ্রয়” অত্যাবশ্ঠক বলা হইয়াছে । ভগিনী নিবেদিতার জীবন- 
কাহিনী যিনি সম্পূর্ণ জানিবার সুযোগ পাইয়াছেন, তিনি স্বামিজীর 
সঙ্গে তাহার সাক্ষাতের পূর্ব ও পরবর্তী জীবন তুলনা করিলেই বুঝিতে 
পারিবেন--তাহার কেবল এ মহাপুরুষ-সংশ্রয়টাই যেন বাকী ছিল। 
যেমন তাহা! ঘটিল, অমনি তাহার পূর্ববর্তী জীবনের খোলসটি বিদীর্ণ 
করিয়া আত্মার স্বরূপ প্রকাশ পাইল। সেই লগ্নের সেই অনিবচনীয় 
আনন্দের প্লাবন-বেগ তাহাকে কিরূপ বিহ্বল করিয়াছিল-_তাহা! 
তিনি স্বয়ং লিপিবদ্ধ করিয়া গিয়াছেন। 

যে মুহূর্তে সর্বত্যাগ- সেই মুহুর্তেই সর্বপ্রা্তি। 

সেই প্রাপ্তির অফুরন্ত ভাণ্ডার হইতেই ভগিনীর সেই অফুরন্ত দান । 
তেমন করিয়া না পাইলে, এমন করিয়া দান করিতে কেহ পারে না । 


নিবেদিতা নিজেই বলিয়াছেন--“ইনি যে বীরোচিত উপাদানে গঠিত 
ছিলেন, তাহা আমি বুঝিতে পারিয়াছিলীম ; এবং তাহার স্বজাতি- 
প্রেমের নিকট আমি সম্পূর্ণ আনুগত্য স্বীকার করিতে ইচ্ছুক 
হইয়াছিলাম। কিন্তু এই যে আমার আন্ধগত্য-ন্বীকার, ইহা। শুধু 
তাহার চরিত্রের নিকটে ই ।--"তোহার চরিত্রমাহাত্ম্যে অতীব খুগ্ধ হইযাই 
আমি তাহার শিষ্য হইয়াছিলাম।” গুরু-শিষহ্যের মধ্যে এই সুক্ষ 
সম্পর্কটি তলাইয়া বুঝিবার মত। 

বিবেকানন্দ ও নিবেদিতা-_-গুরু-শিত্তের এই সম্পর্ক এমনই অপৃৰ যে, 
তাহ চিন্তা করিলে দেহধারী আত্মার অনন্তলীল! একটি নৃতন রসরূপে 
আমাদের হাদয়গোচর হয়। একদিকে বীর-সন্যাসীর সেই স্থুকঠিন 
চরিত্র ও দৃপ্ত পৌরুষ__যে-পৌরুষ সকল মমতা, সকল ছুর্বলতাকে 


৪৮ নিবেদিতা 


নিমেষে ভন্মীভূত করিয়া দেয়, আর একদিকে তেমনই স্ুকঠিনা চরিত্রা 
ও তেজন্ষিনী নারী--সে তেজও যজ্ঞবেদীর হোমানল শিখার মত। 
ব্বামী বিবেকানন্দের সেই প্রজ্জলন্ত পৌরুষই সেই তেজস্ষিনী 
নিবেদিতাকে আকর্ষণ করিয়াছিল তাহাতে সন্দেহ নাই। 

এই যে তেজ, চিত্তের এই ছুর্দমনীয়তা--ইহাই ছিল তাহার জন্মগত 
প্রকৃতিগত সম্পদ ; ইহাই ছিল নিবেদিতার নিজ আত্মার মূলধন। 
বিবেকানন্দ তাহার অন্তপূর্টির বলে, এই বস্তুটিকে তাহার মধ্যে 
আবিষ্কার করিয়াছিলেন, এরং ইহা যে হোমাগ্নির মতই পবিত্র, তাহা 
বুঝিয়াছিলেন। কিন্ত ঠিক সেই কারণেই ইহা তো কাহারও বশ্যতা 
স্বীকার করিবে না, কোনো বন্ধন মানিবে না। বিদ্রোহী নরেক্্রকে 
একদা রামকৃষ্ণ তাহার অদ্ভূত প্রেম দিয়া জয় করিয়াছিলেন। ভগিনী 
নিবেদিতার ক্ষেত্রেও ঠিক তাহাই ঘটিয়াছিল। 

স্বামী বিবেকানন্দের ছিল দুর্ধর্ষ বীর বৈদাস্তিকের প্রেম । 

পর্বতের মত অটল । 

পাধাণের মত কঠিন । 

সেই পুরুবের অন্তরে যে প্রেমের বুধানিঃন্তান্দিনী নিত্য প্রবাহিত ছি 
তাহা সকলের বোধগম্য হইত না। 

ভগিনী নিবেদিতা সেই প্রেমের স্পর্শ-নিবিড় স্পর্শ লাভ 
করিয়াছিলেন--তেমন করিয়া বোধ হয় আর কেহ লাভ করে নাই । 
কারণ সে প্রেম এমনই যে, তাহাকে অন্থুভব করিতে হইলে, 
 অগ্নিশিখায় দেহ স্পর্শ করিয়া তাহার জ্বালা সম্পূর্ণ অগ্রান্থ 
করিতে হয়। 

ভগিনী নিবেদিতা তাহার গুরুর প্রতি যে প্রেমে আকৃষ্ট হইয়াছিলেন 
তাহার মূলে যদি নারীপ্রকৃতিস্থলভ কোনো আকুতি মর্মাস্তিকরূপে 
বিদ্কমান থাকিয়া খাকে, গুরু বিবেকানন্দ তাহা সমূলে উৎপাটিত 


নিবেদিতা ৪৯ 


করিয়াছিলেন ; নিবেদিতা নিজেরই পুণ্যবলে গুরুর সেই ব্যক্তিত্ব 
সম্পর্কহীন মহাপ্রেমের অপূর্ব রস আস্বাদন করিতে পারিয়াছিলেন। 
ভগিনী নিবেদিতার মধ্যে যে নারী-প্রকৃতি ছিল, তাহাকে বিবেকানন্ৰ 
কন্ঠারপে, কল্যাণীমূতিতে গ্রহণ করিয়াছিলেন, পরম স্সেহে 
তাহাকে সেবার অধিকার দিয়াছিলেন। সেই যে স্সেহ--ভগিনী 
নিবেদিতা তাহাতেই তাহার নারী-হৃদয়ের গভীরতম পিপাসা নিবৃত্ত 
করিয়াছিলেন । তাহার জীবনেতিহাসের ইহাই মর্মকথা । 
সর্বত্যাগিনী তপস্থিনী নারী গুরুর চরণমূলে, গুরুর আদর্শের বেদীমূলে 
কেবলমাত্র সেইটুকুর আশ্বাসে নিজের জীবন, নিজের রূপ, যৌবন ও 
প্রতিভা পবিত্র পুষ্পাঞ্জলির মত নিবেদন করিয়া দিয়াছিলেন। 
নিবেদিত তাই নিকষিত হেম। | 

প্রোজ্জল এবং পুত তাহার চরিত্র। 

নিবেদিত। তাই চিরম্মরণীয়। ও বরণীয়া | 


॥ ছয় ॥ 


গজার তীরে বেলুড় মঠ তখনো নিমিত হয় নাই। সবে মাত্র 
মঠের জমি কেনা হইয়াছে । ইংলগড হইতে মার্গারেট নোবল্‌ 
আসিবার পর আমেরিক! হইতে আসিলেন মিসেস ওলি বুল ও 
মিস জোসেফাইন ম্যাকলাউড। ইহারাও স্বামিজীর শিষ্া। 
মার্গারেট আসিয়াছেন স্বামিজীর আহ্বানে ভারতবধে স্ত্রীশিক্ষা প্রচার- 
ত্রতে জীবন সমপণ করিতে আর ইহারা আসিয়াছেন ইহাদের 
আচার্ধদেবের জন্বস্থান দেখিতে ও আরো ঘনিষ্টভাবে তাহার 
পুৃতসঙ্গ লাভ করিয়া জীবন ধন্য করিতে । ইহাদের থাকিবার জন্য 
গঙ্গার তীরে মঠের জায়গার উপরে কুটীর নিমিত হইল। অদূরেই 
নীলাম্বর বাবুর বাগান। স্বামিজী থাকেন সেই বাগানে । 

স্বামিজী নিজ দেশে নিজ জনের মধ্যে কেমন ভাবে থাকেন, মার্গারেট 
তাহ। দেখিবার ।সুযোগ পাইলেন। এখন হইতে স্বামিজী মার্গারেটকে 
একান্তভাবে ভারতীয় ভাবে অনুপ্রাণিত করিবার জন্য একটি 
নির্দিষ্ট প্রণালীতে শিক্ষা-বিধানের উদ্ভোগ করিলেন। প্রত্যহ 
কুটীরে কন্যার সহিত সাক্ষাৎ করিতে যাইতেন। তাহার পদার্পণে 
_মার্গারেটের কুটারখানি যেন তীর্থের ন্যায় পবিত্র হইয়! উঠঠিত। 
সেইখানে গাছের ছায়াশীতল পাদমূলে বসিয়া গুরু তাহার এই 
কন্যাটিকে শিক্ষা দিতেন--তাহার নিকট অজত্র বচন-ধারায় 
ভারতবর্ষের গভীরত্ম তত্বসমৃহের আলোচনা করিতেন। ভারতের 
আচার, অনুষ্ঠান, ইতিহাস, উপকথা, জাতি, জাতীয়ভাব, রীতিনীতি 


নিবেদি তা ৫১ 


সবই আলোচনা করিতেন আর মার্গারেট তাহা একা গ্রচিত্তে, 
নিবিষ্টমনে শুনিতেন। ছাত্রীর উদ্ধম ও নিষ্ঠা লইয়াই তিনি 
গুরুর নিকট হইতে ভারতন্র্ধ সম্পর্কে এই পাঠ গ্রহণ করিতে 
লাগিলেন ; যাহ! শুনিতেন তাহাই হৃদয়ে গাথিয়া যাইত । 

শুধু যে ভারতীয় ধর্ম ও সংস্কৃতি সম্বন্ধে শিক্ষা দিতেন তাহা নহে, 
এই সময় তিনি নিবেদিতাকে নানা বিষয়েই শিক্ষা দিতেন । এইসব 
আলোচ্য বিষয়ের মধ্যে যোয়ান অব আর্ক অথবা ঝসীর রাণী 
যেমন স্থান পাইত, তেমনি কার্পাইলের “ফরাসী রাষ্ট্রবিপ্নরব”ও 
ছিল। স্বামিজী কালাইলের এই উদ্দীপনাময়ী বই হইতে অংশ- 
বিশেষ আবৃত্তি করিয়া শিষ্যাকে শুনাইতেন |, এইভাবে ধর্মের 
সহিত দেশপ্রেমের অগ্রিমন্ত্রও তিনি নিবেদিতার কর্ণে নিয়ত বর্ষণ 
করিতেন। কারণ, তীহার অন্তর্ৃষ্টিবলে স্বামিজী বুঝিতে 
পারিয়াছিলেন যে, ভবিষ্যতে তাহার এই কন্তাকে আরো মহত্বর 
এবং ব্যাপকতর ভূমিকায় অবতীর্ণ হইতে হইবে । 

ভারতের ভূত, ভবিষ্যৎ ও বর্তমান বিবেকানন্দের নখদর্পণে, সকল 
শান্ত্র তাহার জিহ্বাগ্রে, তাই তিনি এমন অপূর্ব ভাষায় নিপুণ কবি ও 
নাট্যকারের মত এ সকল বিষয়ের ব্যাখ্যা ও বর্ণনা করিতেন যে 
মনে হইত যেন ভারতের প্রসঙ্গ একখানি পুরাণ-_-সকল পুরাণের 
শেষতম এবং যে রূপেই উহার আরন্ত হউক না কেন, উপসংহারে 
উহ সসীম বস্তৃতন্ত্র ছাড়িয়া অসীমের প্রান্তে উপনীত হইত। 
বিবেকানন্দের শিক্ষা-প্রণালীও নূতন ধরণের ছিল। ভারতবর্ষের 
অনেক কথাই তিনি উল্লেখ করিতেন না, কিন্বা নামমাত্র উল্লেখ 
করিতেন, কিন্তু যতটুকু বলিতেন তাহাতে এমন তুলিকাম্পর্শ থাকিত 
যে মার্গারেট নিজের কল্পনার সাহায্যে সেই অব্যক্ত অংশ পরিস্ফুট 
করিয়া লইতেন--রঙে ও রেখায় সম্পূর্ণ হইয়া সেই চিত্র তাহার 


€২ নিবেদিতা 


মনশ্চক্ষে উজ্জ্রল ভাবেই ফুটিয়! উঠিত; ন্বামিজীর প্রত্যেক কথায়, 
ভারতবর্ষের প্রতি একটি প্রগাঢ় ভক্তি ও শ্রদ্ধার ভাব প্রন্ফুটিত হইয়া 
উঠিত-_সেই ভক্তি ও শ্রদ্ধা শিষ্যার অন্তরে সহজেই সঞ্চারিত হইত। 
কখনো কাব্যের ছুই এক পদ, কখনো বা পুরাণের অস্ফুট চিত্রে তিনি 
তাহার এই শিষ্ার মনে হিন্দুর অতীত ও বর্তমান জীবনের সনাতন 
ভাঁবটি দৃঢ়ভাবে অঙ্কিত করিয়া দিতেন-_তাহাতে কখনো হর-পার্বতী 
কখনো কালী, তারা কখনে বা রাধাকৃষ্ণের স্থান থাকিত। হৃদয়ের 
গভীর উচ্ছ্বাস লইয়। তিনি সাহিত্য বিজ্ঞান প্রভৃতি যে-কোনো 
বিষয়ের অবতারণা করিতেন, তাহার ভিতর হইতেই অদ্বৈত অনুভূতির 
সাহায্যে এমন সব মীমাংসায় উপস্থিত হইতেন যে তাহার 
ভিতর মার্গারেট চরম সত্যের আভাস পাইতেন। সে দৃশ্ 
দেখিলে মনে হইত যেন আবার প্রাচীন যুগ ফিরিয়া আসিয়াছে, 
যেন ব্রহ্মার মানসপুত্রের ম্যায় নির্মল-সংস্কার এক অসামান্য পুরুষ 
ভারতের ভাগ্যবিধাতার নির্দেশে ইহার লুপ্ত গৌরব পুনরুদ্ধার ও 
ভবিষ্যৎ উন্নতির পার উন্মত্ত করিবার ইচ্ছায় বিদেশিনী এই শিশ্তার 
সমক্ষে যুক্তকণ্ঠে আপন মর্মবাণী ব্যক্ত করিতেছেন। 

অদ্ভুত শিক্ষক বিবেকানন্দ, মার্গারেট অল্পদিনেই বুঝিলেন। ভারতবর্ষ 
সম্বন্ধে তাহার মনে যত ভ্রান্ত ধারণ! ছিল, তাহা নির্মমভাবে চূর্ণ 
করিতে তিনি যেমন কিছুমাত্র দ্বিধা বোধ করিলেন না, তেমনই আবার 
হিন্দু সমাজের ভিতরে যেমন বৈষম্য, বিভাট বা আবর্জনা হিন্ু- 
জীবনকে বিষাক্ত ও পর্যুষিত করিয়া ফেলিয়াছে, তাহারও কঠোর 
সমালোচন। করিতে পশ্চাদপদ হইতেন না। একদিন বলিলেন-_«দেখ, 
আমি সমস্ত রকমের বন্ধনকে প্রাণের সঙ্গে ঘৃণা করি, সে বন্ধানের 
আকার যেমনই হড়ক না কেন! পায়ের শৃঙ্খল ফুল দিয়া ঢাকিলেও 
শৃঙ্খল তো বটে !” 


নিবেদিত ৫৩. 


গুরুর চরণ-প্রান্তে বসিয়। শিক্ষা লাভ করিতে করিতে মার্গীরেটের মনে 
হইত-দ্বিতীয় বুদ্ধের মতন এই সন্ন্যাসীও চান ধর্মের রাজ্য সকলের 
নিকট সুগম হউক। মার্গারেটের নিকটে হিন্দুধর্মের যে অংশ 
ছুর্বোধ্য বা অর্থহীন বোধ হস্ত, তিনি নিঃসক্কোচে গুরুকে উহা! 
জানাইতেন। গুরু সুক্ষ বিচার ও উদাহরণ দ্বারা সেই সকলের 
নিগৃঢ় ভাব শিশ্যার মনে পরিস্ফুট করিতে চেষ্টা করিতেন। যে বিষয়টি 
পাশ্চান্তয ধারণার সম্পূর্ণ বিপরীতগামী, তিনি সর্বাগ্রে সেইটারই 
যুক্তিযুক্ততা দেখাইবার প্রয়াস পাঁইতেন। হিন্দুর ধর্মাদর্শ, উপাসনা- 
পদ্ধতি এবং জীবনের গতি ও সেই সন্বন্ধে বিশ্বাস মার্গারেটের নিকট 
ছবোধ্য মনে হইত। তিনি সরল মনে এই বিষয়ে প্রশ্ন করিতেন আর 
বিবেকানন্দ দীর্ঘকাল ধরিয়া এ বিষয়ে শিষ্যাকে সবত্বে শিক্ষা দিতেন । 
অধীর হইতেন না, অসহিষ্ণুতা প্রকাশ করিতেন না, এমন কি বিরক্তও 
হইতেন ন। কিংবা অপ্রাসঙ্গিক ও অকিঞ্চিৎকর মন্তব্যের প্রতি অবহেলা 
বা ওুদাসীন্য দেখাইতেন না বা উপহাস করিয়া উড়াইয়া দিতেন না। 

পাশ্চাত্ত্যের ভাব প্রাচ্যের ভাব হইতে এতই বিভিন্ন, একের জন্ম- 
কর্ম, শিক্ষাদীক্ষা, আদর্শ ও আকাজ্ষা অপরের শিক্ষাদীক্ষা ও সংস্কার 
হইতে এতই বিপরীত যে, বিবেকানন্দ প্রত্যেক সামান্য কথাও বিশেষ 
ধৈর্যসহকারে বারে বারে বুঝাইতে বিন্দুমাত্র ক্লান্তি বোধ করিতেন 
না। এইরূপেই তিনি মার্গারেটকে “নিবেদিত করিয়। গড়িয়াছিলেন, 
এইরূপেই তাহার মনের সঙ্কোচ ও সঙ্কীর্ণতার মূল উচ্ছেদসাধন 
করিয়াছিলেন। এইরূপেই তিনি প্রাচ্যের সহিত পাশ্চাত্ত্যকে 
মিলাইয়াছিলেন। কিন্তু আশ্চর্ধের বিষয়, কখনো শিক্ষার ন্বাধীনতা 
ক্ষু্ন করেন নাই। তিনি শিষ্যাকে নিজে অভিজ্ঞতা সঞ্চয় করিতে 
এবং প্রতিপদ দেখিয়া ও ঠেকিয়। শিখিতে এবং নিজেরই তাহা 
সংশোধন করিতে উপদেশ দিতেন। | 


৫৪ | নিবেদিতা 


এইভাবে মার্গারেটের মন প্রাচ্য ছাঁচে টালিয়া গঠন করিবার একটা 
বিশেষ হেতু ছিল। ম্বামিজী জানিতেন এ কার্ষের দায়িত্ব কতদূর 
গুরুতর এবং কত সুদূরপ্রসারী । তিনি জানিতেন, শিষ্যার দ্বার! 
এদেশে কোনো কার্ধ সম্পাদন করাইতে হইলে এ দেশের প্রতি 
তাহার আস্থা ও মমত্ববুদ্ধি জন্মীন আবশ্যক ; নতুবা তাহার পক্ষে 
এদেশে কাজ করা সম্ভব হইবে না। বেদান্ত ও হিন্দুধর্মের প্রতি 
মার্গীরেটের আকর্ণ একটি সাময়িক ভাবোচ্ছাস বা অসার ভাবুকতা 
মাত্র কিনা, ইহ স্বামিজী যাচাই করিয়। লইতে চাহিয়াছিলেন 
বলিয়াই এই রকম কঠিন শিক্ষার ভিতর দিয়া নিবেদিতাকে তৈয়ারী 
করিয়াছিলেন । কারণ, দূর হইতে অদ্বৈততত্বের মাহাত্ম্য যতই 
গৌরবময় ও তাহার জন্ত প্রাণ সমর্পণের ইচ্ছা যতই লোভনীয় হউক, 
সাক্ষাৎ সম্বন্ধে এ দেশের লোকের সংস্পর্শে আসিয়া ও শতসহত্র বাধা, 
বিস্ব ও অসুবিধার পরিচয় লাভ করিয়া জেই আদর্শের জন্য প্রাণপাত 
করিতে স্বীয় সঙ্কল্পে অবিচলিত থাক বড় সামান্য কথা নহে । এইজন্যই 
তিনি নিবেদিতার মনে ভারতীয় ভাব প্রতিষ্ঠিত করিবার উদ্দেশ্ট্ে 
আপনার সমগ্র শক্তি নিয়োজিত করিয়াছিলেন । সুদক্ষ গঠন-শিল্পী 
ছিলেন বিবেকানন্দ, তাই না তিনি বিদেশী উপাদান দিয় ত্যাগ, সেব। 
ও কর্মের এমন একটি সার্থক প্রতিম। নির্সাণ করিতে পারিয়াছিলেন। 


একদিন । 

সন্ধ্যার সময়ে গঙ্গার তীরে গুরু ও শিষ্তা বসিয়া আছেন। 
গুরু বলিলেন-- “যদি তোমাকে ভারতের কল্যাণের জন্য জীবন 
উৎসর্গ করিতে হয় তবে তোমাকে সম্পূর্ণ ভারতীয় ভাবে চলিতে 
হইবে, এমন কি. আহার-বিহার চাল-চলন, পোষাক-পরিচ্ছদ, 
আচার-ব্যবহার, ঝথাবার্তা প্রত্যেক বিষয়েই হিন্দুভাবাপন্ন হইতে 


নিবেদিত ৫৫. 


হইবে। তোমার উপর যখন মেয়েদের শিক্ষার ভার অপ্গণ করিব 
ঠিক করিয়াছি, তখন তোমাকে হিন্দু বিধবার মতন সম্পূর্ণ নিষ্ঠাবতী 
ব্রহ্মচারিণী হইয়া জীবন যাপন করিতে হইবে; তোমার কাজ ক্ষু্র 
পারিবারিক ক্ষেত্রের মধ্যে আবদ্ধ না হইয়া সমগ্র জাতি ও দেশের 
প্রতি ব্যাপ্ত হইবে। ভাবিয়া দেখ, তুমি পারিবে কি না ?” 

নিবেদিতা স্থির ও প্রশান্ত স্বরে বলিলেন_-“আমি পারিব।” স্বামিজী 
লক্ষ্য করিলেন তাহার বলিবার ভঙ্গিতে দৃঢ়তা ফুটিয়া উঠিল। তবু 
আর একবার বলিলেন-_-“তোমাকে এখন চিন্তায়, ভাবে, অভ্যাসে 
ও প্রয়োজনে সম্পূর্ণ হিন্দু হইতে হইবে । তোমার জীবনকে এখন 
ভিতরে বাহিরে নৈষিক ব্রাহ্মণ-ত্রহ্মচারিণীর আদর্শে গঠন করিতে 
হইবে । ত্যাগত্রতে দীক্ষিত গা ও দৃঢ়ব্রতা মৈত্রেয়ীর কথা তোমাকে 
বলিয়াডি। সেই রকম দীপ্তিশালিনী মহীয়সী নারী হইয়া তোমাকে 
ফুটিয়া উঠিতে হইবে । দেহজ্ঞান-বিরহিতা তপঃসিদ্ধা শবরীর কথা 
তোমাকে বলিয়াছি। গুরুর আদেশে আপনার যৌবনোচ্ছসিত 
দেহকান্তি বিনষ্ট করিয়! দিয়া তাপসী শবরী কি ভাবে শ্রীরামচন্দ্রের 
ছুলভ দর্শনের পর জলন্ত অগ্নিতে আপনাকে আহুতি দিয়াছিলেন, 
তাহা তুমি জান। অমৃতের উদাত্ত আহ্বানে ভারতের নারী যুগে যুগে 
যেমন সবস্ব ত্যাগ করিয়।ছে, তুমি সেইরকম পারিবে কি না?” 
“পারিব।” আবার দৃঢ় কণ্ঠে বলিলেন নিবেদিতা । 

“উত্তম। কিন্তু তোমার অতীত জীবনটাকে ভুলিতে হইবে--এমন 
কি তার স্মৃতিটুকু পর্যন্ত রাখিতে পারিবে না। ভারতীয় সভ্যতার 
বিরুদ্ধে একটি কথা বলিতে পারিবে না। পাশ্চাত্ত্য সভ্যতার বড়াই 
করিয়া ভারতীয় সভ্যতাকে করুণার চক্ষে দেখিতে পারিবে না । 
ভিক্ষুণী সুপ্রিয়ার মত দ্বারে দ্বারে ভিক্ষা করিয়া আর্ত ও ছুঃস্থের 
সেবায় জীবন উৎসর্গ করিতে হইবে। মীরাবাঈয়ের মত এই 


৫৬ নিবেদিতা 


ভারতবর্ষের জন্য সর্বস্থখে জলাঞ্জলি দিতে হইবে । ইহাকেই তোমার 
জননী ও ধাত্রী বলিয়। জ্ঞান করিতে হইবে । বল, পারিবে ?” 
“পারিব।” তেমনি দৃঢ়কণ্ঠে মার্গারেট উত্তর দিলেন । 

অগ্নি-পরীক্ষায় উত্তীর্ণ হইলেন নিবেদিতা । 

ইহার পর ১৮৯৮ সালের ২৫শে মার্চ বিবেকানন্দ মার্গারেট নোবল্কে 
ত্রহ্মচারিণী ব্রতে দীক্ষিত করিলেন। গুরু তাহার নূতন নামকরণ 
করিলেন_-নিবেদিতা” । ভারতবর্ষের যুগযুগান্তের ইতিহাসে ইহা 
একটি অভ্ভৃতপূর্ব ঘটনা । নিবেদিতার আগে কোনো পাশ্চাত্ত্য রমণীই 
এমনভাবে গোত্রান্তরিত হইয়া সন্গ্যাসিনী সাজেন নাই। ইহার পর 
বিবেকানন্দ তাহাকে ভারতের বেদীমূলে উৎসর্গ করিলেন এবং তাহার 
ললাটে জাকিয়া দিলেন নূতন পরিচয়_ ভগিনী নিবেদিতা । 
বিবেকানন্ৰ যে দৃষ্টিতে ভারতবর্ষকে দেখিতেন এখন হইতে নিবেদিতাও 
সেই দৃষ্টিতে ভারতবর্ষকে দেখিতে আর্ত করিলেন। 

মনের যে আবেগ লইয়া বিবেকানন্দ ভাঁরতবর্কে ভালবাসিতেন, 
এখন হইতে নিবেদিতা সেই আবেগেই অন্ুপ্রাণিতা হইলেন। গুরুর 
চিন্তার সঙ্গে নিজের চিন্তাকে একেবারে মিশাইয়া দিলেন। 


এই সময়কার কথা উল্লেখ করিয়া নিবেদিতা লিখিয়াছেন ঃ “আমাদের 
বাড়িখানি কলিকাতা হইতে কয়েক মাইল উত্তরে গঙ্গার পশ্চিম তীরে 
এক উচ্চ সমতল ভূমির উপর নিমিত ছিল। ধ্বংসাবশেষপ্রায় এ 
বাড়িখানিকে সাদাসিধা অথচ ব্বচ্ছন্দবাসের উপযোগী করিয়! লওয়। 
হইয়াছিল। জোয়ারের সময় ছোট পান্সীগুলি একেবারে সি'ড়ির 
নীচেই আপিয়া লাগিত। আমাদের এবং অপর পারের গ্রামখানির 
মধ্যে নদীটি বিস্তারে অর্ধ হইতে তিন-চতুর্থাংশ মাইল হইবে। উহার 
গূর্বতটে আরো! প্রায় এক মাইল উত্তরে দক্ষিণেশ্বরের মন্দির ও 


নিবেদিতা ৫৭ 


বৃক্ষণীর্যগুলি দৃষ্টিগোচর হইত; এই মন্দির ও তৎসংলগ্ন উদ্ভানেই 
স্বামিজী তাহার গুরু শ্রীরামকৃষ্ণপদ-প্রান্তে বাস করিতেন ।-.এই 
বাড়িখানিতেই স্বামিজী প্রতিদিন প্রাতঃকালে একাকী, কখনো বা 
অন্যান গুরুভ্রাতার সঙ্গে আসতেন । এইখানেই বৃক্ষতলে আমাদের 
প্রাতঃকালীন জলযোগ সমাপ্ত হইবার বনুক্ষণ পর পধস্ত আমরা 
বসিয়া বসিয়া একমনে স্বামিজীর সেই অফুরন্ত ব্যাখ্যাপ্রবাহ শ্রবণ 
করিতাম । ভারতীয় জগতের কোনো-না-কোনো গভীর রহস্য তিনি 
এ সময়ে আমাদের নিকট উদ্বাটিত করিতেন ।.**এইখানেই আমরা 
ভারতীয় চেষ্টাসমূহের সর্বজনবিদিত মূলমন্ত্র কি এবং কি আদর্শ দ্বারা 
উহ! নিয়ন্ত্রিত, তাহা জানিতে পারিয়াছিলাম। তীহার এইসব 
শিক্ষা ও আলোচনার ভিতর দিয়া ভারত তাহার অতীতের সমস্ত 
রূপৈশ্বর্য লইয়া আমার চিন্তায় ফুটিয়া উঠিত।” 


“কিন্তু বেলুড়ে আমরা শুধু স্বামিজীকেই দেখি নাই। সারা মঠই 
আমাদিগকে তাহাদের অতিথি বলিয়! জ্ঞান করিতেন। সেইজন্য এই 
অতিথিসংকারপরায়ণ সাধুগণ কখনো আমাদের প্রতি অগ্ুগ্রহবশতঃ 
এবং কখনে! বা সেবা-উদ্দেশ্টে আমাদের নিকট যাতায়াতের কষ্ট 
স্বীকার করিতেন। যে গরুটি আমাদের ছুধ দিত তাহাকে তাহারাই 
দোহন করিতেন, এবং যে ভূত্যের উপর রাত্রিতে এ ছৃপ্ধ আমাদের 
নিকট পৌছাইয়। দ্বার ভার ছিল, সে একদিন পথে গোখুরা সাপ 
দেখিয়া ভয় পাইয়া আর যাইতে অন্বীকার করায়, সাধুগণের মধ্যে 
একজনই এই ভূত্যজনোচিত কার্ষে তাহার স্থান গ্রহণ করিলেন। 
আমাদের ভারতীয় গৃহস্থালীর নিত্য নৃতন সমস্তাগুলির সমাধান 
করিবার জন্য প্রত্যহ একজন করিয়া ব্রহ্মচারী মঠ হইতে প্রেরিত 
হইতেন। আর একজনের উপর বাংলা শিখাইবার ভার ছিল। 
সজ্ঘের পুরাতন সাধুগণ প্রায়ই লৌকিকতা-ব্যপদেশে বা অন্ুগ্রহপূর্বক 


৫. নিবেদিতা 


আমাদের সহিত সাক্ষাৎ করিতে আসিতেন। এই সকল এবং এইরূপ 
সহত্র সহত্র অন্য উপায়ে, আমরা সেই সকল লোকের সংস্পর্শে 
আসিয়াছিলাম, ধাহাদের মধ্যে সেই উজ্জ্বল স্মৃতির প্রকাশ দেখিতে 
পাইতাম, যে স্মতিরপ টানার উপর এই সব ত্যাগীর জীবন 
“ড়েনের মত বোনা হইয়াছিল ।” 

“এই সন্্যাসীগণের একমাত্র চিন্তার বিষয় ছিল শ্রীরামকৃষ্ণ ও তাহার 
শিল্তা গ্রণী স্বামী বিবেকানন্দ। ইহাদের সকলেরই বিশ্বাস--“ম্বামিজীর 
দ্বারা জগতের অনেক কাজ হইবে ।” এই ভবিষ্যদ্বাণী রামকুষ্ধের 1” 


“তোমার দ্বারাও ভারতের অনেক কাজ হইবে”_এই কথা একদিন 
নিবেদিতাকে বলিলেন বিবেকানন্দ । “আমার জগদ্ধিতায় কর্মের 
আরম্ভ তোমাকে লইয়াই--ইহ1 মনে রাখিয়া কায়মনোবাক্যে 
ভারতের সেবায় নিজেকে সার্থক ও সুন্দর করিয়া - সম্পূর্ণ করিয়া 
তোল । তোমার জপের মন্ত্র অন্ত কিছু নয়, শুধু “ভারত ভারত? ॥” 


নিবেদিতার. মনে পড়িল লগ্ডনে থাকিবার সময়ে স্বামিজী তাহাকে 
একবার বলিয়াছিলেন -“আমার কথা ধরিতে গেলে, আমি 
স্বদেশবাসিগণের উন্নতিকল্পে এই যে কার্ধে হস্তক্ষেপ করিয়াছি, তাহা 
সম্পন্ন করিবার জন্য, প্রয়োজন হইলে, ছুই শতবার জন্ম পরিগ্রহ 
করিব।” ভারতবর্ষে আসিয়া! অল্পদিনের মধ্যেই নিবেদিতা বুঝিলেন, 
এই সন্ন্যাসী যেমন আদর্শবাদী তেমনই বাস্তববাদী; কথা যাহা বলেন, 
কাজের ভিতর দিয়া তাহ। রূপাঁয়িত করিয়া তুলিতে তাহার আগ্রহের 
শেষ নাই। মানুষটি শুধু বন্তৃতাই করেন না, নানাবিধ প্রচেষ্টার ভিতর 
দিয়া তাহাকে সার্থক করিবার জন্য তিনি সর্বদাই সচেষ্ট। লগ্ডনে 
ধাহাকে দেখিয়াছিলেন শুধু একজন ধর্মপ্রচারকরূপে, এখানে আসিয়া 


নিবে দিতা ৫৯ 


তাহাকেই দেখিলেন ভারতের উন্নতিকামী একজন নিরলস কর্মীরপে । 
এমন প্রচণ্ড কর্মের আধার নিবেদিতা আর কখনো দেখেন নাই। 
এইখানেই গুরু ও শিষ্যার মধ্যে একটা আশ্চর্য মিল ছিল। 

লগ্ন হইতে ভারতবর্ষে আসবার প্রাকালেই স্বামিজী নিবেদিতাকে 
যাহ! লিখিয়াছিলেন, তাহার মানসপটে তাহা দেদীপ্যমাঁন ছিল। 
একদিন রাত্রির নিস্তব্ধ প্রহরে বেলুড়ের কুটীর-প্রাঙ্গণে বসিয় 
নিবেদিতার মনে হইল, এই নবজন্মের ভিতর দিয়া যে জীবন আরম্ত 
হইল, যে ব্রত তিনি গ্রহণ করিলেন তাহ। যদি ঠিকমত উদ্যাপন 
করিতে না পারেন, তাহ হইলে গুরু কি তাহাকে ত্যাগ করিবেন ? 
অমনি স্বামিজীর সেই আশ্বাসভর। চিঠিখানির কথা মনে পড়িল-_- 
“তুমি ভারতের কল্যাণকল্পে কার্ধ কর বা নাই কর, তুমি বেদাস্ত মত 
পরিত্যাগ কর ব। বেদান্তবাদী থাক, আমি তোমাকে আমরণ সাহায্য 
করিব |” এমন গুরুর উপরই তো নির্ভর করিতে পারা যায়। 
ধাহাকে আশ্রয় করিয়া তাহার জীবনের নৃতন অধ্যায় আরম্ভ হইল, 
সেই আশ্রয় যে পরম আশ্রয় নিবেদিতার তাহাতে সংশয়ের লেশমাত্র 
ছিল ন!। 


১১ই মারি ১৮৯৮ । 

স্থান_ ষ্টার থিয়েটার । 

আজ নিবেদিত! এখানে বক্তৃতা করিবেন। 

ভারতবর্ষে ইহাই তাহার প্রথম প্রকাশ্য বক্তৃতা ৷ সভাপতি বিবেকানন্ৰ 
স্বয়ং। রামকৃষ্ণের ভৈরব, নটগুরু গিরিশচন্দ্রের অন্থরোধে স্বামিজী 
শিপ্তাকে বক্ততামঞ্চে আহ্বান করিলেন । বক্তৃতার বিষয়-- “ইংলগ্ডে 
ভারতীয় আধ্যাত্মিক চিন্তার প্রভাব।” বিশ্ববিজয়ী বিবেকানন্দের 
বিদেশিনী শিল্া। বন্তৃত। করিবেন শুনিয়া অসংখ্য জন-সমাগম হইয়াছে। 


৬৩ | নিবেদিতা 


নিবেদিতা ফাড়াইয়া সমবেত শ্রোতৃমণ্ডলীকে, আমার বন্ধু ও স্বদেশীয়- 
গণ" বলিয়। সম্বোধন করিবামাত্র চারিদিক হইতে উচ্চ করতালি-নিনাদ 
হইতে লাগিল। সকলেই মন্তমুগ্ধ হইয়া নিবেদিতার বক্তৃতা শুনিল। 
শিষ্যার সাফল্যে গুরুর বুক গবে ও আনন্দে ভরিয়া উঠিল। 


এপ্রিলের শেষে কলিকাতায় হঠাৎ প্লেগের প্রাছুর্ভাব হইল । স্বামিজী 
তখন দাজিলিঙে বিশ্রামের জন্য গিয়াছেন। প্লেগের সংবাদ পাইয়। 
আর নিশ্চিন্ত থাকিতে পারিলেন না । অবিলম্বে কলিকাতায় ফিরিয়া 
রোগী শুশ্ধার বন্দোবস্ত করিতে প্রবৃত্ত হইলেন। শহরে তখন 
বিষম গোলযোগ । প্লেগের জন্য সরকারী নিয়মাবলী জনসাধারণের 
প্রাণে মহাআতঙ্কের সঞ্চার করিয়াছে । অনেকেই নগর ত্যাগ করিয়া 
পলায়নপর। মঠে ফিরিয়াই স্বামিজী নিবেদিতাকে ডাকিলেন। 
তাহাকে একটি ঘোষণাপত্রের খসড়া প্রস্তুত করিতে বলিলেন-_: 
রামকুষ্চ মিশনের সন্স্যাসীদের দ্বারা গীড়িতের সেবা! করা হইবে 
ইহাই হইবে ঘোষণাপত্রের স্থুল মর্ম । 

নিবেদিতা সুন্দর করিয়া ঘোবণাপত্রের একটি খসড়া তৈরী করিলেন। 
ঘোষণাপত্রের প্রত্যেকটি কথার ভিতর দিয়! আর্তের জন্য সেবার 
আহ্বান মমস্পর্শা ভাষায় ব্যক্ত হইল। স্বামিজী উহার বাংলা ও 
হিন্দী ছুইটি অনুবাদ করিলেন। বিবেকানন্দের নেতৃত্বে মিশন 
গীড়িতের সেবার জন্য অগ্রসর হইল । একজন গুরুত্রাতা বলিলেন, 
“টাক। আসিবে কোথা হইতে ?” 

“কেন? দরকার হইলে নূতন মঠের জমি-জায়গ! সব টি করিব। 
আমরা ফকির, মুষ্টিভিক্ষা করিয়। গাছতলায় শুইয়া দিন কাটাইতে 
পারি। যদি জায়গা-্মি বিক্রয় করিলে হাজার হাজার লোকের 
প্রাণ বাচাইতে পার! যাঁয়, তবে কিসের জায়গা আর কিসের জমি ?” 


নিবেদিতা ৬১ 


গুরুর আর এক নূতন পরিচয় পাইলেন নিবেদিত । ইহ তে? সন্গ্যাসীর 
কথা নয়, সন্ন্যাসীর গৈরিকবাসের অন্তরালে তিনি এক মানব- 
প্রেমিককে আবিষ্কার করিলেন সেইদিন। বুঝিলেন, তাহার গুরু 
শুধু শুক্ষ দার্শনিক বিচার লইয়া সময়ক্ষেপ করেন না বা মৌখিক 
উপদেশমাত্র দিয়! ক্ষান্ত থাকেন না। মুখে যাহা বলেন কাজেও ঠিক 
তাহ। পালন করিতে পারেন । এই জীবন্ত আদর্শে অনুপ্রাণিত হইয়া 
তিনিও অগ্রসর হইয়া আদিলেন পরিসেবিকারপে । নিজে ঝাড়, 
হাতে নামিলেন রাস্তা পরিষ্কার করিতে । গুরু সবিস্ময়ে দেখিলেন 
তাহার শিশ্তা। শুধু কর্মী নহেন--তিনি চিরস্তনী ফ্লোরেন্স নাইটিঙ্গেল, 
যেন মৃতিমতী সেবা । রঃ 

এই ঘটনার উল্লেখ করিয়া স্যর যদুনাথ সরকার পরবতিকালে 
লিখিয়াছেন £ “১৮৯৮ সালের প্লেগের সময় কলিকাতায় সে কী 
আতঙ্ক। এই মহামারীর সহিত শহরবাসীর কোনে! পরিচয় ছিল ন1। 
কলিকাতার রাস্তাঘাটের আবর্জনা সাফ. করিবার জন্য ঝাড়ুদার 
পাওয়। ছুর্ঘট হইয়া! উঠিল। একদিন বাগবাজারের রাস্তায় দেখিলাম 
ঝাড় ও কোদালি হাতে এক শ্বেতাজিনী মহিলা! স্বয়ং রাস্তার আবর্ভন! 
পরিষ্কার করিতে নামিয়াছেন। তাহার এই দৃষ্টান্তে লজ্জা বোধ করিয়া 
বাগবাজার পল্লীর যুবকেরাও অবশেষে ঝাড়ু হাতে ব্াস্তায় নামিল। 
পরে শুনিলাম এই বিদেশিনী ভগিনী নিবেদিত] ; স্বামী বিবেকানন্দ 
ইহাকে লগ্তন হইতে আনিয়াছেন। নাগরিক জীবনে স্বাবলম্বন 
শিক্ষার প্রথম পাঠ আমরা ভগিনী নিবেদিতার নিকট হইতেই 
পাইয়াছিলাম। এই প্লেগ উপলক্ষ্য করিয়াই তাহার সহিত আমার 
প্রথম পরিচয় ।” 

নিবেদিত। বাঙালির চিত্ত জয় করিলেন। 


॥ সাত ॥ 


আজ সঙ্ঘ-জননী সারদাদেবী বেলুড়ে আমিবেন। 

গুরুর মুখে নিবেদিতা ইহার কথা শুনিয়াছেন ; এখনো দেখেন নাই । 
মঠের নির্মাণ-কার্য আরম্ভ হইলে একদিন নৌক। করিয়া সারদাদেবীকে 
মঠে আনা হইল । সঙ্গে গোলাপ-মা । 

নৌকা ঘাটে লাগিল । মঠে মাঙ্গলিক শঙ্ঘধ্বনি হইল। 

সারদাদেবী নৌকা হইতে নাঁমিলে সন্গ্যাসীরা তাহার চরণ ধুইয়া 
দিলেন । 

তাহাকে ঠাকুর-ঘরের দালানে বসাইয়া সকলে বাতাস করিতে 
লাগিলেন । বৈশাখের দারুণ মধ্যাহ্ন তখন । মায়ের যাহাতে কষ্ট 
ন! হয় সেইদিকে সকঙ্গ সন্তানের দৃষ্টি । 

নিবেদিতা এই দৃশ্ঠা দেখিয়া মুগ্ধ হইলেন। বিবেকানন্দ তাহাকে 
মায়ের সহিত পরিচয় করাইয়া দিলেন। নিবেদিতা সঙ্ঘ-জননীকে 
আভূমি নত হইয়! প্রণাম করিলেন। সারদাদেবী তাহার মাথায় 
হাত রাখিয়া আশীবাদ করিলেন। ইনিই সেই রামকৃঞ্ণকদেবের 
সহধমিণী ! কী সহজ, কী সরল, কী মধুর! মমতার প্রাণময়ী 
প্রতিমা । যেন পুঞ্জীভূত পবিত্রতা । নিবেদিতার সমস্ত অন্তর শ্রদ্ধায় 
ভরিয়া উঠিল । 

বৈকালে ফিরিবার আগে সারদাদেবী সন্তানদের অনুরোধে মঠের 
নূতন জমিতে একবার পদধুলি দিলেন। নিবেদিতা সাগ্রহে সঙ্ঘ- 
জননীকে সঙ্গে লইয়া সমস্ত জমি দেখাইলেন। মায়ের ইহাতে কত 


নিবেদিত] ৬৩ 


আনন্দ । নরেক্দ্রের নৈবেছ্য এই নিবেদিতা । প্রসন্নমনে সেই নৈবেদ্য 
মাকে গ্রহণ করিতে দেখিয়া বিবেকানন্দ যেন কৃতার্থ। 


সঙ্ব-জননী সারদাদেবীকে দেখিবার পর নিবেদিতার আগ্রহ হইল 
গুরুর গর্ভধারিণী জননী ভুূবনেশ্বরীকে দেখিবেন। গুরুর মুখে তাহার 
কথাও তিনি কতবার শুনিয়াছেন। তিনি আরো শুনিয়াছেন যে, 
আজো সন্ন্যাসী হইবার পরও, স্বামিজী প্রায়ই তাহার মাকে দেখিতে 
কলিকাতায় যাইয়া থাকেন। বিবেকানন্দ একদিন সঙ্গে করিয়া 
নিবেদিতাকে আনিলেন সিমলার তিন নম্বর গৌরমোহন মুখাজি 
স্টটে তাহার পৈত্রিক বাসভবনে । ভূবনেশ্বরীকে প্রণাম করিলেন 
নিবেদিতা । গুরুর কনিষ্ঠ সহোদর ভূপেন্দ্রনাথের সঙ্গেও তাহার 
এইখানে প্রথম আলাপ । নিবেদিতার বিনয়-নআ্র ব্যবহারে 
দত্ত পরিবারের সকলেই মুগ্ধ হইলেন। ভুবনেশ্বরীর প্রিয়পাত্রী হইলেন 
তিনি অল্পদিনের মধ্যেই । 


আর একদিন । বিবেকানন্দ নিবেদিতাকে সঙ্গে লইয়া মহধির ভবনে 
আসিলেন। গুরুর মুখে শুনিয়াছেন যে, পঁচিশ বৎসর পুর্বে বিবেকানন্দ 
দেবেন্দ্রনাথ ঠাকুরের নিকট হইতে প্রথম সেহাশীবাদ পাইয়াছিলেন। 
নিবেদিতা তাই তাহার দর্শনের জন্য উৎসুক ছিলেন । 

মহধিকে দর্শন করিয়া স্বামিজী তাহাকে প্রণাম করিলেন এবং তারপর 
নিবেদিতাকে তাহার সহিত পরিচয় করাইয়া দ্িলেন। নিবেদিতা 
ছুইটি গোলাপ ফুল দিয়া ভক্তিভরে প্রণাম করিলেন । মহযি তাহাদের 
আশীবাদ করিয়া বসিতে বলিলেন । 

ইনিই মহধি দেবেন্দ্রনাথ ঠাকুর-_ ব্রাক্মসমাঁজের কর্ণধার । 

যেন তুষারশুজ গিরিশীর্ষ। দৃষ্টিতে অপার করুণ! । 

জীবন-জ্যাতিতে উদ্ভাসিত মহধির মুখের দিকে চাহিয়া নিবেদিতার 


৬৪ নিবেদিতা 


মনে হইল ইনি যেন সংসার হইতে উর্ধতর ও পবিভ্রতর লোকে বাস 
করিতেছেন। আর তাহাকে ঘিরিয়া বিরচিত হইয়াছে সিগ্ধ 
প্রশান্তির পরিমণ্ডল। দেখিয়! নিবেদিতা মুগ্ধ হইলেন। 

গুরুর কাছে শুনিয়াছিলেন যে, অতুল এরশ্বর্ষ ও ভোগবিলাসের দ্বারা 
পরিবেষ্টিত থাকা সত্বেও ইহার মন যৌবনেই বৈরাগ্যের অনলে 
প্রদীপ্ত হইয়া উঠিয়াছিল। সেই বৈরাগ্য তাহার জীবনে আনিয়া দিল 
একটি পরম সার্থকতার অনুভূতি । গুরু বলিয়াছিলেন__“প্রাচীন 
বেদ ও উপনিষদের মন্ত্রের জীবন্ত বিগ্রহ-এই মহধি দেবেন্দ্রনাথ ঠাকুর 
এবং কৈশোরেই আমি ইহাকে শ্রদ্ধা করিতে শিখিয়াছিলাম । 
ইহারই ধর্মোপদেশ আমার জীবনে একদা নূতন জীবন-প্রবাহ 
সঞ্চারিত করিয়। দিয়াছিল।% 

দশ মিনিট তাহাদের মধ্যে বাংলায় কথ। চলিল। স্বামিজী যে-সব বাণী 
প্রচার করিয়া আজ যশস্বী হইয়াছেন, মহষি একে একে তাহার উল্লেখ 
করিতে লাগিলেন । বলিলেন, তিনি স্বামিজীর প্রত্যেকটি ভাষণে 
গভীর আনন্দ ও গৌরব বোধ করিয়াছেন। এইখানেই রামমোহন 
রায়ের উদ্দেশ্যে শ্রদ্ধা নিবেদন করিয়। স্বামিজী যখন বলিলেন, “তিনি 
নব্য-ভারতের সর্বশ্রেষ্ঠ ব্যক্তি' তখন সন্ন্যাসী বিবেকানন্দের হৃদয়ের 
মহান্ুভবতার পরিচয় পাইয়া গুরুর প্রতি নিবেদিতাঁর অন্তর গভীর 
শ্রদ্ধায় ভরিয়া উঠিল। রামকৃষ্ণের উপযুক্ত শিষ্যই বটে। তারপর 
গুরু ও শিষ্যা দুইজনেই মহধিকে প্রণাম নিবেদন করিয়া ফিরিয়া 


আমিলেন। 


ক্রমে স্বামিজীর শিক্ষায় নিবেদিতা পূর্ণ হইয়া উঠিলেন। 

ভারতের মর্মমূলে প্রবেশ করিয়া তিনি ইহার নূতন রূপ দেখিলেন। 

_ দেখিলেন-_“জরাগ্রতস্ত, অকর্মণ্য ও প্রাচীন হইলেও ভারতীয় জাতির 
মধ্যে যৌবনোচিত তেজ ও বল হুই-ই আছে ।” 


নিবেদিতা ৬৫ 


বুঝিলেন_-“ভারতবর্ষ দরিদ্র বটে, তথাপি ইহা অতি নির্মল ও পবিত্র । 
ত্যাগ এই দেশের শ্রেষ্ঠ ধর্ম, দারিদ্র্য তাই এইখানে পাপের আকর 
নয়। | 

জানিলেন--“যে দেশে নিত্য স্নান ও নিত্য গৃহদ্বার ও ব্যবহার্ধ দ্রব্যাদি 
পরিষ্ষরণ ধর্মকার্ষের অঙ্গীভূত বলিয়! গণ্য, সে দেশে বাহাশৌচাচার 
কেন এত বরণীয়।” 

গুরুর চোখ দিয়া নিবেদিতা যখন ভারতীয় জীবনকে দেখিতে 
লাগিলেন “তখন ইহার অদ্ভুত মহত্ব, সৌন্দর্য ও মধুর সরলতা 
বিচিত্রবর্ণ-সম্পদযুক্ত ছায়ালোক চিত্রের ন্যায় মনোরম বলিয়া তাহার 
নিকট প্রতিভাত হইতে লাগিল। রক্তরশ্মিবিকীরণকারী বালসূর্ধের 
পানে বদ্ধদ্ৃষ্টি, আবক্ষ গঙ্গাবারিতে নিমজ্জিত কৃতাঞ্জলিপুট শতসহত্র 
নরনারী, মার্জন-সমুজ্জল ভূঙ্গার-হপ্ডে প্রত্যাবৃত্ত শুচি-স্বরূপিণী 
কুলরমণীগণ, গোবিন্দনামভজনরত পথের বৈষ্ণব ভিখারী এবং 
আপাদমূর্ধ৷ ভম্মাবৃতদেহ নাগা সন্গ্যাসী-সবই যেন তাহার চক্ষে 
চির-নৃতন ও চিরমাধুর্ধ অভিষিক্ত বলিয়া বোধ হইতে লাগিল ।” 


ভারতে আসিয়া নিবেদিতা তাহার গুরুর মধ্যে আর একটি 
অপ্রত্যাশিত বস্তর সন্ধান পাইলেন। তাহা বিবেকানন্দের জ্বলন্ত 
স্বদেশপ্রেম আর মর্যাতনা। এই সম্পর্কে নিবেদিতার নিজের 
মুখের কথা এই £ “ভারতীয় নারীকুলের শিক্ষাবিধান ও দেশের মধ্যে 
বিজ্ঞান ও শিল্পশিক্ষা বিস্তারের আকাজ্ষা তাহার হৃদয়ের প্রত্যেক 
স্তর ছাইয়। ফেলিয়াছিল। সেইজন্য একদিকে যেমন তিনি ব্রহ্মচর্য ও 
ত্যাগের বিশ্লেষণ করিতে কখনো! ক্লাস্তিবোধ করিতেন না, অপর দিকে 
তেমনি ইতিহাস, সাহিত্য, কলাবিষ্া ও অপর সহত্র স্থল হইতে 
ঘটনা ও দৃষ্টান্ত সংগ্রহ করিয়া কেবল ভারতীয় আদর্শ-সমৃহকেই 


৫ 

বিশদভাবে বুঝাইবার চেষ্টা করিতেন। এমন কি বলিতেন, ভারতীয় 
চিত্রকলার রীতি, প্রকৃতি ও উদ্দেশ্ট সম্পূর্ণরূপে বুঝিতে হইলে শ্্রীহীন 
মাটির পুতুলকেও উপেক্ষা করা উচিত নয়, কারণ উহার মধ্যে 
আধ্যাজ্িক আদর্শটাই আর একভাবে প্রকাশ করিবার চেষ্টা হইয়াছে 
মাত্র। ইহা ব্যতীত প্রাচ্য ও পাশ্চাত্য সভ্যতার তুলনা, তাহাদের 
দৌষগুণ প্রদর্শন ও জগতের ইতিহাসের উপর হিন্দুধর্মের প্রভাব 
কতদূর পর্যন্ত বিস্তৃত হইয়াছে তাহার আলোচনা, পরস্পরের 
সৌসাদৃশ্ঠ ও বৈসাদৃশ্যের উল্লেখ করিয়া প্রাচ্যের গৌরব কোন্খানে 
তাহ! বিশেষ করিয়। বুঝাইয়া দিতেন ।” 

গুরুর এই শিক্ষা! যে ব্যর্থ হয় নাই, কিন্বা অপাত্রে বধিত হয় নাই) 
নিবেদিতার পরবর্তী জীবনকালের ইতিহাঁসই তাহার সুস্পষ্ট সাক্ষ্য 
বহন করে । সে কাহিনী যথাস্থানে বলিব। সমগ্র ১৮৯৮ সালটা 
এইরূপ শিক্ষাদানে অতিবাহিত হইল। শিক্ষান্তে গুরু তাহাকে 
সর্বশেষ কথা বলিলেন--“ভারতকে ভালবাস ।” এই ভারতকে 
ভালবাসাটাই এখন হইতে নিবেদিতার অস্থিমজ্জাগত হইয়া গেল। 
স্তাহার অবশিষ্ট জীবন ইহারই প্রতিচ্ছবি । “ভারত আমার, জননী 
আমার, ধাত্রী আমার,-এই ধূতিকেই তিনি নিজ জীবনের স্তরে স্তরে 
ফুটাইয়া তুলিয়াছেন। 


শিক্ষাদান শুধু বেলুড়ে বসিয়াই হয় নাই। ভারতের ভৌগোলিক 
কূপের সঙ্গে নিবেদিতার প্রত্যক্ষ পরিচয় করাইয়া দিবার জন্য স্বামিজী 
মে মাসের মাঝামাঝি শিহ্তাকে লইয়া উত্তর-ভার্ত ভ্রমণে বাহির 
হইলেন। সমুদয় পথ বহু শিক্ষাপ্রদ আলোচনায় অতিবাহিত হইল। 
সেই বিচিত্র কাহিনী নিবেদিতার জেখনীতে এইভাবে বিবৃত হইয়াছে £ 
“মে মাসের প্রথম হইতে অক্টোবর মাসের শেষ পর্যন্ত আমরা কী 

অপরূপ দৃশ্াবলীর মধ্যে দিয়াই না ভ্রমণ করিয়াছি! আর যেমন 
আমরা একটির পর একটি নৃতন স্থানে আসিতে লাগিলাম, কী 
অনুরাগ ও উৎসাহের সহিতই ন1 স্বামিজী আমাদিগকে সেখানকার 
প্রত্যেক জ্ঞাতব্য বস্তুটির সহিত পরিচয় করাইয়! দিতেছিলেন ! 
প্রাচীন পাটলীপুত্র হইতেই এ-বিষয়ে শিক্ষা আরম্ভ হইয়াছিল । 
রেলযোগে পূর্বদিক হইতে কাশীতে প্রবেশ করিবার মুখে উহার 
ঘাটগুলির যে দৃশ্য চক্ষে পড়ে, তাহা! জগতের দর্শনীয় দৃশ্ঠযগুলির 
অন্যতম । স্বামিজী সাগ্রহে উহার প্রশংসা করিতে লাগিলেন এবং 
সঙ্গে সঙ্গে পাটলীপুত্র ও বারাণসীর অতীত সমৃদ্ধি ও গৌরবের বিষয় 
স্মরণ করাইয়া দিতে ভুলিলেন না। তারপর আমরা যখন লক্ষৌতে 
পৌছিলাম তখন এখানে যে-সকল শিল্পত্রব্য ও রিলাসোপকরণ প্রস্তুত 
হয় তিনি তাহাদের নাম ও গুণ বর্ণনা করিয়া লক্ষৌ-এর নবাবদিগের 
অধুনাবিলুপু কীতিকথা৷ অনেকক্ষণ ধরিয়া আলোচনা করিলেন ।""" 
আরাবর্তের স্ুবিস্তৃত ক্ষেত্র, খামার ও গ্রামব্ল সমতল প্রদেশ 
অতিক্রম করিবার সময় তাহার প্রেম যেরূপ উথলিয়া উঠিত, অথবা! 
তন্ময়তা যেরূপ প্রগাঢ় হইয়া উঠিত, এমন আর বোধ হয় কোথাও 
হয় নাই। এইখানে তিনি অবাধে সমগ্র দেশকে এক অখগুভাবে 
চিন্তা করিতে পারিতেন এবং ঘন্টার পর ঘণ্টা ধরিয়া ভাগে জমিচাষের 
প্রণালী অথবা কৃষক-গৃহিণীর দৈনন্দিন জীবনের বর্ণনা করিতেন-- 
কোনো খুঁটিনাটি বাদ যাইত না 1” 

“সময়ে সময়ে মনে হইত যেন স্বদেশের অতীত গৌরববোধই 
ামিজীর ষোল আন! মনপ্রাণ অধিকার করিয়া রহিয়াছে । একদিন 
অপরাহ্থে প্ীম্মের উত্তপ্ত বাতাসের মধ্য দিয়া তরাই প্রদেশ অতিক্রম 
করিতেছিলাম, সেই সময় তিনি আমার্দিগকে যেন প্রত্যক্ষ করাইয়া 
দিলেন যে, এই সেই ভূমি--যেখানে তগবান বুদ্ধের কৈশোর 


৬৮ নিবেদিতা 


অতিবাহিত ও বৈরাগ্যলীল। প্রকটিত হইয়াছিল। ভারতের প্রতি 
গ্রাম, প্রতি বৃক্ষ, এমন কি একটা সামান্য প্রাণী পর্যন্ত তাহার মনে 
দেশপ্রেমের ভাব উদ্দীপিত করিত ।৮ 


নৈনীতাল। 

স্থানীয় দেবীমন্দিরের প্রতিম খুব প্রসিদ্ধ। গুরুর কথায় নিবেদিতা! 
একদিন সেই প্রতিম! দর্শন করিতে গিয়াছিলেন। মন্দিরে তখন 
আরতি হইতেছিল। আরতির ঘণ্টাবাছ্ের সহিত সম্মুখেই নাটমন্দিরে 
দুইজন দেবদাসী নাচিতেছিল। নিবেদিতা জানিতেন ন। দেবদাসী 
কাহাকে বলে। তিনি মনে করিলেন, ইহারা বোধ হয় ভদ্রমহিল। 
হইবেন। আরতি শেষ হইলে নিবেদিতা দেবদাসীদের সহিত কথ 
বলিলেন। কথায় কথায় স্বামিজীর পরিচয় পাইয়া দেবদাসী ছুইজন 
তাহাকে দর্শন করিবার জন্য ত্বামিজীর ভবনে আসিয়া উপাস্থৃত 
হইল । নিবেদিত? সবিস্ময়ে দেখিলেন সকলেই তাহাতে আপত্তি 
করিয়া বলিল, তাহ কিছুতেই হইতে পারে না, স্বামিজীকে উহাদের 
সহিত সাক্ষাৎ করিতে দেওয়া হইবে না। কিন্ত নিবেদিতা যখন 
দেখিলেন করুণ-হৃদয় স্বামিজী সকলের আপত্তি অগ্রাহা করিয়া 
দেবদাসীদের দর্শন দিয়া কৃতার্থ করিলেন, তখন তাহার বিস্ময়ের 
সীমা পরিসীমা রহিল নী। নিবেদিতা দেখিলেন তাহার গুরু, 
সর্বত্যাগী সন্ন্যাসী মধুর কণ্ঠে দেবদাসীদের সঙ্গে আলাপ করিলেন 
এবং যাইবার সময় তাহাদিগকে আশীর্বাদও করিলেন। 

গুরুর লৌকিক জীবনের করুণাঘন মূতি দেখিয়া নিবেদিতা পুলকিত 
হইলেন। 


আর একদিম। ূ 
নৈনীতালে হঠাৎ যোগেশচল্দ্র দত্তের সঙ্গে বিবেকানন্দের সাক্ষাৎ 


নিবেদিতা ৬ন 


হইল। মেট্রোপলিটান স্কুলে ইনি তাহার সহপাঠী ছিলেন। কথায় 
কথায় যোগেশ বাবু প্রস্তাব করিলেন, যদি কিছু টাকা তুলিয়া 
গ্র্যাজুয়েটদের বিলাতে পাঠাইয়া! সিভিল সাভিস পড়াইয়া আনা হয়, 
তাহাতে কিরূপ ফল হয়? তাহার! দেশে ফিরিয়া দেশের অনেক 
উপকার করিতে পারে কি না? 

স্বামিজী। ওতে কিছু হবে না হে। 

যোগেশ। কেন? 

স্বামিজী। ছেলেগুলো কেবল সাহেবী ঢং শিখে আসবে আর এদেশে 
এসে সাহেব-ঘে'ধা হবে । এটা একেবারে ঞ্রুবসত্য বলে জেনে 
রেখে দাও । দেশের কথা তার। ভুলেও মনে করবে না । 

কথা বলিতে বলিতে দেশের উন্নতি চেষ্টায় এদেশের লোকদের আলল্তয 
ও উৎসাহের অভাব স্মরণ করিয়া বিবেকানন্দ এতদূর মর্মপীড়৷ অন্থুভব 
করিয়াছিলেন যে, সত্যই তাহার চক্ষে জল আসিয়াছিল। নিবেদিতা 
দাড়াইয়৷ ঈাড়াইয়া নিস্তব্ধ হৃদয়ে সন্ন্যাসীর সেই গলদশ্রুপূর্ণ মুখ 
দেখিলেন। এই দৃশ্য তাহার মনে গভীর রেখাপাত করিল। 

তাহার গুরু সংসারত্যাগী সন্যাসী। 

কিন্তু ভারতবর্ষের কথ! সন্যাসীর হৃদয়ের পরতে পরতে জাগ্রত । 
দ্রেখিলেন--ভারতই তীহার প্রাণ, ভারতই তাহার ধ্যান-জ্ঞান । 
বুঝিলেন_-এই সন্ন্যাসী কেবল ভারতের কথাঁই ভাবেন, ভারতের 
জন্য কাদেন। তাই বুঝি ভারতের জন্যই তিনি জীবন উৎসর্গ 
করিয়। দিয়াছেন। তাই বুঝি তাহার বক্ষের প্রতি স্পন্দনে, ধমনীর 
প্রতি শোণিত-বিন্দূতে ভারতের চিন্তা ছাড়া অন্য চিন্তা নাই। 

তাই বুঝি নিবেদিতাকে বিবেকানন্দ সর্বদা বলিতেন, আর কিছু নয়, 
শধু-_-ভারতকে ভালবাস। 

সেই জপের মন্ত্রই বুঝি তিনি শিষ্তার হাতে তুলিয় দিয়াছিলেন। 


৭০ নিবেদিতা 


এমন গুরুর শিষ্য হইতে পারিয় নিবেদিতা আজ নিজেকে আর 
একবার ধন্য মনে করিলেন । 


নৈনীতাল হইতে আলমোড়া । 

এইখানে শ্রীমতী এ্যানি বেশান্তের সহিত স্বামিজীর দুইবার 
সাক্ষাৎ হইল । ছুইবারই তাহার সঙ্গে নিবেদিতা ছিলেন। যুরোগীয় 
সভ্যতার উদ্যান হইতে সুন্দরতম যে ফুলটি বিবেকানন্দ চয়ন করিয়া 
আনিয়াছিলেন, আজ তাহার সবাঙ্গীন রূপান্তর বেশাস্তকে পর্যন্ত মুগ্ধ 
করিল। সন্যাসিনী ব্রহ্ষচারিণী নিবেদিতা তাহার স্বদেশীয় এই 
মহিলার নিকট শুধু বিস্ময় নয়, শ্রদ্ধাও উদ্রেক করিলেন। তাহার 
সহিত আলাপ করিয়া বেশাস্ত বুঝিলেন, স্বামী বিবেকানন্দের এই 
শি্তাটি মনে-প্রাণে সত্যই ভারত-ছুহিতা । 


একদিন । সকালবেলা । কথ! উঠিল সভ্যতার কেন্ত্রীয়-আদর্শ লইয়া । 
স্বামিজী দেখাইলেন, পাশ্চাত্য সভ্যতার কেন্দ্রস্থলে সত্যান্থরাগ এবং 
প্রাচ্য সভ্যতার কেন্দ্রস্থলে সতীত্ব । কথাটি নিবেদিতার বড় সুন্দর 
লাগিল। 

আর একদিন। সকালবেলা । আজ আলোচনার বিষয় ছিল মুঘল 
ইতিহাস। নিবেদিতা জিজ্ঞাসা করিলেন--“আগ্রার তাজমহল 
আপনার কেমন লাগে?” উত্তরে বিবেকানন্দ বলিলেন--“একটা। 
অস্পষ্ট ্লানিমা--একটা ক্ষীণ আভাস এবং অদূরে চিরবিশ্রাম |” 
নিবেদিতা । শাহজাহানকে আপনার কেমন মনে হয়? 

বিবেকানন্দ। মোগল বংশের কুল-তিলক। অমন সৌন্দর্যবোধ 
ইতিহাসে আর দেধিতে পাওয়া যায় না। সম্রাট শাহজাহান নিজে 
একজন কলাবিং ছিলেন। আমি তাহার ন্বহস্তে চিত্রিত একখানি 


নিবেদিতা ৭১ 


হস্ত-লিখিত পু'থি দেখিয়াছি-_তাহ! ভারতীয় প্রতিভার গৌরবস্থল। 
কী প্রতিভ। ! 

এইখানে আরেক দিন চীনের কথা উঠিল। স্বামিজী নিবেদিতাকে 
বলিলেন--“জানো। চীন জগতের রত্ুভাগ্ডার। সেখানকার মন্দিরের 
প্রবেশদ্বারের উপরিভাগে আমি যে প্রাচীন .বাংলা অক্ষরে লেখা 
দেখিয়াছিলাম, তাহাতে আমার শরীর রোমাঞ্চিত হইয়াছিল ।” 
এই কথা বলিবার সময়ে, নিবেদিত! লক্ষ্য করিলেন, স্বামিজীর শরীর 
আনন্দের আবেগে তেমনি রোমাঞ্চিত হইয়া উঠিল। 

ইতিহাসের অরণ্যে ভ্রমণ করিতে করিতে নিবেদিতা দেখিতেন, 
স্বামিজী কখনে। ইতালীতে চলিয়া গেলেন এবং সেই দেশের কথা 
বলিতে আরন্ত করিয়া বলিলেন-_-“সেই ধর্ম ও শিল্পের দেশ-_যুরোপে 
যার জুড়ি নেই--সাম্াজ্য নির্মাণ ও ম্যাটুসিনির দেশ-_ স্বাধীনতা, 
শিক্ষা ও ভাবের জননী 1” 

নিবেদিতা মুগ্ধ হইয়া শুনিতেন আর সন্গ্যাসীর মধ্যে মহাপ্রাণ এক 
এতিহাসিককে দেখিয়া বিস্মিত হইতেন ! 

একদিন শিবাজীর প্রসঙ্গ উঠিল । মারাঠার কীরত্বের প্রশংসায় স্বামিজী 
পঞ্চমখ হইলেন। কেমন করিয়া তিনি এক বৎসর সন্র্যাসীর বেশে 
ঘুরিয়া ঘুরিয়া রায়গড়ে ফিরিয়াছিলেন, সেই কাহিনী বলিয়া তিনি 
বলিলেন--“তাই আজ পর্যন্ত ভারতের রাজশক্তি সন্ন্যাসীকে ভীতির 
চক্ষে দেখেন, পাছে গেরুয়া বসনের ভিতর হইতে আবার একটা! 
শিবাজী বাহির হইয়া পড়ে ।” 

আর একদিন। আজিকার বিষয় বুদ্ধ। বুদ্ধ-চরিত আলোচনায় 
একজন শ্রোতা স্বামিজীর একটি কথায় তাঁহাকে ত্রান্গণ্য ধর্মের 
বিরোধী মনে করিয়া সবিশ্ময়ে বলিয়া উঠিল--“এ কি স্বামিজী, আমি 
জানিতাম না যে আপনি একজন বৌদ্ধ !” নিবেদিতা দেখিলেন, অমনি 


৭২ নিবেদিতা 


বুদ্ধের নামে ভাবরাগোজ্জল মুখখানি প্রশ্নকর্তার দ্রিকে ফিরাইয়া 
বিবেকানন্দ বলিলেন--“আমি ভগবান বুদ্ধের দাসান্ুদাস। তাহার 
সমতুল্য এ পর্যন্ত কে হইয়াছে? তিনি সাক্ষাৎ ঈশ্বর-_নিজের জন্য 
কখনো একটি কাজ করেন নি। বিশাল হৃদয়ের দ্বারা সমগ্র জগংকেই 
আলিঙ্গন করিয়াছিলেন। রাজপুত্র হইয়াও সর্বত্যাগী সন্ন্যাসী--এত 
করুণা যে একটা ছাগশিশুর জন্য নিজের প্রাণ দিতে প্রস্তুত, এত 
প্রেম যে একটা ব্যাত্রীর ক্ষুধা নিবারণের জন্য আপনাকে উৎসর্গ 
করিয়াছিলেন- চগ্ডালেরও আতিথ্য গ্রহণ করিয়া তাহাকে আশীবাদ 
করিয়াছিলেন, আর বাল্যকালে এই অধমকে দর্শন দিয়া কৃতার্থ 
করিয়াছিলেন ।” 

নিবেদিতার শিক্ষাকে সম্পূর্ণ করিয়া তুলিবার জন্যই যেন এই সব প্রসঙ্গ 
তিনি তুলিতেন আর অনর্গল সেই সব বিষয়ের ব্যাখ্যা করিতেন, 
কিছুমাত্র ক্লান্তি বোধ করিতেন না। গুরুর মুখে আজ বুদ্ধের মহিমা 
শুনিতে শুনিতে নিবেদিতা তন্ময় হইয়া গেলেন। এই সন্গ্যাসপীর 
মধ্যেই তিনি যেন বুদ্ধের বিশাল হৃদয়, করুণা ও প্রেম একত্রে প্রত্যক্ষ 
করিলেন । 

নিবেদিতা আর একবার নিজের জন্ম সার্থক মনে করিলেন। 


একদিন নিবেদিতাকে স্বামিজী শুকদেবের আখ্যান বলিলেন। 
সন্ধ্যার ধূসর আলোছায়ায় আলমোড়ার দিগন্ত-প্রসারী কৃষ্ণ 
শৈলমালার পরপারে শঙ্করগিরির উপর চাহিয়া চাহিয়া তিনি এই 
গল্প শুনিলেন। জননীর গর্ভেই ছিলেন পঞ্চদশ বর্ষ। ষোড়শ বর্ষে 
শুকদেব ভূমিষ্ঠ হইজেন। যোড়শ বর্ষের শিশু পিতা-মাতা কাহাকেও 
চিনিলেন না। যে দিকে ছুই চক্ষু যায় নগ্নদেহে শিশু সেইদিকেই 
চলিলেন; পিতা ব্যাসদেব পশ্চাতে । এই শুকদেব মহাযোগী, 


নিবেদিত! ৭৩ 


মহাভ্ঞনী-_-আঁদর্শ পরমহংস। তিনিই সচ্চিদানন্দ সাগরের অধুতবারি 
এক অঞ্জলি পান করিয়াছিলেন । শেষে ন্বামিজী বলিলেন--“আমার 
চক্ষে শুকদেবই সাধুত্বের আদর্শ বিগ্রহ ।” এই বলিয়া স্বামিজী 
শিববাক্য আবৃত্তি করিলেন--অহং বেদ্মি, শুকো বেত্তি, ব্যাসে। 
বেত্তি ন বেত্তি বা।” 

শুকদেবের মাহাত্য বলিতে বলিতে স্বামিজী এমনই আত্মহারা হইয়। 
উঠিলেন যে নিবেদিতার মনে হইল, এই সন্গযাঁসীর মধ্যেও যেন একটি 
শুকদেব আছেন। 

এমনভাবে কত কথা-প্রসঙ্গের ভিতর দিয়! গুরু-শিষ্যের ভ্রমণের 
অবসর যাপিত হইত। ইতিহাস পুরাণ হইতে আরন্ত করিয়া যীশু 
খুষ্ট, রামমোহন, বিষ্ভাসাগর, মীরাবাঈ কিছুই বাদ যায় নাই। 
নিবেদিতা আশ্চর্য হইয়া লক্ষ্য করিতেন যে এই সব বহু ও বিচিত্র 
আলোচনার মধ্যেও সময়ে সময়ে মান্থুষের জীবনের ছুধিসহ কষ্টের 
কথ। মনে পড়িলেই স্বামিজী অত্যন্ত ব্যথিত ও বিচলিত হইতেন এবং 
হঠাৎ গভীর চিন্তায় মগ্ন হইয়া যাইতেন। এই আলমোড়া থাকিবার 
সময়েই বাঁড়ি হইতে একদিন স্বামিজীর এক ভগিনীর মৃত্যু-সংবাদ 
আসিল । নিবেদিত! সবিস্ময়ে দেখিলেন যে জন্যাসী বিবেকানন্দ 
বালকের মত কাদিতে লাগিলেন। 


অতঃপর কাশ্ীর। ঠিক হইল স্বামিজী কাশ্মীরের. তুষার-ভীর্থ 
অমরনাথ দর্শনে যাইবেন। সঙ্গে যাইবেন নিবেদ্রিতা। শ্রীনগরে 
আসিয়া স্বামিজী একমাস বিতস্তা নদীর ধারে কাটাইলেন। মুখের 
বিশ্রাম নাই, শিষ্তাকে উপলক্ষ্য করিয়া গল্প, উপদেশাদি সমানভাবেই 
চলিতেছে । কহুলানের “রাজতরঙ্গিণী' হইতে কন্যাকে কাশ্মীরের 
ধর্মবিপর্যয়ের কাহিনী কিছু শুনাইলেন। অশোক হইতে কনিক্ষের 


৭৪ নিবেদিতা 


আমল পর্যস্ত বৌদ্ধধর্মের কত উন্নতি অবনতি ও ক্রমবিস্তৃতি হইয়াছে, 
শৈবোপাসনার ইতিহাস, বৌদ্ধ-ধর্মের নীতি প্রভৃতি নান৷ বিষয় বিবৃত 
করিতে লাঁগিলেন। চেঙ্গীস খাঁ, নেপলিয়', সেকান্দর, প্লেটো, 
তু্সসীদাস, গীতাঁ-_নানাবিষয়ের অজত্র এবং অফুরন্ত আলোচনা । 
গীতা সম্বন্ধে বলিলেন,-“সেই অদ্ভুত কাব্য যাহাতে ছুর্লতার 
ছাঁয়ামাত্র নাই ।” 

এই বিতস্তার তীরেই একদিন স্বামিজী নিবেদিতাকে বলিলেন__ 
“যদিও আমি সময়ে সময়ে বেয়াড়া রকমের কথাবার্তা বলি এবং 
রাগিয়াও কথা বলি, তথাপি মনে রাখিও আমার হৃদয়ের ভিতর 
সত্যসত্য ভালবাসা ছাড়! আর অন্য কিছু নাই 1” 


শিবের প্রতি স্বামিজীর আবাল্য অনুরাগ | 

শিব-মাহাত্ব্য বর্ণনা করিতে তিনি ক্লান্তি বোধ করিতেন না। 

এই বিতস্তার তীরে বসিয়া একদিন নিবেদিতার এক প্রশ্নের উত্তরে 
স্বামিজী বলিলেন“, এই শান্ত সুন্দর তাপস-মূতিই আমার 
আরাধ্য হৃদয়-দেবতা। 

নিবেদিতা প্রশ্ন করিলেন_-“হরগৌরীর অর্ধনারীশ্বর মৃতির ব্যাখ্যা কি?” 
বিবেকানন্দ বলিলেন--“এই পৌরাণিক ধারণার মুলে ছুইটি ভাব 
নিহিত আছে । একটি, সর্বত্যাগ ও সন্ন্যাসের ভাব, অপরটি, 
বিশ্বব্যাপী প্রেমের ভাব। এই কোমলে কঠোরে সন্মিলনই জগৎ-তত্ত 
বুঝিবার গৃঢ় প্রণালী, তাই মহাকাল শ্মশানেশ্বরের ভেরবরুত্র মৃত্ির 
সহিত জগজ্জননীর মধুর মাতৃমৃতির মিলন 1” 

নিবেদিতা । মহাদেবের জটায় গঙ্গা-_ইহার অর্থ কি? 

বিবেকানন্দ। এ জ্টাকলাপের মধ্য হইতে কলকল ধ্বনি করিয়া 
গা! ভূতলে নাঁমিতেছেন। এই কলনাদের একটি অর্থ আছে। 

শত শত জলপ্রপাত শুধু “হুর হর বম্‌ বম্‌ ধ্বনি করিয়া আকুলভাবে 
শৈলমালার মধ্য দিয়া নৃত্য করিতে করিতে জগতের পানে ছুটিয়াছে । 
নিবেদিতা। আচ্ছা, কালীগাটে দেখিয়াছি শত শত লোক দেবীমৃণ্তির 
সম্মুখে ভূমি চুম্বন করিতেছে, ইহার অর্থ কি? 

বিবেকানন্দ কিছুক্ষণ নিস্তব্ধ থাকিয়া গম্তীরভাবে উত্তর করিলেন, 
“এই হিমগিরির পদপ্রান্ত চুম্বন করা আর দেবীর সম্মুখস্থ ভূমিখণ্ড 
চুম্বন করা কি একই জিনিষ নয়?” 


এই ভাবেই বিবেকানন্দ নিবেদিতার সকল প্রশ্নের মীমাংসা করিরা 

দিতেন এবং এই ভাবেই আত্মস্থষ্ট এই ক্রন্যা্টিকে ভাবিকালের 
লোকমাতা হিসাবে তিনি গভিয়া তুলিতেছিলেন অসীম ধের্য ও 

 যত্বের অঙ্গে । 

শিল্পীর মতন সেই ধের্য আর যত্বু। 

তবে না এমন সার্থক প্রতিম। তিনি নিমাণ করিতে পারিয়াছিলেন। 

জ্ঞানে, প্রেমে, ভ্যাগে, সেবায়, বীর্ধে ও সাহসে-সকল বিষয়ে 

কন্যাকে অনন্যা ও সুশিক্ষিত করিয়া তুলিবার জন্য বিবেকানন্দের 

চেষ্টা ও যত্তের ভ্রুটি ছিল না। তাহার চিরজীবনের জ্ঞানের ভাণগ্ার 

তিনি এইভাবে নিবেদিতীর মধ্যে উজাড় করিয়া ঢালিয়! দিয়াছিলেন। 

তবেই না মার্গারেট নোবল্‌ ভারত-ছুহিত নিবেদিতা হইতে 

পারিয়াছিলেন। নিবেদিতা তাই একাস্তভাবে বিবেকানন্দেরই স্যষ্টি। 

সার্থক ও অুন্বর স্ষ্টি। | 

অতুলনীয় এবং অবিল্মরণীয় স্থষ্টি। 

সে সৃষ্টি ব্যর্থ হয় নাই । ভারতের পদচিহ্ন বক্ষে ধারণ করিয়া ভারতের 

. -সবাজীণ সেবার তাহা কেমন করিয়া সার্থক হইয়া উঠিল, সেই অপূর্ব 

কাহিনী এইবার আমর! বলিব । 


॥ আট ॥ 


নিবেদিতার কবি-প্রাণ ভূন্বর্গ কাশ্মীরের দৃশ্যে মুগ্ধ হইল। শিল্পীর 
নিপুণ তুলিকাপাতে যে দৃশ্য আকা সম্ভব, তাহার লেখনীমুখে তাহ। 
এইভাবে প্রকাশ পাইয়াছে £ “পথের দৃশ্য অতি রমণীয়। কোথাও 
কৃষক আপন মনে গাহিয়। চলিয়াছে, কোথাও সাধু-সন্গ্যাসীরা আকাঁ- 
বাকা পথ দিয়া দেবমন্দিরাভিমুখে অগ্রসর হইতেছেন । পর্বত-সামুদেশে 
শত শত আইরিস্‌ পুষ্প ফুটিয়াছে। মধ্যে শ্যামল উপত্যকা ও শস্ত- 
ক্ষেত্র, চারিদিকে তুষারাবৃত শুভ্রশীর্ষ পর্বতমালা! । শৈলগাত্রে ক্ষোদ্িত 
কত প্রাচীন কাহিনী, এখানে-ওখানে কত ধ্বংসন্তুপ। অসরল 
গিরিসঙ্কটসমূহে কী মৌন মহিমা !” 


একদিন সন্ধ্যার স্তিমিত আলোকে স্বামিজীর অমরনাথ তীর্ঘযাত্রার 
অন্যান্ত সঙ্গিনীদের সঙ্গে নিবেদিতা নৌকায় বসিয়া আছেন। নদী- 
তীরবর্তী প্রকাণ্ড প্রকাণ্ড গাছগুলির ছায়া নদীর জলে পড়িয়াছে। 
চারিদিকে একট? মৌন প্রশান্তি বিরাজ করিতেছে । “আমরা গল্প- 
গুজব করিতেছিলাম, এমন সময় হঠাৎ স্বামিজী কয়েক মিনিট আমাদের 
সহিত গল্প কঞ্জিয়া কাটাইবার জন্য আসিলেন।”? আসিয়া অন্যান্থ 
কথার পর বলিলেন--“ঈশ্বর শুধু খেলার জন্য আপনাকে জগংরূপে 
বিকাশ করেছেন। অবতারাদি শুধু লীলার জন্যই এখানে এসে বাঁস 
করে থাকেন। খেল[--সব খেলা। খুষ্ট ক্রুশবিদ্ধ হয়েছিলেন কেন? 
শুধু লীলা । জীবন সম্বন্ধেও তাই। ভগবানের সঙ্গে শুধু খেল। করে 

যাঁও। বল, এসব লীলা, লীলা |” নদীর নিস্তব্ধতার মধ্যে গুরুর 
মুখে এই কথাগুলি শুনিয়া নিবেদিতা বিবেকানন্দের আরেক রূপ 
দেখিয়। বিস্মিত না হইয়া পারিলেন না । তত্বালাকের এমন তড়িৎ" 
প্রকাশ নিবেদিতার মনের আকাশ উদ্ভাসিত করিয়। দিল । 


এইবার অমরনাথ। 

তুষারময় শিবলিঙ্গ এইখানে বিরাজমান । 

হিমালয়ের তুষারাবৃত পথের মধ্য দিয়া শত শত যাত্রী অমরনাথ 
গুহাভিমুখে চলিয়াছে। সে এক অপরূপ দৃশ্ট ! সেই তীর্থযাত্রীদের 
মধ্যে আছেন নিবেদিতা ও বিবেকানন্দ। নিবেদিতা মুগ্ধ নয়নে 
দেখিলেন-_-গৈরিক ছত্রের নিয়ে ভন্মাবৃত কলেবর সাধুর দল, সামনে 
ধূনি জ্বলিতেছে ; কেহ ধ্যানে নিমগ্ন, কেহ শান্ত্রালাপে রত, কেহব। 
একেবারে মৌন। কত বিচিত্র বেশ, কত বিভিন্ন সম্প্রদায়ের সন্ন্যাসী | 
কত দেশের কত প্রকারের নরনারী। কোথাও শিঙ্গা বাজিতেছে, 
কোথাও শীখ বাজিতেছে, কোথাও পাক হইতেছে, কোথাও অন্ধকার 
ভেদ করিয়া মশালের আলো জবলিতেছে। বাতাসে অবিরাম সুমধুর 
স্তোত্রের ধ্বনি, কাহারও মুখে হুর হর বম্‌ বম্ঠ। নিবেদিতার মনে 
হইল, ভারতবর্ষ ছাঁড়। পৃথিবীর আর কৌথাঁও এমন অদ্ভুত, পবিত্র, 
মনোমুগ্ধকর দৃশ্য দেখিতে পাওয়া যায় না। প্রত্যক্ষভাবে উপলব্ধি 
করিলেন, দেবতার দর্শন লাভের জন্য এমন ব্যাকুলতা, এমন কষ্ট 
্বীকার, এমন উন্মন্ততা অন্ধ কোনে দেশে নাই । এই বুঝি হিন্দুর 
হিন্দুত্ব। 

অনির্ধচনীয় সৌন্দর্যময় সেই দীর্ঘ ও দুর্গম পার্বত্যপথ অতিক্রম করিয়া 
অবশেষে যে গিরিসঙ্কটে অমরনাথ গুহা অবস্থিত, সেইখানে শিব্যাকে 
লইয়৷ বিবেকানন্দ উপস্থিত হইলেন । প্রকাণ্ড প্রকাণ্ড পাথর চারিদিকে 


৭৮ নিবেদিতা 


ছড়ানো রহিয়াছে । সম্মুখে তুষারশৃঙ্গগুলি শ্বেত অবগুঠনে আবৃত । 
বিশাল গুহাভ্যন্তরে তুষারময় শিবলিঙ্গ বিরাজমান । স্ূর্যকিরণ 
সেখানে প্রবেশ করে না। প্রগাটচ্ছায় এক গহ্বরে অবস্থিত শিবলিঙটি 
যেন নিজ সিংহাসনেই অধিরূঢ় । 

আর একটি জিনিষ লক্ষ্য করিয়া নিবেদিতা বিস্মিত হইলেন। এই 
তীর্থপথে গুরুর যে মৃতি তাহার নয়নগোচর হইল, তাহা নিবেদিতা 
কখনে। কল্পনাও করিতে পারেন নাই। অসংখ্য নিষ্ঠাবান তীর্থযাত্রীর 
মধ্যে তাহার গুরুও একজন । সবাঙ্গ ভন্মাবৃত, পরিধানে মাত্র 
একটি কৌগীন। মুখমণ্ডল ভক্তিভরে প্রোজ্জল। তীর্ঘদর্শনের 
প্রত্যেকটি শাস্ত্রীয় বিধান বিবেকানন্দ পুঙ্থান্থুপুঙ্ঘরূপে পালন 
করিতেছেন। “তিনি মালাজপ করিতেন, উপবাস করিতেন এবং 
পর পর পাঁচটি নদীর বরফের মত ঠাণ্ডা জলে স্নান করিয়াছিলেন ।” 
তাঁরপর গুহার মধ্যে প্রবেশ করিয়া নিবেদিতার বোধ হইল, তাহার 
গুরু এমন তদগত-চিত্ত হইয়া শুভ্র স্বচ্ছ বিগ্রহের জ্যোতির্ময় রূপ দর্শন 
করিতেছেন যেন মৃত্যুঞ্জয় মহাদেব সশরীরে তাহার সম্মুখে বিমান | 
দেখিলেন, বিবেকানন্দ তীর্ঘযাত্রীর নিষ্ঠা ও ভক্তি লইয়া ভূমিন্ঠ হইয়া! 
বিগ্রহকে ছুই-তিন বার প্রণাম করিলেন। প্রণাম করিলেন, কিন্তু 
ভাবাবেশে আত্মহারা হইয়া পড়িলেন না। কয়েক মিনিট কাটিয়া 
যাইবার পর তিনি গুহার বাহিরে আসিয়া অনেকক্ষণ নীরবে বসিয়া! 
রহিলেন। কিছুক্ষণ পরে নদীর ধারে একখানি পাথরের উপর বসিয়া 
জলযোগ করিতে করিতে স্বামিজী নিবেদিতাকে বলিলেন, “আমি 
কি আনন্দই উপভোগ করিয়াছি। আমার মনে হইতেছিল. যে 
তুষারলিঙ্গটি সাক্ষাৎ শিব। কোনো তীর্থক্ষেত্রেই আমি এত আনন্দ 
উপভোগ করি নাই।” তারপর তিনি আপন মনে আবৃত্তি 
করিলেন £ | 


নিবেদিত ৭5 


কন্ত,রিকা চন্দনলেপনায়ৈ, 
শ্মশানভম্মাঙ্গবিলেপনায়। 
সংকুস্তলায়ৈ ফণিকুস্তলায়, 
নং শিবায়ৈ চ নমঃ শিবায় ॥ 
মন্দারমালাপরিশোভিতায়ৈ, 
কপালমালাপরিশোভিতায়। 
দিব্যান্বরাঘৈ চ দিগম্বরায়, 
নমঃ শিবায়ৈ চ নমঃ শিবায় | 
এই তুষারলিঙ্গের পবিত্রতা ও ধবলতা। নিবেদিতাকে মুগ্ধ বিস্মিত 
করিল। এখানেও স্বামিজী নিবেদিতাকে জ্ঞাতব্য প্রত্যেক খু'টিনাটির 
উল্লেখ করিতে ভূলিলেন না। অনন্তের ধ্যানমগ্ন মহাযোগী শিবকেই 
তিনি যেন এইখানে তাহার গুরুর মধ্যে প্রত্যক্ষ করিলেন_-অমরনাথে 
নিবেদিতার ইহাই চরম অনুভূতি | 


এইবার ক্ষীরভবানী--কাশ্মীরের আর একটি পবিভ্রস্থান | 

্দীরভবানী একটি প্রস্রব্ণ । 

এখানে জগন্মীতার পুজা হয়। 

এই তীর্ঘে আনিবার সময় গুরুর মধ্যে নিবেদিত সবিস্ময়ে আর একটি 
ভাবান্তর লক্ষ্য করিলেন । গুরুর তীর্থযাত্রার সঙ্গিনী হিসাবে নিবেদিতা 
লিখিয়াছেন_-“কোঁন অজ্ঞাত কারণে স্বামিজীর চিত্ত শিব হইতে 
শক্তির প্রতি আকৃষ্ট হইয়াছিল । তিনি সর্বদাই রামপ্রসাদের গানগুলি 
গাহিতেছিলেন। বলিতেন, যে দিকেই তিনি দৃষ্টিপাত করিতেন, 
তিনি জগম্মাতার উপস্থিতি অন্থুভব করিতেন--যেন তিনি সাকাররূপে 
কক্ষমধ্যে বিরাজ করিতেছেন 1." ক্রমে স্বামিজীর তম্ময়ভাব আরো 
গভীরভাব ধারণ করিল। একদিন মুসলমান মাঝির চারি বৎসর 
বয়স্কা শিশুকন্যাকে উমারূপে পুজা করিলেন। আমাকে বলিলেন, 


৮* নিবেদিতা 


“যে দিকে ফিরিতেছি, কেবল মায়ের মৃত্তি দেখিতেছি ।...আর সেই 
দর্শনে বিশ্ব-কাব্যের অনস্তরাগিনী হৃদয়ের প্রতি তন্ত্রীতে বাজিয়া 
উঠিয়াছে। স্বামিজী তখন জগজ্জননীর ধ্যানে চব্বিশ ঘণ্টা বিভোর । 
মনে হইল, মনের মধ্যে একটা। প্রবল ঝড় বহিতেছে ।**একদিন তিনি 
আমাকে বলিলেন, তাহার মাথায় কতকগুলি চিন্তা খুব প্রবল 
হইয়াছে এবং তিনি উহাদিগকে লিপিবদ্ধ না করিয়া থাকিতে 
পারিতেছেন না। হাত বাড়াইয়া কলম চাহিলেন এবং সেই 
অবস্থায় যন্ত্রচটালিতবৎ একটি কবিতা লিখিয়া গেলেন। লেখা শেষ 
হইলে কলমটি হাত হইতে পড়িয়া গেল। ন্বামিজীও ভাবসমাধিস্থ 
হইয়া মৃছিতের ন্যায় গৃহতলে লুটাইয়া পড়িলেন। নির্বাক বিস্ময়ে 
নিবেদিতা এইসব দেখিলেন। এইভাবেই স্বামিজী 'মৃত্যুরূপা মাতা? 
নামক তাহার বিখ্যাত কবিতাটি রচনা করেন। কবিতাটি এই £ 


নিঃশেষে নিবেছে তারাদল, মেঘ এসে আবরিছে মেঘ, 
স্পন্দিত, ধ্বনিত অন্ধকার, গরজিছে ঘূর্ণ-বাষুবেগ ! 
লক্ষ লক্ষ উ্নাদ পরাণ বহির্গত বন্দিশাল হতে, 
মহাবৃক্ষ সমূলে উপাড়ি, ফুৎকারে উড়ায়ে চলে পথে! 
সমুদ্র সংগ্রামে দিল হানা, উঠে ঢেউ গিরিচুড়া জিনি, 
নভস্তল পরশিতে চায়! ঘোররূপা হাসিছে দামিনী | 
প্রকাশিছে দ্রিকে দিকে তার, মৃত্যুর কালিমা-মাখা গায় 
লক্ষ লক্ষ ছায়ার শরীর ! ছুঃখরাশি জগতে ছড়ায়, 
নাচে তার! উন্মাদ তাগুবে ; মৃত্যুূপা মা আমার আয়! 
করালি! করাল তোর নাম, মৃত্যু তোর নিঃশ্বাসে প্রশ্বাসে ; 
তোর ভীম চরণ-নিক্ষেপ প্রতিপদে ব্রহ্ষাণ্ড বিনাশে ! 
কালী তুই প্রলয়রূপিণী, আয় মাগো, আয় মোর পাশে । 
সাহসে যে ছুঞ্খ দৈন্য চায়, মৃত্যুরে যে বাঁধে বাছুপাশে 
কাল-নৃত্য করে উপভোগ, স্বত্যুরূপা! তারি কাছে আসে। 


নিবেদিতা ৮১ 


স্বামিজী নিজে কবিতাটি আবৃত্তি করিয়া শিষ্যাকে শুনাইলেন, 
মাঝখানে থামিয়া বলিলেন, “যা দেখেছিলাম তা সব সত্য--বর্ণে 
বর্ণে সত্য ।” 

নিবেদিতার এই কাশ্শীর ও অমরনাথ ভ্রমণ প্রসঙ্গে তাহার এক 
অনুরাগী ইংরেজ বন্ধু লিখিয়াছেন £ 

“প্রীনগরেই নিবেদিতার সহিত আমার প্রথম সাক্ষাৎ। যে ডোঙ্গায় 
স্বামী বিবেকানন্দ থাকিতেন তাহার খুব নিকটেই আমি একখানি 
হাউস-বোটে থাকিতাম। আমরা ছুই জনে একত্রে বু সময় 
অতিবাহিত করিতাম। অপর একখানি নৌকায় স্বামী বিবেকানন্দের 
তিনজন বিদেশিনী শিষ্যা থাকিতেন, ভগিনী নিবেদিতা তাহাদেরই 
অন্যতমা। একদিন প্রাতঃকালীন ভ্রমণের পর আমি বিবেকানন্দের 
নৌকায় গিয়া উঠিলাম এবং সেইখানেই তিনজন শ্বেতাজিনীকে 
দেখিলাম । যথারীতি আলাপ-পরিচয় হইল । তিনজনের মধ্যে 
নিবেদিতাই বয়ঃকনিষ্ঠা ; দেখিতে প্রিয়দশিনী। দীর্ঘাঙ্গী ও 
্বাস্থ্যোজ্জল। চক্ষু ছুইটি উজ্জ্বল এবং প্রতিভাব্যঞ্রক। নৌকার 
তলদেশ দিয়া ঝিলামের আশ্রোত বহিয়া যাইতেছে । প্রভাতের 
নসিগ্ধ বায়ুহিল্লোলে নদীবক্ষে সফেন তরঙ্গ উঠিয়াছে। অদূরে 'তাখ্ত্‌ 
সুলেমান” নীরব প্রহরীর মত দাড়াইয়ী। নদীতীরে ফলভারে অবনত 
সারি সারি পপ্লার, চিনার ও আপেল গাছ। বাহিরে প্রকৃতির 
এই মনোরম দৃশ্য কিছুটা দেখিতে দেখিতে আমরা উদ্দীপ্ত আলোচনায় 
প্রবৃন্ত হইলাম । নিবেদিতার কথম্বর ছিল অতি মিষ্ট এবং তিনি 
অত্যন্ত উৎসাহ এবং আগ্রহভরে কথা বলিতেছিলেন। তাহার 
জিজ্ঞাসার আর বিরাম ছিল না--অজত্র বিষয় সম্পর্কে তিনি একটির 
পর একটি প্রন্ন করিয়া চলিয়াছেন। দেখিলাম, স্বামী বিবেকানন্দ 
অক্লাস্তভাবে সেগুলির উত্তর দিতেছেন--গভীর পাণ্ডিত্যপূর্ণ উত্তর। 

৬ 

একবার আমার দিকে অঙ্গুলি নির্দেশ করিয়। মৃদু হাসিয়। নিবেদিতাকে 
তিনি বলিলেন--“এই ভদ্রলোকটির মগজটা ঠোক্রাও, সব প্রশ্নের 
জবাব পাবে । বিদায়ের কালে শিষ্যাদের মধ্যে একজন আমাকে 
পরের দিন সকালে চায়ের টেবিলে নিমন্ত্রণ করিলেন । তাহার! চলিয়! 
যাইবার পর স্বামী বিবেকানন্দ আমাকে নিবেদিত সম্পর্কে অনেক 
কথা বলিলেন--তাহার প্রতিভা ও পাণ্ডিত্য, নানা বিষয়ে তাহার 
গভীর জ্ঞানের কথ এবং সর্বোপরি ভারতবর্ষের প্রতি তাহার অগাধ 
ও অকৃত্রিম ভক্তির কথা । তারপর তিনি আমাকে একটি ছোট গল্প 
বলিলেন। তাহারা সবেমাত্র তুষারতীর্থ অমরনাথ দর্শন করিয়া! 
ফিরিতেছেন। বিবেকানন্দ অন্যান্য যাত্রীদের সহিত পদত্রজে 
চলিয়াছেন। পরিব্রাজকরূপে প্রায় সমগ্র ভারত তিনি পরিভ্রমণ 
করিয়াছিলেন। নিবেদিতা একখানি ডাণ্ডীতে ছিলেন। কিছু পথ 
অতিক্রম করিবার পর হঠাৎ নিবেদিতা দেখিতে পাইলেন ষে, যাত্রীদের 
মধ্যে একটি বৃদ্ধা মহিল! অতি কষ্টে লাঠিতে ভর দিয়া চলিয়াছে। 
নিবেদিতা তখনি ডাণ্তী হইতে অবতরণ করিলেন এবং সেই বৃদ্ধাকে 
তাহার মধ্যে বসাইয়া নিজে অবশিষ্ট পথ পায়ে হাটিয়া অতিক্রম 
করিলেন। পরে এই ঘটনার কথা তাহাকে জিজ্ঞাসা করিলে 
নিবেদিতা আমাকে বলিয়াছিলেন যে, তাহার সঙ্গে ছুইখানি কম্বল 
ছিল এবং তিনি ভূমিতে শয়ন করিতেন-_জীবনে তিনি ইহা! অপেক্ষা! 
সুখ কখনো পান নাই ।” 

ইহা হইতেই মনে হয় ফে, ব্রহ্মচর্ধব্রতে দীক্ষিত হইবার পর নিবেদিতা 
যথার্থই আপ্তকাম হইতে পারিয়াছিলেন। 

তীর্থযাত্রা শেষ করিয়। লাহোরের পথে নিবেদিতা নভেম্বরের প্রথমেই 
কলিকাতায় ফিরিলেন। 


॥ মরু ॥ 


১২ই নভেম্বর। দীপান্বিতার রজনী । 

নিবেদিতার জীবনেও একটি স্মরণীয় দিন! 

শহরের এখানে ওখানে আলো জলিয়া উঠিয়াছে। 

শহরের একটি ক্ষুদ্র গলিতে নিবেদিতাও আলো জ্বালাইলেন। 
এ আলোর জ্যোতি অনিরবাণ। 
নিবেদিতার জীবনব্যাপী সাধনার আজ শুভ উদ্বোধন । 
বাগবাজারের ১৭নং বোসপাড়া লেনে আজ নিবেদিতার বালিকা 
বিদ্যালয়ের প্রতিষ্ঠা । এই উৎসবকে স্মরণীয় করিবার জন্য বেলুড় 
হইতে স্বামিজী স্বয়ং আসিয়াছেন সঙ্ঘ-মাতাকে লইয়া । স্বামিজীর 
ইচ্ছা, সঙ্ঘ-জননী সারদা! দেবী এই বি্ভালয়ের উদ্বোধন করেন। 
বিশিষ্ট গুরুতভ্রাতাদের মধ্যে স্বামী ত্রহ্মানন্দ ও স্বামী সারদানন্দও 
আসিয়াছেন। 

সর্বাগ্রে ঠাকুর শ্রীরামকৃষ্ণের পুজা হইল। সেই সঙ্গে যথারীতি 
হোম। সবঅতীষ্টপ্রদ তিনি, বিবেকানন্দ বলিলেন নিবেদিতাকে। 
পূজা শেষ হইলে পরে বিদ্যালয়ের শুভ-আরম্ত বিঘোষিত হইল। 
সঙ্ব-জননী এই বিদ্যালয়ের উপর ভগবতীর মঙ্গলাশীষ প্রার্থনা 
করিলেন এবং মৃছুত্বরে বিদ্যালয়ের ভাবী ছাত্রীগণকে আশীর্বাদ 
করিলেন। একদিন লগুনে ধাহার পাদমূলে নিবেদিতা প্রাণের 
পবিত্র অধ্য নিবেদন করিয়াছিলেন, আজ এই দীপান্থিতার রজনীতে 
তাহারই একটি সন্কল্পকে নিবেদিতা রূপায়িত করিয়া তুলিবার 

পুণ্যব্রত গ্রহণ করিলেন। সারদাদেবী, ব্বামিজী এবং আর সকলেই 
নিবেদিতাকে আশীর্বাদ করিলেন। বিবেকানন্দ নিজে বিদ্যালয়ের 
নামকরণ করিলেন_-নিবেদিতা বালিক! বিদ্যালয় ॥ বোসপাঁড়া লেনে 
সেদিন দীপান্বিতা সার্থক হইল । 


এই বিষ্ভালয় স্থাপন প্রসঙ্গে নিবেদিতা লিখিয়াছেন-_--“প্রথম 
হইতেই ইহা স্থির সিদ্ধান্ত ছিল যে, যত শরীঘ্ব সুবিধা হয় আমি 
কলিকাতায় একটি বালিক' বিদ্যালয় স্থাপন করিব। স্বামিজী 
আমাকে এই কার্যারস্তের জন্য তাড়া না দিয়া, আমায় ভ্রমণ করিবার 
ও মনে মনে এ কার্ষের জন্য প্রস্তুত হইবার যথেষ্ট অবসর দিয়াছিলেন । 
আমি বেশ জানিতাম যে, বিদ্যালয়টি খোল! হইলে উহ! দ্বারা প্রথমে 
শুধু ইহাই পরীক্ষা হইবে, কিরূপ ভাবে গড়িয়া তুলিলে বিদ্যালয় 
স্থাপনের উদ্দেশ্য সিদ্ধ হইবে। বালিকাগণের অভাব কি, তাহা 
আমায় প্রথমে জানিতে হইবে, পারিপার্থিক অবস্থাসমৃহের মধ্যে 
আমার নিজের স্থান কোথায়, তাহা নির্ধারণ করিতে হইবে এবং যে 
সমাজের উন্নতি-কল্পে আমার সমুদয় চেষ্টা প্রয়োগ করিব, তাহাকেও 
তন্ন তন্ন করিয়া দেখিতে হইবে । একটিমাত্র জিনিস আমার ঠিক 
করা ছিল--তাহ! এই যে, শিক্ষাবিষয়ক এমন একটি উপায় আবিষ্কার 
করিতে হইবে, যাহা ভারতীয় নারীকুলের আধুনিক শিক্ষার পক্ষে 
যথার্থ উপযোগী হয় এবং সকল অবস্থায় খাটে ।” 

নিবেদিতার মনে পড়িল কাশ্শীরে একটি দিনের কথা। সেদিন 
সন্ধ্যাকালে বেরনাগবনের তাবুতে একখান। জলন্ত গু'ড়ির চারিধারে 
তাহারা বসিয়াছিলেন । এমন জময়ে স্বামিজী নিবেদিতাঁর দিকে 
তাকাইয়া জিজ্ঞাসা করিলেন, “বিদ্যালয়টি সম্বন্ধে বর্তমানে কি করবে 
স্থির করেছ ?” 

নিবেদিতা সাগ্রহে উত্তর দিলেন,_-“আমি চাই, আমার যেন কোনো 
সহকারী ন! থাকেন ।” 

“একলা পারবে কেন ?” 

“থুব সামান্যভাবে আমি এই কাজ আরম্ত করব এবং ছেলেরা যেমন 
বানান করে করে পড়তে শেখে, তেমনি একটু একটু করে নিজের 
প্রণালী নিজে বেছে নেব |” 

স্বামিজী মনোযোগের সঙ্গে এই সব কথা শুনিলেন এবং সত্য বলিয়৷ 
গ্রহণ করিলেন। নিবেদিতার কোনে ইচ্ছাতেই তিনি কখনো বাধা 
প্রদান করেন নাই । এক্ষেত্রেও তাহাই হইল। বিবেকানন্দ যেন 
তাহার শিষ্য, আর নিবেদিতা যেন তাহার শিক্ষক । সাম্প্রদায়িকতার 
কথা উঠিলে নিবেদিতা বলিলেন_-“সকলের ওপর, আমি শিক্ষাকে 
একটি নির্দিষ্ট ধর্মভাবে অনুরঞ্িত করতে চাই। আমার মতে 
সাম্প্রদায়িক ভাব বিশেষ উপকারী |” 

বিবেকানন্দ বলিলেন--“তুমি সান্প্রদায়িতার ভেতর দিয়ে 
অসাম্প্রদায়িকতায় পৌছুতে চাও ।” 

“হ্যা, ঠিক তাই ।” 


“একজন মহিলা আমার কার্ধে সাহায্য করিবার জন্য প্রস্তুত 
ছিলেন; আমি তাহাকে লওয়া সম্বন্ধে বিন্দুমাত্র ইতস্ততঃ করিবা- 
মাত্র স্বামিজী সে নাম প্রত্যাহার করিয়া লইলেন।” শুধু একটি 
বিষয়ে স্বামিজী অটল অচল রহিলেন। নিবেদিতার ইচ্ছা ছিল 
বিদ্যালয়ের পরিচালকমণ্ডলীতে রামকৃষ্ণ মিশনের বাহিরের কাহাকেও 
রাখিবেন এবং ধাহাদের রাখিবেন তাহাদের ছুই একজনের নামও 
তিনি স্বামিজীকে বলিলেন। তাহারা সকলেই নিবেদিতার 
পরিচিত। এবং বিবেকানন্দেরও পরিচিত। বিশেষ করিয়া বিগ্ভালয়ের 

পরিচালক-মণ্ডলীর অন্যতম! হিসাবে লেডি অবলা বন্ুকে রাখিবার 
জহ্য নিবেদিতার খুব আগ্রহ এবং ইচ্ছা! ছিল। কিন্তু বিবেকানন্দ 
সে প্রস্তাব সমর্থন করিলেন না। লগুনে নিবেদিতা নিজে একটি 
বিদ্যালয়ের অধ্যক্ষা ছিলেন, বিদ্যালয় পরিচালনা এবং শিক্ষাদানের 
আধুনিক রীতি-নীতি সম্পর্কে তাহার অভিজ্ঞতাকে স্বামিজী 
যথেষ্ট শ্রদ্ধা করিতেন, মূল্য দিতেন_-তথাপি তিনি যখন 
বলিলেন, “গোড়া হইতেই ভূল করিয়া বসা অপেক্ষা কাহারও 
সাহায্য না লইয়া অগ্রসর হওয়াই আমি শতগুণ নিরাপদ মনে করি”? 
তখন নিবেদিতা গুরুর ইচ্ছার বিরুদ্ধে আর কোন কথ! বলিলেন না। 
ইহার পর নিবেদিতার জীবনের পট-পরিবর্তন হইল। 

তিনি বেলুড় হইতে কলিকাতায় আসিয়া বাঁস করিতে লাগিলেন 
কলিকাতার উত্তরপ্রান্তে ক্ষুদ্র বাগবাজার পল্লী। এইখানে একটি 
বাড়িতে সঙ্ঘ-জননী সারদা দেবী স্ত্রীভক্তগণের সঙ্গে তখন বাস 
করিতেন। নিবেদিতার ইচ্ছা, তিনি মায়ের সঙ্গেই বাস করিবেন 
এবং তাহার গৃহে একটি খালি ঘরে বাস করিবার অন্নুমতি 
পাঁইলেন। কিন্তুতিনি অচিরেই বুঝিতে পারিলেন যে, বিদেশিনীর 
পক্ষে ব্রাহ্মণ পরিধারে এইরূপ অবাধ ও নিঃসস্কোচ মেলামেশ! বাঙালি 
হিন্দুসমাজ প্রসন্ন মনে গ্রহণ করিল না; সারদা দেবীকে ইহার জন্য 
প্রতিবেশীর বিরুদ্ধ সমালোচনা পর্ধন্ত শুনিতে হইল । এই সামাজিক 
গোলযোগের উত্তপ্ত আবহাওয়া নিবেদিতার মনকেও পীড়িত 
 করিল। কিন্তু সমাজ তাহাকে গ্রহণ না করিলেও নিবেদিতা 
তাহাকে সর্বাস্তঃকরণে গ্রহণ করিয়াছিলেন বলিয়া তাহার উঠানে 
একপাশে একটা স্থান করিয়া লইতে চাহিয়াছিলেন। তবু সঙ্ঘ- 
মাতা তাহার জন্ত বিব্রত বোধ করিবেন, নিবেদিতাঁর ইহ অভিপ্পেত 
ছিল না। গুরুকে তিনি সব খুলিয়া বলিলেন। বিবেকানন্দ আট- 

দশ দিনের মধ্যেই খুব নিকটে নিবেদিতার থাকিবার জন্য একটি 
বাড়ি ঠিক করিয়া দিলেন। আট নম্বর বোসপাড়া লেনের সেই জীর্ণ 
বাড়িটি আজে! নীরবে নিবেদিতার স্মৃতি বহন করিতেছে । 

দেখিতে দেখিতে গ্রীষ্ম আসিয়! পড়িল। নিবেদিতা যেখানে থাকেন 
সেখানে বাতাসের অভাবে তাহার কষ্ট হয় জানিতে পারিয়া সারদাদেবী 
রাত্রিকালে নিবেদিতাকে তাহার গৃহেই শয়ন করিতে বলিলেন। 
এইখানে “অপেক্ষাকৃত ভাল বন্দোবস্ত ছিল। তখন আর আমার জন্য 
কোনো পৃথক্‌ কক্ষ নিদিষ্ট ছিলনা; অপর সকলে যে ঠাণ্ডা সাদা 
ঘরটিতে শয়ন করিতেন, আমিও তথায় শয়ন করিতাম । লাল স্ুরকির 
পালিশ-করা মেঝের উপর সারি সারি মাছুর বিছানো, তাহার উপর 
এক একটি বালিশ ও মশারি, ইহাই ঘরটির শয়নের আসবাব |” 
প্রীরামকৃষ্ণ-পত্বী সারদা দেবীর ঘনিষ্ঠ সানিধ্যে বাস করিয়া এই প্রথম 
নিবেদিতা তাহাকে বুঝিবার ও জানিবার স্থযোগ পাইলেন। এই 
দেবীচরিত্রের মাধুর্য ও সৌন্দর্য দেখিয়া নিবেদিতার অন্তর শ্রদ্ধায় ও 
বিশ্ময়ে পরিপূর্ণ হইয়া উঠিল। জঙ্ঘ-জননীর স্নেহের নিবিড় স্পর্শ 
পাইয়া তিনি ধন্য হইলেন। তাহার জীবনে মাতৃ-ভাবের পরাকাষ্ঠা 
দেখিয়া নিবেদিতার মনে হইল £ 

“ভারতীয় নারীকুলের আদর্শ সম্বন্ধে শ্রীরামকৃষ্ণের শেষ কথা তিনিই । 
কিন্ত তিনি কি এক প্রাচীন আদর্শের শেব উদাহরণস্থল অথবা এক 
নৃতন আদর্শের প্রথম উদ্াহরণস্থল ? অত্যন্ত সরল স্ত্রীলোকাদের মধ্যে 
যে প্রগাঢজ্ঞান ও মাধুষের বিকাশ দেখা যায, তাহ1তাহাতে পরিলক্ষিত 
হয়। তথাপি আমার চক্ষে তাহার সাধুত্ব যেরূপ অসাধারণ বলিয়া! 
বোধ হয়, তাহার সন্ত্রান্তকুলোচিত নিষ্ঠাচার ও মহৎ উদার মনও 
প্রায় সেইরূপ অসাধারণ বলিয়াই বোধ হয়। যত নূতন বা জটিল 
প্রশ্নই তাহাকে করা হউক না কেন, আমি তাহাকে কখনো উদার- 

ভাবের মত প্রকাশে ইতস্ততঃ করিতে দেখি নাই । সারা জীবন ধরিয়া 
তিনি নীরবে অবিশ্রান্তভাবে প্রার্থনা করিয়া আসিতেছেন। তাহার 
যত কিছু অভিজ্ঞতা, সকলের মূলে বিধাতার মঙ্গলময় বিধানে বিশ্বাস 
রহিয়াছে ।-"-তাহার কোমলতা ও কৌতুকপ্পিয়তা অসাধারণ ছিল। 
তিনি যে ঘরটিতে পূজা-পাঠাদি করেন তাহা! মাধূর্ষে পূর্ণ হইয়া থাকে । 
তাহার অধিকাংশ সময় রামায়ণপাঠে ব্যয়িত হয়। শ্রীরামকৃষ্ণের 
সহধমিণীরূপে তিনি মানুষের ভাগ্যে যতদুর চরিত্রোৎকর্ষ লাভ করা 
সম্ভব, তাহ! করিবার স্থযোগ পাইয়াছিলেন।-..ভবিষ্যতের শিক্ষিতা 
হিন্দু স্ত্রীজাতির পক্ষে শ্রীমার আশীবাদ অপেক্ষা কোন মহত্তর 
শুভলক্ষণ আমি কল্পনা করিতে পারি না” 


৩১০ মেঃ ১৮৯৯ । 

আজ কালীঘাটে মায়ের নাটমন্দিরে নিবেদিতার বক্ৃতী হইবে । 
বিষয়--কালী। 

কালীঘাটের হালদারেরা এই বিষয়ে বিশেষ উদ্ভোগী ছিলেন। 
তাহাদের তখন স্বামী বিবেকানন্দের উপর বিশেষ ভক্তি । তাহার 
কারণ অবশ্য আছে। ইহার এক সপ্তাহ পূর্বে স্বামিজী সহসা 
কালীঘাটে মায়ের শ্রীমন্দিরে যাইবার ইচ্ছ! করিয়া দুই-তিন জন 
গুরুভাই ও নিবেদিতাকে সঙ্গে লইয়া একদিন সেখানে আসিয়া 
উপস্থিত হইলেন । হালদারের৷ সসন্্রমে তাহাদের গ্রহণ করিলেন। 
মায়ের মন্দিরের দ্বার উদ্ঘাটিত ছিল। মায়ের প্রসন্ন প্রীমুখমণ্ডল 
দর্শন করিয়া বিবেকানন্দের হৃদয়ে ভাবসাগর উথলিয়া পড়িল। 
বেদাস্তের কঠোর আবরণ ভেদ করিয়া ভাবরাশি ছুটিয়া বাহির হইতে 
লাগিল। নিজেকে আর সংযত রাখিতে পারিলেন না। বিশাল 
চক্ষু দুইটি আরক্তিম হইল ; দরদর বেগে প্রেমাশ্রু প্রবাহিত হইতে 

লাগিল, আর কমনীয় ক হইতে বাহির হইয়া! আসিল অনর্গল সুন্দর 
স্তবরাজি; হৃদয় আনন্দে পরিপূর্ণ_তিনি অঞ্জলি ভরিয়া চন্দনচচিত 
জবাঁকমল মায়ের শ্রীপাদপঘ্মে অর্পণ করিলেন, সকলকে দিতে 
বলিলেন। কালীঘাটবাসী সকলে বিলাত-ফেরৎ বৈদান্তিক সন্যাসীর 
ভাব দেখিয়া বিস্মিত। আর নিবেদিত? তাহার গুরুর এই আরেক 
মৃতি দেখিয়া তিনিও একেবারে নিবাক! ঠিক হইল কালীঘাটে 
নিবেদিতা একদিন বক্তৃতা করিবেন । সভাপতিত্ব করিবেন বিবেকানন্দ | 
নিদিষ্ট দিনে লোক যেন ভাডিয়। পড়িতে লাগিল। অসুস্থতার 
জন্য স্বামিজী আমিতে পারেন নাই। ঠিক ছয়টার সময়ে 
নিবেদিতা নগ্রপদে নাটমন্দিরে উপস্থিত হইলেন এবং প্রায় আধঘন্টা 
বক্তৃতা করিলেন। সকলে সাধুবাদ দিল। 

১৮৮৯। ঈষ্টারের অপরাহু। 

সারদাদেবী আজ নিবেদিতার স্কুল দেখিতে আসিলেন। সঙ্গে 
গোপালের মা, যোগীন-মা, গোলাপ-মা ও লক্ষমীদিদি। বিবেকানন্দের 
এই “মেম্। শিষ্যাটিকে সারদাদেবীর মত ইহারাও ভালবাসেন; 
ইহাদের ধারণা পূর্জন্মে নিবেদিতা এই দেশেরই মেয়ে ছিলেন। 
সঙ্ঘ-জননী ও তাহার সঙ্গিনীগণ সমস্ত বাড়িখানি ঘুরিয়া দেখিলেন। 
বিদ্যালয়ে একটি ঠাকুর-ঘরগ ছিল। ধুপধূনার পবিত্র গন্ধে ঘরখানি 
যেমন আমোদিত তেমনি পরিচ্ছন্ন । এত বুন্দর ঠাকুর-ঘর ! তাহারা 
তো অবাকৃ। সারদাদেবী আসিয়া ঠাকুর-ঘরে বসিলেন। 

“আজ খুষ্টানদের কি পবৰ না?” সারদাদেবী জিজ্ঞাসা করিলেন । 
“হ্যা ঈষ্টার পর্ব ।৮ নিবেদিতা বলিলেন । 

সারদাদেবী এই উৎসব সম্বন্ধে তুই-চারিটি কথ! শুনিতে আগ্রহ প্রকাশ 
করিলেন। ঠাকুর-ঘরের এক কোণে ছিল ছোট একটি ফরাসী অগ্যান। 
নিবেদিতা ছাত্রীদের লইয়। একটি ঈষ্টীরের গান গাহিলেন। গানের 

বিষয় বশে পুনরুথান। ভিন্ন ভাষায় উচ্চারিত এই স্তোত্র 
শুনিয়। সারদাদেবী খুব আনন্রিত। 


বোসপাড়া লেন একটি ক্ষুদ্র গ্গি মাত্র। 

কী পরিচ্ছন্ন রাস্তা ! নিবেদিতাঁর চেষ্টায় ও যত্বে বোসপাড়। লেনের 
পরিচ্ছন্নতার খ্যাতি লোকের মুখে মুখে । 

নাগরিকজীবনে পরিচ্ছন্নতার মূল্য সেদিন আমরা নিবেদিতার নিকট 
হইতেই শিখিয়াছিলাম। 

বিদ্ভালয়টি ততোধিক, ক্ষুদ্র। তেমনি অস্বাস্থাকর। উপরের 
ঘরগুলি ভোট ছোট, ছাদও নীচু। গ্রীগ্মকালে দ্বিপ্রহরে সেই 
ঘরগুদল এত গরম হইত যে, কিছুক্ষণ ঘরের মধ্যে থাকিলেই মাথা 
ধরিয়া যাইত । পাখার ব্যবস্থাও ছিল নী। সেই ছোট বাড়িতে 
নিবেদিত! পাঁখা হাতে ক্লাস করিতেন। অসহা গরমে তাহার শঙ্খ শুভ্র 
মুখখানি রক্তিম হইয়া উঠিত। মাঝে মাঝে ছুই হাত মাথায় চাপিয়া 
ধরিতেন। শিক্ষযিত্রীদের কেহ কারণ জিজ্ঞাসা করিলে নিবেদিতা 
উত্তর দিতেন--“মাথার বড় কষ্ট” কিন্তু পরমুহুর্তেই আবার 
অধ্যাপনায় নিজেকে ডুবাইয়! দিতেন । 

স্কুল তো আরম্ভ হইল । অভিভাবকেরা মেয়ে দিতে চাহেন না। 
হিন্দুর মেয়ে যাইবে বাইরে পড়িতে? তাও আবার মেমসাহেবের 
কাছে? ছুই-একটি করিয়া মেয়ে আসে। সেই শঙ্গশুত্র মুখে 
হাসি ফুটিয়া উঠে। কিন্তু আবার বিদ্ব। অর্থাভাব। তবু নিবেদিতার 
উদ্যম-উৎসাহের শেষ নাই। তাহার স্থির বিশ্বাস ছিল, এই বিদ্যালয় 
হইতেই ভারতবর্ষে মৈত্রেয়ী, গার্গার পুনরভ্যুদয় হইবে। ক্রমে 
স্কুলটি জমিয়া উঠিল। ছোট ছোট বালিকা হইতে আরম্ত করিয়া 
বয়ঃপ্রাপ্তা বধূ গৃহিণী ও বিধবা সকলেই আসিয়া এই স্কুলের ছাত্রী 


নিবেদিতা ৯৯ 


হইতে আরম্ভ করিল। যে যেমনভাবে শিক্ষালাভ করিতে চাহিত, 
নিবেদিতার স্কুলে ঠিক সেই রকম ব্যবস্থাই ছিল। ভাষা, গণিত, 
শিল্পকার্ষ, সেলাই এবং চিত্রবিদ্যাও শিক্ষা দেওয়া হইত। 


একদিন। একটি ছাত্রী শ্লেটে লাইন টানিতে টানিতে বলিয়াছিল,__ 
“লাইন টানিতেছি।” “লাইন” এই শব্দটি শুনিবামাত্র নিবেদিতা 
তাহার পাশে আসিয়া দাড়াইলেন এবং বলিলেন-_-“তোমার নিজের 
ভাষায় বল।৮ কিন্তু “লাইন'-এর বাংল প্রতিশব্দ যে কি তাহ! ছোট 
মেয়েদের কেহই তখন ভাবিয়া পাইল না। সকলেই বলিতে লাগিল-_ 
“সিস্টার, আমরা তো! বরাবর লাইনই বলি।” ছুঃখে-বিরক্তিতে 
নিবেদিতার মুখ লাল হইয়া উঠিল। বলিলেন--“তোমরা আপ্পনার 
ভাষাও ভুলিয়া গেলে 1” হঠাৎ একটি ছাত্রীর মুখ দিয়া উচ্চারিত 
হইল “রেখা |” 

“রেখা, রেখা”__নিবেদিতার আনন্দের সীমা নাই, তিনি যেন একটি 
হারান জিনিস খু'জিয়া পাইয়াছেন। বার বার উচ্চারণ করিতে 
লাগিলেন--“রেখা, রেখা” । ভাল করিয়া বাংল! ভাষ। শিখিবেন, 
ইহা তাহার ইচ্ছা ছিল। কিন্তু সময়ের অভাবে সম্পূর্ণ মনোযোগ 
দিয়া শিখিতে পারেন নাই বলিয়া, উহা ভাল করিয়া আয়ত্ত করিতে 
তিনি কখনে। পারেন নাই । তথাপি এক একটি ছোট ছোট কথা 
যখন যাহার নিকট শিখিবার সুবিধা পাইতেন, তখনই শিখিয়া 
লইতেন। 


আর একদিন । 
স্কুলে নানাবর্ণের মেয়ে শিক্ষালাভ করিত। সেখানে বালিকা 
কিশোরী, কুমারী, গৃহবধূ এবং বিধবা সব রকমের মেয়েই পড়িত। . 


৯২ নিবেদিতা 


তখনে। কলিকাতায় পর্দাপ্রথা একেবারে উঠিয়। যায় নাই । নিবেদিতা 
ছাত্রীদের সেকালের প্রথানুযাষী একখানি ঢাক। গাড়িতে করিয়া নান। 
দর্শনীয় স্থানে শিক্ষার্থে লইয়া যাইতেন। সেদিন তিনি কয়েকজনকে 
কলিকাতার যাছুঘর দেখাইতে লইয়। গেলেন। প্রকাণ্ড বাড়ির সবত্র 
ঘুরিয়া দেখিবার পর ছাত্রীরা একটু শ্রাস্ত ও পরে পিপাসাত হওয়ায়, 
তিনি তাহাদিগকে জলের কলটির নিকটে লইয়। গিয়া নিজের বসন- 
মধ্য হইতে একটি গেলাস বাহির করিলেন-_-গেলাসটি তিনি যাত্রা- 
কালেই সকলের অগোচরে সঙ্গে লইয়াছিলেন। এখন সেটি ধুইয়া 
স্বহস্তে জলপুর্ণ করিয়া! মেয়েদের ডাকিয়া পান করিতে বলিলেন। 
ছাত্রীদের মধ্যে কয়েকটি বয়স্ক! ব্রান্মণ-কন্যাও ছিল, তাহারা এ জল 
পান করিতে ইতস্তত; করিল; তখন একটি ছাতী-_বোধ হয়, 
ততখানি জাত্যভিমানের কারণ তাহার ছিলনা--অগ্রসর হইয়া সেই 
গেলাস তাহার হাত হইতে লইয়া, অসঙ্কৌোচে সেই জল পান করিল। 
ভগিনী নিবেদিতা তৎক্ষণাৎ তাহার হাত হইতে গেলাসটি লইয়া নিজে 
তাহা ভাল করিয়া ধুইলেন, শূন্য গেলাসটি মাটিতে রাখিয়া দিলেন, 
এব প্রত্যেককে পর পর আপন হাতে তাহা ভরিয়া পান করিতে 
বলিলেন। মুখে এতটুকু ব্যথার বা অসন্তোষের চিহ্নমাত্র নাই ; 
সে মুখ তেমনই স্নেহোস্ভাসিত, তেমনি প্রসন্ন ও গ্রীতিপূর্ণ। 


এই নিবেদিতা। বিদ্যালয়ের সহিত আরে। দুইটি নারীর স্ৃতি বিজড়িত 
আছে। ভগিনী ক্রিস্টিন (মিস্‌ ক্রিশ্চিয়ান গুন্স্টিডেল্‌ ) ও ভগিনী 
সুধীর! । ক্রিস্টিন আমেরিকার মেয়ে। সেইখানেই ১৮৯৪ সালে 
স্বামিজীর সঙ্গে তাহার প্রথম সাক্ষাৎ । সেইখানেই ইনি স্বামিজীর 
শিত্ত্ব গ্রহণ করিয়। ভারতের সেবায় নিজেকে উৎসর্গ করেন। ১৯০২ 
সালের প্রথম ভাগে 'ভারতবর্ষে আসিয়া ক্রিস্টিন ১৯০৩ সালে 


নিবে দি ডা, ৯৩ 


নিবেদিতা-বিদ্যালয়ের সহিত যুক্ত হন এবং ভারতীয় নারীর শিক্ষা- 
বিস্তারের কার্ধে বিবেকানন্দের পরিকল্পনাকে নিবেদিতার মতই বূপ 
দিতে অগ্রসর হন। ভগিনী ক্রিস্টিন আসিয়৷ যোগদান করিবার পর 
বিদ্ভালয়ের আভ্যন্তীরণ কার্ষের সকল দায়িত্ব নিবেদিতা তাহারই 
উপর ছাড়িয়া দ্রিলেন। মৃছ্ত্বভাবা ক্রিস্টিনও বিদ্যালয়ের সংগঠন 
কার্ধে নিজেকে একান্তভাবে সমর্পণ করিলেন। এই কাজ তিনি 
নিবেদিতার মতই আধ্যাত্মিক জীবনের সাধনার অঙ্গ হিসাবে গ্রহণ 
করিয়াছিলেন। “নিবেদিতা বালিকা বিদ্যালয়ে”র প্রাণপ্রতিষ্ঠা করেন 
ভগিনী নিবেদিতা, আর মাতার ন্যায় উহাকে লালন-পালন করেন 
ভগিনী ক্রিস্টিন। পরবতিকালে এই বিগ্ভালয়ের যাহা কিছু উন্নতি 
তাহ ক্রি্টিনের একাগ্রতা, দৃঢ় সঙ্কল্প ও আত্মত্যাগের ফলেই 
হইয়াছিল। ভগিনী স্ুধীরার নামও নিবেদিতা বিদ্যালয়ের সঙ্গে 
অবিচ্ছিন্ন ভাবে জড়াইয়া রহিয়াছে । বিবেকানন্দের উদাত্ত আহ্বান 
ভগিনী সুধীরাকে নব চেতনায় উদ্বদদ্ধ করিয়া আত্মোৎসর্গের মন্ত্রে 
দীক্ষিত করিয়াছিল । বাংলার অন্যতম বিপ্লবী দেবব্রত বস্ত্র ( পরবতি- 
কালে স্বামী প্রজ্ঞানন্দ ) স্ুধীরার অগ্রজ ছিলেন; কাজেই অগ্রজের 
প্রভাব সহোদরার জীবনে ধিশেবরূপে পরিলক্ষিত হয়। দেবব্রত 
এই ছোট ভগিনীটিকে অত্যন্ত ন্েহ করিতেন এবং নিজের আদর্শে 
তাহাকে গড়িয়া তুলিয়াছিলেন। নিভীকতা, দেশপ্রেম, সকলের 
প্রতি ভালবাসা সুধীরার চরিত্রকে অনন্যসাধারণ করিয়া তুলিয়াছিল। 
দেবব্রতই স্ধীরাকে ১৯০৬ সালে নিবেদিতা বিদ্যালয়ে যোগদানের 
ব্যবস্থা করিয়া দেন। অধ্যাপনার অবসরে স্ুধীরা নিবেদিতা ও 
ক্রিস্টিনের নিকট ইংরাজি শিখিতেন। ন্ুধীরা কোনে পারিশ্রমিক 
লইতেন না। দেশের ও সমাজের সেবা করিবার স্বযোগ 
পাইয়াছেন ইহাতেই তিনি কৃতার্থ। ক্রমে এই বিগ্ভালয় সুধীরার 


৯৪. নিবে দ্দিত। 


প্রাণের জিনিস হইয়া দীড়াইল। তাহার পর ১৯০৯ সালে 
আলিপুর বোমার মামলা! হইতে অব্যাহতি লাভ করিয়া বিপ্লবী 
দেবব্রত বস্থ যখন রামকৃষ্ণ সজ্ঘে যোগদান করিয়া প্রজ্ঞানন্দ নামে 
পরিচিত হইলেন, তখন হইতে ভগিনী সুধীর! স্থাফিভাবে নিবেদিতা 
স্কুলের সহিত বিজড়িত হইলেন। বিগ্ভালয় পরিচালনার কার্ষে 
সুধীর! ক্রমশঃ ভগিনী নিবেদিতা ও ক্রিস্টিনের দক্ষিণ হস্তম্বরূপ 
হইয়া পড়েন । বিগ্ভালয়ের প্রধান শিক্ষয়িত্রীর পে নিবেদিতা তাহাকে 
নিবাচিত করেন। নিবেদিতাকে দিয়া যে শুভকার্ষের উদ্বোধন 
হইয়াছিল, সুধীরার নেতৃত্বে তাহা প্রসারিত হইয়াছিল। নিবেদিত! 
বিদ্যালয় একা নিবেদিতার চেষ্টায় ও যত্বে গড়িয়া উঠে নাই_-সেই 
সঙ্গে আসিয়। মিলিয়াছিল ক্রিষ্টিন ও স্ুধীরার ত্যাগ ও প্রচেষ্টা । 


সতর নম্বর বোসপাড়া৷ লেনে শুধু নিবেদিতা বালিকা বিদ্ালয়ই 
প্রতিষ্ঠিত হয় নাই। সেই ক্ষুদ্র গণ্ডিটুকুর মধ্যে, শুধু শিক্ষকতার 
মধ্যেই নিবেদিতার কার্ধ সীমাবদ্ধ হইয়া রহিল না। বাংলার স্বদেশী 
আন্দোলনের ইতিহাসে এই ১৭নং বোসপাড়া লেন তাহার স্থায়ী 
চিহ্ন রাখিয়া গিয়াছে । বোসপাড়ার এ বাড়িটি বাংলা ও ভারত- 
বর্ষের তখনকার শ্রেষ্ঠ সন্তানদের আকর্ষণ করিয়াছিল । ভারতবর্ষের 
অনেক বিখ্যাত মনীষী ও দেশসেবক নিবেদিতার সহিত দেখা 
করিবার জন্য এ বাড়িতে আসা-যাওয়া করিতেন। গোপালকৃষ্ণ 
গোখেল, হীরেন্দ্রনাথ, রবীন্দ্রনাথ, জগদীশচন্দ্র, প্রফুল্লচন্দ্র, সতীশচন্দ্র, 
অবলা বস্থ, সরোজিনী নাইড়ু, বিপিনচন্দ্র, অরবিন্দ, গুরুদাস 
বন্দ্যোপাধ্যায়, রামানন্দ চট্টোপাধ্যায়, দীনেশচন্দ্র সেন, নীলরতন 
সরকার, অবনীন্দ্রনাথ, যছুনাথ সরকার, রমেশচন্দ্র দত্ত, শিশিরকুমার 
ঘোষ এবং নিবেদিতার 'গুণমুগ্ধ একাধিক বিশিষ্ট ইংরেজ ও মাকিন 

বন্ধু-বাদ্ধবী সকলেই আসিতেন এ বাড়িতে এবং সকলের আকর্ষণের 
কেন্দ্র ছিলেন নিবেদিতা । এমন কি. বড়লাট-পত্থী লেডি মিন্টো 
পর্যন্ত আসিয়াছিলেন এখানে । ইহারা সকলেই নিবেদিতার 
গুণগ্রাহী ছিলেন। কোনে: বিদেশিনী আজ পধন্ত এ সৌভাগ্য 
লাভ করিতে পারেন নাই। ত্রমে তাহার মনীষা ও সহযোগিতা 
বিভিন্ন দ্রকে ছড়াইয়া পাঁড়ল। এইখানে বসিয়াই তিনি বাংল 
তথা ভারতের প্রাণ-স্পন্দন অনুভব করিতেন । এই সব মনীষীদের 
যাওয়া২আসার ফলে বোসপাঁড়ার এ স্কুল বাড়িটি সেদিন যেমন 
তীর্ঘসঙ্গমে পরিণত হইয়াছিল, তেমনি আবার ইহাই ছিল বাংলার 
বিপ্লবীদের আশ্রয় ও মন্ত্রণাগৃহ । শ্রীঅরবিন্দ হইতে আরম্ত করিয়া 
বাংলার সমস্ত বিপ্লবী শক্তিকে নিবেদিত! সেদিন প্রেরণা জোগা ইয়া- 
ছিলেন এইখানে বসিয়া । এইখানে বসিয়াই একা নিবেদিতা সেদিন 
শত নিবেদিতারূপে বহু ও বিচিত্র কর্মপ্রবাহের সৃষ্টি করিয়াছিলেন । 
নিজেকে তিনি নিয়োজিত করিয়াছিলেন ধিভিন্ন দিকে বাংলাকে 
জাগাইয়া তুলিতে । সংস্কৃতি, সাহিত্য, ইতিহাস, «বিজ্ঞান, শিল্পকলা 
জাতীয় শিক্ষা, স্ত্রীশিক্ষা, সাংবাদিকতা, গ্রন্থ-রচনা, রাষ্ত্রীয় কার্ধ-_ 
কোন্টি নয়? এইখানে বসিয়া সকল বিষয়ে অগ্রসর হইয়া আসিলেন 
তিনি। ইতিহাসের চক্ষে এই সতর নম্বর বাড়িটির মূল্য তাই অনেক 
বেশী। তাই না তিনি সহত্র রকমের অস্তুবিধা স্বীকার করিয়া, অতি 
সামান্য আহার্ষে ক্ষুনিবৃত্তি করিয়াও এই জীর্ণ সংকীর্ণ বাড়িখানিতে 
থাকিতেন। কোনো আজ্ত্রাঙ্জীর যেমন তাহার প্রাসাদ বা 
প্রমোদভবনের প্রতি অন্তুরক্তি থাকে, নিবেদিতাঁরও সেইরূপ অন্ুরক্তি 
ছিল সতর নম্বর বোসপাড়া লেনের বাড়িখানির উপর। 


॥ দশ ॥ 


ামী বিবেকানন্দ আবার পৃথিবী-ত্রমণে বাহির হইবেন । 

তিনি আজকাল নিবেদিতাকে প্রায়ই বলিতেন-_-“কাজ তো! সবে 
শুরু করেছি ; যুরোপে ও আমেরিকাতে সবেমাত্র একটা কি ছুটো৷ 
ঢেউ তুলেছি--একট মহাঁতরঙ্গ তুলতে হবে-_জাঁতিটাকে উল্টে 
ফেলতে হবে। জগতকে এবার একটা নূতন সভ্যতা দ্রিতে হবে ।” 
এইবার প্রথমে লগ্ডন যাইবেন। নিবেদিতাকে সঙ্গে লইলেন। 
টাকার অভাবে স্কুল ভাল চলিতেছে না, টাকার দরকার । নিবেদিত! 
বিলাতে টাকা তুলিবার উদ্দেশ্টে যাইতেছেন। যাইবার আগের দিন 
মঠে স্বামিজী বক্তৃতা করিলেন। বলিলেন__“ঝাঁবা সব, তোরা 
মানুষ হ--এই আমি চাই। ইহার কিছুমাত্র সফল হলেও আমার 
জন্ম সার্থক হবে--আর কি বলিব? রামকু্ণের পদাঙ্ক অনুসরণ 
করবার জন্য যত্বুবান হও-_জীবনে কর্মের ও বৈরাগ্যের সমাবেশ 


কর” 


৬ই জুন, ১৮৯৯। 

বাগবাজার হইতে প্রিন্সেপ ঘাট পর্যন্ত বিবেকানন্দ মহিষাদলের 
রাজার ক্রহ'ম গাড়ি করিয়া! গেলেন। স্বামিজী এইবার সমুদ্রযাত্রায় 
পোষাক বদলাইয়াছিলেন--আসাম সিক্ক-এর কোট এবং দশ-বার 
টাক দামের কেবিন স্থু আর নাইট ক্যাপ। ঘাটে প্লেগের পরীক্ষা 
হইল-_খুব কড়া! পরীক্ষা । বহু লোক সমবেত হইয়াছিল তাহাকে 

বিদায় জানাইতে । বেলা পাঁচটার সময় লঞ্চ আসিল। স্বামিজী 
সকলের নিকট বিদায় গ্রহণ করিলেন। মঠের সকলেই সেখানে 
উপস্থিত--লঞ্চ ছাড়িবার সময় সকলেরই চক্ষু ছলছল করিতে 
লাগিল-_-কাহারও কাহারও বা চক্ষু জলে ভরিয়া গেল। তারপর 
উপস্থিত সকলেই শ্রদ্ধাভরে তাহাদের নয়নাভিরাম স্বামিজীর 
উদ্দেশে ভূমিষ্ঠ হইয়া প্রণাম করিল। গঙ্গাতীরে সেই দৃশ্ঠ বড়ই 
সুন্দর দেখাইতেছিল। অপরাপর সাহেবের অবাক হইয়! চাহিয়। 
দেখিল। তাহাদের তিনজনেরই (বিবেকানন্দ, হরিমহারাজ ও 
নিবেদিতা ) প্রথম শ্রেণীর টিকিট । 

জাহাজের নাম “গোলকুণ্ডা । তিনজনে জাহাজে গিয়া উঠিলেন। 
ক্রমে জাহাজ ছাড়িয়া দিল-_যতক্ষণ দেখা গেল সকলে রুমাল প্রভৃতি 
ঘুরাইতে লাগিলেন। সমুদ্রপথ অতিক্রম করিবার অবসরে 
নিবেদিতাকে স্বামিজী পূর্বের মতন নানা বিষয়ে শিক্ষা দিতে 
লাগিলেন। আচার্ধ হিসাবে শিষ্যাকে ইহাই তাহার শেষ শিক্ষা 
প্রদান । একদিন ঈশোপনিবদের প্রসঙ্গ উঠিল | স্বামিজী বলিলেন-_ 
“মাত্র আঠারটি কবিতা, কিন্তু বিষয়বস্ত্রর অপূর্ব অবতারণার জন্য 
এশ-্গ্স্থ জগতের অন্যতম শ্রেষ্ঠ দর্শনগ্রন্থ বলিয়া যুগে যুগে সমাদৃত । 
ইহার বক্তব্য বিষয় চারিটি--ত্রন্মজ্ঞান ও তার ফল; জ্ঞান ও 
কর্মের সমুচ্চয় ; নূর্ধমগ্ুলবাসী পুরুষ এবং মৃত্যুকালীন চিন্তা ও 
অগ্নিস্ততি। “ঈশাবাস্যমিদং সর্ব যংকিঞ্চ জগত্যাং জগৎ, তেন 
ত্যক্তেন তুজীথা ম। গৃধঃ কস্তযপ্বিদ্ধনম্*_-পৃথিবীর কোন্‌ ধর্মগ্রন্থ এমন 
উচ্চভাবের কথা বলিতে পারিয়াছে ?” 

জিত্রাপ্টার প্রণালীর ভিতর দিয়া জাহাজ যাইতেছে । নিবেদিতাকে 
অনুরবর্তী স্প্যানিশ উপকূল দেখাইয়া স্বামী বিবেকানন্দ খুব 
উত্তেজিতভাবে বলিলেন--“আঁমি যেন স্পষ্টই দেখিতে পাইতেছি, 

এখানে তাঁরিকের অধীনে মুর যোদ্ধার! তাহাদের জাহাজ হইতে লাফ 
দিয়া স্পেনের জরাজীর্ণ রাজত্ব অধিকার করিতেছে এবং সেইখানে 
তাহাদের নিজন্ব রাজ্য কর্ডোভা ও গ্রানাডা স্থাপন করিল। মুরদের 
এই বিজয়গৌরব মানব সভ্যতাকে সেই সময় একটা! নৃতন প্রেরণায় 
উদ্ধদ্ধ করিয়া তুলিয়াছিল। শুধু তাহাই নহে। বর্বর রোমকদের 
আক্রমণের ফলে অন্ধকার যখন খৃষ্টান যুরোপকে গ্রাস করিল, সেই 
সময় প্রাচীন গ্রীসের দর্শন ও বিজ্ঞান রক্ষা পাইয়াছিল ইহার ফলে। 
জিত্রাপ্টার কথাটার মানে জান? শব্দটা আরবী, জেহেল্‌-আতৎ- 
তারিক, অর্থাৎ যে পাহাড়ের নিকটে তারিক অবতরণ করেন |” 
ইতিহাসে স্ুপপ্তিত এমন লোক নিবেদিতা জীবনে কমই দেখিয়াছেন। 
বুঝিলেন, এই বীর সন্্যাসী আজন্ম শক্তির পূজারী, যেখানেই শক্তির 
সন্ধান পাইয়াছেন, সেইখানেই তিনি ইতিহাসের পৃষ্ঠা উপ্টাইয়া 
দেখিয়াছেন। পরবতিকালে গুরুর এই ভাবটি নিবেদিতা পুরামাত্রায় 
পাইয়াছিলেন। 


উনবিংশ শতাব্দী শেষ হইয়া বিংশ-শতাব্দী আরম্ত হইল। 

শেষবারের মত অর্ধ পৃথিবী পরিক্রমা, যুরোপ ও আমেরিকায় বেদাস্তের 
প্রচার, বুদ্ধগয়ায় শেষ তীর্ঘদর্শন এবং বাংলায় স্বদেশীযুগের উষার 
আহ্বান করিয়া, ১৯০২ সালের ৪ঠ1 জুলাই স্বামী বিবেকানন্দ ইহজগৎ 
হইতে বিদায় লইলেন। তাহার অসমাপ্ত কার্ধ শেষ করিবার জন্য 
পিছনে রাখিয়া গেলেন তাহার জীবনব্যাপী তপস্তার ফল নিবেদিতাকে । 
নিবেদিতার হাতেই তাহার সমস্ত ভাব, আদর্শ এবং চিন্তার সম্পদ 
তিনি তুলিয়া দিয়া গেলেন। কারণ, নিবেদিতাই যে স্বামিজীকে 
বুঝিতে পারিয়াছিলেন তাহা নহে)  স্বামিজীও নিবেদিতাকে 
পরিপূর্ণ ভাবেই চিমিতে পারিয়াছিলেন, যাহ! অপর কেহ পারেন নাই। 


| নিবেদিতা ৯৯ 


১৯০২ সালের ফেব্রুয়ারী মাসের শেষে নিবেদিতা লগ্তন হইতে 
রমেশচন্দ্র দত্তের সহিত এক জাহাজে চড়িয়া কলিকাতা আসিয়া 
পৌছিলেন। বাংলার এই বরেণ্য সন্তান, অপূর্ব মনীষাসম্পন্ন 
রমেশচন্দ্রের সহিত নিবেদিতা লণ্ডনে ১৯০১ সালে ঘনিষ্ঠভাবে পরিচিত 
হইবার সুযোগ পাইয়াছিলেন। আমৃত্যু তিনি রমেশচন্দ্রের গুণগ্রাহী 
ছিলেন। 

এপ্রিল মাসেই স্বামিজী গীড়িত হইয়া পড়েন। জুন মাসের শেষ 
সপ্তাহে স্বামিজী নিশ্চিত বুঝিতে পারিলেন যে, আর বিলম্ব নাই, 
মৃত্যু আসিয়াছে । এই সময় একদিন বিবেকানন্দ ছুইজন শিষ্যকে 
সঙ্গে লইয়া বাগবাজারে নিবেদিতার বাড়িতে আসিলেন। নিবেদিতা 
উল্লাসে “জয়, জয়-গুরু” বলিয়া ম্বামিজীকে অভ্যর্থনা করিলেন। 
তারপর তিনি ধীরে ধীরে দোতলায় উঠিয়া গিয়া একখণ্ড মৃগাজীনে 
বসিলেন। কিছুক্ষণ কন্যার সহিত কথা বলিলেন। নূতন কথা আর 
বলিবার কিছুই নাই। শেষবার পুথিবী পরিভ্রমণের সময় 
স্বামিজী নিবেদিতাকে সঙ্গে লইয়া গিয়াইলেন_উদ্দেশ্য ছিল, 
শিক্ষা দেওয়া। ১৯০০ সালের ডিসেম্বরে স্বামজী ভারতে ফিরিলেন; 
নিবেদিতা ইংলগ্ডে রহিয়া গেলেন। সেখানে থাকিয়াই তিনি 
স্বামিজীর নির্দেশমত ভারতের কাজ করিতে লাগিলেন । 

বিদ্যালয়ের জন্য নৃতন বাড়ি নিমিত হইতেছে। নিবেদিত স্বামিজীকে 
বলিলেন--“নৃতন বাড়িতে স্কুল প্রতিষ্ঠার সময় আপনি কি আসিয়া 
আশীবাদ করিবেন ?” নিবেদিতার কাধে হাত রাখিয়া সুমিষ্ট স্বরে 
বিবেকানন্দ বলিলেন--“আমার আশীবাদ তো৷ সবদাই তোমার উপর 
রহিয়াছে ।” তারপর বিদায়ের সময় স্বামিজী বলিলেন-_-“আগামী 
কাল সকালে তুমি একবার বেলুড় যাইও। সেইখানে সকলের 
সম্মুখে স্কুল সম্বন্ধে তোমার ভবিষ্যৎ কাধ-প্রণালী বুঝাইব |” 


১০ নিবে দিতা 


ইহার পর একদিন। মৃত্যুর ঠিক সাতদিন পূর্বে স্বামিজী বাগবাজারে 
নিবেদিতাকে দেখিতে আসিলেন। বলিলেন, “আমি মৃত্যুর জন্য 
প্রস্তুত হইতেছি। একটা মহা তপস্তা। ও ধ্যানের ভাব আমার মধ্যে 
জাগিয়াছে।” এমন কথা তো গুরুর মুখে নিবেদিতা কখনও শোনেন 
নাই। তবে কি তাহার গুরুদেবের সেই ভবিষ্যদ্বাণী--“নরেন যখনই 
জানতে পারবে সে কে এবং কি, তখন তার শরীর রাখবে না”--সফল 
হইতে চলিল? নিবেদিত। নিস্তন্ধ ভাবে স্বামিজীর কথাগুলি শুনিয়। 
গেলেন। কিছু বলিলেন না। 

চারদিন পরে (৩রা জুলাই ) নিবেদিতা নিজেই সহসা বেলুড় মঠে 
স্বামিজীর কাছে গিয়া উপস্থিত হইলেন। স্বামিজী সেদিন ব্বহস্তে 
শিষ্যাকে খাগ্ পরিবেশন করিলেন এবং খাওয়া শেষ হইলে নিজে 
তাঁহার হস্তে জল ঢালিয়া দিলেন। চকিতে নিবেদিতার মনে পড়িল 
_-মৃত্যুর পূর্বে যীশুধুষ্ট তাহার শিষ্যের পা! ধুইয়া দিয়াছিলেন। পরে 
, স্বামিজী মন্ত্রোচ্চারণ করিয়া কন্যার মাথায় হাত রাখিয়া আশীবাদ 
. করিলেন। চক্ষু বুজিয়াই নিবেদিতা অনুভব করিলেন যে, স্বামিজী 
তাহার দিকে সন্সেহ দৃষ্টিপাত করিয়া আছেন আর কোন কথা 
হইল নাঁ। পৃথিবীতে গুরুর সঙ্গে নিবেদিতার ইহাই শেষ সাক্ষাৎ । 
১৯০২। ৪ঠা জুলাই। শুক্রবার। রাত্রি নয়টার সময় স্বামী 
বিবেকানন্দ চিরনিদ্রায় অভিভূত হইলেন। পরদিন সকালে মঠ হইতে 
এক পত্রবাহক এই ছুঃসংবাদ বহন করিয়া নিবেদিতাঁর কাছে আসিল । 
চিঠিখানি পড়িয়া তাহার অন্তর হইতে একটি অস্ফুট আর্তনাদ উঠিল। 
সেই পত্রবাহকের সঙ্গে নিবেদিতা তখনি ঝড়ের মত বেগে বেলুড় 
অভিমুখে ছুটিয়। চলিলেন। 

নিস্তব্ধ মঠ। সকলেই চুপচাপ । 

নিবেদিতা একাকী উপরে স্বামিজীর ঘরে আসিয়া উপস্থিত হইলেন। 


নিবে দিতা ১০১ 


মেঝের উপর হরিক্রাবর্ণের পুষ্পে আবৃত স্বামিজীর মৃতদেহ শায়িত 
অবস্থায় পড়িয়া রহিয়াছে । র্রাস্ত শিশু যেন মায়ের কোলে 
ঘুমাইতেছেন_-হাতে জপের মালা । যেন সমাধিলীন সুন্দর 
শিবমৃত্তি। বিশাল পদ্মচক্ষু দুইটি উধ্বগামী--সেখান হইতে অপরূপ 
জ্যোতি বিচ্ছ্রিত হইতেছিল। নিবেদিতা সেই শবদেহের পার্থ 
নিঃশব্দে উপবেশন করিলেন এবং স্বামিজীর মস্তক নিজের কোলে 
তুলিয়া লইলেন। তারপর একখানি পাখা হাতে লইয়া ধীরে ধীরে 
তাহার মুখে বাতাস করিতে লাগিলেন। সে মুতি ধীর-স্থির; 
একেবারে নিস্তরঙ্গ । চক্ষে অশ্রু নাই, অধরোষ্ঠও একটু কীপিতেছে 
না। কেবল একমনে গুরুর দেহে ব্যজনী সঞ্চালন করিতেছেন। 
নিবেদিতার হঠাৎ মনে পড়িল, অমরনাথে স্বামিজী বলিয়াছিলেন,__ 
“শিব আমাকে ইচ্ছামৃত্যু বর দিয়াছেন।” ইহাই কি সেই 
ইচ্ছা-মৃত্যু। বিবেকানন্দ নাই, কিন্তু তাহার সেই আশ্বাস-বাণী 
“আমি মৃত্যু পর্ধস্ত তোমার পিছনে থাকিব”--নিবেদিতার অন্তরে 
জাগ্রত রহিয়াছে । সুতরাং নিবেদিতা বিন্দুমাত্র শোক প্রকাশ 
করিলেন না । বুদ্ধের মহাপরিনিবাণের সময়ে আনন্দ শোকাভিভূত 
হইয়া কাদিয়াছিলেন। নিবেদিতার নারী-প্রকৃতি আরো কঠিন, 
এ-ধাতু অগ্রিতেও গলেনা, কিন্তু তাহার অন্তরে তখন কি হইতেছিল, 
কে কল্পনা করিবে ? 

ধীরে ধীরে চিতার আগুন নিভিয়া গেল। “প্রজ্জলিত সেই চিতাগ্নির 
নিকট হইতে একই সঙ্গে প্রেরণ পাইলেন ছুইজন--নিবেদিতা আর 
উপাধ্যায় ত্রহ্মবান্ধব।” রবীন্দ্রনাথের বোলপুর ব্রক্ষচর্য বিদ্যালয়ের 
উপনিবদের শিক্ষক, উপাধ্যায় ত্রন্মবান্ধব সেদিন বোলপুর হইতে 
কলিকাতা ফিরিতেছিলেন। হাওড়া ষ্টেশনেই বিবেকানন্দের মৃত্যু- 
সংবাদ শুনিয়া তিনি দৌড়াইয়। বিবেকানন্দের চিতার পার্থে আসিয়া 


১০২ নিবেদিতা 


ফাড়াইলেন। নিস্তব্ধ হাদয়ে সেই গগনস্পর্শী চিতার আগুনের পার্থ 
ঈাড়াইয়া “উপাধ্যায় যখন অন্থভব করিতেছিলেন, বিবেকানন্দের 
“ফিরিঙ্গি-জয় ব্রত” তাহাকে গ্রহণ করিতে হইবে, ঠিক সেই সময়েই 
অদূরে একটি বৃক্ষের তলায় বসিয়া নিবেদিতাও ভাবিতেছিলেন-__ 
*ম্বামিজী আমাকে একটি কাজের ভার দিয়াছেন। আমাকে উহা 
করিতে হইবে 1” তাহার পর গুরুর চিতাভম্মরাশি কুড়াইয়া নিবেদিতা 
নিঃশবে গৃহে ফিরিলেন। 


বিবেকানন্দের মৃত্যুর ছয় মাস পরেই তাহার কন্যার জীবনে আর 
একটি অপ্রত্যাশিত ঘটন। ঘটিল । রামকৃষ্ণ মিশনের সহিত নিবেদিতার 
আর কোনো সম্পর্ক রহিল না'। স্বামিজীর মৃত্যুর ছয় মাসের মধ্যেই 
রামকৃষ্ণ মিশন হইতে প্রচারিত হইল যে, এখন হইতে ভগিনী 
নিবেদিতার কার্ধাবলীর সমস্ত দায়িত্ব তাহার নিজের--বেলুড় মঠের 
কোনই সংশ্রব নাই। কি কারণে এই অঘটন ঘটিল, কেনই বা 
ব্রহ্মানন্দ, সারদানন্দ প্রমুখ বিবেকানন্দের অন্তরঙ্গ সহকমিগণ 
নিবেদিতার প্রতি সহসা এমন বিরূপ হইলেন, সে আলোচনা আমাদের 
আখ্যায়িকার পক্ষে নিশ্রয়োজন | তবে ইহাতে নিবেদিতার কোনে। ক্ষতি 
বা অস্ুবিধ। হয় নাই ; কেননা, বিপুল রামকৃষ্ণ-সজ্ঘে তাহার স্থান ন। 
হইলেও, ইতিহাসের সেই যুগসন্ধিক্ষণে সমগ্র জাতির অন্তরে নিবেদিতা 
একটি গৌরবময় স্থান পাইয়াছিলেন। তাছাড়া তিনি জানিতেন, 
গুরু তাহাকে ভারতমাতার বেদীতলেই সমর্পণ করিয়া গিয়াছেন, 
কোনো মিশনের ক্ষুত্র গণ্তীর মধ্যে তিনি আবদ্ধ থাকিতে পারেন না। 
রামকুষ্চ-সঙ্ঞে নিবেদিতার স্থান হয় নাই, কারণ তাহার জীবনে “মিশন, 
অপেক্ষা সমগ্র ভারতবর্ষই উজ্জল হইয়া ফুটিয়াছিল। এই ভারতবর্ষকে 
তিনি পাইয়াছিলেন গুরুর ভিতর দিয়া। শুধু ভাবলোকেই নয়, 


নিবেদিত ১০৩ 


পরাধীনতার সমস্ত ব্যথা ও বেদনা লইয়াই এই ভারতবর্ষ-_- 
বিবেকানন্দের প্রিয় ভারতবর্ষ--তাহার সমস্ত চিন্তাকে আচ্ছন্ন 
করিয়াছিল । রাজনৈতিক সচেতনতা লইয়াই নিবেদিতার জন্ম, কাজেই 
রাজনীতি হইতে তিনি কি ইংলগ্ডে, কি ভারতবর্ষে, কোন দিনই দূরে 
সরিয়া থাকিতে পারেন নাই । বিবেকানন্দ বাঁচিয়। থাকিতেই ইহা! 
দেখিয়া গিয়াছেন ৷ দেখিয়া মনে মনে তিনি এই ভাবিয়া নিশ্চিন্ত 
হইয়াছিলেন যে, যে-কাজ তিনি কর্মব্যস্ত জীবনে করিবার অবসর পান 
নাই, এই কন্যার দ্বারাই সেই কাজ হইবে । হইয়াছিলও তাহাই । 
এইদ্রিক দিয়। দেখিলে নিবেদিতাই বিবেকানন্দের রাজনৈতিক 
জীবন। 

বাংলার ইতিহাসে বিংশ শতকের আরস্তেই যে-যুগ আসিতেছিল, 
বিবেকানন্দের দূরদৃষ্টি তাহা সঠিক বুঝিতে পারিয়াছিল। ইতিহাসের 
সেই অভ্রান্ত সঙ্ষেত যখন তাহার দৃষ্টিতে ধরা পড়িল, তখন তাহার 
জীবনী-শক্তি নিঃশেষিত হইয়া আসিয়াছে ; ক্লান্ত বাহু তখন আর 
গাণ্তীব ধারণে সমর্থ ছিল ন। এবং তাহার আয়ু-স্ুর্ধও তখন পশ্চিমের 
দিকে ঢলিয়। পড়িয়াছে। তাই তাহার রাজনৈতিক চেতনার বিশ্বস্ত 
প্রতিনিধি হিসাবে পিছনে রাখিয়া গেলেন একমাত্র নিবেদিতাকে। 
তাহার দিব্য-দৃষ্টি ছিল-_সেই দৃষ্টিবলে তিনি দেখিয়াছিলেন বাংলার 
প্রত্যাসন্ন ইতিহাসের নিস্তরঙ্গ বুকে বিপ্লবের যে-তরঙ্গ উঠিবে, সেই 
তরঙ্গের শীর্ষদেশে রণরজিনী মূতিতে আত্মপ্রকাশ করিবেন তাহারই 
আত্মস্থষ্ট কন্যা নিবেদিতা । সন্নযাসীর এই স্বপ্ন বার্থ হয় নাই। 
কারণ, বিবেকানন্দের মৃত্যুর অবাবহিত পরেই আমরা দেখিতে 
পাই, নিবেদিতা যেন একেবারে বাংল! দেশের হৃদয় হইতে 
আবিভ্ূৃতা হইয়া বাংলার নবজাগরণের বৃহত্তর ক্ষেত্রে আসিয়। 
দাড়াইলেন মঙ্গজলময়ী লক্ষ্মী ও দিগ্বসনা চামুগ্ডারপে। 


১০৪ শিবেদিতা 


অতঃপর বাংলার ব্বদেশী আন্দোলন ও শিল্প-জাগরণের যে বৃহত্তর 
কর্মক্ষেত্রে আমরা নিবেদিতাকে দেখিতে পাইব, তাহার পটভূমি 
আমাদের একটু জানিয়। রাখা দরকার । 


বঙ্গ-বিভাগ উপলক্ষ্য করিয়া বাংলা দেশের মধ্যে যে-বিক্ষোভ স্যষ্টি 
হইয়াছিল, তাহাকে একটি রাজনৈতিক আন্দোলন মাত্র বলিলে 
বিষয়টিকে অত্যন্ত লঘু করিয়া দেখা হইবে । এই ঘটনার কিছুকাল 
পূর্ব হইতেই শিক্ষিত বাঙালির মন ফুরোগীয় সভ্যতার বিরুদ্ধে 
বীতশ্রদ্ধ ও প্রতিক্রিয়াশীল হইয়া উঠিতেছিল। বিংশ শতাব্দীর 
আরস্তে রাজনীতি যে-যুতিতে দেখা দিল, তাহাকে আন্দোলন ন! 
বলিয়া, বলা উচিত বিপ্রব। অতীতের সহিত পরম্পরাগত সম্বন্ধ 
যখন ছিন্ন হয়, তখনই তাহাকে বিপ্লব বল! যাঁয়। সঙ্ঘ-শক্তির 
জাগরণ ও আত্মশক্তির উদ্বোধন_-এই ছুইটিই ছিল এ-যুগের 
রাজনীতির বৈশিষ্ট্য । ইংরেজের সভ্যতা ও সংস্কাতর উপর শিক্ষিত 
ভারতের যে অন্ধ অনুরাগ উনবিংশ শতকের শেষভাগে ম্লান হইয়া 
আসিতেছিল তাহ এইবার একেবারে লোপ পাইল। ইহার একটি 


_- পরোক্ষ কারণ ছিল--তাহা! বিংশ শতকের আরম্তে বুয়র যুদ্ধে 


ইংরেজের সাআজ্যবাঁদের বর্বর নগ্নমূতি | 

পশ্চিমের প্রতি অন্ধ অনুরাগ যেমন একদিকে দূর হইল, পূর্ব এশিয়ার 
নব-জাগ্রত জাপানের প্রতি শিক্ষিতদের চিত্ত তেমনি আকৃষ্ট হইল। 
তখনো (১৯০২-৩ ) জাপান রুশকে পরাজিত করিয়া বিশ্বের বিস্ময় 
উদ্রেক করে নাই। ছুই-একজন ভাবুক জাপানী আসিতেছেন, 
মুষ্টিমেয় বাঙালি মনীষীদের সহিত তাহাদের পরিচয় হইতেছে । এই 
আশাবাদী, আদর্শ-সন্ধানীদের মধ্যে অন্যতম হইতেছেন কাকুজে! 
ওকাকুরা। তিনি ছিলেন শিল্পী ও শিল্প-শান্্রী বা আট-ক্রিটিক। 
স্বামী বিবেকানন্দের সঙ্গে তিনি এই দেশে আসেন। বাংলাদেশে 


নিবেদিতা ১০৫ 


তাহার ঘনিষ্ঠতা হয় একদিকে রামকৃষ্চ মিশনের সন্গ্যাসীদের সহিত, 
ভগিনী নিবেদিতার সহিত ও অপরদিকে নব্য বাংলার সংস্কৃতি-কেন্দ্র 
জোঁড়াসসাকোর ঠাকুরবাড়ির সহিত। এশিয়া এক'--ইহাই ছিল 
ওকাকুরার আদর্শ ; তিনি বিশ্বাস করিতেন যে, উদ্ধত পাশ্চাত্ত্য জাতির 
নিকট হইতে শ্রদ্ধা পাইতে হইলে সমগ্র এশিয়াকে সঙ্ঘবদ্ধ হইতে 
হইবে। কিন্তু জাগ্রত জাপান ওকাকুরার দৃষ্টিতে এশিয়াকে দেখিতে 
পারে নাই। বিংশ শতকের প্লাবনের সুখে দাড়াইয়া ওকাকুর৷ 
বলিয়াছিলেন_-এশিয়া এক? । এই কথার প্রতিধ্বনি সেদিন 
নিবেদিতার অন্তরেও উঠিয়াছিল। নিবেদিতার মত ওকাকুরাও 
বিশ্বাস করিতেন, প্রত্যেক জাতির সর্বশ্রেষ্ঠ আত্মপ্রকাশ হইতেছে শিল্প- 
ধারায়। এইখানে ছুইজনে মিল। চিত্রাদি শিল্পকলার ভাষা নাই, 
কিন্ত তাহার! মুক নহে। সাহিত্যের মত কারু-শিল্পের ভিতর দিয়াও 
মানুষে তাহাদের অন্তরের বাণী প্রকাশ করিতে পারে, কেবলমাত্র পাঁচ 
আঙ্,লের লীলায় সে সব কথা বলিতে পারে। শিল্পের বাণী সহজেই 
সর্বসাধারণের বোধগম্য হয়। সেইজছ্ঠ ওকাকুর! তাহার 'আইডিয়ালস্‌ 
অব. দ্রি ঈস্ট$ বইতে (এই বইখানি মূলতঃ নিবেদিতারই রচন। ) 
প্রাচ্যের আদর্শের আলোচন। করিতে গিয়া নবীন জাপানের শিল্পের 
অভিব্যক্তির কথাই বলিলেন, কারণ জাপানের যথার্থ ইতিহাস রূপ 
লইয়াছে শিল্প-সৌন্দর্ষে, তাহার পাশ্চাত্ত্য অন্ুকরণপ্রিয়তা তাহাকে 
মহত্ব দান করিতে পারে নাই । শিল্পের মূক ভাষা সমস্ত এশিয়াকে 
এক করিবে--ইহাই ছিল আদর্শবাদী ওকাকুরার স্বপ্ন । | 
সমসাময়িকদের মধ্যে স্বামী বিবেকানন্দ ও রবীন্দ্রনাথ ওকাকুরার অখণ্ড 
এশিয়ার স্বপ্ন দেখিয়াছিলেন। ইতিপূর্বে ভারতে যে জাতীয়তাবৌধ ' 
জাগিয়াছিল, তাহা প্রধানত ধর্মমূলক | ইহার আশ্রয় ছিল জাতীয়ত্ব ও 
হিন্দুত্ব এবং এই জাতীয়ত্ব ও হিন্দৃত্ব পরস্পরের সহিত অবিচ্ছেগ্ভাবে 


১০৬ নিবেদিতা 


যুক্ত হইয়া বাংলাদেশে নবশক্তির স্থষ্টি করিয়াছিল । ইহার পিছনে 
রবীন্দ্রনাথ ও বিবেকানন্দ উভয়েই ছিলেন। বিংশ শতকের গোড়ায় 
ভারতীয় শিল্পকলা জাতীয়তাবোধকে আশ্রয় করিয়া নৃতনভাবে দেখা 
দিল। শিল্প-চেতনার জাতীয়তায় এদেশের শিক্ষিত সমাজকে নূতনভাবে 
উদ্ধদ্ধ করিলেন মহামতি হ্যাভেল। কারুশিল্পের মধ্যে যে সৌন্দর্য 
আছে, কুটির-শিল্পের মধ্যে যে কৌলীন্য আছে, তাহার প্রতি হ্যাভেলই 
শিক্ষিতের দৃষ্টি সর্বপ্রথম আকর্ষণ করিলেন। কারুশিল্প হইতে 
চারুশিল্পে, বয়ন-শিল্প হইতে স্ুচীশিল্পে, মৃৎশিল্প হইতে স্থাপত্য ও 
ভাস্কর্ষে তাহার দৃষ্টি পড়িল। তিনি ক্রমে ভারতীয় চিত্র, ভারতীয় 
স্থাপত্যের সৌন্দর্য বিশ্লেষণ করিতে প্রবৃত্ত হইীলেন। ভারতীয় শিল্পের 
অন্নুরাগিণী আরেকজনও ছিলেন তখন । তিনি নিবেদিতা । কিন্ত 
তাহার দৃষ্টি ছিল বিশুদ্ধ সৌন্রধের ও আধ্যাত্মিক হিন্দুত্বের দিক 
হইতে। হিন্দুধর্মের প্রতি প্রগাঢ় ভক্তি, হিন্দু সমাঁজ-সংস্থানের 
প্রতি গভীর শ্রদ্ধা নিবেদিতাকে ভারতীয় শিল্পের প্রতি অন্ুরাগিণী 
. করিয়া তুলিয়াছিল। ভারতীয় শিল্প আধ্যাত্মিক--এই ধারণা 'এই 
সময় হইতেই । বেদান্তের অদ্বৈতবাদের উপর প্রতিষ্ঠা করিয়। 
বিবেকানন্দ শিক্ষিত ভারতীয়দের মধ্যে ধর্ম সম্বন্ধে যেমন শ্রদ্ধা 
জাগ্রত করিয়াছিলেন, ভগিনী নিবেদিতা তাহাদের মধ্যে ভারতীয় 
আর্ট সম্বন্ধে তেমনই শ্রদ্ধার বোধ উদ্রিক্ত করিতে সমর্থ হইয়াছিলেন । 
হাভেল ও নিবেদিতা এবং অল্প পরেই কুমারস্বামী প্রাচীন ভারত- 
শিল্পের যে ব্যাখ্যা দান করেন, অবনীন্দ্রনাথ ঠাকুর সেই ধার! 
অবলম্বনে চিঞ্রশিল্লে অভিনবত্ব আনিলেন। রবীন্দ্রনাথ যেমন 
তাহার অতুলনীয় সাহিত্যের মধ্য দিয়া প্রাচীন-ভারতের আদর্শ 
প্রকাশে রত, 'অবনীন্দ্রনাথও তেমনি প্রাচীন ভারতের লুপ্ত সৌন্দর্য- 
বোঁধকে অতুলনীয় রেখায় ও বর্ণে ফুটাইয়া তুলিতে প্রবৃত্ত হইলেন । 


নিবেদিতা ৃ ১৬৭ 


এইভাবে সাংস্কৃতিক ও স্বাদেশিকতার দুইটি বূপ যুগপৎ বাংল! দেশে 
দেখা দিল রবীন্দ্রনাথের বানী ও অবশীন্দ্রনাথের বর্ণের মধ্যে, 
এবং এই ক্ষেত্রে নিবেদিতার নেপথ্য প্রেরণা তাহাদের কতখানি 
সহায়তা করিয়াছিল, সে ইতিহাস আজিও লিপিবদ্ধ হয় নাই। 
বাংলার স্বদেশী আন্দোলনের প্রথম ও দ্বিতীয় স্তরে এই ছুইটি বিবয় 
প্রত্যক্ষে বিশেষ কার্ধকরী হইয়াছিল--ইহা এতিহাসিক সত্য। 
তাহার পরেই কঠিন আঘাতে জাতির চেতনা হইল। 

বিংশ শতকের প্রারস্তেই স্বামী বিবেকানন্দ মেঘমক্দ্রিত স্বরে বাঙালি 
যুবককে এই কথাই বলিয়াছিলেন যে, নিবীর্যতা আধ্যাত্মিকতা নহে। 
তমোগুণ ও সত্বগুণ ছই-ই আজ পরিহার্ষ__ভারতে রজোগুণের চার 
প্রয়োজন । রবীন্দ্রনাথ “নৈবে্” কাব্যে বলিয়াছিলেন_-“অন্যায় 
যে করে, আর, অন্যায় যে সহে, তব ঘ্বণা যেন তারে তৃণ-সম 
দহে।” অত্যাচারকে প্রতিরোধ করিবার আদেশ বাঙালির কাছে 
সেদিন এই ছুই মহাপুরুষের বাণীর মধ্য দিয়া প্রচারিত হইয়াছিল । 
ঠিক এই সময়েই নিউ ইত্ডিয়া মারফৎ বাংলা দেশে বিপিনচন্দ্র 
রাজনীতি ক্ষেত্রে উগ্র স্বাদেশিকতার বীজমন্ত্র বপন করিতে থাকেন। 
তিনি একাধারে তিলক ও বিবেকানন্দের আদর্শ গ্রহণ করিয়াছিলেন। 
আরো! ছুইজনের নাম করিতে হয়; ব্রক্মবান্ধব উপাধ্যায় ও সতীশচন্দ্ 
মুখোপাধ্যায় । গৈরিকধারী, শালপ্রাংশুমহাভূজ, তেজঃপুঞ্জ সন্গ্যাসী 
উপাধ্যায়ের দেহমন ও প্রাণ ছিল ব্বদেশপ্রেমে পূর্ণ । কথা বলিতেন 
যেন অগ্রিফুলিঙ্গ । বঙ্কিম-বিবেকানন্দের অনুসরণে দেশের চারিদিকে 
স্বদেশপ্রেমের বহ্ছিশিখা ছড়াইয়া দেওয়াই ছিল তাহার কাজ। আর 
সতীশচন্দ্র ছিলেন নীরব সাধক, কর্মযোগী ও আজীবন ব্রহ্মচারী । 
রবীন্দ্রনাথ প্রমুখ সকলেরই তিনি শ্রদ্ধার পাত্র। তাহার “ন্‌” 
সোসাইটি ছিল স্বদেশীসেবার পাঠশালা । স্বদেশী আন্দোলনে আচার্য 


১০৮ নিবেদিতা 


সতীশচন্দ্রের দান অপরিমেয়। উনবিংশ শতকের শেবভাগ হইতে 
বাংলা দেশে হিন্দৃত্বকে নৃতনভাবে দেখিবার যে প্রচেষ্টা আরন্ত হয় সেই 
পর্বে রবীন্দ্রনাথ, স্বামী বিবেকানন্দ, বিপিনচন্দর, ব্রহ্মবান্ধব উপাধ্যায়, 
হীরেন্দ্রনাথ দত্ত, সতীশচন্দ্র মুখোপাধ্যায় প্রমুখ মনীধিগণ হিন্দুত্বের 
নৃতন সংজ্ঞা ও ব্যাখ্যা দানে প্রবৃত্ত হইলেন। এইভাবেই সেদিন 
শিক্ষিত হিন্ুর সমক্ষে ধর্মের, সংস্কৃতির ও জাতীয়তার নৃতন ভাবজগৎ 
উদ্ভাসিত হইয়াছিল। 

জাতীয় জীবনের সেই মহাসন্ধিক্ষণে বাঙালির এই ভাবজগতে আসিয়া 
ঈাড়াইলেন আর্ধ। নিবেদিতা । তাহার প্রবন্ধ ও বক্তৃতাবলী বাংলার 
যুবকগণের চিত্তে জাতীয় আত্মমর্ধাদার উদ্বোধন করিল। উনবিংশ- 
শতকের শেষে নিবেদিতার আগমন। এই উনবিংশ শতকের অন্তে 
ও বিংশ শতাব্দীর সুচনায় ভারতে নবযুগের অভ্যুদয় । সার্ধ শতাব্দী- 
কাল বাঙালী ইংরেজী শিক্ষায় অভ্যস্ত হইয়াছে । পুরাতন কালের 
অন্তকালে আসিয়! জাতি দেখিতে পাইল সে কী পাইয়াছে, কী 
হারাইয়াছে। জাতীয় জীবনে লাভক্ষতির হিসাব খতাইতে গিয়া 
সে দেখিল, জাতি অন্তরে-বাহিরে দেউলিয়া, বিদেশীর সহিত দীর্ঘ- 
কালের সংস্পর্শে ও সংঘর্ষে একটি প্রাচীন দেশ তাহার সকল 
সম্পদ হইতে বঞ্চিত, এতিহা হইতে বিচ্যুত, সংস্কৃতি হইতে ভ্রষ্ট-সে 
আজ সন্মোহিত, আত্মবিস্মৃত। তাই আজ নানা অভিমানে তাহার 
অন্তর আচ্ছন্ন, দৃষ্টি মোহজড়িত, যুরোপীয়তার বহিবাসের সে কাভীল, 
প্রতীচ্যের বাণী তাহার কণ্ঠের ভূষণ, তাহার গর্বের বিষয়। জাতীয় 
জাগরণের সন্ধিক্ষণে বাঙালিকে, ভারতবাসীকে আপনার সংস্কৃতি ও 
সাধনাকে বুঝাইবার জন্য বিবেকানন্দ যতদুর অগ্রসর হইয়া ইহলোক 
ত্যাগ করেন, ভাহার আত্মন্থষ্ট কন্যা নিবেদিতার যার! সেইখান 
হইতে আরস্ত। 


নিষে দিত! ১০৯ 


ত্বামিজীর মৃত্যুতে নিবেদিতার তাই শোক করিবার অবসর ছিল না। 
নিশ্চিন্ত আলস্তে বসিয়। শোকের বিলাস কর তাহার প্রকৃতি- 
বিরুদ্ধ। বেলুড়ে গঙ্গার তীদে চিতার আগুনে ৫ই জুলাই অগ্নিময় 
চেতনার যে মূর্ত বিগ্রহটি পড়িয়া ভক্মীভূত হইলেন, তাহার অসমাপ্ত 
কার্ধ সম্পন্ন করিবার জন্যই তারপর নিবেদিতা এক এতিহাসিক 
ভূমিকায় অবতীর্ণ হইলেন। 

জাতীয় জাগরণের সেই কলমক্দ্রিত আসরে বিবেকানন্দের দেশপ্রেমের 
আদর্শকে সম্মুখে রাখিয়া তাহার আশা, আকাজ্ষা। ও উদ্দীপনাকে 
জাতীয় আশা আকাজজ্ণী উদ্দীপনায় পরিণত করিবার দুরূহ কার্ধে 
নিবেদিতা এইবার অবতীর্ণ হইলেন। গুরুর উপদেশ নিবেদিতাঁর 
হৃদয়ে আঁকিরা। গিয়াছে, সে রেখাঙ্কন তো মিলাইবার নহে । তাই 
গুরুর পদাঙ্ক অনুসরণ করিয়। ভারতের এতিহ্য ও সংস্কৃতিকে নিবেদিতা 
জগৎসভায় তুলিয়া ধরিতে চাহিলেন। আত্মজিজ্ঞাসার এবং অতীত- 
সন্ধানের আকাশ-গ্রুদীপ জ্বালাইয়া দিলেন তিনি। অবসন্নতার 
হীনবীধ মুহূর্তে বিদ্যুতের চাবুক দিয়া বার বার আঘাত হানিয়া 
সাতকোটি বাঙালিকে তিনি যেন একই আশার, একই আনন্দ- 
বেদনার অনুভূতিতে জাগাইয়া তুলিতে চাহিলেন। কলঙ্কময় ক্লীবতাঁর 
মহাপন্ক হইতে বাঙালি-সম্তানকে তিনি অগ্নিকমল করিয়া ফুটাইয়া 
তুলিতে চাহিলেন। আর তিনি চাহিলেন তাহার মহিমাঁর ধ্বজাকে 
আকাশের পানে তুলিয়া ধরিতে। সেদিন, সেই সংশয়াচ্ছন্ন যুগে, 
বাঙালি-তরুণের শিরায় শিরায় বিছ্যুৎপ্রবাহ জাগাইয়া তুলিল একটি 
নারীকখ-সে কে কবির ভাষা, প্রাণসাধিকার ভাষা, তাপসের 
ভাষা, প্রেমের ভাষা, জীবনের ভাষা_মৃত অক্ষরের শব্দ নয়, যেন 
ওজন্বী মন্ত্রোচ্চার। বাঙালি সবিন্ময়ে চাহিয়া দেখিল, প্রেরণার 
অগ্রি-মশাল হাতে এ কোন্‌ নারী--তুষারধবল আবরণে অঙ্গ ঢাকা 


১১০ নিবেদি তা 


করে রুদ্রাক্ষের মালা, বর্ণ তপ্তকাঞ্চনবৎ-_যেন মু্তিমতী বীণাপাণি। 
অগ্নিবীণায় নবযুগ-জীবনের মহামন্ত্র বাজাইয়া বাংলা দেশের হৃদয় 
হইতে আবিভূতা। হইলেন | নেত্রে তাহার আশীর্বাদ, হস্তে বরাভয় 
আর হাস্ডে ন্েহের অজজ্র কল্যাণধারা ৷ বাঙালির জীবনের আকাশে 
সহসা যেন বজ্রগর্ভ মেঘের গর্জন শোনা গেল। সেদিন বাংলার 
প্রাণ-ভাগীরথী ঘন-গজিত তরঙ্গ-প্রক্ষেপে ইতিহাসের নিয়মে যে 
রকম প্লাবনছন্দে মাতিয়া উঠিয়াছিল, তাহা প্রত্যক্ষ করিবার স্বযোগ 
ধাহাদের হইয়াছিল তাহারাই জানেন যে, কি ভাবে নিবেদিতা তাহার 
বহুমুখী কর্ম-প্রচেষ্টার ভিতর দিয়! জাগ্রত বাংলার সেই প্রাণচেতনাকে 
দিকে দিকে প্রসারিত করিয়া দিয়াছিলেন এবং সহ সহস্র হৃদয়ের 
প্রার্থনা-ভরা প্রান্তরে অগ্নিবীজ ছড়াইয়া দ্িয়াছিলেন। নিবেদিত-প্রীণ 
নিবেদিতার জীবনের সে গৌরবময় কাহিনী আমরা যথাস্থানে বলিব । 


॥ এগার ॥ 


ম্যাকুমূলার রামকৃষ্ণদেবের একখানি জীবন-চরিত লিখিয়াছেন। 

সেই জীবন-চরিতের একটি সুদীর্ঘ সমালোচন। লিখিলেন নিবেদিতা | 
সমালোচনাটি বাহির হইল স্টেটসম্যান পত্রিকায় । সমালোচনা তো 
নয়, যেন পাশ্চান্ত্যের বেদাস্ত-চিন্তার একটি ধারাবাহিক ইতিহাস । 
এই একটি রচনাদ্বারাই ভারতবর্ষে আসিবার অল্প, কয়েকদিন প্রেই।, 
নিবেদিতা শিক্ষিত সম্প্রদায়ের দৃষ্টি আকর্ষণ করিলেন। প্রথম এই 
লেখাটিতেই তাহার খ্যাতি চারিদিকে ছড়াইয়া পড়িল । 

নির্জন ভপস্তা নিবেদিতার জন্য নহে, স্বামিজী ইহা বিলক্ষণ জানিতেন। 
তাই শিষ্যার লেখার কাজে তাহার উৎসাহের অন্ত ছিল না। যখন 
কলিকাতায় প্লেগ হইল, অমনি নিবেদিতা কলম ধরিলেন, এই বিষয়ে 
কত প্রবন্ধ আর রিপোর্ট লিখিলেন । সেগুলি বিভিন্ন পত্রিকায় প্রকাশিত 
হইল। তখন হইতে ভারতীয় সংবাদপত্রের জগতে নিবেদিতার 
প্রবেশ অবারিত হইল । “এক্সপ্রেস” পত্রিকায় কলিকাতার বাডালিদের 
সামাজিক ও পারিবারিক জীবনযাত্রা সম্পর্কে নিবেদিতার ধারাবাহিক 
প্রবন্ধ সেদিন সকলের নিকট অত্যন্ত হৃদয়গ্রাহী হইয়াছিল। সেইসব 
প্রবন্ধে ভারতবর্ষের অনাদি ছন্দ ধ্বনিত হইত । গ্রাম্য জীবনের 
কাহিনী, হিন্দু পরিবারের প্রাত্যহিক জীবনের খুঁটিনাটি, বাঙালি 
হিন্দুর পূজা-পাণ--সব কিছু নিপুণ তুলিতে আকিতেন নিবেদিতা । 
এমন করিয়াই নিবেদিতা ইংরেজ পাঠকদের নিকটে সেদিন ভারতবর্ধকে 
পরিচিত করিয়। দিয়াছিলেন । এ সবই তিনি স্কুলের কাজের অবসর. 


১১২ নিবেদিতা 


সময়ে লিখিতেন। লগুনে থাকিবার সময়েও তাহার লেখনীর বিরাম 
ছিল না--সেখানকার কত সংবাদপত্রে লিখিতেন। লেখিকা নিবেদিতা 
এইভাবে ভারতবর্ষে আসিবার অল্পকালের মধ্যেই শিক্ষিত সম্প্রদায়ের 
চিত্ত জয় করিলেন। 


রবীন্দ্রনাথের নাম শুনিলেন নিবেদিতা । 

মহধি দেবেন্দ্রনাথ ঠাকুরের পুত্র রবীন্দ্রনাথ ঠাকুর। 

নব্য বাংলার প্রতিভাবান কবি। মহধিকে দেখিয়াছেন। এইবার 
মহধি-পুত্রকে দেখিবার ইচ্ছা হইল নিবেদিতার। শিলাইদহ হইতে 
রবীন্দ্রনাথ ফিরিবার পর জোড়াসাকোর ঠাকুরবাড়িতে নিবেদিতার 
সহিত একদিন রবীন্দ্রনাথের সাক্ষাৎ হইল। স্বামী বিবেকানন্দের 
এই বিদেশিনী শিষ্যাটির কথা রবীন্দ্রনাথও শুনিয়াছিলেন। প্রথম 
সাক্ষাতেই পরস্পর পরস্পরের প্রতি নিবিড় অনুরাগ ও শ্রদ্ধা বোধ 
করিলেন। তারপর হইতেই জোড়াসীকোর এই সংস্কৃতি-কেন্দ্ 
নিবেদিতাকে আকর্ষণ করিল। ক্রমে তিনি ঠাকুরবাড়ির একজন মান্য 
অতিথি হইয়া উঠিলেন। এইখানে রবীন্দ্রনাথই ছিলেন তাহার 
প্রথম ও প্রধান আকর্ষণ। ক্রমে অবনীন্দ্রনাথ ও সরলাদেবীর সঙ্গেও 
নিবেদিতার অন্তরঙ্গ পরিচয় হইল। সংস্কৃতির ছ্যুতিতে ঠাকুরবাড়ি 
যেন ঝল্মল্। তাই এইখানে নিবেদিতার যাওয়া-আসা নিয়মিত 
হইয়া উঠিল। স্বামিজী বাঁচিয়া থাকিতেই ঠাকুরবাড়ির সহিত তাহার 
ঘনিষ্ঠ সম্পর্ক স্থাপিত হইয়াছিল । 

রাজদ্রোহের অভিযোগে তিলক ধৃত এবং দণ্ডিত হুইলেন। দেশের 
বরেণ্য নেতা, মহারাষ্ট্রের বীর সন্তান, বালগঙ্জাধর তিলকের স্বদেশ- 
প্রেমের কথা ভারতবর্ধে জাসিয়াই নিবেদিতা শুনিয়াছিলেন। তিলক 
দণ্ডিত হইবার সংবাদে রবীন্দ্রনাথ খুব বিচলিত হইলেন। মোকদ্দম! 


নিবেদিতা ১১৩ 


পরিচালনার সময় তিনি নিজে অর্থসংগ্রহে সহায়তা করিলেন । তারপর 
রাজপ্রোহ আইনের বিরুদ্ধে টাউন হলে বিরাট প্রতিবাদ সভায় 
রবীন্দ্রনাথ “ক্রোধ” নামে একটি প্রবন্ধ পাঠ করিলেন। সেই কথা 
শুনিয়া নিবেদিতা বুঝিলেন, রবীন্দ্রনাথ কেবলমাত্র কল্পনাবিলাসী কবি 
নহেন, বাস্তব জগতের সঙ্গে, সাধারণ লোকের সুখছুঃখের সঙ্গে তাহার 
পরিচয় আছে-__দেশের স্বাধীনতা-স্পৃহার এবং আন্দোলনের সঙ্গে 
তাহার প্রাণের যোগ আছে। 
সেইদিন হইতে রবীন্দ্রনাথ তাহার চক্ষে পরম শ্রদ্ধার বস্তু হইয়৷ 
উঠিলেন। নিবেদিতার মধ্যেও কবি এক আশ্চর্য শক্তিময়ী, 
প্রতিভাময়ী এবং প্রাণময়ী নারীকে দেখিতে পাইয়া মুগ্ধ হইলেন। 
নিবেদিতা আসিলেই ধর্ম জম্বন্ধে কথা হয়। নিবেদিতার চক্ষের সম্মুখে 
রবীন্দ্রনাথের প্রেম আর সৌন্দর্যের জগৎ খুলিয়া যায়। অপরূপ 
স্বমধুর কণ্জে রবীন্দ্রনাথ আবৃত্তি করেন, নিবেদিতা মুগ্ধ হইয়া শোনেন, 
অপার মাধুরীতে তাহার মন ভরিয়া উঠে। ঘণ্টার পর ঘণ্টা গভীর 
আনন্দে কাঁটিয়া যায়। কখনে। রবীন্দ্রনাথ বাগবাজারে নিবেদিতার 
বাড়িতে আসেন। জোড়াসাকোর প্রাসাদতুল্য বাড়ির তুলনায়. 
নিবেদিতার ভবন অতি সামান্য । বাড়িটির দেয়ালে মাটির লেপ, 
জানালায় খড়খড়ি নাই, কিন্তু খস্খসের পর্দা দেওয়া । 
তাহার সঙ্জীহীন সাদাসিধা ঘরটিতে নিবেদিতা কবিকে সমাদর করিয়া 
বসান। কিন্তু কিছুক্ষণ পরেই আলোর গানে আর আনন্দের হাওয়ায় 
সেই সামান্য ঘরটি যেন প্রাসাদের মত গম্গম্‌ করিয়া উঠিত। 
রবীন্দ্রনাথ বসিয়া বসিয়া নিবেদিতার প্রাণের প্রাচুর্য ও অন্তরের 
সৌন্দর্য দেখিতেন আর বিস্ময় বোধ করিতেন । 
ক্রমে নিবেদ্দিতার সঙ্গে রবীন্দ্রনাথের ঘনিষ্ঠ বন্ধুত্ব হইল। ছুইজনের 
মধ্যে কত ভাবের আদান-প্রদান হয়। তথাপি কবির নিকট 
ূ 


১১৪ নিবেদিতা 


নিবেদিতা-চরিত্র জটিল মনে হইত--মনে হইত তাহার স্বভাবে 
অনেক আপাত-বিরোধ । নিবেদিতার কল্পনার বিশালতা কবিকে 
স্তস্তিত করিত কিন্তু এই বিদেশিনীর স্বভাবের দৃঢ়তা এবং সকল বিষয়ে 
অতিরিক্ত উৎসাহ রবীন্দ্রনাথের তেমন ভাল লাগিত না। কিন্তু 
নিবেদিতার সহিত রবীন্দ্রনাথের এই ঘনিষ্ঠ প্রিচয় রবীন্দ্র-সাহিত্যে 
যে চিরদিনের মত একটি স্বাক্ষর রাখিয়া গিয়াছে, তাহ! যেন আমরা 
কিছুতেই বিস্মৃত না হই। নিবেদিতার মাধুর্য-মণ্ডিত চরিত্র এবং 
দৃপ্ত ও সমুন্নত ব্যক্তিত্ব রবীন্দ্রনাথের কল্পনায় ছায়াপাত করিয়াছিল। 
ইহারই ফলে তাহার বিখ্যাত স্থপতি “গোরা” । বিবেকানন্দের নিবেদিতা 
রবীন্দ্রনাথের গোরার মধ্যেই শাশ্বতী হইয়া আছেন । কখন যে তিনি 
কবি-মানসে একটি উপন্যাসের ছায়। ফেলিয়াছিলেন, তাহ নিবেদিতা 
জানিতেও পারেন নাই । গোরা সন্কল্ে কঠিন, অথচ সে নত্র-ন্বভাব 
হিন্দু। নেতৃত্ব তাহার সহজাত প্রতিভা । অত্যন্ত গোড়া, অথচ মুক্তির 
উপাসক, স্বাধীনতার পূজারী । শেষ পর্যন্ত গোরা জানিতে পারিল, 
তাহার শরীরে আইরিশ সৈনিকের রক্ত। এই চরিত্র যখন সবেমাত্র 
রবীম্দ্রনাথের কল্পনাকে উদ্দীপ্ত করিয়াছে তখনো কবি নিজেও 
জাঁনিতেন না, ইহার পরিণাম কি হইবে? শুধু জানিতেন একটি 
পুরুষের চরিত্র আকিবেন__নিবেদিতার মতনই কথা বলিতে বলিতে 
যাহার চক্ষে আগুন ঝলসিয়া উঠে, যাহার ব্যক্তিত্বে আছে একটি 
দুরন্ত প্রধেগ। গোরা রজতগিরি, নিবেদিতা গৌরাঙজী। তারপর 
যত দ্রিন যাইতে লাগিল, রবীন্দ্রনাথের দৃষ্টির সম্মুখে ততই নিবেদিতা 
পূর্ণ মহিমা আর অদম্য তেজ লইয়া! দিনে-দিনে মাথা উচু করিয়! 
দাড়াইলেন। এই নিবেদিতাকেই রবীন্দ্রনাথ “গোরা” উপন্যাসের 
পৃষ্ঠায় জীবন্ত করিয়া তুলিলেন। নিবেদিতার দেহত্যাগের তের বৎসর 
পরে বাংল। কথা-সাহিত্যে 'গোরা”র আবির্ভাব । নিবেদিতা বাচিয়। 


নিবেদি তা ১১৫ 


থাকিতেই কবি কত সময় “গারা'র কাহিনী লইয়া তাহার সহিত 
আলোচন৷ করিতেন । 

এই প্রসঙ্গে রবীন্দ্র-জীবনীর গ্রন্থকার লিখিয়াছেন £ “গোরা” রচনা 
শুরু হয় ১৯০৭ সালে--বঙ্গচ্ছেদ আন্দোলনের শেষভাগে 1.7 
উপন্যাসের মূল কথাটি হইতেছে যে গোরা আইরিশম্যানের পুত্র; 
সে বিদেশী, বিধর্মী, ইংরেজ-বিদ্বেষী, খুষ্টানধর্ম বিরোধী, তাহার কাছে 
হিন্দুধর্মের সমস্তই সত্য, সমস্তই পবিভ্র-নিবিচারে সে সমস্তকে 
গ্রহণ করিয়াছে । গোরার প্রবল দেশাত্মিকতার উগ্রতা কবি স্বয়ং এক 
সময়ে তীব্রভাবেই অনুভব করিয়াছিলেন ; সেইজন্য গোরার যুক্তিজাল 
এমন সুদৃঢ় ভিত্তির উপর প্রতিষ্ঠিত ।-.. স্বামী বিবেকানন্বের বাণীতে 
হিন্দুত্ব ও জাতীয়তা স্পন্দিত হইয়াছিল। গোরার চরিত্রে স্বামী 
বিবেকানন্দের ও নিবেদিতার মিশ্রিত স্বভাবকে পাওয়া যায় । নিবেদিতার 
পক্ষে হিন্দু হওয়ার অসম্ভবত্ধ কল্পনা করিয়াই রবীন্দ্রনাথ যেন 
আইরিশম্যানের পুত্র গোরাকে উপন্যাসের নায়করপে স্ষ্টি করিলেন ।” 


রবীন্দ্রনাথের বনু দিনের ইচ্ছা, কনিষ্ঠ কন্যাটিকে ভাল করিয়া ইংরেজি 
শিখাইবেন। 

প্রথম আলাপের সময়ে রবীন্দ্রনাথ তাই এই বিষয়ে নিবেদিতাকে 
অনুরোধ করেন। 

“সে কী, ঠাকুরধাড়ির মেয়েকে বিলিতি মেম বানাবেন ?” 

“ইংরেজি ভাষাটা শেখাতে চাই। আর সেই ভাষার মারফত যে 
শিক্ষা! দেওয়1 হয়, সেই শিক্ষা ।” 

“কিন্তু বাইরে থেকে কোনো একট শিক্ষা গিলিয়ে দিয়ে লাভ কি? 
বাধা নিয়মের বিদেশী শিক্ষায় নিজের জাতিগত বৈশিষ্ট্যকে চাপা 
দেওয়া! আমি আদৌ পছন্দ করি না” 


১১৬ নিবেদিতা 

যে যুক্তি প্রদর্শন করিয়া নিবেদিতা সেদিন রবীন্দ্রনাথের অনুরোধ 
সরাসরি প্রত্যাখ্যান করিয়াছিলেন, কবি তাহার কোন প্রতিবাদ করিতে 
পারেন নাই। ইহাই নিবেদিতাকে তাহার শ্রদ্ধার পাত্রী করিয়া 
তুলিয়াছিল। অধ্যাত্স জীবনে যিনি কোনে।. স্বাধীন ইচ্ছা রাখেন 
নাই, অন্যান্য বিষয়ে সেই নারীর এমন ব্বচ্ছ এবং অজ্রান্ত বিচারবুদ্ধি 
রবীন্দ্রনাথের আশ্চর্য লাগিত। আর এইজন্যই বোধ হয় ভারতে 
আসিবার অব্যবহিত কাল পরেই বিবেকানন্দ নিশ্চিন্ত মনে নিবেদিতাকে 
ব্রাহ্মসমাজের সহিত মেলামেশ। করিতে দিতে পারিয়াছিলেন । 
পরবর্তী কালে রবীন্দ্রনাথের সহিত বন্ধুত্ব যখন নিবিড় হইয়া উঠিল, 
তখন নিবেদিতা মাঝে মাঝে রবীন্দ্রনাথের শিলাইদহের জমিদারী 
কাছারীতে থাকিতেন। ছুরন্ত পদ্মার প্রতি নিবেদিতা যেন অন্তরের 
একটি প্রবল আকর্ষণ অনুভব করিতেন। পদ্মার প্রকৃতির সহিত 
তাহার প্রকৃতির যেন কোথায় একটি মিল ছিল। তেমনি উদ্দাম, 
উচ্ছলিত আর তেমনি তরঙ্গমন্দ্িত। 


একদিন । 

নিবেদিতাকে সঙ্গে লইয়! রবীন্দ্রনাথ চলিয়াছেন পদ্মার চরে হৃর্যোদয় 
দেখিতে । উষার সেই নিস্তব্ধ প্রহরে, নিবেদিত। দেখিলেন, কৃষকেরা। 
লাঙল কাধে মাঠে আসিয়াছে । তাহাদের জমিদার রবীন্দ্রনাথকে 
তাহার1 দেখিয়াছে অনেকবার । কিন্তু-তাহার সঙ্গে গেরিক বসন- 
পরিহিতা গৌরাঙ্গী এক মেমসাহেবকে দেখিয়া তাহারা বিন্রয়ে স্তব্ধ 
হইয়া ঈীড়াইয়া গেল। আর একটি মেয়ে ছিল নিবেদিতার সঙ্গে। 
কোথায় গেল স্ুর্যোদয় দেখা । নিবেদিতা দৌড়াইয়। কৃষকদের নিকটে 
চলিয়া গেলেন। ঘধলিলেন, “ভাই, তোমরা এমন ভাবে দাড়িয়ে 


আছ কেন ?” 


নিবেদিতা ১২৭ 


“আমরা মেমসাহেবকে দেখছি 1” 

“মেমসাহেবকে দেখবার কিছু নেই। তোমাদের গা কতদূরে ?” 
“এ--এখানে |” | 

ণ্চলো), তোমাদের গা দেখে আসি ।” 

যেমন কথা তেমনি কাজ। পদ্মার চরে যখন সূর্য উঠিল, নিবেদিতা 
তখন কৃষকদের কুটিরের দাওয়ায় বসিয়া কৃষক-পত্ীর সঙ্গে গল্প 
করিতেছেন। একদিনের খেয়াল নয়। যে কয়দিন তিনি শিলাইদহে 
ছিলেন প্রতিদিন, মাসের পর মাস, নিবেদিতা যেন রবীন্দ্রনাথকেও 
চিনিতে পারিলেন না । তাহার জমিদারীর যতগুলি গ্রাম ছিল, সমস্ত 
গ্রামে তিনি ঘুরিলেন এবং এ দরিদ্র নরনারীর সঙ্গে প্রাণ মিলাইয়া, 
মন মিলাইয়া তাহাদের স্ুখ-ছুঃখের সমভাগিনী হইলেন। তাহাদের 
সঙ্গে চি'ড়া কুটিলেন, ধান ভানিলেন, তাহাদের নাড়ু-মোয়া খাইলেন? 
তাহাদের ছুঃখে ছুঃখিত হইয়া তাহাদের জন্য কত সাহায্য করিলেন। 
শিলাইদহের গৃহস্থ বাড়ির রান্নাঘর, শয়নঘর, ঢে'কীঘর, গরু-বাছুর সব 
দেখিয়া তাহার কী আনন্দ। পল্লী নরনারীর নিজের হাতে তৈরী 
সেকেলে কীথা, ছেলেদের দোলাই, কুলো-ডালা, মাটির পুতুল, বেত্বের 
কাজ, বাঁশের কাজ-_এইসব বিচিত্র পল্লীশিল্প নিবেদিতাকে মুগ্ধ 
করিত। উৎসাহের সঙ্গে অনেক কিছু সংগ্রহও করিলেন। মুসলমান 
জোলার তাতের রকমারি কাপড় বোনাও তিনি সাগ্রহে দেখিয়া 
লইলেন। বুনোৌপাড়ার ছেলেদের অষ্টসখীর নাচগানও শুনিতে 
ছাঁড়েন নাই। 

ধানবনের ফাকে ফাকে, পদ্মার তরঙজিত বঝাকে বাঁকে লক্ষ লক্ষ 
জেলে-জোল মাঝি-মাল্লা ও চাষীর যে সহজ জীবন পরিপ্লাবিত হইয়া 
রহিয়াছে, শিলাইদহে আসিয়। নিবেদিতা যেন সেই জীবনের সন্ধানে 
মাতিয়া উঠিলেন। এখানকার কুটিরে দীপাধারের স্সিগ্ধ আলো, 


১১৮ নিবেদিত। 


মা্ল্যের আলপনা, নূতন ধানের ন্বর্ণ-মঞ্জরী সব কিছু মিলিয়া 
নিবেদিতার মানস-কল্পনার নিভৃতে কিরণবর্ণ অনুভূতি জাগাইয়া 
তুলিল। লাহোরে রামলীল! দেখিয়া তাহার ঠিক এইরকম অন্ধুভূতিই 
হইয়াছিল। সেই অনুভূতির উত্তাপই পরবর্তী কালে নিবেদিতার রচনার 
ভিতর দিয়া শিক্ষিত বাঙালির হৃদয়ে সঞ্চারিত হইয়া গিয়াছিল। 
নিবেদিতার এই রূপ দেখিয়া রবীন্দ্রনাথ যারপরনাই বিস্মিত হইলেন। 
যেমন তিনি বিস্মিত হইয়াছিলেন কলিকাতায় যখন প্লেগ লাগে। 
সেই মহামারীর সময় কতদিন ন৷ নিবেদিত তাহাকে লইয়া পাড়ায় 
পাড়ায় ঘুরিয়াছেন, চুন বিলি করিয়াছেন নিজের হাতে। 

তারপর শ্বদেশীর দিনে একাধিক সভায় নিবেদিতার সঙ্গে একত্রে বক্তৃতা 
করিয়৷ রবীন্দ্রনাথ বুঝিলেন, এই বিদেশিনীর ভারত-প্রীতি যথার্থ 
গ্রীতিই, মোহ নহে। তবু একবার জিজ্ঞাসা করিয়াছিলেন, “এমন 
অস্তরঙ্গভাবে- এসব জিনিস দেখিবার যথার্থ কোনো প্রয়োজনীয়তা 
আছে কিনা” নিবেদিতা উত্তর দিয়াছিলেন-_-“আছে বৈ কি। গুরু 
বলিতেন, একটা জার্তিকে বুঝিতে হইলে, তাহার সব কিছু গ্রহণ 
করিতে হইবে ।” ভারতবর্ষের অন্তরঙ্গ পরিচয় লাভের জন্য বিদেশিনীর 
এই আকুতি, এই আস্তরিকতা, রবীন্দ্রনাথকে তাহার প্রতি যার-পর- 
নাই শ্রদ্ধান্িত করিয়া তুলিয়াছিল। নিবেদিতার প্রতি কবির মন 
শ্রদ্ধায় ভরিয়া উঠিল। নিবেদিতাকে কবি অন্তরের সহিত ভাল- 
বাসিলেন। তাহার কার্কুশলতা, উচ্চ আদর্শ ও মহাপ্রাণ যেন মধুর 
আলোকমূতি হইয়া কবির দৃষ্টিদীপের সম্মুখে ফুটিয়া উঠিল। মুগ্ধ 
রবীন্দ্রনাথ নিবেদিতাকে লোকমাতার গৌরবময় আসনে স্থান 
দিলেন। পরবর্তাঁ কালে কবি তাই বলিতেন, বহু বিদেশী পুরুষ ও 
নারী ভারতের জগ্ বুদু ত্যাগ স্বীকার করিয়াছেন, নিবেদিতার মত 
কেহ নহে। | | 


নিবেদিত ১১৯ 


নিবেদিতাও রবীন্দ্রনাথের বিশ্ববোধ ও মানবতার বিশেষ অন্ুরাগিনী 
ছিলেন। তিনি বুঝিতে পারিয়াছিলেন যে, রবীন্দ্রনাথের কবি- 
প্রকৃতি ওপনিষদিক ভাব-গাক্তীর্সের মধ্যে মানব-রস সিঞ্চিত 
প্রকৃতি ও প্রেমের এঁক্যে গ্রথিত, বধিত ও ছন্দিত। তিনি রবীন্দ্রনাথের 
কয়েকটি কবিতার ইংরেজি অন্তুবাদও করিয়া দিয়াছিলেন। 


জোঁড়ার্সাকোর আর একটি প্রতিভ। নিবেদিতাকে আকর্ষণ করিল। 
তিনি অবনীন্দ্রনাথ । “১৯০২ সালে স্বামী বিবেকানন্দের তিরোভাব 
ও শিল্পাচার্ধ অবনীন্দ্রনাথের বিশ্বশিল্প-দরবারে আবির্ভীব”-- 
ভারতশিল্পের এই ইতিহাসে পরম গৌরবের স্থান অধিকার করিয়া 
আছেন নিবেদিতা । আবার নিবেদিতার শিল্প-চেতনার পিছনে আছে 
বিবেকানন্দের প্রত্যক্ষ প্রেরণা। আমরা আগেই বলিয়াছি যে, 
শিষ্যাকে সঙ্গে লইয়া বিবেকানন্দ যখন উত্তর-ভারত ভ্রমণে 
গিয়াছিলেন, তখন নানা বিষয়ের আলোচন। প্রসঙ্গে বিবেকানন্দ 
বুবার নিবেদিতাকে অতীত ভারতের শিল্প-মহিমার কথাও বলিতেন। 
তারপর ১৮৯৯ সালে নিবেদিতাকে লইয়া স্বামিজী যখন শেষবারের 
মত পৃথিবী ভ্রমণে বাহির হইলেন, তখন স্বামিজীর প্রেরণায় 
নিবেদিতাকে নিউ ইয়ুর্কে প্রাচীন ভারতের শিল্পকলা সম্বন্ধে একটি 
অভিভাষণ প্রচার করিতে দেখি । ১৯০০ সালের অক্টোবন্প মাসে 
প্যারিসে পৃথিবীর ধর্মেতিহাস কংগ্রেসে নিবেদিতাকে সঙ্গে লইয়া 
বিবেকানন্দ ভারতের প্রতিনিধি হিসাবে উপস্থিত ছিলেন। সেখানে 
অন্যান্ত আলোচনার মধ্যে স্বামিজী একটি গভীর বিষয়ে পাশ্চাত্য 
পণ্ডিতদের ভ্রান্ত মতের প্রতিবাদ করেন । তাহ “ভারতীয় শিল্পের উপর 
তথা কথিত গ্রীক প্রভাব” ৷ স্বামিজী বিশেষ তথ্য সহকারে প্রমাণ 
করিলেন, ভারতীয় শিল্পের শাশ্বত প্রাণ কোনো কালেই গ্রীক-প্রভাবে 

আচ্ছন্ন হয় নাই। স্বামিজীর পূর্বে এই কথা কেহই উচ্চারণ করেন 
নাই-_ইহার সাক্ষী ছিলেন আচার্য জগদীশচন্দ্র বসু । 

এই প্রসঙ্গে ডক্টর কালিদাস নাঁগ লিখিয়াছেন ঃ 

“প্যারিস হইতে নিবেদ্িতাকে লইয়! স্বামিজী আবার আরম্ভ করিলেন 
শিল্পতীর্থপরিক্রমা । এইবার তিনি চিত্র-ভাক্ষর্ষাি শুধু দেখাইলেন না, 
তুলনা-মূলক আলোচনা! ও মন্তব্যও করিতেছেন। চক্ষের সম্মুখে 
ভাঁসিয়া চলিয়াছে পাশ্চাত্য শিল্পধারা-_ অস্ট্রিয়া হাঙ্গেরী, সাভিয়া, 
রুমানিয়া ও বুলগেরিয়ার বড় বড় চিত্রশাল তন্ন তন্ন করিয়া দেখিয়া 
ত্বামিজী ইস্তাম্বুল ও কায়রোর প্রাচ্য-শিল্প নিদর্শনগুলিও পরীক্ষা 
করেন। পুর্ব হইতে পশ্চিমে শিল্প-প্রভাব কত ভাবে গিয়াছে, কী 
আগ্রহ তাহ! বুঝিবার ও বুঝাইবার। মিশরের বিশ্ববিখ্যাত পিরামিড 
ও অন্য শিল্পবন্ত্ব লইয়া তিনি এমন মাতিয়া উঠিলেন যে, উন্মুক্ত 
প্রান্তরে সঙ্গীদের সে বিষয়ে বক্তৃতাও দিয়াছিলেন। ভারতের তথ 
এশিয়ার কোনো বিশ্ববিদ্ভালয়ে তখন শিল্পের ইতিহাস লইয়! 
বক্তৃতার কল্পনাও জাগে নাই, কারণ সেখানে শুধু শিল্পী নয় শিল্পও 
যেন অস্পৃশ্য ! স্বামী বিবেকানন্দ এ-ক্ষেত্রে সত্যই পথিকৃৎ।” 
জীবনে তিনি শুধু বেদাস্তই প্রচার করেন নাই, ভারতের শিল্প-মহিমার 
কথা যখন যেখানে পারিয়াছেন, প্রাণ খুলিয়া বলিয়াছেন । 

সন্ন্যাসী বিবেকানন্দের মধ্যে নিবেদিতা সেদিন শিল্পী বিবেকানন্দকেও 
দেখিতে পাইয়াছিলেন। তাহার শিল্প-চেতনার সহিত গুরুর এই 
শিল্প-চেতনা মিলিয়াছিল। নিবেদিতা জানিতেন, “ভারতীয় শিল্প 
সম্বন্ধে বিশেষ করিয়া স্থাপত্য শিল্পে, তাহার গুরুর অধিকার পঁথিগত 
নয়, প্রত্যক্ষ অভিজ্ঞতা-প্রত্থত। পদব্রজে ভারতের প্রধান প্রধান 
সব মঠ-মন্দির স্বামিজী যেমন তন্ন তন্ন করিয়া দেখিয়াছিলেন এমন 
কম প্রত্বুতাত্বিক বা শিল্পের এতিহাসিকেরা দেখিয়াছেন।” ভারতের 

শিল্পমহিম। সম্বন্ধে তাহার যাহা কিছু ধ্যান-ধাঁরণ। বিবেকানন্দ তাহার 
সমস্তই নিবেদিতার হাতে তুলিয়। দিয়াছিলেন ; তাই ন। পরবর্তাঁ কালে 
নিবেদিতা ভারতীয় শিল্প লইয়া এমন গভীরভাবে আলোচন। 
করিয়াছিলেন । নিবেদিতা তাই বিবেকানন্দের শিল্প-চেতনারও 
প্রতিনিধি । 

ভারতের নবশিল্পের প্রচারে নিবেদিতার দান অসামান্ত। ১৯০২ 
সাল হইতে ১৯১১ সালে যখন দেহত্যাগ করেন তখন পর্ধস্ত নিবেদিতা 
একা অবশীন্দ্রনাথের ও অসিত-নন্দলালপ্রমুখ তাহার শিষ্যদের কত 
চিত্রের লিপিভাষ্য প্রবাসী” ও “মডার্ণ রিভিয়ু, পত্রিকার পৃষ্ঠায় 
রাখিয়া গিয়াছেন। “মডার্ণ রিভিয়ু, প্রকাশিত হইবার পূর্বেই 
নিবেদিতা 'প্রবাসী'র জন্য প্রতি মাসে চিত্র-পরিচয় লিখিয়া দিতেন । 
রামানন্দ বাবু স্বয়ং তাহার অনুবাদ করিয়া ছাপিতেন। আচার্য 
জগদীশচন্দ্রের গৃহ ও বস্তু-বিজ্ঞান মন্দিরের সুচিত্রিত প্রাচীর ও ছাদ 
আজো নিবেদিতার স্মৃতি বহন করিতেছে । নিবেদিতার প্রেরণাতেই 
নন্দলাল স্বদেশী চিত্রকলার সুন্দর নিদর্শন এইসব ছবিগুলি 
আকিয়াছিলেন। জগদীশচন্দ্রের গৃহের দেয়ালে ভারতমাতার চিত্র 
নিবেদিতার ইচ্ছাতেই অঙ্কিত হয়। 

অবনীন্দ্রনাথের শিল্পপ্রতিভা নিবেদিতাকে আকর্ষণ করিল । উনিশ 
শতকের শেষ দশকে অবনীন্দ্রনাথের জীবনে যেন এক বিপ্লবের তরঙ্গ 
উঠিয়াছিল। “পাশ্চাত্য শিল্প-পদ্ধতি অনুসরণ করিয়া কেরল-শিলী 
রবি বর্মী প্রচুর সুখ্যাতি ও সমৃদ্ধি অর্জন করেন। অবনীন্দ্রনাথ 
পাশ্চাত্য রীতিতে দক্ষ হইয়া উঠিয়াছেন, এমন সময়ে দেখা দিলেন 
মনীষী ই. বি. হ্যাভেল। হ্যাভেলের সহানুভূতি, তাহার অস্তবৃণ্টি 
যেন শিল্পী অবনীন্দ্রনাথকে এক নৃতন পথের নির্দেশ দিয়াছিল। 
ক্যানভাসে আকা বড় বড় তৈল-চিত্র বিসজ্ন দিয়া অবনীন্দ্রনাথ 

জাকিতে লাগিলেন 'কৃষ্ণলীলা” রূপকথার নায়ক-নায়িকা, বুদ্ধ ও 
স্থজীতা, ভারতমাতা৷ প্রভৃতি অমর চিত্রাবলী। সেই বিরাট জাতীয় 
আন্দোলনের যুগে সংস্কৃতি-কেন্দ্র জোড়ার্সাকোর ঠাকুর বাড়িতে 
আসিলেন টাইকান ও ওকাকুরা। ওকাকুরা ও হ্যাভেলের বই 
ছুইখানি ভারতীয় শিল্পের আত্মপ্রতিষ্ঠায় সহায়তা করিল। ইহাদের 
সহিত আসিয়া মিলিলেন নিবেদিতা । ওকাকুরার “প্রাচ্যের আদর্শ 
(“আইডিয়ালস্‌ অব দি ঈষ্”) পুস্তকের ভূমিকায় নিবেদিতা 
লিখিলেন-_-“সমগ্র এশিয়াখণ্ডের প্রত্যেক প্রদেশে একই জীবন 
স্পন্দিত হইতেছে । প্রাচীন মানব সভ্যতার প্রস্থতি এশিয়া চিরদিন 
এক এবং অখণ্ড***ভারতবর্ষই এশিয়ার সভ্যতার জন্মভূমি । ভারতবর্ষ 
হইতেই এই সভ্যতা জন্মলাভ করিয়া সমগ্র এশিয়া মহাদেশে 
ছড়াইয়া পড়িয়াছে। পাশ্চাত্য দেশের সভ্যতা হইতে ইহা যেমন 
পৃথক তেমনি উন্নত।” নিবেদিতার এই সিদ্ধান্ত ব্বদেশীযুগের 
চিত্রশিল্পে সংক্রামিত হইল। অবনীন্দ্রনাথ এই সিদ্ধান্তে নূতন 
করিয়া দীক্ষা লইলেন। অবশীন্দ্রনাথের মানসপুত্র নন্দলালকে 
নিবেদিতাঁই উদ্যোগী হইয়া অজস্তা-গুহা-চিত্রাবলী নকল করিতে 
পাঠাইয়াছিলেন। তাই না অবনীন্দ্রনাথ পরবর্তী কালে বলিলেন 
“ভারতবর্ষকে বিদেশী ধারা সত্যিই ভালোৌবেসেছিলেন তার মধ্যে 
নিবেদিতার স্থান সবচেয়ে বড়” 

“নিবেদিতা নইলে নন্দলালদের যাওয়! হত না অজস্তায়। কি চমতকার 
মেয়ে ছিলেন তিনি । : প্রথম তাঁর সঙ্গে আমার দেখ। হয় আমেরিকান 
কনসালের বাড়িতে ওকাকুরাকে রিসেপসন দিয়েছিল, তাতে 
নিবেদিতাও এসেছিলেন। গলা থেকে পা পর্যস্ত নেমে গেছে সাদ। 

ঘাগরা, গলায় ছোট্ট ছোট্ট রুদ্রাক্ষের এক ছড়া মাল; ঠিক যেন 
সাদা পাথরের গড়া তপস্থিনীর মতি একটি ।৮ 

“...সে যে কি দেখলুম কি করে বোঝাই । আর 'একবার দেখেছিলুম 
তাকে। আর্ট সোসাইটির এক পার্টি, জাস্টিস হোমউডের 
বাড়িতে; আমার উপরে ছিল নিমন্ত্রণ করার ভার। নিবেদিতাকেও 
পাঠিয়েছিলুম নিমন্ত্র-চিঠি একটি ৷ পার্টি শুরু হয়ে গেছে । একটু 
দেরি করেই এসেছিলেন তিনি । বড় বড় রাজা-রাজড়া, সাহেব-মেম 
গিস্বগিস্‌ করছে । অভিজাত বংশের বড় ঘরের মেম সব; কত 
তাদের সাজ-সজ্জার বাহার, চুল বাধবারই কত কায়দা ; নামকরা 
সুন্দরী অনেক সেখানে । তাদের সৌন্দর্য ফ্যাশানে চারদিক ঝলমল 
করছে । হাসি গল্প গানে বাজনায় মাতৃ । সন্ধ্যে হয়ে এল, এমন 
সময়ে নিবেদিতা এলেন। সেই সাদ! সাজ, গলায় রুদ্রাক্ষের মালা, 
মাথার চুল ঠিক সোনালি নয়, সোনালি বূপোলিতে মেশানো, উঁচু 
করে বাধা । তিনি যখন এসে ঠাড়ালেন সেখানে, কি বলব যেন 
নক্ষত্রমগুলীর মধ্যে চন্দ্রোদয় হলো । সুন্দরী মেমরা তার কাছে 
যেন এক নিমেষে প্রভাহীন হয়ে গেল। সাহেবরা কানাকানি করতে 
লাগল । উডরফ, ব্রাণ্ট এস বললেন, “কে এ তাদের সঙ্গে 
নিবেদিতার আলাপ করিয়ে দিলুম। "সুন্দরী সুন্দরী” কাকে বল 
তোমরা জানিনে। আমার কাছে সুন্দরীর সেই একটা আদর্শ হয়ে 
আছে। কাদম্বরীর মহাশ্বেতার বর্ণনী-_-সেই চন্দ্রমণি দিয়ে গড়া মৃতি 
যেন মুত্তিমতী হয়ে উঠল ।-**নিবেদিতা যেন সৌন্দর্যের পরাকাষ্ঠা । 
সাজগোজ ছিল না, পাহাড়ের উপর ঠাদের আলো পড়লে যেমন হয় 
তেমনি ধীর-স্থির মূতি তার। তার কাছে গিয়ে কথা কইলে মনে 
বল পাওয়া যেত ।..নিবেদিতীর কি একটা মহিমা ছিল; কি করে 
বোঝাই সে কেমন চেহারা । ছুটি যে দেখিনে আর, উপমা দেব কি।” 


১২৪ | নিবে দিত 


জাতীয় শিল্প-জাগরণে নিবেদিতা নিজেই একটি অধ্যায়। দেশী 
চিত্রকলার সেই রেনেসার যুগে শিল্প-লক্ষমীরূপে ভারত-শিল্পসাহিত্যের 
মর্কথা তাহার মত অনুপম ভাবায় আর কেহ লিখিতে 
পারেন নাই। সেদিন নিবেদিতার সাহায্য না পাইলে নানা 
প্রতিকূল সমালোচনার মধ্যে নব্যভারত-শিল্প মাথ! তুলিয়া াড়াইতে 
পারিত কিনা সন্দেহ। তাহারই প্রেরণায় রামানন্দ চট্টোপাধ্যায় 
ভাঁরতের নব-শিল্প প্রচারে অগ্রণী হইয়াছিলেন। নিবেদিতার প্রেরণার 
দ্বারাই উদ্ধদ্ধ হইয়া এই সময়ে আর একজন শিল্প-বোদ্ধা ভারতীয় 
শিল্প-প্রচারে অগ্রণী হইলেন। তিনি আনন্দ কুমারম্বামী। তাহার 
বিচিত্র শিল্পসন্দর্ভগুলি জাতীয় শিল্প-জাগরণে নিঃসন্দেহে একটি নূতন 
অধ্যায়ের সুচনা করিয়া দিয়াছে । এই কুমারম্বামীর প্রেরণ ছিলেন 
নিবেদিতা । নিবেদিতা সম্বন্ধে কুমারস্বামী লিখিয়াছিলেন £ “১৯১১ 
সালে ভগ্মী নিবেদিতার অকাল-মৃত্যুর দরুণ তাহার অসমাপ্ত “হিন্দু ও 
বৌদ্ধ পুরাণকাহিনী” গ্রন্থের সম্পাদন ভার আমার উপর পড়ে। 
শ্রীরামকৃষ্ণের মানসপুত্র স্বামী বিবেকানন্দের একনিষ্ঠ শি্যা 
ছিলেন নিবেদিতা । তিনি পাশ্চাত্য শিক্ষা ও সমাজ-বিজ্ঞানে 
পারদশিনী হইয়া তবেই ভারতের জীবন-প্রণালী, শিল্প ও সাহিত্য 
লইয়া আলোচনায় প্রবৃত্ত হন; তাহার দ্বিতীয় মাতৃভূমি ভারতের 
আদর্শ বিষয়ে ও ইহার নর-নারীদের প্রতি তাহার ভালবাসা 
ও আত্তরিকতা সত্যই অতুলনীয়। নানা প্রবন্ধ পুস্তকাদির 
ভিতর দিয়া লেখিক1 নিবেদিত শুধু পাশ্চাত্য জগতের নিকটে 
ভারতের সুখপাত্রী হইয়াছিলেন তাহা নয়, তিনি অনুপ্রাণিত 
করিয়াছিলেন এক অভিনব ভারতীয় ছাত্র-গোষ্ঠীকে, যাহারা 
ভারতের শাশ্বত ধর্ম ও শিল্পের ভিতর দিয়া জাতীয় আদর্শের সন্ধান 


পাইয়াছিল |” 


নিবেদিতা ১২৫ 


ভারতের শিল্প-আত্মার যথার্থ পরিচয় তিনি পাইয়াছিলেন বলিয়াই 
নিবেদিতা ভারতের সামাজিক ও পারিবারিক জীবনের মাধূর্বভরা ছোট 
ছোট আচার-অনুষ্ঠানের সহিত চিরন্তন ধর্মের যোগ কত গভীর তাহ! 
উপলক্ধি করিতে পারিয়াছিজেন এবং তাহার রচনায়, তাহার সেবায় 
তাহার স্বাক্ষর রাখিয়া গিয়াছেন। তাই নন্দলাল বসুর 'সতী” চিত্রখানির 
অমন গভীর ব্যাখ্যান লিখিয়! যাইতে পারিয়াছেন। “সতী; চিত্রখানি 
জাপানের সর্বপ্রধান শিল্পপত্রিকা “কোক্কা'তে প্রকাশিত হয় এবং 
সেই চিত্রের লিপিভাস্ প্রসঙ্গে নিবেদিত! বিশ্বের শিল্পীমহলে প্রমাণ 
করিলেন যে, অবনীন্দ্রনাথ ও তাহার শিষ্যেরা এক নবযুগের আরম্ত 
করিয়াছেন। “ভাগ্তার পত্রিকায় শিল্পগুরু অবনীন্দ্রনাথের স্ুপ্রসিদ্ধ 
'ভারতমাতা+ চিত্রখানি যখন প্রকাশিত হইল, নিবেদিতা তখন 
“ইপ্ডিয়ান ওয়ার্লড' পত্রিকায় সেই চিত্রের উপর একটি প্রবন্ধ লিখিলেন। 
বিশ্লেষণের স্ক্্রতায় ও ব্যাখ্যার মৌলিকত্বে সেই প্রবন্ধটি 
অবিস্মরণীয় । নিবেদিতা লিখিলেন--“অবনীন্দ্রনাথের এই চিত্রে 
আমরা সেই জিনিস লক্ষ্য করিতেছি, যাহার জন্য ভারতীয় শিল্পকে 
দীর্ঘকাল অপেক্ষা করিতে হইয়াছে । এই চিত্রের রেখায় ও বর্ণে 
সেই সব ভাবেরই উন্মেষ লক্ষ্য করি যেগুলি ভারতে নবযুগের সুচন! 
করিবে |” 

ভারতের শিল্পমহিমার প্রচারে নিবেদিতা সত্যই ছিলেন শিল্প- 
ভারতী । ভারতের শিল্প-লক্ষ্মী যেন সেদিন এই ভারত-ছুহিতার লেখনী 
আশ্রয় করিয়াই নিজেকে প্রকাশ করিতে ব্যগ্র হইয়াছিলেন । 
“সিভিক গ্যাণ্ড ন্যাশনাল আইডিয়ালস্‌, গ্রন্থে নিবেদিতা ইহার 
সুস্পুষ্ট স্বাক্ষর রাখিয়া গিয়াছেন। তাই বলিতেছিলাম, ভারত- 
শিল্পের এমন সার্থক ভাষ্য নিবেদিতার মত আর কেহই রচন। 
করিতে পারেন নাই। সেদিন নিবেদিতা না থাকিলে বিপ্লবী বূপদক্ষ 


১২৬ নিবেদিতা 


শিল্পী অবনীন্দ্রনাথের প্রতিভা এমনভাবে সার্থক হইয়া উঠিত কিন। 
সন্দেহ। এই শিল্প-ভারতীর সহযোগিত। ও প্রেরণাতেই অবনীন্দ্রনাথ 
শিল্পগুরু হইয়া উঠিতে পারিয়াছিলেন। বূপরাজ্যে অবনীন্দ্রনাথের 
অভিসার-পথের তিনিই ছিলেন আলোকবতিক1। 


এই প্রসঙ্গে নন্দলাল বস্ত্র লিখিয়াছেন £ 

“নিবেদিতার মুখে এমন একটা তেজস্থিতা, দীপ্তি ও পবিত্র মুখস্ত 
আমি দেখেছি যা সচরাচর চোখে পড়ে না এবং একবার দেখলে কখন 
যা জীবনে ভূলতে পার! যায় না । তার কাছে আমরা এত উৎসাহ 
পেয়েছি যে বলবার নয়। তিনি যে আমাদের কি ছিলেন, আমর! 
. প্রাণে প্রাণে অনুভব করতাম, কিন্তু প্রকাশ করে বলা কঠিন।-.. 
নিবেদিতার কাছ থেকেই আমরা বিবেকানন্দের ভাব ও কমপ্রচৈষ্টার 
সঙ্গে বিশেষভাবে পরিচিত হই । আমি তখন গভর্নমেন্ট আর্ট স্কুলের 
ছাত্র । একদিন আচাষধ জগদীশচন্দ্র বস্ুকে সঙ্গে নিয়ে নিবেদিতা স্কুল 
দেখতে এলেন। আমি তখন দুখান। ছবি করেছিলাম । একখানা ম। 
কালীর আর অন্যখান! সত্যভামার মানভপ্তন। নিবেদিতা অনেকক্ষণ 
ধরে খুব যত্বু করে ছবি দুখান৷ দেখলেন, প্রশংসা করলেন ও আমাকে 
উৎসাহ দিলেন। কালীর ছবিখান৷ দেখে বলেছিলেন, “আরো একটু 
ঢলঢলে ভাব হবে, সাজসজ্জা বেশী থাকবে না, আর একটু উন্মাদিনী 
ভাবের হবে।” আমাকে তার বোসপাড়ার বাঁড়িতে যাবার জন্তে 
বিশেষ করে অনুরোধ করলেন। তিনি ছিলেন একজন যথার্থ 
শিল্পপ্রেমিক।'-'কিছুদিন পরে সহপাগী স্থরেন গাঙ্ুলীকে সঙ্গে করে 
বোসপাড়ায় নিবেদিতাঁর বাড়িতে গিয়ে উপস্থিত হ'লাম। সিস্টার 
ক্রিস্টিন ও নিবেদিতা ছুজনে বসেছিলেন। নিবেদিতা বললেন-__ 
তোমর। নীচে আসন করে বস, আমি দেখি।” আমরা ছুজনে নীচে 


নিবেদিতা ১২৭ 


আসন করে বসলাম। নিবেদিতা খানিকক্ষণ একদৃষ্টে আমাদের প্রতি 
চেয়ে রইলেন। আমরা নিবেদিতার এই অদ্ভুত আচরণে মনে মনে 
আশ্চর্য বোধ করলেও মুখে কিছু বললাম না । দেখলাম, কী প্রশান্ত 
উজ্জ্বল সেই দৃষ্টি--এমনটি সচরাচর বড় একটা দেখা যায় না । 
তারপর ছোট একটি বুদ্ধমূতি এনে আমাদের দেখিয়ে বললেন-__'কি 
দেখছ, বল দেখি ? 

আমি উত্তর করলাম, “একটি বুদ্ধমৃতি ॥ 

হ্যা নিশ্চয়ই বুদ্ধমৃতি। কিন্ত দেখ আমার গুরুদেবের চেহারার 
সাথে এ মৃত্তির কি আশ্চর্ধ মিল ।' 

তারপর নিবেদিতা আমাকে স্বামিজীর একখানা ছবি তৈরী করতে 
অনুরোধ করেন। দিন কয়েক পরে আমি স্বামিজীর একখানা ছবি 
করে নিবেদিতাকে উপহার দিলাম । ছবি দেখে নিবেদিতার আনন্দের 
সীমা ছিল না। আমাকে তিনি প্রশংসা করেছিলেন, আর 
বলেছিলেন, “ছবিতে কাপড়-চোপড় একটু বেশী দেওয়া হয়ে গেছে।' 
তারপর থেকে আমি প্রায়ই নিবেদিতার বাঁড়ি ঘেতাম, আবার কখন 
কখন আচার জগদীশচন্দ্র বন্থর বাড়িতেও তার সঙ্গে আমার দেখা 
হতো । মিসেস হেরিংহ্যামের সঙ্গে আমার আর অনিতের অজন্ত। 
যাওয়ার সব ব্যবস্থা তিনিই করেছিলেন এবং তিনিই একরকম জোর 
করে আমাদের সেখানে পাঠিয়েছিলেন। দশবার দিন পরে 
নিবেদিতাও সেখানে গিয়ে উপস্থিত হলেন। আমাদের কাজ (কাজ 
ছিল অজন্তার ছবি নকল করা) দেখে তার আনন্দের সীমা রইল না। 
শতমুখে তিনি প্রশংসা করলেন ।” 


এই প্রসঙ্গে অসিতকুমার হালদার লিখিয়াছেন ঃ 
“আমাদের ছিল তখন দেশী শিল্পের গবেষণা কাল।  ভিক্টোরীয় 


১২৮ নিবেদিতা 


যুগের পর এই প্রথম আবার ভারতবর্ষে ভারতীয় আর্টের ধারা 
নবীনভাবে এল । আমাদের এই নবধারার ভারতীয় শিল্পকলার 
চায় প্রধান উৎসাহদাতা যার! ছিলেন তাদের মধ্যে বিশেষভাবে 
উল্লেখযোগ্য হলেন এন ব্লাণ্ট, জানস্টস উড্রফ, রাজ প্রফুল্পনাথ 
ঠাকুর, জগদীশচন্দ্র বস্থ এবং ভগিনী নিবেদিতা । শ্রদ্ধেয় ভগিনী 
নিবেদিতা আমাদের ছিলেন প্রধান উৎসাহদাতাদের মধ্যে। 
নিবেদিতার ১৯১০ সালের প্রদর্শনীর চিত্র সমালোচনা য! মডার্ণ রিভিয়ু 
পত্রিকার এপ্রিল সংখ্যায় সেই বংসর বেরিয়েছিল তা থেকে তার 
আমাদের দেশী চিত্রকলার উদ্বোধন-যজ্ৰে কতটা সহানুভূতি ছিল 
ত জান! যাবে ।--****ভগিনী নিবেদিতা সর্বদা অমাদের এই জাতীয় 
জাগৃতি প্রীতির চক্ষে দেখতেন। আমি এবং নন্দলাল প্রায়ই তার 
নিকট বাগবাজারে যেতাম । তার বাড়িতে একটি স্কুল ছিল। সব 
জিনিসপত্র খুব তকতকে ঝকৃ্ঝকে পরিক্ষার থাকত । মেয়েদের 
শিক্ষার সঙ্গে এইভাবে পরিচ্ছন্নতাও শিক্ষা দিতেন। আমাদের 
উপদেশচ্ছলে বার বার সাবধান করতেন আমরা যেন আর্ট ছেড়ে 
পলিটিক্সে যোগ নাদি। আমাদের হাতে দেশের অবলুপ্ত আটের 
 নবজাগরণ নির্ভর করচে-_-সেটাও দেশের জাগৃতি ও স্বাধীনতার পক্ষে 
খুব বড় কাজ। সেই কথাই ভগিনী নিবেদিতা আমাদের বোঝাতেন। 
০০০০ আমাদের বারবার উপদেশ দিলেন, জাতীয় শিল্পকলার এশ্রর্ধকে 
জাগিয়ে ও বাঁচিয়ে রাখার জন্য আপ্রাণ কাজ করতে । যতদিন তিনি 
বেঁচে ছিলেন আমাদের ওরিয়েপ্টাল আর্ট সোসাইটির প্রদর্শনীতে 
অধসতেন এবং শিল্পীদের উৎসাহিত করতেন” 


তাই বলিতেছিলাম, জাতীয় শিল্প-জাগরণে ' নিবেদিতা নিজেই একটি 
অধ্যায়। তার শিল্পগ্রীতি স্বপ্নের আত্মবিলাস নয়, জাগরণের 


নিবেদিতা ১২৯ 


আত্মপ্রত্যয়। বিস্মৃতির অতলগর্ভ হইতে তিনি ভারতীয় শিল্প, 
স্থাপত্য ও ভাস্কর্ষের মহিমাকে, গুরুর পদাঙ্ক অনুসরণ করিয়া উদ্ধার 
করিয়া আমাদের নিকট তুলিয়া ধরিয়াছিলেন অসীম উৎসাহ ও 
আগ্রহের সঙ্গে। তাই সেদিন ভারত-শিল্প এমন ভাবে জগৎ-সভায় 
আত্মপ্রকাশ করিতে পারিয়াছিল। আর কিছুর জন্য না হইলেও, 
শুধু এই একটিমাত্র বিষয়ে নিবেদিতার প্রতি আমাদের চির-কৃতজ্ঞ 
থাকিবার কথা । 


॥ বার ॥ 


নবীন ভারতের আর একটি আলোক-শিখা নিবেদিতাকে আকৃষ্ট 
করিল। তিনি জগদীশচন্দ্র বসু । 

প্রেসিডেন্সী কলেজের পদার্থবিছ্ার অধ্যাপক জগদীশচন্দ্র বনু । 

চল্লিশ বংসর বয়সেই স্বনামধন্য হইয়াছেন । ভারতবর্ষে আসিয়া এই 
বৈজ্ঞানিকের প্রতিভার কথ নিবেদিতা শুনিলেন। তাহার পর ১৯০০ 
সালের প্যারিস প্রদর্শনীতে গুরু নিজে শিষ্যাকে তাহার সহিত পরিচয় 
করাইয়! দিয়াছিলেন। সেইখানে, বিশ্বের সেই বিদগ্ধ সমাজে, তাহার 
গুরুর মতন তরুণ জগদীশচন্দ্রও সেদিন ভারতের মুখ উজ্জল 
করিয়াছিলেন_-ইহা। নিবেদিতা স্বচক্ষে দেখিয়াছিলেন। সেদিন এই 
ছুই যুগন্ধর পুরুষ প্যারিসের সেই এঁতিহাসিক সন্মেলনে পাশাপাশি 
ঈাডাইয়। ভারতের মুখ উজ্জল করিয়াছিলেন। সেইদিনের স্মৃতি 
নিবেদিতাঁর মনে জাগ্রত ছিল। 

স্বচক্ষে এই বৈজ্ঞানিকের কীতি দেখিয়। পুলকিত চিত্তে সেই প্যারিস 
হইতে তাহার গুরু যাহা লিখিয়াছিলেন নিবেদিতার তাহাঁও মনে 
ছিল। “আজ ২৩শে অক্টোবর। এ বৎসর প্যারিসে মহা প্রদর্শনী, 
নানাদিগ্দেশ সমাগত সঙ্জন সমাগম | দেশ-দেশাস্তরের মনীষিগণ নিজ 
নিজ প্রতিভ। প্রকাশে স্বদেশের মহিম। বিস্তার করছেন আজ এ 
প্যারিসে ।...সে বহু গৌরবপুর্ণ প্রতিভমগ্ুলীর মধ্য হইতে এক যুবা 
যশন্বী বীর বঙ্গভূমির-_-আমাদের জন্মভূমির নাম ঘোষণ। করলেন-__সে 
বীর জগংপ্রসিদ্ধ বৈজ্ঞানিক, ডাঃ জে. সি. বোস। এক যুবা বাঙালি 


নিবেদিত ১৩১ 


বৈছ্্যতিক আজ বিছ্যুৎবেগে পাশ্চান্ত্যমগুলীকে নিজের প্রতিভায় 
মুগ্ধ করিলেন--সে বিছ্যৎসঞ্চার মাতৃভূমির মৃতপ্রায় শরীরে নবজীবন- 
তরঙ্গ সঞ্চার করলে ! সমগ্র বৈছ্যতিক মণ্ডলীর শীর্ষস্থানীয় আজ 
জগদীশ বনু --ভারতবাসী--বঙ্গবাসী !” 

কলিকাতায় আসিয়া এই বৈজ্ঞানিকের সঙ্গে ঘনিষ্ঠভাবে মিশিয়া 
নিবেদিত। দেখিলেন, এত খ্যাতিমান, তবু খ্যাতিতে ইহার জাক্ষেপ 
নাই। সত্যান্বেষী ও স্বল্পভাষী এই মানুষটিকে দেখিয়া নিবেদিতার 
মনে হইত তিনি যেন বিরুদ্ধ সমাজের প্রতিকূলতার সহিত একাকী 
সংগ্রাম করিয়া চলিয়াছেন | 


৯২৩ আপার সাকুর্লার রোড । জগীশচন্দ্ের বাড়ি। ৯১ নম্বরে 
থাকেন প্রফুব্পচন্দ্র। তিনি প্রতিবেশী। জোড়াসাকোর পরেই 
কলিকাতায় তখন ইহাই ছিল নিবেদিতার আকর্ষণের অন্যতম স্থান। 
ইহার দক্ষিণ সীমায় কেশবচন্দ্রের কমল-কুটির, পশ্চিম সীমায় 
বিদ্যাসাগরের বাঁড়ি, উত্তর সীমায় রামমোহনের বাগান বাড়ি। এই 
সীমানাকে কেন্দ্র করিয়া শিক্ষা, সমাঁজ-বিজ্ঞান, কারুশিল্পের নান। 
প্রতিষ্ঠানে বালা ও ভারতের নবজাগরণের পুরোধাবর্গের কত ভাবনা, 
কামনা মূর্ত হইয়া উঠতে দেখিয়াছেন নিবেদিতাঁ। জগদীশচন্দ্রের 
আকর্ষণে আসিতেন শিবনাঁথ শাস্ত্রী, নীলরতন সরকার, রবীন্দ্রনাথ, 
লোকেন পালিত ও নিবেদিতা । স্বদেশী শিল্প ও চিত্রকলার প্রতি 
জগদীশচন্দ্রের অন্ুরাগের ইতিহাসের সহিত নিবেদিতার বন্ধুত্বের 
ইতিহাস নানাভাবে জড়িত। নিবেদিতার ভারতান্থুরাগ তাহাকে 
জগদীশচন্দ্রের পরম শ্রদ্ধার পাত্রী করিয়া তুলিয়াছিল। আর তাহার 
প্রতি নিবেদিতার নিম্পৃহ ভালবাসা, অনাবিল স্নেহ, জগদীশচন্দ্র 
_ জীবনে ভুলিতে পারেন নাই। নিবেদিতার প্রতি তাহার কৃতজ্ঞত। 


১৩২ নিবেদিতা 


জগদীশচন্দ্র জীবনের শেষদিন পর্যস্ত স্মরণে রাখিয়াছিলেন। নিবেদিতা 
বৈজ্ঞানিককে ঠিক সহোদর তুল্য স্নেহ করিতেন । 


প্রথম আলাপেই নিবেদিতা অদ্বৈত তত্ব লইয়া প্রশ্ন তুলিলেন। প্রশ্নটি 
তুলিয়াই বুঝিলেন, বৈজ্ঞানিক হইলেও মান্থুষটি তপস্বী। এই প্রসঙ্গে 
তিনি পুলকিত হইলেন। হাঁসিয়া বলিলেন-_-“অদ্ৈত জ্ঞানকে 
প্রতিষ্ঠিত করিবার জন্য বিজ্ঞানের প্রমাণ চান ?” 

“ঠিক তাই ।” 

“তান আর বিজ্ঞানের অনুভব যে এক জিনিস ইহা আপনি বিশ্বাস 
করেন ?” 

“উপনিষদে ইহার সমর্থন আছে ।” 

এমন করিয়াই বন্ধুত্থের সুত্রপাত-_সেই বন্ধুত্ব নিবেদিতার শেষ জীবন 
পর্ষস্ত অক্ষু্ন ছিল। সেইদিন হইতে পরস্পর নিয়মিতভাবে অনুভবের 
বিনিময় করিতেন । 

এই সময়ে প্রেসিডেন্দী কলেজে জগদীশচন্দ্র বস্থকে নানা অসুবিধার 
স্দুখীন হইতে হইয়াছিল । তাহার অপরাধ তিনি ভারতীয়। যোগ্যতার 
তুলনায় বেতনের হার অত্যন্ত কম। কর্তৃপক্ষ তাহাকে একটি নিজন্ব 
ল্যাবোরেটরীও দিতে অসম্মত। তাহার মতই আর একজন জ্ঞান- 
তপস্বীকে এই অবস্থার সম্মুখীন হইতে হইয়াছিল। তিনি আচার্য 
প্রফুল্পচন্দ্র। তিনিও নিবেদিতার অনুরাগী ছিলেন। বিশ্ববি্ভালয়ের 
হিন্দু সহকমীদের মুখ চাহিয়া আচার্য জগদীশচন্দ্র ঠিক করিলেন, তিনি 
একলাই এই অন্ায়ের প্রতিবাদ করিবেন । কম বেতন লইতে তিনি, 
অস্বীকার করিবেন। তিন বৎসর ধরিয়া কর্তৃপক্ষের সহিত জগদীশ- 
চন্দ্রের বিবাদ চলিল। . একটি নূতন বিষয় লইয়া তিনি গবেষণ। 
করিতেছিলেন, তাহা লইয়া পৃথিবীর বৈজ্ঞানিক মহলে সাড়া পড়িয়া 

গেল। লগ্তনের রয়্যাল সোসাইটি তাহাকে বৃত্তি দিয়া সম্মানিত 
করিল। খন নিতাস্ত অনিচ্ছার সহিত ভারত-সরকার তাহাকে 
তাহার যোগ্য মর্যাদা দিতে বাধ্য হইলেন । 

সেই সঙ্কটের দ্রিনে যখন তিনি একাকী সংগ্রাম করিতেছিলেন, তখন 
একমাত্র আর্ষ! নিবেদিতা তাহার পার্থ ধাড়াইয়া তাহাকে উৎসাহ 
দিয়াছিলেন। কিছুতেই তাহাকে নিরুৎসাহে ভাঙিয়া পড়িতে দেন 
নাই। বিশ্ববিষ্ভালয়ে, পরিবারে ও নিজের পরিবেশের মধ্যে তিনি, 
একা । এক বলিয়াই নিরুৎসাহ বোধ করিতেন। নিবেদিতা ইহা 
বুঝিতে পারিয়াছিলেন। এই সত্যান্বেধীর মধ্যে নিজের প্রতিবিম্ব 
দেখিতে পাইয়াছিলেন তিনি । তিনটি বেড়াজালে বন্দী বৈজ্ঞানিক । 
মহৎ হৃদয়কে উদ্দীপিত করিতে তিনি অগ্রসর হইলেন। জীবনের 
প্রতি বীতশ্রদ্ধ বৈজ্ঞানিকের জীবনের সেই সঙ্কটকালে নিবেদিতা যে 
তাহাকে কত ভাবে সহায়তা করিয়াছিলেন তাহা! বলিবার নয়। 
কারণ জগদীশচন্দ্রের শক্তিতে তাহার বিশ্বাস ছিল। ভারতবাসীও 
যে যুরোগীয়ানদের মত বিজ্ঞান-চর্চায় অমিত সাফল্য লাভ করিতে 
পারে, তাহ তাহার শ্বদেশবাসীর নিকট জগদীশচন্দ্র প্রমাণ করিতে 
চাহিলেন। নিবেদিতার ১৭নং বোস পাড়া লেনের বাড়িতে 
জগদীশচন্দ্র ঘন্টার পর ঘণ্টা অতিবাহিত করিতেন। নিবেদিতাঁর 
সাহাধ্য না পাইলে জগদীশচন্দ্রের প্রতিভার পূর্ণ বিকাশ হইত কিনা 
সন্দেহ। তাহার বৈজ্ঞানিক আবিষ্ষারগুলির পাগুলিপি স্বহস্তে প্রস্তত 
করিয়া নিবেদিতা জগদীশচন্দ্রকে অপরিসীম সাহায্য করিয়াছেন। 
আচার্ষ বস্ত্র “উদ্ভিদের সাড়া” (প্ল্যান্ট রেসপন্স) বইখানিতে 
নিবেদিতার সহযোগিতার স্বাক্ষর আছে। সেদিন এই মহামূল্য একটি 
জীবন ভগিনী নিবেদিতা তাহার স্সেহের অঞ্চলের মধ্যে বাঁধিয়া 
ঠাহাকে কি ভাবে সাহায্য করিয়াছিলেন ভাবিলে নয়ন অশ্রুসিক্ত 

হইয়া উঠে। তাই পরবর্তাঁ কালে জগদীশচন্দ্র রবীন্দ্রনাথকে এক 
পত্রে লিখিয়াছিলেন ঃ *শ্রাস্ত ও অবসন্ন হইয়। আমি নিবেদিতার 
অঞ্চলে আশ্রয় লইতাম 1৮ 

ভারতীয় সংবাদপত্রগুলিতে জগদীশচন্দ্রের আবিষ্ষার সম্বন্ধে যাহাতে 
আলোচনা হয়, নিবেদিতা অগ্রণী হইয়া সেই চেষ্টা করিয়া. 
দ্রিলেন। আলোচনা বাহির হইতেই জগদীশচন্দ্র উৎফুল্ল হইয়া 
উঠিলেন। নানা স্থান হইতে -অভিনন্দনপত্র পাইয়া তাহার 
আত্মবিশ্বাস ফিরিয়া আসিল। এই সকলের পিছনে নিবেদিতা 
ছিলেন। জগদীশচন্দ্র ও নিবেদিতার জীবনব্যাপী সৌহার্দ্য বড় 
সুন্দর । ছুইজনেই একান্ত নিষ্ঠার সঙ্গে ধাহার ধাহার নিজের আদর্শে 
অচল অটল ছিলেন। তাহার স্বদেশবাসীর উপেক্ষা ও অনাদরের 
বিরুদ্ধে ঈাড়াইয়া নিবেদিতা শুধু জগদীশচন্দ্রের কার্য সহজ করিয়া দেন 
নাই, বিশ্বের সমক্ষে আনিয়া তাহার প্রতিভাকে তিনি লোকখ্যাত 
করিয়াছেন। এই কথা যখনি মনে হইত, ভগ্নী নিবেদিতার প্রতি 
জগদীশচন্দ্রের অন্তর শ্রদ্ধায় ও কৃতজ্ঞতায় ভরিয়া উঠিত। বিজ্ঞানের 
ক্ষেত্রে ভারতের প্রতিষ্ঠা সম্ভব করিয়া তুলিবার জন্যই ভগবান 
জগদীশচন্দ্রকে পাঠাইয়াছেন-- প্রথম দর্শনেই নিবেদিতার মনে এই 
ধারণা বদ্ধমূল হইয়াছিল । 


একদিন । 

. নিজের বাড়ির ল্যাবোরেটরীতে জগদীশচন্দ্র কাজ করিতেছেন 
নিঝিষ্টচিত্তে। সাধারণ একখানি ঘর। চেয়ার ও টুলের উপর 
যন্ত্রপাতি ইতস্ততঃ বিক্ষিপ্ত, মেঝেতে টেষ্ট টিউব আর রাশি রাশি 
কাগজ । কাগজে গ্রাফ আকা । তন্ময় হইয়া গবেষণা করিতেছেন 
বৈজ্ঞানিক । পুথিবী আছে কিনা হু'স নাই। নৃতন সৃষ্টির স্বপ্রে 

তিনি বিভোর। এমন সময়ে আর্ধা নিবেদিত আসিলেন। 
নিবেদিতাকে পাইয়া বৈজ্ঞানিক বলিলেন--“জড়ের মধ্যেও প্রাণ 
আছে, আমি দেখিয়াছি। কোনো ভুল নাই, জড়ও চৈতন্যময়। 
প্রায় সর্বত্র- এমন কি ধাতুও প্রাণবস্ত। একদিন তাহার নাগাল 
পাইবই। প্রথম গাছপালায়, তারপর পাথরে যে প্রাণ আছে তাহ। 
প্রমাণ করিবই । আছে, আমি জানি ।” 

এমন দৃঢ় প্রত্যয়ের কথ শুগ্সিয়া নিবেদিতা অবাকৃ। নিরুদ্ধ বিস্ময়ে 
তিনি সাগ্রহে অণুবীক্ষণের উপর ঝুঁকিয়া পড়িলেন। কি বুঝিলেন, 
কি ন। বুঝিলেন কিছু বলিলেন না। বেজ্ঞীনিককে শুধু বলিলেন-- 
“আমায় যাহ! বলিতেছেন, আপনার লিখিয়। ফেলা উচিত” 
“সে-কল্পনাকে জপ দিব কেমন করিয়া ?” 

“আমি তো। আছি।” 

নিবেদিতা যে সত্যই বিবেকানন্দকে ভালবাসিতেন তাহ তিনি 
এইভাবে আর একবার প্রমাণ করিলেন। জগদীশচন্দ্র যেমন, 
তাহার পত্রী অবলা বস্থও তেমনি নিবেদিতার অন্থুরাগিণী ছিলেন। 
এই বস্ুদম্পতী তাহার জীবনের অনেকখানি জুঁড়িয়া ছিলেন । 

শুধু কলিকাতীয় নয়, দাঁজিলিঙউ-এ জগদীশচন্দ্রের বাড়িতে আসিয়াও 
নিবেদিতা তাহাকে তাহার গবেষণাকার্ে সহায়তা করিতেন । এই 
নিভৃত বাড়িটি তাহার প্রিয় স্থান ছিল। হিমালয়ের শান্ত 
সৌম্যমৃত্তি এই বৈজ্ঞানিক খধির হৃদটস্ব অপূর্ব আনন্দের সার 
করিত। জড়ের মধ্যে চেতন্তের অনুভূতি লাভই ছিল তাহার 
জীবনের অক্লান্ত সাধনা । সেই সাধনাকে সমস্ত প্রতিকূল অবস্থার 
মধ্যে সিদ্ধির পথে অগ্রসর করিয়া লইয়া গিয়াছিলেন নিবেদিতা | 
মৃত্যুর ছয় বংসর পরে ১৯১৭ সালের ১০ই নভেম্বর যখন বস্থু-বিজ্ঞীন 
মন্দির প্রতিষ্ঠিত হইল, তখন উদ্বোধনী বক্তৃতায় আচাধ জগদীশচন্দ্র 

সবাগ্রে নিবেদিতার স্মৃতির প্রতি শ্রদ্ধাঞ্জলি নিবেদন করিয়! 
বলিয়াছিলেন--“আমার বৈজ্ঞানিক গবেষণার পিছনে এই মহীয়সী 
নারীর প্রেরণ ও আন্তরিক সহযোগিতা আমি সকৃতজ্ঞ অন্তরে স্মরণ 
করিতেছি । এই বিজ্ঞান-মন্দির প্রতিষ্ঠায় তাহার যে কত উৎসাহ 
ছিল, তাহা একমাত্র আমিই জানি ।৮ 

বস্থ-বিজ্ঞান মন্দিরের শীর্ষভাগে নিবেদিতারই আবিষ্কৃত বজ্রচিহ্ন 
সাদরে রক্ষিত হইয়াছে এবং মন্দিরের দ্বারপথে তাহার স্মৃতির 
উদ্দেশে সযত্বে স্থাপিত প্রদীপ হস্তে এক নারীর মৃতি আজে! নীরবে 
নিবেদিতার প্রতি জগদীশচন্দ্র গভীর অনুরাগ নীরবে বহন 
করিতেছে । জগদীশচন্দ্রের কৃতজ্ঞতা এইখানেই শেষ হয় নাই। 
বিদ্যাসাগর বাণীভবনে নিবেদিতার পবিত্র স্মৃতির উদ্দেশে মৃত্যুর পুরে 
তিনি একটি ব্লক নির্মাণ করাইয়া দিয়াছেন এবং উহার পরিচালনার 
জন্য নিজে এক লক্ষ টাক! দিয়া “নিবেদিতা ট্রাস্ট নামে একটি ট্রাস্ট 
গঠন করিয়া গিয়াছেন। জগদীশচন্দ্রের দাজিলিঙউ-এর ভবনে শেষ 
নিঃশ্বাস ত্যাগ করিয়া নিবেদিতা ইহাই প্রমাণ করিয়া গিয়াছেন 
যে, ভারতের কল্যাণেই তিনি ভারতের সেবায় জীবন উৎসর্গ 
করিয়াছিলেন। সেই শৈল-ভবন “মায়াবতী'র দেবদারু বৃক্ষের মৃদছ মর্্রে 
আজে! কি নিবেদিতার এই অয্লান ভারত-গ্রীতি রণিত হইতেছে না ? 


নিবেদিতাঁর আর একটি কর্মক্ষেত্র ছিল ডন্‌ সোসাইটি । পূর্বেই উল্লেখ 
করিয়াছি, আচার্য সতীশচন্দ্র মুখোপাধ্যায়-প্রতিষ্ঠিত এই ন্‌ 
সোসাইটি ছিল স্বদেশী-সেবার পাঠশালা! । এই পাঠশালা সেদিন 
সহজেই নিবেদিতার দৃষ্টি আকর্ষণ করিয়াছিল। ১৮৯৭ সালে "ন্‌ 
পত্রিকা প্রকাশিত হইবার গাঁচ বৎসর পরে ১৯২ সালে “ডন্‌ 
সোসাইটি? প্রতিচিত হইয়াছিল। প্রতিষ্ঠার সময় হইতেই ভগিনী 

নিবেদিতা সোসাইটিতে যোগদান করেন। 'ডন্*-এর নেপথ্য 
প্রেরণ! বিজয়কৃষ্ণ গোস্বামী এবং স্বামী বিবেকানন্দ। ১৮৯৩ সালের 
সেপ্টেম্বর মাসে বিবেকানন্দ যখন আমেরিকায় ভারতীয় দর্শন ও 
সভ্যতার সার্বভৌম বাণী প্রচার করেন, তাহার চারি বৎসর কাল পরেই 
সতীশচন্দ্র “ডন্ঃ পত্রিকার সুচনা করেন। অতলাস্তিকের পরপারে 
সন্নযাসীর কণ্ঠে অদ্বৈত বেদান্তের যে সিংহনাদ ধ্বনিত হইয়াছিল, তাহাই 
তরঙ্গে তরঙ্গে ভাসিয়া আঁসিল ভারত-মহাসাগরের বুকে এবং তাহারই 
প্রতিধ্বনি উঠিল নীরব সাধক ও আদর্শ লোক-শিক্ষক স্তীশচন্দ্রের 
“ন্‌ পত্রিকার পৃষ্ঠায়। ভারতের সাংস্কৃতিক পুনরুজ্জীবনে এই পত্রিকার 
দান অসামান্য । প্রায় পনর বৎসর কাল ধরিয়া এই পত্রিকা দার্শনিক 
প্রবন্ধ ভিন্ন, শিক্ষা কুটির-শিল্প, লোকাচার, পল্লীজীবন প্রভৃতি 
সংগঠনমূলক নানা বিষয়ে সেদিন যে নূতন চিন্তার আবর্ত স্য্টি 
করিয়াছিল, তাহা ভারতের সাংবাদিকতার ইহিহাসেও বিরল। এই 
দিক দিয় বিপিনচন্দ্রের “নিউ ইপ্ডিয়া, ও অরবিন্দের “বন্দেমাতরম্ 
কিমযোগিন্ ও আধা পত্রিকা ভিন্ন সমসাময়িক আর কোন 
পত্রিকার সহিত “ডন্-এর তুলনা চলে নাঁ। “ডন্‌-এর আদর্শ ছিল 
“একরূপেন ব্যবস্থিতো যোহ্্থঃ স পরমার্থ--শঙ্করের এই প্রসিদ্ধ 
বাণী। বিজয়কৃষ্ণের শক্তি সতীশচন্দ্রের ভিতর দিয়। লোকশিক্ষার ও 
জাতিগঠনের ক্ষেত্রে সেদিন এই গন” পত্রিকা মারফত কি ভাবে 
কার্ধকরী হইয়াছিল, সে ইতিহাস জানিবার মতন। কথিত আছে, 
'ডন্‌-এর প্রথম সংখ্য। বাহির হইলে পরে, সতীশচন্দ্র উহার একখানি 
লইয়া গিয়া স্বীয় গুরুদেবের হস্তে অর্পণ করেন। তিনি উহ! মস্তকে 
ধারণ করিয়া সমাধিস্থ হইয়া পড়েন। বাংলা ও ভারতের শ্রেষ্ঠ 
মনীষীদের মৌলিক চিন্ত! ও প্রতিভার স্বাক্ষর বহন করিয়া “ডন'-এ 
সেদিন যে-সব রচনা প্রকাশিত হইত তাহার মূল্য আজিও হাস 


১৩৮ নিবেদিতা 


পাঁয় নাই। 'ডন্-এর লেখক-গোষ্ঠীর মধ্যে ছিলেন? ডক্টর 
ব্রজেন্্রনাথ শীল, ডক্টর জগদীশচন্দ্র বস্তু, স্যার গুরুদাস বন্দ্যোপাধ্যায়, 
হীরেন্দ্রনাথ দত্ত, বিপিনচন্দ্র পাল, আকবর হায়দারী, স্বামী 
অভেদানন্দ, কুমারস্বামী, সরলা দেবী, নিবেদিতা, মহেন্দ্রলাল সরকার, 
সতীশচন্দ্র বিদ্যাভূষণ, রাধাকুমুদ মুখোপাধ্যায়, রমাপ্রসাদ চন্দ, 
বিধুশেখর শাস্ত্রী, এস, রামস্বামী আয়ার, এ. গোবিন্দ চালু, রাঁমতীর্থ 
স্বামী, প্রমথনাথ তর্কভূষণ, এম. এম. ভবনাগ.রী, নগেন্দ্রনাথ ঘোষ, 
পণ্ডিত ছুর্গাচরণ সাংখ্যতীর্থ, কালীনাথ রায় প্রভৃতি । ইহারা ভিন্ন, 
সিলভ'্যা লেভি, ই. বি. হ্যাডেল, এ্যানি বেশান্ত, ওকাকুরা, জে, বি. 
কীথ, প্রভৃতি একাধিক বিদেশী মনীষীরাও 'ডন্-এ লিখিতেন। 
ভারতবর্ষে ইহাই ছিল সে দিন প্রাচ্য ও পাশ্চান্ত্যের উচ্চতম চিন্তার 
একমাত্র মুখপত্র । 


আচার্য সতীশচন্দ্র মুখোপাধ্যায় ছিলেন নব্য বাংলার একমাত্র ধর্মগুরু 
বিজয়কুষ্চ গোস্বামীর অন্যতম শিষ্য । সেই স্বত্রে তিনি বিপিনচন্দ্, 
অশ্বিনীকুমার, মনোরঞ্জন গুহ-ঠাকুরতা। প্রমুখ গোস্বামী মহাশয়ের 
বিশিষ্ট চিন্তাশীল শিহ্যগণের সহিত আত্মিক-বন্ধনে আবদ্ধ ছিলেন। 
গোস্বামী মহাশয়ের নির্দেশে এবং তাহার জাতিগঠনের আদর্শকে 
সম্মুখে রাখিয়াই ব্রহ্মচর্ষের ভিত্তিতে সতীশচন্দ্র প্রথমে ডন্‌ পত্রিকা 
এবং পরে ১৯০২ সালে ডন্‌ সোসাইটি প্রতিষ্ঠা করিলেন। 
প্রতিষ্ঠার দিন সভাপতি ছিলেন বিচারপতি গুরুদাস বন্দ্যোপাধ্যায় । 
নিবেদিতার সহিত তাহার সম্বন্ধের সুচনা এই সোসাইটি স্থাপনের 
পর হইতেই এবং প্রতিষ্ঠার সময় হইতেই তিনি এই সোসাইটিতে 
যোগদান করেন। এই সোসাইটির প্রচারিত আদর্শের ভিতর 
দিয়া সেদিন সতীশচন্দ্র আত্মদানে উন্মুখ বাঙালি তরুণের মনে 

তপস্তার অগ্থি জালাইয়া দিতে চাহিয়াছিলেন। ন্‌ সোসাইটিতে 
বক্তৃতা দিতেন সতীশচন্দ্র, নীলক্ গোস্বামী, রবীন্দ্রনাথ, ব্রহ্মবান্ধব 
উপাধ্যায়, রমেশচন্দ্র দত্ত, যছুনাথ সরকার, দীনেশচন্দ্র সেন, স্বামী 
সারদানন্দ ও নিবেদিতা । নিবেদিতা সোসাইটিতে তিন বৎসর কাল 
ধরিয়া অনেকগুলি বক্তৃতা দেন। তাহার বক্তৃতায় আকৃষ্ট হইয়া 
বাঙালি যুবক সেদিন দলে দলে স্বদেশ সেবার ব্রত গ্রহণ করে। এই 
সোসাইটির বক্তৃতামঞ্চ হইতেই স্বামী বিবেকানন্দের বিশ্বস্ত প্রতিনিধি 
হিসাবে নিবেদিতা সেদিন বাংলার যুবকগণের চিত্তে আত্মমর্ষাদার 
উদ্বোধন করিয়াছিলেন। তাহাদের জীবনের গতি সম্পূর্ণ পরিবতিত 
করিয়া দিয়াছিলেন। সেদিন যেন কন্যার ক আশ্রয় করিয়াই 
বিবেকানন্দ বাংলার তাঁরুণ্যকে স্বদেশপ্রেমের অগ্নিমন্ত্রে দীক্ষা 
দিয়াছিলেন। 


একদিন । 

স্বামী সারদানন্দ ভগবদগীতা। সম্পর্কে বক্তৃতা দিতেছেন । 

নিবেদিতাও উপস্থিত আঁছেন। ছেলেরা অন্থুরোধ করিল--“গীতা 
সম্বন্ধে আপনি কিছু বলুন।” নিবেদিতা হাসিয়া বলিলেন--“আমি 
নিজে গীতার কাছ হইতে কি পেয়েছি, শুনবে ? গীতার মধ্যে আমি 
দেখতে পাই এক অফুরন্ত শক্তির উৎস। এক হাতে গীতা আর 
অন্য হাতে তলোয়ার নিয়ে আদর্শকে জয়যুক্ত করতে যথার্থ ক্ষত্রিয় বীর 
কবে মাথ। তুলবে ?-.এই সেদিন এক মহাবীর আমাদের ছেড়ে চলে 
গেছেন। স্বামিজীর পদাঙ্ক আমরা অনায়াসে অনুসরণ করতে 
পারি।” 

এইভাবেই সেদিন বাঙালি যুবকের মনে একটা দিব্যোন্মাদন। জাগাইয়া 
তুলিয়াছিলেন নিবেদিতা ডন্‌ সোসাইটির আসর হইতে । তিনি যখন 

আবেগভরে বলিতেন--“আসল ভারতবর্ষকে যদি চিন্তে চাও আকবর 
ও অশোকের মত স্বপ্ন দেখ। বই পড়ে দেশপ্রেম শেখা যায় না। 
এ-প্রেম সমগ্র সত্তাকে আবিষ্ট করে রাখে । দেহের অস্থি-মজ্জায় 
এ-ভালবাসা। থাকা চাই,--নিংশ্বাস-প্রশ্বাসে সমস্ত ইন্ট্রিয় দিয়ে তার 
অন্নভব পাওয়া চাই”; কিংবা তিনি যখন বলিতেন, “তোমাদের 
ব্রহ্মচর্ধ হবে ক্ষত্রিয়ের ব্রন্মচর্য। এমন মানুষ চাই যার! রূঢ় বাস্তবের 
মাঝে তাল £কে দাড়িয়ে, আত্মবিসর্জনের মধ্যেই রুদ্রের দক্ষিণ 
মুখকে দেখতে পায়। তোমাদের আরাধ্যাদেবী ভারতমাতা””, তখন 
বাংলার স্তিমিত তারুণ্যে যে-প্রাণের সাড়া জাগিত তাহা ভাষায় 
বলিয়। বুঝা ইবার নহে, প্রাণ দিয়! অনুভব করিবার জিনিস । নিবেদিতার 
এক চরিতকার বলিয়াছেন--ডন্‌ সোসাইটি যেন একটি শতদল পদ্ম 
আর ভগিনী নিবেদিত। বিগ্যাদায়িনীরূপে এ পদ্মের উপর দীড়াইয়া 
আছেন। পাঁপড়িগুলি তাহার ছুই চরণ বেড়িয়া পড়িয়া আছে ।” 
শিল্পীর কল্পনাকে উদ্দীপ্ত করিবার মত এই মন্তব্যের মধ্যে কিছুমাত্র 
অত্যুক্তি নাই। এই ভ]বে ডন্‌ পত্রিকায় লিখিয়। এবং ডন সোসাইটিতে 
বক্তৃতা করিয়া নিবেদিতা তাহার গুরুর স্বদেশমন্ত্রের অগ্নিবাণী বাংলা 
তথা সমগ্র ভারতে ছড়াইয়া দিয়াছিলেন। এমন একটি ক্ষিপ্র 
কার্ধকুশল। শিষ্তা' যদি তিনি না রাখিয়া যাইতেন, তাহা হইলে 
বিবেকানন্দ আজ বাঙালী তথা ভারতবাসীর চিত্তে এমন স্থায়ী আসন 
লাভ করিতে পারিতেন কিনা সন্দেহ। এই দ্রিক দিয়া ভগিনী 
নিবেদিতার কার্ধাবলীর এঁতিহাসিক মূল্য যথেষ্ট । 

এই ডন সোসাইটির বৈঠকেই নিবেদিতা আরো একজনের সহিত 
পরিচিত হইলেন। তিনি উপাধ্যায় ব্রহ্ষবান্ধব। গুরুর মুখে 
নিবেদিতা শুনিয়াছিলেন যে, উপাধ্যায় যখন ভবানীচরণ বন্দ্যোপাধ্যায় 
ছিলেন তখন তাহারা একত্রে আখড়ায় লাঠি ও কুস্তী খেলিতেন। 

দুরন্ত, দামাল ভবানীচরণ জীবনের প্রথম হইতেই স্বদেশপ্রেমে ভরপুর 
ছিলেন। বনুভঙ্গিম চরিত্রের এই মানুষটির প্রতি নিবেদিত। তাই 
সহজেই আকুষ্ট হইয়াছিলেন। “বিংশ শতাব্দীর প্রথম দশকে 
উপাধ্যায়ের মত এরূপ তেজঃপূর্ণ অদ্ভুত জীবন বাংল দেশে ছুইটি 
দেখা যায় নাই। উনবিংশ শতাব্দীর দ্বিতীয়ার্ধে বাংলার মাটিতে ফে 
কয়জন দেশহিত-ব্রতী লোকনায়কের আবির্ভাবের ফলে পরবর্তী যুগে 
দেশের জনগণের মনে একটা! অদম্য বিপ্রব-প্রচেষ্টার সাহস উদ্দীপিত 
হইয়াছিল, উপাধ্যায় ব্রহ্মবান্ধব তাহাদেরই মধ্যে একজন এবং অনেক 
বিষয়ে অসাধারণ একজন ।” ধাহাদের লেখনী ও ক আশ্রয় করিয়া 
সেদিন বঙ্গজননী দেশের জনসাধারণকে জাগরণের যজ্ঞশালায় 
আহ্বান করিতে পারিয়াছিলেন, তাহাদের মধ্যে উপাধ্যায়ের একটি 
গৌরবময় স্থান ছিল। ভারতের শিক্ষিত জন-সাধারণের রাষ্ট্রচেতনার 
প্রথম গুরু যদি স্ুরেন্ত্রনাথ হন, তাহা হইলে বাংলার অতি সাধারণ 
এবং অশিক্ষিত জনগণের অর্থাৎ মুটে, মজুর, মুদীর রাষ্ট্রচেতনার প্রথম 
গুরু ছিলেন এই সন্যাসী উপাধ্যায়। এই দিক দিয়া ভারতের 
রাজনীতিতে টিলকের পরেই উপাধ্যায়। তাহার সন্ধ্যা" তাই 
বাংলার সংবাদপত্রের ইতিহাসে অমরত্ব লাভ করিয়াছে। ব্রন্মবান্ধব 
ও তাহার “সন্ধ্যা” এক এবং অভিন্ন । সেদিন স্বদেশী আন্দোলনের 
গ্রাককালে এই সন্ধ্যা জাতীয়তার ভাবধার। এমন স্ুললিত ও সহজবোধ্য 
বাংলায় প্রকাশ করিয়াছিল যে, বাংলার প্রত্যেক ঘরে, স্থদূর 
পল্লীগ্রামের কুটিরে কুটিরে তখন সন্ধ্যা, সমাদূত হইয়াছিল । 
সন্ধ্যার আসরে একসুতান বাজিত। শ্যামন্ুন্দর, বিপিনচন্দ্র, স্থুরেশচন্দ্ 
সমাঁজপততি, ব্রহ্মবান্ধব প্রভৃতির বলিষ্ঠ চিন্তা ও লেখনী এই একক্ুতান 
স্যর্টি করিয়াছিল। সন্ধ্যার ভেরী নিনাদে বাঙালি চমকিয়া উঠিল । 
বাংলাভাষায় আর কোনো পত্রিকা রাজশক্তিকে এমন ভাবে আঘাত 


১৪২ নিবেদিতা 


করিতে পারে নাই, যেমন করিতে পারিয়াছিল এই "সন্ধ্যা । “যাহা 
শুন, যাহা৷ শিখ, যাহা কর-_হিন্দু থাকিও, বাঙালি থাকিও 1” ইহাই 
উপাধ্যায়ের হৃদয়ের অন্তমিহিত কথা । 

“স্বদেশীর প্রজ্বলিত অবস্থায় উপাধ্যায়ের “সন্ধ্যা যাহ! করিল, সমাজের 
নিয়স্তরে যে আগুন জ্বালাইয়! দিল তাহা! ডন সোসাইটি বা ডন 
পত্রিকা পারে নাই । বিবেকানন্দের জ্বলন্ত. চিতা হইতে যে দুইটি 
অগ্রনিশিখা বাহির হইয়া আসিয়াছিল, তাহার একটি ভগিনী নিবেদিতা, 
আর একটি উপাধ্যায় ত্রহ্মবান্ধব। এই দুইটি যমজ অগ্নি-শিখাকে 
কখনে। পৃথক করিয়া কখনো! বা একত্র করিয়া দেখিলে বাংলার 
স্বদেশীযুগকে পুরাপুরি দেখ। যাইবে |” স্বামী বিবেকানন্দের মৃত্যুর 
ছয় মাসের মধ্যেই ত্রহ্মবান্ধব অক্সফোর্ড ও কেম্ত্রিজে বেদাস্তদর্শন 
সম্বন্ধে বক্তৃতা দিয়াছিলেন। 

রবীন্দ্রনাথ, উপাধ্যায়, বিপিনচন্দ্র ও নিবেদিতা সকলেই সেদিন সমস্বরে 
: রব তুলিয়াছিলেন_-“যাহা শুন, যাহা শিখ, যাহা কর- হিন্দু থাকিও, 
বাঙালি থাকিও |” বিবেকানন্দ তাহার অনেক আগেই জাতিকে এই 
কথা শুনাইয়া গিয়াছেন। দেখিতেছি, অর্ধশতাব্দী পরে সেই 
আহ্বান আজে! তাহার মূল্য হারায় নাই। 


॥ তেরো ॥ 


জুলাই মাসে স্বামিজীর মৃত্যুর পর নিবেদিতা প্রথমেই বিবেকানন্দ- 
প্রচারে অগ্রসর হইলেন । তাহার জীবনের “মিশন” ছিল বিবেকানন্দ, 
অন্য কিছু নয়। তাহার গুরু বিশ্ববিজয়ী বৈদাস্তিক সন্গযাসী, কিংবা 
তিনি রামকৃষ্ণের ভক্ত, এই ভাবে গতানুগতিক গুরুর মহিম! প্রচারের 
কথা নিবেদিতার আদৌ মনে হয় নাই । তাচছা? মনে হইতেও পারে 
না। নিবেদিতা বিবেকানন্দকে চিনিয়াছিলেন, বুঝিয়াছিলেন সত্য 
করিয়া । সন্ন্যাসী বিবেকানন্দের ভিতরে যে বিপ্রবী বিবেকানন্দ ছিল 
তাহারই সাম্যঘন আগ্নেয়রপ তিনি বাঁডাঁলির নিকট, ভারতবাসীর 
নিকট এইবার তুলিয়। ধরিতে চাহিলেন। সেই বিপ্লবী বিবেকানন্দ 
স্বদেশীযুগের উষার আহ্বান মাত্র করিয়া গিয়াছেন, এখন তাহার 
স্বদেশপ্রেমের জীবন্ত ভাবধারা ভারতবাসীর নিকট, বিশেষ করিয়া 
বাঙালির নিকট প্রচারিত হওয়। দরকার। গুরু কি সেই জন্যই 
তাহাকে রাখিয়া যান নাই? তাই বিবেকানন্দের মৃত্যুর অল্প দিনের 
মধ্যেই প্রথমে যশোরে এবং তারপর কলিকাতার এক জনসভায় 
নিবেদিত। স্বামিজী সম্পর্কে একটি ভাষণ দিলেন । সেই ভাষণে তিনি 
বিবেকানন্দকে একবারে মিশনের গণ্তীর বাহিরে আনিয়া বলিলেন-_ 
“স্বামিজীই আমার ধর্ম, আমার দেশহিতৈষণা সব-"*.**“ন্বামিজী 
আমাদের মহান্‌ জাতীয় নেতা।” ভারতবাসীর সহিত একাত্ম 
হইয়াই তিনি এই ঘোষণা করিলেন । 


১৪৪ নিবেদিতা! 


স্বামিজীর ভাবধার! প্রচারের উদ্দেশ্যেই নিবেদিতা প্রথমে কলিকাতায় 
বিবেকানন্দ সোসাইটি প্রতিষ্ঠা করিলেন। বিবেকানন্দকে ঠিকমত 
বুঝিবার এবং বুঝাইবার আগ্রহেই তাহার এই প্রচেষ্টা। এই 
সোসাইটির উদ্দেশ্ঠ বর্ণনা করিতে গিয়া নিবেদিতা বলিয়াছিলেন, 
“ভারতবর্ষ ও সমগ্র পৃথিবী ভ্রমণ ও পর্যবেক্ষণের কলে বিবেকানন্দের 
মনে যে বলিষ্ঠ জাতীয়তা-বোধের উদ্ভব হইয়াছে, তাহাই সর্বাগ্রে 
বুঝিতে হইবে এবং তাহা উপলদ্ধি করিবার জন্য এই সমিতির সভ্যদের 
প্রথম কর্তব্য হইবে ভারতের তীর্থে তীর্থে ভ্রমণ করা । এই ভাবে 
ভারতের প্রত্যক্ষ পরিচয় গ্রহণ করিবার পর স্বামিজীর গ্রস্থাবলী পাঠ 
করিতে হইবে এবং সেই সঙ্গে পৃথিবীর প্রাচীন যুগের বিভিন্ন দেশের 
ইতিহাস পড়িয়া মনের মধ্যে একটা ইতিহাসবোধ জাগ্রত করিতে 
হইবে। তারপর বঙমান যুগের চিন্তাধারার সঙ্গে পরিচিত হইবার জন্য 
সমাজ-বিজ্ঞানের পাঠ গ্রহণ করিতে হইবে । তাহা হইলেই আমরা 
মান্তুষ বিবেকানন্দকে পরিপূর্ণরূপে দেখিতে পাইব। “সমাজতন্ববাদী 
নিবেদিতা সেদিন এইন্ভাবে তাহার সমাজতন্ত্রবাদী গুরুর জীবনাদর্শকে 
ব্যাখ্যা করিয়া দেশের তরুণদের মনে যেভাঁবে বিবেকানন্দকে 
গ্রতিষ্ঠা করিতে চাহিয়াছিলেন, মনে হয় তাহার প্রয়োজন আজে? 
বিবেকানন্দের মৃত্যুর অর্ধশতাব্দীকাল পরেও, শেষ হয় নাই। 

গুরুর মৃত্যুর পর তাহার ছবিতে পুষ্পাথ্য নিবেদন করিয়া নিবেদিত। 
গুরুপুজা৷ করিয়া সময় কাটান নাই। এমন কি বিবেকানন্দের মৃত্যুর 
পর্‌ “তিনি শুধু বায়ু পরিবর্তনের জন্য ভার্ত ভ্রমণে বাহির হন নাই। 
এক দিব্য প্রেরণার দ্বার। পরিচালিত হইয়া ঝড়ের মত বেগে তিনি 
এই বিস্তীর্ণ দেশের এক প্রীস্ত হইতে অপর. প্রান্তে ছুটিয়া. গেলেন। 
উত্তর ও দক্ষিণ ভারতের প্রধান প্রধান শহরগুলিতে অনেক দেশ- 
বিখ্যাত নেতাদের সহিত পরিচিত হইলেন। অনেক সভাসমিতিতে 


নিবেদিত! ১৪৫ 


উত্তেজনাপূর্ণ জালাময়ী বন্তৃতা দিলেন । পরাধীনতার জাল! বুঝাইয়া 
দিলেন ; স্বাধীনতার স্পৃহা! জাগ্রত করিতে চেষ্টা করিলেন। তিনি 
বেদান্তের মোক্ষ প্রচার করিলেন না, সংসার মায়া ও মিথ্যা এ কথাও 
বলিলেন না । তুরীয়ানন্দ লাভ তাহার বক্তৃতার বিষয়বস্তু ছিল না ।” 
এইভাবেই তিনি বিবেকানন্দকে জাতির নিকট জীবন্ত করিয়া তুলিয়। 
ধরিয়াছিলেন। এ কাজ তিনি ভিন্ন আর কেহই করিতে পারিত না । 
জাতীয়তার যে অগ্নিমন্ত্রে বিবেকানন্দ কন্যাকে দীক্ষা দিয়া গিয়াছিলেন, 
নিবেদিতা তাহা সমস্ত অন্তর দিয়াই গ্রহণ করিয়াছিলেন। বিবেকানন্দ 
নাই, কিন্তু তাহার আদর্শ রহিয়াছে । সেই আদর্শকে তাহার 
স্বদেশবাসীর সম্মুখে উজ্জল করিয়া ধরিয়া তুলিবার মধ্যেই নিবেদিতা 
যেন তাহার জীবনের সার্থকতা খুঁজিয়া পাইলেন । গুরুর জাতীয়তার 
সেই আদর্শকেই ভাষা দিয়া, রূপ দিয়া তিনি দেশে-দেশাস্তরে বক্তৃতা 
করিতে লাগিলেন। বৈচিত্র্যের মধ্যে তাহার গুরু ভারতের যে অখণ্ড 
এক্যকে আবিষ্কার করিয়াছিলেন, নিবেদিতা সেই এঁক্যের উপর 
ভিত্তি করিয়াই ভারতের জাতীয়তাকে প্রতিষ্ঠিত করিতে অগ্রসর 
হইলেন। 

নিবেদিতার এই কার্ষের প্রতি ভারতবাসীর দৃষ্টি আকর্ষণ করিয়। 
ভারত-প্রেমিক কাকুজা ওকাকুরাও সেই সময় সকলকে দৃপ্ত কণ্ঠে 
বলিয়া বেড়াইলেন-“যদিও বিবেকানন্দের মৃত্যু হইয়াছে, তথাপি 
তিনি তাহার মানসকন্া নিবেদিতাকে রাখিয়া গিয়াছেন তোমাদিগকে 
পরিচালনা করিবার জন্য । তোমরা অবশ্যই তাহার কথা শুনিবে। 
তাহার চারিদিকে আসিয়া দলে দলে সঙ্ঘবদ্ধ হইবে ।” সেই স্ুরে 
সুর মিলাইয়া নিবেদিতাঁও এই ঘোঁষণা করিলেন--“আঁমার জীবনের 
ব্রত এই জাতিকে জাগ্রত করা” 

১০ 


১৪৬ নিবেদিতা 


নিবেদিতার বিবেকানন্দ-প্রচারের পিছনে আরে! একটি নিগুঢ় কারণ 
ছিল। বিবেকানন্দের মৃত্যুর পরে সারা ভারতের সংবাদপত্রে যে রকম 
স্বতংস্ফুর্ত শোকের প্লাবন বহিয়া গিয়াছিল, নিবেদিতা তাহ। লক্ষ্য 
করিয়াছিলেন। কিন্তু সেই সঙ্গে তিনি ইহাও লক্ষ্য করিলেন যে, 
যে-উদ্দীপনা» যে-উৎসাহ লইয়া স্বামিজী নিদ্রিত ভারতকে জাগাইতে 
চাহিয়াছিলেন, তাহ যেন তাহার মৃত্যুর পর স্তিমিত হইয়া আসিল । 
ভারতের প্রাণের কথা ধাহার কণ্ে বঙ্কার তুলিত, ধাহার জীবনদর্শন 
জীবনের নূতন মূল্যবোধ স্থষ্টি করিয়া গিয়াছে, সেই বীর্ধবান ব্বদেশ- 
প্রেমিক সন্গ্যাসীর জীবনের স্বপ্ন ও সাধনা যেন শুন্যে বিলীন হইতে 
চলিয়াছে। শোকে মুহামান “মিশন তো৷ বিবেকানন্দের সমাজতন্ত্রবাদ 
ও স্বদেশপ্রেমকে স্বীকারই করিল না৷ এবং সেই দিক দিয়া “মিশন? 
তাহাকে প্রচার করিতেও অগ্রসর হইল নাী। রক্ষণশীল ভারতের 
বুকে জাতিবর্ণ-নিবিশেষে পারস্পরিক সহযোগিতা আনিবার জন্, 
বিবেকানন্দ যে-আন্দোলনের স্থৃ্টি করিয়া গিয়াছেন, তাহ ভিন্নমুখী 
হইতে চলিয়াছে. দেখিয়া নিবেদিতা বিচলিত হইলেন। তাহার 
উপর, বিবেকানন্দ সম্পর্কে দেশের মধ্যে তখনও নানা লোকের 
নানা মত। সমাজ ও ধর্ম-সং-স্কারকের উপর কেহ তাহাকে যেন 
স্থান দিতেই চাহে না। নিবেদিতা গভীরভাবে এই' সব চিন্তা 
করিলেন। বুঝিলেন এখন প্রয়োজন বিবেকানন্দের জীবনী ও বাণীর 
বিশ্লেষণ ও প্রচার । উজ্জল স্বপ্ন চক্ষে লইয়। নিবেদিতা তাই ভারতের 
জনসমাজের দ্বারে দ্বারে বিবেকানন্দের স্বদেশপ্রেমের বাণী পৌছাইয়া 
দিতে চাহিলেন | 

একদিন। গভীর রাত্রে মাদ্রাজের “হিন্দু' পত্রিকার জন্য বিবেকানন্দ 
সম্পর্কে একটি প্রবন্ধ লিখিয়া শেষ করিলেন নিবেদিতা। প্রবন্ধের 
বিষয়, “জাতীয় জীবনে বিবেকানন্দ” | প্রবন্ধটি শেষ করিয়া টেবিলের 


নিবেদিতা ১৪৭ 


উপর রাখিয়। দিবার সময় স্বামিজীর ফটোখানি তাহার চক্ষে পড়িল । 
একদা এই ফটোখানি বিবেকানন্দ নিজে হাতে করিয়। দিবার সময়ে 
নিবেদিতাকে বলিয়াছিলেন £ “ভারতের পুনরুখানকল্পে তোমার সেবা 
যেন সার্থক হয়।” গুরুর ছবিখানির দিকে তাকাইয়া নিবেদিতার 
এই কথা আজ বিশেষ করিয়া মনে পড়িল। সেই সঙ্গে তাহার 
দৃট প্রত্যয় হইল যে, গুরুর জীবনব্রতের উত্তরাধিকারিণী তিনি, 
বিবেকানন্দের মানসকন্তা' তিনি । তিনি থাকিতে বিবেকানন্দ বিস্মৃত 
হইবেন, কিংবা তাহার আদর্শ ঠিকমত প্রচারিত হইবে না, এমন তো 
হইতে পারে না । : 

অতঃপর নিবেদিত। নবীন উদ্মে বিবেকানন্দ প্রচারে অগ্রসর হইলেন । 
ইহার পর ১৯০২ সালের অক্টোবরে নিবেদিত। বাহির হইয়া 
পড়িলেন। সঙ্গে চলিলেন স্বামিজীর বিশ্বস্ত শিষ্য সদানন্দ। 
সদানন্দের নীরব পরিচর্ধা নিবেদিতার ছুঃখকষ্টের অনেকখানি 
লাঘব করিত। নিবেদিতার তত্বাবধানের ভার স্বামিজী প্রথম হইতেই 
সদানন্দের উপর দিয়াছিলেন। তিনি ছিলেন নিবেদিতার দেহরক্ষী । 
তাহার সহোদরতৃল্য | | 
একে একে লাহোর, বোস্বাই, পুণা, গুজরাট, সুরা, আমেদাবাদ, 
নাগপুর প্রভৃতি স্থানে প্রায় ছুই মাস কাল নিবেদিতা ভ্রমণ করিলেন 
এবং অক্লান্তভাবে বক্তৃত। করিলেন । জবত্র বিষয় একই--বিবেকানন্দ 
আর বিবেকানন্দের স্বদেশপ্রেম । সর্বত্রই বলিলেন ঃ “ম্বামিজীর 
মধ্যে একাধারে লোকোত্তর আধ্যাত্মিকতা আর বিপুল দেশপ্রেমের 
অভিব্যক্তি ঘটিয়াছিল। এমন স্বদেশহিতৈষী পৃথিবীতে বড় একট? 
জন্মায় নাই। দেশের প্রাচীন সংস্কৃতি যখন স্তিমিত হইয়! 
পড়িয়াছে, সেই ক্ষণেই তিনি আসিলেন। নূতনকে তিনি যেমন 
বরণ করিয়া লইয়াছিলেন, আবার তেমনই তিনি ছিলেন 


১৪৮ নিবেদিতা 


পুরাতনের নৈষ্ঠিক পুজারী। ভারতের নিয়াঁতি তাহারই ভিতর 
সার্থকতা লাভ করিয়াছে । তাহার সমগ্র জীবন অতিবাহিত 
হইয়াছে হিন্দুধর্মের একটি সার্বজনীন ভূমিকার সন্ধানে ।."বীর্ষের 
মন্্ই তিনি শুনাইয়া গিয়াছেন। বলিয়া গিয়াছেন-_-দেশের আশা 
তাহার নিজের মধ্যেই । তাহার স্বপ্নের ভারত ভাবীকালের গর্ভে । 
ছঃখবেদনার কষাঘাতে যে নবচেতনা আজ উদ্ধদ্ধ হইয়াছে, এক 
দীর্ঘ বিবর্তনের ইহা শুধু প্রথম পর্ব। দেশের অতীত আদর্শ 
ও পরিবেশ হইতে নিজের মধ্যেই. নিজের জীবনকে ভারত নৃতন 
করিয়া আবিষ্কার করিবে--পরের অনুকরণ করিয়া নহে। একটি 
কথাই বলিবার ছিল স্বামিজীর, বারংবার তিনি একটি বাণীই 
দিয়। গিয়াছেন, উত্তিষিত ! জাগ্রত! সংগ্রাম করিয়া চলো, লক্ষ্যে 
না পৌছান পর্যন্ত থামিবে না” 


এই সময়েই নিবেদিতা বরোদীয় অরবিন্দ ঘোষ ও নাগপুরে বালগঙ্গাধর 
তিলকের সহিত পরিচিত হইলেন। নিবেদিত! জানিতেন মহারাষ্ট্র 
কেশরী তিলক স্বামী বিবেকানন্দের একজন বিশেষ অনুরাগী । আর 
স্বামিজীও তিলকের নিক দেশপ্রেমের অনুরাগী ছিলেন। এই 
ভাবে দেশ-দেশীস্তরে বিবেকানন্দের সংগ্রামী আদর্শ প্রচার করিয়। 
নিবেদিত ভারতের জনসাধারণের হৃদয় জয় করিলেন । “সমাজের 
নানা সম্প্রদায়ের লোকের সহিত কথ। বলিলেন, বহু রঙ্গমঞ্চে ভাষণ 
দ্িলেন( তিলক কাগজে-কাগজে ভাষণের দীর্ঘ বিবরণী পাঠাইতে 
লাগিলেন।” ছাত্ররা আসিয়া! জিজ্ঞাসা করে--“আমরা কি করিব ?” 
নিবেদিতা উত্তর দেন--“যে ভাবেই পার মুক্ত মন লইয়া ভারতবর্ষের 
সেবা কর ।” 

_ইন্থার পর দক্ষিণ ভারত হইতে আহ্বান আসিল । 


নিবেদিতা ১৪৯ 


নিবেদিতা মাদ্রাজ চলিলেন। 

পথে কয়েক দিনের জন্য ভূবনেশ্বরে থামিলেন। 

শিবময় পুরী এই ভুবনেশ্বর । উদয়গিরির শিখরে উঠিয়া নিবেদিতার 
সে কী আনন্দ! সমগ্র একটি পাহাড় কাটিয়া নিমিত হইয়াছে 
মন্দিরের পর মন্দির, আর স্তস্তগুলি এক-একটি প্রস্তরের তৈরী । 
নিবেদিতা সঙ্গীদের বলিলেন--ইহাই তো! ভারতবর্ষের প্রত্যক্ষ 
ইতিহাস ।” 


মাদ্রাজ । 

নিবেদিতা গুরুর মুখে কতদিন শুনিয়াছেন দক্ষিণ ভারতের প্রতি 
তাহার গভীর ভালবাসার কথা । বিবেকানন্দ বলিতেন_-“এই 
মহাদেশের বুদ্ধির ক্ষেত্র উত্তর-ভারত, আর দাক্ষিণাত্য ইহার হৃদয় । 
যেন এক বিরাট পাষাণ-প্রতিমা দৃপ্ত মহিমায় রহস্তগতীর 
দৃষ্টিতে তাকাইয়া আছে পূর্বাপর তোয়নিধির দিকে 1” 

সেই দক্ষিণ-ভারতের ভূমিতে পদার্পণ করিয়া নিবেদিতার মনে পড়িল, 
ভারতের মধ্যে বিবেকানন্দকে সবপ্রথমে স্বীকার করিয়া লইবাঁর 
সৌভাগ্য এই মাদ্রাজেরই হইয়াছিল। সেই অকুগ্ স্বীকৃতি 
নিবেদিতাও লাভ করিলেন এখানে । এখানেও তিনি বিবেকানন্দের 
আদর্শ প্রচার করিয়া বন্থু বক্তৃতা করিলেন এবং বিবেকানন্দ 
সোসাইটির পত্তন করিলেন। ভারতের নান! কেন্দ্রে এই রকম 
সোসাইটি প্রতিষ্ঠ করিবার পরিকল্পনা ছিল নিবেদিতার। দক্ষিণ- 
ভারতের মন্দির, মন্দিরের স্থাপত্য, এখানকার জীবনধারা, নর- 
নারীর ধর্মভাঁব, আচার-ব্যবহার-__-সব কিছুর মধ্যেই তিনি উদ্দীপন। 
খুঁজিয়া পাইলেন। মন্দিরে মন্দিরে চন্দন-তিলক-চচিত পুজারী 
ব্রাহ্মণের স্তোত্রপাঠ, বাতাসে ধুপধুনা, ঘ্ৃত-প্রদীপ আর ফুলের 


১৫০ নিবেদিতা 


সুভ্রাণ, ব্রাঙ্গণ বালকের শান্ত্রপাঠ--এই সব দেখিয়া নিবেদিতা 
যারপর নাই তৃপ্ত ও মুগ্ধ হইলেন । 


১৯০২ সাল। অক্টোবর মাস। স্থান_বরোদা । 

নিবেদিতা উত্তর-ভারত ভ্রমণ করিয়া অবশেষে বরোদায় আসিয়া 
পৌছিলেন। 

উদ্দেশ্-_অরবিন্ব ঘোষের সহিত সাক্ষাৎ করা । বাংলায় থাকিতেই 
নিবেদিতা এই অদ্ভুত-চরিত্রের মানুষটির কথা নানামুখে শুনিয়া" 
ছিলেন। শুনিয়া অবধি তাহার কৌতৃহল হয়-ন্বদেশপ্রেমে ভরপুর 
কেমন সেই মানুষ যিনি শৈশব হইতে সুদীর্ঘ চৌদ্দ বৎসর কাল 
ইংলগড প্রতিভাদীপ্ড জীবন অতিবাহিত করিয়াছেন এবং পাশ্চাত্য 
শিক্ষায় শিক্ষিত হইয়াও যিনি অস্তরে-বাহিরে, বেশভূষায়, কার্ষে ও 
চিন্তায় খাটি ভারতীয়ই আছেন। এই অরবিন্দের সহিত নিবেদিতার 
সাক্ষাৎ তাহার জীবনে আর একটি স্মরণীয় ঘটনা যেমন স্মরণীয় 
ঘটন] লগ্নে স্বামিজীর সহিত তাহার সেই প্রথম সাক্ষাৎ । 
বিবেকানন্দের সহিত সাক্ষাতের ফলে মার্গীরেট নিবেদিতা হইয়া 
ছিলেন আর অরবিন্দের সহিত সাক্ষাতের ফলে নিবেদিতা বাংলার 
আসন্ন বিপ্লবের যোগ্য নায়িকারপে আত্মপ্রকাশ করিলেন । আদর্শ 
বাদী বিপ্লবী অরবিন্দের সহিত বাস্তব-পন্থী বিপ্লবী নিবেদিতার এই 
সাক্ষাৎ যে ইতিহাসেরই অভিপ্রেত পরবর্তী কালের ইতিহাসই 
তাহা প্রমাণ করিয়া দিয়াছে । 

“অরবিন্দ ও নিবেদিতা এই ছুই মহাবিপ্লবী যেদিন বরোদায় পরস্পর 
মিলিত হইলেন, বাংলার ইতিহাসে সেইদিনই এক নূতন অধ্যায়ের 
সৃত্রপাঁত হইল।” কিন্তু তাহার পূর্বে আমাদের জানিয়া রাখা দরকার 
যে, নিবেদিতার সহিত প্রথম সাক্ষাতের সময় কোন্‌ পটভূমির উপর 

অরবিন্দ ফাড়াইয়াছিলেন। “১৯০২ সালে স্বামী বিবেকানন্দের 
তিরোধানের পর সমস্ত বাংলাদেশ শোকে মুহামান হইয়া পড়িল। 
বরোদায় গ্রীঅরবিন্দের নিকট যখন এই সংবাদ পৌছিল, তখন তিনি 
বুঝিলেন, বাংলার শিয়রে যিনি জাগ্রত প্রহরীর মত ছিলেন এবং 
ধাহার কার্য সবেমাত্র শুরু হইয়াছিল সেই কর্মযোগী বেদাস্তকেশরী 
স্বামী বিবেকানন্দের মৃত্যুর পর বাংলাকে পথ দেখাইবার আর কেহ 
নাই। বিবেকানন্দের ভাবধারা, তাহার বৈপ্লবিক আদর্শ, তাহার 
স্বদেশপ্রেম অরবিন্দের তরুণ চিন্তে গভীর রেখাপাত করিয়াছিল । 
সন্যাঁসী হইয়াও এই মানুষটির স্রগভীর দেশাত্মবোধ দেখিয়া অরবিন্দ 
বুঝিয়াছিলেন, জাতির সম্মুখে এই জীবন্ত আদর্শ যতদিন থাকিবে 
ততদিন বাংলার পক্ষে নিরাশ হইবার কিছুই নাই। কিন্তু তাহার 
আকন্সিক তিরোধান সুদূর প্রবাসে অরবিন্দকেও মুহামান করিয়া 
দিল। বাংলার ভবিষ্যৎ ভাবিয়। তিনি উদ্বিগ্ন হইলেন ।” বিবেকানন্দ 
যে অরবিন্দের প্রিয় আদর্শ ছিলেন তাহা! তাহার নিজের কথাতেই 
প্রকাশ পাইয়াছে £ “বিরাট প্রাণপুরুষ বলিয়া যদি কাহাকেও স্বীকার 
করা যায়, তবে তিনি একমাত্র বিবেকানন্দ-_নর-কেশরী বিবেকানন্দ । 
আমর! দেখিয়াছি তাহার প্রভাব আজে প্রবলভাবে কাক্ধ করিতেছে । 
সেই প্রভাব ভারতের আত্মাকে আলোড়িত করিয়াছে । আমর! 
বলিব ঃ বিবেকানন্দ এখনও বাঁচিয়া আছেন, তাহার দেশজননীর 
আত্মায় দেশজননীর সন্তানদের আত্মায় |” 

নিবেদিতার কথাও অরবিন্দের কর্ণে গিয়া পৌছিয়াছে। ভারতের 
মাটিতে এই আইরিশ অগ্নিশিখাটির কার্ধকলাপ তিনি বরোদায় 
বসিয়াই লক্ষ্য করিতেছিলেন এবং লোকমুখে বিবেকানন্দের এই 
বিছৃষী শিষ্যাটি সম্পর্কে যে-সব কথ শুনিয়'ছেন তাহাতে অরবিন্দের 
মন নিবেদিতার প্রতি সহজেই আকৃষ্ট হইল। অরবিন্দের বৈপ্লবিক 

মন নিবেদিতার বৈপ্লবিক মনকে নিঃশবে আকর্ষণ করিল। তাহার 
বৈপ্লবিক চিন্তাধার! ঠিক সেই মুহূর্তে নিবেদিতার বৈপ্লবিক ভাঁবধারার 
সহিত মিলিবার জন্য অধীর আগ্রহে অপেক্ষা করিতেছিল। বাংলার 
রাজনীতিতে সশস্ত্র বিপ্লব যখন অদূরে অপেক্ষা করিতেছে ইতিহাসের 
ঠিক সেই শুভক্ষণেই অরবিন্দের সহিত নিবেদিতার সাক্ষাৎ হইল। 
“ইন্দুপ্রকাশ” পত্রিকায় অরবিন্দের কয়েকটি রাজনৈতিক প্রাবন্থ 
প্রকাশিত হইয়াছিল। মাত্র কয়েকটি প্রবন্ধেই চারিদিকে একটা 
সাড়। পরিয়া গিয়াছিল। যৌবনদৃণ্ত জ্বালাময়ী ও তীক্ষধার অপূর্ব 
চিন্তাসম্বলিত সেইসব প্রবন্ধ পাঠ করিয়াই নিবেদিত স্পষ্টই বুঝিলেন, 
বিবেকানন্দের মৃত্যু হয় নাই, তিনি বরোদ রাঁজ-কলেজের এই 
শাস্তশি্ট ও অপেক্ষাকৃত স্বল্পপরিচিত অধ্যাপকটির চিন্তার মধ্যে 
বাঁচিয়া আছেন। দূর হইতেই নিবেদিতা অরবিন্দের নীরব দেশপ্রেমের 
পরিচয় পাইয়া বুঝিলেন ইনিই ইতিহাসের সেই চিহ্িত মানুষ যিনি 
বাঙালিকে বিপ্লবের অগ্নিমন্ত্রে দক্ষ! দিবেন । বাংলার বিপ্লবের ভাবী 
দীক্ষাগুরুর সহিত বাংলার বিপ্লবের ভাবী শিক্ষাগ্ুরুর এই মিলন যে 
ইতিহাসেরই অভিপ্রেত, তাহাতে বিন্দুমাত্র সংশয় নাই। 

নিবেদিতাঁর সহিত অরবিন্দের এই সাক্ষাৎ আরো একটি কারণে 
গুরুত্বপূর্ণ । নিবেদিতার এক চরিতকার তাই লিখিয়াছেন £ “বরোদা 
গিয়! শ্রীঅরবিন্দের সহিত প্রথম সাক্ষাতের সময়েই নিবেদিতা স্বামী 
বিবেকানন্দের রাজযোগ তাহাকে উপহার দেন। এবং এই রাজযোগ 
পড়িয়াই অরবিন্দ সর্বপ্রথম যোগের প্রতি আকৃষ্ট হন। বিবেকানন্দের 
যোগ নিবেদিতার হাত দিয়া! অরবিন্দে সংক্রামিত হয়।” বরোদায় 
আসিয়া অরবিন্দকে প্রথম দেখিয়াই নিবেদিতাঁর মনে হইল--সেই 
একজনকে তিনি দেখিয়াছিলেন, তাহার গুরু বিবেকানন্দকে আর 
এই আরেকজনকে দেখিলেন ; শীস্ত-শিষ্ট, নির্বাক ও নিস্পৃহ এই 

অরবিন্দও যেন ঠিক সেই রকমই যোগী, তপন্থী, সর্বত্যাগী সন্গ্যাসী,-- 
ইহারও দৃষ্টি সেই রকম অন্তমূ্ধী। 

বরোদার শান্তিপূর্ণ পরিবেশের মধ্যে বসিয়াই অরবিন্দ দেশসাঁতৃকার 
বোধনের আয়োজনে নিমগ্ন ছিলেন। তখনকার অবস্থায় কি করিয়া 
তাহা সম্ভব হইবে? ইংরেজের পুর্ণ কবলে তখনকার ভারত, 
তাহার দর্পে দেশ গ্রকম্পিত। বিদেশীকে তাড়াইবার শেষ চেষ্টা 
হইয়াছে প্রায় চল্লিশ বৎসর পূর্বে; তাহার পরে দেশ মুহামান। 
কংগ্রেস প্রতিষ্ঠিত হইয়াছে, রাজনীতিক জড়তা কিছু পরিমাণে দূর 
হইয়াছে, কিন্তু দেশের অতি সামান্য অংশের উপর উহার প্রভাব। 
দেশের প্রাণ তো! জাগে নাই; কি করিয়া জাতিকে জাগান যায় 
ইহাই ছিল মৌন, শান্ত, তপন্বী অরবিন্দের ধ্যান-জ্ঞান। বরোদায় 
আসিবার অব্যবহিত কাল পরেই অরবিন্দ সাত মাস কাল ধরিয়। 
€ ১৮৯৩) বোস্বাইয়ের ইংরেজী-সাপ্তাহিক “ইন্দুপ্রকাশ”-এ সাতটি 
ধারাবাহিক রাজনৈতিক প্রবন্ধ লিখিলেন। এই পত্রিকার সম্পাদক 
ছিলেন তাহারই কেন্তিজের সহপাী ও বন্ধু কে. জি. দেশপাপ্ডে। 
এইসব রাজনৈতিক প্রবন্ধে কংগ্রেসের আবেদন-নিবেদন মূলক নীতির 
তীব্র সমালোচনার ভিতর দিয়া অরবিন্দের অপুর দেশপ্রেম এবং 
তরুণন্ৃদয়-নিহিত অন্তরাগ্নি ফুটিয়া উঠিত। মধ্যপন্থী কংগ্রেসী 
নেতারা সন্ত্ন্থ হইয়া পড়িলেন। তাহারা এই সমালোচনা সহ 
করিতে পারিলেন না । অরবিন্দের লেখ! বন্ধ হইল। লেখা বন্ধ 
হইল, কিন্তু ভারতকে স্বাধীন করিবার কাজ বন্ধ হইল না। 

ইহার কয়েক বংসর পরেই অরবিন্দ স্বাধীনতা সংগ্রামের কর্মপ্রণালী 
নিরূপণ করিলেন এবং স্বয়ং এই কাজে ব্রতী হইলেন। তাহার 
ধারণ! হইল, জাতীয় সংগ্রামকে ত্রিধারায় পরিচালিত করিতে হইবে । 
একদিকে গুপ্ত সমিতি গঠন দ্বারা বিদ্রোহমূলক আদর্শ প্রচার করিতে 

হইবে এবং জাতিকে সশস্ত্র বিদ্রোহের জন্য প্রস্তুত করিতে -হইবে। 
অপর দিকে প্রকাশ্য প্রচার দ্বারা জাতিকে পূর্ণ স্বাধীনতার আদর্শে 
উদ্বুদ্ধ করিতে হইবে। তৃতীয় পন্থা হইবে, প্রকাশ্ভাবে জনসঙ্ঘ 
গঠন করা, যাঁহা সাহসিকতার সহিত সরকারের বিরোধিতা করিবে, 
এবং বৈদেশিক শাসনের ভিত্তি শিথিল করিবে অসহযোগ ও নিক্ষিয় 
প্রতিরোধ দ্বারা। বল! বাহুল্য, ইংলণ্ডে থাকিবার সময়ে দূর্ধর্ষ 
ইংরেজ-শক্তির বিরুদ্ধে ক্ষুত্র আইরিশ জাতির মুক্তিসংগ্রাম হইতে সেই 
কিশোর বয়সেই অরবিন্দ বিপ্রবের প্রেরণা লীভ করিয়া ভারতে 
ফিরিয়াছিলেন। আইরিশ স্বাধীনতা সংগ্রামের অন্যতম নায়ক 
পার্ণেলের বীরত্বে অনুপ্রাণিত হইয়া লণ্ডনে থাকিবার সময়েই কিশোর 
অরবিন্দ একটি পার্ণেল-প্রশস্তি রচনা করিয়াছিলেন । 

ভারতে ইংরেজ-বিদছ্বেষ মহারাষ্ট্র দেশেই প্রথম আত্ম-প্রকাশ 
করিয়াছিল। মারাঠা বিপ্লব আন্দোলনের নেতা ছিলেন চাপেকার 
ভ্রাতৃছয়--দামোদর হরি চাঁপেকার ও রামকৃষ্ণ হরি চাপেকার। 
তাহাদের একটি সমিতি ছিল যেখানে যুবকদলকে গোপনে সামরিক 
কৌশল শিক্ষা দেওয়া হইত। অরবিন্দ এই চাপেকার ভ্রাতৃযুগলের 
সম্পর্কে আসিয়। বিপ্লব ধর্মে দীক্ষিত হইলেন। 

বাংলাদেশে ব্যারিষ্টার প্রমথ মিত্র ম্যাটসিনী ও গ্যারিবল্ডীর 
জীবন হইতে অন্ধুপ্রেরণা লাভ করিয়া এবং মুখ্যতঃ ওকাকুরার 
ভতসনায় উদ্ধদ্ধ হইয়া বিপ্লবী অনুশীলন সমিতির প্রতিষ্ঠা করিয়াছেন । 
নিবেদিতা এই দলে যোগদান করিয়াছেন। প্রবাসে অরবিন্দের 
বিপ্লবে দীক্ষা লাভ এবং বাংলা দেশে অনুশীলন সমিতির প্রতিষ্ঠা 
__এই ছুইটি ঘটনা প্রায় সমসাময়িক। কিন্তু বাংলার এই 
প্রাথমিক বৈপ্লবিক উদ্ভমের কোনে! সংবাদ তখনো পর্যস্ত অরবিন্দের 
নিকট পৌছায় নাই। নিবেদিতাই এই বার্তা বহন করিয়া 


নিবেদিতা ১৫৫ 


বরোদায় অরবিন্দের নিকটে আসিলেন। নিবেদিতার সহিত 
সাক্ষাতের পূর্বে গুজরাটে সন্ত্রাসবাদীদের যে একটি গুপ্তচক্র ছিল, 
অরবিন্দ সেই গুণ্তচক্রের সহিতও সংশ্লিষ্ট হইয়া পড়েন এবং এ 
গুপ্রচক্রের সভাপতি ঠাকুর সাহেবের অনুপস্থিতিতে অরবিন্দের 
উপর ইহার কার্-পরিচালনার দায়িত্ব পড়িয়াছিল। ঠিক এই 
সময়েই (১৯০২ সালের প্রথম ভাগে) বরোদার গাইকোয়াডের 
দেহরক্ষী যতীন্দ্রনাথ বন্দ্যোপাধ্যায়কে অরবিন্দ বাংলাদেশে গুণ্ত- 
সমিতি প্রতিষ্ঠার জন্য কলিকাতায় পাঠাইয়াছেন। এই যতীক্দ্রনাথ 
অরবিন্দের সহায়তায় বরোদার সৈন্য বিভাগে পদাতিকরূপে 
প্রবেশ করিয়াছিলেন। তারপর তিনি নিজেও এই গুপ্ত-সমিতি 
প্রতিষ্ঠার ব্যাপারে গোপনে কলিকাতা আসিয়াছেন, এবং 
মেদিনীপুরে গিয়া হেমচন্দ্র কাননগুকে এক হাতে গীতা ও এক 
হাতে তলোয়ার দিয় গুপ্ত-সমিতির মন্ত্রে দীক্ষ। দিয়াছেন । 


ষ্টেশনে ধাহারা নিবেদিতাকে অভ্যর্থনা করিতে গিয়াছিলেন, 
তাহাদের মধ্যে অরবিন্দ ছিলেন। রমেশচন্দ্র দত্ত ষ্টেশনেই 
নিবেদিতার সঙ্গে অরবিন্দের পরিচয় করাইয়া দিলে ৷ এই 
অরবিন্দ ঘোষ! নিবেদিতার ছুই চক্ষু দশ চক্ষু হইয়া অরবিন্দকে 
দেখিতে লাগিল। ন্বল্পভাষী, শান্ত ও কৃশতন্থু এবং অত্যন্ত 
সাদাসিধ। পরিচ্ছদে সজ্জিত এই মানুষটি অরবিন্দ ঘোষ ! ইনি 
যে প্রচ্ছন্ন আগ্নেয়গিরি--নিবেদিতার মন বলিল। ইনি তো সাধারণ 
মানুষ নহেন_যুগে যুগে যাহারা দূরপ্রসারী জ্যোতিময় বার্তা 
লইয়া আসেন--ইমি সেই রকম একটি জ্যোতিষ্ক। যেন ত্বর্গের 
গ্রদীপ। ইনিই কেম্কি জে-পড়া অরবিন্দ ঘোষ ! ভাঁরত-আত্মার 
এক জীবন্ত বিগ্রহ নিবেদিতা দেখিয়াছিলেন তাহার গুরুর মধ্যে 


১৫৬ নিবেদিত! 


আজ আবার তাহারই বিস্মিত দৃষ্টির সম্মুখে আসিয়। দীড়াইয়াছেন 
ভারত-আত্বার আর একটি নবীন বিগ্রহ । পদ্মপলাশলোচন--কী 
যেন একটি অলৌকিক আলো আর আগুণ এর চক্ষু ছুইটির 
মধ্যে । দৃষ্টি চলিয়। যায় দূরের পারে। নিবেদ্িতার মনে হইল 
--আগামী দিনের ভারতের এবং পৃথিবীর মানুষের আশা-আকাজ্ফার 
বহুদূর-প্রসারী আলোকরশ্মি এই মানুষটি । অরবিন্দ তাই 
নিবেদিতাঁকে প্রবলভাবেই আকর্ষণ করিলেন । 


প্রথম সাক্ষাতেই নিবেদিতা অরবিন্দকে প্রশ্ন করিলেন-- “আপনি 
কি শক্তির উপাসক ?” অরবিন্দ ঈষৎ হাঁসিলেন, কিছু বলিলেন না। 

তারপর উভয়ের মধ্যে কথাবার্তা আরম্ত হইল নিরালায়, অরবিন্দের 
আবাসে। 

অরবিন্দ । আপনার দার্শনিক মতবাদ কি? 

নিবেদিতা । অদ্বৈত-বেদাস্ত। আপনার ? 

অরবিন্ত্1/-আমি লীলায় বিশ্বাস করি। আমার নিকট এই জগৎ 
সত্য । 

নিবেদিত দর্শনের আলোচনা এখন থাক। ক'লকাতা৷ আপনাকে 
চায়। বাংলাই আপনার উপযুক্ত স্থান । 

অরবিন্দ । না, আমি অস্তরালে থাকব । আমার কাজ মানুষ তৈরী 
করা । 

নিবেদিতা | বিপ্লব জন্ম নিতে চলেছে । বাংলাদেশে এর স্মচনা দেখে 
এসেছি । এখন দরকার নেতার। গুরুজীর নামে শপথ করছি, 
আমি আপনার পাশেই দ্রাড়াব। আপনি যা চান, আমিও তাই 
চাই। গৈরিক বাস আমার ছন্মবেশ । 

অরবিন্দ। আমি কি সত্যিই আপনার ওপর নির্ভর করতে পারি? 


নিবেদিতা ১৫৭ 


নিবেদিত। (প্রসারিত হস্তে )। নিশ্চয়ই । আপনি আমার ওপর 
ভর করতে পারেন। শুধু নির্ভর কেন_আমাকে আপনার বন্ধু 
বলেই গ্রহণ করতে পারেন । | 
অরবিন্দ। বেশ, লক্ষ্য যখন আমাদের এক, তখন আজ থেকে 
আমর! পরস্পরের বন্ধু হলাম । আনুন, আমরা প্রতিজ্ঞা করি যে, 
আজ থেকে ভারতবর্ষকে ইংরেজের অধীনতা৷ থেকে মুক্ত করাই হবে 
আমাদের কাজ । 
নিবেদিতা । হ্যা-আর সেই কাজ আমরা করবে একত্রে-_ 
পাশাপাশি ঈীডিয়ে । 
নিবেদিতাঁর সহিত আলাপ করিয়া অরবিন্দ বুঝিলেন, রামকৃষ্ণ যেমন 
বিবেকানন্দকে রাখিয়া গিয়াছিলেন, বিবেকানন্দ তেমনি রাখিয়া 
গিয়াছেন নিবেদিতাকে, তাহার সার্থক ও সুযোগ্য প্রতিনিধি হিসাবে । 
তারপর অরবিন্দ ইতিপূর্বে বাংল! দেশে যাইয়া গুপ্ত-সমিতির ঞ্প্রথম 
পবের যে উদ্বোধন করিয়াছেন, সে-কথা নিবেদিতাকে বলিলেন এবং 
কলিকাতায় ফিরিয়া নিবেদিতা এই সমিতিতে সম্পূর্ণ আত্মনিয়োগ 
করিলেন। 
বাংলায় তখন এখানে-ওখানে ছোট-ছোট বিপ্লবীদল গজাইয়। 
উঠিয়াছে। একটির সহিত আর একটির যোগ নাই। ইহাদের 
সংঘবদ্ধ করিয়া সুনিয়ুন্ত্রিত একটি সংস্থা গড়িয়। তুলিবার জন্য বাংলার 
বিপ্লবী নেতা প্রমথ মিত্রকে লইয়া অরবিন্দ পাঁচজন সদস্যের একটি 
সমিতি প্রতিষ্ঠা'করেন। এই পাঁচজনের একজন ছিলেন নিবেদিত! । 
বরোঁদায় এই সাক্ষাতের পর হইতেই নিবেদিতার রাজনৈতিক জীবনে 
বিবেকানন্দের পরেই প্রধান স্থান গ্রহণ করিলেন অরবিন্দ এবং 
এই সাক্ষাতের তিন বৎসর পরেই বাংলা দেশে যে-বিপ্লব দেখা দিল, 
তাহাতে এই দুইজনেই একত্রে ছুইটি গুরুত্বপূর্ণ ভূমিকায় অবতীর্ণ 


১৫৮ নিবেদিত! 


হইয়া ইতিহাস স্থষ্ট করেন। বিপ্লবের দীক্ষাগডরু হইলেন অরবিন্দ 
এবং শিক্ষাগ্ডর নিবেদিতা । এইভাবেই অব্ববিন্দ-নিবেদিতা দুইজনের 
যুগ্ন প্রচেষ্টায় বিবেকানন্দের বৈপ্লবিক আদর্শ সেদিন বাস্তবে রূপায়িত 
হইয়। উঠিয়াছিল। সে-কাহিনী যথাস্থানে বলিব । 


পূর্বেই উল্লেখ করিয়াছি যে, বরোদা হইতে কলিকাতা ফিরিয়! 
নিবেদিত। দক্ষিণ-ভারত ভ্রমণে বাহির হইলেন। মাদ্রাজ তাহাকে 
বিপুল অভ্যর্থনা জানাইল। সে-অভ্যর্থনায় ছিল শ্রদ্ধা ও বিস্ময়। 
বিস্ময়ের কারণ, অতি অল্প কালের মধ্যেই নিবেদিতার খ্যাতি ও 
প্রভাব সমস্ত ভারতবর্ষে ছড়াইয়া পড়িয়াছে। তাহার গুরুর সেই 
সেই ভবিষ্যদ্বাণী সফল হইয়াছে--“একদিন নিবেদিতার নামে সার! 
তারত মুখর হইয়া উঠিবে ।” নিবেদিতার নিভরঁকতা ও সাহসের জন্য 
অঝ্ধকেই তাহার প্রশংসা করিতে লাগিলেন, এবং সকলে মিলিয়৷ 
ব্যগ্রভাবে স্বামী বিবেকানন্দ সম্বন্ধে তাহাকে প্রশ্ন করিতে লাগিলেন । 
মাদ্রীজ হইতে বড়দিনের সময়ে নিবেদিতা উড়িষ্যার খণ্ডগিরিতে 
আঙ্গিলেন। এইখানে আসিয়া তিনি স্বামিজীর কয়েকটি সন্যাসী 
শিষ্তের সহিত রাত্রি যাপন করিলেন। প্রভূ যীশুধুষ্ট কবর হইতে 
উঠিয়া আসিয়াছিলেন_-বাইবেলের এই গল্পটি নিবেদিতা এইখানে 
সন্্যাসীদের নিকট পাঠ করিয়া বড়দিনের পুণ্য উৎসব যাপন 
করিলেন। খগ্ডগিরির পৰতগুহা ও চারিদিকের ভয়াল অরণ্যানীর 
মধ্যে তাহারাও যেন কাহার পদধ্বনি শুনিতে পাইলেন। ইহা কি 
স্বামী বিবেকানন্দেরই পদধ্বনি 1? নিবেদিতা অতিশয় বিহ্বলচিস্তে 
ইহার বর্ণন! দিয়াছেন £ 

“সন্ধ্যাকাল। আমরা একখানা জলন্ত মোট! কাঠের চারিধারে 
ঘাসের উপর বসিয়াছিলাম। আমাদের একপার্থে গুহ।'ও ক্ষোদিত 


নিবেদিতা ১৫৯ 


প্রস্তরবিশিষ্ট পর্বতগুলি উঠিয়াছে, আর চারিধারের সুপ্ত অরণ্যানী 
মারুত হিল্লোলে অস্পষ্ট শব্দ করিতেছে-..আমাঁদের সঙ্গে একখানি 
সেন্ট লিউক প্রণীত ঈশা-জীবনী ছিল-_তাহা হইতে দেবদূতত- 
গণের আবির্ভাবের কাহিনী পাঠ করা হইল। গল্পটি পড়িতে 
পড়িতে আমরা মাতিয়া গেলাম। একটির পর একটি করিয়! 
ঘটনা পড় হইয়! যাইতে লাগিল। এইবূপে সেই অদ্ভুত জীবনের 
সমগ্র অংশই আলোচিত হইল, তৎপরে মৃত্যু এবং সর্বশেষ 
পুনরুখান। গল্পটি আমাদের কানে এমন শুনাইতে লাগিল, যাহ! 
পূর্বে আর কখনো হয় নাই।:..খুষ্টের পুনরুখানের বর্ণনাটি আমাদের 
নিকট চিরকালের জন্য একটি আধ্যাত্মিক অনুভূতির বর্ণনারূপে 
স্থানলাভ করিল ।-*.আমরাও কি এরূপ এক পুনরাগমনের কিছু 
কিছু আভাস প্রাপ্ত হই নাই-যাহা পুর্বোক্ত ইতিহাসের সহিত 
মিলাইয়া দেখা যাইতে পারে? আমাদের আচার্যদেব স্বয়ং যাহা 
স্পষ্ট ভাষায় এবং জানিয়া শুনিয়া বলিয়াছিলেন, তাহা! সহসা 
'আমাদের মনে পড়িল, এবং তাহার অর্থও তখনি বুঝিতে 
পারিলাম-_-“জীবনে আমি অনেকবার পরলোকগত আত্মা সকলকে 
পুনরায় এ-জগতে আসিতে দেখিয়াছি ।৮***সেই রাত্রে খগুগিরির 
সেই সকল গুহা ও অরণ্যানীর মধ্যে বসিয়া খুষ্টানদিগের এই 
পুনরুথান-কাহিনী পড়িতে পড়িতে অন্থুভব করিলাম যে, আমাদের 
আচার্ধদেবের সত্তা আমাদের নিকট চিরকাল জ্বলম্ত-জাগ্রতভাবে 
সর্বদা আমাদের সঙ্গে রহিয়াছে ।” 


১৯০৩ সাল। জানুয়ারী মাস। স্থান-বেলুড় মঠ। সময়-_অপরাহু। 
স্বামী ত্রহ্মানন্দ ও নিবেদিতার মধ্যে কথা হইতেছিল। 
ব্রহ্মানন্দ। স্বামিজী আপনাকে এদেশে আনিয়াছিলেন কি জন্য ? 


১৬০ নিবেদিতা 


নিবেদিতা । কাজ করিবার জন্য । 

ব্রক্মানন্দ। কি কাজ? 

নিবেদিতা! আমার কাজ সর্বতোভাবে ভারতের সেবা করা । 

ব্রহ্মানন্দ। “হিন্দু” কাগজে আপনার মাদ্রাজ বক্তৃতার রিপোর্ট 

পড়িয়া মনে হইল খুব গরম গরম বক্তৃতা দিয়াছেন । 

নিবেদিতা । অআহাতে কি আপনার! ভয় পাইয়াছেন? 

ব্রহ্মানন্দ। ভয় ব্যক্তিগতভাবে নয়, ভয় মঠের জন্ত। এখনও 

আপনার নাম মঠের সহিত একটু জড়াইয়া রহিয়াছে । 

নিবেদিতা । তাহা হইলে আমাকে কি করিতে বলেন? 

ব্রঙ্মানন্দ। হয় আপনি রাজনীতি ছাড়,ন, না হয় আমাদিগকে 

ছাড়ন। এই ছুইয়ের একটি পথ আপনাকে লইতে হইবে । 

নিবেদিতা । কেন? গুরুজী তে। এমন কথা আমাকে বলিয়া যান 

নাই। 

ব্রহ্মানন্দ। কিন্তু কুলের কাজই কি আপনার পক্ষে যথেষ্ট নয়? 

নিবেদিতা । না। 7 

্রন্মাণিন্দ। আমাদের ভয় পাছে গভর্নমেন্টের দৃষ্টি পড়ে এই মঠের 

উপর। 

নিবেদিতা। হেতু? 

ত্রদ্মানন্দ। আপনার মাদ্রাজ বক্তৃতা । 

এইভাবে কিছুক্ষণ ছুইজনের মধ্যে কথাবার্ত। চলিবার পর, মুখে মুদ্ুতা 

ও হৃদয়ের দৃঢ়তা লইয়া নিবেদিতা স্বামী ব্রন্মানন্দকে বলিলেন-_ 

“আমি রাজনীতি ছাড়িতে পারিব না। আমি উহার সহিত একাত্ম 

হইয়া গিয়াছি। আমি বরং প্রাণত্যাগ করিব, তবু উহা ছাড়িব না” 
“এই প্রসঙ্গে নিবেদিতাঁর এক চরিতকার লিখিয়াছেন--"এই অল্প 

কয়টি কথার মধ্য 'দিয়া নিবেদিতা-চরিত্রের যে রূপ ফুটিল, 


নিবেদিতা! ১৬১ 


কোন চিত্রকর বা কোন ভাস্কর ইহ! অপেক্ষা অধিক দক্ষতার 
সহিত নিবেদিতা-চরিত্রকে অক্কিত করিতে পাঁরিত না। নিবেদিতাকে 
দেখিলাম একখানি কোযমুক্ত তঙ্বারী |” 

ব্রক্মানন্দ। তাহা হইলে আপনি এক কাজ করুন। একখানি 
খোলা চিঠি লিখিয়া কলিকাতার সব কাগজে ছাপাইয়া দ্রিন 
এবং আপনি চিঠিতে বলিয়! দিন যে, আপনি স্বেচ্ছায় মঠ 
ত্যাগ করিয়া যাইতেছেন । 

তাহাই হইল। কিন্তু বেলুড় মঠের সহিত সংশ্রব ছিন্ন হইলেও, 
নিবেদিতা রামকৃষ্ণ বাঁ বিবেকানন্দ ছুই জনের এক জনকেও কখনো 
ত্যাগ করেন নাই। দীক্ষার সময়ে গুর ষে পরিচয় তাহার 
ললাটে লিখিয়া দিয়া গিয়াছেন, তাহা তো মুছিবার নহে। তিনি 
রামকৃষ্ণ ও বিবেকানন্দের আশ্রিতা, একথা তিনি তাহার মৃত্যু 
পর্যন্ত একান্ত শ্রদ্ধার সহিত ঘোষণা করিতে পরাজুখ হন নাই। 
তিনি সর্বদাই আত্মপরিচয় দ্রিতেন এই বলিয়া--“সিষ্টার নিবেদিতা 
অব্‌ রামকৃষ্ণ এযাণ্ড বিবেকানন্দ ।” অর্থাৎ রামকৃষ্ণ-বিবেকানন্দের 
নিবেদিতা, রামকৃষ্ণ মিশনের নহে । তাহার এই নাম-ন্বাক্ষরটিও 
বিশেষ তাঁৎপর্ষপূর্ণ ; সে-কথা পরে বলিব। এই ঘটনার পর 
নিবেদিত স্কুলের জন্য সংগৃহীত টাকা-পয়সার হিসাব বুঝাইয়। 
দিয়া, মঠের সংশ্রব হইতে মুক্ত হইয়া তাহার ঈশ্দিত রাজনৈতিক 
কাষে মনোনিবেশ করিলেন । বি্ভালয় পরিচালনার সমস্ত দায়িত্ব 
অবশ্য নিবেদিতার উপরই রহিল । 


১৯ 


॥ চৌদ্দ ॥ 


১৯০৩ সাল। এপ্রিল মাস। 

নৃতন বাড়িতে স্কুল উঠিয়া আসিল। 

তিন বৎসর পূর্বেই বাগবাজারে নিবেদিতা সঙ্ঘ-জননী আর গুরুর 
আশীর্বাদ লইয়া জ্ঞানের যে প্রদীপ জালাইয়াছিলেন, সেই প্রদীপের 
আলোকরশ্মি ক্রমশঃ উজ্জলতর হইয়া বিস্তার লাভ করিতেছে। 
উপকরণের বিরলতা৷ লইয়া আরম্ভ হইলেও, বিদ্যালয়টি ক্রমশঃই 
জনপ্রিয়তা লাভ করিতেছিল। জগদীশচন্দ্র বস্তুর ভগ্মী লাবণ্যগ্রভা৷ 
বস্থ তাহার অগ্রজের নির্দেশে নিবেদিতার স্কুলে বিনা পারিশ্রামিকে 
শিক্ষয়িত্রীর কাজ করিতে আরম্ভ করিয়াছেন। স্কুলের ছাত্রীদের 
আসা-যাঁওয়ার “জন্য জগদীশচন্দ্র নিজে একখানি ঘোড়ার গাড়ি 
কিনিয়া দিয়াছেন। মিসেস ওলিবুল ও রামকৃষ্ণপুরের নবগোপাল 
ঘোষও স্বতঃপ্রণোদিত হইয়া স্কুলের জন্য অর্থ সাহায্য করিয়াছেন । 
পূর্বাপেক্ষা ছাত্রীসংখ্যাও বৃদ্ধি পাইয়াছে। পুরন্ত্রী ও বিধবাদিগের 
জন্য একটি গীতা-ক্লাস খোল! হইয়াছে । যোগীন-মা তাহাদের গীত! 
পড়াইবার ভার লইয়াছেন। সেলাইয়ের ক্লাসও আরম্ত হইয়াছে । 
বাগবাজারের হিন্দু সমাজ এখন তাহার এই প্রতিষ্ঠানের সহিত 
যথেষ্ট সহযোগিত! করিতেছেন। ভগিনী ক্রিষ্টিন পূর্বের শ্যায় তাহার 
সহজ নিষ্ঠ। ও তৎপরতা! লইয়! বিদ্যালয়ের কাজে নিবেদিতাঁকে 
সহায়তা করিতেছেন। নূত্তন স্কুল-গৃহের প্রবেশ-পথে বাহিরের 
দেয়ালে জাটা কাঠের একটি বোর্ড যখনই কোন পথচারীর দৃষ্টিতে 


নিবেদিতা ১৬৩ 


পড়িত, সে দেখিতে পাইত উহাতে লেখ! £ “ভগিনী-নিবাস। 
নারী-সমিতি-পাঠশালা-গ্রন্থাগার ।” ইহা! হইতেই সকলে বুঝিতে 
পারিত যে, এই বাড়িতে মেপ্রদের জন্য স্কুল আছে। সমিতি 
আছে এবং একটি গ্রন্থাগারও আছে । 

মধ্যে মধ্যে স্কুলের চত্বরে কথকতা হইত। নিবেদিতা পাড়ার 
সকলকে তাহাতে আমন্ত্রণ করিতেন । বিকালবেল। বন্ধ গাড়িতে 
পুরস্ত্রীরা আসিতেন, উঠানের পাশে সবুজ রঙের চিকের আড়ালে 
তাহারা বসিতেন। সকলেই অবগুঞনবতী। ছোট ছোট ছেলে- 
মেয়ের! বসিত উঠানের মাঝখানে । শালুতে মোড়া আর পত্রপুষ্পে 
সজ্জিত ছোট্ট একটি মঞ্চ। তার উপর জ্বলিতেছে একটি 
পেট্রোল ল্যাম্পের আলো'। কথকঠাকুর সেইখানে বসিয়া! কথকতা 
করিতেছেন । ঘণ্টার পর ঘণ্টা পুরাণের গল্প বলিতেছেন সুমধুর 
স্বরে, অভিনয়ের ভজিতে । সকলেই তন্ময় হইয়া শুনিতেছে। 
দীক্ষিত ব্রহ্মচারিণী নিবেদিতা এইভাবেই বাগবাজার পল্লীটি প্রাণময় 
করিয়া তুলিয়াছিলেন। গোঁড়া হিন্দুর বাড়ির মেয়েদের আসা- 
যাওয়! ক্রমে সহজ হইয়া উঠিল । নিবেদিতা সকলকেই আপন করিয়! 
লইয়াছেন। এখন আর কেহ তাহাকে ্লেচ্ছ বা মেমসাহেব মনে 
করিয়। দূরে সরিয়া থাকেন না; নিবেদিতার স্কুল-বাড়িতে আসিতে 
আর কাহারও সঙ্কোচ বোধ হয় না। এখন সকলেই বিশ্বাস করিয়া 
ছেলেমেয়ে পাঠায় এইখানে । নিবেদিতার নিকট জীবন-শিল্পের পাঠ 
লইতে-_মামুলি শিক্ষ। নয়। হিন্দুর আচারনিষ্ঠা বা ধর্মবোধ কিছুমাত্র 
কুন না করিয়া ছাত্রীদের মনের মধ্যে যাহাতে কিছু খাঁটি জিনিস 
দেওয়। যায়, নিবেদিত! সর্বদাই সেই চেষ্টা করিতেন। তাহাদের মনে 
আত্মবিকাশের একটি ইচ্ছা! জাগ্রত করিয়া তোলাই হইল তাহার 
প্রথম কাজ। এইভাবে তিনি বাগবাজারের রক্ষণশীল হিন্দুসমাজের 


১৬৪ নিবেদিতা 


হৃদয় জয় করিলেন__তাহার বিদ্যালয় অসস্তবকে সম্ভব করিয়া তুলিল ৷ 
অভিভাবকের সম্মতি লইয়াই নিবেদিতা বিদ্যালয়ে সকল বর্ণের 
ছাত্রীরা এক সঙ্গে পড়িতে আদসিত। দূর হইতে সবিস্ময়ে চাহিয়া 
সকলে বলিত--“নিবেদিতা যেন মা সরম্বতী, স্বর্গ হইতে নামিয়া 
আসিয়াছেন। তেমনি শুভ্রবর্ণ তেমনি নির্মল ছুইটি চক্ষের দৃষ্টি । 
আর কণ্ে কী মধু আর কী স্বচ্ছ সিগ্ধ দৃষ্টি তাহার চক্ষে 1” 

এই ভাবে নিবেদিতাকে কেন্দ্র করিয়া একটি বৃহৎ পরিবার দানা বাঁধিয়া 
উঠিতে লাগিল । রামপ্রসাদ কি চণ্ডীদাসের পদ গান করিতে করিতে 
সেলাইয়ের শিক্ষা দেওয়া হইত । মুখে গান, হাতে স্থাচ-সৃতা । 
দেয়ালের গায়ে বিলম্বিত ভারতবর্ষের মানচিত্র । মানচিত্র দেখিয়! 
ছাত্রীদের কল্পনা পাখ। মেলে । এই স্কুলবাড়ির আডিনা হইতে শহর, 
তারপর বাংলা দেশ, তারও পরে ভারতবর্ষ- ইহাদের মধ্যে কি যে 
সম্পর্ক তাহা নিবেদিত। ছাত্রীদের বুঝাইয়া দেন। ছাত্রীরা মধ্যভারতের 
নিবিড় অরণ্যের কালো বিন্বুগুলির উপর হাত বুলায়। নিবেদিতা? 
বলেন, এখানে দেবতারা আছেন। তাহারা অবাক হইয়। শোনে। 
হাত বুলাইয়৷ দেখে পাঞ্জাবের তপ্ত মরুভূমি । এ মানচিত্রকে সম্মুখে 
রাখিয়াই তাহারা যেন কনম্যাকুমারীকার শুভ্র বেলাতট আর পার্ধতীর 
প্রিয় বাসন্থান হিমগিরির চিরতুষার দেখিয়া আসে । শিক্ষার আসরে 
প্রার্থনা আর 'ভারতবর্ধ মন্ত্র জপ। এইভাবেই নিবেদিতা স্কুলে 
দেশীত্বৌধ আর বীরপুজার ভাব প্রবর্তন করা হয়। গুরু বলিয়া 
গিয়াছেন--“মেয়েরা আজ ভীরু হয়ে গেছে, এদের সিংহিনীর মত, 
তেজী করে তুলতে হবে ।” গুরুর এই আদেশকে সম্মুখে রাখিয়াই 
নিবেদিত। ছাত্রীদের গড়িয়! তুলিবার চেষ্টা করিতেন । ক 
বিদ্যালয়ের তহবিল. সংকীর্ণ হইয়া, আসে । উন্নতির জন্য আরো 
অর্থের প্রয়োজন । কিছু কিছু টাকা আসে আমেরিকান বান্ধবীদের, 


নিবেদিতা ১৬৫ 


নিকট হইতে ; লগ্ডনের সিসেম ক্লীবও তাহাকে অর্থ দিয়া মাঝে মাঝে 
সাহায্য করিতেছে । কলিকাতার অনেক উৎসাহী ধনী অগ্রসর হইয়।! 
আসেন বিদ্যালয়কে অর্থ সাহায্য ক্ররিতে। কিন্তু নিবেদিতা ঠিক 
করিয়াছিলেন বাহিরের লোকের দান তিনি লইবেন না। তাহার 
গুরুর নিষেধ ছিল। নিজের দায় তিনি নিজেই বহন করিবেন। 
ক্রমাগত লেখা আর ভাষণ দিয় যাহা উপার্জন করিতেন সেই অর্থে 
নিবেদিতা স্কুলটি চালাইতেন। স্কুলের জন্য তাই তাহার পরিশ্রমের 
অন্ত ছিল না-_সারাট1 দিনই তাহার নিজের ঘরে বসিয়া লেখাপড়ার 
কাজ লইয়া থাকিতেন। 

মাঝে মাঝে বাক্স হইতে স্বামিজীর একখানি পুরাতন চিঠি বাহির 
করিয়া নিবেদিতা পড়িতেন। চিঠিখানির তারিখ, ১২ই ফেব্রুয়ারী, 
১৯০২ সাল। কাশী হইতে বিবেকানন্দ নিবেদিতাকে লিখিতেছেন £ 
“তোমার মধ্যে সকল শক্তি সংহত হউক [ জগজ্জননী ম1 তোমার 
হাত ও মনকে চালন! করুন !:*রামকৃষ্ণের মধ্যে যদি কোনো সত্য 
থাকে, তবে তিনি নিশ্চয়ই তোমাকে এই কর্মক্ষেত্রে পরিচালনা 
করিবেন, যেমন তিনি আমাকে একদিন করিয়াছিলেন--তাহার চেয়ে 
সহশ্রগুণে বেশী করিবেন, জানিও |” ১৯০০ সালের ১৫ই ফেব্রুয়ারী 
তারিখের আরেকখানি পত্রে ক্যালিফনিয়া হইতে বিবেকানন্দ স্কুল 
সম্পর্কে নিবেদিতাকে লিখিয়াছিলেন £ “টাকার জন্য কিছু ভাবিও না; 
তোমার স্কুলের জন্য টাকা আপনি জুটিয়া যাইবে-_নিশ্চয়।” 
চিঠিগুলি যখনই পড়িতেন তখনি নিবেদিতা প্রতিকূল পরিবেশের 
মধ্যেও অসীম উৎসাহ বোধ করিতেন। সাহস পাইতেন। এমন 
দিনও গিয়াছে যখন তাহাদের সামান্য আহার্য জুটিয়াছে--হয়তো। 
ছুইখণ্ড পাউরুটি ও দুইটি কলা--তাহাতেই ক্ষুত্নিবৃত্তি করিয়া 
নিবেদিতা স্কুল চালাইয়াছেন হাঁসি মুখে । 


১৬৬ নিবে দিত 


রবীন্দ্রনাথ একবার প্রস্তাব করিলেন, একটি নর্মাল স্কুল, প্রতিষ্ঠার জন্ত 
তাহার বিরাট পৈতৃক বাড়িখানি নিবেদিতাকে দিতে তিনি সম্মত 
আছেন। তবু নিবেদিত এ প্রস্তাব প্রত্যাখ্যান করিলেন । বাগবাজারে 
বসিয়াই তিনি তপস্যা! করিবেন, অন্যত্র যাইবেন না। গুরু তাহাকে 
এই ব্রত দিয়া গিয়াছেন। এই নিরাসক্ত বৈরাগ্যের ব্রত লইয়াই 
যে তিনি ভারতবর্ষে আসিয়াছেন। তাই পরবর্তী কালে রবীন্দ্রনাথ 
নিবেদিতার চিত্তের এই দৃঢ়তার কথা স্মরণ করিয়া বলিয়াছিলেন £ 
“তিনি বাগবাজারের একটি ক্ষুদ্র গলির নিকটে আত্মসমর্পণ 
করিয়াছেন ।” নিবেদিতা রবীন্দ্রনাথের প্রস্তাব প্রত্যাখান করিলেন 
বটে, কিন্তু শিক্ষার ব্যাপারে কবির পরিকল্পনা তিনি শ্রদ্ধার সহিত 
গ্রহণ করিলেন। যদি কেহ প্রশ্ন করিত--“রামায়ণ মহাভারতের 
উপর আপনি এত জোর দেন কেন?” উত্তরে নিবেদিতা অমনি 
বলিতেন--“শিশুদের কল্পলোকের ভিত্তি হওয়া উচিত রামায়ণ- 
মহাভারত, কারণ দেশের পুরাণ-ইতিহাসের সুতাতেই আমাদের 
আশার মাল! গাথিতে হইবে । তবেই ভারতে জাতীয় সত্তার উন্মেষ 
ঘটিবে।” 

দেশের বর্তমান শিক্ষাব্যবস্থার দিকে চাহিয়া নিবেদিতার এই কথা 
কয়টি আজ আমাদের নৃতন করিয়া মনে পড়িতেছে। 

সেই সঙ্গে আরো মনে পড়িতেছে যে, স্বামী বিবেকানন্দ ভগিনী 
নিবেদিতাঁর মনে দৃষ্টান্ত এবং উপদেশ দ্বারা যে ছিদল বীজটি রোপণ 
করিয়া গিয়াছিলেন তাহ। হইল দেশসেবা ও দেশপ্রেম । এই বীজ 
হইতেই নিবেদিত বিষ্ভালয়টি আজ এত বড় হইয়া উঠিয়াছে। কত 
অনাথাকে আশ্রয় দিয়া স্ুুশিক্ষা দান করিয়া নিবেদিতা যে তাহার 
প্রগাঢ গুরুভক্তিতক প্রকাশ করিতেন, তাহা হৃদয় দিয়া অনুভব 
করিবার জিনিস। আজ সামান্য আছে, কিন্তু একদিন ইহাই তো! 


নিবেদিতা ১৬৭ 


অসামান্ত হইয়া উঠিতে পারে, এই বিশ্বাস লইয়াই নিবেদিতা 
বাগবাজারের সেই সংকীর্ণ গলিটির জীণ ও ভগ্নপ্রার বাড়িতে বসিয়া 
সেদিন বিবেকানন্দের অভীগ্সিত কার্ধকে রূপ দিবার চেষ্টা করিতেন। 
সে-চেষ্টা তপস্তারই সমতুল্য । কৌমার্য ও বৈরাগ্য অবলম্বন করিয়া 
লোকচক্ষুর অন্তরালে নীরবে প্রতিদিন কী এঁকাস্তিক নিষ্ঠা! ও শ্রদ্ধার 
সহিত নিবেদিতা এই স্কুলটির জন্য সাধনা করিতেন, সে-ইতিহাস 
কোনে! দ্রিনই কেহ জানিতে পারিল না। ভারতবর্ষে নারীজাতির 
মধ্যে কার্ধ করিবার জন্য স্বামিজী চাহিয়াছিলেন একদল ব্রহ্মচারিণী 
ধাহার! ঈশ্বরমাত্র সম্বল করিয়৷ অসীম সাহসের সহিত এই দুরূহ ব্রত 
সংসাধন করিবার জন্য অগ্রসর হইবে । স্বদেশে ঠিক এইরকম একটি 
দেশসেবিকা তিনি পান নাই বলিয়াই নিবেদিতাকে আনিয়াছিলেন। 
প্রথম দর্শনেই বিবেকানন্দ বুঝিয়াছিলেন, নিবেদিতা তাহার আদর্শে 
সবস্ষ ত্যাগ করিতে প্রস্তত। সবোপরি ছিল শিক্ষা সম্পর্কে 
নিবেদিতার আশ্চর্য মনীষা । ১৭নং বোসপাঁড়া লেনে নিবেদিতা অতি 
সাধারণ ভাবে বাস করিতেন। কিন্তু তাহার হৃদয়ে ছিল অসাধারণ 
তেজন্বিতা_যাহার আকর্ষণে বোসপাড়ার এ বাড়িতে তদানীন্তন 
ভারতবর্ষের বু বিখ্যাত মনীষী ও দেশনায়ক তাহার সহিত দেখা 
করিবার জন্য আসা-যাওয়া করিতেন । এমন যে তেজন্দিনী, কিন্ত 
ছাত্রীদের নিবেদিতা ভালবাসিতেন ঠিক মায়ের মতন । 


॥ পনেরো ॥. 


বাংলায় প্রথম বিপ্লব-কেন্দ্র স্থাপিত হইয়াছে । 

নিবেদিতা এই গ্প্ত সমিতিতে তাহার লাইভ্রেরীর প্রায় ছুই শত বই 
দিলেন। শুধু বই দেওয়া নয়, সমিতির যুবকদের নানাভাবে 
পরামর্শও দিতে লাগিলেন। কয়েকটি রাজনৈতিক কর্মী গড়িয়! 
তুলিবার জন্য তাহাদের শিক্ষার ব্যবস্থা করিলেন নিবেদিতা । শিক্ষার 
বিষয় ইতিহাস, জীবনী ও অর্থনীতি । রমেশচন্দ্র দত্ত এবং দাদাভাই 
নৌরজীর অর্থনীতির বইগুলির পঠন-পাঠনের ব্যবস্থা হইল। তারপর 
সার! বাংলাদেশের শহরে শহরে তাহাদের পাঠাইয়া সমগ্র দেশ 
বিপ্লবের ছোট. বড় মৌচাকে ছাইয়া দিতে হইবে। অরবিন্দের 
কনিষ্ঠ ভাতা বারীন্দ্র প্রথম ছাত্র। তারপর আসিলেন দেবব্রত বসু, 
নলিন মিত্র, ভূপেন্দ্র নাথ দত্ত প্রভৃতি বাছাই করা কয়েকজন তরুণ । 
_ বিবেকানন্দের কনিষ্ঠ ভ্রাতা, ভূপেন্দ্রনীথের সহিত পরিচয় তাহার 
ইতিপূর্বেই হইয়াছিল । গুরুজীর ভাইকে বিপ্লবে পাইয়া নিবেদিতার 
সে কী আনন্দ। বিপ্লবী বিবেকানন্দ তাহার বিপ্লবী কন্যাটিকে রাখিয়া 
গিয়াছিলেন বাংলার ভাবী বিপ্লবীদের শিক্ষা দিবার জন্য এবং সেই 
বিপ্লবীদের মধ্যে তরুণ ভূপেন্দ্রনাথ দত্তকে পাইয়া নিবেদিতার হাদয় 
গর্বে ভরিয়া উঠিল। প্রথম দিন হইতেই ভূপেন্দ্রনাথের উপর ভগিনী 
নিবেদিতার সজাগ ও সন্সেহ দৃষ্টি ছিল এবং যতদিন নিবেদিত! 
বাঁচিয়াছিলেন ততদিন কি এদেশে, কি প্রবাসে, তিনি ভূপেন্দ্রনাথকে 


নিবেদিতা ১৬৯ 


আপনার পক্ষপুটে আশ্রয় দিয়াছিলেন। আর একজন মারাঠি তরুণ 
আসিয়া যোগদান করিল। তাহার নাম সখারাম গণেশ দেউস্কর। 
দেশে স্বাধীনতার জন্য প্রাণ দিবার এমন একটি দল আছে শুনিয়। 
এই শিবাজী-ভক্ত মহারাষ্ট্র-সম্ভান তো আনন্দে অধীর। সখারাম 
সমিতির সংশ্লিষ্ট ছাত্রদের অর্থনীতি শিক্ষা দিবার ভার গ্রহণ 
করিলেন । 


১৯০৩ সালের জান্ুয়ারীতে মহাসমারোহে দিল্লীর দরবার অনুষ্ঠিত 
হইল। লর্ড কার্জন তখন বড়লাট--সেই দাস্তিক ক্ষমতাগবাঁ 
ইংরেজ রাজপুরুব খুব জীক-জমক সহকারে এই দরবারের আয়োজন 
করিলেন। বিলাস-ব্যসনের চূড়ান্ত এবং জনসাধারণের অর্থের এই 
অপব্যয় দেখিয়া রমেশচন্দ্রের মত সিভিলিয়ানও দিল্লী-দরবারকে 
একটি প্রকাণ্ড ধাপ্পাবাজী বলিয়া উল্লেখ করিতে ছাড়িলেন না। 
রবীন্দ্রনাথও লর্ড কার্জনের এই দরবারী ব্যাঁপারের তীব্র নিন্দ। করিয়া 
প্রবন্ধ লিখিলেন। ইহাতে নিবেদিতা উল্লসিত হইলেন--ভারতবাসী 
আজ ইংরেজ রাজপুরুষের অন্ঠায়ের প্রতিবাদ করিতে শিখিয়াছে। 
নিবেদিতাও কলম ধরিলেন। লিখিলেন__“গত দরবারের পর এই 
পঁচিশ বৎসরে ভারতবর্ষ অনেকখানি রাজনৈতিক দূরদিতা। সঞ্চয়, 
করিয়াছে-_শতাব্দীর আর এক পাদে কত দূর সে অগ্রসর হইবে ?” 
বাংলা সংবাদপত্রে এই প্রথম কঠোর সমালোচনার ভাষায় জনমত 
প্রকাশ পাইল । 

এই সময়কার একটি উল্লেখযোগ্য ঘটনা ইউনিভাসিটি বিল পাশ। 
এই বিলে বিশ্ববিষ্ঠালয়ে হিন্দু ছাত্রদের সংখ্যা নিয়ন্ত্রিত করিবার কথা 
বল৷ হইয়াছিল। আসলে লর্ড কার্জনের এই বিল দ্রেশের উচ্চ 
শিক্ষাকে রোধ করিতে উদ্ধত হইল । জাতীয়তাবাদীর! এই বিলের 


১৭০ নিবেদিতা 


পিছনে সরকারের কুটনীতির ইঙ্গিত পাইলেন ; তাহারা বুঝিলেন যে, 
শিক্ষিত শ্রেণীর বর্তমান মনোভাব ইংরেজ রাজপুরুষগণ আতঙ্কের চক্ষে 
দেখিতে আরম্ভ করিয়াছেন। তাই তাহারা ভারতবাসীর আশা- 
আকাজ্ষার মূলোচ্ছেদ করিতে উদ্যত হইয়াছিলেন। বাঙালির 
জননায়কের! বিলের বিরোধিতা করিলেন--তথাঁপি বিল পাশ হইয়া 
গেল। দেশশুদ্ধ লোকের প্রতিবাদ উপেক্ষা করিয়া জবরদস্ত লাট 
আইন পাশ করিলেন। ইহাতেই আগুন জুলিয়া উঠিল। 

এই বিলের বিরোধিতা করেন স্বনামধন্ স্যার রাসবিহারী ঘোষ । 
বিশ্ববিদ্তালয়ের রেক্টুর হিসাবে বাংলার তদানীন্তন লেফটেনেণ্ট 
গভর্ণর, এগু ফ্রেজার তাহাকে একজন 'পুষিং লইয়ার বলিয়া 
বিদ্রপ করেন। রাসবিহারী সেদিন এই বিজ্রপের সমুচিত জবাব 
দিয়া যে-পুস্তিকা ছাপাইয়া বিলি করেন, তাহা তিনি ছাপিবার পুর্বে 
নিবেদিতাকে দিয়! একবার দেখাইয়া লইয়াছিলেন। নিবেদিতা সেই 
পুস্ভিকায় এই লাইনটি যোগ করিয়া দ্িয়াছিলেন £ “ইহা হইতেই 
প্রমাণিত হয় যে, ইংরেজি ভাষায় এই স্কচম্যানের বিদ্যার দৌড় 
কতদূর ।” ফ্রেজার যে স্বচ ছিলেন তাহ! নিবেদিতাই জানিতেন। 


কার্জনী যুগের ওই মধ্যাহ্ন কালেই একদিন (১৯০২, ১৫ই ফেব্রুয়ারী ) 
কলিকাতা বিশ্ববিগ্ঠালয়ের কনভোকেশন সভার অনুষ্ঠান হইল। 
এই উপাধি বিতরণ-সভায় চ্যান্সেলার হিসাবে লর্ড কার্জন তাহার 
অভিভাষণ গ্রদান করিলেন । প্রসঙ্গক্রমে ভারতীয়দের নৈতিক চরিত্রের 
শিথিলতার প্রতি কার্জন কটাক্ষ করিলেন-_-“প্রাচ্য দেশবাসিগণ 
অতুযুক্তিবাদী ও অত্বিরঞ্জনপ্রিয়।” কার্জনের আসল রাগ ছিল 
দেশের সংবাদপত্রের উদ্ধার, কিন্তু তাহা পড়িল গিয়া সমস্ত দেশের 
লোকের চরিত্রের উপর। সেই কনভোকেশন্‌ সভায় অন্যান্য 


নিবেদিতা ১৭১ 


নিমন্ত্রিতদের মধ্যে নিবেদিতাও ছিলেন। স্যার গুরুদাসের পার্থে ই 
তিনি বসিয়াছিলেন। বড়লাটের এই দাস্তিকতাপূর্ণ কটুক্তি নিবেদিতার 
মনে ত্ক্ষণাৎ ভীষণ প্রতিক্রিয়ার স্থষ্টি করিল ; তিনি যেন ক্রোধে 
ফাটিয়া পড়িলেন। যে-ভারতকে তিনি গুরুর আদেশে তাহার 
দ্বিতীয় জন্মভূমি বলিয়। মনে-প্রাণে গ্রহণ করিয়াছেন, সেই দেশের 
নর-নারীর চরিত্রের উপর ইংরেজ রাজপুরুষের এই হীন কটাক্ষ তিনি 
সহা করিতে পারিলেন না । প্রসারিত-ফণা৷ ভূজঙ্গীর মত দুবার, 
তেজদৃপ্ত ভঙ্গিতে স্যার গুরুদাসকে তখনি বলিলেন_-“ইহা। মিথ্য। 
কথা ।” একজন বিদেশীনীর মুখে এই কথা শুনিয়া স্যার গুরুদাস 
পর্যন্ত বিচলিত হইলেন--নিবেদিতার ভারত-গ্রীতি সেই তেজস্বী 
ত্রাঙ্মণকে তাহার প্রতি শ্রদ্ধান্বিত করিয়া তুলিল। 

সভা ভাঙিলে পরে নিবেদিতা স্যার গুরুদাসকে এক রকম জোর 
করিয়াই ইম্পিরিয়াল লাইব্রেরীতে লইয়া গেলেন। সেখানে 
তাহাকে একখানি বই খুলিয়া দেখাইলেন। বইখানি লর্ড কার্জনের 
লেখা । নাম--“দি প্রবলেম্স্‌ অব. দি ঈষ্ট।” নির্দিষ্ট প্যারাগ্রাফটি 
পড়িয়। স্যার গুরুদাস তো! বিস্মিত। “দেখিলেন, কার্জন নিজে কত 
বড় মিথ্যাবাদী ?-_নিবেদিতা বলিলেন। তাহার রাগ তখনও 
কিছুমাত্র কমে নাই। ঠিক হইল স্যার গুরুদাস এই কটাক্ষের 
প্রতিবাদ করিবেন। তিনি একটি প্রবন্ধ লিখিয়া বাগবাজারে 
নিবেদিতার নিকটে পাঁঠাইয়। দিলেন। নিবেদিতা পড়িয়া দেখিলেন 
যে সমুচিত জবাবই হইয়াছে । স্তার গুরুদাসের নামে ইহা প্রকাশিত 
হইবার উপায় নাই। কারণ, তিনি হাইকোর্টের বিচারপতি । সন্ধ্যার 
সময়ে সেই প্রবন্ধটি লইয়া নিবেদিতা অমুতবাজার পত্রিকা আফিসে 
আসিয়া শিশিরবাবু এবং মতিবাবুর সহিত দ্বেখা করিলেন ও সব 
কথা খুলিয়া! বলিলেন। বল! বাহুল্য, পরদিন প্রাতে “পত্রিকার? 


১৭২ নিবেদিতা 


প্রধান সম্পাদকীয় হিসাবে স্যার গুরুদাসের প্রবন্ধটি তুমুল চাঞ্চল্যের 
সৃষ্টি করিল। এই উপলক্ষে পত্রিকার স্বনামধন্য ঘোষ-ভ্রাতৃদ্য়ের 
সহিত নিবেদিতার ঘনিষ্ঠতা আরে বৃদ্ধি পায়। 

লর্ড কার্জনের এই উক্তি দেশের মধ্যে বিশেষ ক্ষোভ ও আন্দোলনের 
স্ষ্টি করিল। কয়েকদিন পরেই বিখ্যাত আইনজীবী স্যার রাসবিহারী 
ঘোষের সভাপতিত্বে টাউন হলে প্রতিবাদ সভা হইল। কার্জনের 
বিরুদ্ধে বাডালির এই প্রথম প্রকাশ্য প্রতিবাদ। নিবেদিতাও নীরব 
থাকিতে পারেন নাই। সেই প্রতিবাদ-সভায় বাঙালি যে 
নিবেদিতাকে দেখিল সে-নিবেদিতা বিবেকানন্দের স্বহস্ত-প্রজ্বলিত 
একটি দীপ্তিময়ী অগ্নিশিখা। বিদায়ের কালে তিনি ইহাকেই তাহার 
স্বজাতির হস্তে অর্পণ করিয়া গিয়াছিলেন। এই প্রসঙ্গে এক পত্রে 
নিবেদিতা লিখিয়াছেন £ 


“ভারতের উপর অনেক অবিচার হইতেছে । সর্বাপেক্ষা দুঃখের বিষয়, 
ভারতের-__ভারত হওয়ার অধিকার ইংরাঁজ কাঁড়িয়া লইয়াছে। নিজের জন্য 
নিজে চিন্তা করিতে পারে না এই দেশ, কিছু জানিবার অধিকারও তাহার 
নাই। আমি কিছুতেই স্থির থাকিতে পারি না। এই দ্রেশের অন্ন চাই, 
স্থবিচার চাই, আরে? কত কিছু চাই। এই সব দাবির কথা চিন্তা করিতে 
গেলে মন আগুন হইয়া উঠে, কিন্তু এ এক বেদনায় আর সব দুঃখ ছোট হইয়া 
যাঁয়।” 

এই ঘটনার পর বাংলার সকল মনীষীর দৃষ্টি নিবেদিতার উপর 
গিয়া পড়িল। পাণ্টা জবাব দিয়! সরাসরি বড়লাটকে এইভাবে 
আক্রমণ--এ কী কম সাহসের কথা ! বাঙালি রাগিয়া আগুন 
হইল, আর তাহাদের. হইয়া সেই রাগ প্রথম প্রকাশ করিলেন 
নিবেদিতা । এই দেশকে কতখানি ভালবাসিলে এই নিভাঁকতা সম্ভব, 
তাহা বুঝিতে পারিলে নিবেদিতার স্ুকঠিন চরিত্রের প্রতি আমরা 


নিবে দিতা ১৭৩ 


শ্রদ্ধা ন৷ জানাইয়া পারি না । ছুই-এক দ্রিন বাদেই মতিলাল ঘোঁষ 
আসিলেন নিবেদিতার সহিত দেখা করিতে | 

নিবেদিতা তখন একটি প্রবন্ধ লিখিতেছিলেন। সেই সময়ে তিনি 
অনেকগুলি পত্র-পত্রিকার সহিত জড়িত ছিলেন, অনেকগুলিতেই 
আবার সম্পাদকীয় লিখিতে হইত। এতদ্দিন বক্তী ছিলেন, এখন 
পুরোদস্তর লেখিকা । আর সে-সব রচনা কি জ্ঞানগর্ভ! তাহার 
প্রতিভা, আর এতিহাসিক জ্ঞান এই বার তিনি নিয়োগ করিলেন 
ভারতের সেবায়। শুধু যে কলিকাতার কাগজে লিখিতেন, তাহ! 
নহে, ভারতের অন্যান্য প্রদেশের, বিশেষ করিয়া মহারাষ্ট্রের ছুই 
একখানি কাগজেও তাহাকে লিখিতে হইত । টিলকের দেশ 
মহারাষ্ট্র--বাংলার পরই নিবেদিতার প্রিয় ছিল। টিলক যখন 
রাজদ্রোহের অভিযোগে ধৃত ও দণ্ডিত হইয়াছিলেন, সেই সময় 
মহারাষ্ট্রের একটি পত্রিকায় নিবেদিতার “টিলক কেস্-_আ্যান আগীল 
টু দি হাইকোট” প্রবন্ধটি বিশেষ চাঞ্চল্যের স্থ্তি করিয়াছিল। 
যে কাগজে নিবেদিতার রাজনৈতিক প্রবন্ধ বাহির হইত, সেই কাগজের 
উপরই গিয়া সরকারের শ্ঠেনদৃষ্টি পড়িত। তাহারই জন্য “্টেটসম্যান” 
এক সময়ে পুলিশের নজরে পড়িয়াছিল এবং নিবেদিতার বন্ধু সম্পাদক 
মিঃ এস. কে, র্যাটক্লিফকে পর্যন্ত এই জন্য বেশ ছূর্ভোগ ভূগিতে 
হইয়াছিল। মতিলাল আ'সিতেই নিবেদিতার তাই মনে হইল, কি 
জানি ঘোষ মহাশয় কার্জনের ব্যাপারে পত্রিকায়” স্তর গুরুদাসের 
প্রবন্ধের জন্য বিব্রত বোধ করিয়াছেন কিনা । “আস্মুন, আস্মুন”-- 
বলিয়া নিবেদিতা মতিলালকে অভ্যর্থনা করিলেন। 

“কী অঘটন-ঘটন-পটিয়সী মেয়ে আপনি! একেবারে স্যর 
গুরুদাসকে দিয়ে লিখিয়ে কার্জনকে অপদস্থ করলেন--একেবারে 
হাঁটে হাঁড়ি ভেঙে দিলেন।৮ এই বলিয়া মতিলাল হাসিলেন। 


১৭৪ নিবেদিতা 


“আপনি বিব্রত হননি তো ?” 

“কিছুমাত্র না। পারেন তো আরো মালমসলা জুটিয়ে দেবেন 
-ছাপব। ওটা কি লিখছেন ?” 

““সাম্‌ মেজার্স অব্‌ এডুকেশনাল রিফর্ম'_এটা। র্যাটক্লিফ চেয়েছে ।” 
“বলছিলাম কি, কলম যখন ধরেছেন তখন প্রাণ যা চায় লিখে 
যান। "পত্রিকায় আপনার ইচ্ছামত মত প্রকাশে কোনে বাধাই 
নেই, জানবেন ।” 

“দেখছি আপনারও সুর পাণ্টে গেছে ।” 

সেদিন আর বেশী কথা হইল না। ক্রমে ছুই জনের মধ্যে 
প্রগাঢ় বন্ধুত্ব জমিয়া উঠিল এবং ছুই জন ছুই জনকে বিশ্বাসও 
করিলেন অকপটে । ইহার পর নিবেদিতার কাছে মতিলালের 
যাওয়া-আস প্রায় নিয়মিত হইয়া উঠিল। তিনি নিষ্ঠাবান বৈষ্ণব, 
নিবেদিত! শৈবযোগিনী । মতিলাল ঘণ্টার পর ঘণ্টা চৈতন্ত-চরিতামূত 
পরিবেশন করিতেন, নিবেদিতা একমনে রুদ্রাক্ষের মাল! ফিরাইতেন । 
একজনের হাতের অস্ত্র ভাগবত, অন্তের অন্ত্র অদ্বৈত-বেদাস্ত। একে 
অন্যের মত পরিবর্তন করিতে চেষ্টা করিতেন এবং এই উপলক্ষে 
মাঝে মাঝে ঘোরতর বাগ্যুদ্ধও বাধিত এবং তৃতীয় কোনে ব্যক্তি 
সেখানে উপস্থিত থাকিলে সে-দৃশ্য উপভোগ করিতেন। তথাপি 
নিবেদিতা ও মতিলালের মধ্যে যে একটি নিবিড় সম্বন্ধ ছিল, 
তাহ। প্রতি বৎসর ভাইফোট। উৎসবে প্রকাশ পাইত। 


কার্জনকে অপদস্থ করিবার জন্য ১৬ই ফেব্রুয়ারীর অমৃতবাজাঁর 
পত্রিকায় স্যার গুরুদাসের লিখিত সম্পাদকীয় ভিন্ন আরো একটি 
স্বতন্ত্র প্রবন্ধ ছিল। নেটি নিবেদিতার রচনা । এই রচনাটির মারফত 
সেদিন নিবেদিতা যেভাবে কুটনীতির মর্মোন্তেদ করিয়াছিলেন, তাহা! 


নিবেদিতা ১৭৫ 


তাহারই প্রতিভাঁরই পরিচায়ক । নিবেদিতা প্রথমে চ্যান্সেলারের 
ভাষণ হইতে ভারতবাসীর চরিত্রের প্রতি কটাক্ষমূলক লাইন কয়টি 
উদ্ধৃত করিয়া দ্িলেন। এই উদ্ধতির পাশাপাশি তিনি জর্জ 
স্তাথানিয়েল কার্জনের “দি প্রবলেম্স্‌ অব্‌ দি ঈষ্ট” নামক পুস্তকের 
প্রথম সংস্করণের ১৫৫-১৫৬ পৃষ্ঠায় প্রকাশিত লর্ড কার্জনের সহিত 
কোরিয়ার বৈদেশিক দপ্তরের সভাপতির সাক্ষাৎকারের যে প্রসঙ্গটি 
ছিল তাহা উদ্ধত করিয়া দিলেন। এই সময় কার্জনের বয়স 
ছিল মাত্র ৩৩ বৎসর । কিন্তু পূর্ব হইতেই তাহাকে সাবধান করিয়া 
দেওয়া হইয়াছিল যে কোরিয়াতে গিয়া জিজ্ঞাঁস্তি হইলে তিনি যেন 
তাহার বয়স ৩৩ বৎসর ন। বলিয়া ৪০ বৎসর বলেন, কারণ চল্লিশের 
কম বয়সের লোককে সেই দেশে শ্রদ্ধা দেখান হয় না। কোরিয়ার 
বৈদেশিক দপ্তরে বসিয়! কার্জন এই নির্জল। মিথ্যাটি বলিয়াছিলেন__- 
তেত্রিশকে বাড়াইয়া চল্লিশ করিয়াছিলেন। কনভোকেশনের ভাষণ 
এবং কোরিয়ার এই সাক্ষাৎকারের প্রসঙ্গ__-এই দুইটি পাশাপাশি 
তুলিয়া দিয়া নিবেদিতা মন্তব্য করিলেন--“প্রবলেমস্‌ অব দি ঈষ্ট” 
পুস্তকের এই উদ্ধতিটি এই পুস্তকের পরবর্তী সংস্করণ হইতে 
বেমালুম বাদ দেওয়া হইয়াছে-লেখক অবশ্য একই আছেন 
সেই-_জর্জ হ্যাথানিয়েল কার্জন-অর্থাৎ লর্ড কার্জন। এখন, 
পাঠক বিচার করিতে পারেন প্রকৃত মিথ্যাবাদী কে এবং কে 
অতিরঞ্জনপ্রিয় ?” 

এমনই ছিল নিবেদিতার কৃতিত্ব, কারণ কার্জনের এ বইখানির প্রথম 
সংস্করণে যে এ রকম একটি সাক্ষাতের বিবরণ ছিল, তাহা একমাত্র 
নিবেদিতাই জানিতেন। তাই তাহার পক্ষে কার্জনের প্রতি এই 
মর্মভেদী বাণ নিক্ষেপ করা সহজ হইয়াছিল । পত্রিকার ইহাতে 
সুনাম বাড়িল, জনপ্রিয়তাও বাড়িল। “পাশ্চাত্ত্য দেশবাসীর সততা”র 

স্বরূপ প্রকাশ করিয়া দিয়া নিবেদিতা সেদিন ভারতবাসীর যে কি 
মহৎ উপকার করিয়াছিলেন তাহা সকৃতজ্ঞ অন্তরে স্বীকার করিয়া 
পরবর্তী কালে মতিলাল ঘোষ বলিতেন--“এই একটিমাত্র ব্যাপারের 
জন্যই নিবেদিতার কাছে আমাদের খণ অপরিশোধনীয়। লগ্তনের 
একাধিক পত্রিকার সম্পাদক পর্ধস্ত সে দিন অমৃতবাঁজারকে এই জন্য 
প্রশংসা করেন-কিন্তু তাহারা কেহই জানিতেন না যে এই শব্দভেদী 
বাণ নিক্ষেপের কৌশল একমাত্র নিবেদিতারই ছিল।” নেপথ্য 
হইতে তিনি সেদিন এই ভাবেই ভারতবাসপীর আত্মসম্মান রক্ষা 
করিয়াছিলেন । 


১৯০৩, ৩রা ডিসেম্বর--বাঁংল। ১৭ই অগ্রহায়ণ, ১৩১০। বাঙলার শিরে 
অকম্মাৎ বজ্র পড়িল। এই তারিখে কলিকাতা গেজেটে বাঙলা 
দেশকে শাসন-ব্যবস্থার সুবিধা হইবে এই ওজুহাতে দ্বিধা-খণ্ডিত 
করিবার সরকারী প্রস্তাব প্রকাশিত হইল। বাঙ্ল। দেশ বলিতে 
তখন, বুঝাইত একটি বিরাট দেশ-বিহার, উড়ি্যা ও সমগ্র বাঙ্লা 
দেশ। এই ঘোষণ! জাতির জীবনে 'শাপে বর' হইয়া ঈাড়াইল। 
আত্মশক্তির উপর ব্যবহারিক রাজনীতির প্রতিষ্ঠা আন্দৌলনের প্রথম 
স্ত্রপাত হইল বাঙ্লাদেশেই এই বঙ্গচ্ছেদ ব্যপদেশে । নিবেদিতার 
স্পর্শচেতন দ্রেহমনকে বাঙলার স্বদেশী আন্দোলন নাড়।৷ দিল। 
রবীন্দ্রনাথ প্রমুখ দেশনায়কগণের পার্ে ফাড়াইয়া নিবেদিতা 
দেশবাসীকে কপটত। ত্যাগ করিয়া এই উদ্ধত আঘাতের যাহা শিক্ষা 
তাহাই গ্রহণ করিবার জন্য সকলকে আহ্বান করিলেন। চারিদিকে 
বিক্ষোভ দেখ। দিল। বাঙলার শিক্ষিত সমাজ প্রতিবাদ জানাইল । 
কলিকাতা এবং সমগ্র বাংলাদেশের জেলায় জেলায় প্রতিবাদ সভার 
আয়োজন হইল । 

দূর-দৃরান্তের নিভৃত পল্লীতেও সাড়া পড়িয়া গেল। মন্দিরের শঙ্ঘখ- 
ধ্বনিতে গজিয়া উঠিল বিপ্লবের সুর, পুজার্থারা পূজারীর নিকট 
পাইলেন বিপ্লবের দীক্ষা, অধ্যাপক অগ্নিমন্ত্র দিলেন ছাত্রের কর্ণে। 
এক প্রাণ বাঙালি শতকোটি কণ্ঠে একই প্রতিবাদ জানাইল। সহস্র 
ক-উচ্চারিত সেইসব প্রতিবাদের মধ্যে, নিবেদিতাও তাহার প্রতিবাদ 
যোগ করিয়া দিলেন একটি অগ্নিব্ধী প্রবন্ধের ভিতর দিয়া। 'ভক্স, 
ইগৃনোটা” এই ছদ্মনামে লিখিত সেই প্রবন্ধটির নাম--“দি ভাইস্রয় 
এগ দ্রি পার্টিসন কোশ্চেন”। প্রবন্ধটি “্রেসম্যান পত্রিকায় 
প্রকাশিত হইয়াছিল এবং নিবেদিতার এই প্রবন্ধটি প্রকাশ করিয়। 
সম্পাদক মিঃ এস. কে. র্যাটক্লিফ সেই সময় কর্তৃপক্ষের বিরাগভাঁজন 
হইয়াছিলেন আর ইংরেজ-রাজপুরুষদের সতর্ক দৃষ্টি সঙ্গে সঙ্গে 
গিয়া পড়িল নিবেদিতার উপর। 

ভক্স ইগ্নোটা” বা 'অপরিচিত কথম্বর”, এই ছদ্মনামের অন্তরালে 
থাকিয়া সেদিন-_বাংলার নব জাগরণের সেই অগ্নিযুগে নিবেদিতা 
একাধিক ভারতীয় পত্রিকায় যে-সব সুচিন্তিত প্রবন্ধ লিখিয়াছিলেন, 
সেগুলি দেশের লোকের মনে উগ্র জাতীয়তা, ইংরেজ-বিদ্বেষ এবং 
দেশপ্রেম উদ্বোধন ও প্রচারে যথেষ্ট সহায়তা করিয়াছিল। বাংলার 
স্বদেশী আন্দোলনের কি ধুমায়িত, কি প্রজ্জলিত্ত এই উভয়বিধ স্তরেই 
নিবেদিতার উদ্দীপনাময়ী লেখনী সমানে প্রেরণ জোগাইয়াছিল। ৃ 
এই প্রসঙ্গে আরো একটি কথ! বলিবার আছে। স্বামী বিবেকানন্দের 
শিষ্যা নিবেদিতা ভারতবাসী বলিতে কেবল হিন্দুদের বুঝিতেন না, 
হিন্দ-মুসলমানের মিলিত এই দেশ, ইহা! তিনি অনেক জাতীয়তাবাদী 
নেতা অপেক্ষা বেশী বুঝিতেন। ভারতবধের জাতীয়তার বিরাট 
চেতনা কেবল হিন্দ্ুকে লইয়া নহে, অথবা মুসলমানকে লইয়া নহে-_ 
হিন্দু-মুসলমান উভয়কে লইয়াই। 'ন্যাশনালিটি” বলিতে তিনি ইহাই 

১২ 

বুঝিতেন এবং তাহার এই সময়কার প্রত্যেকটি রচন। এবং বক্তৃতা এই 
বোধেই উদ্দীপ্ত ছিল। রামকৃষ্চ-বিবেকানন্দের ভাবনাকে এই ভাবে 
আত্মসাৎ করিয়া ইতিহাঁসের নূতন অর্থের আলোকেই ভারতের নব 
জাগ্রত জাতীয়তাকে তিনি পরিষ্ষুট করিয়াছিলেন । সেখানে হিন্দু- 
মুসলমানে কোনো ভেদ ছিল না। এইখানে রবীন্দ্রনাথ ও 
নিবেদিতায় মিল ছিল। নিবেদিতা-চরিত্রের এই দিকটি কেহই 
আলোচনা করেন নাই। 


॥ যোলো ॥ 


ওকাকুরা ধরিয়া বসিলেন নিবেদিতাকে একবার জাপানে যাইতে 
হইবে। সেখানে টোকিও শহরে তিনি একটি বিশ্ব-ধর্ম সম্মেলনের 
আয়োজন করিয়াছেন । স্বামিজী বাঁচিয়া থাকিতেই ওকাকুর1 তাহাকে 
এই সম্মেলনে যাইবার জন্য অনুরোধ করিয়াছিলেন। উত্তরে 
স্বামিজী বলিয়াছিলেন_-“যদি শরীর সুস্থ থাকে, তবে নিশ্চয়ই 
যাইব।” কিন্তু স্বামিজীর অকাল মৃত্যুতে ওকাকুরার আকাজ্ষা পুর্ণ 
হয় নাই। ওকাকুর! ভাবিলেন, স্বামী বিবেকানন্দের যোগ্য প্রতিনিধি 
তে। রহিয়াছেন। তাই তিনি নিবেদিতাকে টোকিও সম্মেলনে 
যাইবার জন্য অনুরোধ করিলেন। স্বামী বিবেকানন্দের অন্যতমা 
মাকিন শিষ্তা মিস্‌ জোসেফাইন ম্যাকলিয়ডও টোকিও যাইবার 
জন্য নিবেদিতাকে বিশেষ গীড়াপীড়ি করিলেন । কিন্তু কলিকাতার 
কাজ তখন এত বেশী তাহার চিন্তা ও সময় দাবী করিতেছে যে, 
ওকাকুরার প্রস্তাবে নিবেদিতা শেষ পর্ষস্ত সম্মত হইতে পারিলেন না ।. 


ওকাকুরা যখন আসিলেন, নিবেদিতা তখন তাহারই প্রাচ্যের আদর্শ 
বা 'আইডিয়ালস্‌ অব দি ঈস্ট' বইখানির পাণ্ডুলিপি সংশোধনের 
কাজে ব্যস্ত ছিলেন। ওকাকুরার বক্তব্যকে মৃত্ত করিলেন নিবেদিতা 
তাহার আশ্চর্য লিপিকুশলতায় ও সম্পাদনায়। “ওয়া গুরুজী কি 
ফতে” এই বলিয়া নিবেদিতা অভ্যর্থনা! করিলেন ওকাকুরাকে। একটি 
ছোট্ট জলচৌকির উপরই ওকাকুর বসিয়। পড়িলেন। কালো সিচ্কের 

একটা কিমোনে। গায়ে । হাতে ফুলকাটা একখানি জাপানী পাখা। 
মুখে অনিধাণ সিগারেট ।  বেঁটেখাটে মানুষটি, সুন্দর চেহারা, 
আয়ত চক্ষু, ধ্যান-নিবিষ্ট গম্ভীর মৃতি। আকৃতিতে একটি রাজোচিত 
মহিমা, প্রকৃতিতে মহাপুরুষস্থলভ প্রসন্নতা। নিবেদিতা জানিতেন 
মানুষটি একেবারে ব্বপ্নবিলাঁসী নয় । সামুরাই তিনি, জাপানী, ক্ষাত্রবীর্য 
তাহার রক্তে । তাহার ভাবভঙ্গিতেই ইহা ফুটিয়া উঠিত। নিবেদিতার 
মতন তিনিও সারা ভারত পরিভ্রমণ করিয়া জাগরণের বাণী, ভারতের 
অতীত শৌর্যবীর্ষের কথা প্রচার করিয়াছেন । এইখানেই দুইজনাঁর 
মধ্যে মিল। ভারতবর্ষ ঘুরিয়। ঘুরিয়া দেখিয়াছেন ওকাকুর। । ভারতের 
সব তীর্থ পরিক্রমা করিয়াছেন, বিশেষ করিয়া বৌদ্ধতীর্ঘগুলি। 
বাকী আছে উড়িস্যা। সেই প্রসঙ্গ তুলিয়া ওকাকুরা বলিলেন__ 
“টেগোর বলছিলেন, কোণাঁরকের মন্দিরট। একবার ঘুরে আসতে 1” 
“নিশ্চয়ই যাবেন। নয় তো ভারতবর্ষের আসল জিনিসই দেখ। 
হবে না।? 

“ই্যা, টেগোরও তাই বলছিলেন, ভারতশিল্পের প্রাণের খবর মিলবে 
ওখানে |” 

“ঠিক তাই ।” 

ভারতের শিল্পকীতি যতই দেখছি ততই ষুগ্ধ হচ্ছি।” 

“সত্যি তাই। গুরু বলতেন ভারতের শিল্পীর হাতে গড়া দেবমন্দির 
ও দ্রেবতা সবই স্ুুন্দর। কোণারক যখন যাবেন, অমনি পুরীর 
মন্ৰিরটা ঘুরে আসবেন ।” 

“তাও টেগোর বলেছেন। বললেন-_-'জগন্নাথের ডাক পড়েছে 
আমার বিদেশী শিল্পী ভাইকে ।' যাক সে-সব কথা । কিন্তু আপাততঃ 
মাথায় রয়েছে টোকিও সন্মেলন। আপনার যাওয়া সম্বন্ধে কী 


ঠিক করলেন ?” 

“যাওয়া অসস্ভব। এমন সব কাজের মধ্যে জড়িয়ে পড়েছি যে, 
নিঃশ্বাস ফেলবার সময় নেই। আপনার বইটা দেখে দিলাম 1” 
ওকাকুরা হাসিয়া বলিলেন-_-“দেখে দিলাম নয়, বলুন, লিখে দিলাম 1৮ 
“কিন্তু ভাবটা! তো আপনার।” 

“ভূমিকা ?” 

“তাও লিখে ফেলেছি ।” 

“কি লিখলেন, একটু পড়ে শোনান ন1 ?” 

“লিখলাম--সমগ্র এশিয়াখণ্ডের প্রত্যেক প্রদেশে এখন একই জীবন 
স্পন্নিত হইতেছে । প্রাচীন মানব-সভ্যতার প্রস্থৃতি এশিয়া চিরদিন 
এক এবং অখণ্ড। ভারতবর্ষ সমগ্র এশিয়ার সভ্যতার জন্মভূমি । 
ভারতবর্ষ হইতেই এই সভ্যতা জন্মলাভ করিয়া সমগ্র এশিয়া 
মহাদেশে ছড়াইয়া পড়িয়াছে। পাশ্চাত্য দেশের সভ্যতা হইতে 
ইহা যেমন পৃথক তেমনই উন্নত।” 

এই প্রসঙ্গে ডক্টুর ভূপেক্দ্নাথ দত্ত লিখিয়াছেন £ 

“ওকাকুরা ইংরেজি বিশেষ জানিতেন না, তবে তিনি নিখিল এশিয়ার সংস্কৃতি 
সম্পর্কে একটি পাখুলিপি প্রস্তত করিয়াছিলেন। ভগিনী নিবেদিতা আমাকে 
বলিয়া ছিলেন যে, তিনি নৃতন করিয়। ওকাকুরার বইখানি লিখিয়া দরিয়াছিলেন। 
এশিয়া সম্পর্কে শ্বামী বিবেকানন্দের আদর্শের স্বাক্ষর এই পুস্তকের ছত্রে ছত্রে 
ফুটিয়! উঠিয়াছে 1” | 


দাজিলিউ। গ্রীষ্মের অবকাশে একটু বিশ্রাম লইবার জন্য ভগিনী 
ক্রিষ্টিনকে সঙ্গে লইয়া নিবেদিতা দাঞজিলিউ আসিলেন। দাঞ্জিলিউ-এ 
তখন জগদীশচন্দ্র রহিয়াছেন, গোখলে রহিয়াছেন এবং তাহার 
পুরাতন অনেক রাজনীতিক বন্ধুই রহিয়াছেন। এখানেও তাহার 
অবকাশ বলিতে কিছুই রহিলনা--সেই কাজ আর কাজ । বিশ্রাম 
দীর্ঘদিন স্থায়ী হইলনা । গোখ্‌লে একদিন নিবেদিতাকে বলিলেন-_ 


১৮২ নিবেদিতা 


“সামনেই মাদ্রাজ কংগ্রেস। বড়দিন, তখন আপনার স্কুল বন্ধ। 
যাচ্ছেন তো? আপনি কংগ্রেস থেকে দূরে সরে আছেন কেন ?” 
নিবেদিতা বলিলেন-_-“কংগ্রেসে সক্রিয় অংশ গ্রহণ না করলেও, 
বিশ্বাস করুন, কংগ্রেস আমার চিন্তার বাইরে নয়” 

তারপর ১৯০৩ সালের ডিসেম্বরে মাদ্রাজ কংগ্রেস হইতে ফিরিবাঁর পথে 
নিবেদিতা ১৯০৪ সালের জানুয়ারীর শেষাশেষি বাঁকীপুর আসিলেন। 
সেখানে তিনি হিন্দ্ু-মুসলমানের মৈত্রী সন্বন্ধে অতিশয় সারগর্ভ বক্তৃতা 
দিলেন। বলিলেন_-“আমি এঁতিহাসিক দৃষ্টান্ত উল্লেখ করিয়া 
বলিতে পারি যে, মুসলমান যুগ হইতে আরন্ত করিয়া অতীতের এই 
দীর্ঘ শতাব্দীগুলির মধ্যে হিন্্র-মুসলমান এই দেশে একই আত্মীয়তার 
বন্ধনে আবদ্ধ হইয়া একসঙ্গে বাস করিয়াছে ।” 

উত্তর-ভারতের আরো কয়েকটি অঞ্চলে এই হিন্দ্-মুসলমানের মৈত্রী 
সম্পর্কে নিবেদিতা বক্তৃতা করিলেন । বারম্বার বিপুল জনতার সংস্পর্শে 
আসিয়া নিবেদিতা নিত্য-নৃতন প্রেরণা লাভ করেন। গুরুর সমন্বয়- 
মন্ত্র তাহার অজপা, -তাই হিন্দু-মুসলিম উভয় সম্প্রদায়ের মধ্যেই 
তাহার ছিল স্বচ্ছন্দ বিচরণ। “যে এঁক্যের বাণী আমি প্রচার করি, 
আমি অন্তরে সেই অখণ্ড এঁক্যকে অন্ুভব করিয়াছি বলিয়াই অন্যের 
. হৃদয়ে সে অনুভূতি সঞ্চারিত করিতে পারিয়াছি।” রবীন্দ্রনাথ ও 
জগদীশচন্দ্র উভয়েই তাই বলিতেন-_নিবেদিত। যেন বিভিন্ন ধর্ম- 
সম্প্রদায়ের মধ্যে সৌহার্যের প্রাণ-প্রতিমা । এই উদার দৃষ্টির মূলে 
ছিল তাহার সেই উপলব্ধি, যে-উপলব্ধি দ্বারা নিবেদিত। ভারতবর্ষকে 
দেখিতেন জ্যোতির্ময়ী- সাবিত্রীরূপে । অখণ্ড ভারত--ইহাই ছিল 
নিবেদিতার ইষ্টমন্ত্র। 

তাই না তিনি মুসলমানের দেওয়া এক ঝুড়ি কমলালেবু উপহার 
পাইয়া প্রফুল্লচিত্তে উহ! গ্রহণ করিতে দ্বিধাবোধ করেন নাই । 


নিবেদিতা ১৮৩: 


১৯০৪। ২৬শে ফেব্রুয়ারী। স্থান--কলিকাতার টাউন হল। 
হাজারের উপর শ্রোতা আসিয়াছে নিবেদিতার বক্তৃতা শুনিতে । 
বক্তৃতার বিষয়_হিন্দ্রর্ম। সভাপতি-_বিপিনচন্দ্র পাল। ২৭শে 
ফেব্রুয়ারীর গ্রেটসম্যান পত্রিকায় প্রকাশিত নিবেদিতাঁর এই বক্তৃতার 
সারাংশ এইরূপ £ 

“হিন্দুধর্ম ছাড়া পৃথিবীর অন্য কোনো ধর্মই পরিবর্তন মুখে এতখানি আত্মরক্ষা 
করিয়া চলিতে পারে নাই । বিভিন্ন যুগে যে সকল বিভিন্ন ধর্ম অথবা সংস্কৃতি 
হিন্দরধর্ষের সন্মথে আসিয়াছে, হিন্দুধর্ম সেগুলিকে আত্মসাৎ করিয়া স্বীয় 
শক্তির পরিচয় দিয়াছে । আত্মরক্ষাই এখন আমাদের একমাত্র কাজ 
নয়। অপরকেও আমরা এখন আমাদের ধর্মমতে আনিব। দীর্ঘকাল পরিয় 
ভারতবাসী বিদেশীর নিকট হইতে ন্মাঘাতের পর আঘাত পাইয়াঞ্ে । সেই 
আঘাঁতেই হিন্দুধর্ম এখন আক্রমণশীল হইয়া উঠিয়াছে ।...গত পঞ্চাশ বৎসর 
ধরিয়া সমাঁজ-সংস্কারকের প্রেরণায় অন্থপ্রাণিত হইয়া একদল মানুষ দেবা- 
বিষ্টের মত দেখা দিম্বাছে। তারপর আদর্শ-রাষ্ট্রের স্বপ্নে পাগল হইয়! 
মানুষ সেইদিকে ছুটিয়াঙ্ছে। ধর্মজগতে আজ নূতন করিয়া সাড়া আসিয়াছে 
নানা ভাবে । ভারতবর্ষের মূল সমস্যা যদিও আধ্যাত্মিক, তথাপি ন্যাঁশনা- 
লিটি' কথাটির বিপুল ব্যগুনা হবদযঙগম করিলে তবেই সিদ্ধি আসিবে । 
যে-সব আচার-বিগারে মানুষে-মানষে ভেদ ঘটে, ধর্ম তাহার মধ্যে নাই। 
আজ সকলের আগে প্রয়োজন সঙ্ঘশক্তির। সেই ধর্মই ধর্ম যাহাতে 
জাতির প্রাণশক্তি জাগিয়া উঠে ।” 

নিবেদিতার এই বক্তৃতা সম্পর্কে সেই সভার সভাপতি হিসাবে 
বিপিনচন্দ্র সোল্লাসে বলিয়া উঠিয়াছিলেন-_-ইহা বক্তৃতা নয়, 
বিস্ফোরণ |” 

তারপর সেই সভাতেই নিবেদিতা আহ্বান করিলেন ভারতের 
নারীসমাজকে । বলিলেন--“দেশের প্রত্যেকটি পুরুষের সব চেয়ে 
বড় কর্তব্য বাড়ির মেয়েদের শিক্ষা দেওয়া । নারীজাগরণেই 


১৮৪ নিবেদিতা 


ভারতবর্ষের জাতীয়জীবনে বিছ্যৎসঞ্চার হইবে, নৃতন প্রভাত জাগিবে__ 
আমি দিগন্তে তাহারই আভাস দেখিতে পাইতেছি।” | 

একদ বিবেকানন্দের কণ্ঠ আশ্রয় করিয়া যেমন নবীন ভারত কথা 
বলিয়াছিল আজ তেমনি তাহারই মানস-কন্ত1 নিবেদিতার ক আশ্রয় 
করিয়া বিবেকানন্দ যেন কথা বলিলেন । ভারত সম্পর্কে বিবেকানন্দের 
আদর্শেরই প্রতিধ্বনি নিবেদিত! এবং ভারতের সমসাময়িক সমস্যা গুলি 
সম্পর্কে নিবেদিতার ব্যাখ্যা ও বিশ্লেবণে তাই বিবেকানন্দের ব্যাখ্যা 
ও বিশ্লেষণের ছায়াপাত হইত। তাই না তিনি একদা স্বামিজীর 
অনুজ, বাংলার অন্যতম বিপ্লবী-সম্তভান, ভূপেন্দ্রনাথকে বলিয়াছিলেন-_- 
“ভূপেন, তুমি কি মনে কর কোনো বিদেশীর কাছে ভারতীয় জীবন- 
ধারা ব্যাখানে আমার মতন দ্বিতীয় একট। বিবেকানন্দ তোমরা 
পাবে ?? 

এমনই উদ্দীপনাময়ী ছিল নিবেদিতাঁর বক্তৃতা । 

ভাষায় ছিল পরাবাণীর মন্ত্রবীর্ষ, 

রসনায় বজযোগিনীর,.শক্তি, 

আর কণ্ঠে রণ-নির্ধোষ। 

যদি কেহ জিজ্ঞাসা করিত--“আপনার কাজ কি ?” 

উত্তরে নিবেদিতা বলিতেন_-“আমি শিক্ষয়িত্রী |” 

শিক্ষয়িত্রীই বটে। আকৃতি পরুষ-কঠিন, প্রকৃতি করুণায় সিগ্ধ। 
এই লোকমাতা বাঙালিকে যে কত কি শিখাইয়া গিয়াছেন, এবং 
কত ভাবে শিখাইয়া গিয়াছেন, তাহার মূল্য নির্ণয় কর! সহজ নয়। 


মুহুর্তের বিশ্রাম নাই নিবেদিতার। 
কেবল কাজ, আর কাজ । 
কেবল চল! আর চলা । 


নিবেদিতা : ১৮৫ 


দেশের নর-নারীর মধ্যে গুরুর ভাব ছড়াইয়া দিতে হইবে__সেই 
তাহার ব্রত, সেই তাহার তপস্তা । গুরুর চিতাভন্মে নবযৌবনকাস্তি 
সেই স্থুকুমার তনু ধূুসরিত করিয়া লইয়া যে-নারা মঙ্গলময়ী, 
দীপ্তিময়ী মাতৃমুত্তিতে ত্যাগ, তপস্তা, ও সেবার ভিতর দিয় নিজের 
জীবন সার্থক করিয়। তুলিলেন, কঠোর তপস্তারতা উমার মতই যিনি 
কর্তব্যে অটল, জঙ্কল্পে স্থির, সেই নিবেদিতার চরিত্রের অপরিমেয় 
শক্তি, তাহার তপঃকৃচ্ছ,তাসবই যেন মহাকাব্যের গরিমা লইয়া 
আমাদের সম্মুখে উদ্ভাসিত হইয়া উঠে। 


কলিকাতায় ফিরিয়াই নিবেদিতা শুনিলেন, সরকারের তীক্ষ ও 
বক্রদৃষ্টি ধাহাদের উপর ছিল, সেই তালিকায় তাহার নামও 
উঠিয়াছে। পুলিশ আহার গতিবিধি লক্ষ্য করিতেছে । বাগবাজারে 
তাহার বাড়ির দরজ। পর্যন্ত আসিয়া পুলিশ গোপনে খোজ-খবর 
লইতেছে। রাত্রির অন্ধকারে কাহারা এখানে আসে, কেন আসে, 
কখনই বা যায়, ইত্যাদি বিষয়ে পুলিশের উদ্বেগ ও উৎকণ্ঠার সীমা- 
পরিসীম। ছিলনা সেদ্দিন ১৭নং বোসপাড়া লেনের বাড়িটিকে ঘিরিয়া। 
বিপিনচন্দ্র আসেন--লেখা চাই নিউ ইও্ডিয়ার জন্য । 

রামানন্দ চট্টোপাধ্যায় আসেন-_-লেখ। চাই প্রবাসীর জন্য । 

মতিলাল আসেন-_অমুত বাজারের জন্য লেখা চাই । 

র্যাটক্লিফ আসেন-_স্টেটসম্যানের জন্য লেখা চাই । 

সতীশচন্দ্র আসেন--ডন্-এর জন্য লেখা চাই। 

পৃথীশ রায় আসেন-_নিউ ওয়ার্লডের জন্য লেখা চাই। 

এ ছাড়া, ডাকযোগে অনুরোধ আসে মাদ্রাজের “হিন্দু কাগজ হইতে, 
তিলকের “মহারাষ্ট্র' হইতে, বোম্বাইয়ের 'ইন্দুপ্রকাশ” হইতে । আবার 
লগ্ুনের ওয়েষ্ট মিনিষ্টার রিভিউ আছে, আমেরিকায় বোষ্টন হেরাল্ড 

আছে । সকল কাগজেই নিবেদিতাকে লিখিতে হয়। তাই তীহাঁর 
মুহুর্তের বিশ্রাম নাই। শুধু লেখা? সেইসঙ্গে বক্তৃতাও বড় কম 
দিতে হইত না। লেখনী ও রসনা সমান তালে চলিত। 

এত যে লিখিতেন কিন্তু কখনো কাহারো ফরমাশী লেখা লিখিতেন না 
তিনি। এই প্রসঙ্গে রামানন্দ চট্টোপাধ্যায় বলিয়াছেন £ 

“নিবেদিতার রচনা-নৈপুণ্য এমনই উচ্চন্তরের ছিল যে, অতি সাধারণ বিষয়বন্তও 
তাহার রচনার গুণে এক অন্থ“ম লৌন্দর্য লইয়া ফুটিয়। উঠিত। তবে তিনি 
নিজের ইচ্ছামত লিখিতেন এবং যখন প্রেরণাবোধ করিতেন, কেবলমাত্র 
তখনই কলম ধরিতেন, তাহা নহিলে আদৌ লিখিতেন না। একবার 
বিদেশী একটি পত্রিকা তাহাদের নির্বাচিত বিষয় অম্পর্কে কয়েকটি প্রবন্ধ 
লিখিতে নিবেদিতাঁকে অনুরোধ করে এবং তাহার জন্য প্রচুর পারিশ্রমিক 
দিতে স্বীরুত হয়, কিন্ত গিবেদিতা সে-অন্ুরোধ প্রত্যাখ্যান করেন ১ 
লিখিতেন প্রধানত দুইটি কারণে-স্বামিজীর অসমাপ্ত ভারতপ্রচার 
ব্রত আর এই স্কুল। এই স্কুলের দায় ও দায়িত্ব আজ সম্পূর্ণ তাহার 
একার । লিখিয়। সামান্য পারিশ্রমিক যাহ! পাইয়া থাকেন, তাহার 
সবটাই স্কুলের উন্নতিকল্পে ব্যয় করেন । কাহারে দাক্ষিণ্যের ছুয়ারে 
হাত পাতিতে গুরুর নিষেধ আছে। যেমন করিয়াই হউক এই 
আলোটুকু জ্বালাইয়া' রাখিতে হইবে। 


সেদিন রামানন্দ বাবু আসিলেন। 

প্রবাসীতে প্রতি মাসে অবনীন্দ্রনাথ, নন্দলাল প্রভৃতির চিত্র বাহির হয়। 
নৃতন ঢঙের শিল্প-রীতি। না বুঝাইয়া দিলে লোকে বুঝিবে না। সেই 
কঠিন কাজের দায়িত্ব স্বেচ্ছায় লইয়াছেন নিবেদিতা । সেইসব চিত্রের 
লিপিভাষ্য করেন তিনি। বাংল! প্রবাসীতে তাহার ইংরেজি লেখ! 
বাহির হইত এবং মূল ইংরেজির সহিত একটি বাংলা অনুবাদও দেওয়া 
হইত। অনুবাদ করিতেন সম্পাদক শ্বয়ং। সেইসব ছোট ছোট 

রচনার ভিতর দিয় ভারতের শিল্প-মহিমা সম্বন্ধে নিবেদিতার গভীর 
জ্ঞান ফুটিয়া উঠিত। এখানে নিবেদিতা! যেন শিল্প-ভারতী । 

কথায় কথায় রামানন্দ বাবুকে নিবেদিতা বলিলেন_-“একখান। 
ইংরেজি মাসিক বাহির করুন। তাহা হইলে সারা ভারতবর্ষে ও 
ভারতের বাহিরে ভাব প্রচারের সুবিধা! হয়|” 

রামানন্দ । ইচ্ছা তো আছে। 

নিবেদিতা । ইচ্ছ1 যখন আছে, তখন কাগজ নিশ্চয়ই হইবে । এখন 
শুধু বাংলা ভাষায় বাংলার সুখ-দুঃখের কথ। লইয়া ব্যস্ত আছেন, 
একখান। ইংরেজি কাগজ হইলে তখন আপনি সার। ভারতের বেদন। 
প্রকাশ করিতে পারিবেন। আমি জানি, বিধাতা আপনাকে সেই 
যোগ্যতা দিয়াছেন। আমি আপনাকে লেখা দিয়া সাহায্য করিব। 
রামানন্দ । আপনি কি করিয়া এত আগে হইতে ভবিষ্যদ্বাণী 
করেন? 

নিবেদিতা । সবই গুরুজীর আশীর্বাদ আর প্রেরণা । গৃহলক্ষ্মী যখন 
ঘরের প্রদীপটি জ্বালেন তখন ঘরের সেবার মতই তাহাতে আলোক 
শক্তি দেন। আপনি এই যে একটি প্রদীপ জ্বালাইয়াছেন, আমি 
দেখিতেছি, ঘরের প্রয়োজন নির্বাহ করিয়াই ইহার সার্থকতা শেষ 
হইবে না। আপনার মনীষা একদিন প্রশস্ততর সাধনাক্ষেত্র খু'ঁজিবেই 
খু'জিবে। | 


নিবেদিতার এই ভবিষ্যদ্বাণী ব্যর্থ হয় নাই। ১৯০৭ সালে যখন 
“মডার্ণ রিভিয়ু বাহির হইল তখন নিবেদ্িতার সে কী আনন্দ! আর 
এই “মডার্ণ রিভিযু'ই পরবর্তীকালে রামানন্দবাবুকে সাংবাদিকতার 
ক্ষেত্রে সবভারতীয় ও আন্তজাতিক খ্যাতি আনিয়া দিয়াছিল। 
রামানন্দ-নিবেদিতা। প্রসঙ্গে রামানন্দ চট্টোপাধ্যায়ের জীবনচরিত- 
লেখিকা লিখিয়াছেন £ 

“ভগিনী নিবেদিতার সহিত রামানন্দ বাবুর বন্ধুত্ব ও কর্মক্ষেত্রে ষোগ 
কলিকাতায় আসার পর আরো ঘনিষ্ঠ হয়। প্রায়ই দেখা যাইত প্রবাসী 
অফিস হইতে ছবি কিম্বা প্রবন্ধের প্রুফ লইয়া কেহ তাহার সেই 
বেসপাড়া লেনের ক্ষুদ্র বাড়িতে চলিয়াছে। ভগিনী নিবেদিতা তাহার 
প্রবন্ধ কাহাকেও সংশোধন করিতে দ্বিতেন না। ভগিনী নিবেদিতার 
নিকট ধাহারা কাজ লইয়া যাইতেন তাহাদেরও তিনি শুধু পত্রবাহক 
হিসাবে দেখিতেন না। রামায়ণ মহাভারত সম্বন্ধে তাহাদের কতট! 
জ্ঞান, দেশের বিষজ্ত তাহার। কিছু জানেন কিনা সব খোঁজ লইতেন। 
যদি দেখিতেন হিন্দুর ছেলে হৃইয়াও হিন্দুর মহাকাব্য সম্বন্ধে ইহারা 
তেমন কিছু জানেন না, তাহা হইলে ভগিনী নিবেদিতা চটিয়া যাইতেন। 
রামানন্দ প্রাপ্গ নিবেদিতার বৌসপাড়া গেনের বাড়িতে এবং কখনো বা 
জোড়ারসাকোয় অবশীন্দ্রনাথের বৈঠকে নিবেদিতার সহিত নানাবিষয় 
আলোচন৷ করিতেন। ডাঃ জগদীশচন্দ্র বন্ুর গৃহেও ইহাদের নানা প্রসর্ 
হইত। বাঙালিদের পোষাক-পরিচ্ছ্দ ও জীবনযাজআ্া সবের মধ্যেই 
নিবেদিতা যে সৌন্দর্যের সন্ধান করিতেন ইহ তাহাদের কখোপকথন 
হইতে বুঝা যাইত। প্রবাসীর প্রথম বৎসরেই অজস্তা গুহা বিষয়ে 
নিবেদিতা সচিত্র প্রবন্ধ লিখিয়াছিলেন এবং ক্রমে অবনীন্দ্র গ্রভৃতি 
অগ্রগামী শিল্পীদের চিত্রে কাগজ অলঙ্কত করিতে থাকেন। অজন্তা গুহার 
চৈত্য ও বিহারগুলির সম্বন্ধে তিনি প্রবাপীতে ধারাবাহিক প্রবন্ধ 
, লিখিয়াছিলেন। একদিন পীড়িত রামানন্ববাবুকে তিনি দেখিতে 
আসিলেন। স্বদীর্ঘ, শুভ্র পরিচ্ছদ ও বিলাতি জুতা পরিয়া তিনি আসিয়! 
ছিলেন। রোগীর ঘরের সামনে আসিয়াই জুতা জোড়া খুলিয়া রাখিলেন। 
যুরোপীয় মহিলাকে জুতা খুলিতে দেখিয়। সকলে ব্যস্ত হইয়া উঠিতেই 
নিবেদিতা ইংরেজিতে বলিলেন--“আমি জানি, জুতা খুলিতে হয়” | ...তিনি 
“মডার্ণ রিভিযু'র জন্মকাল হইতেই (১৯৯৭) লেখা দিয়া ও অন্যান্য উপায়ে 
সম্পাদককে যেরূপ সাহাষ্য করিয়াছিলেন, তেমন সাহাধ্য সচরাচর কাহারও 
নিকট মিলে না । রামানম্্র বাবু বলিতেন যে, নিবেদিতা সাধারণ কথাবাতার 
সময় সম্পাদকের কাজের দৌধক্রটী যাহা! দেখিতেন তাহার কঠোর সমালোচনা 

করিতেন। সেই সমালোচনাও কম মূল্যবান ছিলন।। নিবেদিতা প্রকৃতই 
তাহার ভগিনী ছিলেন এবং নিবেদিতার জীবনপথে ধাহারা তাহার নিকটে 
আসিয়াছিলেন তীহার্দের সকলের কাছেই নিবেদিতা সত্যই আপনাকে 
সম্পূর্ণরূপে নিবেদন করিয়াছিলেন । নান! বিষয়ে প্রবন্ধ লিখিবার আশ্চর্য 
ক্ষমতা ছিল তাহার ।৮ 
সেদিন বিপিনচন্দ্র পাল আসিলেন। 
কথায় কথায় বলিলেন_- "নিউ ইত্ডিয়ায় একটা ধারাবাহিক 
প্রবন্ধ লিখিবেন বলিয়াছিলেন, তাহার কি হইল ?” | 
নিবেদিতা । হ্যা, কাল রাত্রেই উহা! আরম্ত করিয়াছি, এই নিন। 
লগ্নে রমেশচন্দ্র দত্তের সহযোগিতায় ইহার স্বত্রপাত। আপনার 
কাগজ কেমন চলিতেছে ? 
বিপিনচন্দ্র। ভালই, তবে প্রেসের দেন বাড়িয়। চলিয়াছে । 
বিপিনচন্দ্র চলিয়া গেলে নিবেদিতা! বসিয়। বসিধ্া বাংলার এই বাদ্ধী- 
শ্রেষ্ঠ, নিভীক, স্পষ্টবক্তা রাজনৈতিক-দার্শনিকের পাপ্ডিত্য ও প্রতিভার 
কথ ভাবিত্তে লাগিলেন । কী সব ক্ষণজন্মা পুরুষ এই বাংলাদেশে 
একই জময়ে আসিয়াছেন! প্রাণের আগুন তো ইহারাই 
জ্বালাইয়াছেন। ভাবিতে ভাবিতে সেই ১৯০০ সালের কথা মন্তন 
পড়িল নিবেদিতার যখন আমেরিকায় মিসেস ওলি বুলের বাঁড়িতে 
তাহার সহিত বিপিনচন্দ্রের প্রথম সাক্ষাৎ হইয়াছিল । 
এই প্রসঙ্গে বিপিনচন্দ্র লিখিয়াছেন ঃ 
“সেই সময়েই মিস্‌ নৌবলের (ভগিনী নিবেদিত1)) সঙ্গেও আমার প্রথম 
পরিচয় হয়। সে অদ্ভুত পরিচয় । আমাদের পরস্পরের সঙ্গে দেখা হইলেই 
একটা ঝগড়া পাকাইয়! উঠিত অথচ আশ্চষের কথা এই যে, এই ঝগড়ার দরুণ 
উভয়ের মধ্যে কাঁহারওই মনে এক মুহূর্তের জন্যও বোধ হয় কোন বৈরিভার 
লেশমান্জ জাগে নাই। এসকল ঝগড়ার ফলে আমাদের পরস্পরের প্রতি 
পরস্পরের শ্রহ্ধারও কোনই ব্যাঘাত কখনও জন্মে নাই । সেই প্রথম পরিচয়ের 

কথা মনে করিয়াই নিবেদিতার গোটা ছবিটা চোখের উপর ভাসিয়া উঠিতেছে। 
আমি ব্রাহ্ম সমাজের লোক, নিবেদিতা ইহা জানিতেন। আর ব্রাক 
সমাজের প্রতি তার একটা গভীর অশ্রদ্ধা ছিল। নিবেদিতার স্বস্থচিত্তে 
কখনও কোন মনোভাব ঢাক1 থাকিত না। সুতরাং সৌজন্তের খাতিরেও 
আমার সঙ্গে সেই প্রথম পরিচয়ের দিনে তিনি তাহার অন্তরের অশ্রদ্ধা গোপন 
করিতে পারিলেন না। একেবারে সোজাসুজি আমাকে লক্ষ্য করিয়। ব্রী্গ 
সমাজকে আক্রমণ করিলেন । বলিলেন, _-ব্রাঙ্গপমাজের লোকের! বিশেষতঃ 
মেয়েরা অত্যন্ত বিকৃত হইয়া পড়িতেছেন ।, 

আমি জিজ্ঞাস করিলাষ, “আপনি ব্রাহ্ম মেয়েদের সঙ্গে মিশিয়াছেন ত ? 


নিবেদিতা । হা। 

আমি। মিসেস পি. কে. রায়কে চেনেন? 

নিবেদিতা । চিনি । অমন মেয়ে অতি অল্পহ দেখিয়াছি | 

আমি। মিসেস জে. সি. বোসকে চেনেন? 

নিবেদিতা । মিসেস বোস রম্তীর শিরোমণি । 

আমি। এঁদের ছোট বোনকে জানেন? 

নিবেদিতা । সী ইজ-লাভ্লি। 

আমি। শিবনাথ শাস্ত্রীর মেয়েকে দেখেছেন--মিসেস সরকার? 

নিবেদিতা। হা, দেখেছি । সী ইজ ভেরি গুডভ। 

আমি। আপনি বোধ হয় জানেন, এব সকলেই ব্রাহ্ম মেয়ে। 

. এইখানেই প্রথম পালা শেষ হইল। পরদিন সন্ধ্যায় আমাদের উভয়ের 
গ্রামের তৃতীয় পালার অভিনয় হয়।...সেদিন মিসেস বুল বোষ্টনের স্কুল 
সমূহের শিক্ষযিত্রীদিগকে তীহার বাটিতে চা খাইবার নিমন্ত্রণ করিয়াছিলেন । 
প্রায় ছুই-তিনশত শিক্ষযিত্রী এই উপলক্ষে মিসেস বুলের বাড়িতে সমবেত 
হন। কিছুক্ষণ ঘুরিয়! ফিরিয়া ক্লান্ত হইয়া আমি একট] ঘরে একপাশে আসিয়া 
বসিয়া পড়িলাম ' দৈবছুধিপাকে সে ঘরে নিবেদিতা অনেকগুলি শিক্ষঘিত্রীর 
নিকটে ভারতবর্ষের কথা কহিতেছিলেন। আমি নীরবে বসিয়া তাহার কথা 
শুনিতেছিলাম। ক্রমে জা।তভেদের কথা উঠিল । নিবেদিতা জাতিভেদের 

পক্ষ সমর্থন করিতে লাগিলেন । এই সময় আমার উপর তাহার চোখ পড়িল । 
আমাকে নির্দেশে করিয়া কহিলেন রি মিঃ পাল বসিয়া আছেন। ত্রাহ্মরা 
জাতিভেদ মানেন না এবং স্বামী বিবেকানন্দের প্রতি তাহাদের ভক্তি 
অপরিমিত নয়। মিঃ পালও জাীতিভেদ মানেন না এবং সনাতন ধর্মের উপর 
তাহার আস্থা নাহই।, তখন সকলের চোখ আমার উপরে পড়িল। এ 
অবস্থায় আমার নীরব থাক অসম্ভব হইল। আমি কহিলাম--জাতিভেদ 
সম্বন্ধে বিদেশীয়দিগের একট] ভূল ধারণ। আছে। সেট! এঠ যে, এই জাতিভেদ 
আছে বলিয়াই ভারতবর্ষ রাষ্ীয় স্বাধীনতা! লাভ করিতে পারিতেছেনা ; এবং 
যতদিন এই জাতিভেদ উঠিয়া! ন1! যাঁউবে, ততদিন ভারতবর্ষের লৌক এক 
জাতিতে পরিণত হইয়। আত্মশীসনের অধিকার লাভ করিতে পারিবে না। 
এই কথাট। নিতান্তই সভুল। জাতিভেদ থাক। বা ন। থাকার উপরে রাস্্ীয় 
স্বাধীনতা কিছুতেই নির্ভর করে না। আমাদের দেশে জাতিভেদ আছে। 
ইংলগ্ড ও আমেরিকায় শ্রেণীভেদ সাজ্যাতিক আকারে বিদ্যমান রহিয়াছে । 

স্থতরাং ইংলও -৪ আমেরিকার শ্রেণীভেদ থাকা সত্বেও যেমন রাষ্ট্রীয় 
স্বাধীনতার কোন সাজ্বাতিক ব্যাঘাত উপস্থিত হয় নাই, সেইরূপ ভারতে 
জাতিভেদ আছে বলিয়! জাতীয় স্বাধীনতা লাভের কোন অন্তরায় নাই। কিন্তু 
অন্যদিকে একথা মানিতেই হইবে যে এই জাতিভেদ হিন্দু ভারতের মনুষ্যতুকে 
পঙ্গু করিয়া রাখিয়াছে। এই জাতিভেদ আছে বলিয়া আমরা অবাধে আমাদের 
মানুষ বলিয়া যে একট। অধিকার আছে, সেই অধিকার সবতোভাবে প্রতিষ্ঠা 
করিতে পারিতেছি না।” 


নিবেদিতা অমনি একেবারে জলিয়। উঠিলেন । কহিলেন, একথা ঠিক নহে । 
আপনি ত্রাঙ্গ বলিয়া হিন্দুধর্মের উপর আক্রমণ করিতেছেন ।” 

আমি কহিলাম_-“হিন্বু শাস্ত্রে ব্রাহ্মণেতর জাতির ধর্মোপদেষ্টার আসন গ্রহণ 
করিবার অধিকার নাই |... ইংরেজি শিক্ষা এই প্রাচীন শাস্ত্রের বন্ধন হইতে 
আমাদিগকে মুক্তি দিয়াছে বলিয়াই আমরা আজ ব্রাক্ষণ না হইয়াও বেদ 
পড়িতে পারিতেছি, বেদান্ত-ধর্মের আলোচনা করিতে পারিতেছি এবং ধর্ম 
প্রচার করিতে পারিতেছি। প্রচলিত শাস্ত্রের প্রাচীন প্রভাব যদি আজ 

থাকিত, তাহ। হইলে ব্রাহ্মণের নিকটে ধর্ম-প্রচার করিবার অপরাধে আমার 
আছ্ছেয় বন্ধু স্বামী বিবেকানন্দের এবং আমার কণ্ঠে চারি আঙ্ল পরিমাণ গরম 
গলান সীস! ঢালিয়! দিয়া আমাদের এই অনধিকার চর্চার প্রায়শ্চিত্ত করাইত ৷), 
নিবেদিতা এই কথাতে একেবারে ক্রোধে জ্বলিয়া উঠিলেন। কহিলেন - 
মিথ্যা কথা । স্বামিজীকে হিন্দুরা ধর্মগুরুর পদে বরণ করিয়া লইয়াছে।, 
আমি কহিলাম--মিস্‌ নোবল, আপনি স্ত্রীলোক না হইলে এই অপমানের 
যথাযোগ্য প্রত্যুত্তর দিতে পারিতাম। স্বামী বিবেকানন্দ হিন্দুদিগের ধর্মগুরু 
নহেন। হিন্দু সমাজ তাহাকে গুরুরূপে গ্রহণ করে নাই। তিনি রাজা 
রামমোহন রায় প্রভৃতির মতন একজন ধর্ম ও সমাজ-সংস্কারক মাত্্র।” 
নিবেদিতার কোমল প্রাণে এ আঘাত সহ হইল না। আমার কথায় তার 
গুরুর অপমান হইয়াছে মনে করিয়া কাঁদিয়া ফেলিলেন। মম্নাহত হইয়া 
নিবেদিত নীরব হইয়া গেলেন।” 


আর একদিনের ঘটনা । সেদিন আষাটঢ়ের অপরাচ্ছে নিবেদিতাঁর 
বোসপাড়। লেনের বাড়ির একটি ঘরে বসিয়া আছেন বিপিনচন্দ্র 
ও নিবেদিতা। স্বদেশী কাপে করিয়া ছুইজনে চা খাইতেছিলেন । 
দেখিতে দেখিতে সমস্ত আকাশ নববর্ধা় মেঘে টাকিয়া গেল। 
অমনি বিপিনচন্দ্র সবিস্ময়ে লক্ষ্য করিলেন যে, বর্ষার সেই শ্যাম 
সমারোহ নিবেদিতার মনের উপরও ছায়া ফেলিয়াছে। কথা 
' বলিতে বলিতে হঠাৎ নিবেদিতার মুখ গন্তীর ভাব ধারণ করিল। 
প্রকৃতির সেই করাল-রুদ্র মৃতি কাহারও মুখে-চোখে প্রদীপ্ত 
হইয়া উঠিল। ঘরের মধ্যে যে আর কেহ আছে ইহা বিস্মৃত 
হইয়া নিবেদিতা নিস্তব্ধ ভাবে বসিয়া রহিলেন। বসিয়া বসিয়। 
জানালার ভিতর দিয়া আকাশে নববর্ধার পুঞ্জীভূত মেঘের 
শোভা দেখিতে লাগিলেন। ঝড় উঠিল। বিপিনচন্দ্র লক্ষ্য 
করিলেন সেই উদ্ধাম ঝটিকার বেগ নিবেদ্গিতার সবধদেহে যেন 

এক প্রবল শিহরণ জাগাইয়া তুলিয়াছে। তারপর সেই মেঘাবৃত 
আকাশের বুকে বিদ্যুৎ চমকাইল, বাজ ডাকিল, তখন নিবেদিত। 
নিরুদ্ধ নিঃশ্বাসে বলিয়া উঠিলেন-__কালী, কালী। তাই বোধ হয় 
বিপিনচন্দ্র বলিয়াছিলেন--“নিবেদিতা সত্য সত্যই প্রকৃতির কোলের 
শিশু-_যেমন সহজ তেমনি সরল ।” 


১৯০৪ অক্টোবর । স্থান-_বুদ্ধগয়া । 
নিবেদিত! বুদ্ধগয়। দেখিতে আসিলেন। সঙ্গে আছেন রবীন্দ্রনাথ, 
জগদীশচন্দ্র, অবলা বসু, স্বামী সদানন্দ ( গুপ্ত মহারাজ ), ব্রহ্মচারী 
অমূল্য আর পাটনা হইতে আসিয়াছেন অধ্যাপক যছুনাথ সরকার । 
ইতিপূর্বে নিবেদিতা সীচীর বৌদ্স্তপ দেখিয়াছেন। সীচীর 
সরল ও অনাবিল ভাক্র্ষ তাহাকে মুগ্ধ করিয়াছিল। সীচীর সেই 
ধ্বংসস্তূপ দেখিয়া বিস্ময়-বিহ্বল চিন্তে নিবেদিতা বলিয়াছিলেন__ 
“এই যে তপাকার পাথরের ভগ্াবশেব, আমি শুধু ভাঁবিতেছি, যে 
কল্পন। ও শক্তি লইয়া একদিন এই সব সপ নিমিত হইয়াছিল, 
ভারতবাসীর মধ্যে সেই শক্তি এখনও বিদ্যমান আছে ।” 
এইবার তিনি বুদ্ধগয়া দেখিতে আসিলেন। বৃদ্ধগয়ায় পদার্পণ 
করিঝাই নিবেদিতার মনে পড়িল বুদ্ধদেবের প্রতি স্বামিজীর প্রগাঢ 
শ্রদ্ধার কথা। এই বুদ্ধকে বিবেকানন্দ তাহার অন্তরের মধ্যে 
সর্বশ্রেষ্ঠ মানব বলিয়া উপলদ্ধি করিতেন । কতবার না স্বামিজী 
তাহার কাঁছে বুদ্ধ-চরিতের মহিমা কীতন করিতে করিতে ভাবাবিষ্ট 
হইয়া পড়িতেন। এই পুণ্য ভূমিতে তাই পদার্পণ করিয়াই একদিন 
নির্জন নিঃশব্দ মধ্যরাত্রে নিবেদিতা একবার দূর অতীতকালের 
দিকে চক্ষু ফিরাইয়া দেখিলেন--কত শত শতাব্দী হইয়া গিয়াছে 
একদ। শাক্য রাজপুত্র গভীর রাত্রে মানুষের ছুঃখ দূর করিবার 


১৩ 

সাধনায় রাজপ্রাসাদ ত্যাগ করিয়া বাহির হইয়াছিলেন। তাই বোধ 
হয় স্বামিজী ভগবান বুদ্ধকে দেখিতেন মানব-মনের মহাসিংহাসনে 
মহাযোগের বেদীতে ধাহার মধ্যে অতীত কালের মহৎ প্রকাশ 
বর্তমানকে অতিক্রম করিয়া চলিয়াছে। অপুর্ণতায় পীড়িত 
মানুষ তাহারই নিকটে বলিতে পারিয়াছিল-বুদ্ধের শরণ কামনা 
করি। আপন মানব-মহিমায় দেদীপ্যমান সেই বুদ্ধ দেবের স্মৃতিপৃত 
এই বুদ্ধগয়ার মাটি নিবেদিতা ভক্তিভরে মাথায় তুলিয়া লইলেন। 
ক্ষণেকের জন্য অন্তরের মধ্যে তিনি যেন উপলব্ধি করিলেন-__ 
সর্বজীবের প্রতি অপরিমেয় মৈত্রীসাধনায় সার্থক সেই মহামানব 
আপনার মধ্যেই বিশ্ব-মীনবের সত্যরূপ প্রকাশ করিয়া আবিভূর্তি 
হইয়াছিলেন। আর এইখানকার বিল্ববৃক্ষের নিন অরণ্যে তপস্তা 
করিয়াছিলেন। নিবেদ্রিতার সমস্ত অন্তর মথিত করিয়া নীরব 
প্রার্থনা উঠিল-_বুদ্ধং শরণং গচ্ছামি | 


বুদ্ধগয়ায় এই ভ্রমণ-প্রসঙ্গে স্যার যছুনাথ সরকার লিখিয়াছেন £__ 

“পন্ধ্যাকালে আমরা ,সকলেই বোধিবৃক্ষের নীচে বসিয় ধ্যান করিতাম। 
বুদ্ধদেব যে বোধিবৃক্ষের নীচে বসিয়া আড়াই হাজার বৎসর পুর্বে নির্বাণ 
লাভ করিয়াছিলেন, এ বুক্ষটি তাহারই বংশধর । সম্রাট অশোকের 
রাজত্বকালে ইহার একটি শাখা সিংহলে লইয়া গিয়া! সেখানকার রাজা 
' তথায় প্রোথিত করেন। অল্প কিছু দূরে একখানি গোলাকার প্রস্তরখণ্ড ছিল, 
তাহার উপরে একটি বজ খোদিত ছিল। কথিত আছে, এই বজটি স্বয়ং ইন্দ্র 
বুদ্ধদেবকে দিয়াছিলেন। এই বজ্টি দেখিয়া নিবেদিতা বলিলেন, ইহাকে 
ভারতের জাতীয় চিহুত্বরূপ গ্রহণ কর! কর্তব্য । আমরা সকলে ইহার অর্থ 
জানিতে চাহিলে নিবেদিতা বলিলেন, ইহার অর্থ এই যে, যখন কেহ সমগ্র 
মানব জাতির কল্যাণ সাধনের জন্য নিজের যথাসর্বস্ব ত্যাগ করেন, তখন তিনি 
এই বজ্ের মতই শক্তিশালী হইয়া দেবতাদের নির্দি্ কার্য করেন। এই জন্যই 
বোধ হয় নিবেদিতা এই বজ্রচিহকে তাহার পুম্তকের প্রতীক হিসাবে গ্রহণ 

করিয়াছিলেন এবং সেই একই কারণে বনু-বিজ্ঞান-মন্দিরের শীর্ষদেশে জগদীশচন্দু 
এই বজ্রচিহ্ন স্থাপন করেন। সন্ধ্যাবেলা নিবেদিতা, রবীন্দ্রনাথ এবং আমর! 
একত্রে বাহির হইতাম। স্থ্জাতা বুদ্ধদেবকে সোনার থালায় করিয়! পায়েস 
খাইতে দিয়াছিলেন। স্থজাতার পায়ে” ভক্ষণ করিয়াই বুদ্ধ নির্বাণ লাভ 
করেন। স্ুজীতার বাড়ি ছিল উরুবেল গ্রামে । একদিন বেড়াইতে বেড়াইতে 
আমর] একটি গ্রামে গিয়া পৌছিলাম। এ গ্রামটিকে এখন উবিল বলা হয়। 
নিবেদিতা বলিলেন, এই গ্রামেই সজাতা বাস করিতেন। উৎসাহ ও আনন্দের 
আতিশয্যে নিবেদিতা সেই গ্রামের কিছু মৃত্তিকা তুলিয়া লইলেন, এবং 
বলিলেন, স্থজাতার গ্রামের মৃত্তিকা পবিজ্র। নিবেদিতা ভারতের বন্ধ তীর্থ 
ভ্রমণ করিয়াছেন, এবং এই তীর্থগুলির নৃতন ব্যাখ্যা দিয়াছেন । 
“আমরা যে মোহাস্তর বাড়ি উঠিয়াছিলাম, সেইখানে প্রতিদিন নিবেদিতা 
আমাদের সকলকে ওয়ারেন-এর বৌদ্ধধর্ম সংক্রান্ত বই হইতে এবং 
এডউইন আর্ণন্ডের “লাইট অব এশিয়া” কবিতা হইতে পড়িয়া শুনাইতেন। 
একদিন সন্ধ্যার ধূসর অন্ধকারে আমরা সকলে যখন বোধিবৃক্ষ তলে 
গিয়া বসিলাম, তখন লক্ষা করিলাম একটি আশ্চর্ধ-চরিত্রের মানুষকে ৷ তাহার 
নাম ফজী। একজন দরিদ্র জাপানী সে। দীর্ঘকাল ধরিয়া সে কষ্ট করিয়া 
পয়সা জমাইয়াছে তাহার জীবনের একটি স্বপ্ন চরিতার্থ করিবার জন্য । ভগবান 
তথাগত যে স্থানটিতে বুদ্ধত্ব লাভ করেন, ফুজীর ইচ্ছা, স্ইে পুগ্য তীর্থস্থানটি 
সে একবার দর্শন করিবে । অবশেষে সে এইখানে আসিয়া পৌছিয়াছে 
এবং যাত্রী-নিবাসের একটি ঘরে অতি সামান্ত ভাবে সে থাকে । প্রতিদিন 
সন্ধ্যায় ফুজী আসিকা বোধিবৃক্ষ তলে বসিয়া এই স্তোত্রটি পাঠ করিত ঃ 

নমো নমো বুদ্ধদ্িবাকরায় 

নমো নমো গোতমচন্দিমায়, 

নমো নমোনন্তগ্ুণগ্নবায়, 

নমো নমো সাকিয়নন্দনায় । 
সন্ধ্যার সেই নিম্তদ্ধ ও শাস্ত মুহূর্তে জাপানী কণ্ঠে এই সংস্কৃত স্তোঞ্টি যেন 
মন্দিরের সুমধুর ঘণ্টাধ্বনির মত শুনাইত। নিবেদিতা সযত্বে ফুজীকে 

প্রতিদিন আহার দিতেন । ফুজীর কণ্ঠে উচ্চারিত এই স্তোত্রটি রবীন্দ্রনাথের 
মনে ছিল। তাহার “নটার পুজায়” শ্রীমতীর প্রার্থনায় কবি এই ফুজীর 
স্বৃতিকে অমর করিয়া রাখিয়াছেন।% 


তারপর নিবেদিতা রাজগৃহে আসিলেন। বুদ্ধগয়া হইতে রাজগৃহ 
মাত্র ৫* মাইল দূর । সঙ্গে সকলেই আছেন-_ রবীন্দ্রনাথ, জগদীশচন্দ্র 
অবলা বস্থ, যছুনাথ সরকার, সদানন্দ ও ব্রহ্মচারী অমূল্য । ভারত 
ইতিহাসের এই অতি প্রাচীন স্থানটি দেখিয়া নিবেদিতা বিস্ময়ে 
ভিভূত হইলেন। ইহার পাহাড়, ঝর্ণা, শস্তক্ষেত্র, ইহার আকাশ 
বাতাস তাহাকে সেই সুদূর অতীতে লইয়া গেল। রাজগৃহের সেই 
গৌরবময় অতীতকে নিবেদিতা ধ্যানস্থ হইয়া অন্তরে অনুভব 
করিলেন। এই রাজগৃহ সম্বন্ধে নিবেদিতার বর্ণনা অতি স্ন্দর। 
তাহার অন্যতম পুস্তক, “ইতিহাসের পদধবনি” ব৷ “ফুটফলস্‌ অব্‌ ইণ্ডিয়ান 
হিস্টি'-তে রাজগৃহ সম্বন্ধে একটি অধ্যায় আছে। তাহাতে তিনি 
লিখিয়াছেন ঃ 
“বুদ্ধদেব হইতেই রার্জগৃহের ইতিহাস আরন্ত। তখন বিশ্বিসার ও অজাতশক্রর 
রাজত্বকাল। খুঃ পুঃ ৫৯০ সালে এই স্থানটি ভারতের ইতিহাসে অতিশয় 
জমজমাট ছিল । সেই সমম্ন ব্যাবিলন, মিশর, ফিনিসিয়া প্রভৃতি স্থানগুলি 
ইতিহাসে জীবন্ত ছিল। বুদ্ধদেব এই সময়ের কোন এক প্রভাতে অথবা 
সন্ধ্যায় এই পথ দিয়া আসিয়াছিলেন। একটি খোঁড়া ছাগশিশুকে কাধে লইয়া 
তিনি রাজপ্রাসাদের দিকে ধীরে ধীরে অগ্রসর হইতেছিলেন। তীহার পশ্চাতে 
এক হাজার ছাগ বলির জন্য রাঁজপ্রাসাদের দিকে যাইতেছিল। অন্ুকম্পায় 
বুদ্ধের হৃদয় ভাঙিয়া যাইতেছিল। 
“যে প্রবেশদ্বার দিয়া বুদ্ধ নগরে প্রবেশ করিয়াছিলেন, সেই দ্বারটি আবিষার 
, করিলাম। পরে অম্বপাঁলির আত্মকাঁননটি$ আবিষ্ষার করিলাম । এই ধ্বংস-: 
স্তপের মধ্যে আমরা! ঘুরিয়া ঘুরি রেড়াইতে লাগিলাম। এখনও, যেন, 


নিবেদিতা ১৯৭ 


রাজগৃহের, গুহাগুলির মধ্যে বুদ্ধদেবের কণ্ঠম্বরের প্রতিধ্বনি শোনা যায়। 
রাজগৃহের বৌদ্ধযুগের মধ্য দিয়! মহাভারতের যুগে পৌছিলাম ।”* 

ফিরিবার পথে কাঁকীপুরে নামিয়া নিবেদিতা সেখানকার খোদাবকঝ্স 
লাইব্রেরীটি দেখিলেন। এই প্রসঙ্গে স্তর যছুনাথ লিখিয়াছেন 
“লাইব্রেরীর কর্তৃপক্ষ ভগিনী নিবেদিতাকে সম্রাট শাহজাহানের স্বাক্ষরিত 
একখানি পারস্তদেশীয় পাওুলিপি দেখাইলেন। নিবেদিতা জিজ্ঞাসা করিলেন, 
উহ1 তিনি একটিবার স্পর্শ করিতে পারেন কিনা । অন্মতি মিলিলে তিনি 
পরম শ্রদ্ধার সহিত শাহজাহানের স্বাক্ষরের উপর তাহার দক্ষিণ হস্তের তালু 
রাঁখিলেন এবং ছুই চক্ষু বু'ঁজিয়! কিছুক্ষণ ধীড়াইয়া রহিলেন । মনে হইল, তিনি 
যেন দূর-অতীতক্ে এই নিকট-বর্তমানের সহিত তীহার মনের দ্বারা সংযুক্ত 
করিতে চাহিলেন। নিবেদিতার কাছে ভারতের অতীতকালের কোনো 
কিছুই সামান্য বলিয়৷ মনে হইত না । নালন্দার একটি ইষ্টকখণ্ড কি সারনাথের 
একটি প্রস্তরথগ্ড তাঁহার নিকট কখনো! তুচ্ছ বলিয়া বোধ হইত না। এই 
ছুইটি জিনিসই তাঁহার ঘরে শ্রদ্ধার সহিত রক্ষিত ছিল।” 

নালন্দা ও সারনাথ দেখিয়া নিবেদিতা কলিকাতায় ফিরিলেন। 
সেখানে তখন শত শত কার্য তাহার অন্গুলীসঙ্কেতের প্রতীক্ষা 
করিতেছিল। 


পিং 





« লেখকের পরবর্তাঁ পুস্তক “নিবেদিতা-নৈবেছ্া” জুষ্টব্য | 


॥ সতেরো ॥ 


মায়ের কোলের মধ্যে সন্তান যেমন একটি উত্তাপ, একটি আরাম, 
একটি স্নেহ পায়, তেমনই এই পুরাতন প্রাচীন দেশের কোলে বাস 
করিবার সময় একটি জীবনপুর্ণ, স্নেহ ও শ্রদ্ধামণ্ডিত মৃছ্‌ উত্তাপ 
চারিদিক হইতে নিবেদিতাকে সর্ধদা ঘিরিয়া থাঁকিত। রামকৃষ্*-সভ্বের 
সহিত তাহার সম্পর্ক ছিন্ন হইলেও, সঙ্ঘজননী সারদাদেবীর স্সেহ 
হইতে তিনি কোনে! দিন বঞ্চিত হন নাই। সারদাদেবী সর্বদাই 
নিবেদিতার খোঁজ-খবর লইতেন । বলিতেন-_-“ও আর জন্মে হিন্দু 
ছিল। ঠাকুরের কথা ওদেশে প্রচার হবে বলেই ওদেশে জন্মেছে ।” 
সারদাদেবীর এক জীবন-চরিতকার নিবেদিতা ও শ্রীমা-র প্রসঙ্গে 
লিখিয়াছেন £ 

“বিদ্বেশিনী ভগিনী 'নিবেদিতাকে শ্রীমা আপন কন্যার ন্যায় আদর যত্ত করিতেন 
এবং তিনি আসিলে পার্খে বসাইয়! কুশল প্রশ্নাদি করিতেন। উভয়ে উভয়ের 
ভাষা জানিতেন না কিন্তু তবু ভাবের আদান-প্রদানে কোন অস্থবিধা হইত 
না; কারণ স্নেহের প্রকাশ শুধু মুখের কথার উপর নির্ভর করে না। একদিন 
নিবেদিতা আসিয়া মাকে প্রণাম করিয়া বসিলে, শ্রীমা কুশল প্রশ্নের পর 
পশমের তৈয়ারী একখানি ছোট পাখা তাহাকে দিয়া বলিলেন, “আমি 
এখানি তোমার জন্যে করেছি ।”» নিবেদিত! উহা পাইয়া একবার মাথায় 
ঠেকান, একবার বুকে রাখেন, আর বলেন, “কি সুন্দর, কি চমৎকার ।১ 
শ্রীমা দেখিয়া বলেন, “কি একট1 সাযান্ত জিনিস পেয়ে ওর আহ্লাদ দেখেছ ? 
আহা কি সরল বিশ্বাস! যেন সাক্ষাৎ দেবী। নরেনকে কি ভক্তিই করে। 
নরেন এদেশে জন্মেছে বলে সর্বন্ধ ছেড়ে এসে প্রাণ দ্রিয়ে তার কাঁজ করছে। 
কি গুরুভক্তি! এদেশের উপরই ব| কি ভালবাসা !, ভগিনী নিবেদিতা 


নিবেদিতা ১৪৯৯ 
শ্রীমাকে জার্ধান সিলভারের একটি কৌটা দিয়াছিলেন; শ্রীমা উহাতে 
শ্রত্বঠাকুরের কেশ রাখিতেন। তিনি বলিতেন, “পুজোর সময় কৌটোটি 
দেখলেই নিবেদিতাকে মনে পড়ে ।” 
একদিন সায়াহ্কের কথা । সজ্ঘক্ত 'নী তখন কলিকাতায় বাগবাজারের 
বাড়িতে থাকেন। নিবেদিতা প্রণাম করিতে আসিলেন। শ্রীম। 
তাহার মাথায় হাত বুলাইয়া আশীবাদ করিলেন। তারপর শ্রীম। 
নিবেদিতাকে বলিলেন_-“আমি তোমাকে ব্বপ্ধে গেরুয়া-পরা অবস্থায় 
দেখেছি। তোমার তোসম্পুর্ণ দীক্ষা হয় নি। আমার কাছে দীক্ষা 
নেবে ?” 
নিবেদিতা । নতুন করে আর গেরুয়া পরব না। ন্বামিজী আমাকে 
সন্ন্যাস দিয়ে গেছেন। তিনি আমাকে শিবমন্ত্র দিয়ে গেছেন। 
আমি সেই ভাবেই চলব । 
সারদা । কী অসাধারণ তোমার গুরুভক্তি। ধন্ মেয়ে তুমি । 
সেইদিনের এই ঘটনায় নিবেদিতার গুরুভক্তি ও চরিত্রের দৃঢ়ত। 
ছুই-ই প্রকাশ পাইল। নিবেদিতার চরিত্র হইতে স্ুদূুরতম কোনো 
জিনিস যদি থাকে তাহ] হইল ভাবাবেগ | জীবনের কোনে অবস্থাতেই 
তিনি কখনে। ভাবাবেগ দ্বারা চালিত হন নাই। এমনই অনমনীয় 
ছিল তাহার ব্যক্তি-ন্যাতত্ত্য । চরিত্রের এই বৈশিষ্ট্যেই নিবেদিতা। 
নিবেদিতা । | | 
সঙ্ঘজননী সারদাদেবীকে নিবেদিতা যেমন শ্রদ্ধাভক্তি করিতেন, 
তেমনই শ্রদ্ধাভক্তি করিতেন স্বামিজীর গর্ভধারিণী জননী 
ভুবনেশ্বরীকে। বাংলাদেশে বিপ্লব আন্দোলনের উদ্যোগ পর্বেই 
স্বামিজীর অনুজ, ভূপেন্দ্রনাথের সহিত নিবেদিতার পরিচয় ঘনিষ্ঠ হয়। 
বিপ্লবের অগ্নিমন্ত্রে দীক্ষিত হইবার কালে ভূপেন্দ্রনাথ নিবেদিতার হাত 
হইতে তিনখানি গ্রন্থ উপহারন্বরূপ পাইয়াছিলেন- ক্রোপোটকিনের 


২০০ নিবেদিতা 


লেখা “বিপ্রবীর জীবন-স্মৃতি'। রাশিয়া এবং ফরাসীর কারাগারে" এবং 
ম্যাটূসিনির বক্তৃতাবলী । এই সময়ে ভূপেন্দ্রনাথ একদিন নিবেদিতাকে 
যখন বলিলেন-_-“মা-কে তো। অনেক দিন দেখেন নি। মা প্রায়ই 
আপনার কথ জিজ্ঞাসা করেন |” 

নিবেদিতা হাসিয়া বলিলেন_-“দেখছ তো দিনরাত কত কাজ, 
নিঃশ্বাস ফেলতে সময় পাইনে। চলো, আজই, এখনি যাবে ।” 
তারপর ভূপেক্্রনাথের সঙ্গে নিবেদিতা চলিলেন, শিমলার দত্ত 
বাঁড়িতে। নিবেদিতা আসিয়া প্রণাম করিয়া ভূবনেশ্বরীর কুশল 
জিত্ভাসা করিলেন। বসিয়া বসিয়া নিস্তব্ধ হৃদয়ে তাহার মুখের 
দিকে চাহিয়া নিবেদিতা ভাঁবিতে লাগিলেন__ভূবনবিজয়ী পুত্র 
বিবেকানন্দের মা ইনি । কী রত্বগর্ভা এই নারী !” 

মেমসাহেব দেখিয়া বাড়ির ছোট ছোট ছেলেমেয়েরা আসিয়া 
কৌতৃহল ভরে তাহাকে ঘিরিয়া ঈাড়াইল। নিবেদিতা যখনই বাহিরে 
যাইতেন তখনই তাহার হাতে একটি থলি থাকিত। থলিটির মধ্যে 
সব সময় থাকিত চকোলেট আর লজেন্স। সেদিনও থলির ভিতর 
হইতে চকোলেট আর লজেন্স বাহির করিয়া প্রত্যেক ছেলেমেয়ের 
হাতে পরম স্লেহভরে দিলেন। বিদেশিনীর এই রকম মমতাময়ী মতি 
দেখিয়] দত্ত-বাড়ির পুরক্ত্রীদের বিস্ময়ের সীমা রহিল না । 

' এখন হইতে নিবেদিতা সময় পাঁইলেই ভুবনেশ্বরীকে নিয়মিত দেখিতে 
আসিতেন। বিবেকানন্দের মা বলিয়া নহে, ভূপেন্্রনাথের মত 
বিপ্লবীকেও তিনি গর্ভে ধারণ করিয়াছেন বলিয়। নিবেদিতা! তাহাকে 
চিরকাল বিশেষ শ্রদ্ধা করিতেন । 


১৯০৪। নভেম্বর মাস। এলবার্ট হলে আজ নিবেদিতার বক্তৃতা । 
বিষয়--“মাতৃরূপ। কালী ।৮ প্রথমে কথ ছিল বিষ্ভাসাগর কলেজের 


নিবেদিতা ২০১ 


অধ্যক্ষ এন, এন. ঘোষ এই সভায় সভাপতিত্ব করিবেন। কিন্ত 
বক্তৃতার দিন কি কারণে অধ্যক্ষ ঘোষ অসনম্মত হইলেন। নিবেদিতার 
বন্তৃতা-_শিক্ষিত বাঙালি শ্রোতার ভীড় জমিরাছে। নিদিষ্ট সময়ে 
নিবেদিতা আসিয়। শুনিলেন সভাপতি আসিবেন না। বিনা 
সভাপতিতেই তিনি বক্তৃতা দিলেন। বক্তৃতার আরন্তেই তিনি 
সমবেত শ্রোতাদের উদ্দেশ করিয়া বলিলেন--“আজ ধাহার 
সভাপতিত্ব করিবার কথা ছিল তিনি শেষ মুহুর্তে তাহার অসম্মতি 
জানাইয়াছেন। সভাপতি না আসুন, সভা বন্ধ হইতে পারে না। 
তাছাড়া, সভায় না সভাপতি বড়, ন। বক্তা বড়, বক্তৃতার বিষয়ই বড় ।” 
সেদিনের বক্তৃতায় নিবেদিতা রামপ্রসাঁদ ও রামকৃঞ্জের মাতৃসাধনার 
মর্ম কথা যেভাবে ব্যাখ্যা করিয়াছিলেন, অনেক কালীভক্ত সাধকও 
সেরূপ ব্যাখ্যা করিতে পারেন কিনা সন্দেহ। ভারতীয় তন্ত্রশান্ত্ে 
নিবেদিতার পাণ্ডিত্যের পরিচয়ে সকলেই মুগ্ধ হইলেন। কঠিন 
বিষয়ের এমন প্রাঞ্জল বিশ্লেষণ তাহারা কখনো শোনেন নাই | 


দেশী আন্দোলনের প্রথম বৎসর, ১৯০৪ সাল. শেষ হইয়! 
১৯০৫ সাল আরম্ভ হইল। ১৯০০ হইতে ১৯০৪-_-এই পাঁচ বংসর 
বাংলার জাতীয় জীবনের মহাসন্ধিক্ষণ । এই পাঁচ বৎসরে বাংলাদেশ 
যেন এক শতাব্দীর পথ অতিক্রম করিয়াছিল । | | 
উদ্বেগ-উৎকগ্ঠার অবসান ঘটাইয়া ১৯০৫ এর ২০শে জুলাই 
ইংলগ্ড হইতে সংবাদ আমিল পালিয়ামেন্ট লর্ড কার্জনের বঙ্গ- 
ভঙ্গ প্রস্তাব অন্থমোদন করিয়াছেন । বাঙালির সমস্ত প্রতিবাদ নিস্ষল 
হইল। হাজার হাজার সভা আর ভারত-সচিবের নিকট সুরেন্দ্র- 
নাথের মুসাবিদা-করা আশী হাজার লোকের স্বাক্ষর-সম্থলিত 
আবেদন--সবই ব্যর্থ হইল। শীঘ্রই ইহাকে আইন করিয়া ঘোষণ। 


২০২ নিবেদিতা 


করা হইবে। সঙ্গে জঙ্গে স্বদেশী আন্দোলন ধুমায়িত অবস্থা 
অতিক্রম করিয়া প্রজ্বলিত অবস্থায় আসিয়া উপনীত হইল । 
স্বদেশী আন্দোলনের এই প্রজ্জলিত পরিবেশে 'নিবেদিতাকে আমরা 
দেখিতে পাই একেবারে রণ-রঙ্জিণী মৃত্তিতে। সে-বিপ্রব তরঙ্গে 
তিনি নিঃশঙ্কচিত্তে বাপ দিলেন--তাহার যৌবনের অগ্নি চারিদিকে 
ছড়াইয়া পড়িল, তাহার চরণে যেন ঝঞ্চার মঞ্জীর বাঁজিয়। উঠিল। 
সন্ন্যাসিনী রদ্রাণীরূপে আত্মপ্রকাশ করিলেন। 

শাস্ত তাপসী হইলেন সিংহবাহিনী রণচণ্তী। 

বাঙলার জলম্থছল ও জনপদ কাপাইয়া একসঙ্গে উঠিল ঘোর ঘর্থর 
কোদণু-টস্কার ৷ মেঘের গর্জন । জলধির কল্লোল ৷ তাহারই মাঝখানে 
প্রদীপ্ত অগ্নিশিখারূপে দীড়াইয়া নিবেদিতা আহ্বান করিলেন 
বাডালি সন্তানকে । তাহাদের ডাকিয়। বুঝাইয়া দ্িলেন-_ন্বদেশী কি। 
বলিলেন, “নম্বধর্মে নিধনং শ্রেয়; পরধর্মো৷ ভয়াবহ-_-এই স্বদেশীও ঠিক 
তাই।” বলিলেন--“ম্বদেশী মানে বঙ্গভঙ্গের বিরুদ্ধে জনসাধারণের 
প্রতিবাদ, রাজসরকারের সঙ্গে একটি অসহযোগ চেষ্টা । স্বদেশী 
তোমার কাছে চায় প্রাত্যহিক জীবনে বীর্ষের সাধনা । অর্থনৈতিক 
ব্যাপারেও স্বাবলম্বী হইতে হইবে আমাদের। “দেশী তোমার 
জীবন-মরণ সংগ্রাম । কঠোর নিয়ম-নিষ্ঠা আর অসন্তব ত্যাগ 
' স্বীকারের পথ দিয়া চলিতে হইবে 1” 

এইভাবেই সেদিন নিবেদিতা বাংলার জননেতাদের পার্খে ফাড়াইয়া 
স্বদেশী আন্দোলনে শুধু বক্তীর অংশই গ্রহণ করেন নাই, অর্থ নৈতিক 
ব্যাপারে হিন্দুকে স্বাবলম্বী করিয়া তুলিবার জন্য রবীন্দ্রনাথের স্বদেশী 
সমাজের পরিকল্পনা অনুসারে একটি আন্দোলনও আরস্ত করিয়া 
দিয়াছিলেন তিনি। পরাধীন জাতির পক্ষে এমনি একটি পরিকল্পনারই 
একান্ত প্রয়োজন ছিল সেদিন। দেখিতে দেখিতে বিক্ষোভের তরঙ্গ 


নিবেদিতা ২০৩ 


সর্বত্র ছড়াইয়া পড়িল। বন্যার জলের মত খরবেগে স্বদেশীর বেগ 
পরিব্যাপ্ত হইল শহর হইতে গ্রামে, গ্রাম হইতে জনপদে । 

এই সময় নিবেদিতার তিলমাত্র বিশ্রীম ছিল না। “ইপ্ডিয়ান 
রিভিষ্ু'-তে লিখিলেন--ত্বদেশী শিল্প-বাণিজ্যের জঙ্য মরণ-পণ 
করিতে হইবে । মাত্র মনোবল সহায় করিয়া এই কার্ধে অগ্রসর 
হইতে হইবে । দেশবাসীর স্বজাতি সম্বন্ধে যে ন্ায়বুদ্ধি আজ জাগ্রত 
হইয়াছে এই স্বদেশী আন্দোলন তাহারই একটি প্রতীক ।” এমনি 
ভাবেই সেদিন নিবেদিতা এই নবজাগরণের মুখে প্রেরণা সঞ্চার 
করিয়াছিলেন। নিবেদিতার এক চরিতকার তাই লিখিয়াছেন £ 
“যেমন চালচিত্রের উপর তুর্গা প্রতিমা, তেমনি স্বদেশী আন্দোলনের 
পটভূমিকার উপর ভগিনী নিবেদিতার চরিত্র-চিত্র অস্কিত করিতে 
হইবে। বাঙালির এই স্বদেশী যুগের সহিত ভগিনী নিবেদিতার জীবন 
অঙ্গাজীভাবে জড়িত। নিবেদিতার জীবন-ইতিহাস বাদ দিয়া স্বদেশী 
যুগের ইতিহাস লেখ যায় না” 


ইতিপূর্বে কলিকাতাকে কেন্দ্র করিয়া অরবিন্দের নির্দেশে গুপ্ত সমিতি 
প্রতিষিত হইয়াছে এবং “নিবেদিত। তাহাতে ঘর্মাক্ত কলেবরে সক্রিয় 
অংশ গ্রহণ করিয়াছেন ;” তরুণ বিপ্লবীদের শিক্ষা দিবার মহড়। পুর্ণ 
উদ্যমে চলিতেছে । নিবেদিত! তাহার লাইব্রেরীর প্রায় ছুই শত বই 
গুপ্ত সমিতিকে স্বেচ্ছায় দান করিয়াছেন-সবই আয়ালযাণ্ড ফরাসী 
এবং রাশিয়ার বিপ্লব-চেষ্টার ইতিহাস-সংক্রাস্ত বই । সেসব বইয়ের 
অধিকাংশই ভারতবর্ষে সেদিন দুর্লভ ছিল। ছেলেরা উৎসাহের 
সহিত সেগুলি পড়ে, যখন বুঝিতে না পারে, নিবেদিতার কাছে 
আসে, তিনি তাহাদের বুঝাইয়া দেন। বোসপাড়া লেনের নিবেদিতার 
বাঁড়িটি সেদিন এইভাবে সন্ত্রাসবাদীদের একটি শিক্ষাকেন্দ্রে পরিণত 

হইয়াছিল। সেই তরুণ ছেলেদের নিবেদিতা যে কী ভালই 
বাসিতেন ! যখনি তাহারা তাহার কাছে আসিত, নিবেদিতা তখনি 
তাহাদের কর্ণে বিবেকানন্দের সেই প্রাণবাণী উচ্চারণ করিতেন £ 
“তোমার দেবতা আজ চায় তোমার জীবন বলি। আজ থেকে 
পঞ্চাশ বছর পর্যন্ত তোমার সামনে তোমার একমাত্র উপাস্ত দেবতা 
সে তোমার জননী জন্মভূমি |” নিবেদিতার প্রভাবে পড়িয়া সেদিন 
অনেক তরুণ বিপ্লবীই কর্মযোগকে জীবনের আদর্শ করিয়াছিল । 

এই প্রসঙ্গে ডক্টর ভূপেন্দ্রনাথ দত্ত লিখিয়াছেন £-_ 

“ম্যাটসিনির আত্মচরিতের প্রথম খণ্ড যাহ! ভগিনী নিবেদিতা আমীদিগকে 
দিয়াছিলেন, তরুণ বিপ্নবীদ্রিগের নিকট বাইবেল-ম্বূপ ছিল। বিপ্রবাতক 
আরো শতাধিক পুস্তক তিনি বাংলার বিপ্লব সমিতিকে দান করিয়াছিলেন । 
সেই সব বই সার! দেশের মধ্যে ঘুরিত। ম্যাটসিনীর আত্মচরিতে "গরিল। 
যুদ্ধের পরিকল্পনা ছিল। পরবতাঁ কালে আলিপুর বোমার মামলার সময়ে 
পুলিশ নিবেদিতার দেওয়া এই সব নিষিদ্ধ পুণ্তক বাংলার নানাস্থান হইতে 
খানাতল্লাপী করিয়া উদ্ধার করিয়াছিল। নিবেদিতা বলিতেন--“একে 
একে আমার প্রিয় বইগুলি আত্মপ্রকাশ করিতেছে 1» 

সেদিন স্বদেশী শিল্পপ্রচেষ্টার পিছনে নিবেদিতার যে আপ্রাণ চেষ্টা ও 
উৎসাহ ছিল সে-ইতিহাস আজ বিস্মৃতির অন্ধকারে লুপ্ত হইয়া 
গিয়াছে। বাংল দেশে পণ্য উৎপাদনের ধূম লাগিয়া গেল। দেশলাই, 
সাবান, কাগজ, কালি হইতে আরন্ত করিয়া মাটির বাঁসন-পত্র, 
জিনিস-_-এই সব তৈরী হইতে লাগিল । চরকার ঘর্ঘর শবে বাংলার 
পল্লীর অস্তঃপুর মুখরিত হইয়া উঠিল। বহু ভদ্রঘরের শিক্ষিত 
বাঙালি সন্তান স্বেচ্ছায় তাতী হইয়! বাড়ির পিছনে তাতঘর বসাইল। 
ম্যাঞ্চেষ্টারের সুক্ষ ধুতি-শাড়ির পরিবর্তে মোটা খদ্দর প্রচলিত 
হইঈল। কালীঘাটের মন্দিরে যাইয়া সহস্র সহজ লোক শপথ লইল, 
“ন্বদেশী ভিন্ন কিনিব না।” দোকানে দোকানে রকমারি দেশীয় 

পণ্যসম্তার দেখা দিতে লাগিল । এই শহরের একটি অঞ্চলে নিবেদিতা 
ডন. সোসাইটির ছেলেদের লইয়া একটি বিক্রয়কেন্্র খুলিলেন। 
দেখিতে দেখিতে এই রকম তিনটি দৌকান দীডাইয়। গেল। 

এই প্রসঙ্গে নিবেদিতার এক চরিতকার লিখিয়াছেন £ 

“বাজারের দোকান-পসারের মধ্যে কোনো বিলাতি জিনিস দেখিলেই 
নিবেদিতার রাগ হইত। অথচ সার্দাসিধা! গড়নের এদেশী তৈজসপত্র--মাটির 
খুরি কি স্থগঠন একটি প্রদীপ চোখে পড়িলেই যেন মুগ্ধ হইয়া যাইতেন। 
দেশের লোককে দেশী পণ্যদ্রব্যের প্রতি সচেতন করিয়া তুলিবার জন্য 
সংবাদপত্রে প্রবন্ধ লিখিতেন। তাহার বর্ণনাগুণে সামান্য জিনিসের রেখাশিল্প 
লোকের দৃষ্টি আকর্ষণ করিত, রুচিবৌধের পারিপাট্য জন্মাইত। বাঙালী 
দেশের জিনিসে যে-সৌন্দর্য দেৰিতে ভুলিয়া গিয়াছিল নিবেদিতার রসঙ্জান 
আবাঁর তাহা তাহাদের কাছে ফিরাইয়া আনিল |” 


তরুণ বিপ্লবীদের মধ্যে নিবেদিতা অরবিন্দের অনুজ বারীন ঘোবকে 
শহর ও পল্লীগ্রামের বিক্রয়কেন্দ্রগুলিতে যোগাযোগ রক্ষার ভার 
দিয়াছিলেন। একদিন বারীনের হাতে একটি পয়সাও নাই । অমনি 
তিনি ছুটিলেন বাগবাজারে। নিবেদিতার পরামর্শ চাই। সব কথ। 
শুনিয়া নিবেদিতা বলিলেন--“ভিক্ষায়াং নৈব নৈব চ।” নিবেদিতা 
তখন একটি সাহাধ্য তহবিল খুলিলেন। নিবেদিতা কাজ করিতেন 
শহরে, রবীন্দ্রনাথ গ্রামাঞ্চলে । এইভাবে স্বদেশীর প্রথম যুগে 
শিল্পপ্রচেষ্টার ক্ষেত্র নিবেদিতা আর রবীন্দ্রনাথ একযোগে কাজ 
করিয়াছিলেন । শিল্প-প্রচেষ্টায় নিবেদিতার উদ্ধম কিন্তু দেশের 
মধ্যেই সীমাবদ্ধ রহিল না । একদল ছেলেকে বিদেশে যথারীতি 
শিল্প-শিক্ষার ট্রেনিং লইবার জন্য নিবেদিতা একটি পরিকল্পন। 
করিলেন । সে-পরিকল্পনা সফল হইল। তাহার সেই পরিকল্পনায় 
সেদিন অর্থসাহায্য করিয়াছিলেন বাংলার দানবীর মহারাজা মণীন্দরচন্্ 

নন্দী। তাহার সহিত নিবেদিতার প্রথম পরিচয় হয় কলিকাতার 
সেই প্লেগের সময়। নিবেদিতার অন্থুরোধেই সেদিন মহারাজা 
তাহার শ্যামবাঁজারের বসতবাড়ি সেবার কাজে সাময়িক ভাবে দান 
করেন । নানাবিষয়ে বিশেষজ্ঞ হইয়া ছেলেরা যখন ফিরিয়া আসিল, 
তখন তাহারা যাহাতে সুপ্রতিষ্ঠিত হইতে পারে, নিবেদিতা 
সেইমত ব্যবস্থা করিলেন। এইভাবে, বাংলার অনেকগুলি 
সমৃদ্ধ শিল্পপ্রচেষ্টার মূলে ছিল ভগিনী নিবেদিতার প্রেরণা এবং 
তাহারই আথিক সাহায্য । এই অর্থ তিনি বিদেশ হইতেও সংগ্রহ 
করিয়াছিলেন । | 

সেদিন নিবেদিতা যেন মৃত্তিমতী ভারতলক্ষমী হইয়া সকলের দ্বারে 
দ্বারে ভিখারিণীর বেশে ফিরিয়াছিলেন। বন্ধ দ্বারে সবলে করাঘাত 
করিয়া বাঙালিকে স্বদেশীর দীক্ষা দিয়াছেন। কলিকাতার প্রকাশ্য 
রাজপথে আর সকলের সঙ্গে স্বদেশী চরকা, টেকো, খদ্ধর, সাবান, 
পেনসিল প্রভৃতি ফিরি করিতে পর্যন্ত তিনি দ্বিধাবোধ করেন নাই। 
নিরভিমান হৃদয়ে তিনি দিনের পর দিন প্রতীক্ষা করিয়াছেন, কবে 
বাঙালি মনে-প্রাণে স্বদেশী হইয়া উঠিবে, কবে বাঙালি তাহার গুরুর 
সেই প্রাণবাণী-“তোমার একমাত্র উপাস্য দেবতা তোমার জননী 
জন্মভূমি”- শিল্পপ্রচেষ্টার ভিতর দিয়া সফল করিয়া তুলিবে। তাই 
মনে হয়, সেদিন নিবেদিতা না থাকিলে স্বদেশী শিল্প-গ্রচেষ্টা 
এতখানি সার্থক হইয়। উঠিত কিন! সন্দেহ । 


দিবারাত্র এত পরিশ্রম সহ্য হইলনা। পরিশ্রমের তুলনায় অবসর 
ও আহার্ধয ছুইই ছিল অত্যন্ত পরিমিত। নিবেদিতার শরীর 
ভাঙিয়া পড়িল। ১৯০৫ সালের আগষ্ট মাসে হঠাৎ তিনি 
গুরুতররূপে অন্ুস্থ হইয়া পড়িলেন। ভাক্তার আসিয়া বলিল--- 

টাইফয়েড । প্রাণ সংশয় হইয়া উঠিল। নিবেদ্রিতার গীড়ার 
সংবাদ পাইয়া ছুটিয়া আসিলেন জগদীশচন্দ্র বস, গোখলে আর 
সারদা দেবী । ত্রিশ দিন ধরিয়া জ্বর। জীবনের আশা নাই। 
ভগিনী ক্রিষ্টিন উদ্দিগ্ন অন্তরে শুশ্রুষা করিতেছেন । গোখ্‌লে মাথায় 
আইসব্যাগ ধরিয়া বসিয়া আছেন। নিবেদিতার উপযুক্ত চিকিৎসার 
যাহাতে কোনো ক্রটি না হয় সেজন্য জগদীশচন্দ্র ও রবীন্দ্রনাথের 
ছুশ্চিন্তার অন্ত ছিল না। বাগবাজারের সংকীর্ণ বাড়ি হইতে 
নিবেদিতাকে জগদীশচক্দ্রের বাড়ির সন্নিকটে একটি আলোবাতাস- 
যুক্ত বাড়িতে আনা হইল। সাহেব-ডাক্তার দ্বারা চিকিৎসায় 
নিবেদিতার ঘোর আপত্তি। তখন ডাক্তার নীলরতন সরকার তাহার 
চিকিৎসার ভার গ্রহণ করিলেন। ছুই-ছুেইবাঁর মনে হইয়াছিল যেন 
ভিনি আর বাঁচিবেন না। কিন্তু অবশেষে তিনি বাঁচিয়া উঠিলেন। 
সম্পূর্ণ আরোগ্য লাভের জন্য বন্থু-দম্পতী নিবেদিতাকে দাজিলিঙ, 
লইয়ী গেলেন। এইখানে আরোগ্য-শয্যায় বসিয়া নিবেদিতা 
জগদীশচন্দ্রের একখানি গ্রন্থ লিখিয়া সম্পূর্ণ করিয়া দিয়াছিলেন। . 


নিবেদিতা যখন প্রাণ-সংশয় পীড়ায় আক্রান্ত, তখন ৭ই আগষ্ট 
কলিকাতার টাউন হলে এক বিরাট সভায় বঙ্গভঙের প্রতিবাদন্বরূপ 
“বিলাতী বর্জন ও স্বদেশী গ্রহণ” সংকল্প গৃহীত হইল । সেই স্মরণীয় 
সভার সভাপতি ছিলেন মহারাজ মনীন্দ্রচন্দ্র নন্দী। ভারতের মুক্তি- 
সংগ্রামের ইতিহাসে বয়কট” জন্মলাভ করিল। সভায় এত 
জনসমাবেশ হইয়াছিল যে একটি সভ। ভাঙিয়া চারিটি সভ। 
হইয়াছিল। এই বয়কটের প্রস্তাব আসিয়াছিল বরোদার অরবিন্দের 
নিকট হইতে । বয়কট অরবিন্দেরই রাজনৈতিক প্রতিভার মৌলিক 

দান। সেদিনকার সভায় এই কথা কেহই জানিতে পারে নাই । 

কারণ এই বয়কট প্রস্তাব অরবিন্দ নেপথ্য হইতে পাঠাইয়াছিলেন 
স্বদেশী আন্দোলনের অসমসাহসিক পুরোধা সঞ্জীবনী-সম্পাদক 
কৃষ্ণকুমার মিত্রকে। দুর হইতেই অরবিন্দ বাংলার হৃৎস্পন্দন 
অনুভব করিতেছিলেন এবং নেপথ্য হইতে বঙজ্গভঙ্গের প্রতিকার 
হিসাবেই তিনি বাংলার জননায়কর্দের সম্মুখে এই বয়কট" প্রস্তাব 
উপস্থাপিত করিয়াছিলেন সেদিন। তুমুল হর্ষধ্বনির মধ্যে বাঙালি 
শপথ গ্রহণ করিল; “যদি বঙ্গভঙ্গ আইনে পরিণত হয়, তাহ! 
হইলে বাঙালি বিলাতি কাপড়, বিলাতি জিনিস বর্জন করিবে |” 
বাংলার স্বদেশী আন্দোলনের এই স্মরণীয় তারিখটি আরো একটি 
কারণে চিরম্মরণীয় হইয়া! আছে। ছি-খগ্ডিত বাংলার হিন্দু-মুসলমান 
নিবিশেষে সকল নর-নারীকে এক এঁক্যের মন্ত্রে মিলনের মন্ত্রে উদ, দ্ধ 
করিয়। তৃলিবার জন্তা রবীন্দ্রনাথ দেশবাসীকে এইদিন যে-এঁতিহাসিক 
বাণী উপহার দিয়াছিলেন, তাহ! এই £ 

“উত্তরে হিমাচলের পাদমূল হইতে দক্ষিণে তরঙ্গমুখর সুদ্রকুল 
পর্যন্ত নদীজালজড়িত পুর্বসীমান্ত হইতে শৈলমালাবন্ধুর পশ্চিম- 
প্রান্ত হইতে চিত্তকে প্রসারিত কর-যে রাখাল ধেনুদলকে 
গোষ্ঠগৃহে এতক্ষণ ফিরাইয়া আনিয়াছে তাহাকে সম্ভাবণ কর, 
শাঙ্ঘমুখরিত দেবালয়ে যে পুজারী আগত হইয়াছে তাহাকে সম্ভাবণ 
কর, অস্তনূর্ধের দিকে মুখ ফিরাইয়া যে মুসলমান নমাজ পড়িয়া 
উঠিয়াছে তাহাকে সম্ভাষণ কর। আজ সায়াহ্ে গঙ্গার শাখা- 
প্রশাখা বাহিয়া . ব্রহ্মপুত্রের কুল-উপকুল দিয়! বাংলাদেশের পুরে 
পশ্চিমে আপন অন্তরের আলিঙ্গন বিস্তার করিয়া দাও ।” 

কলিকাতায় ফিরিয়া নিবেদিতা শতমুখে ইহার প্রশংসা করিয়। 
বলিয়াছিলেন_-“এমন রচনা, এমন কল্পনাশক্তি ছুর্লভ |” 

পরে নিবেদিতা ইংরেজিতে উহা অনুবাদ করেন এবং তাহার 
বিগ্যালয়ের ছাত্রীদের দ্বারা রডে ও রেখায় রবীন্দ্রনাথের এ 


নিবেদি তা ০০) 


উদ্দীপনাময়ী বাণীটি রূপান্তরিত করাইয়া বিদ্যালয়ের দেয়ালে 
টাঙাইয়। রাখেন। 


২২শে সেপ্টেম্বর টাউন হলে আর একটি বিরাট জনসভার অধিবেশন 
হইল। বাঙালি পুবসঙ্ল্পে দৃঢ় থাকিবার প্রস্তাব পুনরায় গ্রহণ করিল। 
তারপর ১৬ই শাক্টোবর রবীন্দ্রনাথের প্রস্তাবে রাখীবন্ধন উৎসব । 
বাংলার কবির কণে বঙ্কৃত হইয়। উঠিল জাগরব্ণর এক নূতন মাঙ্গলিক। 
বেদনার প্রতিঘাতে মিলনের রাখীন্ত্র হস্তে বাঁধিয়া বাঙালি 
শপথ গ্রহণ করিল; ভাই ভাই এক ঠীই, ভেদ নাই ভেদ 
নাই । 
সেই উত্তাল পরিবেশে রবীন্দ্রনাথ গাহিলেন £ 
“বাঙালীর পণ, বাঙালীর আশা, 
বাঙালীর কাজ, বাঙালীর ভাষা 
সত্য হউক, সত্য হউক, হে ভগবান। 
বাঙালীর প্রাণ, বাঙালীর মন 
বাঙালীর ঘরে যত ভাইবোন-- 
এক হউক, এক হউক, হে ভগবান ।” 


নিবেদিতার সমস্ত মনপ্রাণ পড়িয়াছিল কলিকাতায়ু। আরোগ্য 
লাভ করিয়া, শরীরে বল পাইয়া তিনি এইবাঁর কলিকাতায় 
ফিরিবার সম্কল্প করিলেন । 

১৬ই অক্টোবর বঙ্গভঙ্গ আইন প্রবন্তিত হইবার পর কলিকাতায় যখন : 
মৃত্যুশয্যায় শায়িত আনন্দমোহন বস্থু মিলন-মন্দিরের ভিত্তিপ্রস্তর 
স্থাপন করিতেছিলেন, ঠিক সেই সময়ে দাজিলিডের এক 
সভায় নিবেদিতা বলিতেছিলেন ; “যতদিন পর্যস্ত ভারতবাস্মীর 
আত্মত্যাগ ও বীরত্ব ইংরেজকে এই বঙ্গভঙ্গ আইন উঠাইয়া লইতে 

১৪ 

বাধ্য না করে, ততদিন আমরা! সংগ্রাম করিয়া যাইব 1” সেই সভায় 
দ্বিতীয় বক্তা ছিলেন এক প্রিয়দর্শন বাঙালি যুবক; ন্বদেশ-প্রেমে 
তাহারও তরুণ হৃদয় পরিপুর্ণ। তিনি ব্যারিষ্টার চিত্তরঞ্রন দাস, 
ভবিষ্যতে যিনি “দেশবন্ধু' নামে পরিচিত হইয়াছিলেন । 


দারিলিউ হইতে ফিরিবার আগে একদ্রিন। সন্ধ্যাবেলা। টেবিলের 
উপরে ছোট্র একটি বুদ্ধমৃতি। তাকাইয়া তাকাইয়া দেখেন 
নিবেদিতা । দেখেন আর মনে মনে ভাবেন- জীবনের যাত্রাপথে 
এক তুঙ্গতা হইতে আর এক তুঙগতায় চলিয়াছেন ভগবান তথাগত-_ 
টিরনিঃসঙ্গ। অকল্প্র তাহার উদ্দীপনার শিখা । বীচিভঙ্গে এতটুকু 
বিক্ষুব্ধ নয় তাহার অটল প্রশান্তি। তাহার জীবনও তো এমনি 
নিঃসঙ্গ, এমনি উদ্দীপনাময়। তিনি কি পারিবেন না বুদ্ধের মতন 
অকল্প্র উদ্দীপ-র শিখা লইয়া জীবনের পথে চলিতে ? 


॥ আঠারো ॥ 


ডিসেম্বরে নিবেদিতা কলিকাতায় ফিরিলেন। 

ইতিমধ্যে বাংলার স্বদেশী আন্দোলন ধুমায়িত অবস্থা অতিক্রম 
করিয়। প্রজ্জলিত অবস্থায় মাসিয়া পৌছিয়াছে। সেই শিখা দিকে 
দিকে ছড়াইয়া পড়িয়াছে। নবজাগরণের প্রাণ-সঙ্গীতে বাংলার 
আকাশ বাতাস ভরিয়া উঠিয়াছে। রবীন্দ্রনাথ, কাব্যবিশারদ, 
কামিনীকুমার আর রজনীকান্তের গানে দেশের তরুণ চিন্তে এক নূতন 
উদ্দীপনার সঞ্ধর হইয়াছে । ময়দানে বিক্ষুব্ধ নিরন্তর জনতার উপর 
লাঠি চলিয়াছে। কার্লাইল সাকুণলারের বলে 'বন্দেমাতরম্? নিষিদ্ধ 
হইয়াছে । জীবনের এ-পারে দাঁড়াইয়া বাংলার বধীয়ান জননায়ক 
আনন্দমোহন মিলনমন্দিরের ভিত্তিপ্রস্তর স্থাপন করিয়াছেন । 
এ্যান্টি-সাকুলার সোসাইটির প্রতিষ্ঠা হইয়াছে । জাতীয় ভাণ্ডারের 
উদ্বোধন হইয়াছে । “সন্ধ্যার ভেরী নিনাদ আরো তীব্র হইয়া 
উঠিয়াছে। রংপুরে ছাত্রদের প্রতিবাদে গোলদীঘিতে ছাত্রদের সভ! 

হইয়াছে । পাস্তির মাঠে জাতীয় বিশ্ববিষ্ঠালয় প্রতিষ্ঠার সংকল্প 
গৃহীত হইয়াছে এবং উহার জন্য স্থবোধ মল্লিক এক লক্ষ টাক দ্দিবেন 
বলিয়। প্রকান্যে ঘোষণা করিয়াছেন । স্বদেশীয় শিল্পোন্নতির উদ্দেশ্যে 
“বেজল ন্যাশনাল ফাণ্ড প্রতিষ্ঠিত হইয়াছে । নরম ও চরমপন্থীদের 
মধ্যে ফাটল ধরিয়াছে। এই পান্তির মাঠে মডারেটদের আবেদন- 
নিবেদন নীতির সমাধি রচনা করিয়া রবীন্দ্রনাথের স্বদেশীমমাজের 
অনুসরণে চরমপন্থী দলের সম্পূর্ণ গভর্ণমেন্ট-নিরপেক্ষ হইয়া আত্ম- 

প্রতিষ্ঠা ও আত্মরক্ষার সঙ্কল্প গৃহীত হইয়াছে । বিপিন পালের নেতৃত্বে 
চরমপন্থীদের প্রতিষ্ঠান “স্বদেশী মণ্ডলী” ভূমিষ্ঠ হইয়াছে এবং সাত 
বৎসর প্রভৃত্ব চালা ইয়া লর্ড কার্জন বিদায় লইয়াছেন। অপ্রত্যাশিত 
দ্রেতগতিতে এইসব ঘটনা একটির পর একটি ঘটিয়। গিয়াছে গত 
পাচ মাসের মধ্যে যে পাঁচ মাস নিবেদিতা অসুস্থ ছিলেন। 
এইসব শুনিয়া তিনি আর কিছুতেই শ্ছির থাকিতে পারিলেন না। 
সন্তানের ব্যথ! মায়ের বক্ষে বাজিল। আন্রোলনের এই প্রজ্জলিত 
অবস্থার মধ্যে নিবেদিতা কলিকান্তায় ফিরিয়া আসিলেন। 


নিবেদিতা ফিরিয়াছেন শুনিয়া নেতৃস্থানীয় অনেকেই সন্ধ্যায় 
বাগবাঁজারের সেই বাড়িতে তাহার সহিত দেখা করিতে আসিলেন। 
তরুণের দল আসিয়। পরামর্শ চাহিল। সবাইকে তিনি বলিলেন_- 
“বুক বাধ। নিষ্ঠা আর আনুগত্য চাই। সব চেয়ে বড় কথা, 
আমাদের তৈরী থাকতে হবে 1৮ 

তারপর নিবেদিতা একদিন জোড়াসাকোয় বাইয়া রবীন্দ্রনাথের সঙ্গে 
সাক্ষাৎ করিলেন। উদ্দেশ্য বাংলার বর্তমান রাজনৈতিক পরিস্থিতির 
সঠিক বিবরণ অবগত হওয়া। প্রথমেই বলিলেন-_-“যা গান 
লিখেছেন, ওতেই কাজ হবে ।” 

রবীন্দ্রনাথ । কোন্‌ গানটার কথা বলছেন ! 

নিবেদিতা । এ যে বারীনদের মুখে শুনলাম--ডান হাতে তোর 
খড় জ্বলে-''ললাট-নেত্রে আগুন-বরণ”**চমতকার ভাব । যাক্‌, 
এখন এদিকের নতুন খবর কি? 

রবীন্দ্রনাথ । বয়কট প্রস্তাবের পর থেকেই আগুন ছড়িয়ে পড়েছে। 
অব্যর্থ শর-সন্ধান এই বয়কটের প্রস্তাব। একেবারে বাস্ুকীর ফণায় 

কেঁগে-ওঠা ধরিত্রীর মতই সাক্ষী বাংল! দেশ দুলে উঠেছে । আচ্ছা, 
গোখলে নাকি বিলাতে বঙ্গভঙ্গ সমর্থন করেছেন ? 
নিবেদিতা । ওট1 গুজব। উঠি আজ। 


১৯০৫। ডিসেম্বর। এইবার কংগ্রেসের অধিবেশন বারাণসীতে । 
স্মরণীয় এই অধিবেশনের সভাপতি গোপালকৃষ্ণ গোঁখবলে । সবেমাত্র 
লগ্ন হইতে ফিরিয়াছেন তিনি। ভগিনী নিবেদিতা তাহার সহিত 
দেখা করিবার জন্য অতিশয় ব্যগ্র। কংগ্রেস বসিবার তিন দিন পূর্বে 
নিবেদিতা কাশীতে গিয়া উপস্থিত হইলেন। ভারতের এক তুমুল 
উত্তেজনাপূর্ণ রাজনৈতিক পরিস্থিতির মধ্যে এই অধিবেশন । মহারাষ্ট্র 
আর পাঞ্জাব ভিন্ন ভারতের অপর কোনো প্রদেশই সেদিন বাংলার 
স্বদেশী আন্দোলনে সহযোগিতা করিতে অগ্রসর হয় নাই-__নিবেদিতা 
ইহা! জানিতেন। বাঁরাণসী কংখ্রেসে নিবেদিতার আসিবার আরো! 
একটি কারণ ছিল। কলিকাতায় থাকিতেই তিনি সংবাদ 
পাইয়াছিলেন যে অরবিন্দও কংগ্রেসের এই অধিবেশনে যোগদান 
করিতে আসিতেছেন। অরবিন্দের সহিত সাক্ষাৎ করাও দরকার 
নিবেদিতার। গোখ লেকে নিবেদিতা বলিলেন_-কিংগ্রেস যেন 
বয়কট সমর্থন করে।” 
গোখলে। কিন্তু বয়কট কথাটার মধ্যে একট প্রতিশোধ ও বিদ্বেষের 
ভাব রয়েছে না? 

নিবেদিতা । প্রতিশোধ ও বিদ্বেষই তো এখন আমাদের একমীত্র পন্থা । 
গোখলে। কংগ্রেস তা সমর্থন করতে পারে না। 

নিবেদিতা । কিন্তু বাঙালি তা পারে-_-এটুকু তো বলতে পারবেন ? 

প্রবল উত্তেজনার মধ্যে জাতীয় মহাসভার অধিবেশন আরম্ভ হইল । 
বিপুল জয়ধ্বনির মধ্যে গোখলে নিদিষ্ট সময়ে কংগ্রেস তোরণে 

আসিয়া পৌছিলেন--তাহার পশ্চাতে শোভাযাত্রা । গোখলে 
নামিলেই তাহাকে স্বাগত জানাইবার জন্য নিবেদিতা অগ্রসর 
হইলেন। ইহাই এ-অঞ্চলের নিয়ম । নিবেদিতা আসিয়া তাহার 
সম্মুখে ধরিলেন এক পাত্র ছুপ্ধ-_বিশ্বেশ্বরের প্রসাদ । তারপর গলায় 
পরাইয়া দিলেন শেফালি জরির থোপনা-গাঁথ। ফুল কপূরের মালা ; 
অনুচ্চস্বরে বলিলেন-_-'€দখিবেন, বয়কটের দাবী কংগ্রেস যেন 
হ্যা বলিয়া ঘোষণা করে-এ জনতারই দাবী ।” তারপর 
রবীন্দ্রনাথ উঠিয়া 'বন্দেমাতরম্ গাহিবার' পর গোখলে মঞ্চে আসিয়া 
দাড়াইলেন, জনতার দাবীকে ন্তাষ্য বলিয়া ঘোষণা করিলেন। 
নিবেদিতার প্রভাব দেখিয়া সকলেই বিস্মিত | 


স্থান--কাশীর তিলভাগ্েশ্বরের সংকীর্ণ গলিতে অবস্থিত নিবেদিতার 
বাড়ি। সময়--কংগ্রেসের অধিবেশনের একদিন পরে । সন্ধ্যাবেলায় 
অরবিন্দ আসিলেন নিবেদিতার সহিত দেখা করিতে । চরমপন্থী 
দলের প্রতিনিধি হিসাবে যাহারা আসিয়াছিলেন, তাহাদেরও 
কয়েকজন আসিলেন। রমেশচক্্র প্রমুখ নরমপন্থীরাও এখানে 
আসিয়া নিবেদিতার সহিত পরামর্শ করিতেন । প্রতি সন্ধ্যায় তাহার 
তিলভাগ্ডেশ্বরের বাসাটি নেতাদের বৈঠকখানা হইয়া উঠিত। অনেক 
রাত্রি অবধি এখাঁনে বৈঠক চলিত। ঘরের এক কোণে আসন-পিঁড়ি 
হইয়া বসিয়া নিবেদিতা স্বাগত জানাইতেন অভ্যাগতদের। তাহাকে 
ঘিরিয়া অর্ধচন্দ্রাকারে মণ্ডলী করিয়া বসিতেন সকলে । গোখ লে 
পর্যস্ত আসিতেন। প্রকাশ্য অধিবেশনে প্রদত্ত গোখলের বক্তৃতা 
নিবেদিত। দেখিয়। দিয়াছিলেন। নিবেদিতার তিলভাণ্ডেশ্বরের এই 
বাড়িতেই একদিন সীন্ধ্যবৈঠকে বিখ্যাত “ভারত সেবক-সংঘ” ভূমিষ্ঠ 
হইয়াছিল । 


নিবেদিতা ২১৪ 


গোখ লের সহিত নিবেদিতার যে-সব কথাবার্তা হইয়াছে, নিবেদিতা 
তাহাদের কাছে সব খুলিয়া বলিলেন! চরমপন্থীরা গোখলের 
মনোভাব সমর্থন করিলেন না । অন্যান্য সকলে চলিয়। যাইবার পর 
নিবেদিত! অরবিন্দকে বলিলেন_-বিপ্রব আসিতে আর দেরী নাই। 
আপনার কি মনে হয় ?? 

অরবিন্দ । বিপ্লব আসিয়া গিয়াছে । 

নিবেদিতা । এ বিপ্লবের নেতা কে? 

অরবিন্দ । তিলক। আমার বিশ্বাস তিনি একজন অসামান্য বিপ্লবী 
নেতা । চরমপন্থীদলের নেতৃত্ব তাহাকেই দেওয়া উচিত। 

নিবেদিতা । বয়কট প্রস্তাব কি আপনার রচনা? 

অরবিন্দ। হা? আপনি কেমন করিয়া জানিলেন? 

নিবেদিতা । প্রস্তাবটি পাঠ করিয়াই বুঝিয়াছিলাম | 

অরবিন্দ হাসিলেন। 

নিবেদিতা । কিন্তু আর কতকাল অন্তরালে থাকিয়া! কাজ করিবেন? 
'ভবানীমন্দির'-কে বাস্তবে রূপায়িত করিবেন না? এইবার সম্মুখে 
আন্ুন। লগ্ন তো আসিয়া গেল। আমরা আপনার প্রতীক্ষায় 
রহিয়াছি। 


বারাণসী কংগ্রেসে প্রবীণ রাজনীতিজ্ঞেরা দেখিলেন যে, চরমপন্থীর 
দল সংখ্যায় বৃদ্ধি পাইয়াছে আর ভারতের রাজনীতির ক্ষেত্রে এইবার 
নরমপন্থীদের উচ্ছেদ অনিবার্ধ। লোকমান্য তিলক, সিংহের মত 
বাঙালির পক্ষ হইয়া কংগ্রেস মণ্ডপে গোখলে প্রভৃতি নরমপন্থীদের 
আক্রমণ করিলেন আর লাজপৎ বায় বাংলার আন্দোলনকে অভিনন্দন 
করিয়া বলিলেন যে, বাংলার সিংহ এতদিন শৃগালের মত ছিল, 
কিন্ত লর্ড কার্জনের উৎশীড়নে বাংলা এখন সিংহ-বিক্রমে জাগিয়। 
উঠিয়াছে। সেদিন বাংলার প্রতি পাঞ্জাব ও মহারাষ্ট্রের এই ছুই 


২১৬ নিবেদিতা 


সিংহের নিভীক আচরণে সবচেয়ে বেশী আনন্দিত হইয়াছিলেন 
নিবেদিতা । 

নিবেদিতার এক চরিতকার লিখিয়াছেন ? “ভগিনী নিবেদিতা এই 
কংগ্রেসের ধিবরণী “এ্যান ইংলিশ অবজার্ভার” এই ছদ্ম নাম দিয়া 
প্রতিদিন সন্ধ্যাবেলায় ষ্টেটসমযান পত্রিকার সম্পাদক মিঃ র্যাটক্লিফকে 
কলিকাতায় পাঠাইতেন। এই বিবরণগুলির মধ্যে কংগ্রেস 
রাজনীতির ছূর্বলতা কোথায়, তাহা তিনি নিখুত ও নির্মমভাবে 
লিপিবদ্ধ করিয়াছেন ।” | 

ইহা ভিন্ন, কংগ্রেস বসিবার কিছুদিন আগে নিবেদিতা বিভিন্ন 
কাগজে লিখিলেন__কংগ্রেসের প্রকৃত কার্ধ কি? জদন্যদের নৃতন- 
ভাবে নৃতন চিন্তায় এবং স্বদেশপ্রেমে অভ্যস্ত করাই কংগ্রেসের কাচ 
যাহার ফলে জাতীয়তার ভিত্তি দৃঢ় হইবে। তিনি লিখিলেন £ 
“দেশবাসীকে সংঘবদ্ধ ও কর্মততৎপর করিয়া তুলিতে হইবে আর 
হিমালয় হইতে কন্ঠাকুমারিকা ওদিকে মণিপুর হইতে পারস্ত সাগর 
পর্যন্ত বিস্তত এই বিরাট দেশের অগণ্য অধিবাসীদের মনে 
আত্মীয়তার বোধকে উজ্জল করাই মহাসভার কর্তব্য ।” 

“ডন্‌ সোসাইটির মাধ্যমে নিবেদিতা যেমন বাংাদেশের সকল 
জ্ঞানীগুনীর সহিত সুপরিচিত হইয়াছিলেন, কাশী কংগ্রেসের নেপথ্যে 
থাকিয়াও তিনি ভারতের সকল প্রধান রাজনৈতিক নেতার সহিত 
ঘনিষ্ঠভাবে মিলিবার ও মিশিবার স্থযোগ পাইলেন । কোন একজন 
বিদেশী মহিল1 ভারতবর্ষে আজ পর্যন্ত এতট! প্রভাব বিস্তার করিতে 
পারেন নাই 1” নিবেদিতার ব্যক্তিত্ব এমনই অসাধারণ ছিল যে 
তিনি নরমপনস্থী ও চরমপন্থী উভয় দলকেই দক্ষিণ ও বামে রাখিয়। 
ভারতের রাজনীতিতে স্বচ্ছন্দে বিচরণ করিয়াছেন । এবং সেই সঙ্গে 
সম্্রাসবাদীদের সঙ্গেও সমান তালে পা! ফেলিয়া চলিয়াছেন। তাই না! 


নিবে দিতা ২১৭ 


তিনি রমেশ দত্ত, গোখ,লে, তিলক, বিপিন পাল ও অরবিন্দ ঘোঁষ__ 
সকলের হাত ধরিয়। ভারতের যুক্তি-সংগ্রামের সকল ক্ষেত্রে অবাধে 
চলাফেরা করিয়াছেন। রাজনীতিতে এমন অপূৰ সমন্বয়-সাধন 
একমাত্র বিবেকানন্দের শিষ্যা। নিবেদিতার পক্ষেই সন্তব, অন্তা কাহারও 
পক্ষে নহে । ইহার আরো একটি কারণ ছিল। নিবেদিতা ভারাতর 
রাজনীতিক্ষেত্রে দলাদলি পছন্দ করিতেন না। বিদেশী শাসকের 
বিরুদ্ধ কংগ্রেসে একটি দল থাকাই তিনি বাঞ্ছনীয় মনে করিতেন 
তাই তিনি বলিতেন-_ছুই দলের কলহ ইংরেজের রাজনীতির অন্ধ- 
অন্ুকরণ। সেই আন্ধ অনুকরণ হইতে জাতিকে রক্ষা করিবার মহৎ 
উদ্দেশ্েই নীলকগ্ঠী নিবেদিতা সকল শিবিরেই যাওয়া-আঁসা করিতেন। 


১৯০৬ । মার্চ । 

কংগ্রেস দ্বিধা বিভক্ত হইয়া গেল, কিন্তু জাতির জীবনে সন্ধিক্ষণ 
আসিতে বিলম্ব হইল নাঁ। কাশী কংগ্রেসের তিন মাসের মধ্যেই 
সশস্ত্র বিপ্লববাদ প্রচারের জন্য অরবিন্দ-নিবেদিতার প্রেরণায় বিপ্রবী- 
দলের মুখপত্র 'যুগান্তর' আবিভূত হইয়া দেশের তরুণদের চেতনায় 
যুগান্তর স্থষ্টি করিল। প্রথম হইতেই যুগান্তর পত্রিকা খোলাখুলি- 
ভাবে বিপ্লববাদ প্রচার করিতে লাগিল। যুগান্তরের সুচনা হইতেই 
নিবেদিতা ইহার সহিত জড়িত হইয়া পড়িলেন। বাংলাদেশে 
অরবিন্দের গুপ্ত সমিতির দ্বিতীয় পবের আরম্ভ এইখান হইতেই। 
শিবেদিতার বাগবাজারের বাড়িতে বসিয়াই বারীন্দ্র ও ভূপেন্দ্রনাথ 
যুগান্তরের সকল রকম পরিকল্পন। স্থির করিয়া প্রথম সংখ্যা লিখিয়! 
ফেলিলেন। সম্পাদক কে হইবে ?--এই প্রশ্ন যখন উঠিল, তখন 
ভূপেন্দ্রনাথের দিকে অঙ্গুলি নির্দেশ করিয়া নিবেদিতা বলিলেন-_ 
“ভূপেন” । 


২১৮ নিবেদিতা! 


যুগান্তরের স্তন্তে দ্রিনের পর দিন নির্জল! বিপ্লব প্রচারিত হইতে 
লাগিল--পিছন হইতে প্রেরণ! দিতে লাগিলেন নিবেদিত। ও অরবিন্দ। 
অরবিন্দ এই সময় বরোদ! হইতে কলিকাতায় আসিয়া রাজনীতিক্ষেত্রে 
আবিভূতি হইলেন। তখন হইতে বিপ্রবের ভ্রিধারা প্রবাহিত হইল । 
অরবিন্দ আসিতেই বাংলায় যেন নব-প্রাণের সঞ্চার হইল । ঘটনার 
শ্রোত ইতিহাসের বুকে দ্রুত আবন্তিত হইয়া চলিল যৌবন জল-তরঙ্গের 
মতন। ১৪ই এপ্রিলের ইতিহাস-ধিখ্যাত বরিশাল সম্মেলনের প্রভাব 
নিবেদিতা ও অরবিন্দের জীবনে তুমুল প্রতিক্রিয়ার স্ষ্টি করিল। 
নিবেদিতা এই সম্মেলনে উপস্থিত ছিলেন না; অরবিন্দ ছিলেন। 
“বরিশালে ফুলারী দমননীতির চরম প্রকাশ বিপ্লবী অরবিন্দ প্রত্যক্ষ 
করিবার স্যোগ পাইলেন । বাঙালি সেদিন রক্তদান করিয়া রাজাদেশ 
অমান্য করিল, নিক্ক্িয় প্রতিরোধের জীবন্ত দৃষ্টান্ত দেখাইল-_বিপ্লবী 
অরবিন্দ তাহ! দেখিলেন এবং এই প্রত্যক্ষ ইতিহাসের শিক্ষা গ্রহণ 
করিলেন। তাহার মুখ নীরব ছিল, কিন্তু মন নীরব ছিল না। 
ফরাসী বিপ্লবের কথা, আয়ালাণ্ডের বিদ্রোহের কথা একে একে 
তাহার সদ্য উত্তেজিত মনের উপর দিয়! চলচ্চিত্রের ছবির মত ছায়াপাত 
করিয়। গেল। আর তাহার বিপ্রবী মন যে স্তব্ধ হইয়া কি সংকল্প 
করিল”-_তাঁহা! কলিকাতায় ফিরিয়া তিনি সরব্বপ্রথমে নিবেদিতার 
নিকট ব্যক্ত করিলেন । বরিশীলের সব সংবাদই নিবেদিতা কলিকাতায় 
বসিয়৷ পাইয়াছিলেন। তারপর “নিরীহ, নীরব অরবিন্দ সেদিন 
বরিশাল হইতে যে অহিংসভাব অবলম্বন করিয়া গৃহে গ্রত্যাবর্তন 
করেন নাই”-__ইহ। জানিতে পারিয়। নিবেদিতার মন আনন্দে নাচিয়া 
উঠিল। উল্লাসে বলিয়া উঠিলেন_জয় মা কালী! ওয় গুরুজী 
কি ফতে! 


বরিশালের অভাবনীয় দমন-নীতি এবং রক্তপাত হইতেই বাংলার 

নবজাগ্রত জাতীয় চেতন। আত্মপ্রকাশ করিল বিপ্লবের রক্তরাঙডা পথে। 
বাংলার ছুই কুল প্লাবিত করিয়া বিপ্লবের ভাবগঙ্গ৷ বহিযা চলিল। 
সেই উদ্দাম শআ্োতোধারাকে সেদিন পথ দেখাইয়া লইয়া গিমাছিলেন 
ছুইজন-_অরবিন্দ আর নিবেদিতা । ফুলার-বধের আয়োজন চলিল 
যুগান্তরের আড্ডায় । বাংলার এই প্রথম বৈপ্লবিক কর্মের _ফুলার- 
বধের এই ষড়যন্ত্রের নেপথ্য নায়িক। সেদিন ছিলেন নিবেদিতা । 
ভূপেন্দ্রনাথ দত্ত বলিয়াছেন--“অরবিন্দ ও নিবেদিতার একত্রে মিলিত 
পরামর্শ অন্ুুসারেই এই ভয়ঙ্কর বৈপ্লবিক কর্মের স্বত্রপাত হইয়াছিল ।” 
স্বীয় জন্মভূমি আয়াল্াণ্ডের অপূর্ব স্বাধীনতা-সংগ্রামের দৃষ্টান্ত 
নিবেদিতার চক্ষের সম্মুখে জল্জল্‌ করিয়া উঠিল। পুনরত্যু্থানের 
প্রাণম্পর্শী আহ্বানে ভারতবাসীর মন জাগিয়।৷ উঠিয়া মুক্তির 
আকাজ্জায় যখন উন্মুখ হইয়া উঠিয়াছে, তখনই নিবেদিতার ললাট- 
নেত্রের প্রদীপ্ত আগুনে ইতিহাসের দিগন্ত উদ্ভাসিত হইয়া উঠিল। 
আর বাংলার আকাশ-বাতাস কীাপাইয়া বাজিয়া উঠিল বিপ্লবের 
ছুন্দুভি। নিবেদিতাকে আমরা দেখিতে পাই নাগমাতারূপে । উদ্ধত 
রাজশক্তির ভ্রকুটিকে হেলায় উপেক্ষা করিয়া নিবেদিতা সেদিন 
বাংলার নাগশিশুদের কর্ণে মাভৈঃ মন্ত্র শুনাইয়াছিলেন। 


১৯০৬। ওঠা জুন । 

স্বদেশীযুগের প্রজ্জবলিত অবস্থা । 

আজ টাউন হলে শিবাজী-উৎসব হইবে । 

বাঙলার রাজনৈতিক আন্দোলনকে সর্বভারতীয় করিয়া তুলিবার 
ইচ্ছা ছিল এই উৎসবের পশ্চাতে। উৎসবের উদ্োক্তা ছিলেন 
উপাধ্যায় ব্রহ্মবান্ধব এবং প্রধান হোতা বরিশালের অশ্বিনীকুমার 
দত্ত। উৎসবের কয়েকদিন পূর্বে একদিন সন্ধ্যায় তাহারা ছুই জনেই 

বাগবাজারে আসিলেন নিবেদিতার সঙ্গে এই বিষয়ে পরামর্শ করিতে । 
উপাধ্যায় আসিলেন-_অঙ্গে সেই গৈরিকবাস, নগ্নপদ, গায়ে একখান 
গৈরিক উত্তরীয়। নিবেদিতার চক্ষে উপাধ্যায় যেন মানুষের মতন 
মান্তুষ ; দিগ্ভিজয়ী বাঙালির জীবন্ত বিগ্রহ ! অশ্বিনীবাবুর সহিত পরিচয় 
করাইয়া দিয়! উপাধ্যায় বলিলেন_-“এই অশ্বিনী দত্ত।” তারপর 
অশ্বিনীবাবুর প্রতি তাকাইয়া বলিলেন--“এই আমাদের সিস্টার 
নিবেদিতা ন্বামিজীর মাঁনসকন্তা ৮ নিবেদিতা হাত তুলিয়া অশ্বিনী 
বাবুকে সম্ত্রীতি নমস্কার জানাইয়া বলিলেন--গুরুজীর কাছে আপনার 
কথা শুনিয়াছিলাম। একবার আলমোড়ায় আপনার সঙ্গে তাহার 
সাক্ষাৎ হইয়াছিল। তিনি আপনাকে সেই সময় কি বলিয়াছিলেন, 
মনে আছে ?” 

অশ্বিনীবাবু বলিলেন--“হ্যা, স্বামিজী আমাকে বলেছিলেন, বাঙলার 
যুবকদের হাড় থেকে যে বজ্ঞ তৈরী হবে, সেই বজ্র দিয়েই ভারতবর্ষের 
অধীনত! ঘুচে যাবে ।” 

নিরেদিতা বলিলেন--“শুনিয়াছেন বোধ হয় যে, সেই বজ তৈরীর 
কাজেই আমরা এখন হাত দিয়াছি। স্বামিজীর দুইটি কথা আমার 
ইষ্টমন্ত্র-কর্মযোগ আর অখণ্ড ভারত। আমার সকল কাজের 
প্রেরণার উৎস এই দুইটি কথ1।” 

উপাধ্যায় বলিলেন_-“আমাদেরও ইট্টমন্ত্র তাই ।” 

নিবেদিতা বলিলেন_-“থাকৃ--এখন কি উদ্দেশ্যে এসেছেন, বলুন "৮ 
উপাধ্যায়। তিলক আসছেন। আমরা শিবাজী-উৎসব করব। 
আপনি একবার রবি ঠাকুরকে বলুন এই উপলক্ষে একটা কবিতা 
লিখে পাঠ করতে । 

তারপর নিবেদিতা একদিন জোড়াসাকোয় আসিয়া রবীন্দ্রনাথের 
সহিত সাক্ষাৎ করিয়া সব কথা বলিলেন। কবি বলিলেন - “আপনার 

সালের নভেম্বরে লিখিত | 


সারদাদেবীকে লেখা নিবেদিতার চিঠি । এডিনবরা ভষ্টতে ১৯১০ 

অনুরোধ আমার কাছে দেশ-মাতৃকার আদেশের মতনই । স্ুতরাং 
আপনি নিশ্চিন্ত থাকতে পারেন ।” 
টাউন হল। বিরাট সভা । আজ শিবাজী-উৎসব। এই উৎসবে 
আমন্ত্িত হইয়া আসিয়াছেন বালগঙ্গাধর তিলক, ডাক্তার মুক্সে প্রমুখ 
মহারাষ্ট্রের বিশিষ্ট জননায়কবুদ্দ। উৎসবের সঙ্গে একটি স্বদেশী 
মেলার আয়োজনও করা হইয়াছিল । অপরাহ্ধে তিলক মেলার 
উদ্বোধন করিলেন। এই স্বদেশী মেলা দেখিয়া সারা ভারতবর্ষ চঞ্চল 
হইয়া উঠিল। বিচিত্র দেশীয় পণ্যসন্তারের আয়োজন ছিল; ছিল 
উৎকুষ্ট তাতের জিনিস, পালিশ-করা। কাঠের লাঙল, আচার-মোরববা, 
রকমারি মিষ্টি, সুচী শিল্প আর ফুলকারি। নিবেদিত। বিদ্যালয়ের 
ছাত্রীরা জাতীয় পতাকায় স্থচের কাজ করিয়া দিয়াছিল। মেলার 
সাফলা দেখিয়া নিবেদিতার আনন্দের সীম! রহিল ন1। 
মহারাষ্্কেশরী তিলককে অভ্যর্থনা করিলেন নিবেদিতা । উৎসে 
ভবানী পৃজা হইল। সুরেন্্রনাথ ও বিপিনচন্দ্র দুইজনেই এই অনুষ্ঠানে 
উপস্থিত ছিলেন নিবেদিতাঁর অনুরোধে । জাতির কবি রবীন্দ্রনাথ 
ব্তৃতামঞ্চের উপর দীড়াইয়া দৃপ্ত মধুর কণ্ঠে যখন পাঠ করিলেন ঃ 

“মারাঠির সাথে আজি হে বাঙালি, এক কঠে বলো 

'জম্মতু শিবাজি' 
মারাঠির সাথে আজি হে বাঁডালি, এক সঙ্গে চলো 
মহোতৎসবে সাজি ।” 

তখন সভামধ্যে এক নৃতন উদ্দীপনার সঞ্চার হইল। কবির কণ্ঠে 
সেইদিন নিবেদিতা আর একবার তাহার গুরুর অখণ্ড-ভারতের 
আদর্শের প্রতিধ্বনি শুনিতে পাইয়া রবীন্দ্রনাথের প্রতি তাহার 
সমস্ত অন্তর শ্রদ্ধায় ভরিয়া উঠিল। তিলক সেই সভায় বলিলেন-_ 
“মারাঠার সঙ্গে বাঙলার মিলন ইতিস্থাসেরই ভ্রান্ত ইঙ্গিত। আজ 

ভারতের হিন্দ্ুগণকে এক শক্তিতে পরিণত করিবার, এক পতাকার 
তলে আনিবার দ্রিন। আজিকার এই উৎসব অনাগত সেই দিনটিকে 
ত্বরান্বিত করিয়! দিবে বলিয়াই আমার বিশ্বাস” 

সখারাম গণেশ দেউস্করের “দেশের কথা” প্রকাশিত হইল। 
সখারামই প্রথম এই বইতে জাতির কর্ণে একটি নৃতন মন্ত্র উচ্চারণ 
করিলেন_স্বরাজ। সেই পুস্তকে দেশের অর্থনৈতিক ছুর্গতির 
ইতিহাস পাঠ করিয়া দেশবাসী ক্ষুব্ধ, চঞ্চল হইয়া উঠিল। সখারামের 
পুস্তকে শুধু বাংলার স্বদেশী আন্দোলনই ব্যাপক হইয়া! উঠিল না 
বিপ্লববাদও প্রাণবন্ত হইয়া উঠিল। 

আজিকার বাঙাঁলি হয়ত সখারামকে বিস্মৃত হইয়াছে । কিন্তু সেদিন 
এই তরুণ মারাঠি বাঙালির পার্খে দাড়াইয়! সাপ্তাহিক “হিতবাদী'র 
ভিতর দিয়া যেভাবে স্বদেশী আদর্শের প্রচার করিয়া গিয়াছেন এবং 
“দেশের কথা" পুস্তকে অতি সরল ভাবায় বহু বাস্তব তথ্য প্রকাশ 
করিয়া ইংরেজ শাসনের কুফল অকুগ্ভাবে প্রকাশ করিয়া, বাঙলার 
'যে উপকার করিয়া গিয়াছেন, তাহ! স্বদেশী আন্দোলনের ইতিহাসে 
ত্বর্ণাক্ষরে লিপিবদ্ধ হইয়া থাকিবার মতন । মারাঠি সখারাম গণেশ 
দেউস্কর নিঃসন্দেহে বাঙালির মহৎ উপকার সাধন করিয়াছিলেন । 
এই মারাঠি তরুণের দেশপ্রেম তাহাকে নিবেদিতার বিশেষ প্রিয়পাত্র 
করিয়া তুলিয়াছিল। 

২২শে জুলাই । স্থান-_মিনার্ভা রঙ্গমঞ্চ । চৈতন্য লাইব্রেরীর উদ্যোগে 
আজ এখানে একটি সভার আয়োজন হইয়াছে । সভাপতি রমেশচন্দ্ 
দত্ত। সভায় বিপুল জনসমাগম হইয়াছে । নিবেদিতাও উপস্থিত 
আছেন। স্বদেশী যুগের প্রথম পর্বে কলিকাতায় এমন সভ। খুব কমই 
হইয়াছিল যে সভ্ভায় নিবেদিত। উপস্থিত না থাকিতেন। সেই দিনের 
সভায় রবীন্দ্রনাথ তাহার বিখ্যাত প্রবন্ধ “স্বদেশী সমাজ” পাঠ করিলেন । 


নিবেদিতা ২২৩ 


এই প্রবন্ধে রবীন্দ্রনাথ প্রাচ্য ও পাশ্চান্তে জনসেবার আদর্শ 
সম্বন্ধে আলোচন। করিয়া ভারত কিভাবে শ্রেয়ের পথকে অবলম্বন 
করিয়া চলিয়া আসিতেছিল, তাহাই দেখাইলেন। তিনিই 
সবপ্রথম দেশের নেতাদিগকে বলিলেন যে, ভারতের মর্মস্থল 
তাহার গ্রামে ; সেই গ্রামের সমস্যা ভারতের সমস্যা । গ্রামে নৃতন 
প্রাণ আনিতে পারিলে ভারতের কল্যাণ । রবীন্দ্রনাথের এই স্বদেশী 
সমাজের উদ্দেশ্ঠ ছিল বিদেশী গভর্ণমেট্টের ভিতরেই আর একটি 
স্বদেশী স্বাধীন গভর্ণমেন্ট প্রতিষ্ঠা ৷ রবীন্দ্রনাথই এই জময়ে ইংরেজি 
'পেট্রিয়টিজন-এর বাংলা প্রতিশব্দ করিলেন “ন্বাদেশিকতা” । 


অরবিন্দ বাংলায় আসিলেন। 

কলিকাতা তখনে। ভারতবর্ষের রাজধানী । 

সেই রাজধানীতে আসলেন অরবিন্দ যেমন ভাবে নিবেদিতা 
একদিন আসিয়াছিলেন ইংলগ্ড হইতে ভারতবধষে। নিবেদিতার 
মতনই সবন্ব ত্যাগ করিয়া, সম্ভাবনাময় জীবনের সকল আশা- 
আকাতক্ষায় জলাঞ্জলি দিয়া, বরোদা রাজ-কলেজের উচ্চবেতনের 
চাকুরী ত্যাগ করিয়া, অরবিন্দ বাংলায় আসিলেন। যে মুহুর্তে 
স্বদেশী আন্দোলনের ক আশ্রয় করিয়া দেশ-জননী তাহার আকুল 
আহ্বান পাঠাইলেন, অরবিন্দ সেই মুন্ুতেই ইতিহাসের গতিপথে : 
উদ্ভূত বাংলার আগ্নিগর্ভ বিপ্লব-তরঙ্গে নিঃশস্কচিত্তে ঝাপ দিলেন। 

এই দিক দিয়! বিচার করিয়া দেখিলে ভারতের জন্য নিবেদিতার 
আত্মোৎসর্গ আর পূর্ণ স্বাধীনতার জন্য অরবিন্দের এই আত্মোৎসর্গ, 
উভয়েরই এতিহাসিক প্রেরণা ও মূল্য এক। অরবিন্দ বাংলায় 
আসিয়া দেশব্যাপী যে বিরাট বিপ্লব স্থষ্টি করিলেন, নিবেদিতা তাহার 
সকল শক্তি লইয়া তাহাতে যোগদান /ক্করিলেন। বলিলেন--“আর 

কথা নয়, এইবার চাই কাজ।” এইভাবে সেদিন বাংলা তথা 
ভারতের রাজনীতিতে অরবিন্দ এবং নিবেদিতার যুগ্ম-নেতৃত্ এক 
স্বর্ণ-যুগের সুচন। করিয়া দিয়াছিল। সে ইতিহাস আজো সম্পূর্ণ 
লিপিবদ্ধ হয় নাই। 

সগ্ত-প্রতিষ্ঠিত জাতীয় শিক্ষা-পরিষদের অধ্যক্ষ পদ গ্রহণ করিলেন 
অরবিন্দ নামমাত্র বেতনে । সেই সঙ্গে নেতৃবর্গ ও কমীবৃন্দের সহিত 
মিলিয়া তিনি কাজও আরম্ত করিয়া দিলেন। একদিকে চলিল 
গুপ্তসমিতি গঠনের কাজ, অন্যদিকে প্রকাশ্য রাজনৈষ্তিক দলগঠন 
ও জাতীয় আদর্শ প্রচারের কাজ। এই প্রসঙ্গে নিবেদিতার এক 
চরিতকার লিখিয়াছেন £ 

“জাতীয় আন্দোলনকে অধ্যাত্ম সাধনার মধাদ। দেওয়ার জন্যাই যেন অরবিন্দ 
আসিয়াছিলেন। দ্রেশহিতৈষণাকে ইষ্টনিষ্ঠার গুরুত্ব দিলেন তিনি । অরবিন্দ 
ঘোষ ছিলেন অসাধারণ দৃটচেতাঃ অমোঘ তাহার বীধ। যাহ। কিছু তাহার 
জন্ম আর কর্মথারা অজিত, যাহ! কিছু তাহার নিজন্ব সবই ছিল ঈশ্বরে অপিত-_ 
আর সে ঈশ্বর তাহার দেশ। ভারতবর্ষ ত একটি ভৌগোলিক ভূখণ্ড মাত্র 
ময়, অরবিন্দেষ নিকট তিনি সাক্ষাৎ জগন্মাত1।" 


অরবিন্দের দেশসেবার এই আদর্শের মধ্যে নিবেদিতা যেন তাহার 
গুরুর দেশপ্রেমের আদর্শকে নৃতন করিয়া পাইলেন; তাই ন! 
- শাস্তশিষ্ট এই নিরীহ মানুষটির শ্বদেশপ্রেম অজগরের নিঃশ্বাসের মত 
সেদিন নিবেদিতাকে আকর্ষণ করিতে পারিয়াছিল। 

“অরবিন্দ ছিলেন আন্দোলনের কাণ্ডারী। তিনি যে জাতীয়তার 
পাঠ দিতেন, আসলে তাহ! আধ্যাত্মিকতা । ক্রমে জাতির আচার্য 
হইয়া উঠিলেন অরবিন্দ । যাহারা বিপ্লব আন্দোলনে যোগদান 
করিবে তাহারা যেন উপলব্ধি করে যে দেবতার হাতে তাহার 
যন্ত্রমাত্র, এই ছিল তাহারঞ্মাদর্শ। ঈশ্বরে সর্বন্য সমর্গণ করিয়া 


নিবে দিতা ২২৫. 


দেশসেবাকে গ্রহণ করিতে হইবে জীবনধর্ম হিসাবে । এই ব্রত 
হইবে আত্মনিবেদন আর আনুগত্যের সাধনা ।-**এই কর্মযোগ 
বিন! ছিধায় ছুঃখ-বরণের ব্রত |” 

নিবেদিতার মনে পড়িল বিবেকানন্দণ তো৷ জাতিকে এই কর্মযোগে 
দীক্ষা দিয় গিয়াছেন। বাঙালির হইয়া নিবেদিতা তাই অরবিন্দকে 
জাতীয় আন্দোলনের এবং সশস্ত্র বিপ্লবের দীক্ষাগুরু বলিয়া বরণ 
করিয়া লইলেন। নিবেদিত। সবিন্ময়ে দেখিলেন--দৈববাণীর মতন 
অরবিন্দের কথা; দিন দিন লোকের নিকট সেই কথার মূল্য 
বাড়িতেছে। বাংলায় আসিয়া অল্প দিনের মধ্যেই তিনি এক প্রচণ্ড 
কর্মপ্রবাহের স্থষ্টি করিয়াছেন। তাহার সহিত নিবেদিতার কর্মপ্রবাহ 
আসিয়া সংযুক্ত হইল। ইহাকে ইতিহাসের নেপথ্য-বিধান ভিন্ন 
আর কি বলিব? 

সতীশচন্দ্রের ডন, বিপিনচন্দ্রের “নিউ-ইপ্ডিয়া” উপাধ্যায়ের 'ন্ধ্যা” 
এবং বিপ্লবীদলের “যুগান্তর যে-ক্ষেত্র প্রস্তুত করিয়া রাখিয়াছিল, 
১৯০৬ সালের ৭ই আগষ্ট তারিখে প্রকাশিত অরবিন্দের “বন্দেমাতরম্” 
পৃত্রিক' সেই ক্ষেত্রকে প্রশস্ততর ও ব্যাপকতর করিয়া দিল। বাংলার 
স্বদেশী আন্দোলনের বিভিন্ন পরবে প্রাণময় ও জীবন্ত বস্তু এই সব 
সংবাদপত্রগুলি। নিবেদিতা ইহার প্রত্যেকটির সহিত প্রথম হইতেই 
সংশ্লিষ্ট । বিন্দেমাতরম্" পত্রিকার সহিতও তিনি জড়িত হইলেন । 
বন্দেমাতরম্ ইংরেজ-বঞ্জিত পুর্ণ স্বাধীনতার আদর্শ প্রচার করিল । 
চরমপন্থী দলের আদর্শ ইহাই। নিবেদিতার আদর্শও তাহাই। 
স্বদেশী আন্দোলনের এই পর্ধে অরবিন্দের পার্থেই নিবেদিতার 
স্থান, কি নিবেদিতার পার্থে অরবিন্দের স্থান--তাহা বিতর্কের 
বিষয় হইলেও, সমসাময়িক ইতিহাস ইহাই প্রমাণ করিয়া দিয়াছে 
যে, বস্কিম-বিবেকানন্দ-তিলক-প্রভাবিত বিপ্লবী অরবিন্দের রাজনৈতিক 

১৫ 

জীবনে প্রত্যক্ষ প্রেরণা ছিলেন নিবেদিতা । এই প্রসঙ্গে শ্রীঅরবিন্দের 
নিজের উক্তি এই ঃ “বাংলায় আমার রাজনৈতিক কর্মপ্রচেষ্টায় 
আমাকে যিনি সবচেয়ে বেশী সহায়তা করিয়াছেন এবং নানাভাবে 
উৎসাহ ও প্রেরণ। দিয়াছেন, তিনি স্বামী বিবেকানন্দের স্থযোগ্যা 
শিল্তা-মহিয়সী নিবেদিতা 1৮ 


বাংলায় যখন নিবেদিতা অরবিন্দের 'বন্দেমাতরম্-এর সহিত সংশ্লিষ্ট 
ঠিক সেই সময় মাদ্রাজ হইতে তিরুমালাচার্ধ নিবেদিতাকে তাহার 
'বালভারতী, পত্রিক সম্পাদনের দায়িত্ব গ্রহণ করিবার জন্য সাদরে 
ও সসম্মানে নিমন্ত্রণ করিয়া পাঠাইলেন। কিন্তু তখন তাহার 
কলিকাতা ছাড়িয়া যাইবার উপায় ছিল না, কারণ তখন তিনি 
সন্ত্রাসবাদী যুবকর্দিগকে সিন্ফিন্দের গুপ্তসমিতির নিয়ম-কানুন শিক্ষা 
দিবার জন্য উদ্যোগী হইয়াছেন। মুহুর্তের বিশ্রীম নাই। হেমচন্দ্রকে 
প্যারিসে পাঠাইতে হইবে বোমা তৈয়ারী করা শিখিয়া আসিবার 
জন্য । আবার স্বদেশীর জন্য টাদার খাতা হাতে লইয়া ধনীদের দরজায় 
দরজায় যাওয়া, বিপ্লবীদের নিরাপত্তার ব্যবস্থা করা--এই রকম শত 
কাজের মধ্যে নিবেদিত জড়াইয়া আছেন। কাজেই “বালভারতী”র 
সম্পাদনার দায়িত্ব গ্রহণ করা তাহার পক্ষে এখন অসম্ভব--এই 
কথা তিনি তাহার বন্ধু এবং বিখ্যাত তাঁমিল-কবি স্ুত্রন্ষণ্য 
ভারতীকে লিখিয়া জানাইলেন, তবে প্রয়োজন হইলে এবং আদর্শ-. 
গত মিল থাকিলে প্রবন্ধাদি দিয়া সহায়তা করিবার প্রতিশ্রুতি 
দিলেন। এই সুত্রহ্ষণ্য ভারতীই নিবেদিতার রাজনৈতিক প্রতিভা 
দেখিয়া তাহাকে সেদিন ভারতের রাজনীতি ক্ষেত্রে আচার্ধ' বলিয়া 
বরণ করিয়াছিলেন। ভারতবর্ষের বিগত ছুই শতাব্দীর রাজনৈতিক 
ইতিহাসে আর কোনে! নারীর ভাগ্যে এই সম্মান-লাভ ঘটে নাই। 

ঘটনাচক্র দ্রুত আবতিত হইতে লাগিল । 

'বন্দেমাতরম্ ভারতের সংবাদপত্রের ইতিহাসে যুগান্তর আনয়ন 
করিল, জাতির ধমনীতে যেন নবরক্তপ্রবাহ বহাইয়া দ্রিল-_-এমনই 
তেজঃপূর্ণ ছিল ইহার প্রত্যেকটি রচনা । “বন্দেমাতরম্*-এর পূর্ণ- 
স্বাধীনতার আদর্শ এশীমন্ত্রের মত কার্ধ করিল--জাতি যেন নব- 
জন্ম গ্রহণ করিল। ইতিহাসের সেই সন্ধিক্ষণে নবযুগ-জীবনের 
মহামন্ত্র নিবেদিতার কণ্ঠ ও লেখনী হইতেও সমান মুচ্ছনায় উচ্চারিত 
হইয়াছিল। পরাধীন জাতির আশা-আকাজ্ষাকে তিনি এক আশ্চর্য 
ব্ঞনায় অভিব্যক্ত করিয়াছিলেন অরবিন্দের পার্খে দাড়াইয়া । 
অরবিন্দের মুখে দৃষ্টি রাখিয়া ভগিনী নিবেদিতাও তারে তারে বিপুল 
ঝঙ্কার দিলেন । 

একদিন। সন্ধ্যাবেলা। "যুগান্তর", পত্রিকার কার্যালয়ে নিবেদিতা 
বসিয়া আছেন। তাহাকে ঘিরিয়া বসিয়া আছেন জনকতক 
জাতীয়তাবাদী তরুণ বিপ্লবী । তাহাদের মধ্যে অরবিন্দও আছেন। 
আয়ারল্যান্ডের কথা হইতেছিল। আয়ারল্যান্ডের সশস্ত্র সংগ্রামের 
যেসব বিপ্লবী কর্মী লণ্তনে থাকিয়া কাজ করিতেন, নিবেদিতা 
তাহাদের সঙ্গে একসময়ে একযোগে কাজ করিয়াছেন। বিপ্লবের 
পরিণাম তিনি স্বচক্ষে দেখিয়াছেন। চারি বৎসর পুবে রাজনব্রোহের 
অপরাধে পুণার সুবিখ্যাত চাপ্যেকর ভ্রাতৃদ্ধয়ের যখন ফীসী হয়, 
নিবেদিত। গিয়াছিলেন তাহাদের মা-কে শ্রদ্ধা নিবেদন করিতে । 
সেখানে গিয়া নিবেদিতা যাহ। দেখিয়াছিলেন তাহাতে তাহার 
বিস্ময়ের সীমা-পরিসীমা ছিল না। ছুই ছেলের ফাঁসী হইয়াছে, 
তাহাতে কি হইয়াছে ?-দেশমাতৃকার চরণে সন্তানদের তিনি 
বলি দিতে পারিয়াছেন--ইহাতেই বৃদ্ধা যেন কৃতার্থ। নত হইয়া 
(সই বৃদ্ধার চরণ স্পর্শ করিয়াছিলেন নিবেদিতা । আদর্শের শ্বপ্প 


২২৮ নিবেদিতা 


আর বাস্তবের বূঢ়তা ইহার মধ্য দিয়া চলিতে হইবে-_নিবেদিতা। 
বলিলেন । 

একজন প্রশ্ন করিল--““রবীন্দ্রনাথ যে বলেন, ভারতবর্ষ ভূল পথে 
চলিতেছে ।” অমনি নিবেদিতা বলিলেন--“দেশের ক্লীবত্ব ঘুচাইবার 
জন্য হিংসা আর বিপ্লবকে অস্ত্ররূপে ব্যবহার করাই এখন কর্তব্য । 
আমি শুধু এই বুঝি ।” আর একজন প্রশ্ন করিল--“পরিণামে কি 
ঘটিতে পারে ?” নিবেদিতা বলিলেন, “তা আমি জানি না। এই 
আত্মত্যাগের জন্য পুরস্কার আশা করাও যেমন উচিত নয়, তেমনি 
বিপদের সম্ভাবনা কতখানি আগে-ভাগে তাহাও খতাইয়া দেখিবার 
অধিকার আমাদের নাই । নিভীঁক হইতে হইবে, ইহাই আসল কথা। 
বুকের রক্তে যেন কাপুরুষতার সকল অপবাদ ধুইয়া মুছিয়া যায়।” 
একজন জাতীয়তাবাদী নেতা প্রশ্ন করিলেন-_-“বোমা ফাটাইবার 
সত্যিকারের প্রয়োজনীয়তা আছে কি না?” নিবেদিতা বলিলেন-_- 
“নিশ্চয়ই আছে । বোমা না ফাটাইলে ইংরেজ এক কণিকাঁও দিবেনা । 
আয়ালাণ্ডের মুক্তি-সংগ্রামের ইতিহাসে কথাটির সত্যতা প্রমাণিত 
হইয়ী গিয়াছে ।” মহাভারতে অর্জনের লক্ষ্যবেধের দৃষ্টান্ত উল্লেখ 
করিয়া নিবেদিতা কতবার বলিতেন-_-“ত্বয়ংবরে কৃষ্ণাকে পাওয়ার 
জন্য অজুনিকে লক্ষ্যবেধ করিতে হইয়াছিল শুধু জলে ছায়া দেখিয়া-_- 
তাহার হাত কীপে নাই, দৃষ্টি বিভ্রান্ত হয় নাই। ভারতের জন্য 
প্রাণ দিতে প্রস্তুত-_-ইহা৷ শুধু মুখে বলিলে চলিবে না; অস্ত্র ধরিতে 
হইবে, গুলী ছু'ড়িতে হইবে, শক্রকে আঘাত হানিতে হইবে, রক্ত 
ঢালিতে হইবে, ইংরেজকে রুখিয়া দীড়াইতে হইবে, তবেই না 
ইংরেজ আমাদের-সম্মান করিবে” যদি কেহ বলিত--“অহিংসাও 
তো ধর্ম”, অমনি. তাহার উত্তরে নিবেদিতা বলিতেন-_“কিন্তু দুর্বলের 
. অহিংস, পাপ ।” : গীতার - দৃষ্টান্ত, তুলিয়া বলিতেন, “মনে নাই, 


নিবেদি তা ২২৯ 


কুরুক্ষেত্র যুদ্ধে অস্ত্র ধরিতে অন্বীকার করিয়াছিলেন বলিয়া শ্রীকৃষ্ণ 
অভুণনিকে ভর্খসনা করিয়া বলিয়াছিলেন, ক্ষুত্রং হৃদয়দৌর্বল্যং 
তক্তোাত্তিষ্ঠ পরস্তপ! মনে নাই, আমাদের রণগুরু অরবিন্দ কি 
বলিয়াছেন 1--অগ্নি ও রক্ত স্নানে পবিত্র হইয়া স্বাধীনতা অর্জন 
করিতে হইবে। তিনিই না তোমাদের হাতে তুলিয়া দিয়াছেন 
গীতা 1 মনে নাই, স্বামী বিবেকানন্দ কি বলিতেন ?--দেশমাতা৷ এক 
সহম্্র যুবক “বলি” চাহেন 1৮ 

নিবেদিতার এই রণরঙ্গিনী মৃত্তি দেখিয়া সেদিন মৃতকল্প এই জাতির 
প্রীণে যে বিদ্যুৎসঞ্চার হইয়াছিল, তাহার ইতিহাস তো কোনো। দিন 
মুছিয়া যাইবার নহে । এমনি করিয়াই সেদিন তিনি ভারতবর্ষকে 
তরুণদের চিনাইয়া দ্রিয়াছিলেন স্বাধীনতাকামী আর পাঁচটি দেশের 
সংগ্রাম-কাহিনীর মাধ্যমে । যেসব জাতীয় বিপ্রবে আধুনিক 
যুরোপের অভ্যুত্থান, তাহাদের তীত্র সংবেগ যেন নিবেদিতার 
প্রাণস্পন্দে মূর্ত হইয়া উঠিত। ম্যাটসিনি, কাতুর, পার্নেল প্রভৃতি 
বিপ্লবী বীরবৃন্দ তরুণদের চক্ষের সম্মুখে মূর্ত হইয়া উঠিত নিবেদিতার 
আলোচনার নধ্য দিয়া । এই নিবেদিতা ধাহার ছুই চক্ষে বিদ্রোহী 
ও কবির কল্পনা--এমন করিয়াই সেদিন অরবিন্দের পার্থ দাড়াইয়। 
বিপ্লবীদের উদ্দ্ধ করিয়াছিলেন। 


বরিশাল হইতে বন্যা ও ছুভিক্ষের সংবাদ আসিল । নিবেদিতা স্থির 
থাকিতে পারিলেন না। অশ্বিশীকুমার তাহার সাহায্য চাহিয়া 
পাঠাইলেন। সাহায্য সমিতি গঠন করিয়! অশ্বিনীবাবু একবার 
কলিকাতায় আসিলেন। ফিরিবার সময় নিবেদিতাকে তিনি 
বরিশালে লইয়া গেলেন। গৈরিকবসন! নিবেদিতার প্রাণ ছুঃস্থ ও 
দুর্গতদের সেবার জন্য আকুল হইয়া উঠিল। তিনি বাঁখরগণ্ধের 


২৩০ নিবে দি তা 


বনু স্থানে বক্তৃতা দিয়া প্রচুর টাকা তুলিয়াছিলেন। সেই টাঁকায় 
পাচ হাজার লোককে তিন দিন অন্তর পেট প্ররিয়া খাইতে দেওয়! 
হইত। বন্যার আোতের সঙ্গে লড়াই করিয়া ' অশ্বিনীকুমারের সঙ্গে 
একখানি ব্জরায় চাঁপিয়া নিবেদিতা চার দিন ধরিয়া বন্যাপ্লাবিত 
অঞ্চলে ঘুরিয়া ঘুরিয়া বন্তাগীড়িতদের সাহায্যের ব্যবস্থা করিলেন । 
. বন্যাপ্লাবিত বরিশালে এক হাটু জল ও কাদার মধ্য দিয়া কোনক্রমে 
পথ করিয়৷ ছুভিক্ষ-লীডিত দরিদ্র মুসলমান পল্লীর বাড়ি বাড়ি ঘুরিয়া 
বেড়াইলেন। “এই ছুভিক্ষ সম্পর্কে নিবেদিতা এমন অনেক সমাজ- 
বিজ্ঞান ও অর্থনৈতিক জ্ঞানের কথা বলিয়াছেন, যাহ! ইতিপুবে 
মন করিয়া আমরা শুনি নাই ।” নিবেদিতা লিখিয়াছেন, “হাজার 
বংসরের সভ্যতা এক দুভিক্ষেই ধ্বংস হইতে পারে। ছুভিক্ষ 
সমাজের পক্ষাঘাত-ন্বরূপ । ছুভিক্ষ সমাজে সকল রকম বিশৃঙ্খলা 
আনে । ইহা! শুধু ক্ষুধা নয়, দেহের নগ্নতা, রাত্রির ভীষণ অন্ধকার, 
অজ্ঞান মুমুফূুদের আর্তনাদ ।” কলিকাতায় ফিরিয়া বরিশালের 
ব্যাপার লইয়1 কাগজে কাগজে লিখিলেন, টাউন হলে বক্তৃতা 
করিলেন-__এইভাবে কলিকাতার লোককে এই বিষয়ে অবহিত 
করিবার জন্য নিবেদিতা যথাসাধ্য চেষ্টা করিলেন। বীরাঙ্গনা 
নিবেদিতার এই কল্যাণময়ী, করুণাময়ী মুত দেখিয়া বাঙালি সেইদিন 
তাহাকে লোকমাতার আসনে বসাইল। পূর্ববঙ্গ হইতে ফিরিয়াই 
নিবেদিতা প্রবল ম্যালেরিয়া জরে আক্রান্ত হইলেন। ভাল করিয়া 
স্স্থ হইয়া উঠিতে না! উঠিতেই উড়িস্যা হইতে দুভিক্ষের সংবাদ 
আমসিল। অসুস্থ দেহেই নিবেদিতা ছুটিলেন উড়িষ্যায়। সেখানেও 
ভীষণ ছুভিক্ষ দেখ দিয়াছে । সেখানেও তাহার উপস্থিতি প্রয়োজন । 
দেহের দিকে একবার তাকাইলেন না, স্বাস্থ্যের কথা চিন্তা করিলেন 
নাা। ছূর্গতদের সেবার জন্য লোঁকমাতা ছুটিয়া চলিলেন উড়িস্যায়? 


নিবেদিতা ২৩১ 


ত্বামী বিবেকানন্দের শিঙ্কা! তিনি-_দরিদ্র-নারায়ণ সেবার ব্রত গুরু যে 
তাহাকে দিয়। গিয়াছেন। সে ব্রত উদ্যাপন করিতেই হইবে, তাহার 
জন্য প্রাণ যাইলেও ক্ষতি নাই--এমনই ছিল নিবেদিতাঁর মনের 
দৃঢ়তা এবং আদর্শ-নিষ্ঠা। 


উড়িয্য। হইতে ভীষণ অসুস্থ হইয়া নিবেদিতা কলিকাতা ফিরিলেন 
ডিসেম্বরের মাঝামাঝি । অমস্তিক্ষের প্রদাহসহ জ্বরে দীর্ঘকাল 
ভূগিলেন। এইবারকার অস্থুখে কেবল তাহার শরীর ভাঙিয়! 
পড়িল না, মনও ভাডিয়া পড়িল। তাহার মনে হতাশা ও অবসাদ 
আসিল। এইবার কলিকাতায় কংখ্নেস। সভাপতি-_-দীদীভাই 
নৌরজী। দমদমে আনন্দমোহন বস্তুর আম-বাগানের “আরাম 
কুঠিতে” কঠিন গীড়ায় শষ্যাশায়ী নিবেদিতা এইবার কংগ্রেসে কোনো 
সক্রিয় অংশই গ্রহণ করিতে পারিলেন না। রোগশয্যায় শুইয়া 
শুইয়াই সব খবর লইতে লাগিলেন। সেদিন অসুস্থ নিবেদিতার 
চিকিৎসার জন্য কংগ্রেসের সভ্যদের মধ্য হইতে চাদ! তুলিয়াছিলেন 
গোখলে এবং একমাত্র তিনিই রাত্রির পর রাত্রি নিবেদিতার 
রুগ্ন শয্যার পার্থ বসিয়া তাহার শুশ্রাষা করিয়াছিলেন । 


॥ উনিশ ॥ 


স্থান_-দমদমে আনন্দমমোহনের “আরাম কুঠি। সময়--সমন্ধ্যার একটু 
পরে। নিবেদিতা রোগশয্যায় শুইয়া আছেন। অরবিন্দ আসিলেন 
নিবেদিতাকে দেখিতে । প্রথমেই নিবেদিতা তাঁহাকে কংগ্রেসের 
সংবাদ জিজ্ঞাসা করিলেন । 
নিবেদিতা । কী সংবাদ, বলুন ? 
অরবিন্দ । “বয়কট” তো কেউ সমর্থন করল ন1। 
নিবেদিতা । তিলক? 
অরবিন্দ। এক! তিলকের সমর্থনে কি হবে, মালব্য পর্যন্ত প্রতিবাদ 
. করলেন। আর গোখলে তো মঞ্চের সামনে লাফিয়ে চেঁচিয়ে 
বললেন--“বিপিন পালের ইংরেজ গভর্ণমেপ্টকে “বয়কট, প্রস্তাবের 
সঙ্গে আমাদের কোনো সংশ্রব নেই 1” 
নিবেদিতা । লাজপত? 
অরবিন্দ। তিনিও এবার কিছুটা পিছু হটেছেন। এবারকাঁর 
_ কংগ্রেসে একটা জিনিষ স্পষ্ট বুঝতে পারলাম । 

নিবেদিতা । কি? 
_ অরবিন্দ। বাংলার নেতৃত্ব কেউ মানতে চায় না। 
নিবেদিতা কিছুক্ষণ নিস্তব্ধ রহিলেন। তারপর ধীরে ধীরে বলিলেন__ 
“কংগ্রেসের মধ্যে কিছুমাত্র অনৈক্য না থাকে, এই আমার ইচ্ছা 
হয়তো এ একটা. আদর্শ। গুরুর আদর্শ ছিল অখণ্ড ভারত। 
অখণ্ড কংগ্রেস না হলে অখণ্ড ভারত কি সম্ভব? ভারতের প্রত্যেক 


নিবেদিতা ২৩৩ 


প্রদেশ ঘুরে বৈচিত্র্যের মধ্যে আমি এঁক্যের সন্ধান পেয়েছি--হয়ত, 
এও একটা আদর্শ। বাংলার কাছ থেকেই সমস্ত ভারত আজ 
অনুপ্রেরণা লাভ করেছে । আদর্শের জন্য মরেও সুখ আছে” 
অরবিন্দ । কিন্তু রাজনীতিক্ষেত্রে এ আদর্শ বাস্তবরূপ গ্রহণ করবে 
বলে তে। আমার বিশ্বাস হয় না। কংগ্রেসের বিরোধ বেড়েই 
চলেছে । কলকাতা কংগ্রেসে এবার তা' প্রত্যক্ষ করলাম । 

নিবেদিতা । “বৈচিত্র্য বিরোধের রূপ নিয়ে আত্মপ্রকাশ করেছে। 
নিরুৎসাহ হলে চলবে না, কাজ আমাদের করে যেতেই হবে । 


১৯০৭। এপ্রিল মাস। বাংলার স্বদেশী আন্দোলন দমন করিবার 
জন্য রাজশক্তি উঠিয়া পড়িয়া লাগিয়াছেন। বরিশালের প্রত্যক্ষ 
দমননীতির পরিবর্তে এইবার হিন্দুদের বিরুদ্ধে মুসলমানদিগকে 
লেলাইয়া দেওয়া হইল। মার্চ মাসে ঢাকার নবাব সলিমুল্লার 
প্ররোচনায় কুমিল্লায় সাম্প্রদায়িক দাঙ্গার সূত্রপাত ধরিয়া এপ্রালের 
তৃতীর সপ্তাহে জামালপুরে বাসম্তী-পুজার সময়ে মুসলমানেরা বাঁসম্তী- 
প্রতিমা ভাঙিয়া ফেলিল। হিন্দু পুরস্্রী মুসলমানের হস্তে ধধিতা 
হইল। মুসলমানদিগকে হাত করিয়া সরকার যখন ন্বদেশী 
আন্দোলনকে আঘাত করিতে উদ্যত, ঠিক সেই সময়ে অরবিন্দ 
'বন্দেমাতরম্য পত্রিকায় বাঙালির পৌরুষকে ধিক্কার দিয়া যাহা লিখিলেন 
তাহ! আগ্নেয়গিরির প্রজ্রবণ । জামালপুরের সংবাদে বিচলিত হইয়া! 
তিলকও তাহার কাগজে একই অগ্নিবর্ষী স্থরে বঙ্কার তুলিন্েন। 
নিবেদিতা ঠিক এই সময়েই বাংলার বিপ্লবী যুবকদের আইরিস সিন্‌- 
ফিনদের টেকৃনিক শিক্ষা দিতেছেন। 'যুগান্তর-সম্পাদক ভূপেন্দ্রনাথকে 
তিনি জামালপুরে পাঠাইলেন তদন্ত করিবার জন্য । ইতিহাসের 
ছূ্দমনীয় বেগ বাঙালি জাতিকে সেদিন ওই ভাবেই বিপ্লবের পথে 


২৩৪ নিবেদিতা 


লইয়া গিয়াছিল। তাহারই পুরোভাগে দঈাড়াইয়া নিবেদিতা যেন 
অঙ্গুলি সংকেত করিয়াছিলেন । 

১৯০৭। মে মাস। পাপ্তাবে কৃষিকর বৃদ্ধি হইয়াছে । বারি 
দোয়াব খালে চেনাবৰ বস্তীর গ্রজারা বিদ্রোহ ঘোষণা করিল। 
লাজপং রায় ও অজিত সিংহের নেতৃত্বে তাহারা বধিত কর হ্রাস না 
পাওয়া পর্যন্ত চাষবাসে বিরত হইল । রাওলপিগ্ডিতে ক্ষিপ্ত কৃষক- 
জনতা সাহেবদের বাংলো ও বাগান আক্রমণ করিয়া তছনছ, করিয়! 
দিল। খাল ও রেলপথ ধ্বংস করা, হইল। ইহার ফলে ভারত 
সরকার লাজপৎ রায় ও অজিত সিংহকে গ্রেপ্তার করিয়া ব্রহ্মদেশে 
মান্দালয় দুর্গে পাঠাইলেন। উৎসাহ ও আতঙ্কের মধ্যে কলিকাতায় 
ইহার ভীষণ প্রতিক্রিয়৷ দেখা দিল । অরবিন্দ রাত্রিতে ঘুমাইতেছিলেন। 
লাজপৎ রায়ের নির্বাসনের সংবাদ পাইবামাত্রই “বন্দেমাতরমের' জন্য 
অরবিন্দের অগ্নিবর্ষী লেখনীমুখে বাহির হইল এই কয়টি ছত্র ঃ 
“*..ভারত হইতে লাজপৎ রায়কে বহিষ্কৃত করা হইয়াছে । ইহার আর 
কোনো সমালোচনার প্রয়োজন নাই। তাহার গ্রেধার উপলক্ষে প্রতিবাদ 
সভা নিষিদ্ধ হইয্মাছে ! প্রতিবাদ সভা? বক্তৃতা দিবার কিছ প্রবন্ধ 
লিখিবার দিন আজ নয়। ইংরেজ আমাদের শক্তি পরীক্ষায় চ্যালেগ্ত 
করিয়াছে । আমর] সেই চ্যালেঞ্জ গ্রহণ করিলাম । পঞ্চনদের মানুষ-সিংহের 
জাতি তোমরাঁযাহীরা তোমাদের অস্থিত্রকে ধুলায় মিশাইতে স্পর্ধা করে, 
তাহাদের তোমরা দেখাইয়া দাও যে, একজন লাজপৎ রায়কে লইয়া গেলে 
তাহার স্থলে শত শত লাজপত রায় উঠিয়। দাড়াইবে ।৮ 

১০ই মে-র 'বন্দেমাতরম'-এ এই কয়েক ছত্র সমগ্র ভারতে উত্তেজনার 
বিছ্যুৎ-তরঙ্গ ছড়াইয়া দিল। বন্দেমাতরম'-এ অরবিন্দ যাহা 
লিখিলেন, ঠিক সেই সময়ে টাউন হলের এক সভায় নিবেদিতা একটি 
বক্তৃতায় তাহাই বলিলেন ৷ বক্তৃতার বিষয়-_“ডাইনামিক্‌ রিলিজিয়ন্ঃ। 


নিবেদিত ২৩৫ 


সভাপতি--বিপিনচন্দ্র পাল। নিবেদিতাঁও বলিলেন-_“আর কথা নয়। 
এস, এইবার আমরা কাজ আরন্ত করি ।” অরবিন্দের লেখাঁর সহিত 
একেবারে অক্ষরে অক্ষরে মিলিয়া গেল । দেখা! যাইতেছে, অরবিন্দ 
ও নিবেদিতা ঠিক একই সময়ে একই ইঙিত করিতেছেন । এই ছুই 
অসাধারণ মনীবাসম্পন্ন বিপ্লবীর চিন্তাশোত একই খাতে প্রবাহিত 
হইতেছে । নিবেদিতার এই বক্তৃতা শুনিয়াই সেদিন বিপিনচন্দ্ 
তাহাকে অভিনন্দিত করিয়া বলিয়াছিলেন_-“ইহ1 ডাইনামিক 
রিলিজিয়ন নহে । ইহা সাক্ষাৎ ডিনাঁমাইট, অর্থাৎ বিস্ফোরণ ।” 
বিপিনচন্দ্র জানিতেন না, নিবেদিতা ঠিক সেই সময়ে সকলের 
অন্ঞাতসারে বিপ্লবীদের লইয়। হাতে-কলমে ডিনামাইটই তৈয়ারীর 
ছুঃসাহসিক কার্ষে নিযুক্ত ছিলেন। আইরিস বিপ্লবের উত্তপ্ত 
আবহাওয়ায় একদ! ধাহার জন্ম, তাহার রক্তে বোমা-ডিনামাইটের 
উপাদান তো। থাঁকিবেই । অরবিন্দ যখন “বন্দেমাতরম?-এ নিক্ক্িয় 
প্রতিরোধ ও সক্রিয় প্রতিরোধ সম্পর্কে লিখিতেছিলেন, তখন 
নিবেদিতা, সকলের অজ্ঞাতসারে জগদীশচন্দ্র ও প্রফুল্লচন্দ্রের 
ল্যাবোরেটরীতে যুবকদের লইয়' বোম? তৈয়ারী পদ্ধতি শিখা ইতে 
ব্যস্ত। 

১৯০৭। জুলাই মাঁপ। বেলুড়মঠে উৎসব হইবে। ভূপেন্দ্রনাথ 
প্রমুখ কয়েকজন তরুণ বিপ্লবীকে সঙ্গে লইয়া নিবেদিতা সেই উৎসবে 
যোগদান করিলেন। এই প্রসঙ্গে নিবেদিতার এক চরিতকার 
লিখিয়াছেন £ 

“নিবেদিতা, যে-ঘরে স্বামী বিবেকানন্দ দ্েহত্যাগ করিয়াছিলেন, এবং যে-ঘরে 
তিনি পাচ বৎসর পুর্বে পুষ্প-আচ্ছাদিত স্বামিজীর মৃতদেহকে পাখা দিয়া 
বাতাস করিয়াছিলেন, এবং তাহার মস্তক আপন ক্রোড়ে তুলিয়া লইয়াছিলেন, 
সেই ঘরে তীর্ঘযাত্রীর মত্ত করযোড়ে প্রবেশ করিয়া ভূমিষ্ঠ হইয়া প্রণাম 

করিলেন। তারপর বারান্দা দিয়া ধীরে ধীরে গমন করিলেন । মঠের নীচে 
বিশাল জনত। নিবেদিতাকে দেখিনা উচ্চৈংস্বরে বলিল, “আমাদিগকে কিছু 
বলুন!) নিবেদিতা সেই জনতার দিকে তাকাইয়া বলিলেন--“আমি কি 
সত্যই কিছু বশিব?” তাহার তাড়াতাড়ি অগ্রসর হইয়া আসিয়া বলিল, 
“না, কিছু বলিতে হইবে না, শুধু আশীর্বাদ জানান ।” নিবেদিতা হাত তুলিয়া 
শুধু বলিলেন, “ওয়া গুরু কি ফতে !” জনতার প্রতি তিনি কিছু ফুল ছড়াইয়। 
দ্রিলেন। জনতাও প্রতিধ্বনি করিল--“ওয়াগুর কি ফতে 1” এবং তাহার প্রতি 
পুষ্পীঞ্জলি নিক্ষেপ করিল। তারপর নিবেদিতা ছুই হাঁতে মুখ ঢাঁকিয়া নীরবে 
কাদিতে লাগিলেন। ম্বামিজীর কথাই তীহার স্বৃতিপথে উদ্দিত হইয়াছিল ।” 
বেলুড়মঠে নিবেদিতা কোনে বক্তৃতা করিলেন না, কারণ গোয়েন্দা 
পুলিশের দৃষ্টি সর্বদা তাহাকে ছায়ার মত অন্থুসরণ করিত। বক্তৃতা 
করিলে পাছে মঠের সন্গ্যাসীরা বিব্রত হন, এই আশঙ্কায় বুদ্ধিমতী 
নিবেদিতা সেদিন বক্তৃতা করিতে চাহিলেন ন1। 


৩রা জুলাই। পুলিশ অতফ্িতে “যুগান্তর পত্রিকার কার্ধালয়ে আসিয়া 
হানা দিল। খানাতল্লাস করিল। সম্পাদক ভূপেন্দ্রনাথ দন্ত তখন 
নিবেদিতার নির্দেশে জামালপুরে । জামালপুরের হাঙ্গামার তদন্ত 
করিয়া ছুই দিন পরে ভূপেন্দ্রনাথ যখন কলিকাতায় ফিরিয়া “ুগান্তর' 
কার্যালয়ে আসিলেন, পুলিশ তৎক্ষণাৎ তাহাকে গ্রেপ্তার করিল । 
বিন্দেমাতরম্*এ অরবিন্দ লিখিলেন--নারো অত্যাচার চাই ।” 
ভূপেন্দ্রনাথ গ্রেপ্তার হইবার পর নিবেদিতা পাগলের মত ছুটাছুটি 
করিতে লাগিলেন। এই প্রসঙ্গে ভূপেন্দ্রনাথ লিখিয়াছেন ঃ 
“যুগাস্তরের' ছুইটি বিশেষ প্রবন্ধের জন্ত আমাকে আসামী করা হইল। আমার 
বিরুদ্ধে রাজদ্রোহের অভিযোগ আনা হইল। মকদ্দমার সময়ে কোর্টের 
ম্যাজিষ্ট্রেট জুইন হো ধখন বিশ হাজার টাঁক। জামীন তলব করেন, তখন ভগিনী 
নিবেদিতা এই জামান টাক1 দিতে রাজী হইয়াছিলেন এবং স্বয়ং আদালতে 
গিয়া উপস্থিত হইলেন ।৮ 

এই জামীনের ব্যাপারে “ইংলিশম্যান' কাগজ নিবেদিতাকে দেশদ্রোহী 
বলিয়া গালি দিল। ভূপেন্দ্রনাথের এক বংসর সশ্রম কারাদণ্ড 
হইল। বাংলায় ইংরেজের বিরুদ্ধে স্বাধীনতা-সংগ্রামে ভূপেন্দ্রনাথই 
প্রথম শহীদের গৌরব লাভ করিলেন। তিনি আদালতে হাসিমুখে 
এই দণ্ডের আদেশ গ্রহণ করিলেন। জেলে যাইবার সময়ে ভূপেন্দ্রনাথ 
শিবেদিতাকে অন্ভুরোধ করিলেন_“আমার মা-কে দেখিবেন।” 
নিবেদিতা বলিলেন-_“ভূপেন, তুমি এ-বিষয়ে নিশ্চিন্ত থাক 1” 
ভূপেন্দ্রনাথ হাসিমুখে. জেলে চলিয়া গেলেন । 

নিবেদিতা ছুই চক্ষু মেলিয়া তাহ! দেখিলেন। চকিতে মনে পড়িল 
তাহার বিশ্ববিজয়ী গুরু বিবেকানন্দের কথা । বিবেকানন্দের ভাই-ই 
বটে! সেই তেজস্বিতা, সেই নিভাঁকতা। যেদিন মকদ্দমার রায় 
বাহির হইল, সেইদিন আদালত হইতে নিবেদিতা সোজা চলিয়া 
গেলেন, তিন নম্বর গৌরমোহন মুখাজি দ্বীটে। ভূপেন্দ্রনাথের মায়ের 
সঙ্গে দেখা করিলেন। বলিলেন_-“মা, আজ আপনার আর একটা 
আনন্দের দিন। একদিন আপনার এক ছেলে দেশের যুখ উজ্জল 
করেছিলেন, আজ আর এক ছেলে দেশের কাজে প্রথম শহীদ 
হয়ে হাসি মুখে জেলে গেল। আপনি সত্যিই রত্বগর্ভা। আমি 
ভূপেনের ললাটে রক্ত-তিলক এ'কে দিয়েছি, মা !” ভুবনেশ্বরী স্তব্ধ 
হৃদয়ে নিবেদিতার কথাগুলি শুনিয়া গেলেন। 
পুলিশের শ্যেন দৃষ্টি এইবার গিয়া পড়িল নিবেদিতার উপর। গ্রেপ্তার 
অথবা নির্বাসন_-যে কোনো মুহুর্তে সম্ভব। গভর্ণমেণ্টের নিকট 
নিবেদিতার কার্ধকলাপ কিছুই অবিদিত ছিল না। তাহারা নিবেদিতা 
সম্পর্কে অতিশয় সজাগ ছিলেন-_-বিশেষ করিয়া কার্লাইল সাহেব, 
যিনি সাকু্লার জারি করিয়া “বন্দেমাতরম্ঠ নিষিদ্ধ করিয়াছিলেন । 
অরবিন্দ প্রমুখ জাতীয় দলের নেতারা নিবেদিতাকে তাই কিছুদিনের 

জন্য ভারত ছাড়িয়া যাইতে পরামর্শ দিলেন। এই প্রসঙ্গে 
নিবেদিতার এক চরিতকার লিখিয়াছেন £ 

“তাহাকে নির্বাসন দণ্ড দেওয়া হইবে প্রায় স্থির হইল। তিনি হাসিলেন। 
নির্বাসন বা কারাগার তিনি কিছুরই ভয় করিলেন না। কিন্তু বন্ধুরা তাহাকে 
বুঝাইল যে ভারতের বাহিরে গিয়াও, তিনি ভারতের জন্য বহু কাজ করিতে 
পারিবেন--যাহা নির্বাসন বা কারাগারে থাকিয়া তিনি পারিবেন ন|। 
অবশেষে তিনি সম্মত হইলেন । আগষ্ট মাসে ছুই বৎসরের জন্য তিনি 
ভারত ছাড়িয়া চলিয়া গেলেন ।” 

যাইবার পুর্বে অরবিন্দের সহিত একবার.সাক্ষাৎ করিয়া তাহাকে বলিয়! 
গেলেন-_-“মনে রাখিবেন, বিধাতা আপনার দক্ষিণ হস্তে কঠোর আদরে 
দুঃখের যে দারুণ দীপ দিয়াছেন_-দেশের অন্ধকার বিদ্ধ করিয়! 
ঞ্বতারার মত সেই আলে! আজ জ্বলিয়াছে । আপনি বিপ্লবের কুদ্র- 
দূত ; দেখিবেন_-সে-আলো। যেন নিভিয়া। না যায়। সাগরপার হইতে 
আমি যেন আপনার জয়শঙ্খ শুনিতে পাই । ওয়া গুরু কি ফতে !” 

কিন্তু বিদ্ালয়ের কি হইবে ? বত্রিশ নাড়ির টান যে জড়াইয়া আছে 
এই. প্রতিষ্ঠানের সঙ্গে-_তাহার গুরুর আশীর্বাদ-পৃত এই নিবেদিতা 
বিষ্ভালয়। ইহাই তো তাহার কর্মের কেন্দ্র, সাধনার পীঠস্থান। 
ভগিনী ক্রিষ্টিন ও ভগিনী স্ুধীরাকে ডাকিয়া বলিলেন-- “তোমাদের 
ওপর স্কুলের ভার রইল। স্কুলের মেয়েদের শিক্ষার যেন কোনে! 
ক্রুটি না হয়। যদি কখনো টাকার দরকার হয়-সোজ। চলে যাবে 
জগদীশ বোসের কাছে ।” দুয়ারে মঙ্গল-ঘট পাতিয়া। মেয়ের! 
তাহাদের প্রিয় শিক্ষয়িত্রীকে বিদায়-সম্ভাষণ জানাইল। নিবেদিতার 
নয়নের অশ্রু আর বাধা মানিল না। 

তারপর তরুণ বিপ্লবীদের কয়েকজনকে নিবেদিতা তাহার বাগবাজারের 
বাড়িতে ডাকিয়া পাঠাইলেন। তাহার মধ্যে ছিলেন উল্লাসকর, 

বারীন্দ্র ও হেমচন্দ্র। নিবেদিতা তাহাদের বলিলেন--“তোমাঁদের 
একজন সহকর্মী জেলে গিয়েছে ৷ তার শুন্ত স্থান পুর্ণ করতে হবে। 
তোমরা জেনো, কালের ভেরী বেজেছে, রুদ্রের আহ্বান এসেছে । 
আমি দেখেছি, দেশজননী তোমাদের ললাঁটে রক্ত-তিলক পরিয়ে 
দিয়েছেন। তোমাদের সাম্নে অগ্রিপরীক্ষা। এই রুদ্রযজ্জে হয়ত 
তোমাদের কয়েকজনকে জীবনাহুতি দিতে হবে। তোমাদের এক 
হাতে অরবিন্দ তুলে দিয়েছেন গীতা আর অন্য হাতে আমি দিয়েছি 
বোমা । আমি যেন ফিরে এসে দেখি, তপ্ত রৌদ্র-দাহ উপেক্ষা করে 
বিপ্লবের পথে তোমরা অনেক দূর এগিয়ে গেছে। ওয়া গুরু কি 
ফতে 1? বিদায়ের কালে নাগমাতা নিবেদিতা বাংলার নাগশিশুদের 
শুনাইয়া গেলেন এই আশ্বাস বাণী। ইহাদের কাহারও পিছনের টান 
নাই, অতীতের সংস্কার নাই, ভবিষ্যতের উজ্জবলতায় ইহাদের 
প্রত্যেকের হৃদয় উদ্ভাসিত। কিন্ত নিবেদিতাকে বিদায় দিতে গিয়া 
প্রত্যেকেরই চক্ষু সজল হইয়া উঠিয়াছিল সেদিন । 


নিবেদিতা ভারত ছাড়িয়া লগ্ন অভিমুখে যাত্রা করিলেন । 
কারাগার বা নিবাসনের ভয়ে তিনি পলায়ন করেন নাই। চির 
নিঃশক্কচিত্ত তিনি । ইতিহাস-বিখ্যাত বিপ্লবীদের রীতি ইহাই । 
ভারতের বাহিরে আসিয়া ভারতের জন্য আরো বেশী গুরুত্বপূর্ণ কাজ : 
করিতে পারিবেন আশা করিয়াই নিবেদিতা ভারত ত্যাগ করিয়া 
চলিলেন। 

নিবেদিতার এক চরিতকার এই প্রসঙ্গে লিখিয়াছেন 

“নিবেদিতা জাহাজে উঠিলেন। জাহাজ গিয়া সমুদ্রে পড়িল। উত্তাল তরঙ্গের 
মধ্য দিয়া নিবেদিতাকে লইয়1] জাহাজ ভাসিয়া চলিল। নিবেদিতা জাহাজে 
একাকী কি ভাবিতেছিলেন? ১৮৯৯ সালের সেই জুন মাসে 'গোলকুণ্ডা, 

জাহাজে উঠিয়া নিবেদিতা স্বামী বিবেকানন্দের সহিত লগুন যাত্রা 
করিয়াছিলেন, এবং দীর্ঘ ছয় সপ্তাহ একত্রে জাহাজে বাস করিয়াছিলেন । 
ডেকের উপর স্বামিজীর সহিত একক্রে বেড়াইবার সময় কত জ্ঞান, ধর্ম ও পুণ্য 
কাহিনীর কথাই তিনি স্বামিজীর মুখ হইতে শুনিয়াছিলেন। সে আজ আট 
বৎসর আগের কথা । আজ নিবেদিতা একা চলিয়াছেন। তিনি সন্ত্রাসবাদী 
কার্ধের মধ্য হইতেই হঠাৎ চলিয়া আসিতে বাধ্য হইলেন। তাহার 
বাগবাজারের ছোট বাড়িটির কথা মনে হইল । সেখানে যুবকের দল তাহাকে 
দিবারাত্র ঘিরিয়। থাকিত। তিনি একটি রিভলভার হাতে লইয়া তাহাদের 
সম্মুখে খেলা করিতেন, যেন হত্যা করা বা হত হওয়া কিছুই নয়। সেই 
যুবকদের শিক্ষা অসমাঞ্ত রাখিয়াই তিনি চলিয়া আসিতে বাধ্য হইয়াছেন।” 


নিবেদিতা লগ্ডনে আসিয়া পৌছিলেন। কিন্তু তাহার মন পড়িয়া 
রহিল ভারতবর্ষে--বাংলাদেশে-বাগবাজারের বোসপাড়। লেনের 
সেই ছোট্ট স্কুল বাড়িটিতে, যেখানে বসিয়া তিনি সহস্র রকম কর্মের 
আবর্ত রচনা করিয়াছিলেন। পূর্ব-পরিচিতেরা তাহাকে অভ্যর্থন 
জানাইলেন। লগুন হইতে কিছু দূরে তিনি একটি সুন্দর বাগান বাড়ি 
ভাড়। করিলেন। মিঃ র্যাটক্লিফ তখন লগ্নে এবং নিবেদিতার বাড়ির 
অতি নিকটেই থাকিতেন তিনি। নিবেদিতা তাহার কাছে যাইতেন। 
নিবেদিতার কাজের জন্য র্যাটক্লিফকে তাহার প্রয়োজন ছিল। 
কাজেই লগ্ডনে তিনি একেবারে নিঃসঙ্গ বোধ করিলেন না। অল্প 
কিছুদিন পরেই জগদীশচন্দ্র সন্ত্রীক লণ্ডনে আসিয়া নিবেদিতার সহিত 
মিলিত হইলেন । নিবেদিতা লগ্ডনে আসিয়া প্রিন্স ক্রোপোটকিনের 
নিকটও যাতায়াত আরম্ভ করিলেন। ভারতবর্ষ--তথ। বাংলাদেশের 
রাজনৈতিক পরিস্থিতি সম্পর্কে তাহার সহিত আলাপ-আলোচনা 
করিতেন, এবং বুদ্ধি পরামর্শ লইতেন। এইরূপে লগ্ন সমাজ তাহার 
মনকে সতেজ করিয়া তুলিল। পরিচিত বন্ধু-বাদ্ধবদের সহিত তিনি 

ভারতবর্ষের রাজনীতি সন্বন্ধে গভীরভাবে আলোচনা করিতে 
লাগিলেন। সকলেই ভাহার কথাবার্তীয় আকৃষ্ট হইল এবং তাহার 
কর্মপন্থাকে সমর্থন করিল। শুধু রাজনীতির কথাই নয়, ভারতের 
অর্থনৈতিক সমস্ত! লইয়াও মাথা ঘামাইতেন। আর সময় পাইলেই 
পালণমেন্টে হাউস অব কমনস্-এ যাইতেন। সেখানে তখন ভারতবর্ষ 
সম্বন্ধে তুমুল তর্ক-বিতর্ক চলিতেছিল। নিবেদিত৷ উহ। শুনিতেন। 
বহুকাল পরে নিবেদিতা লগুনের সংবাদপত্র জগতে আবার 
সাংবাদিকরূপে আত্মপ্রকাশ করিলেন। লগুনের কয়েকটি সংবাদপত্রে 
উড্ভিষ্যার দুভিক্ষের কথা আলোচনা করিয়া ভারতবর্ষে ইংরেজ- 
শাসনের একটি বাস্তব চিত্র তুলিয়া ধরিলেন। “নীলাস্‌;--এই 
ছদ্মনামে তিনি ভারতের রাজনীতির কথ। লিখিতে লাগিলেন। 
এইভাবে তিনি ভারতের অনুকূলে ইংলগ্ডের জনমতকে গড়িয়া 
তুলিবার চেষ্টা করিতে লাগিলেন। আবার বাংলা দেশের কাগজে 
লগ্ুনে ভারতীয় রাজনীতির যে প্রতিক্রিয়া চলিতেছিল তাহার 
সংবাদ পাঠাইতে লাগিলেন। ১৯০৭ সালের গোড়ার দ্রিকেই 
রামানন্দ চট্টোপাধ্যায়ের ইংরেজি মাসিক পত্র “মডার্ণ রিভিঘু” 
প্রকাশিত হইয়াছিল । নিবেদিত প্রথম হইতেই ইহার সহিত সংশ্লিষ্ট । 
তাই লগ্ডনে আসিয়াও তিনি “মভার্ণ রিভিম়ুর' জন্য নিয়মিতভাবে 
রাজনৈতিক প্রবন্ধাদি পাঠাইতে লাগিলেন। এইভাবে এখানেও 
তিনি কাজের মধ্যে ডুবিয়া গেলেন। সে-কাজ--ভারতের কাজ। 
সে-কাজ-তাহারই গুরুর কাজ । 


দিন যায়। 
ভারতবর্ষ হইতে নিবেদিতা একটি একটি করিয়া ভীষণ সংবাদ 
পাইতে লাগিলেন। 

১৬ 

সংবাদপত্র-দলনের সুচনা তিনি স্বচক্ষেই দেখিয়া আসিয়াছিলেন। 
এখন লগ্নে বসিয়া সংবাদ পাইলেন, “বন্দেমাতরম'-এর বিরুদ্ধে 
রাজদ্রোহের অভিযোগ আনা হইয়াছিল। বিচারে অরবিন্দ 
মুক্তিলাভ করিয়াছেন, কিন্তু এই মকদ্দমায় ইংরেজের আদালতে 
সাক্ষী দিতে অ্বীকৃত হইয়া বিপিনচন্দ্রের ছয় মাস কারাদণ্ড 
হইয়াছে । কিংসফোর্ডের আদালতের সম্মুখে চৌদ্দ বৎসরের বালক 
স্ুশীলকে প্রচণ্ড বেত্রাঘাতের দণ্ড দিয়া ক্ষতবিক্ষত করিয়া দেওয়। 
হইয়াছে। 

সংবাদ আসিল, উপাধ্যায় গ্রেপ্তার হইয়াছেন রাজদ্রোহের অভিযোগে । 
ইংরেজের আদালতে কৈফিয়ৎ দিতে তিনিও অস্বীকৃত হইয়াছেন । 
সন্ধ্যার মামলার সংবাদের জন্য লগ্ডনে উতৎকণায় নিবেদিতা যখন 
দিন যাপন করিতেছিলেন, তখন তাহার নিকট একদিন ছুঃসংবাদ গিয়া 
পৌছিল-উপাধ্যায় আর নাই । বিচারাধীন অবস্থায় হাসপাতালে 
তিনি মার! গিয়াছেন। এই মর্মান্তিক সংবাদ নিবেদিতার মনে দারুণ 
প্রতিক্রিয়ার স্থষ্টি করিল । উপাধ্যায় নাই, নিবেদিতার মনে হইল, 
সন্ধ্যা'র প্রদীপও তাহ! হইলে নিবাপিত হইয়া গিয়াছে । বিবেকানন্দের 
মৃত্যু হইলে নিবেদিতা অশ্রুপাত করেন নাই। কিন্তু উপাধ্যায়ের 
মৃত্যুসংবাদ তাহাকে বিচলিত করিল--অশ্রু সম্বরণ করা নিবেদিতার 
পক্ষে কঠিন হইল। মুহুর্তের মধ্যে তাহার মন অতীতের দিকে 
ছুটিয়া গেল--সেই বেলুড়ে গঙ্গার তীরে স্বামিজীর প্রজ্জলিত চিতার 
পার্খে দণ্ডায়মান সমুন্নত দেহ, বীর্ধবাঁন গৈরিকবসন পরিহিত উপাধ্যায় 
ব্রন্মবান্ধবের কথ! নিবেদিতার আজ আর একবার মনে পড়িল । সেই 
পাণ্ডিত্য ও প্রতিভা, সেই দুর্জয় সাহসের জীবন্ত বিগ্রহ ! তাহারই 
আজ জীবনাবসান হইল হাসপাতালে এমন মমন্তদ অবস্থার মধ্যে ! 
জ্যোতিক্ষের ন্যায় তাহার আবির্ভাব, তাহার মৃত্যুও জ্যোতিক্ষের 

মতই--নিবেদিতা ভাবিলেন। ইংরেজের সেই প্রবলতম শক্র আর 
নাই; স্বাধীনতার পতাকাবাহী সেই নির্ভীক সৈনিক আর নাই, 
ইহ! ভাবিতেই নিবেদিতা যেন শোকে ভাঙিয়! পড়িলেন। সেই 
স্বদেশপ্রেমিক সহকমির পত্র স্মৃতির উদ্দেশে নিবেদিতা নীরবে 
তাহার লণ্ডনের আবাসে বসিয়া তপ্ত অশ্রু বিসর্জন করিলেন আর 
অক্ফুটস্বরে উচ্চারণ করিলেন__ওয়া গুরু কি কতে ! 


দিন যায়। 

সংবাদ আসিল-মুরারাপুকুর বাগানে সশম্ত্র বিপ্রবের প্রস্ততি 
চলিতেছে । সংবাদ আসিল--সভাসমিতি নিবিদ্ধ করিয়া বড়লাট 
আইন পাঁশ করিয়াছেন। সংবাদপত্র গিয়াছে, এইবার প্রকাশ্য 
সভাসমিতি বন্ধ হইবে । সংবাদ আসিল--ছোটলাট ফ্রেজারের ট্রেন 
উপ্টাইবার জন্য লাইনের উপর বোমা ফাটান হইয়াছে । ইহার 
নেপথ্য নায়ক ছিলেন অরবিন্দ । সংবাদ আসিল--গোয়ালন্দ স্টেশনে 
ঢাকার ম্যাজিষ্রেট এ্যালেনকে গুলি করা হইয়াছে । তারপরই 
সুরাট কংগ্রেসের দক্ষষজ্জের সংবাদ পাইলেন নিবেদিতা । চন্দননগরে 
মেয়রের উপর বোম! নিক্ষিপ্ত হইয়াছে । বিপ্লবী যুবকদের এইসব 
অসমসাহসিক বেপ্লবিক কারের সংবাদে নিবেদিতা বুঝিলেন, 
বাংলাদেশে রুদ্রের তাগুব নৃত্য আরন্ত হইয়া গিয়াছে । তাহার মন 
চঞ্চল হইয়া উঠিল । 


১৯০৭ শেষ হইয়া ১৯০৮ আরন্ত হইল । 

সংবাদপত্র আইনের বলে ভারতবর্ষে বিশেব করিয়া বাংলাদেশে সমস্ত 
জাতীয়তাবাদী পত্রিকার ক্রোধ করা হইয়াছে । এইবার নিবেদিতা 
বুঝিতে পারিলেন লগ্ডনে তাহার কি কাজ । যুরোপে, ইংলগ্ডে ও 

আমেরিকায় যে-সব ভারতীয় জাতীয়তাবাদীর1 পলাতক জীবন যাপন 
করিতেছেন, তাহাদের মধ্যে যোগাযোগ স্থাপন করিতে হইবে 
তাহাকে । আর নিষিদ্ধ পত্র-পত্রিকাগুলি আবার গোপনে ছাপাইয়' 
বিতরণ করিবার ব্যবস্থা করিতে হইবে তাহাকে । অসীম সাহসি- 
কতার সঙ্গে তিনি এই কার্ষে ব্রতী হইলেন। বাংলার স্বদেশীর এই 
প্রজ্জলিত অবস্থার উত্তাপ লগ্নে নিবেদিতার দেহমনকে ছাইয়া 


ফেলিল। তাহার অন্তরে বিপ্লবের যে অগ্নিশিখা তাহা আরে 
জ্বলিয়া উঠিল । 


১৯০৮। মেমাস। ভারতবর্ষ হইতে নিদারুণ সংবাদ আসিল। 
মজঃফরপুরের ম্যাজিষ্ট্রেটের উপর বোমা ছু'ড়িতে গিয়া কিশোর 
বিপ্লবী-যুগল ক্ষুদিরাম ও প্রফুল্ল চাকী ছুইজন ইংরেজ মহিলাকে 
নিহত করিয়াছে । অরবিন্দ প্রমুখ ৪৭ জন বিপ্লবীকে গ্রেপ্তার 
করা হইয়াছে । সংবাদ আসিল--মজঃফরপুরের বোমার ব্যাপারে 
প্রবন্ধ লিখিবার ফলে তিলকের ছয় বৎসর কারাদণ্ড হইয়াছে এবং 
মহারাষ্ট্রের সিংহকে মান্দালয় দুর্গে আবদ্ধ করা হইয়াছে । সংবাদ 
আসিল-_ক্ষুদিরামের ফাঁসী হইয়াছে । সংবাদ আসিল- আলিপুর 
জেলে সত্যেন ও কানাই রাজসাক্ষী নরেন গৌসাইকে গুলি করিয়া 
মারিয়া ফেলিয়াছে। ইংরেজের জেলের মধ্যে বিপ্লবীরা যে এমন 
_ অভাবনীয় কাণ্ড করিতে পারিয়াছে--ইহাঁতে নিবেদিতার অন্তরের 
বিপ্লবী নারী উল্লসিত না হইয়া পারিল না। সংবাদ আসিল-_ 
ওভারটুন হলে ছোটলাট ফ্রেজারকে গুলী কর! হইয়াছে। প্রকাশ্ঠ 
রাঁজপথে পুলিশ অফিসার নন্দলাল ব্যানাজিকে গুলী করিয়া 'হত্যা 
কর! হইয়াছে । অবশেষে সংবাদ আসিল যে, অশ্থিনীকুমার দত্ত, 
কৃষ্ণকুমার মিত্র», স্টামস্ুন্দর চক্রবর্তী প্রমুখ নয়জন জাতীয়তাবাদী 
নেতাকে বিনা বিচারে বাংল! হইতে দূর দেশাস্তরে নির্বাসিত করা 

হইয়াছে । এইসব সংবাদ শুনিয়া নিবেদিতার মনে হইল, ভূপেক্দ্র- 
নাথের কারাদণ্ডের সময়ে অরবিন্দ “বন্দেমাতিরম”-এ এক সম্পাদকীয় 
প্রবন্ধে আরো অত্যাচার চাহিয়াছিলেন। অত্যাচারের চরম 
হইল। বাঙালির এই অকুতো।ভয়তার শিক্ষাগ্চরু সেদিন ছিলেন এই 
নিবেদিতা । 


আয়ার্ল্যাণ্ডে এক মাস থাকিয়া নিবেদিতা ১৯*৮-এর অক্টোবরে 
আমেরিকা আসিয়া পৌছিলেন। নিবেদিতা আমেরিকা! পৌছিয়া 
দেখিলেন যে, ভারতবর্ষের বিশেষ করিয়া বাংলাদেশের পলাতক বিপ্লবী 
যুবকগণ বিবেকানন্দের অন্যতমা মাফিন শিষ্যা, মিসেস গুলি বুলের 
আশ্রয়ে আসিয়া সমবেত হইয়াছে! ভূপেন্দ্রনাথ এগার মাঁস জেল 
খাটিয়া এই একই সময়ে আমেরিকা আসিয়া পৌছিয়াছেন। 
আমেরিকায় আসিয়া শুধু সাংবাদিকের দায় নয়, এইসব পলাতক 
বিপ্লবীদের মায়ের স্থানও লইতে হইল নিবেদিতাকে। তাহাদের 
শিক্ষার ব্যবস্থা করিলেন নিবেদিতা এবং তাহারা যাহাতে নিরাপদে ও 
নিরুদ্ধেগে থাকিতে পারে এবং লেখাপড়া শিখিতে পারে তাহার জন্য 
যথোচিত ব্যবস্থাও করিলেন নিবেদিতা । আমেরিকার বিভিন্ন স্থানে 
বক্তৃতা দিয়া এই উদ্দেশ্যে তিনি প্রচুর অর্থ সংগ্রহ করিয়া ফেলিলেন 
তিন মাসের মধ্যেই । এক নিবেদিতা ভিন্ন আর কে এই কাজ করিতে 
পারিতেন? এমন কি, কে কি পড়িবে, তাহাও ঠিক করিয়া দিলেন। 
ভূপেন্দ্রনাথ লিখিয়াছেন, তাহার পাঠ্যতালিকা নিবেদিতাই ঠিক করিয়া 
দিয়াছিলেন এবং তাহাকে বিবাহ না করিবার জন্য অন্নুরোধ তিনিই 
করিয়াছিলেন । 

আমেরিকা হইতে তিনমাস পরে সংবাদ পাইয়া মুমূর্ষু মা-কে দেখিবার 
জন্য নিবেদিতা ইংলগ্ডে আসিলেন। এই প্রসঙ্গে নিবেদিতার 
এক চরিতকার লিখিয়াছেন £ 


২৪৬ নিবেদিত! 


“হোয়ার্ফ ভেলে বালিতে ভগ্রীর বাড়ি। সময় থাকিতেই পৌছিলেন 
নিবেদিতা । ইসাবেল তীহার প্রতীক্ষায় ছিলেন। তিনি জানিতেন মেয়ে 
আসিবেই। ধাহার পায়ে সন্তানকে উৎসর্গ করিয়াছেন, শেষ মুহর্তে 
নিবেদিতাকে তিনি দূরে সরাইয়া রাখিবেন না । কাঁমনা-বাসনা সমস্ত 
বিসর্জন দিয়! যেন রুদ্ধশ্বাস নিস্পন্দ দেহে অপেক্ষায় ছিলেন ইসাবেল; তাহার 
মার্গারেট আমিবার পুবেই পাছে জীবনের দীপ নিভিয়া যায়। নিবেদিতা 
আসিয়া ধীরে ধীরে অমৃতলোকের দূতের মত মায়ের মৃত্যুশয্যা পারে 
আসিয়া দাড়াইলেন। তাহার ছুই চক্ষে অশ্রু । বলিলেন--“মা, মৃত্যু তো 
একট1 নবজন্ম শুধু । আমার প্রার্থনা আর ভালবাসা তোমার সঙ্গী হোক্‌।” 


১৯০৯। জুনের শেষ। আর প্রবাসে থাকিতে নিবেদিতার মন 
চাঁহিল না। ভারতবর্ষে যাইবার জন্য তিনি অধীর হইয়া উঠিলেন। 
বন্মু-দম্পতীর সহিত তিনি বালিন হইয়া ১লা জুলাই জেনেভায় 
আসিলেন। জেনেভায় আসিয়া সংবাদ পাইলেন যে, লগ্ডনে মদ্নলাল- 
ধিউড়া নামক একজন পাঞ্জাবী যুবক কার্জন উইলিকে হত্যা 
করিয়াছে । নিবেদিতা বুঝিলেন বিপ্লবের অগ্থিশিখা ভারতের বাহিরেও 
পরিব্যাপ্ত হইতে চলিয়াছে। চারিদিকের আকাশ থম্‌ থম্‌ করিতেছে । 
এই সন্কটের মধ্যে নিবেদিতা ভারতবর্ষে ফিরিয়া আসিলেন । জাহাজে 
উঠিবার সময়েই তিনি বেশ পরিবর্তন করিলেন ও মিসেস মার্গট এই 
ছদ্মনাম গ্রহণ করিলেন। সই নামেই এবং সেই পোষাকেই জুলাই 
মাসের মাঝামাঝি একদিন তিনি একাকী বোম্বাই বন্দরে জাহাজ 
হইতে অবতরণ করিলেন। কেহ কিছুই সন্দেহ করিল না। 

এই ছদ্মবেশের প্রয়োজন ছিল। কারণ, তিনি ভারতে ফিরিবেন 
শুনিয়া বন্ধুরা নিবেদিতাকে সাবধান করিয়া দিয়াছিলেন যে, তিনি 
এখানকার মাটিতে পা দিলেই পুলিশ তাহাকে গ্রেপ্তার করিবে। 
১৯০৯ সালের জুলাই মাসের মাঝামাঝি এক অপরাছে বোম্বাই 

বন্দরে জাহাজ হইতে নামিলেন এক স্ুুবেশা যুরোগীয় মহিলা । 
পাসপোর্টে নাম লেখা রহিয়াছে-মিস মার্গট। জাহাজ তখনো! 
বন্দরে পৌছায় নাই। ডেকে উপর ঈাড়াইয়া দাঁড়াইয়া সেই 
মহিল। এক প্রিয়দর্শন ভারতীয়ের সঙ্গে কথা বলিতেছিলেন । 
তাহাদের পার্খে দ্াড়াইয়া আরেকজন ভারতীয় মহিলা -সেই 
ভারতীয়েরই স্ত্রী তিনি। বন্দরে জাহাজ ভিড়িবার পূর্বেই যুরোগীয় 
মহিলাটি তাহাদের নিকট হইতে বিদায় লইলেন। অবশেষে 
জাহাজ বন্দরে ভিড়িল। মহিলাটি ধীর পদবিক্ষেপে অন্যান্য যাত্রীদের 
সহিত সিড়ি দিয়! নামিয়া আসিলেন। পরিধানে নৃতন ফ্যাসনের 
পরিচ্ছদ, মাথায় পালক-লাগানৌ বড় একটি শাদা টুপি আর 
নিখু'ত কাট-ছাটের গাউন পরনে । 

এই মহিলা নিবেদিতা । 

সবপ্রকার খিপদের সন্মুখীন হইবার জন্য প্রস্তত হইয়াই তিনি ভারতে 
ফিরিলেন। কেহ কিছুই সন্দেহ করিল না। বোম্বাই হইতে 
কলিকাতা পধন্ত নিবেদিতা রিজাও কামরায় আসিলেন। সতর্ক এবং 
অভিজ্ঞ বিপ্লবী তিনি। তাই সোজা পথে না আসিয়া ভিন্ন ভিন্ন 
পথে কলিকাতায় আসিলেন। ছদ্পবেশেই বাগবাজারে আসির। 
উপস্থিত হইলেন এবং তিন সপ্তাহ তিনি ঘরের বাহির হইলেন না। 
তখনো সেই বাড়ির ছাত্রী ও শিক্ষায়ত্রীদের গতিবিধির উপর পুলিশের 
সতর্ক দৃষ্টি রহিয়াছে । নিবেদিতার ফ্যাসান-ছুরস্ত সাজ-পোষাকে 
কাহারও মনে কোনে। সন্দেহ জাগিল না। আরো কিছুকাল তিনি 
এইভাবে নিধিবাদে শহরে ঘোরাফেরা করিয়া পুরাতন কর্মকেন্দ্রগুলির 
সহিত পুনরায় যোগস্থাপন করিলেন । 


॥ কুড়ি ॥ 


নিবেদিতা কলিকাতায় পৌছিবার তিন মাস পূর্বেই অরবিন্দ 
আলিপুর বোমার মামলায় এক বৎসর কারাবাসের পর 
মুক্তিলাভ করিয়াছেন। নিবেদিতা আসিয়া দেখিলেন বিপ্রবের 
আন্দোলন স্তিমিত_-দমন-নীতির প্রকোপে সারা বাংলা যেন ত্রস্ত ; 
'বন্দেমাতরম্*-এর তুর্ধ-নিনাদ নিস্তব্ধ। যখন তখন যেখানে-সেখানে 
সন্দেহবশে খানাতল্লাসী লাগিয়াই আছে। ইহার প্রত্যুত্তরে যেখানে- 
সেখানে বোমা ফাটিতেছে। বাংলার আবহাওয়া আবার উত্তপ্ত 
হইয়া উঠিয়াছে। আলিপুর বোমার মামলায় বারীন্দ্র-প্রমুখ পনর- 
জনের কঠিন শাস্তি হইয়াছে । তিলক প্রভৃতি অন্যান্ত নেতাদের 
কেহ ছ্বীপান্তরে, কেহ কারাগারে, কেহ বা কোনো ছুর্গে বন্দী- 
জীবন যাপন করিতেছেন । বিপ্লবীদের কেহ আত্মগোপন করিয়াছেন 
ঘন অরণ্যে, কেহবা গৈরিকবাসের অন্তরালে । বেলুড় মঠ পার্শস্ত 
পুলিশের দৃষ্টি হইতে রেহাই পায় নাই। এই পরিস্থিতির মধ্যে 
নিবেদিতা সেদিন ছদ্মবেশে কলিকাতায় ফিরিলেন। অরবিন্দ অধীর 
আগ্রহে নিবেদিতার প্রতীক্ষা করিতেছিলেন। নিবেদিতার সহিত 
সম্ভাসবাদীদের ঘনিষ্ঠ সম্পর্ক-_ইহা মঠের কর্তৃপক্ষ জানিতেন। 
তাই নিবেদিত! ফিরিয়াছেন শুনিবামাত্র মঠের অধ্যক্ষ, স্বামী ব্রহ্মানন্দ 
সংবাদপত্রে দ্বিতীয়বার ঘোঁষণা করিলেন যে, নিবেদিতার কারাবলী 
ও দলের সহিত রামকৃষ্ণ মিশন বা বেলুড় মঠের কোনই সংশ্রব 
নাই। 


নিবেদি ত। ২৪৯ 


আর তাহার বিষ্ালয়? নিবেদিতা আসিয়া দেখিলেন বিদ্যালয়টি 
আর চলে না। চারি মাস বন্ধ ছিল। ভগিনী ক্রিষ্টিন আমেরিকায় 
গিয়াছেন। অর্থেরও অত্যন্ত অভাব । বিবেকানন্দ এই দায়িত্ব 
তাহাকে দিয়। গিয়াছিলেন-__ইহাঁর সহিত তাহার স্মৃতিও বিজড়িত। 
অতএব যেমন করিয়াই হউক বিগ্যালয়টিকে বাঁচাইয়া রাখিতেই 
হইবে। নিবেদিত ইহার পরিচালনার ভার তখন রামকুষ্ণ- 
মিশনের হাতে তুলিয়। দিয়! নিশ্চিন্ত হইলেন । 


৬নং কলেজ দ্বীট । 

কৃষ্ণকুমার মিত্রের “সঞ্জিবনী” কার্ধালয়। 

একদিন নিবেদিত। আমিলেন এইখানে অরবিন্দের সহিত সাক্ষাৎ 
করিতে । ছুই বৎসর পরে অরবিন্দ ও নিবেদিতা পুনরায় মিলিত 
হইলেন। নিবেদিতা আসিয়া দেখিলেন, অরবিন্দ বদলাইয়া 
গিয়াছেন। শীর্ণ মুখের মধ্যে অন্তর্ডেদী চক্ষু ছুইটি কেবলমাত্র 
জ্বল্‌ জ্বল করিতেছে । এ যেন নূতন অরবিন্দ, নিবেদিতার মনে 
হইল। দুইজনে অনেকক্ষণ কথাবার্তা হইল। অরবিন্দের টেবিলের 
উপর একখানি পত্রিকা পড়িয়াছিল। নিবেদিতা উহা! উঠাইয়! 
লইয়া দেখিলেন ইংরাজিতে লেখা রহিয়াছে ৫ “কর্মযোগিন্ঃ । 
প্রচ্ছদপটে কুরুক্ষেত্রের রী ও সারথীর চিত্র-তাহার নিম. 
গীতার সেই অমরবাণী উদ্ধত ঃ “তস্মাৎ যোগায় যুধ্স্ব যোগঃ 
কয কৌশলম্ঠ । জম্পাদক-_অরবিন্দ ঘোষ । 

নিবেদিতা প্রথমেই জিজ্ঞাসা করিলেন, “এক বছর তো জেলে ছিলেন, 
কি করে কাটালেন ?” 

অরবিন্দ। যোগের অনুশীলন করেছিলাম এই সময়ে । জেলে গীতা 
আর উপনিষদ কাছে ছিল। গীতার সাহায্যে যোগ আর উপনিষদের 
স্বাহায্যে ধ্যান করতাম । 


৫০ নিবেদিতা 


নিবেদিতা । জেলে আর কি নতুন অনুভূতি হলো আপনার? 
অরবিন্দ। বিচিত্র সেই অন্ুভূতি__অবিশ্রাম বিবেকানন্দের কগন্বর 
শুনেছি ; তার সান্নিধ্য অনুভব করেছি। পনর দিন ধরে তিনি 
আমার সঙ্গে কথ। কয়েছেন। 
_ নিবেদিতার সমস্ত দেহ-মন শিহরিয়া উঠিল । 

তারপর অরবিন্দ বলিলেন, “জেল থেকে বেরিয়ে এসে দেখলাম 
অনুবন্তিরা সবাই নিরুপ্ভম, দলে ভাঙন ধরেছে । এবার আমার 
সাধনা হলে! কর্মযোগীর আর মুখপত্র এই নতুন কাগজ “কর্মযোগিন্:। 
এতদিন বলে এসেছি জাতীয়তাবাদ ধর্ম, এখন থেকে প্রচার করব 
সনাতন ধর্মই জাতীয়তাবাদ । বলব, সনাতন ধর্ম বিশ্বাসের ধর্ম নয়? 
জীবনে ফুটিয়ে তোলার ধর্ম। আরো! বলব যে, কেবল রাজনীতি 
করলেই চলবে না, দেশের জীনন নতুন করে গড়তে হবে ।? 
নির্বাক বিস্ময়ে নিবেদিতা শুনিতেছিলেন অরবিন্দের কথাগুলি। 
তাহার মনে হইল সগ্য কারামুক্ত রাজবিদ্রোহীর কণ্ঠে নৃতন স্থুর আর 
 পন্দেমাতরম্ঠ অপেক্ষা গভীরতর সুর 'কর্মযোগিন্এর | বুঝিলেন, 
বভ্‌ শতাবীর ইতিহাস অতিক্রম করিয়া কুরুক্ষেত্রের রণভূমি হইতে 
আসিয়াছে সেই মহামানবের বাণী £ হে অজুনি! তুমি যোগী হও, 

যোগই কর্মের কৌশল | সেই বাণীই আক্ত অরবিন্দের কর্মযোগিন্এর 
_রচনাগ্ন প্রতিধ্বনিত । কিন্তু সেই সঙ্গে নিবেদিতাঁর ইহাও মনে হইল 
যে, অরবিন্দের মতের এই বিপরীতমুখী পরিবর্তন লোকে সহজে গ্রহণ 
করিবে না, হয়ত কেহ উপহাসও করিবে । কিন্তু নিবেদিতা ইহাও 
জানেন যে, মানুষের মুখ চাহিয়া কথা বলিবার মানুষ অরবিন্দ নহেন। 
তাহার সাধন! পুঁথির নির্দেশ মানিয়া চলে নাই কোনো দিন ? তাহার 
ভিত্তি ছিল অন্তরের ত্বতঃ উৎসারিত অনুভূতি । তীহার চিত্তের 
প্রতিষ্ঠাভূমি ভারতীয় আদর্শের মধ্যেই । 


নিবেদিত ২৫৯ 


“আসল কথা কি জানেন,” অরবিন্দ বলিলেন, “জেলে থাকতেই 
বুঝেছিলাম__কর্মপন্থার পরিবর্তন দরকার । জাগ্রত দেশাত্মববোধকে 
আমি তাই উত্তেজনার পথ থেকে ভিন্ন পথে পরিচালিত করতে চাই । 
দেশের স্বাধীনতা এখনো আমার ধ্যান-জ্ঞান, জানবেন । আনুন, 
আবার আমরা দেশকে ভাক দিই-বিমিয়ে-পড়া সমাজের বুকে 
আবার দেশ-হিতৈষণার আগুন জ্বালিয়ে তুলি ।-*-নিক্ক্িয় নয়, শক্তির 
সক্রিয় রূপ দেখতে চাই। 'কর্মযোগিন'"এ লিখবেন ত? আমি 
আপনার প্রতীক্ষাতেই ছিলাম 1” 

নিবেদিতা । নিশ্চয়ই লিখব। আপনার এই অন্বভূতির মধ্যেই 
ছুই যুগের সন্ধি হবে, দেখতে পাচ্ছি । 


সেদ্রিনের মত নিবেদিতা অরবিন্দের নিকট হইতে বিদায় লইয়া চলিয়া 
আসিলেন। আসিবার পথে সাকুলার রোডে “মডান” রিভিযুঃ 
অফিসে রামানন্দ বাবুর সঙ্গে একবার দেখা করিয়া আমিলেন। কুশল 
প্রশ্নাদির পর নিবেদিতা জিজ্ঞীসী করিলেন ণধিঙড়ার কাজকে 
বিশ্রাসঘাতকতাপুর্ণ ও কাপুরুষোচিত বলে নিন্দে করলেন কেন ?” 
রামানন্দ । আমার মতে রাজনৈতিক গুপ্ত-হত্যার দ্বারা কোনো দেশ 
বড় হয় না। 

নিবেদিতা । বড় হয় না, কিন্তু স্বাধীন হয়। থাক সে কথা--কাগজ 
কেমন চলছে, আপনার ? 

রামানন্দ । ভালই। ঠিকই বলেছিলেন আপনি, ইংরেজি কাগজের 
অনেক সুবিধে । আপনার লেখা চাই। 

নিবেদিতা । নিশ্চয়ই লিখব । 

রামানন্দ বাবুর নিকট হইতে নিবেদিতা চলিলেন জোড়াসাকোয় 
রবীন্দ্রনাথ-অবনীন্দ্রনাথ প্রভৃতিকে দেখিতে । সেখান হইতে ফিরিবার 


হই নিবেদিতা! 


পথে গৌরমোহন যুখাজি গ্রীটে ভুবনেশ্বরীকে একবার দেখিয়া 
আসিলেন। অনেক দিন তিনি পুত্রের সংবাদ পান নাই। নিবেদিতা 
তাহাকে ভূপেন্দ্রনাথের সমস্ত সংবাদ দিয়া নিরুদ্িগ্র করিলেন। 
ভুবনেশ্বরীকে দেখিয়া নিবেদিতা আসিলেন উদ্বোধন-বাটিতে সঙ্ঘজননী 
সারদা দেবীকে দেখিতে । ভক্তের! মায়ের জন্য কলিকাতায় এই 
নৃতন ভবন নির্মাণ করিয়া দিয়াছেন। সম্মুখে উন্মুক্ত মাঠ, অদূরে 
ভাগীরথী ; ছাদে উঠিলেই গঙ্গাদর্শন হয়। উত্তরে সুদূরে দৃষ্টিপাত 
করিলে দক্ষিণেশ্বরের দেবদারু বৃক্ষগুলির শীষ নয়নপথে পতিত হয়। 
নিবেদিতা শুনিলেন, এই মনোরম পরিবেশে নৃতন বাড়িতে আসিয়! 
সারদা দেবীর খুব আনন্দ হইয়াছে। বাড়ির দ্বিতলে ঠাকুরঘরে বেদীর 
উপর অধিষ্ঠিত রামকৃষ্ণের বিগ্রহ । নিবেদিতা আসিয়া সারদ1 দেবীকে 
প্রণাম করিলেন। সারদা দেবী তাহার কুশল জিজ্ঞাসা করিয়! 
বলিলেন, “এ ্যাখো, খুকী, সেই যে রেশমী াদোয়াট। তুমি করে 
দিয়েছিলে, সেইটা ঠাকুরের বেদীর ওপরে টাডিয়ে দিয়েছি । খুব সুন্দর 
দেখাচ্ছে, না? ছেলেরা এই বাড়ি করে দিয়েছে।” সারদা দেবী 
নিবেদিতাকে আদর করিয়া খুকী' বলিয়া ভাকিতেন। তারপর ছুই- 
একটি কথ বলিয়া পবিত্রতা ও সরলতার প্রতিমা সারদা দেবীকে 
প্রণাম করিয়া নিবেদিতা বাড়ি ফিরিলেন। 


গভীর রাত্রি। আজ অরবিন্দকে দেখিয়া এবং তাহার কথা শুনিয়া 
নিবেদিতার মনে হইল তিনি যেন নবজীবনের মূর্ত প্রতীক, ভারতের 
পুরাতন মাটিতে উদ্ভিন্ন নবযুগের অস্কুর। মনে হইল, তাহার গুরু 
দেশকে যে শিক্ষা দিয়া গিয়াছেন অরবিন্দ যেন তাহারই যুক্তিসিদ্ধ 
ফলশ্রুতি। ব্বামিজীর সাধন-সংবেগ আজ যেন অরবিন্দের জীবনে 
খরজভ্রোত হইয়াছে । মনে পড়িল বিবেকানন্দের সেই বজ্ নির্থোষ-_ 


নিবেদিতা ২৫৩. 


“হে ভারত, ওঠ, জাগ |” রাত্রির নিস্তব্ধ প্রহরে নিবেদিতা যেন সেই 
কণন্বর নৃতন করিয়! শুনিতে পাইলেন অরবিন্দের কথাগুলির মধ্যে । 
তাহার অন্তর বলিয়া উঠিল_-ভারতের প্রাটীন আচার্ধদের উন্ভুর- 
পুরুষ এই অরবিন্দ। যোগ-চেতনার গঙ্গোত্রী হইতে চিৎশক্তির 
মুত্তধারাকে প্রবাহিত করিয়া দিবেন তিনি সকলের জন্য । ক্ষত্রবীর 
আজ যোগী । 

সেদ্রিন নিবেদিতার মতন আর একজন অরবিন্দকে ঠিক এই ভাবে 
চিনিতে পারিয়াছিলেন। তিনি রবীন্দ্রনাথ । দেশের পক্ষ হইতে, 
জাতির পক্ষ হইতে রবীন্দ্রনাথই লবপ্রথম এই রাজবিদ্রোহীকে আহার 
অন্তরের শ্রদ্ধা ও প্রণাম নিবেদন করিয়া লিখিয়াছিলেন £ “হে বন্ধু, 
হে দেশবন্ধু, স্বদেশ-আত্মার যাণীমূতি তুমি ।” 

অরবিন্দ ও নিবেদিতা যে সন্ত্রাসবাদের জন্ম দিয়াছেন, ইতিমধ্যে তাহা 
ভারতের বহুদূর প্ন্ত বিস্তৃত হইয়া পড়িয়াছে। কারামুক্তির পর 
অরবিন্দের পরিবতিত কর্মপন্থা দেখিয়া এবং তাহার “কর্মযোগিন্ঃ এবং 
ধর্ম কাগজ ছুইখানিতে নৃতন সুর শুনিয়া যে যাহাই বলুক, ইতিহাস 
এই সাক্ষ্যই দিবে যে, এই ছুই মহাবিগ্লবীই বিংশ শতকের প্রথম 
দশকে ভারতে বিশেষ করিয়া বাংলাদেশে ভবিষ্যৎ বিপ্লবের পথ 
প্রশস্ত করিয়া দিয়া গিয়াছেন। 

এই বৎসন্তরর নভেম্বর মাসে রমেশচন্দ্র দত্তের মৃত্যু হইল । 

উনবিংশ শতকের বাংলার প্রতিভার আর একটি উজ্জল দীপ নিভিয়! 
গেল। নিবেদিতা গভীর শোক প্রকাশ করিলেন। রমেশচন্দ্ 
নিবেদিতাকে কন্তার মত দেখিতেন এবং স্পেহ করিতেন। বিছ্ষী 
নিবেদিতাও রমেশচন্দ্রের অতিশয় গুণগ্রাহী ছিলেন। রমেশচন্দ্রের 
সহযোগিতা ও প্রেরণাঁতেই তিনি তাহার অন্যতম বিখ্যাত গ্রন্থ 
_ *দি ওয়েব, অব ইগ্ডিয়ান লাইফ' লিখিতে আরম্ত করিয়াছিলেন। 


২৫৪ নিবেদিতা 


“কর্মযোগিন্ঃ পত্রিকায় রমেশচন্দ্রের মৃত্যুতে অরবিন্দ নিবেদিতার 
অনুরোধে একটি মর্মস্পর্শী সম্পাদকীয় লিখিলেন। 


১৯০৯ । ডিসেম্বর । 

ইংলগ হইতে হ্যাভেলের বন্ধু ডক্টর হেরিংহামের পত্রী বিখ্যাত মহিলা 
চিত্রশিল্পী লেডি হেরিংহাম ভারতবর্ষে আমিলেন। উদ্বোশ্য-__-অজন্ত। 
গুহ] চিত্রাবলীর নকল লইবেন । তাহার সহিত ইংলগ্ড হইতে আরো 
ছুইজন মহিলা শিল্পী আমসিলেন। মিসেস হেরিংহামের সহিত 
নিবেদিতার পুর্ব হইতেই পরিচয় ছিল। এই সংবাদ পাইয়া 
নিবেদিতা তখনি অবনীন্দ্রনাথকে বলিলেন--“নন্দলাল ও অনিিতকে 
এদের সঙ্গে পাঠিয়ে দিন, তার কাজে সাহায্য করবে। ছু'পক্ষেরই 
উপকার হবে। আমি চিঠি লিখে দিচ্ছি।” নন্দলাল বস্তু ও 
অসিতকুমারের অজন্তা যাওয়ার সমস্ত ব্যবস্থা নিবেদিতাই উদ্যোগী 
হইয়।! করিয়াছিলেন। অবনীন্দ্রনাথ তাই সকৃতজ্ঞচিত্তে বলিতেন £ 
“নিবেদিতা নইলে নন্দলালদের যাওয়া হতো। না অজস্তায়।” 

এই প্রসঙ্গে অসিতকুমার হালদার লিখিয়াছেন ঃ 

“লেডি হেরিংহাম যখন অজন্তায় এলেন, সঙ্গে তার এলেন মিস লিউক, 
মিস লারচার-_ছু'জন বিলাতী মিলা শিল্পী | হায়দ্রাবাদ থেকে ফজলুদ্দিন কাজী 
এবং সৈয়াদ আহমাদ এলেন। আমি ও নন্দলাল গেলাম প্রথমে ১৯০৯ সালের 
শীতের প্রারস্তে অজন্তায়। প্রথমে আমরা ছু'জন যাবার পর অবনমাম] 
সমন্দ্রেনাথ গুপ্ত এবং ভেঙ্কেটাপ্পাকে. পাঠালেন আমাদের সঙ্গে কাজে যোগ 
দিতে অজন্তায়। ১৯১০-এর গোড়ার দিকে আমাদের কাজে উৎসাহ দেবার 
জন্য নিবেদিতা সুদূর অজন্তায় লেডি অবলা বোস ও ডক্টর বোসকে নিজে 
আমাদের কাছে গিয়েছিলেন ।  অজন্তায় থাকাকালে একদিন একটি 
হনছুমানজির মন্দিরের সামনে দীড়িয়ে নিবেদিতা বলেছিলেন, “আমার খুব 
ইচ্ছা, এই গ্রাম্য দেবতার মন্দিরটিকে অবলম্বন করে একটি বই লিখব। আর 
তুমি, নন্দলাল তার জন্য ছবি ঝআকবে ! আম্দকে বললেন লিরিক্যাল বিষয় 


নিবেদিত ২৫৫ 


"আঁকতে এবং নন্দকে ক্লাসিকাল। ছুর্ভাগাবশতঃ ভগ্নী নিবেদিতার বইখানি 
লেখা শেষ হবার পূর্বেই অকালে দেহান্ত হয় !...আমরা তখনকার কয়েকজন 
জাতীয় শিল্পকলার পুনরুদ্ধারের জন্ত যে কাজ করেছি তাতে ভগ্রী নিবেদিতার 
উতৎ্সীহ যে বল দিয়েছে তা পিখে বোন্ান অসাধ্য 1” 

বিপ্লবী নায়িকার এই শিল্প-ভারতী রূপ ভারতের শিল্প-জাগরণের 
ইতিহাসের পৃষ্ঠায় কোনোদিনই মুছিয়। যাইবার নহে। 

ভারতীয় শিল্পীদের পক্ষে অজন্তা শৈলীর সঙ্গে বিশেব পরিচয় পাওয়ার 
স্বযোগ হওয়ায় তাহাদের দেশী আর্টকে বুঝিবার জন্য তৃতীয় নয়ন 
খুলিয়। গিয়াছিল এবং ইহার মুলে যে নিবেদিতা, সে-কথা অবনীন্দ্রনাথ 
হইতে আরম্ত করিয়। সকলেই একবাক্যে স্বীকার করিয়া গিয়াছেন। 
তাই না তাহার এক চরিতকার লিখিয়াছেন £ 

“এই শতাব্দীর প্রথম দশকে বাংলা দেশেই নৃতন ধরণে প্রাচ্য রাতিতে 
ভারতীয় চিত্রকপার উদ্ভব হয়। প্রপবাগারে ভগিনী নিবেদিতাই উহার 
প্রথম ও প্রধান ধাত্রী। ইহা মনে করিয়া তাহার উদ্দেশে মস্তক অবনত 
করিয়া কৃতজ্ঞতা না! জানাইয়া পারি না ।» 

এই প্রসঙ্গে আরো একটু ইতিহাস আছে । সম্থবতঃ অনেকেরই তাহা 
জানা নাই। বাঙালি শিল্পীরা যখন অজন্তায় কাজ করিতেছেন তখন 
“হঠাৎ একদিন শোনা গেল বোদ্বাইয়ের লাট আসিতেছেন অজস্তা দেখিতে । 
ভারত সরকার নিদেশ পাঠাইলেন বাংলা দেশাগত শিল্পীদের লাটসাহেৰ 
আসার কালে ফরদাপুর ক্যাম্প হইতে দূরে কোথাও সরাইয়া নজর্বন্দী , 
করিয়া রাখিতে । এই রকম সরকারী হুকুমের কথা শুনিয়া লেডি হেরিংহাম 
তো রাগিয়া আগুন। তিনি তখনি কলিকাতায় নিবেদিতাকে এক চিঠিতে 
ইহা জানাইয়া দ্রিলেন। উত্তরে নিবেদিতা হেরিংহামকে জানাইলেন-- 
“এ অত্যন্ত অন্যায়, তুমি এর প্রশ্রয় দিও ন|।' তারপর লোড হেরিংহাম 
বাঙালি শিল্পীদের সঙ্গে লইয়া নিজেই চলিয়া গেলেন । লাট আসিলেন না, 
আসিলেন কমিশনার । কমিশনার আসিলেন লেডি হেরিংহামের তাবুতে। 
'লেডি সাহেবা ক্রোধে উন্নত্ব--তাহার সহিত করমর্দন পযন্ত করিলেন না।” 


২৫৬ নিবেদিতা 


অজস্তা সম্পর্কে নিবেদিতার বর্ণনা অতি মনোরম । মুগ্ধ হৃদয়ে তিনি 
লিখিয়াছেন ঃ 

“যেমন কালিদামের মহাকাবা তেমনি অজন্তার চিত্রকলাঁ। ইহার নিকটে 
দীড়াইয়া অন্যদিকে আর দৃষ্টি ফিরাইতে কখনই ইচ্ছ। হয় না। নয় শত বৎসরের 
ধারাবাহিক শিল্পকলার ক্রমস্চী এই অজন্তার উননত্রিশটি গুভায় আজে। 
প্রাণবস্ত। 'অজন্তা শৈলীর এশ্বধ সত্যই পৃথিবীর শিল্প-ইতিহাসের বিন্ময়। 
অজন্তার চিত্রাবলী চক্ষে যেন মায়া-অঞ্চন বুলাইয়া দেয়-দুষ্টি এখানে ধন্ হয় 
রূপের সাগরে অবগাহন করিয়া । এই স্বপ্রলোকে যাহা কিছু দেখিলাম 
সবই অপূর্ব সুন্দর--এ সৌন্দধের তুলনা নাই। | 


অরবিন্দের সহিত নিবেদিতা আবার কর্মক্ষেত্রে নামিলেন। অরবিন্দ 
বাংলার:নানাস্থানে বক্তৃত। দিয়! বেড়াইতে লাগিলেন, জাতীয় দলকে 
কর্তব্য সাধনে আহ্বান করিলেন । এই ভাবে লেখনী ও বক্তৃতার দ্বার 
তিনি পুনরায় বাঙলাকে উদ্বোধিত করিবার চেষ্টা করিলেন, কিন্তু 
আর দেশের ফেন আগেকার মত সাড়। দিবার ক্ষমতা ছিল না। 
রাজনীতিক আন্দোলন একেবারে মন্দীভূত হইয়া পড়িয়াছে। একা 
তিনি কি করিবেন? একদিকে মধ্যপন্থীদের বিপক্ষতা, অন্যদিকে 
জাতীয় দলে নেতার অভাব। ১৯১০ সালের লাহোর কংগ্রেসে 
. সভাপতি মালব্য প্রকাশ্যে সশস্ত্র বিপ্রবের নিন্দা করিলেন; কোনো! 
সংবাঁদপত্রই তাহার প্রতিবাদ করিল না। এই কংগ্রেসে তিলক নাই, 
বিপিনচন্দ্র নাই, অরবিন্দ নাই, এমন কি নিবেদিতাও নাই, যে 
নিবেদিতার প্রভাব কাশী কংগ্রেসে সকল দলের নেতাই অন্নুভব 
করিয়াছিলেন। দেশবাসীর সেই তেজ ও সাহস যেন কোথায় আজ 
অন্তহিত হইয়। গিয়াছে । 

দেশের ভাগ্যচক্র তখন অন্যদিকে ঘুরিতেছে। 


নিবেঙ্গিতা ২৫ 


১৯১০-এর প্রারস্তেই ইংলগ্ড হইতে মলি-মিন্টো শাসন-সংস্কারের 
প্রস্তাব ভারতে আসিয়া পৌছিল। ঠিক এই সময়েই বাংলার 
নিবাসিত নেতৃবৃন্দ মুক্তি পাঁইলেন। নিবেদিতা এই নির্বাসিতদের, 
মুক্তি উপলক্ষে তাহার বিদ্যালয়ের তোরণদ্বারে মঙ্জল-ঘট পাতিয়। উহ! 
কদলী বৃক্ষ ও আত্মপল্লবে সজ্জিত করিলেন । 


এই জময়ে একদিন নিবেদিতা অরবিন্দকে বলিলেন--“শুনিলাম 
স্ুরেক্্রনাথ ও ভূপেন বন্থু ইহারা এই শাসন-সংস্কার মানিয়া লইতে 
রাজী হইয়াছেন ?” 

অরবিন্দ। মডারেটদের পক্ষে এই স্বাভাবিক । আপনার গোখলেও 
তো এই ভূয়া সংস্কার ছুই হাত বাঁড়াইয়া গ্রহণ করিয়াছেন। 
নিবেদিতা । আর একবার ইহাঁর বিরুদ্ধে কলম ধরুন। দেশের 
লোককে বুঝাইয়া দিন, এই শাঁসন-সংস্কার ভারতবাসী যেন 
প্রত্যাখ্যান করে। - 

অরবিন্দ । কলম ধরিতে পারি; কিন্তু দেখিতেছি, দেশের ভাগ্যচক্র 
এখন অন্যদিকে ঘুরিতেছে। লর্ড মিন্টোর বক্তৃতার প্রতিবাদ তে 
করিলাম--কত করিয়া বলিলাম, ভারতের সন্ত্রাসবাদীরা অরাজকত। 
চাহে না, কোনো সায় দিলেন? 

নিবেদিতা । কিন্তু আপনি তো লোকের মুখ চাহিয়। কাজ করেন না । 
তারপরই ধর্ম পত্রিকার দ্বিতীয় সংখ্যায় অরবিন্দ লিখিলেন £ 
“শাস্ন-সংক্কারের ছায়ায় যে ভেদ-নীতি বুক্ষ উৎপন্ন হইয়াছে লর্ড মলি তাহ! 
রোপণ করিয়াছেন; দেশহিতৈষী গোখলে মৃহাশয় জল সিঞ্চন করিয়। তাহা 
সযত্বে পালন করিতেছেন। রাজনীতি-ক্ষেত্রে মুপলমান ও হিন্দু সম্প্রদায়কে 
ছলন। কর1--ভেদনীতির ইহাই দ্বিতীয় অঙ্গ এবং শাসন-সংকস্কারের বিষময় 
ফল। এই সংস্কারে বাঙালীর লেশমাত্র আস্থা নাই।” 


, কিন্ত অরবিন্দ ও নিবেদিতার সকল চেষ্টা বিফল হইল । 
১৭ 


২৫৮ নিবেদিতা 


লোকমুখে লেডি মিন্টো শুনিলেন যে, উত্তর কলিকাতার এক 
অপরিসর অঞ্চলের একটি সামান্য বাড়িতে এক অসামান্য যুরোপীয় 
"মহিলা বাস করেন। নাম তাহার মিস্‌ মার্গারেট এলিজাবেথ 
নোবল--শিক্ষায় দীক্ষায়, প্রতিভা এবং চরিত্রে তিনি নাকি অসাধারণ । 
এখন তিনি পুরোপুরি ভারতীয়__ভারতীয় নাম লইয়া এবং জাতি- 
গোত্র বদলাইয়া একেবারে ভারতীয় জীবন যাপন করেন । ভারতবাসী 
তাহাকে এখন “সিস্টার নিবেদিতা? বলিয়া জানে । ভারতের প্রসিদ্ধ 
জননায়কদের তিনি শ্রদ্ধার পাত্রী, এমন কি, শহরের বিশিষ্ট যুরোগীয় 
ধাহারা, তাহারা পর্যস্ত ইহাকে শ্রদ্ধার চক্ষেই দেখিয়া থাকেন। 
ছাত্রসমাজে ইহার নাকি অসাধারণ প্রভাব। এইসব কথা শুনিয়া 
বড়লাট-পত্বী লেডি মিন্টোর বিশেষ কৌতুহল হইল। তাহাকে 
একবার দেখিতে চান তিনি। আরো শুনিলেন যেইংরেজ শাসকবর্গ 
এই মহিলাটিকে তাহার রাজনৈতিক কার্ধকলাপের জন্য গ্লীতির চক্ষে 
দেখেন না । ইনি ভারতে ইংরেজ-শাসনের একজন কঠিন ও বিরুদ্ধবাদী 
সমালোচক বলিয়া কর্তৃপক্ষ তাহার উপর আদৌ প্রসন্ন নহেন। লেডি 
মিন্টোর কৌতৃহল আরো বাড়িল। আত্মগোপন করিয়া তিনি একদিন 
লর্ড মিন্টোর মিলিটারী সেক্রেটারী, ভিক্টর ক্রককে সঙ্গে লইয়া 
নিবেদিতাকে দেখিবার জন্য সতেরো নম্বর বোসপাড়া লেনে আসিয়া 
উপস্থিত হইলেন । নিবেদিতার সহিত তাহার এই সাক্ষাৎকারের 
বিবরণ লেডি মিন্টো তাহার জার্নালে এইভাবে লিপিবদ্ধ করিয়ছেন 


“মার্চ ১, ১৯১০-সম্প্রতি জনৈক মিস্‌ নোবলকে দেখিবার জন্য আমি 
কলিকাঁতার এক দরিজ্রতম পল্লীতে গিয়াছিলাম। মিস্‌নোধল ভারতীয় 
ধরণে জীবনযাত্রা নির্বাহ করেন। দেখিলাম তিনি একজন আদর্শবাদী এবং 
হিন্দুধর্মের ভিতর তিনি স্থগভীর মহিমা দেখিতে পাইয়াছেন। এই বিষয়ে 
তাহার যুক্তি আমি ঠিকমত বুঝিতে পারি নাই। আমি আত্মগোপন করিয়! 


নিবেদিতা ২৫৯. 


গিয়াছিলাম? সঙ্গে ছিলেন একজন মাফিন ভব্রলোক, মিঃ ফিপমন আর 
ভিক্টর ক্রক (ভাইসরয়ের মিলিটারী সেক্রেটারী )। আমি সিস্টার 
নিবেদিতার স্কুলটি দেখিতে গিয়াছিলাম । অনেকগুলি ছাত্রী সেখানে পড়ে। 
তাহার শিক্ষাদানের পদ্ধতি দেখিয়। ও স্কুল-পরিচালনায় তাঁহার একক কৃতিত্বের 
কথ! শুনিয়া আমি যারপর নাই ধিশ্ময় বোধ করিলাম। তিনি আমাকে 
বলিলেন, ধাহাদের মধ্যে তিনি বাস করেন, তাহারা উচ্চবর্ণের হিন্দু, কিন্ত 
তাহারা দরিদ্র অথচ গধিত। নিবেদিতা তাহাদের আচার-ব্যবহারের ও 
গুণাবলীর খুব প্রশংসা করিলেন। পৃথিবীর সকল জাতির ধর্ম ও দর্শনের 
সহত্্র বৎসরের ইতিহাস তিনি গভীরঘভাবে পাঠ করিয়াছেন এবং তাহার ধারণা 
যে দর্শন ও জ্ঞানের ধাত্রী হইল ভারতবর্ষ। 

“সিস্টার নিবেদিতা বাগবাজারের একটি সংকীর্ণ গলিতে অবস্থিত একটি 
কষুত্র বাড়ীতে বাস করেন। অনিন্যন্থন্দর তাহার মুখ; সে-মুখ প্রতিভা-দীপ্চ। 
সহজেই আমাদের মধ্যে বন্ুত্ব স্থাপিত হইল। তিনি আমাকে গঙ্গার তীরে 
যেখানে তাহার আচার্ধ, স্বামী বিবেকানন্দ বাস করিতেন, সেই স্থানটি দেখিয়া 
আমিবার জন্য বিশেষুভাবে অনুরোধ করিলেন। কয়েকদিন পরে ভিক্টর 
ক্রককে সঙ্গে লইয়া সিস্টার নিবেদিতার বাড়িতে আনিলাম ও তীহাকে লইয়া 
একখানি ভাড়া করা মোটর গাড়িতে করিয়া আমি বেলুড় মঠ দেখিতে 
গেলাম। তাহার সহকারিণী, সিস্টার ক্রিস্টনও আমাদের সঙ্গে ছিলেন । 
নিবেদিতা আমাদিগকে বিবেকানন্দের শয়ন-ঘরটি দেখাইলেন। এই ঘরে 
পদার্পণ করিবার সঙ্গে সঙ্গে নিবেদিতার মুখে ভাবান্তর লক্ষ্য করিলাম--কেমন 
যেন একটি পবিত্রভাবে তীহার মুখখানি উদ্ভাসিত হইয়। উঠিল। আমরা 
নৌকা করিয়া ফিরিলাম। সেদিনের অপরাৰ্টি খুবই উপভোগ্য হইয়াছিল । 
সিস্টার নিবেদিতা তাহার চারিপাশের সব কিছুর মধ্যেই সৌন্দর্য দেখিয়া 
থাকেন। তাহার কণম্বর অতি স্ুমিষ্ট--শ্রদ্ধ। ও ভক্তিমিশ্রিত সেই কঃস্বর 
আমার খুব ভালে! লাগিয়াছিল।” 


দিন যায়। বোসপাড়ার ভাঙা বাড়িটির উপর দৃষ্টি পড়িল পুলিশের । 
বাহির হইতে দেখিতে বাড়িটি নিরীহ, কিন্তু ভিতরে উহা! যেন একটি 


২৬ নিবেদি তা 


আগ্নেয়গিরি । এখানে অরবিন্দ ঘোষের আনাগোনা । একদিন 
গভীর রাত্রে সদর দরজায় করাঘাত পড়িল। ভিতঘ্বে তখন অরবিন্দ 
ও নিবেদিতায় কর্মযোগিন'-এর ভবিষ্যৎ লইয়া আলোচনা চলিতেছে। 
এত রাত্রে দরজায় করাঘাত ! বুদ্ধিমতী নিবেদিতা বুঝিলেন পুলিশ 
আসিয়াছে। কিন্তু অরবিন্দের মুখে উদ্বেগের লেশমাত্র নাই। 
তাড়াতাড়ি পোশাকের আঁলমারির মধ্যে তিনি অরবিন্দকে রাখিয়া 
দিলেন। দরক্তা খুলিয়া পুলিশের লোককে জিজ্ঞাসা করিলেন 
অকম্পিত স্বরে--“কি চাই ?” 
“অরবিন্দ ঘোষকে 1৮ উত্তর হইল। 
“তিনি এখানে নাই ।” 
“আমাদের সংবাদ কিন্তু অন্যরূপ |” 
পুলিশ তন্ন তন্ন করিয়া খুঁজিল। কিন্তু সেই বিপজ্জনক লোকটিকে 
কোথাও পাওয়া গেল না। পুলিশ নিরাশ হইয়া ফিরিয়া গেল। 
ক্রমে কলিকাতায় অরবিন্দের টিকিয়া থাক। দায় হইয়া উঠিল । 
ইতিমধ্যে তিনবার তাহার নিকাসনের গুজব উঠিয়াছে। কি করিবেন 
এখন তিনি? অরবিন্দ “কর্মযোগিন্১-এর ম্যানেজার রামচন্দ্র 
মজুমদারকে একদিন পাঠাইলেন নিবেদিতার নিকটে পরামর্শের জন্য | 
নিবেদিতা তাহাকে বলিলেন ঃ$ “তোমাদের করাকে বলো কিছুদিন 
_ কোথাও গিয়ে লুকিয়ে থাকতে ; সেই ভাবেই তিনি অন্যের মারফৎ 
অনেক কাজ করতে পারবেন ৮ তারপর কয়েকদিন পরে নিবেদিতা 
নিজেই একদিন আসিয়া অরবিন্দকে বলিলেন--“ঈসপের সেই 
গল্পটি মনে আছে তো? পালে একদিন সত্য সত্যই বাঘ পড়িতে 
পারে। ফাসীর দড়ি আপনার গলার কাছ দিয়া একবার ফস্কাইয়' 
গিয়াছে । মনে রাখিবেন, ইহাতে ইংরেজের কম আ্ক্রাশ হয় 
নাই ।” | 


নিবেদিতা ২৬১ 


পরদিন ধর্ম পত্রিকায় অরবিন্দ লিখিলেন £ “যাকেই নির্বাসন কর 
এবং যত লোককেই নির্বাসন কর, কালচক্রের গতি থামিবার নয়।৮ 
অরবিন্দ একদিন নিবেদিতাকে বলিলেন--গ্রেপ্তার আপনাকেও 
তো করিতে পারে ?” 

নিবেদিতা হাসিয়া বলিলেন-_-“গায়ের চামড়ার রঙটাই যে ইহার 
অন্তরায় হইয়া ফীড়াইয়াছে। আইরিশ বিপ্লবের কোলে মানুষ 
হইয়াছি--কারাগার ব1 নির্বাসনে আমার ভয় আছে মনে করেন? 
এই যে কলেজ স্ত্রটে আপনার এই বাঁসাঁয় কত লোক আসিতে 
ভয় পায় আর আমি কেমন স্বচ্ছন্দে ছুইবেলা আসিতেছি যাঁইতেছি 
পুলিশ কি দেখিতে পায় না মনে করেন ?” 

অরবিন্দ। নিশ্চয়ই দেখিতে পায় আর সেই সঙ্গে তাহারা ইহাও 
দেখিতে পায় যে, আপনি একজন মেমসাহেব, এ্যানাকিস্ট নহেন। 


কিন্ত গুজব একদিন সত্যে পরিণত হইবার উপক্রম হইল। কোনো! 

এক স্যত্রে নিবেদিত! খবর পাইলেন সরকার অরবিন্দ ঘোষকে নিবাসনে 

পাঠাইবার মতলব করিয়াছেন। তিনি তখনই অরবিন্দকে সতর্ক 

করিয়াছিলেন । কিন্তু ইহাতেও তিনি নিশ্চিন্ত হইতে পারিলেন না । 

যেমন করিয়াই হউক অরবিন্দকে নির্বাসন হইতে রক্ষা করিতে 

হইবে নিবেদিতার অন্তর বলিল। 'আর একদিন। নিবেদিতা 
বাগবাজার হইতে কলেজ স্বীটে আসিলেন নিরুদ্ধ নিঃশ্বাসে। অরবিন্দ 

সেখানে নাই। সেখান হইতে নিবেদিত! ছুটিলেন ১৪ নং শ্যামবাজার 

স্বীটে, “কর্মযোগিন্” কার্ষালয়ে । 

তখন সন্ধ্যা হয় হয়। রাস্তার ছুই একটি গ্যাসের আলো সবেমাত্র 
জ্বলিয়া উঠিয়াছে। জনবিরল সেই রাস্তার অদূরে ছদ্মবেশে গোয়েন্দা- 

পুলিশ চৌদ্দ নম্বর বাড়িখানির উপর সতর্ক দৃষ্টি রাখিয়া নিঃশবে 


২৬২ নিবেদিতা 


ঘোরাফেরা করিতেছে । নিবেদিতা দরজার কড়া নাড়িতেই একজন 
যুবক আসিয়া দরজ। খুলিয়া দিল। নিবেদিতা ঝড়ের বেগে সিঁড়ি 
দিয়া উপরে উঠিয়া আসিলেন। দেখিলেন নিরুদ্িগ্ন চিন্তে, প্রশান্ত মনে 
অরবিন্দ একখানি তক্তপোষের উপর বসিয়া একমনে লিখিতেছেন । 
“কী আশ্চর্য, আপনি এখনও নিশ্চিন্তমনে বসিয়। আছেন ?” 
“ছুশ্চিন্তার তো৷ কোনো কারণ দেখিতেছি ন1।৮ 

“আপনার নামে যে গ্রেপ্তারী পরওয়ানা বাহির হইয়াছে । আজই, 
এই মুহূর্তে আপনাকে পলাইতে হইবে । কোথায় যাইবেন, বলুন ?” 
“ভগবান যেখানে লইয়া যাইবেন।” এই বলিয়া অরবিন্দ চুপ 
করিলেন। কিছুক্ষণ নিস্তদ্ধতার মধ্যে অতিবাহিত হইল। তারপর 
অরবিন্দ আবিষ্টের মত বলিলেন-_“চন্দননগর” | 

সেদিনও নিবেদিতা অরবিন্দের সেই নিরুদ্দেশ যাত্রার পাথেয় সংগ্রহ 
করিয়া দিতে বিস্মৃত হন নাই । এই টাক! তিনি জগদীশচন্দ্র বসুর 
নিকট হইতে চাহিয়া আনিয়াছিলেন। সেদিন কেহই ইহা জানিতে 
পারে নাই। মন্ত্গুপ্তিতে এমনি সিদ্ধ ছিলেন তিনি। এমন করিয়াই 
নিবেদিতা বাংলার সমস্ত বিপ্লবী শক্তিকে প্রেরণা জোগাইয়াছিলেন। 
যাইবার পুবে অরবিন্দ নিবেদিতার হস্তে কর্মযোগিন্-এর সমস্ত 
ভার তুলিয়। দিয়া গেলেন। 


অরবিন্দ নাই। নিবেদিতা এখন একা। তাহার চক্ষের সম্মুখেই 
স্বদেশী আন্দোলন দিন দিন মন্দীভূত হইয়া আসিতেছে, এখন স্থির 
চিত্তে তাহাকে কাজ করিতে হইবে । অতীতের পুনরাবৃত্তি ঘটিল। 
আট বংসর পূর্বে একজনের অসমাপ্ত কার্ষের গুরুভার দায়িত্ব 
লইয়াছিলেন তিনি। আজ আবার আরেকজনের আরন্ধ কার্য 
তাহাকে শেষ করিতে হইবে । একই ধরণের কাজ--ঠিক তেমন 


নিবেদিতা ২৬৩ 


করিয়াই শক্তি প্রয়োগ করিতে হইবে। গুরুর স্বপ্ন ছিল ভারতের 
মুক্তি। অরবিন্দের স্বপ্নও তাই । এইবার মহাভারতের শেষ পর্বে 
পৌঁছাইলেন নিবেদিত । রান্নিতে গঙ্গার ঘাটে আসিয়। বসিলেন। 
তাহার ছুই চক্ষু ভরিয়া জল আসিল। গঙ্গা-বক্ষে হাজার তারার 
ঝিকিমিকি-যেন অগণিত আশার আলো । নিবেদিতার অন্তর 
হইতে অক্ষুটম্বরে উচ্চারিত হইল-_-“ওয়া গুরু কী ফতে।” 

রাত্রির সেই নিস্তব্ধ প্রহরে গঙ্গার বীচিভঙ্গ দেখিতে দেখিতে নিবেদিত 
একবার ক্ষণেকের জন্য পশ্চাতের দিকে চাহিলেন। বাংলার স্বদেশী 
আন্দোলনের পূর্বাপর ইতিহাস মনের মধ্যে একবার আলোচন। 
করিলেন। ইতিহাসের মহাক্ষণ তিনি একদা প্রত্যক্ষ করিয়াছিলেন 
আইরিশ বিপ্লবের মধ্যাহ্ন, সেই মহাক্ষণ এই বাংল। দেশেও তিনি 
প্রত্যক্ষ করিলেন। প্রত্যক্ষ করিলেন একটি বিরাট ও বিপুল 
সমুদ্র বন্ার মতন স্বদেশী আন্দোলন দেশে আসিল। তাহা কুল 
ভাসাইল, বাধ ভাঙিল, সকল সীম! অতিক্রম করিল । বাঙালি ইহার 
জন্য যে পরিমাণ ত্যাগ স্বীকার করিল, কষ্ট সহা করিল, তাহাতে 
লাভ কম হইল না। এই বন্যার পলি পড়িয়া সারা দেশে এবং 
সমগ্র লোকচিত্তে আজ যে উর্বরতা ও ফলোন্ুখত। আনিয়াছে, 
আগামী দিনের সাধনাকে তাহাই সম্ভব করিবে এবং তাহা! হইতেই 
পরবর্তী কালের সাধকগণ প্রচুর ফসল উঠাইবেন। ইহা! তো! একটি 
আন্দোলন মাত্র নয়, ইহ! যেন নব-জীবনের প্রতি স্তরে নব-জীবনের 
দুর্বার তরঙ্গাথাত। আজিকার এই চিন্তা ও ভাবধারা, স্বপ্ন ও ধ্যান 
দুর ভবিষ্যৎ পর্যন্ত প্রসারিত হইবে। গুরু বলিতেন, ভারতের 
ব্বাধীনত। নিয়তি নির্দিষ্ট, আজ হউক, কাল হউক এ-দেশ স্বাধীন 
হইবেই। বাংলার স্বদেশী আন্দোলন কি তাহারই সুচনা নয়? 
ইতিহাসের নিরপেক্ষ বিচারে এই আন্দোলন আন্দোলন মাত্র নয়-- 


২৬৪ নিনেদি তা 


ইহা অভ্য্খান। ইহা! অত্যুদয়। অনেকের সহিত মিলিয়। তিনিও 
যে এই আন্দোলনের আত্যুদয়িক রচনা করিতে পারিয়াছেন, 
ইহাই তো তাহার জীবনের গৌরব। নিবেদিতা ফিরিয়া! আসিয়া! 
সেই রাত্রেই “স্বদেশী আন্দোলন” শীর্ষক একটি প্রবন্ধ লিখিলেন। 
মনের এই ভাবনা! প্রকাশ করিয়া প্রবন্ধের উপসংহারে নিবেদিতা 
লিখিলেন £ 


“এই স্বদেশ আন্দোলন কেবল রাজনীতিক জাগরণ নহে;, পরস্ত 
আন্দোলনের প্রেরণায় সমাজ-চিত্ত, ধর্ম, সংস্কৃতি, সাহিত্য, বিজ্ঞান, দর্শন, 
শিল্পকল! গ্রড়ৃতি বাঙালির জীবনের সর্বক্ষেত্রে যেন সহম্রদল কমলের মত ফুটিয়া 
উঠিয়াছে। ইহা আমাদের জীবনের সর্বপ্রান্তরে নব শ্বোতধারা সৃষ্টি 
করিয়াছে। এই আন্দোলন ভারতবর্ষকে তাহার আত্মোপলব্ধির আদর্শ 
দিয়াছে । বাংলাদেশের অগ্নিসাধকেরা ইংরেজের অধীনতা৷ হইতে মুক্ত পূর্ণ 
স্বাধীনতার যে স্বপ্ন দেখিয়াছেন, যে-আদর্শ নিজেদের মধ্যে পাইয়াছেন, যে 
ভাবে তাহারা দুঃসাহসিক অভিযানে অগ্রসর হইয়াছিলেন আর আপনাদের 
অস্থিপপ্রর জালাইয়। তাহারা অন্ধকারময় পথে অগ্রসর হইবার জন্য যে মশাল 
রচন! করিয়াছেন--তাহা একটি ইতিহাস স্থষ্টি করিয়াছে । ব্বদেশী আন্দোলন 
ভারতের রাজনীতিক্ষেত্রে বাংলার একক সাধনা 1” 


নিবেদিতার এক চরিতকার লিখিয়াছেন £ 


“কর্মযোগিন্”-এর শেষ সংখ্যাগুলি বাহির হইল সম্পূর্ণ নিবেদিতার নিজের 
দীয়িত্বে। স্বামিজীর ভাষণ হইতে অংশবিশেষ উদ্ধৃত হইত। তাহার মধ্যে 
নিবেদিতা নিজের লেখা প্রবন্ধ অরবিন্দ ঘোষের নাম দিয়া প্রকাশ করিতেন । 
১৯১০ সালের ১২ই মার্চ কর্মযোগিন*এর ছত্রিশ সংখ্যায় নিবেদিতা তাহার 
মর্মবাণী প্রাকাশ করিলেন। প্রার্থনাকারে লিখিত এই নিবন্ধটি প্রকৃত পক্ষে 
নিবেদিতার চরম পত্রঁ২রাঁজনৈতিক জীবন পরিহারের সংকল্প ।” 

নিবেদিত। লিখিলেন £ 


নিবে দিতা ২৬৫ 
“আমি বিশ্বাস করি, ভারতবর্ষ এক, অথণ্ড এবং অবিনশ্বর। এক আবাস 
এক আকুতি আর এক সম্প্রীতি হইতেই জাতীম্ব এক্যের উদ্ভব হয়। বেদ- 
উপদিষদের মন্ত্রবাণীতে যে শক্তির লীলা, বিশ্বের ধর্মে ও রাষ্ট্রে ধাহার খেলা, 
বিদ্বানের বিদ্যায় এবং খধির ধ্যানে ধাহার প্রকাশ, আমি বিশ্বাস করি, সেই 
শক্তিই আজ আমাদের বক্ষে জাগিয়া উঠিয়াছেন। তাহার নাম আজ 
“জাতীয়তা । আমি বিশ্বাস করি, বর্তমান ভারতের মূল রহিয়াছে প্রাচীন 
ভারতের গভীরে, সম্মুখে তাহার গৌরবোজ্জল ভাবীকাল। হে জাতীয়তা! 
স্থখ বা ছুঃখ, মান বা অপমান, যে-মুন্ডিতে ইচ্ছা দেখা দাও! আমাকে তোমার 
করিয়া লও !-নিবেদিতা |” 
এই অপূর্ব কয়েকটি ছত্রের প্রত্যেকটি কথার ভিতর দিয়া যেন যুগপৎ 
বিবেকানন্দ ও অরবিন্দের চিন্তাধারা ঝঙ্কৃত লইয়া উঠিল। বীণার 
ঝঙ্কারে যেন গাণ্তীবের ভয়াল টঙ্কার। মনে হইল, নিবেদিতা যেন 
ভারত-আত্মার বাণীমূত্তি-_বিবেকানন্দ এবং অরবিন্দের উজ্জ্বলতম 
প্রতিচ্ছবি । এই ছুইজন চিন্তা-নায়কের ভাবধারা আসিয়া তাই 
নিবেদিতার ভাবধারায় মিলিত হইয়া নবীন ভারতের ভাবলোকে এক 
নৃতন ত্রিবেণী-সঙ্গম স্ষ্টি করিয়াছে । প্রাচ্য ও পাশ্চান্তের মিলন 
সেদিন একমাত্র নিবেদিতাকে উপলক্ষ করিয়াই এইভাবে সার্থক 
হইয়। উঠিয়াছিল--নিবেদিতা-চরিত্রের ইহাই নিগুঢ় মর্মকথা। 
৪ঠা এপ্রিল “কর্মযোগিন,-এর শেষ সংখ্য। বাহির হইল । ইতিমধ্যে 
নিবেদিতা সংবাদ পাইয়াছেন অরবিন্দ নিবিদ্বে পণ্ডিচেরী পৌছিয়াছেন। 
তারপর সকলের সকল জল্পনা-কল্পনার অবসান ঘটাইয়া নিবেদিতা 
তাহার স্বভাবসিদ্ধ তীক্ষ বিদ্রপের সঙ্গে পলাতক দেশনেতার প্রকৃত 
ঠিকানা ইংরেজি কাগজওয়ালাদের জানাইয়৷ দিলেন । 


নিবেদিতার কাধ শেষ । 
অধ্যাত্বশক্তির সহায়ে এক নৃতন ভারতবর্ষ গড়িয়া তুলিবার বিরাট ব্রত 


২৬৬ নিবেদিতা 


লইয়া অরবিন্দ চলিয়। গিয়াছেন। নিবেদিত। পড়িয়া রহিলেন একা | 
দিন যায়। 

ক্লান্তিতে, অবসাদে ভাঙিয়া৷ পড়িলেন নিবেদিতা । 

রণরঙ্গিণী এইবার তাহার হস্তের প্রহরণ নামাইয়া রাখিলেন 
ভূমিতলে। সম্কল্পের দৃঢ়তা আর কর্মক্ষমতা সবই যেন নিঃশেষিত- 
প্রায়। নির্জনতার মধ্যে বসিয়া! থাকেন এখন নিবেদিতা । বসিয়া 
থাকেন আর চিন্তা করেন--“ভারতবর্ষের সেবা করিয়া আমি 
গুরুসেবার ব্রত উদ্যাপন করিয়াছি । ইহা! অপেক্ষা বড় আর কিছু 
নাই। স্বামিজীর আদর্শকে রূপ দ্িয়াছি। এইবার বলি দিব 
নিজেকে 1” 

গুরু বলিয়াছিলেন--“নিবেদিতা, সব সময় মনে রাখিবে চরৈবেতি? | 
একদিন পরা শান্তি আর মুক্তির অধিকারী হইবে তুমি- আর 
ভারতের সাধনা হইবে জয়যুক্ত 1” 

সেই শান্তির ডাক শুনিতে পাইলেন নিবেদিত । আত্মবিলয়ের 
ধ্যানগম্ভীর তপস্তায় এইবার মগ্ন হইতে চাহিলেন তিনি । জীবন যেন 
নির্মল হইতে নির্ঈলতর হইয়া চুইয়া পড়িতেছে তিলে তিলে। 
এইবার মহাঁজীবনের ছন্দে জীবন-দেবতার শেষ বন্দনা গাহিবেন তিনি । 


তীর্থ ভ্রমণে যাইবেন। পার্বত্য-তীর্থের যাত্রী হইতে চাহেন 
নিবেদিতা । হিমালয়ের দুমিবার আকর্ণ বোধ করিলেন তিনি। 
কিন্তু এই তীর্ঘযাত্রার সঙ্গী কই ? কত যত্বেই না গুরু তাহাকে একদিন, 
সঙ্গে করিয়! তীর্থময় ভারত পরিক্রমা করিয়াছিলেন, নিবেদিতার, 
আজ মনে পড়িল। | 

নিবেদিতা তখন বসু-দশ্পতীকে তাহার ইচ্ছ! জানাইলেন। জগদীশচন্দ্র 
ও অবলা বন উভয়েই উৎসাহ ও আনন্দের সহিত গ্রীষ্মের ছুটিতে 


নিৰে'দিতা ২৬৭ 


নিবেদিতাকে লইয়া কেদার-বদরী যাত্রা করিলেন। পথে ট্রেন হইতে 
বারাণসীর নয়নাভিরাম দৃশ্য নিবেদিতার চক্ষে পড়িল। গঙ্গ।৷ অর্ধ- 
চন্দ্রাকারে কাশীকে বেষ্টন করিয়া প্রবাহিতা। নিবেদিতার মনে 
“পড়িল গুরুর সঙ্গে এই তীর্থ-দর্শনে তিনি একবার আসিয়াছিলেন। 
স্বামিজী বলিতেন, পুণ্যক্ষেত্র কাঁশীর অগণন ঘাট, মঠ, মন্দির, অন্নত্র 
ও সহত্র সহস্র ধর্মনিরত নরনারী হিন্দুধর্মের অক্ষয় বিজয়-স্তস্ত। 
হরিদ্বারে আসিয়! ব্রহ্মকুণ্তের ঘাটে অন্যান্য স্ত্রীলোকদের পিছনে 
বসিয়। নিবেদিত নিবিষ্টচিত্তে শিবের ও গঙ্গার আরতি দেখিলেন আর 
শিবময় চিন্তা ও ধ্যানে নিমগ্ন রহিলেন। 

হরিদ্বারের পর কেদারনাথ | তীর্ঘযাত্রীর কণ্ঠের 'শিবোহহম্” ধ্বনি 
মন্দিরের ঘণ্টাধ্বনির সহিত মিলিয়া এক সুন্দর পরিবেশের স্থষ্টি 
করিয়াছে । এমনই “শিবোইহম্ঃ ধ্বনি তিনি প্রথম শুনিয়াছিলেন 
লগুনে-_-গুরুর সেই উদাত্ত কণ্ঠে। আজো তাহা নিবেদিতার কর্ণে 
বাজিতেছে । রুদ্রাক্ষের মাল। হাতে সার! রাত্রি তিনি মন্দিরে যাপন 
করিলেন । এই পবিত্র তীর্থ দর্শনের অভিজ্ঞতা নিবেদিতা তাহার 
এক পুস্তকে লিপিবদ্ধ করিয়াছেন। অতি মনোরম সেই বর্ণনা । 
নিবেদিতা লিখিয়াছেন £ - 
“সাগরবক্ষ হইতে প্রায় চারি হাজার ফিট উপরে কেদারনাথ। তুষারমৌলী 
কেদারশঙ্গের পাদদেশে অপরূপ মন্দির । মন্দিরের পিছনে বিস্তীর্ণ প্রান্তর 
চারিদিকে গলিত তুষারের জলধারা নামিয়াছে-_অদূরবত্তিনী মন্দাকিনীর সহিত 
কলোচ্ছাসে মিলিতে ছুটিয়াছে। চারিদিকে বরফের রাজত্ব । সম্মুখে নগাধি- 
রাজের তুষারশুভ্র বিরাট রূপ। আমর! বধ হইয়া দেখিলাম 1” 


“কেদারনাথে আসিয়। ভগিনী নিবেদিতা শিবভাবে এমনই তন্ময় 
হইয়া পড়িয়াছিলেন যে, একদিন তিনি তাহার কপালে ভক্মলেপন 
করিলেন । সঙ্গীরা ইহা দেখিয়া অবাক। কেদারনাথ হইতে 


৯৬৮ নিবেদিতা 


নিবেদিতা আসিলেন বদ্রীনাথে। চিরতুষার ও চিরনিস্তন্ধতার রাজ্য । 
তীর্থদেবতার দর্শন করিয়া! নিবেদিতার অন্তরে সে কী আনন্দ, সে কী 
তৃপ্তি! জাংসারিক কোলাহলের বনু উধ্র নিস্তব্ধভাবে দাড়াইয়। 
নিবেদিতার স্বভাবতঃই মনে আসিল ভারতের যোগী-খধিদের কথা? 
ভন্মাচ্ছাদিত শুভ্রতন্-_-সমাধিতে নিমগ্র_নিবাক্‌, নিষ্পন্দ। তাহার! 
দেখিতে শিবের হ্যায়! মনে মনে বদরী-বিশালের জয়ধ্বনি করিলেন 
তিনি । 

তীর্থ ভ্রমণ শেষ করিয়া নিবেদিতা. জুলাই মাসে কলিকাতায় 
ফিরিলেন। মনে এখন কোন ক্ষোভ নাই, ছুঃখ নাই, অভাব নাই; 
তাহার অন্তর নিবিড় শান্তিতে পুর্ণ । 

তীর্থ হইতে ফিরিয়। প্রথমে তিনি সারদাদেবীর চরণ-দর্শন করিতে 
গেলেন একদিন। হাতে অনেকগুলি কাজ ছিল, একে একে সেগুলি 
শেষ করিলেন। স্বামী বিবেকানন্দের একখানি সম্পূর্ণ জীবনচরিত 
লিখিবেন ইচ্ছা ছিল এবং এইজন্য বহু যত্বে কিছু উপাদানও তিনি 
সংগ্রহ করিয়াছিলেন। কিন্তু তিনি বুঝিলেন তাহার সময় ফুরাইয়। 
আসিয়াছে! তাই সংগৃহীত উপাদানগুলি তিনি মঠের সন্াসীদের 
হাতে তুলিয়। দিলেন। রামানন্দ বাবুকে কথা দিয়াছিলেন তাহার 
“মডার্ণ রিভিয়ু'তে ভারতীয় চিত্রকলা সম্পর্কে কয়েকটি প্রবন্ধ 
লিখিবেন। কয়েকটি প্রবন্ধ লিখিলেন। ডক্টর দীনেশচন্দ্র সেন 'ব্ঙ্গভাষ। 
ও সাহিত্য গ্রন্থের ইংরেজি তর্জমাট। দেখিয়। দিবার জন্য নিবেদিতাকে 
'অন্নুরোধ করিয়াছিলেন এবং এইজন্য তিনি বাগবাজারে প্রায়ই 
যাওয়া-আসা করিতেন । নিবেদিতা তাহ] সুন্দর করিয়া দেখিয়া 
দিয়াছিলেন। বাংলা সাহিত্যের ইতিহাস বিশ্ব-সাহিত্যের ইতিহাসে 
মর্ধাদার স্থান পাইতব-_দীনেশ সেনের বইখানিতে তাহারই ইঙ্গিত 
পাইয়াছিলেন নিবেদিতা । সেইজন্যই ইহার ইংরেজি তর্জমায় তাহার 


নিবেদিতা ২৬৯, 


এত উৎসাহ ছিল। শুনিলেন, দীনেশ বাবুর বইখানি ছাপা প্রায় 
শেষ হইয়া আসিয়াছে । শুনিয়া আনন্দ প্রকাশ করিলেন । 
জুলাই মাসে যখন এই বই বাজির হইল তখন দীনেশবাবু একদিন 
নিজে বাগবাজারে আসিয়া ছুইখানি বই নিবেদিতাকে দিয়া গেলেন। 
বই পাইয়! নিবেদিতার সে কী আনন্দ! দীনেশবাবুর ইচ্ছা ছিল 
ভূমিকায় ভগিনী নিবেদিতার নামের উল্লেখ করিবেন, নিবেদিতা 
ইহাতে কিছুতেই সম্মত হন নাই। 


১৯১১ । জানুয়ারী । 

আমেরিকা হইতে সংবাদ আসিল, '“ধীরামাতা” (মিসেস ওলিবুল ) 
মৃত্যুশয্যায়। তিনি ভগিনী নিবেদিতার সহিত সাক্ষাৎ করিতে চান। 
মিসেস বুলকে স্বামী বিবেকানন্দ নিবেদিতার “দ্বিতীয়া মাতা, 
বলিতেন এবং মিসেস বুল জগদীশচন্দ্রকেও অত্যন্ত স্েহ করিতেন । 
এই ধনাঢ্য নরওয়েজিয়ান মহিলা নিবেদিতাকে প্রচুর অর্থ-সাহায্য 
করিয়াছিলেন, বিশেষ করিয়া তিনি যখন আমেরিকায় পলাতক 
বিপ্লবীদের বসবাসের ও তাহাদের শিক্ষার জন্য প্রাণাস্ত চেষ্টা 
করিতেছিলেন। নিবেদিতাঁর এক চরিতকার লিখিয়াছেন যে, 
“মিসেস ওলিবুল নিবেদিতাকে তাহার স্কুলের জন্য ছুই হাঁজার 
পাউণ্ড এবং জগদীশচন্দ্র বস্থকে তাহার বস্-বিজ্ঞান মন্দিরের জন্য 
তিন হাজার পাউও দিয়াছিলেন।” 

ভগিনী নিবেদিতা যখন মিসেস ওলিবুলের মৃত্যুশষ্যা পার্ে গিয়া 
উপস্থিত হইলেন, তখন তাহার অন্তিম মুহূর্ত । আমেরিকায় থাকিতেই 
নিবেদিতা লণ্ডনের আন্তর্জাতিক কংগ্রেসে নিমন্ত্রিত হইলেন। ভারত- 
বিখ্যাত মনীষী ডাঃ ব্রজেন্্রনাথ শীল এই কংগ্রেসের উদ্বোধন 
করিয়াছিলেন । আতস্তর্জাতিক বিদগ্ধ সমাজে বিতুধী মহিলা নিবেদিতার 


২৭৬ নিবেদিতা 


খ্যাতি তখন যুরোপ ও আমেরিকায় ছড়াইয়া পড়িয়াছে। ডক্টর শীল 
তাহার অতিশয় গুণমুগ্ধ ছিলেন। “ডন সোসাইটি"র স্ুত্রপাত হইতেই 
ভগিনী নিবেদিতা ডক্টর শীলের ঘনিষ্ঠ সংশ্রবে আসিয়াছিলেন। 
ব্রজেন্দ্রনাথ বিবেকানন্দের সহপাঠী ছিলেন-_ইহাও তাহার প্রতি 
নিবেদিতার আকৃষ্ট হইবার একটি কারণ ছিল। আমন্ত্রিত হইয়াও 
নিবেদিতা লগ্ডনে যাইতে পারিলেন না। “ভারতে নারী জাতির 
অবস্থা”-_-এই নামে একটি প্রবন্ধ লিখিয়া পাঠাইয়া দ্রিলেন। 
প্রবন্ধটি কংগ্রেসের স্মারকগ্রন্থ্ে স্থান পাইয়াছিল। এই প্রবন্ধে 
তিনি ভারতের নারী জাতির সহিত পাশ্চান্ত্য দেশের নারী জাতির 
তুলন1! করিয়া বলিয়াছিলেন £ 

“পাশ্চাত্যদেশের নারীজাতির পারিবারিক আদর্শ ভারতের নারীজাতির 
পারিবারিক আদর্শের মত আধ্যাত্মিক ও পবিত্র হওয়। বাঞ্চনীয় । আর ভারতের 
নারীজাতির নাগরিক আদর্শ পাশ্চাত্য দেশের নারী জাতিদের মত হওয়া উচিত।” 
আমেরিক! হইতে কলিকাতায় ফিরিলেন নিবেদিতা । একদিন 
সতীশচন্দ্র মুখোপাধ্যায় আসিয়া বলিলেন--“অনেকদিন “ডন্‌,-এর 
দিকে তাকান নাই। এইবার একটা লেখা দিতেই হইবে ।” 
নিবেদিতা বলিলেন-_-“সংসার হইতে নিজেকে এখন গুটাইয়া 
লইতেছি। লেখা একরকম ছাড়িয়াই দিয়াছি।” 

সতীশচন্্র। আপনি তো? শুধু বিছ্ুবী নহেন, আপনি যে সাক্ষাৎ 
বীণাপাণি। ইচ্ছা করিলেই একটা কিছু লেখা আপনার পক্ষে 
এমন কিছু নয়। 

নিবেদিত। পরের দিনই “ডন'-কাগজে একটি প্রবন্ধ লিখিয়া পাঠাইয়া 
দ্রিলেন। প্রবন্ধের বিষয় £ ভারতীয় সমাজ-জীবনে এক্য'। ভিন 
পত্রিকায় ইহাই তাহার শেষ রচন। এবং তাহার, জীবিতকালেও ইহাই 
তাহার উল্লেখযোগ্য শেষ রচন। । 


॥ একুশ ॥ 
১৯১১। ২৫শে জুলাই । 
স্বামী বিবেকানন্দের মায়ের মৃত্যু হইল। 
মৃত্যুর কয়েকদিন পূর্ব হইতেই ভূবনেশ্বরীর অসুস্থতার সংবাদ 
পাইয়া নিবেদিতা তাহার রোগশয্যাপার্থে আসিয়া সেবাশুজষা 
করিলেন। ভূপেন্দ্রনাথকে তিনি কথা দিয়াছিলেন, মা-কে দেখিবেন। 
নিবেদিতা সে প্রতিশ্রুতি বিস্মৃত হন নাই। মৃত্যুর সময়ে তিনি 
ভুবনেশ্বরীর শিয়রে বসিয়াছিলেন। সেদ্রিনও নিবেদিতা চক্ষের 
অশ্রু সম্বরণ করিতে পারেন নাই। তাহার জীবন-দেবতা, স্বামী 
বিবেকানন্দের গর্ভধারিণী মা ভূবনেশ্বরী--ইহা চিন্তা করিতেই এক 
বিচিত্র অনুভূতিতে নিবেদিতার অন্তর উদ্বেলিত হইয়া উঠিল। 
উদ্বেলিতচিত্তেই তিনি শ্মশান পর্যন্ত শবদেহের অনুগমন করিলেন । 
ভূপেন্দ্রনাথ বলিয়াছেন £ 
“মায়ের যখন মৃত্যু হয় আমি তখন ঘুরোপে নিবাসিত বিপ্লবীর জীবন 
যাপন করিতেছি। ভগিনী নিবেদিতার পত্রে মাসের মৃত্যু-সংবাদ জানিতে 
পাঁরিলাম। সেই শ্মশানঘাট হইতে আমার মায়ের প্রজ্জলিত চিতাগ্নির পারে 
বসিয়াই ভগিনী নিবেদিত! আমাকে যে মর্মষ্পশী চিঠিখানি লিখিয়াছিলেন, 
সান্তনা ও সমবেদনায় তাহ অপুর্ব--প্রত্যেকটি ছত্রে আমি তাহার অস্থরের 
গভীর সহানুভূতি ও শেহের স্পর্শ পাইয়া মুগ্ধ ও ধন্য হইয়াছিলাম |” 
ভুবনেশ্বরীর মৃত্যুতে পাঁচ বৎসর পুবে আর একজনের মৃত্যুর কথ! 
নিবেদিতার মনে পড়িল। তিনি অঘোরমণি দেবী, বামকৃষ্ণের 
গোপালের মা”। নিবেদিতার জীবনে এই ভক্তিময়ী নারীর স্মৃতি 


২৭২ নিবেদিত। 


অক্ষয় হইয়া আছে। গুরুর মুখে শুনিয়াছিলেন যে, ঠাকুর রামকৃষ্ণ 
ছিলেন এই গোপালের মায়ের অঞ্চলের নিধি, অন্ধের নড়ি আর 
কাঁঙালের কড়ি, যদিও অঘোরমণি ছিলেন রামকৃষ্ণের বয়োজ্যেষ্ঠা | 
নিবেদিতা বলিয়াছেন £ 

“আমি যখন ভারতবর্ষে আসি, তখন গোপালের মায়ের বয়স বাহাত্তর, 
বৎসর । তাহার পরও তিনি প্রায় আট বৎসর বাচিয়াছিলেন এবং তাহার 
অস্তিম জীবনে তাহার সেবা-শুশ্রষ। করিতে পাইয়া আমি নিজেকে ধন্থা 
মনে করিয়াছিলাম। আচার্ধদেবের মুখে ইহার পরমাশ্র্য জীবন-কথা যাহা 
শ্তনিয়াছিলাম, স্বচক্ষে তাহ! প্রত্যক্ষ করিয়াছিলাম। গোপালের মায়ের 
দিব্যভাব-মপগ্ডিত মধুর প্রকৃতি আমাকে সহজেই আকুষ্ট করিয়াছিল। এই 
বধিয়পী বৃদ্ধা যেন সারল্যের স্গিগ্ধ প্রতিমা । আধ্যাত্মিক জ্যোতিতে উত্ভাসিত 
তাহার মুখখানির দিকে চাহিয়া চাহিয়া আমি বিনম্ময় বোধ করিতাম; 
আচার্দেব পর্যস্ত গোপালের মা-কে শ্রদ্ধা করিতেন এবং তাহার সম্বন্ধে 
উচ্চ ধারণা পোষণ করিতেন। তিনি একদিন আমাকে গোপালের মায়ের 
কথাপ্রসঙ্গে বলিয়াছিলেন_-“এইসব শুদ্ধ ভক্তিময়ী নারীর মধ্যেই ভারতের 
আধ্যাত্মিক ইতিহাস চিরদিনের মত উজ্জ্বল হইয়া আছে, জানিবে।, 
স্বামিজীর কথা যে সত্য তাহা ইহাকে দেখিয়াই 'বুঝিম্াছিলাম।” 


সেই গোপালের মায়ের যখন অসুখ করিল তখন তাহাকে 
কামারহাটি হইতে কলিকাতায় বলরাম বসুর বাড়িতে স্থানান্তরিত 
করা হয়। সেখানে ঠিকমত সেবা-শুশ্রাধা হইবে না বুঝিতে 
পারিয়া নিবেদিতা গোপালের মাকে ১৭ নম্বর বোসপাড়। লেনের 
বাড়িতে আনিয়া দিনের পর দিন তাহার রোগশয্যাপার্থ্ে বসিয়। 
অক্লান্তভাবে তাহার সেবা করিয়াছিলেন। নিবেদিতার সেই সেবা 
সারদাদেবীকে পর্যন্ত. মুগ্ধ করিয়াছিল। ১৯০৬ সালের ৮ই জুলাই 
গার তীরে গা জল স্পর্শ করিডে করিতে গোপালের মা. 





নিবেদিতা ২৭৩ 


সজ্ঞানে শেষ নিংশ্বাস ত্যাগ করেন। সেই আশ্চর্য মৃত্যু প্রত্যক্ষ 
করিয়া নিবেদিত। লিখিয়াছিলেন £ 

“সেই গঙ্গার তীরে, অনস্ত আকাতখর নিম্নে অমৃতপথযাত্রী এই পুণ্যবতী 
নারীর শান্তি ৪ মাধুর্ষমপ্ডিত মুখ আমি কোনো দিনই বিস্বৃত হইব না। 
সে প্রশাস্তমুখে উদ্বেগের চিহ্ৃুমীত্র নাই, তিনি ধেন তাহার চির আরাধ্য, 
চির স্নেহের গোপালকে বার্ধকাশিথিল ছুই হস্তে বক্ষে ধরিয়া ইহজগৎ 
হইতে বিদায় লইতেছেন।” 


গোপালের মায়ের মৃত্যুর কথা ভাবিতে গিয়া নিবেদিতার আর 
একজনের মৃত্যুর কথা মনে পড়িল। তিনি আনন্দমোহন বস্ু। 
১৯০৭ মাঁসের ৭ই আগষ্ট বাংলার এই বর্ষীয়ান জননায়কের যখন মৃত্যু 
হয়, তখন নিবেদিতা “ইগ্ডিয়ান ওয়াল” পত্রিকায় তাহার সম্পর্কে 
একটি সুন্দর প্রবন্ধ লিখিয়াছিলেন । সেই প্রবন্ধ বাংল! এবং ভারতের 
বহু নেতৃস্থানীয়েরই মর্মম্পর্শ করিয়াছিল, নিবেদিতার তাহা মনে 
আছে। এ প্রবন্ধে তিনি আনন্দমোহনকে বাংলার প্রথম নাগরিক 
বলিয়া উল্লেখ করেন। নিবেদিতা এ প্রবন্ধে বিশেষভাবে আনন্দ- 
মোহনের চারিত্রিক মহিমার কথ উল্লেখ করিয়া লিখিয়াছিলেন £ 

«“আনন্মমোহনের স্বদেশ-গ্রীতি এবং অপুর্ব চরিত্র তাহাকে সকলের শ্রদ্ধার 
পাত্র করিয়া তুলিয়াছিল। চরিব্রবান মানুষই প্রকৃতপক্ষে একটি জাতির 
প্রধান সম্পদ। আনন্দমোহন বন্থ ছিলেন বাঙালির এই দূর্লভ সম্পদ। 
শিক্ষা ও সাধুতায় তিনি যেমন একজন অগ্রণী ব্যঞ্তি ছিলেন, তেমনি বিগত 
যুগের নেতৃবৃন্দের মধ্যে তিনি নিঃসন্দেহে প্রধান ছিলেন । স্বদেশী আন্দোলনের 
প্রথম যুগে তাহার সহিত একত্রে কাজ করিবার সৌভাগ্য আনার হইয়াঁছিল। 
দেশের কল্যাণচিস্থা দিবারাত্র তাহার হৃদয় অর্ধিকার করিয়াছিল। অসুস্থ 
অবস্থাতেও অমৃতবাজার পত্রিকায় তিনি প্রবন্ধ লিখতে বিরত হন নাই। 
মিলন-মন্দিরের ভিত্তিস্থাপনের পর যে এক বৎসরকাল তিনি জীবিত ছিলেন, 
সেই সময়ে এ স্থানটির পাশ দিয়া যাইবার সময়ে আনন্দমোহন এখানে নামিয় 

১৮ 

টুপি খুলিয়া নিঃশব্দে অভিবাদন করিতেন । মিলন-মন্দিরের ভিতিস্থাপন 
উপলক্ষে মৃত্যুশষ্য! হইতে তিনি যাহা! বলিয়াছিলেন তাহার প্রত্যেকটি কথা 
অগ্নি উদশীরণ করিয়াছিল । এমন অকপট স্বদেশ-প্রেমিককে হারাইয়। বাংলা 
আজ সত্যই অসহায়। রামকৃষ্ণ ও বিবেকানন্দের অন্গবর্তা হইয়াও আমরা 
আনন্মমোহনকে সম্মান প্রদর্শন না করিয়া পারি না। কারণ, সাধারণ 
ব্রাহ্মসমাজের সভাপতি হইয়াও, আনন্দমমোহনই সর্বপ্রথম, স্বামী বিবেকানন্দ 
পাশ্চাত্তন্দেশ জয় করিয়া ফিরিলে, তীহার সহিত করমর্দন করিয়া তাহাকে 
স্বাগত জানাইয়াছিলেন। এই আশ্চধ উদারতা একমাত্র আনন্মমোহনের 
পক্ষেই সম্ভব । শতবৎসর পুর্বে জন্মিলে তিনি একজন খধি হইতে পারিতেন।৮ 


“আর নয়, এইবার ছুটি চাই”, একদিন নিবেদিতা বলিলেন 
ভগিনী স্ুধীরাকে । তাহার কথন্বরে ক্লান্তি । “এই বিদ্যালয় রইল-_ 
স্বামিজীর আশীর্বাদ-পৃত এই সম্পদ তোমাদের ছুজনের হাতে তুলে 
দিলাম আমি |” 

নিবেদিতা আবার অব্ুস্থ হইয়া পড়িলেন। অসুস্থ হইলেন, কিন্তু 
কাহাকেও কিছু বলিলেন না, উপযুক্ত চিকিৎসাঁও করাইলেন না। 
তিনি শেষ' মুহুর্ত বুঝিতে পারিয়াছিলেন এবং তাহার জন্য শাস্তভাবে 
প্রস্তুত হইতেছিলেন, এমনই তীক্ষ ছিল নিবেদিতার প্রতিবোধ । 
একদিন সন্ধ্যার সময়ে বোসপাড়া লেনের “ভগিনী নিবাসের, 
সেই স্বপ্প-পরিসর ঘরখানিতে বসিয়া আছেন নিবেদিতা । বসিয়া 
বসিয়া বুদ্ধের একটি মুত্তির দিকে চাহিয়া রহিলেন অনেকক্ষণ । 
এই মুক্তিটি নিবেদিতার বড় প্রিয়। ইহা তিনি দীনেশচন্দ্র সেনের 
নিকট হইতে চাহিয়া লইয়াছিলেন। প্রতিদিন অতি যত্বে পুষ্প 
ও ধুপ-দীপ দিয়া মৃতিটির সেবা করিতেন তিনি। সেদিন তিনি 
রোগশধ্যায় একাকী বসিয়া একদৃষ্টিতে অনেকক্ষণ ভগবান তথাগতের 
এ মৃতিটির দিকে চাহিয়া রহিলেন। 

এমন সময়ে সন্ত্রীক জগদীশচন্দ্র আসিলেন সেখানে । বলিলেন-- 
“শরীর তৌ সারিতেছে না, আমাদের সঙ্গে দাজিলিউ-এ চলুন । 
অনেক কাজ করেছেন, এইবার একটু বিশ্রাম নিন।” 

“বিশ্রাম? তার প্রয়োজন নেই। কাজ করার কথা বলছেন? 
কি এমন কাজ করেছি ?--70০ 11601250016, 616 91000106€ 
৮৪50১ এই বলিয়। নিবেদিতা হাসিলেন। সেই সিপ্ধ, বিনস্ত 
হাসি। তারপর একটু থামিয়া বলিলেন, “আপনারা আগে যান, 
আমি পরে আসছি ।” বস্ু-জায়া নিবেদিতার হাত ছুইখানি ধরিয়া 
বিশেষভাবে অনুরোধ করিয়া বলিলেন, “কাজ, কাজ করে 
শরীরটার দ্রিকে একবারও তাকালেন না ?” 

“সে অবসর গুরুজী দিলেন কই? যে-বিরাট কাজের বোঝা! 
মাথায় চাপিয়ে দিয়ে গিয়েছেন |” হাসিয়া বলিলেন নিবেদিতা | 

শেষ পর্যন্ত আরে! কয়েকজন শুভান্নধ্যায়ীর অন্থরোধে নিবেদিতা 
দাঁজিলিও যাওয়া স্থির করিলেন। যাইবার পূর্বে সেই অবস্থায় 
একদিন অসুস্থ গিরিশচন্দ্রকে দেখিতে গেলেন নিবেদিতা । নটগুরু 
তাহারই প্রতিবেশী । নিবেদিতা থাকিতেন সতেরো নম্বরে আর 
গিরিশচন্দ্র তেরো নম্বর বোসপাড়া লেনে । গীড়িত গিরিশচন্দ্রকে 
বলিলেন, “কাল দাজিলিঙ. যাচ্ছি । ফিরে এসে যেন দেখি আপনি 
সুস্থ হয়ে উঠেছেন ।” গিরিশচন্দ্রের রোগশয্যার উপরে তাহার নূতন 
নাটক “তপোবল”-এর পাগুলিপি পড়িয়াছিল । নিবেদিতা গিরিশচন্দ্রের 
নাটকের অনুরাগিণী ছিলেন। তাহার নৃতন নাটকের অভিনয় 
হইলেই তিনি দেখিতে যাইতেন। সেই পাঙুলিপিখানির প্রতি দৃষ্টি 
পড়িতেই নিবেদিতা বলিলেন, “ফিরে এসে আপনার নতুন নাটকের 
অভিনয় দেখব ।” নিবেদিত। চলিয়া যাইবার পর গিরিশচন্দ্র তাহার 
সহকারী, অবিনাশ গঙ্গোপাধ্যায়কে বলিলেন, “নরেন যেন সত্যি 

একটা আগুনের শিখা রেখে গেছে । শরীরে কী তেজ আর অন্তরে 
কী ন্েহ-মমতা, দেখলে যেন চোখ জুড়িয়ে যায়। বোসপাড়ার 
এই এ'দো গলিতেই জীবনটা কাটিয়ে দিলেন। একেই বলে 
তপস্তার শক্তি। আমার “তপোবল' সিস্টার নিবেদিতাকেই উৎসর্গ 
করব ।” 


ট্রেনে হঠাৎ আর্ধসমাজী সাধু সুন্দরানন্দের সহিত নিবেদিতার 
সাক্ষাৎ । সেই লাহোরে ইহার সহিত প্রথম আলাপ । নুন্দরানন্দ 
নিবেদিতার প্রতি অত্যন্ত শ্রদ্ধা-সম্পন্ন ছিলেন। দ্রেখা হইতেই 
তিনি হাত তুলিয়া বলিলেন, “নমস্কার, মাদাম সাহেব !” নিবেদিতা 
উত্তর করিলেন, “বলুন সিস্টার, বহিন।” তারপর তিনি স্ুন্দরানন্দের 
কুশল জিজ্ঞাসা করিয়া সমাজের কাজ কেমন চলিতেছে, তাহ! 
জানিতে চাহিলেন। 

সুন্দরানন্দ। বহিন, আপনাকে বড় ছুর্ল মনে হইতেছে, অন্থুখ 
করিয়াছে ? 

নিবেদিতা । (€ একটু হাসিয়া! ) আর ভাল লাগেনা । এইবার ছুটি 
চাই। 

লুন্দরানন্দ। আচ্ছ বহিন, আপনার কি মনে হয়, এই রামকৃষ্ণ 
মিশন বেশী দিন টিকিবে 1 ৃঁ 
নিবেদিতা । টিকিবে? জানেন মারা যাবার আগে স্বামিজী বলে 
গেছেন, “এই বেলুড়ে যে ঘনীভূত আধ্যাত্মিকতার চাপ এল ত৷ 
থাকবে পনর শ বছর। এই কথা বলিতে বলিতে নিবেদিতা 
যেন উদ্দীপ্ত হইয়া উঠিলেন, সমস্ত মুখখানি কি একট] উজ্জলতায় 
ভরিয়া গেল। নিবেদিতার এই ভাব দেখিয়া সেই আর্ধসমাজী 
সাধু বিস্মিত । 

১৯১১ । অক্টোবর । স্থান__রায়-ভিলা, দাজিলিঙ। 

অক্টোবরের গোড়াতে দাজিলিও-এ আসিয়াই নিবেদিতা জ্বরে 
পড়িলেন। ডাক্তার বিপিনক্হারী সরকারকে জগদীশচন্দ্র প্রথমে 
ডাকিয়। পাঠাইলেন এবং ডাঃ নীলরতন সরকারকে আসিবার জন্য 
কলিকাতায় “তার করিয়া দিলেন। টেলিগ্রাম পাইবামাত্র নীলরতন 
সরকার দাজিলিঙ চলিয়া আসিলেন। তাহার! দুইজনেই নিবেদিতাকে 
খুব যত্বের সহিত পরীক্ষা করিলেন। নীলরতনের গম্ভীর মুখ দেখিয়া 
জগদীশচন্দ্র উৎকঠিত হইলেন। জিজ্ঞাসা করিতেই তিনি বলিলেন-- 
“জীবনের আশা নাই। বুক্ত আমাশয় ।” 

শুনিয়া বস্ু-দম্পতী উদ্দিগ্ন হইলেন। রক্ত আমাশা! পাহাড়ের 
দেশে এই ব্যাধি অত্যন্ত বিপজ্জনক। অথচ রোগীকে এখন 
কলিকাতায় লইয়া যাওয়া সম্ভব নয়। নিবেদিতা নিজেই বুঝিতে 
পারিয়াছিলেন, তিনি বাঁচিবেন না। এদেশে যাহাদের প্রতি তাহার 
গভীর শ্রদ্ধ। ছিল, তাহাদের বোধ হয় শেষ দেখ! দেখিবার ইচ্ছা! ছিল। 
হয় তো এই ছুর্ভাগ। দেশের প্রতি তাহার মমতার কোন কথা বলিয়া 
যাইবার ইচ্ছা কিম্বা কোন কাজের ভার দিবার ইচ্ছা! ছিল। 
বিশেষ করিয়া স্বামী বিবেকানন্দের যৌবনের বন্ধু এবং সহপাঠী, 
আচার্য সতীশচন্দ্রকে তিনি একবার দেখিতে চাহিয়াছিলেন । 
নিবেদিতার এই অন্তিম ইচ্ছ! পূর্ণ হয় নাই। তাহার রোগশয্যাপার্থে 
জগদীশচন্দ্র, অবল। বনু, জগদীশচন্দ্রের সহকারী বসীশ্বর সেন এবং 
ডাক্তার নীলরতন ভিন্ন আর কেহ ছিলেন না। 

একদিন। সকালবেলায় ওষধ ও পথ্য খাওয়াইবার পর অবলা বস্তু 
নিবেদিতার কুশল জিজ্ঞাসা করিলেন। নিবেদিতা বলিলেন--“এবার 
যাবই। স্বামিজী বলে গেছেন, আমি চুয়াল্লিশ থেকে পয়তাল্লিশ 
বছরের মধ্যেই মরব। মনে মনে হিসেব করছিলাম আর কদিন 

বাদেই তো চুয়াল্লিশে পড়ব ।” অবলা বস্থু বলিলেন, “কী এমন 
বয়স আপনার? এখনে। কত কাজ করবেন ।” নিবেদিতা বলিলেন, 
“জানেন, স্বামিজী মারা গেছেন উনচল্লিশে । একট? গল্প বলি শুনুন। 
ঘটনাট? স্বামিজী মার! যাবার কিছুদিন আগের । একদিন বেলুড়মঠে 
একটা ক্রীড়। প্রতিযোগিতায় পুরস্কার বিতরণ করবার জন্যে আমার 
ডাক পড়ল। মিস জোসেফাইন ম্যাকলাউড সেদিন সেখানে ছিলেন। 
তিনি স্বামিজীর শোবার ঘরে জানালার ধারে দাড়িয়ে দেখছিলেন । 
তার কাছ থেকেই এটা আমার শোনা । সেই সময় স্বামিজী 
জোসেফাইনকে বললেন, "আমি কখখনে চল্লিশে পৌছব না।, 
জোসেফাইন বললেন--কিন্ত স্বামিজী, বুদ্ধদেব চল্লিশ থেকে আশী 
বছরের আগে তো তার জীবনের বড় কাজ করেন নি। স্বামিজী 
বললেন, “আমার যা বাণী তা আমি দিয়ে দিয়েছি । এখন আমাকে 
যেতেই হবে । জোসেফাইন জিজ্ঞাসা করলেন, “কেন যাবেন ? 
তিনি উত্তর দিলেন, “বড় গাছের ছায়া ছোট গাঁছগুলোকে বড় হতে 
দেবে না। ছোটদের জন্যে স্থান করবার জন্য আমাকে যেতেই হবে ।, 
স্বামিজীর এই কথাই আজ আমার বিশেষ করে মনে পড়ছে ।” 
নিবেদিতা চুপ করিলেন । 


নিবেদিতার এক চরিতকার লিখিয়াছেন £ 

“অবল বস্থ সারাদিন সর্বক্ষণ ভগিনী নিবেদিতার রোগশধ্যাপার্থ্ে বসিয়। শুশ্রষায়, 
রত ছিলেন। তিনি শেষ কয়েকদিন কাহারে! সহিত বিশেষ কোনে! কথা 
ৰলেন নাই। চক্ষু বুজিয়া থাকিতেন। হাতে জপের মালা ছিল বটে, কিন্ত 
আডুলঘ্বারা এ মালা সরাইতে ছিলেন না। বাহিরের জগৎ তাহার নিকট, 
অস্পষ্ট ও ছায়ার মত অন্থুভৃত হইতেছিল। চিত্তের একাগ্রতা তাহাকে 
সমাধিতে পৌছাইয়াঁ দিয়াছিল। সমস্ত জীবন একটা শ্রোতের মত তাহার 
সম্মুখে আসিয়! প্রবাহিত হইতেছিল।”ঃ | 

কে জানে, জীবনের প্রান্ত সীমায় উপনীত হইয়া নিবেদিতাঁর হয়ত 
সেই কথ মনে পড়িত যে-কথ। বিবেকানন্দ তাঁহার মহাপ্রস্থানের 
পূর্বে কন্যাকে বলিয়াছিলেন, “যখন মৃত্যু সময় উপস্থিত হইবে, তখন 
সব দৌর্বল্য চলিয়া যাইবে-_বাহিরের কোন চিন্তা, ভয় বা উদ্বেগই 
থাকিবে ন।” তাই বোধহয় ভগিনী নিবেদিতা শেষ কয়দিন কাহারও 
সহিত কথা বলেন নাই-__-মনের গভীরে নিস্তন্বভাবে ডুবিয়াছিলেন । 
'রায়-ভিলার পাইন বৃক্ষের পত্রচ্ছায়ায় রহস্যময় অজস্র ইঙ্গিত যেন 
ভাসিয়। বেড়াইতেছে। রোগ-শব্যায় শুইয়া শুইয়া কত কথা তাহার 
মনে হইত । মনে পড়িত, সঙ্ঘ-জননী সারদ। দেবীর কথা তাহার 
কত স্সেহই ন। তিনি পাইয়াছেন। মনে পড়িত একে একে 
তাঁহাদের কথা ধাহারা তাহার অতি পরিচিত, অতি আপনার ছিলেন। 
স্বামী সদানন্দ, গোপালের মা, ধীরামাতা, নিজের গর্ভধারিণী মা, 
ভুবনেশ্বরী দেবী-__ইহারা সকলেই আজ জীবনের পরপারে । জীবনের 
এ-পারে দাড়াইয়া নিবেদিতা যেন তাহাদের প্রত্যেকেরই স্পর্শ 
অনুভব করিলেন। 


আর মনে পড়িত-_সেই প্রথম বেলুডে আসার কথা। গঙ্গার ধারে 
নীলাম্বর মুখাজির বাগান বাড়িতে সেই অনাড়ম্বর জীবন। সেখানে 
তখন অস্থায়ী মঠ। বাগান বাড়িটি ছিল ভারী সুন্দর--ছোটখাট । 
সম্মুখে একটি পুকুর, পুকুরের ধারে অজত্ম ফুল। ধীরামাতা, (ওলিবুল), 
জোসেফাইন আর তিনি_-এই তিনজন বিদেশিনী। স্বামিজীর সঙ্গে 
সেই ছুই মাস তাহাদের সবচেয়ে উপভোগ্য হইয়াছিল। প্রতিদিন 
সকলবেলায় স্বামিজী চা খাইতে আসিতেন--বড় আমগাছের তলায় 
তিনি চা খাইতেন। সেই গাছটি এখনও আছে। গাছটি তাহারা 
কাটিতে দেন নাই। অপরাছে তাহার ঘরের সম্মুখে আবার চায়ের 

মজলিশ বসি ৭ এখানে তিনি স্বীমিজীর নিকট হইতে কত বিষয়েই 
না জ্ঞান লাভ করিয়াছিলেন। সতেজ ও কর্ম-চঞ্চল আচার্ষের সেই 
বিস্ময়কর একাগ্রতা নিবেদিতার জীবনে আজে অগ্নান হইয়া আছে । 
গুরু তাহাকে একদিন বলিয়াছিলেন--“জীবন্ত বেদাস্তী। আর একদিন 
বলিলেন--“কোন কিছু সত্য বলে যদি বিশ্বাস কর তবে তা কর 
সে সম্বন্ধে স্বপ্ন দেখো না। এটিই তোমার শক্তি ।” আর একদিনের 
একটি ঘটনা মনে পড়িল। এক বর্ষণমুখর রাত্রিতে স্বামিজী সিংহলের 
বৌন্ধ সন্যাসী অনাগাঁরিক ধর্মপালকে তাহাদের নিকটে লইয়। 
আসিলেন। কত কথা, কত আলোচন। হইল তাহাদের মধ্যে । 

মনে পড়িত সেই কাশ্মীর ভ্রমণের কথা। তিন মাস তাহারা 
হাউজ-বোটে ছিলেন । স্বামিজী সকাল পাঁচটায় উঠিয়। পড়িতেন। 
তিনি ধূমপান করিতেছেন আর মাঝিদের সহিত কথা বলিতেছেন । 
তারপর তাহার! তিনজনে (নিবেদিতা, জোসেফাইন আর ধীরামাতা ) 
্বামিজীর সহিত লম্বা ছুই ঘণ্টা বেড়াইতে বাহির হইতেন। 
সূর্যের আলো গরম হওয়া পর্যন্ত চলিত ভ্রমণপর্ব। বেড়াইতে 
বেড়াইতে স্বামিজী ভারতবর্ষের কত কথা বলিতেন-_-মানবজীবন 
নিয়ন্ত্রণে ভারতবর্ষের আদর্শ কি, ইসলাম কি করিয়াছে--এইসব 
আলোচনা চলিত। তিনি ভারতবর্ষের ইতিহাস, স্থাপত্য-ভাক্কর্ষ, 
জনসাধারণের প্রাত্যহিক জীবন সম্বন্ধে কথা বলিতেন-- এব 
আলোচনায় যেন ডুবিয়া যাইতেন। তাহারা তিনজনে শুনিতেন 
আর সেই ফরগেট-মি-নট ফুলভরা মাঠের মাঝ দিয়া যাইতেন। 
তাহাদের মাথার উপর পাহাড়ী পথে ফুলগুলির সৌন্দর্য হলুদ 
ও নীল রঙে যেন ফাটিয়া বাহির হইয়াছে । 


রোগশয্যায় শুইয়া শুইয়া নিবেদিতা এইসব ভাবিতেন। মনে 
হইত--এসবই যেন সেদিনের ঘটনামাত্র। 

বাতাসে মহাজীবনের শাশ্বত সঙ্গীত যেন তরঙ্গায়িত। শেষের কয়েক 
দিন এক বিচিত্র অনুভূতিতে নিবেদিতার সমগ্র সন্ত আবৃত হইয়! 
থাকিত, পূর্ণ হইয়া থাকিত। শিয়রে বসিয়! বন্ু-জায়া । তাহার মুখে 
বিষাদের ছায়া অস্কিত। মাটর পৃথিবীর অপরিসর গণ্ডী ভাডিয়া 
দিয়! মহাপ্রয়াণের জন্ প্রস্তুত হন নিবেদিতা-দূর অলক্ষ্যলোক হইতে 
বোধ করি তাহার জীবনদ্দেবতার আহ্বান আসিল । নিবেদিতা তাই 
প্রস্তুত হন, মহাযাত্রার, মহাপ্রস্থানের পথে । সকল বিষয় হইতে 
ধীরে ধীরে সংবৃত করিয়া আনেন তাহার মন। 

৭ই অক্টোবর। নিবেদিতা বুঝিলেন অন্ুুখ সারিবে না । একটিমাত্র 
কাজ এখনো বাকী আছে। উইল করা। স্কুলটির জন্য একটি 
উইল করা দরকার । ক্ষুদ্র হইলেও এই বিদ্যালয়টিই তাহার মহৎ 
স্থষ্টি। ইহাকে কেন্দ্র করিয়াই তাহার নিবেদিতা-জীবন । 

তাই তাহার যাহা কিছু চিন্তা-ভাবন। স্কুলটিকে কেন্দ্র করিয়াই। 
নিবেদিতার চিন্তা শেষ মুহুত্ঠ পর্ধস্ত প্রখর ছিল। তাহারই নির্দেশে 
উইল সম্পাদিত হইল । উইলের একস্থানে লেখ! হইল £ 

“ব্যাঙ্ক অব বেঙ্গলে আমার নামে যে সাড়ে চারি হাজার টাক। গচ্ছিত আছে, 
পরলোকগত। মিসেস ওপিবুলের এস্টেট হইতে যে সাত শত পাউণ্ড আমি 
পাইৰ এবং আমার যাবতীয় পুস্তক হইতে যাহা আয় হইবে, এ সবই আমি 
বেলুড়মঠের ট্রাষ্টিদ্িগের উপর অর্পণ করিলাম। তীহারা এই টাকার দ্বার! 
একটি ফাগ্ত খুলিবেন। ভারতীয় নারীদের শিক্ষাকল্পে যে-বিদ্যালয়টি স্থাপিত 
হইয়াছে, উহার পরিচালনার জন্য এ ফাণ্ডের টাকা ব্যয় করা হইবে এবং এই 
বিষয়ে ট্রাষ্টিদিগকে পরামর্শ দিবেন সিস্টার ক্রিস্টিন।” 


স্বরের জানালা দরজা সব খুলিয়া দেওয়। হইয়াছে । 
আকাশ প্রান্তিকে উদয়াচলের উন্মুক্ত দ্বার দিয়া দেখা যাইতেছে ধবল 
শিখরের উদার খজু দেহ, সেই অসীম স্তবতার আবরণ ভেদ করিয়া 


২৮২ নিবেদিতা 


বাতায়ন-পথে ধ্যাননতলোচনা তাপসীর কেশ ও কপালের উপর 
আসিয়া পড়িয়াছে শঙ্করের প্রথম আলোক-আশীরাদ, আর ক্ষীণ শুভ্র 
দেহের উপর দিয়া বহিতেছে নবপ্রভাতের বিশ্বব্যাপী মধুর স্পর্শ । 
আজ তাহার জীবন আর তাহার ভুবন এক হইয়া গিয়াছে। 
চারিদিকের আকাশে নিঃশব্দ করতালি। শরতের সোনালি বৌব্র। 
নিবেদিতার মন সেই আলোর আনন্দধারায় যেন স্নান করিল। 
একটি অবিচলিত প্রশান্তি তাহার ছুই চক্ষে। রোগশয্যায় শুইয়া 
আছেন, তবু তাহাকে ব্যাধিগ্রস্তা দেখাইতেছে না। চক্ষের উজ্জ্বলতা 
করুণায় পূর্ণ। যেন তপরক্রিষ্টা তাপসী, আধ্যাত্মিক জ্যোতির মধ্য 
দিয়া চলিয়াছেন মহাপ্রস্থানের পথে । সমস্ত মুখখানিতে উদ্ভাসিত 
প্রীতি ও শান্তির ধারা। দূরত্বের অন্থুভব অন্তরে যেন ক্রমশঃ নিবিড় 
হইয়া আসিতেছে । জীবনের নির্জন সমুদ্রতীরে নিবেদিতা যেন 
তাহার জীবনদেবতাঁর পদক্ষেপ শুনিতে পাইলেন। মৃত্যুর চারদিন 
পৃৰে ডায়েরীতে লিখিলেন, “মৃত্যু” ও “প্রিয়তম”-_-তাহার জীবন- 
যজ্ছের আহুতির শিখা, মানুষকে শেষ উপহার। এই ছুইটি ক্ষুদ্র 
রচনা তাহার রোগশয্যার মানসিক দর্পণ। নিবেদিতা তাহার 
জয়যাত্রার আয়োজন যেন ভরিয়া লইয়াছেন গভীর অনুভূতির চরম. 
দেখায়। তাহার অন্তরের জ্যোঁতি সমস্ত রোগক্রিষ্টতাকে ছাপাইয়া 
উঠিয়াছিল। তাহার চেতনা ও জ্ঞান কী আধ্যাত্মিক রূপদীপ্ত হইয়া 
_ উঠিয়াছিল তাহার পরিচয় আছে এই রচন! ছুইটির মধ্যে । 


“মৃত্যু” সম্বন্ধে লখিলেন £ 

“গত রাত্রিতে আমার মনে হইল, এই বস্তর জগতের সহিত সংমিশিত অথবা? 
ইহার অতীত আর একটি জগৎ আছে-_তাহাকে ধ্যান বল, কিম্বা মন বল, 
অথবা ধাহ ইচ্ছা তাহ! বল--সম্ভবত মৃত্যুর অর্থ উহাই। এ-লোকে স্থান 
পরিবর্তন নাই ; কেননা এই জগৎ বস্তর জগৎ নহে, ইহার কোন স্থান থাকিতে 

পারে না। পঞ্চভূতে গঠিত এই শরীরের কল্পনা হইতে বিমুক্ত হইয়া আপন সত্তার 
গভীরে ডূবিয়া যাঁওয়া_ইহাই তো মৃত্যু । মৃত্যু উদার, মৃত্যু নর্ঘলময়। মৃত্যুর 
স্বরূপ চিন্তা করিতে করিতে সসীমের মধ্যে বিশ্ব-প্রকৃতির বিলরপ্রাঞ্চ হওয়ার 
কথা আমি চিন্তা করিলাম । স'না এবং অসীমের সীমান্ত প্রদেশে দীড়াইয়া 
সীমাতীতকে পাওয়াই তো মাস্ষের নিয়তি-নিদিষ্ট কাজ । যতই চিন্তা করিতেছি 
ততই আমার মনে হইতেছে মৃত্যুর অর্থ ধ্যানের মধ্যে বিলয় পাওয়া ঠিক 
যেন আপন সত্তার কূপের মধ্যে প্রন্তরথণ্ডের নিমজ্জন। জীবনের শান্ত নির্জন 
প্রহরগুলির মধ্যেই আছে প্রাগ-মৃত্যুর অবস্থা--মন তখন শরীর হইতে বিচ্ছিন্ন 
হইয়। জীবনের চিন্তা করে--সেই চিন্তাই জীবনের সকল চিন্তার, সকল 
কর্মের এবং সকল অভিজ্ঞতার উপসংহার। জীবন হইতে মৃত্যুলোক উত্তরণ 
করিবার সময়েই আত্মা নবজন্ম লাভ করে এবং নৃতন জীবনের সুচন! হয়। 
আমি অবাঁক হইয়া ভাবি যে, প্রেম ও কল্যাণের দ্বারা আমার্দের সমগ্র জীবনকে 
পরিপুর্ণ করিয়া তোলা সম্ভব কিনা--সে জীবনে বিপরীত চিন্তার একটিমাত্র 
তরঙ্গ উঠিবে না; তবেই না আমর! অন্তিমমুহূর্তে সেই পরম লগ্রের জন্য গ্রস্ত 
হইতে পারিব এবং আত্মচিন্তা হইতে মুক্ত হইয়া অনন্তের রাজ্যে স্থান পাইব। 
তখনই আমরা বুঝিতে পারিব যে, এই পৃথিবীর সকল প্রয়োজন, সকল দুঃখের 
পরিসমাপ্তি একমাত্র অনন্ত শান্তি ও কল্যাণের মধ্যে ।” 


দ্বিতীয় রচনাটির নাম £ “প্রিয়তম” 
“আমি যেন সর্বদাই মনে রাখি যে, ঈশ্বরের জন্য আত্তিই হইল সমগ্র জীবনের 

অর্থ। আমার প্রিয়তমই প্রিঘ্নতম__যিনি আমার জীবনের বাতায়ন দিয়া উকি 
মারেন এবং যিনি আমার জীবনের দরজায় করাঘাত করেন। আমার 
প্রিয়তমের কোন অভাব নাই, তথাপি তিনি মান্থষের বেশে আমার দরজায় 
আসেন, তাহার প্রয়োজন জানান, যাহাতে আমি তাহার সেবা করিতে 
পারি। তাহার কোনে ক্ষুধা নাই, তথাপি তিনি প্রার্থনা করেন, আমি যেন 
তাঁহাকে দিতে পারি। তিনি আমার কাছে আসেন, আমি যাহাতে তাহাকে 
আশ্রয় দিতে পারি। তাহার ক্লাস্তিবোধ আছে, আমি যাহাতে তাহার 
বিশ্রামের বাবস্থা করিতে পারি। তিনি ভিক্ষুকের বেশে আসেন, যাহাতে 


২৮৪ নিবেদিতা 


আমি দান করিতে পারি। প্রিয়তম, ওগো প্রিয়তম, আমার যাহা কিছু 
আছে, সবই তোমাঁর। হ্যা, আমিই তোমার। আমার আমিত্ব বিনাশ 
করিয়া তাহার স্থলে তুমি আসিয়া দাড়াও ।” 


দিনের আলো ফুটিয়া উঠিল। অনন্তের সঙ্গে এক্য-অন্ুভূতি 
ক্রমে নিবিড় হইয়া আসিল। মৃত্যুর পুর্বক্ষণে উপনিষদের বাণী 
উচ্চারণ করিয়া নিবেদিতা জীবনের শেষ প্রার্থনা করিলেন । সর্বশেষে 
অস্ফুটস্বরে উচ্চারণ করিলেন--“তরণী ডুবিতেছে ; আমি কিন্তু 
স্র্ধোদয় দেখিব।” ইহজীবনে নিবেদিতার কে উচ্চারিত ইহাই 
শেষ কথা। প্রত্যুষেই নিবেদিতার জীবন-দীপ নিভিয়া গেল। 
শুক্রবার, তেরই অক্টোবর, সকাল সাতটায় নিবেদিতার মৃত্যু হইল। 
এমন শান্ত ভাব তাহার মুখে যে, মৃত্যু ও জীবনের প্রভেদ সে মুখ 
দেখিয়া বুঝিবার উপায় নাই। সেই দুকুলপ্লাবী প্রাণশক্তির 
প্রতিমা হিমালয়ের নির্জন কোলে চিরবিশ্রাম লাভ করিলেন । 
রায়-ভিলার' পাইন-শীর্ষে তখন প্রভাত-স্র্যের রক্তআভা। আসিয়! 
পড়িয়াছে। প্রত্যুষের প্রসন্নতার মধ্যে ঝল্মল্‌ করিতেছে দেবতাত্ম। 
হিমালয়ের মৌন মহিমা । সেই নবারুণ রশ্মিতে উদ্ভাসিত পথ 
দিয়াই নিবেদিতা জীবনের পরপারে চলিয়া গেলেন। অবলা বন্ুর 
নেহময় কোলে মাথ। রাখিয়াই রিক্তা, আভরণহীনা, চিরতপনস্থিনী 
তাহার শেষ নিঃশ্বাস ত্যাগ করিলেন । 


নিবেদিতার মৃত্যু-প্রসঙ্গে শোকবিহ্বল চিত্তে শ্রীযুক্ত অবল। বন্থু 
লিখিয়াছেন £ 

“কিছুকাল আগে নিবেদিতা বিদেশে আমার রোগশয্যাপার্থে থাকিয়া শুশ্ষা 
করিয়াছিলেন । আজ' আমার পাল । আমাদের সকলেরই আশা ছিল 
তিনি আরোগ্যলাভ করিবেন, কিন্ত তিনি বোধ হয় বুঝিতে পারিয়াছিলেন 

যে অস্তিম-মুহূর্ত আসিয়া গিয়াছে । প্রতিদিন প্রাতঃকালে নিবেদিত 
আমার্দিগকে সহাম্য বদনে অভ্যর্থনা করিতেন, কথা যাহা বলিতেন তাহার 
মধ্যেই তীহার চিত্তের নির্গীকতার পরিচয় পাইতাম । সব সময়েই ভারতের 
মেয়েদের শিক্ষীর কথ! ভাঁবিতেন, আলোচন1! করিতেন । তাঁহার জীবনের 
সমস্ত সঞ্চয়, পুস্তকের যাবতীয় আয়_এ সবই তিনি ভারতের সেবায় উৎসর্গ 
করিয়াছিলেন। দাঁজিলিঙউএ আসিবার কয়েকদিন পূর্বে নিবেদিতা প্রাচীন 
বৌদ্ধধর্ম হইতে একটি প্রার্থনা বাণী অনুবাদ করিয়াছিলেন এবং উহা মুত্রিত 
করাইয়া তাহার বন্ধু-বান্ধবদের মধ্যে বিতরণ করিয়াছিলেন । সম্ভবত তিনি 
জানিতে পারিস্জীছিলেন ইহাই তীহাঁর বিদায়-বাণী। ভগিনী নিবেদিতার 
সমগ্র জীবনই ছিল প্রীর্থন1-****উমা-হৈমবতীর যে উপাখ্যান তিনি আমাদের 
নিকট জীবস্ত ভাষায় বর্ণনা করিয়াছিলেন, নিবেদিতাঁর মৃত্যুশয্যাপার্থ্ে বসিয়া 
সেই উপাখ্যানটি আমার বার বার মনে পড়িতেছিল। এঠ শরৎ ঝতুতেই তো! 
উমা পিব্রালয়ে আসিয়া থাকেন। আমার সম্মুখেই তো আর একটি উমাকে 
দেখিতেছি, ধিনি বহু জন্মের পরে তাভাঁর নিজ আবাস ভারতবর্ষে ফিরিয়! 
আসিয়াছেন।......তারপর অন্তিম-মুহূর্তে নিবেদিতার ক হইতে যখন 
অস্কৃটন্বরে উচ্চারিত হইল £ 

অসতো মা সদময়, তমসো মা জ্যোতির্গময়, 

মুত্যোর্মামৃতং গময়, আবিরাবীর্ম এধি | 

রুদ্র যত্তে দক্ষিণং মুখং তেন মাং পাহিনিত্যম্‌ ॥ 
তখন দ্েখিলীম তাহার সমস্ত মুখখানি একটি দিব্য জ্যোতিতে উদ্ভাসিত 
হইয়া উঠিল। নিমীলিত নয়নে নিবেদিতা ভারতের ধ্যানে ডুবিয়া গেলেন !” 


নিবেদিতার মৃত্যু হইল। দেবতার আরতি শেষে যেন দেউলের 
দীপ নিভিয়া গেল। হিমালয়ের পাধাণে যেন অবরুদ্ধ হইয়া 
গেল ভাবের কাবেরী-প্রপাত | তাহার নিশ্চল নিস্পন্দ দেহ যেন 
পূজার স্বর্ণপদ্মদল হইয়া ভারতমাতার চরণে চিরদিনের মত নিবেদিত 
হইল আজ। তপঃকৃচ্ছ, এক সার্থক জীবনের প্রশীস্ত পরিসমান্তি। 


২৮৬ নিবেদিতা 


যক্ঞাপ্রির হোমশিখ। চিরদিনের মত নির্বাপিত হইল। পিছনে 
পড়িয়া রহিল মাত্র কয়েক মুষ্টি ভন্ম। সেই পবিত্র চিতাভম্মের 
মধ্যেই মিলাইয়া রহিল এমন একটি বনু-ভঙ্গিম জীবনের ইতিহাস 
যাহার গভীর আধ্যাত্মিকতা, চারিত্রিক শক্তি, ভারত-প্রীতি, 
ভারতের জনসাধারণের সেবায় একাস্তিকতা, মনীষা, পাণ্ডিত্য, 
শিল্পজ্ঞান, নানা বিষয়ে লিখিবার আশ্চর্য ক্ষমতা ও গভীর অন্তদৃর্টি, 
সকলের নিকটই শ্রদ্ধার বিষয় ছিল। হিমালয়ের সান্ুপ্রদেশে 
নিবেদিতা দেহ রাখিলেন_হিমগিরির সেই গহন রহস্তভূমিতে 
জীবনের কী সম্পদ তিনি এই জাতির জন্য রাখিয়া গেলেন, 
তাহ শুধু হৃদয় দিয়া বুঝিবার মতন, বুদ্ধি দিয়া নহে । কলরব- 
মুখরিত খ্যাতির প্রাঙ্গণে তিনি কোনো দিন আসন পাতেন নাই, 
তাই বুঝি জীবন-প্রান্তে উপনীত হইয়। হিমালয়ের নিভৃত ক্রোড়েই 
নিবেদিতা তাহার অন্তিম শয্যা বিছাইয়া তাহার উপর ক্রান্ত 
দেহভার রক্ষা করিলেন। জীবন ভরিয়া তিনি শুধু একটি মন্ত্র 
জপ. করিয়ী গিয়াছেন,--ভারত? । সে-মন্ত্র জপে নিবেদিতার ক্লান্তি 
ছিল না কোনো দ্িন। যে-মন্ত্রেরে মধ্যে তাহার নবজন্ম লাভ 
হইয়াছিল, সেই মন্ত্রের মধ্যেই নিবেদিত যেন নির্বাণ লাভ করিলেন । 
সেই ভারতের ধ্যানেই তিনি যেন আজ ডুবিয়া গেলেন । 


॥ বাইশ ॥ 


দীপ্ত শিখা নিভিয়া গেল । 

মুহুর্তমধ্যে নিবেদিতার মৃত্যু-সংবাদ দাঁজিলিউ-এ ছড়াইয়া পড়িল । 
তাহার অনুরাগী ধাহারা সেই সময়ে দাজিলিও-এ উপস্থিত ছিলেন, 
সংবাদ পাইবামাত্র তাহারা একে একে মৃতের শধ্যাপার্খে আসিয়া 
সমবেত হইলেন। একটি মহৎ-জীবনের অকাল-মৃত্যুতে সকলেই 
স্তব্ধ হৃদয়ে বেদনাহতচিন্তে নিঃশব্দে ফ্রাড়াইয়া রহিলেন। পুষ্প- 
স্তবকে মৃত্যুশয্যা ঢাকিয়া গেল। নিবেদিতা সন্াসিনী-তীাহার 
শেষকৃত্য তাই হিন্দু শাস্ত্রীয় প্রথামতেই করা সাব্যস্ত হইল। 

এই প্রসঙ্গে ১৯১১ সালের ১৪ই অক্টোবর তারিখের “বেঙ্গলী” 
পত্রিকার বিশেষ সংবাদদাতার মর্মস্পর্শী বিবরণটি উল্লেখযোগ্য £_ 
“নিবেদিতার মৃতদেহ লইয়া শোকযাত্রা বেল! দুইটার সময়ে "রায় ভিলা; 
পরিত্যাগ করিয়া শ্বশীনাভিমুখে চলিল। দাজিলিডে এত বড় শোকযান্রা 
ইতিপুবে কেহ দেখে নাই । যাহারা এই শোৌকযাত্রার অন্গমন করেন 
তাহাদের মধ্যে ছিলেন £ জগদীশচন্দ্র বন্থ, অবলা বস, প্রফুল্লচন্দ্র রায়, 
ভূপেন্দ্রনাথ বস্থ, অধ্যক্ষ শশীভূষণ দত্ত, অধ্যাপক স্থবোধচন্দ্র মহলানবীশ, ডাঃ 
নীলরতন সরকার, ডাঃ বিপিন বিহারী সরকার, শ্রীযুক্ত সরকার, বসীশ্বর সেন, 
শৈলেন্দ্রনাথ ব্যানাজি, ব্যারিষ্টার ইন্দুভূষণ সেন, মিঃ পি. এডগার, মিসমপিগটগজ- 
শরযুক্তা এস. এন ব্যানাজি, শ্রীষুক্তা মৃগেন্্লাল মিত্র, প্রমতী সরকার, শ্রীমতী 
সেন, শ্রীমতী হালদার, শ্রীমতী মিত্র, জ্রেন্দ্রনাথ বস্থ্‌, পুনিয়ার সরকারী উকিল, 
রায়বাহাছুর নিশিকান্ত সেন ও পদাজিলিও এযাডভার্টাইজার* পত্রিকার সম্পাদক, 
রূপেন্দ্রনাথ এবং স্থানীয় বহু বিশিষ্ট ও উচ্চপদস্থ ভদ্রলোক । শোকযাজ। 


২৮৮ নিবেদিতা 


যখন কার্টরোডে আসিয়। পৌছিল, ডখন শহরের সমগ্র অধিবাপী যেন ভাঙিয়া! 
পড়িল। রাস্তার ছুইধারে সকলেই সারিবদ্ধভাবে নীরবে নতমস্তকে ঈাড়াইয়। 
ভগিনী নিবেদিতার প্রতি শেষ শ্রদ্ধা নিবেদন করিল। সে-দৃশ্ ভুলিবার' 
নহে। জগদীশচন্দ্র প্রমুখ অনেকেই মাঝে মাঝে শবদেহ বহন করিতেছিলেন । 
বেলা চারিটার সময় শবযাত্রীদল শ্মশানে আসিয়া পৌছিলেন। ৈল-মূলে' 
সন্গ্যাসিনীর চিতাশয্যা রচিত হইল । ৪-১৫ মিনিটের সময় উত্তরাশ্য করিয়! 
মৃতদেহ চিতার উপরে স্থাপিত হইল । অশ্রুসিক্ত চক্ষে অবলা বস্থু নিবেদিতার 
মস্তক ও হাত গঙ্গাজলে ধুইয়! দিলেন, সর্বাঙ্গে গঙ্গাবারি ছিটাইয়া দিলেন। 
নৃতন গৈরিকবাসে তাহার দেহ আবৃত, মুখখানি খোলা। মনে হইল, 
ঘুমাইতেছেন। দক্ষিণ করখানি বক্ষের উপরে ন্থান্ত, কিন্তু করধৃত রুদ্রাক্ষের 
মালা আজ স্থির, নিশ্চল। মুখাগ্রির পূর্বে সমবেত কণ্ঠে শোক-গম্ভীর স্থরে 
প্রার্থনা করা হইল । পর্বতমালায় সেই প্রার্থনার প্রতিধ্বনি উঠিল। রামরুষ্ 
সজ্বের এক সন্ন্যাসী মুখাগ্রি করিলেন। মুহূর্তমধ্যে চিতা জলিয়া উঠিল। 
উপস্থিত সকলের বিহ্বল দৃষ্টির সম্মুখে নিবেদিতার নশ্বর দেহ বহিস্পর্শে ধীরে 
ধীরে ছায়। হইয়।, বিশ্ব হইয়! মিশিয়। গেল মহানিঃশবঝের অন্তহীন তমিস্রায়। 
তখন সন্ধ্যা হইয়া গিয়াছে যখন চিতা নিবিয়া গেল। নিবেদিতার চিতাভস্ম. 
লইয়া সকলে নিঃশবে ফিরিলেন ।” 


২৩শে অক্টোবর, সোমবার । তিথি-ভ্রাতৃ-দ্বিতীয়1। 

স্থান: বাগবাঁজারে নন্দলাল বস্তুর বাঁড়ি। সময় £ বিকাল পাঁচটা । 
নিবেদিতার শোকসভা । সভাপতি £ মতিলাল ঘোষ। নিবেদিতার 
স্মৃতির উদ্দেশে শ্রদ্ধাঞ্জলি প্রদান করিতে ধাহারা এই সভায় আজ 
,সমবেত হইয়াছেন তাহাদের মধ্যে ছিলেন__কিশোরীলাল সরকার, 
রামানন্দ চট্টোপাধ্যায়, প্রমথনাথ বন্দ্যোপাধ্যায়, শ্টামনুন্দর চক্রবপ্তি, 
নগেন্দ্রনাথ বস্তু, রসিকমোহন বিদ্যাভৃষণ, মিঃ পি. মুখাঞ্জি, নরেন্দ্র 
কুমার বস্ুু,. মহিমেন্দ্রকৃষ্ণ মিত্র, বিহারীলাল মিত্র, নরেন্দ্রনাথ 
চক্রবতি, কেদারনাথ মুখোপাধ্যায় আশুতোষ বন্দ্যোপাধ্যায়, 





দাজিলিও-এর নির্জন শৈলপ্রান্তে নিবেদিতার চিতাভম্মের উপর প্রতিষ্ঠিত 
স্বতিসৌধ | প্রস্তরফলকে উৎকীর্ণ আছে £ লাই 0২87098 শা 
/১51759 0৮ 215ওশাচতি বা ছাটা72 (উিকওেক ছা ৪ মিট ) 0৮ 
17 [২১৬ হাতা ও ৮৬৬]৬ চোর ০5 ৬৬/ানটে ৩৬ ছ. ল্রহাং ঠা, 
70 বাটা) 13 00108) 1911. প্রশ্তরফলকটির উপরে নিবেদিতার 
প্রিয় ব্রচিত্রটিও উৎকীণণ আছে । নিবেদিতার মৃত্যুর দীর্ঘকাল পরে ১৯২৬ 
সালে রামরষ্ণ-বেদান্ত মঠের উদ্যোগে এবং স্বামী অভেদানন্দের চেষ্টাতেই 
এই স্বৃতিসৌধটি নিমিত হয় । 


নিবেদি তা ৰ হর 
্ষীরোদপ্রসাদ বিষ্ভাবিনোদ, পার্তীচরণ তর্কতীর্থ, যোগেন্দ্রনাথ 
বনু, মিঃ এফ. জে. আলেকজান্দার, দেবেন্দ্রনাথ বস্তু, মন্মথমোহন 
বস্তু প্রভৃতি । 
মঙগলাচরণের পর সভাপতি তাহার বক্তৃতা করিলেন। বক্তৃতা- 
প্রসঙ্গে মতিলাল ঘোষ বলিলেন £ 
“শারীরিক অন্ুস্থতা সত্বেও আমি মহৎ কর্তব্যবোধেই এই সভায় যোগদান 
করিয়াছি । ভগিনী নিবেদিতাকে আমি অত্যন্ত শ্রদ্ধা করিতাম; তিনি 
সকলেরই শ্রদ্ধার পাত্রী ছিলেন । তাহার মহৎ চরিত্রের গুণেই তিনি ইহা 
অর্জন করিয়াছিলেন তিনি সকলেরই ভগিনীসম। ছিলেন । তাহার 
হৃদয়ের স্লেহ কেবলমীত্র বাগবাজারের অধিবাসীদের মধোই সীমাবদ্ধ ছিল না, 
কিঘ্বা কলিকাতা বা ভারতবর্ষের মধ্যে সীমাবদ্ধ ছিল না__উহা সমগ্র পৃথিবীতে 
ব্যাপ্ত হইয়াছিল । তবে বাগবাজারের অধিবাসীদিগের নিকট তাহার স্মুক্তি 
বিশেষ ভাবে পবিত্র এই কারণে যে, এই অঞ্চলেই ছিল তীহার কর্মক্ষেত্র 
এবং দীর্ঘকাল যাবৎ তিনি এইখানকাঁর অধিবাসীদের সুখছ্ঃখের সমভাশগিনী 
ছিলেন এবং তীহার নিরলস সেবার দ্বারা তিনি সকলের চিত্ত জয় 
করিয়াছিলেন। তিনি নিজের জীবন বিপন্ন করিয়া! কেবলমাত্র স্রেহময়ী জননী 
অথবা ভগিনীরূপে রুগ্ন ও পীড়িতের সেবা করিতেন না-_সে কলের! কিন্বা 
প্রেগের দ্বারা আক্রীস্ত হউক না কেন--কিম্বা আত্ীয়ন্বজন বা বান্ধবহীন 
অনাথ বা বিধবার যে তিনি দুঃখমোচন করিতেন তাহা নহে--সকলের জন্যই 
তাহার হৃদয় উন্মুক্ত ছিল; তাহার মুখের হাঁসি হইতে কেহই বঞ্চিত হইত 
না এবং করুণা তো! সকলেই পাইত। নিবেদিতা যেন নারীকুলে সমাজ্জী 
বিশেষ ছিলেন। মানবী আকারে তিনি ছিলেন দ্রেবী-যিনি ছুংখযন্ত্রণক্ষুন্ধ এই 
মানব-সমাজে স্থখ ও শান্তি আননবার জন্য স্বর্গ হইতে নামিয়! আসিয়াছিলেন। 
জাতিধর্ম নিধিশেষে তিনি সকলের সেবায় নিজেকে উৎসর্গ করিয়াছিলেন। 
হিন্দুধর্মের সব কিছুই তিনি .ভালবাসিতেন, তবে অন্ধ অন্গরাগবশতঃ নহে, 
স্বাধীন বিচারশক্তির ভিতর দিয়াই তিনি এই সমাজের সহিত একাত্ম হুইয়। 
গিয়াছিলেন। তিনি শুধু বিদুষী ছিলেন না, অসামান্তা বুদ্ধিশালিনীও 

১৯ 


২৪৪ নিবেদিতা 


ছিলেন। হিন্দুর সামাজিক বিধি-বিধানের মধ্যে তিনি যে সৌন্দর্যের পরিচয় 
পাইয়াছিলেন, তাহা উচ্ছ্বাস বা অন্ধ অনুরাগবশতঃ নহে, তম্ন তন্ন করিয়া 
অন্থশীলন করিবার ফলেই। পাশ্চাত্য জগতের নিকট নিবেদিতা যেভাবে 
ভারতবর্ষধকে তুলিয়া ধরিয়াছিলেন, একমাত্র সেই কারণেই তাহার প্রতি 
আমাদের কৃতজ্ঞতার খণ অপরিশোধনীয়। আজ আমর তাহার মৃত্যুতে 
শোক করিতে সমবেত হইয়াছি। কিন্তু মহৎ জীবনের পুরস্কার-ন্ববূপ তিনি 
এখন মহত্র স্থন্দরতর লোকে বাস করিতেছেন--এই কথা ভাবিয়া আমরা 
আমাদিগকে সান্তনা দ্রিতে পারি ।” 

সভাপতির বক্তৃতার পর কিরণচন্দ্র দত্ত বাংলায় ভগিনী নিবেদিতা! 
সম্পর্কে স্বরচিত একটি সংক্ষিপ্ত জীবন-চরিত পাঠ করিলেন। তাহার 
পর বক্তৃতা করিলেন ক্ষীরোদপ্রসাদ বিদ্যাবিনোদ, রূসিকমোহন 
বিদ্াভূষণ, নগেন্দ্রনাথ বস্তু, শ্যামসুন্দর চক্রবতাঁ, মনোমোহন 
গঙ্গোপাধ্যায় এবং মিঃ এফ. জে. আলেকজান্দার। শ্যামনুন্দর 
চক্রবর্তী তাহার বক্তৃতা-প্রসঙ্গে আবেগময়ী ভাষায় নিবেদিতার 
জীবনের কয়েকটি, ঘটনার উল্লেখ করিয়া বলিলেন £ 

“ভারতবাসীর জন্য নিবেদিতা যে কি করিয়া গিয়াছেন, ভাবীকাঁল তাহার 
প্রকৃত মূল্য নির্ধারণ করিবে। ভারতের রাজনৈতিক ইতিহাসে খ্যানি 
বেসাস্ত অপেক্ষা ভগিনী নিবেদিতাঁর দান বেশী_-তাহার একমাত্র কারণ এই যে, 
স্থখে-ছুঃখে অপমানে বেদনায় এবং পরাধীনতায় জর্জর এই ভারতবর্ষই ছিল 
তাহার ধ্যানের বিষয়। নিবেদিতা বদান্যতা ও বীরত্বের তুলন! নাই । সেবায় 
তিনি অতুলনীয় । তীহার প্রশংসাকীত্ঁন করিয়া নহে, তাহার পদাঙ্ক অনুসরণ 
করিতে পারিলেই নিবেদিতা র স্মৃতির প্রতি সন্মীন দেখান হইবে ।” 

সেই সভায় এই প্রস্তাবটি গৃহীত হইয়াছিল ঃ 

“ভগিনী নিবেদিতার অকাঁল-ৃত্যুতে দেশের যে সমূহ ক্ষতি হইল তাহা স্মরণ 
করিয়া কলিকাতার এই জনসভা তাহার স্মৃতির উদ্দেশে কৃতজ্ঞতা ও শ্রদ্ধার 
অঞ্জলি নিবেদন করিতেছে । তাহার আত্মোৎসর্গ, অরুত্রিম ভারতগ্রীতি, 
ভারতের জনসাধারণের জন্য নিরলস সেবা এবং হিন্দু আদর্শের সৌন্দর্য ও 


নিবেদিতা ২৯১ 


মাহাত্মের পরিপূর্ণ উপলব্ধি নিবেদ্দিতাকে ভারতবাসীর নিকট চিরম্মরণীয় 
করিয়া রাখিবে ।৮ 


২৩ শে মার্চ ১৯১২ সাল। 

স্থান £ কলিকাতার টাউন হল। সময় ঃ অপরাহু । 

নিবেদিতার মৃত্যুর পর তাহার স্মৃতির উদ্দেশে অনুচিত দ্বিতীয় 
শোকসভা । সভাপতি ? স্তার রাসবিহারী ঘোষ । 

স্যর গুরুদাস হইতে আরম্ভ করিয়া নিবেদিতার গুণমুগ্ধ প্রায় 
সকলেই এই শোকসভায় আজ উপস্থিত। এক করুণ গম্ভীর 
পরিবেশ । জন-সমাগমে হলটি পরিপুর্ণ। সভা আরন্ত হইল; 
বক্তা সভাপতি ন্বয়ং। বক্তার পর নিবেদিতার ভারতগ্রীতি এবং 
ভারতের কল্যাণের জন্য তাহার ত্যাগ ও সেবার কথা উল্লেখ করিয়া 
তাহার প্রতি জাতির কৃতজ্ঞতা ও শ্রদ্ধান্থচক একটি প্রস্তাব গৃহীত হইল । 
সভাপতি স্যার রাসবিহারী ঘোষ শোঁকার্ড কে ধীরে ধীরে বলিলেন £ 
“নিবেদিতা ছিলেন বিছুষী এবং উন্নত চরিত্রের মহিলা । বিদেশ হইতে 
এই দেশে আসিয়া এই দেশকেই তিনি তীহার জন্মভূমি জ্ঞান করিয়াছিলেন 
এবং অবশেষে এই দেশের মুত্তিকাতেই তীহার অস্তিম শ্য। গ্রহণ করিয়াছেন । 
স্বামী বিবেকানন্দের শিষ্য হইয়। ভগিনী নিবেদিতা ভারতবর্ষে আসিমাছিলেন 
এবং আচারে-ব্যবহারে কথাবার্তায় তাহার মধ্যে নিষ্ঠাবতী হিন্দু-রমণীর ভাব 
এমন ভাবে ফুটিয়া উঠিযাছিল যাহ। দেখিয়া মনে হইত সত্যই তিনি যেন 
ভারতের শাপভ্ষ্ট। কন্ত। ছিলেন । নিজেকে তিনি সর্বতোভাবে ভারতের কল্যাণে 
উৎসর্গ করিয়া দিয়! তাহার গুরুর দেওয়া সুন্দর নামটিকে সার্থক করিয়। গিয়াছেন । 
ভারতের প্রাচীন সভ্যতা, সংস্কৃতি ও ধর্মের গ্রতি আজ যে আমরা এত অনুরাগী 
হইয়া উঠিয়াছি, ইহার কারণ ভগিনী নিবেদিতা ইহার শুক আঁস্থপঞ্জরে 
প্রাণ সঞ্চার করিয়া আমাদের সম্মুখে ইহা তুলিয়া ধরিয়াছিলেন। তিনি যদি 
আর কিছু ন। করিয়া যাইতেন তাহা হইলেও আমর! ইহার জন্যই নিবেদিতার 


২৯২ মিবে দিত 


নিকট চির-কৃতজ্ঞ থাঁকিতাম। তিনি হিন্দুধর্মকে অস্তরের শ্রদ্ধা দিয়াই গ্রহণ 
করিয়াছিলেন । ব্রত যাপনের মত তিনি জীবন যাপন করিয়া গিয়াছেন। 
আমরা সেই জীবনের মূল্য বুঝি নাই, মূল্য দিই নাই। প্রাচ্য ও পাশ্চাত্যের 
মিলনের রাখী ছিলেন নিবেদিতা এবং স্বামী বিবেকানন্দ এই সম্পর্কে তাহার 
উপর যে দায়িত্ব অর্পণ করিয়! গিয়াছিলেন, ভগিনী নিবেদিতা তাহা যোগ্যতার 
সহিত, আন্তরিকতার সহিত পালন করিয়া গিয়াছেন। এমন গভীর ভারত- 
প্রতি আমরা কোনে! বিদ্রেশীর মধ্য দেখি নাই। কিন্তু নিবেদিতাকে 
বিদেশিনী বলিতে আমার বাধে । আমার তো! মনে হয় তিনি ভারতীয়দের 
অপেক্ষা বেশী ভারতীয় ছিলেন। শিক্ষীয়, দীক্ষায়, সেবায়, বিজ্ঞানে, 
রাজনীতিতে_-সকল ক্ষেত্রেই আমর! তাহাকে পাইয়্াছিলাম। নিবেদিতা 
আজ নাই, কিন্তু তাহার জীবনব্যাপী কর্ম ও কাঁতির মধ্যে তিনি বাচিয়া 
থাকিবেন। তিনি বাঁচিয়া থাকিবেন তাহার অজ রচনার মধ্যে । হিন্দুধর্ম 
সম্পর্কে তিনি যাহা লিখিয়া গিয়াছেন তাহা অপেক্ষা সুন্দর রচনা আমি খুব 
কমই পাঠ করিয়াছি । যদি কোনো ফুলের সৌন্দর্যের সহিত নিবেদিতার 
অন্তরের সৌন্দর্ষের তুলনা দিতে হয়, তাহা হইলে সর্বাগ্রে যে-ফুলটির নাম 
আমার মনে আসে তাহা! হইল শ্বেতপন্ম। শ্বেতপন্মের মতই শুভ্র ও পবিত্র ছিল 
তাহার আকুতি ও প্রকৃতি । তিনি পবিত্রতার মতই পবিভ্রযেন মুতিমতী 
পবিভ্রত।। আমাদের সৌভাগ্য যে, নিবেদিতাকে আমরা পরমাত্মীয়া রূপে 
আমাদের মধ্যে পাইয়াছিলাম। ভারতের জাতীয় পুনরুখানের ইতিহাসে 
“নিবেদিতা, এই নামটি চিরস্মরণীয় হইয়া থাকিবে ।” 


বিবেকানন্দের মৃত্যুর পর নিবেদিতা বাংলার যে কয়জন মনীষীর 
ঘনিষ্ঠ সংস্পর্শে আসিয়াছিলেন, তাহাদের মধ্যে রবীন্দ্রনাথ অন্যতম | 
রবীন্দ্রনাথ নিবেদিতাকে গভীর শ্রদ্ধার চক্ষে দেখিতেন। রামকু্ণ 
মিশনের বাহিরে বাংলার তিনজন মনীষীর সঙ্গে নিবেদিতা খুব ঘনিষ্ঠ 
ভাবেই মিশিয়াছিলেন। ইহারা হইলেন রবীন্দ্রনাথ জগদীশচন্দ্র আর 
অরবিন্দ। ইহাদের মধ্যে রবীন্দ্রনাথের স্থুনিপুণ লেখনীমুখে 


নিবেদিতা ২৪৯৩ 


নিবেদিতার অন্তজর্টবনের পরিচয় তাহার সকল সুষমা লইয়া যেভাবে 
ফুটিয়া উঠিয়াছে তাহা! সহজেই আমাদের চিত্তকে স্পর্শ করে। 
নিবেদিতার আত্মবিলোপের কাখিনী এমন করিয়া বর্ণনা আর কেহ 
করিতে পারিতেন না । 


রবীন্দ্রনাথ লিখিয়াছেন £ 

“ভগিনী নিবেদিতার সঙ্গে যখন আমার প্রথম দেখা হয়, তখন তিনি অল্পদিন 
মাত্র ভারতবর্ষে আসিয়াছেন। আমি ভাঁবিয়াছিলীম সাধারণত ইংরেজ 
মিশনারি মহিলারা যেমন হইয়া থাকেন ইনিও সেই শ্রেণীর লোক; কেবল 
ইহার ধর্মসম্প্রদায় স্বতন্ত্র । 

“সেই ধারণা আমার মনে ছিল বলিয়া আমার কন্তাকে শিক্ষা দিবার ভার 
লইবার জন্য তাহাকে অন্থরোধ করিয়্াছিলাম। তিনি আমাকে জিজ্ঞাসা 
করিলেন, তুমি কী শিক্ষা দিতে চাও? আমি বলিলাম, “ইংরেজি, এবং 
সাধারণত ইংরেজি ভাষা অবলম্বন করিয়া যে শিক্ষা দেওয়া হইয়! থাঁকে 1 তিনি 
বলিলেন, “বাহির হইতে কোনে! একটা শিক্ষা গিলাইয়া দিয়া লাভ কি? 
জাতিগত নৈপুণ্য ও ব্যক্তিগত বিশেষ ক্ষমতারূপে মান্থষের ভিতরে যে জিনিষটা 
আছে তাহাকে জাগাইয়া তোলাই আমি যথার্থ শিক্ষা মনে করি। বাঁধা 
নিয়মের বিদেশী শিক্ষার দ্বারা সেটাকে চাপা দেওয়া আমার কাছে ভাল বোধ 
হয় না।; 

%£মোটের উপর তীহার সেই মতের সঙ্গে আমার মতের অনৈক্য ছিল না। 
কিন্তু কেমন করিয়া! মানুষের ঠিক স্বকীয় শক্তি ও মৌলিক প্রেরণাকে শিশুর 
চিত্তে একেবারে অঙ্কুরেই আবিষ্কার করা যায় এবং তাহাকে এমন করিয়া! 
জাগ্রত করা যায় যাহাতে তাহার নিজের গভীর বিশেষত্ব সার্বভৌমিক শিক্ষার 
সঙ্গে ব্যাপকভাবে সুসঙ্গত হইয়। উঠিতে পারে তাহার উপায় ত জানি না। 
কোনো অসাধারণ প্রতিভাসম্পন্প গুরু এ কাজ নিজের সহজবোধ হইতে 
করিতেও পারেন, কিন্তু ইহা ত সাধারণ শিক্ষকের কর্ম নহে। কাজেই আমরা 
প্রচলিত শিক্ষা-প্রণালী অবলম্বন করিয়! মোটা রকমে কাজ চালাই। 


২৯৪ নিবেদিতা 


“যদিও আমার মনে সংশয় ছিল, এরূপ শিক্ষা দিবার শক্তি তাঁহার আছে 
কি না, তবু আমি তাহাকে বলিলাম, “আচ্ছা বেশ, আপনার নিজের প্রণালী 
মতই কাজ করিবেন, আমি কোনো প্রকার ফরমাঁস করিতে চাই না, বোধ 
করি ক্ষণকাঁলের জন্য তাহার মন অনুকূল ইইয়াছিল, কিন্তু পরক্ষণেই বলিলেন, 
“না, আমার এ কাজ নয়।* বাগবাজারের একটি বিশেষ গলির কাছে তিনি 
আত্মনিবেদন করিয়াছিলেন--সেখানে তিনি পাড়ার মেয়েদের মাঝখানে 
থাকিয়া শিক্ষা দিবেন তাহা নহে, শিক্ষা! জাগাইয়! তুলিবেন। মিশনারির মত 
মাথা গণনা করিয়! দলবুদ্ধি করিবার সযোগকে, কোনো একটি পরিবারের মধ্যে 
নিজের প্রভাব বিস্তারের উপলক্ষ্যকে, তিনি অবজ্ঞা করিয়া পরিহার করিতেন। 


“তাহার পরে মাঝে মাঝে নানাদিক্‌ দিয় তাহার পরিচয় লাভের অবসর 
আমার ঘটিয়াছিল। তীহার প্রবল শক্তি আমি অন্ভব করিয়াছিলাম, কিন্ত 
সেই সঙ্গে ইহাঁও বুঝিয়াছিলাম তাহার পথ আমার চলিবার পথ নহে। 
তাহার সর্বতোমুখী প্রতিভা ছিল, সেই সঙ্গে তাহার একটি জিনিষ ছিল, সেটি 
তাহার যোদ্ধত্ব। তাহার বল ছিল এবং সেই বল তিনি অন্যের জীবনের 
উপর একাস্ত বেগে“গ্রয়োগ করিতেন--মনকে পরাভূত করিয়া অধিকার করিয়া 
লইবার একটা বিপুল উৎসাহ তাহার মধ্যে কাজ করিত। যেখানে তাহাকে 
মাঁনিয়৷ চল1 অসম্ভব সেখানে তাহার সঙ্গে মিলিয়া চল! কঠিন ছিল। অস্তত 
আমি নিজের দিক দিয়া বলিতে পারি তাহার সঙ্গে আমার মিলনের নানা 
অবকাশ ঘটিলেও এক জায়গায় অন্তরের মধ্যে আমি গভীর বাধা অন্থভব 
করিতাম। সে যে ঠিক মতের অনৈক্যের বাধা তাহা নহে, সে যেন একটা 
বলবান আক্রমণের বাধা । 

“আজ এই কথা আমি অসংকোচে প্রকাশ করিতেছি তাহার কারণ এই যে, 
একদিকে তিনি আমার চিত্বকে প্রতিহত করা সত্বেও আর একদিকে তাহার 
কাছ হইতে যেমন উপকার পাইয়াছি এমন আর কাহারে কাছ হইতে 
পাইয়াছি বলিয়া মনে হয় না; তাহার সহিত পরিচয়ের পর হইতে এমন 
বারস্বার ঘটিয়াছে যখন তাহার চরিত্র স্মরণ করিয়া ও তাহার প্রতি গভীর ভক্তি, 
অনুভব করিয়া আমি গ্রচুর বল পাইয়াছি। 


নিবেদিতা ২৯৫ 


“নিজেকে এমন করিয়া সম্পূর্ণ নিবেদন করিয়া! দিবার আশ্চর্য শত্তি আর 
কোনো মানুষে প্রত্যক্ষ করি নাই। সে সম্বন্ধে তাহার নিজের মধ্যে যেন 
কোনো প্রকার বাধাই ছিল না। স্টাহার শরীর, তাহার আশৈশব মুরোগীয় 
অভ্যাস, তাহার আত্মীয়-অজনের সেহম্মতা, তাহার শ্বদেশীয় সমাজের উপেক্ষা) 
এবং ধাহাঁদের জন্ত তিনি প্রাণ সমর্পণ করিয়াছেন তাহাদের ওুদাসীন্ত, দুর্বলত! 
ও ত্যাগস্বীকারের অভাব-_কিছুতেই তাহাকে ফিরাইয়া দ্রিতে পারে নাই। 
মানুষের সত্যরূপ, চিৎরূপ যে কী, তাহা যে তীহাকে জানিয়াছে সে দেখিয়াছে। 
মানুষের আন্তরিক সত্তা সর্বপ্রকার স্থুল আবরণকে একেবারে মিথ্যা করিয়া 
দিয়া কিরূপ অপ্রতিহত তেজে গ্রকাশ পাইতে পারে তাহা দেখিতে পাওয়া! 
পরম সৌভাগ্যের কথা । ভগিনী নিবেদিতাঁর মধ্যে মানুষের সেই অপরাহত 
মাহাত্ম্যকে সন্মুখে প্রত্যক্ষ করিয়া আমরা ধন্য হইয়াছি। 


“পৃথিবীতে সকলের চেয়ে বড় জিনিষ আমর] যাহা কিছু পাই তাহ। বিনামূল্যেই 
পাইয়া থাকি, তাহার জন্য দর-দস্তর করিতে হয় না। যুল্য টুকাইতে হয় না 
বলিয়াই জিনিষট1 যে কত বড় তাহা আমরা সম্পূর্ণ বুঝিতেই পারি না। 
ভগিনী নিবেদিত আমাদিগকে যে জীবন দিয়া গিয়াছেন তাহ! অতি মহাঁ- 
জীবন; তাহার দিক হইতে তিনি কিছুমাত্র ফীকি দেন নাই; প্রতিদিন 
প্রতিমুহূর্তেই আপনার যাহা সকলের শ্রেষ্ঠ, আপনার যাহা মহত্বম, তাহাই 
তিনি দান করিয়াছেন, সে জন্য মানুষ যত প্রকার কচ্ছ,সাধন করিতে পারে 
সমস্তই তিনি স্বীকার করিয়াছেন। এই কেবল তীহার পণ ছিল যাহ! 
একেবারে খাঁটি তাহাই তিনি দিবেন_নিজেকে তাহার সঙ্গে একটুও 
মিশাইবেন না--নিজের ক্ষুধাতৃষ্, লাভলোকসান, খ্যাতিগ্রতিপত্তি কিছু 
না--ভয় না, সংকোচ না, আরাম না, বিশ্রাম না। 


"এই যে এতবড় আত্মবিসর্জন আমরা ঘরে বসিয়। পাইয়াছি ইহাকে, আমরা 
যে অংশে লঘু করিয়া দেখিব সেই অংশেই বঞ্চিত হইব, পাইয়াও আমাদের 
পাওয়া! ঘটিবে না। এই আত্মবিসর্জনকে অত্যন্ত অসংকোচে, নিতান্তই 
আমাদের প্রাপ্য বলিয়া অবচেতনভাবে গ্রহণ করিলে চলিবে না। ইহার 
পশ্চাতে কত বড় একটা শক্তি, ইহার সঙ্গে কি বুদ্ধি, কি হৃদয়, কি ত্যাগ; 


২৯৬ নিবেদিতা 


প্রতিভার কি জ্যোতির্সয় অন্তদূর্টি আছে তাহা আমাদিগকে উপলব্ধি করিতে 
হইবে । 

“যদি তাহা উপলব্ধি করি তবে আমাদের একটা গর্ব দূর হইয়া যাইবে । কিন্তু 
এখনো৷ আমরা গর্ব করিতেছি । তিনি যে আপনার জীবনকে এমন করিয়! 
দান করিয়াছেন সেদিক দিয়! তাহার মাহাত্্যকে আমরা যে পরিমাণে মনের 
মধ্যে গ্রহণ করিতেছি না, সে পরিমাণে এই ত্যাগস্বীকারকে আমাদের গর্ব 
করিবার উপকরণ করিয়া লইয়াছি। আমর] বলিতেছি তিনি অন্তরে হিন্দু 
ছিলেন, অতএন আমরা হিন্দুরা বড় কম লোক নই। তাঁহার যে আত্মনিবেদন 
তাহাতে আমাদেরই ধর্ম ও সমাজের মৃহত্ব। এমনি করিয়া আমরা নিজের 
দিকের দাবিকেই যত বড় করিয়া লইতেছি তাহার দিকের দাঁনকে ততই 
খর্ব করিতেছি । 


“বস্তত তিনি কি পরিমাণে হিন্দু ছিলেন তাহা আলোচনা করিয়া দেখিতে 
গেলে নানা জায়গায় বাধা পাইতে হইবে-_অর্থাৎ আমরা হিন্দুয়ানির যে ক্ষেত্রে 
আছি তিনিও ঠিক সেই ক্ষেত্রেই ছিলেন একথা! আমি সত্য বলিয়া মনে করি 
না। তিনি হিন্দুধর্ম ও হিন্দুসমাজকে যে এতিহাসিক ও বৈজ্ঞানিক দৃষ্টিতে 
দেখিতেন__তাহার শাস্ত্রীয় অপৌরুষের অটল বেড়া ভেদ করিয়া! যেরূপ সংস্কার- 
মুক্ত চিত্তে তাহাকে নানা পরিবর্তন ও অভিব্যক্তির মধ্য দিয়া চিন্তা ও কল্পনার 
দ্বার অন্সরণ করিতেন, আমরা যদি সে পন্থা অবলম্বন করি তবে বর্তমান 
কালে যাহাকে সর্বসাধারণে হিন্দুয্ানি বলিয়া থাকে তাহার ভিত্তিই ভাঙিয়া 
যায়। এতিহাসিক যুক্তিকে যদি পৌরাণিক উক্তির চেয়ে বড় করিয়া তুলি 
তবে তাহাতে সত্য নির্ণয় হইতে পারে কিন্তু নিবিচার বিশ্বাসের পক্ষে তাহা 
অনুকুল নহে। 


“যেমনি হউক, তিনি হিন্দু ছিলেন বলিয়া নহে, তিনি মহৎ ছিলেন বলিয়াই 
আমাদের প্রণম্য। তিনি আমাদেরই মতন ছিলেন বলিয়া তাহাকে ভক্তি 
করিব তাহ! নহে, তিনি আমাদের চেয়ে বড় ছিলেন বলিয়াই তিনি আমাদের 
ভক্তির যোগ্য। সেই দিক দিয়াযদি তাহার চরিত আলোচন। করি তবে 
হিন্দুত্বের নহে, মন্ত্র গৌরবে আমর! গৌরবান্বিত হইব । 


নিবেদিতা ২৯৭ 


“তাহার জীবনে সকলের চেয়ে যেটা চক্ষে পড়ে সেটা এই যে, তিনি যেমন 
গভীরভাবে ভাবুক তেমনি প্রবলভাবে কর্মী ছিলেন) কর্মের মধ্যে একটা 
অসম্পূর্ণতা আছেই--কেন না তাহ'কে বাধার মধ্য দিয়! ক্রমে ক্রমে উত্ভিত্ 
হইয়া উঠিতে হয়--সেই বাধার নানা ক্ষতচিহ্ন তাহার স্ষ্টির মধ্যে থাকিয়া 
যায়। কিন্তু ভাব জিনিষটা সম্পূর্ণ অক্ষত। এইজন্য যাহারা ভাববিলাসী 
তাহারা কর্মকে অবজ্ঞা করে অথব1 ভয় করিয়া থাকে । তেমনি আবার বিশুদ্ব 
'কেজো লোক আছে তাহারা ভাবের ধার ধারে না, তাহারা কর্মের কাছ 
হইতে খুব বড় জিনিষ দাবী করে না বলিয়! কর্মের কোন অসম্পূর্ণতা তাহাদের 
হৃদয়কে আঘাত করিতে পারে না । 


“কিন্তু ভাবুকতা যেখানে বিলাসমান্র নহে, সেখানে তাহা সত্য, এবং কর্ম 
যেখানে প্রচুর উদ্যমের প্রকাশ বা সাংসারিক প্রয়োজনের সাধনামাত্র নহে 
যেখানে তাহা ভাবেরই স্যষ্টি, সেখানে তুচ্ছও কেমন বড় হইয়া উঠে 
এবং অসম্পূর্ণতাও মেঘপ্রতিহত স্থ্ষের বর্ণচ্ছটার মত কিরূপ লৌন্দর্যে 
প্রকাশমান হয় তাহ! ভগিনী নিবেদিতার কর্ম ধাহারা আলোচনা করিয়া 
দেখিয়াছেন তাহারা বুঝিয়াছেন। 


“ভগিনী নিবেদিতা যেসকল কাজে নিযুক্ত ছিলেন তাহার কোনটারই 
'আয়তন বড় ছিল না, তাহার সকল গুলিরই আরম্ত ক্ষুত্র। নিজের মধ্যে 
যেখানে বিশ্বা কম, সেইখানেই দেখিয়াছি বাহিরের বড় আয়তনে সান্্ন। 
লাভ করিবার ক্ষুধা থাকে । ভগিনী নিবেদিতার পক্ষে তাহা একেবারেই 
সম্ভবপর ছিল না। তাহার প্রধান কারণ এই যে, তিনি অত্যন্ত খাটি 
ছিলেন। যেটুকু সত্য তাহাই তাহার পক্ষে একেবারে যথেষ্ট ছিল, তাহাকে 
আকারে বড় করিয়া! দেখাইবার জন্য তিনি লেশমাত্র প্রয়োজন বোধ 
করিতেন না, এবং তেমন করিয়া বড় করিয়! দেখাইতে হইলে যে সকল 
মিথ্যা মিশাল দিতে হয়, তাহ তিনি অন্তরের সহিত ত্বণা করিতেন। 

«“এইজন্যই একটি আশ্র্য দৃশ্য দেখা গেল, ধাহার অসামান্য শিক্ষা ও 
প্রতিভা তিনি এক গলির কোণে এমন কর্মক্ষেত্র বাছিম্বা লইলেন যাহ! 
পৃথিবীর লোকের চোখে পড়িবার মত একেবারেই নহে । বিশাল বিশ্ব- 


২৯৮ নিবেদিতা 


প্রকৃতি যেমন তাহার সমন্ত বিপুল শক্তি লইয়া মাটির নীচেকার অতি 
ক্ষুদ্র একটি বীজকে পালন করিতে অবজ্ঞা করে না এও সেইরূপ । তাহার 
এই কাজটিকে তিনি বাহিরে কোনদিন ঘোষণা করেন নাই এবং আমাদের 
কাহারো নিকট হইতে কোনো দিন ইহার জন্য তিনি অর্থ সাহায্য 
প্রত্যাশাও করেন নাই। তিনি যে ইহার ব্যয় বহন করিয়াছেন তাহা! 
টাদার টাকা হইতে নহে, উদ্ধত্ত অর্থ হইতে নহে, একেবারেই উদরান্ের 
অংশ হইতে। 

“তাহার শক্তি অল্প বলিয়াই যে তাহার অনুষ্ঠান ক্ষুদ্র ইহা সত্য নহে । 

“একথা মনে ব্বাথিতে হইবে ভগিনী নিবেদ্িতার যে ক্ষমতা ছিল তাহাতে 
তিনি নিজের দেশে অনায়াসেই প্রতিষ্ঠা লাভ করিতে পারিতেন। তাহার 
যে-কোনো স্বদেশীয়ের নিকট-সংশ্রবে তিনি আসিয়াছিলেন সকলেই তাহার 
গ্রবল চিত্তশক্তিকে ত্বীকার করিতে বাধ্য হইয়াছেন। দেশের লোকের 
নিকট যে খ্যাতি তিনি জয় করিয়া লইতে পাবিতেন সেদিকে তিনি 
দৃক্পাতও করেন নাই । 


“তাহার পর এদেশের লোকের মনে আপনার ক্ষমতা বিস্তার করিয়া 
তিনি যে একটা . প্রধান স্থান অধিকার করিয়া লইবেন সে ইচ্ছাও তাহার 
মনকে লুজ করে নাই। অন্ত যুরোপীয়কেও দেখা গিয়াছে ভারতবর্ষের 
কাজকে তাহারা নিজের জীবনের কাজ বলিয়া বরণ করিয়া লইক্সাছেন 
কিন্তু তাহারা নিজেকে সকলের উপরে রাখিতে চেষ্টা করিয়াছেন-__-তাহারা। 
শ্রন্ধাপুর্বক আপনাকে দান করিতে পারেন নাই--তীাহাদের দানের মধ্যে 
এক জায়গায় আমাদের প্রতি অনুগ্রহ আছে। কিন্তু শ্রদ্ধেয় দেয়ম্, 
অশ্রদ্ধয়া অদেয়ম। কারণ, দক্ষিণ হস্তের দানের উপকারকে ৰাম হন্তের 
অবজ্ঞা অপহরণ করিয়। লয়। 

“কিন্ত ভগিনী নিবেদিতা একান্ত ভালবাপিয়া সম্পূর্ণ শ্রহ্থার সঙ্গে আপনীকে 
ভারতবর্ষে দান করিয়াছিলেন, তিনি নিজেকে কিছুমাত্র হাতে রাখেন 
নাই। অথচ নিড়াস্ত মৃছুন্বভাবের লোক ছিলেন বলিয়াই যে নিতান্ত 
ছুর্বল ভাবে তিনি আপনাকে বিলুপ্ত করিয়াছিলেন তাহা! নহে। তাহার 


নি বেদি তা ২৯৯ 


মধ্যে একটা ছূর্দান্ত জোর ছিল, এবং সে জোর যে কাহারও গ্রতি প্রয়োগ 
করিতেন তাহাঁও নহে। তাহার এই পাশ্চাত্য স্বভাবস্থলভ প্রতাপের প্রবলতা 
কোনে অনিষ্ট করিত না তাহা আমি মনে করি না-কারণ, যাহ মানুষকে 
অভিভূত করিতে চেষ্টাকরে তাহাই মানুষের শত্র--তৎসত্বেও বলিতেছি, 
তাহার উদ্দার মহত্ব তাহার উদগ্র প্রবলতাকে অনেক দূরে ছাড়াইয়া গিয়াছিল। 
তিনি যাহা ভাল মনে করিতেন তাহাকেই জয়ী করিবার জন্য তাহার সমস্ত 
জোর দিয়া লড়াই করিতেন, সেই জয়গৌরব নিজে লইবার লোভ তাহার 
লেশমাক্র ছিল না। দল বীধিয়া দলপতি হইয়া উঠ তাহার পক্ষে কিছুই 
কঠিন ছিল না, কিন্তু বিধাতা] তাহাকে দলপতির চেয়ে অনেক উচ্চ আসন 
দিয়াছিলেন, আপনার ভিতর হইতে সেই সত্যের আসন হইতে নামিয়। 
তিনি হাটের মধ্যে মাচা বাধেন নাই। এদেশে তিনি তাহার জীবন 
রাখিয়া গিয়াছেন কিন্তু দল রাখিয়া যান নাই। 


£অথচ তাহার কারণ এ নয় যে, তাহার মধ্যে রুচিগত বা বুদ্ধিগত 
আভিজাত্যের অভিমান ছিল; তিনি জনসাধারণকে অবজ্ঞা করিতেন 
বলিয়াই যে তাহাদের নেতার পদের জন্য উমেদারী করেন নাই তাহ! 
নহে। জনসাধারণকে হৃদয় দান করা যে কত বড় সত্য জিনিষ তাহা 
তাহাকে দেখিয়াই আমরা শিখিয়াছি। জনসাধারণের প্রতি কর্তব্য সম্বন্ধে 
আমাদের যে বোধ তাহা পুঁথিগত--এ-সম্বন্ধে আমাদের বোধ কর্ত্য- 
বুদ্ধির চেয়ে গভীরতায় প্রবেশ করে নাই। কিন্তু মা যেমন ছেলেকে 
সুস্পষ্ট করিয়া জানেন, ভগিনী নিবেদিত জনসাধারণকে তেমনি প্রত্যক্ষ 
সত্তাবূপে উপলব্ধি করিতেন। তিনি এই বুহৎ ভাবকে একটি বিশেষ 
ব্যক্তির মতই ভালবাসিতেন। তাহার হৃদয়ের সমন্ত বেদনার দ্বারা তিনি 
এই 'পীপল্*কে (6০915 ), এই জনসাধারণকে আবৃত করিয়। ধরিয়াছিলেন। 
এ যদি একটিমাত্র শিশু হইত তবে ইহাকে তিনি আপনার কোলের 
উপর রাখিয়া আপনার জীবন দিয়া মানুষ করিতে পারিতেন। 


“বস্কত তিনি ছিলেন লোকমাত1। যে মাতৃভাব পরিবারের বাহিরে একটি * 
সমগ্র দেশের উপরে আপনাকে ব্যাপ্ত করিতে পারে তাহার মৃত্তি ত. 


২৩৪৬ নিবেদিতা 


আমরা দেখি নাই। এ-সন্বন্ধে পুরুষের যে কর্তব্যবোধ তাহার কিছু 
কিছু আভাস পাইয়াছি, কিন্ত রমণীর যে পরিপূর্ণ মমত্ববোধ তাহা প্রত্যক্ষ 
করি নাই। তিনি যখন বলিতেন ০ 0০০1০, তখন তাহার মধ্যে 
যে একান্ত আত্মীয়তার স্রটি লাগিত আমাদের কাহারো কণ্ঠে তেমনটি 
তো! লাগেনা । ভগিনী নিবেদিতা দেশের মানুষকে যেমন সত্য করিয়া 
ভালবাসিতেন তাহা যে দ্রেখিয়াছে, সে নিশ্চয়ই ইহা বুঝিয়াছে যে, দেশের 
লোককে আমরা হয়ত সময় দিই, অর্থ দিই, এমন কি, জীবনও দিই, 
কিন্তু তাহাকে হৃদয় দিতে পারি নাই--তাহাকে তেমন অত্যন্ত সত্য 
করিয়া নিকটে করিয়! জানিবার শক্তি আমরা লাভ করি নাই। 


“ভগিনী নিবেদিতাকে দেখিয়াছি তিনি লোকসাধারণকে দেখিতেন, স্পশ 
করিতেন শুদ্ধমাত্র তাহাকে মনে মনে ভাবিতেন না। তিনি গণুগ্রামের 
কুটারবাসিনী একজন সামান্য! মুসলমান রমণীকে যেরূপ অকৃত্রিম শ্রদ্ধার সহিত 
সম্ভাষণ করিয়াছেন দেখিয়াছি, সামান্য লোকের পক্ষে তাহা সম্ভবপর নহে-- 
কারণ ক্ষুদ্র মানুষের মধ্যে বৃহৎ মানুষকে প্রত্যক্ষ করিবার সেই দৃষ্টি, সে অতি 
অসাধারণ। সেই দৃষ্টি তাহার পক্ষে অত্যন্ত সহজ ছিল বলিয়াই এতদিন 
ভারতবর্ষের এত নিকটে বাস করিয়! তাহার শ্র্ছ৷ ক্ষয় হয় নাই। 


*“'লোকসাধারণ ভগিনী নিবেদিতার হৃদয়ের ধন ছিল ৰলিয়়াহ তিনি কেবল দূর 
হইতে তাহাদের উপকার করিয়া অন্রগ্রহ করিতেন না। তিনি তাহাদের 
সংশ্রব চাহিতেন, তাহাদিগকে সর্বতোভাবে জানিবার জন্য তিনি তাহার 
সমস্ত মনকে তাহাদের দিকে প্রসারিত করিয়া দিতেন। তিনি তাহাদের 
ধর্মকর্ম কথাঁকাহিনী পুজাপদ্ধতি শিল্প-সাহিত্য তাহাদের জীবনযাত্রার সমস্ত 
বৃত্বাস্ত কেবল বুদ্ধি দিয়া নয়, আন্তরিক মমতা দিয়া গ্রহণ করিবার চেষ্টা 
করিয়াছেন। তাহার মধ্যে যাহা কিছু ভাল, যাহা কিছু হ্ন্দর, যাহা কিছু 
নিত্য পদার্থ আছে তাহাকেই তিনি একান্ত আগ্রহের সঙ্গে বুঝবিম়াছেন। 
মানুষের প্রতি স্বাভাবিক শ্রদ্ধা এবং একটি গভীর মাতৃন্বেহবশতই তিনি এই 
ভালটিকে বিশ্বাস করিতেন এবং ইহাকে খুঁজিয়া বাহির করিতে পারিতেন। 
মাতৃহ্ৃদয়া নিবেদিতা জনসাধারণের আচারব্যবহারকে, তাহাদের নানা প্রকার 


নিবেদিতা ৩০২ 


-্কার ও প্রভাবকে নিরর৫থক কিন্বা নিরবচ্ছিন্ন মূঢ়তা বলিয়া মনে করিতেন না । 
এইজন্য সেই সকলের প্রতি তাহার ভারি একটা ন্বেহ ছিল। তীহার সমস্ত 
বাহ্‌ রূঢ়তা ভেদ করিয়া তাহার মধ্যে মানব-প্রককৃতির চিরস্তন গুঢ় অভিপ্রায় 
তিনি দেখিতে পাইতেন। 


“ভগিনী নিবেদিতার এই যে মাতৃন্েহ তাহ! একদিকে যেমন সকরুণ ও 
স্থকোমল আর একদিকে তেমনি শাবকবেষ্টিত বাখিনীর মত প্রচণ্ড। বাহির 
হইতে নির্মমভাবে কেহ ইহাদিগকে কিছু নিন্দা করিবে সে তিনি সহিতে 
পারিতেন না__অথবা যেখানে রাজার কোনো অন্যায় অবিচার ইহাদ্দিগকে 
আঘাত করিতে উদ্যত হইত সেখানে তাহার তেজ প্রদীপ্ধ হইয়। উঠিত। 
কত লোকের কাছ হইতে তিনি কত নীচতা বিশ্বাসঘাতকতা সহা করিয়াছেন, 
কত লোক তাহাকে বঞ্চন। করিয়াছে, তাহার অতি সামান্য সম্বল হইতে কত 
নিতান্ত অযোগ্য লোকের অসঙ্গত আবার তিনি রক্ষা করিয়াছেন, সমস্তই 
তিনি অকাতরে সহ করিয়াছেন; কেবল তাহার এইমাত্র ভয় এই ছিল, 
পাছে তাহার নিকটতম বন্ধুরাও এই সকল হীনতার দৃষ্টান্তে তাহার “পীপ ল্দের” 
প্রতি অবিচার করে । ইহাদের যাহা কিছু ভাল তাহা যেমন তিনি দেখিতে 
চেষ্টা করিতেন, তেমনি অনাত্মীয়ের অঅদ্ধা-দৃষ্টিপাত হইতে ইহাদিগকে রক্ষা 
করিবার জন্য তিনি যেন তাহার সমস্ত ব্যখিত মাতৃহদয় দিয়া ইহাঁদিগকে 
আবুত করিতে চাহিতেন। 


“ভারতবর্ষের গ্রতি ভগিনী নিবেদিতার যে শ্রদ্ধা তাহা সত্য পদার্থ, তাহ! মোহ 
নহে-_তাহ। মানুষের মধ্য দর্শনশাস্ত্রের শ্লোক খু'ঁজিত না, তাহা বাহিরের 
সমস্ত আবরণ ভেদ করিয়া মর্মস্থানে পৌছিয়া একেবারে মনুযত্বকে স্পর্শ 
করিত। এইজন্য অত্যন্ত দীন অবস্থার মধ্যেও আমাদের দেশকে দেখিতে 
তিনি কু্ঠিত হন নাই। সমস্ত দৈন্যই তীহার স্সেহকে উদ্বোধিত করিয়াছে, 
অবজ্ঞাকে নহে । একথা আমাদিগকে মনে রাখিতে হইবে ভগিনী নিবেদিতা! 
কলিকাতার বাঙালিপাড়ার এক গলিতে একেবারে আমাদের ঘরের মধ্যে 
আসিয়! যে বাস করিতেছিলেন তাহার দিনে রাজ্রে গ্রাতি মুহূর্তে বিচিত্র 
বেদনার ইতিহাস প্রচ্ছন্ন ছিল। ঘরে বাহিরে আমীদের অসাড়তা, শৈথিল্য, 


৩২ নিবেদি তা 


অপরিচ্ছন্নতা, আমাদের অব্যবস্থা ও সকল প্রকার চেষ্টার অভাব যাহা পদে 
পদে আমাদের তামসিকতার পরিচয় দেয় তাহ! গ্রত্যহই তাহাকে তীব্র 
পীড়া দিয়াছে সন্দেহ নাই, কিন্তু সেইখানে তীহাকে পরাভূত করিতে পারে 
নাই। সকলের চেয়ে কঠিন পরীক্ষা এই যে প্রতি মুহূর্তের পরীক্ষা ইহাতে 
তিনি জয়ী হইয়াছিলেন। 


“শিবের প্রতি সতীর সত্যকার প্রেম ছিল বলিয়াই তিনি অর্ধাশনে অগ্নিতাপ 
সহা করিয়া আপনার অত্যন্ত স্বকুমার দেহ ও চিত্বকে কঠিন তপস্তায় সমর্পণ 
করিয়াছিলেন । এই সতী নিবেদিতাও দিনের পর দিন যে তপস্যা করিয়া- 
ছিলেন তাহার কঠোরতা অসহা ছিল-_-তিনিও অনেক দ্রিন অর্ধাশন, অনশন 
স্বীকার করিয়াছেন, তিনি গলির মধ্যে যে বাড়িতে বাস করিতেন সেখানে 
বাতাসের অভাবে গ্রীষ্মের তাপে বীতনিদ্র হইয়া রাত কাটাইয়াছেন, তবু 
ডাক্তার ও বান্ধবদের সনির্বন্ধ অন্ুরোধেও সে বাড়ি পরিত্যাগ করেন নাই; 
এবং আশৈশব তাহার সমস্ত সংস্কার ও অভ্যাসকে মৃহূর্তে মুহুর্তে পীড়িত করিয়া 
তিনি প্রফুল্তচিত্তে দিন যাপন করিয়াছেন--ইহা যে সম্ভব হইয়াছে এবং এই 
সমস্ত স্বীকার করিয়াও শেষ পর্যন্ত তাহার তপস্তা। যে ভঙ্গ হয় নাই, তাহার একমাত্র 
কারণ, ভারতবর্ষের.ম্গলের প্রতি তাহার প্রীতি একান্ত সত্য ছিল, তাহা মোহ 
ছিল না; মানুষের মধ্যে যে শিব আছেন সেই শিবকেই এই সতী সম্পূর্ণ 
আত্মসমর্পণ করিয়াছিলেন। এই মানুষের অন্তর-কৈলাশের শিবকেই যিনি 
আপন স্বামিরূপে লাভ করিতে চান তাহার সাধনার মত এমন কঠিন সাধনা 
আর কার আছে? 

«এইজন্যাই তিনি দরিদ্রের মধ্যে ঈশ্বরকে দেখিতে পাইয়াছিলেন এবং বাহির 
হইতে যাহার রূপের অভাব দেখিয়! রুচিবিলাসীর! ঘ্বণা করিয়া দূরে চলিয়া 
যায়, তিনি তাহারই রূপে মৃগ্ধ হইয়া তাহারই কে নিজের অমর জীবনের 
শুভ্র বরমাল্য সমর্পণ করিয়াছিলেন । 


“আমরা আমাদের চক্ষের সম্মুখে সতীর এই যে তপস্যা দেখিলাম তাহাতে 
আমাদের বিশ্বাসের জড়তা যেন দুর হইয়া যায়_-যেন এই কথাটিকে নিঃসংশয় 
সত্যরূপে জানিতে পারি যে মানুষের মধ্যে শিব আছেন, দরিদ্রের জীর্ণ কুটারে 


নিবে দ্দিতা ৩৪৬৩ 


এবং হীনবর্ণের উপেক্ষিত পল্লীর মধ্যেও তাহার দেবলোক প্রসারিত--এৰং 
যে ব্যক্তি সমস্ত দারিজ্ত্য বিরূপতা ও কর্দাচারের বাহ্‌ আৰরণ ভেদ করিয়া এই 
পরমৈশ্বর্ধময়্ পরম স্থন্নরকে ভাবের দিব্য-দৃষ্টিতে একবার দেখিতে পাইয়াছেন, 
তিনি মানুষের এই অন্তরতম "াত্মাকে পুত্র হইতে প্রিয়, বিত্ব হইতে প্রিয় এবং 
যাহ] কিছু আছে সকল হইতে প্রিয় বলিয়া বরণ করিয়া লন। (“তদেতৎ 
প্রেম: পুত্রাৎ্ প্রেয়োবিত্তাৎ প্রেয়োহন্ম্মাৎ সর্স্মাৎ ব্দয়মাত্মাঃ 1৮) তিনি 
ভয়কে অতিক্রম করেন, স্বার্থকে জয় করেন; আপনকে তুচ্ছ করেন, সংস্কার 
বন্ধনকে ছিন্ন করিয়া ফেলেন এবং আপনার দিকে মুহূর্তকালের জন্য দৃক্পাত- 
মাত্র করেন না|” 


ইহাই নিবেদিতা । 

এই নিবেদিতাই ভারতের নবজাগরণের ইতিহাসকে সকল দিক দিয়া 
আলোকিত করিয়! গিয়াছেন। অথচ এই নিবেদিতাই উপেক্ষিত । 
বাংলার জাতীয় ইতিহাসে বিখ্যাতগণের নামের আড়ালে আজ তাহার 
নামটি পর্যস্ত অবহেলিত । রবীন্দ্রনাথ, বিবেকানন্দ, অরবিন্দ এবং 
জগদীশচব্দ্রের কর্মজীবনের সহিত অবিচ্ছেগ্য হইয়া আছে যে-একটি 
অনন্যসাধারণ নারী-চরিত্রের মহিমা, আজো কি আমরা তাহার মূল্য 
দিব না? 

তাহার মৃত্যুর পর প্রায় অর্ধশতাব্দী অতিক্রান্ত হইতে চলিল, 
আজো! কি এই মহীয়সী নারীর জীবনের শিক্ষা ব্যাপকভাবে 
আলোচিত হইবার সময় আসে নাই? 


॥ তেইশ ॥ 


নিবেদিতার জীবনের কাহিনী শেষ হইল । 

সেই মহাজীবন, সেই নির্ধম হোমানল আমাদের জীবনে কী ছাপ 
কী উত্তাপ রাখিয়া গেল, এখন তাহাই বলিব। একবার মনীষী 
ব্রজেন্দ্রনাথ শীল নিবেদিতাকে জিজ্ঞাসা করেন--“আপনার জীবনের 
লক্ষ্য কি?” উত্তরে নিবেদিতা অমনি বলিলেন--“গুরু বলিতেন, 
ভাঁরতবর্ষকে ভালবাস, তাঁই আমার, লক্ষ্য, ভারতের কল্যাণ” 
প্রকৃতপক্ষে এই একটি কথার মধ্যেই নিবেদিতা তাহার জীবনের 
যাহা কিছু পরিচয় তাহ! রাখিয়া! গিয়াছেন। তাই নিবেদিতাকে বুঝিতে 
কষ্ট হয় না, গ্রহণ করিতে দ্বিধা হয় না। নিবেদিতার চারিদিকে 
জীবনের শতমুখ-বৈচিত্র্য ত্বরিতবেগে আবতিত হইতে আমর! 
দেখিয়াছি। বিবেকানন্দের বিরাট জীবন আর অখণ্ড বিজয়-গরিমাই 
ছিল নিবেদিতার জীবনের একমাত্র সম্পদ। সেই সম্পদ তিনি ছুই 
হাতে বিলাইয়া গিয়াছেন তাহার বন্ুমুখী কর্মপ্রচেষ্টা ও চিন্তার ভিতর 
দিয়! । 

ব্রজেন্্রনাথ শীল লিখিয়াছেন £ 

“নিবেদিতা ছিলেন বিবেকানন্দের উপসংহার । কিন্ত উপসংহার বলিয়! তিনি 
ঠিক বিবেকানন্দের প্রতিরূপ ছিলেন না। নিবেদিতার জীবনের সামান্তমাত্রও 
স্পর্শ বাহার পাইয়াছিলেন, তাহারাই সেই জ্যোতির্ময় জীবনের বিশালতা, 
গভীরতা ও শক্তিসঞ্চার দেখিয়া মুগ্ধ হইতেন। একটি দুর্লভ সর্বতোমুখী 
ব্যক্তিত্বের সাক্ষাৎ আমর! পাই নিবেদিতার মধ্যে । নিবেদ্দিতার চরিত্রে এবং 


নিবে দিতা ৩০৫ 
চিন্তায় দেখিয়াছি ভারতীয় ভাবধারা এবং সাংস্কৃতিক মহিমার সহিত আধুনিক 
ভাবধারাও উজ্জলবূপে ফুটিয়া উঠিয়াছিল। ভারতবর্ষে জন্মগ্রহণ না করিয়াও 
নিবেদিতা ভারতীয় সভ্যতার শ্রেষ্ঠ উত্তরাধিকারী হইয়াছিলেন-_-ইহা1 তাহার 
পক্ষে কম গৌরবের কথা নহে। ভারতের শিক্ষা কি, সাধনা কি, সমাজের 
মর্মকথা কি, তাহা তিনি তেমন করিয়াই বুঝাইতে চাহিয়াছেন যেমন করিয়া 
বুঝিলে আমরা ষথার্থ ভারতীয় হইয়া উঠিতে পারি_-এক বিদেশিনীর পক্ষে 
ইহা কম কৃতিত্বের কথা নহে ।” | 
নিবেদিতার মৃত্যুর পরে রামানন্দ চট্টোপাধ্যায় 'প্রবাসী'-তে 
লিখিয়াছিলেন £ 
“ইউরোপীয় বংশসম্ভৃত যত লোকের কথা আমরা অবগত আছি, তাহাদের 
মধ্যে কেহই ভারতবর্ষকে ভগিনী নিবেদিতা অপেক্ষা অধিক প্রীতি ও ভক্তি 
করিতেন না। তিনি ভারতভূমিকেই নিজ মাতৃভূমিস্থানে বরণ করিয়াছিলেন ॥ 
ভারতবর্ষের কল্যাণের জন্য তিনি প্রভূত পরিশ্রম করিতেন ।” 
স্যার যছুনাথ সরকার বলিয়াছেন ঃ 
“ভগিনী নিবেদিতার নিকট হইতে একটি জিনিস আমি শিক্ষা করিয়াছি । 
তাহা হইল-_আত্মমর্ধাদীবোধ । আমাকে ইতিহাস-গবেষণার কার্ধে প্রেরণা 
দিবার কালে একটি কথা তিনি আমাকে বলিয়াছিলেন--কখনো বিদেশীর 
নিকট আপনার পতাকা অবনত করিবেন না" (নেভার লোয়ার ইওর ফ্্যাগ]টু 
এ ফরেনার* )-_তীহার সেই উপদেশ আমি জীবনে ভুলি নাই।” 
এইভাবে ভগিনী নিবেদিতার মৃত্যুর পরে তাহার সম্পর্কে রবীন্দ্রনাথ 
স্ুরেন্দ্রনাথ, শিবনাথ শাস্ত্রী, স্যার গুরুদাস, বিপিনচন্দ্র, জগদীশচন্দ্র, 
প্রফুল্লচন্দ্র, অবনীন্দ্রনাথ, শ্রীঅরবিন্দ, অশ্বিনীকুমার, কৃষ্ণকুমার, 
স্বামী অভেদানন্দ, তিলক, লাজপৎ রায়, গোখলে, দাদাভাই নৌরজী, 
য্যানি বেসান্ত, সরোজিনী নাইড়ু, অবলা! বন্থ+ ভূপেন্্রনাথ দত্ত ও 

তামিল-কবি সুত্রক্ষণ্য ভারতী যাহা বলিয়াছিলেন” তাহার সার. 
কথা__ নিবেদিত! মহিমময়ী নারী। ইহার।, সকলেই একবাক্যে 
নও 


৩০৬ নিবেদিতা 


নিবেদিতার অকৃত্রিম ভারত-প্রীতির প্রশংসা করিয়া এই কথাই 
বলিয়াছিলেন যে, ভারতের কল্যাণে নিবেদিতা যাহা করিয়া গিয়াছেন 
তাহার জন্য ভারতবাসী তাহার নিকট চিরকৃতজ্ঞ থাকিবে । ভারতের 
বিশিষ্ট জননায়ক ও চিস্তানায়কগণের শ্রদ্ধানিবেদনের সঙ্গে সুর 
মিলাইয়। সেই সময়ে ভারতের বিশিষ্ট সংবাদপত্রগুলি পর্যন্ত ভগিনী 
নিবেদিতার অকালমৃত্যুতে যে-সব সম্পাদকীয় মন্তব্য প্রকাশ করেন, 
সেগুলিতেও তাহার প্রতি এই একই শ্রদ্ধা ব্যক্ত হইয়াছিল। 
কবি সত্যেন্্রনাথ নিবেদিতার মৃত্যু-সংবাদে বিচলিত হইয়া সদ্য 
সগ্ভ যে-কবিতাটি রচনা করিয়াছিলেন, সেটিও অত্যন্ত মর্মস্পরশা 
হইয়াছিল। সেই কবিতাটির শেষে সত্যেন্দ্রনাথ লিখিয়াছেন £ 

“এসেছিলে না ডাকিতে, অকালে চলিয়! গেলে, হায় 

চ*লে গেলে অল্লআযু ছূর্তাগার সৌভাগ্যের প্রায় 

দেহ রাখি শৈলমূলে__-শঙ্করের অঙ্কে মৃতা সতী ! 

ওগো দেবতার-দেওয়া ভগিনী মোদের পুণ্যবতী !” 


বিবেকানন্দ ভারতবর্ষকে ভালবাসিতেন, নিবেদিতাও তাই ভারতের 
সেবায় নিজের জীবনটাকে এমন করিয়া বিলাইয়া দিয়াছিলেন। 
তাহার এই অকৃত্রিম ভার্তগ্রীতির পরিচয় তিনি রাখিয়া গিয়াছেন 
ভাহার জীবনব্যাগী অকুণ্ঠ এবং অতুলনীয় অবদানের ।মধ্যে। মানুষের 
মহত্বে তাহার বিশ্বাস ছিল, বিশ্বাস ছিল ভারতের উজ্জ্বল ভবিষ্যতের 
উপর। ত্যাগ, তপস্কা ও সেবার দীন্তিতে তিনি ভাঁরতের বিংশ 
শতকের প্রথম দশকের জাগরণকে উদ্ভাসিত করিয়া গিয়াছেন। অপূর্ব 
আত্মনিবেদন, গভীর আস্তরিকতাঁ, অফুরস্ত উৎসাহ আর মাঁনবকল্যাণ- 
চিকীর্ধা--আমর! দেখিলাম, এইগুলিই প্রধানত নিবেদিতা-চরিত্রের 
উপাদান। আর সেই উপাদানের সহিত মিশিয়াছিল অসীম ধৈর্য ও 
দৃঢ়তা, নিষ্ঠা ও সেবার আমন্দ। তাঁহার সৃষ্টির ক্ষেত্র ক্ষুদ্র হইলেও 


'নবেদিতা ৩*৭ 


বিশেষত্বপূর্ণ ছিল। ভারতবর্ষের আদর্শই ছিল সেই স্ষ্টির উৎস। 
যে-স্থষ্টি তিনি গড়িতে চাহিয়াছিলেন, আমরা দেখিয়াছি, তাহ! 
সমস্তই অতীতে অস্কুরিত হইয়া ভবিষ্যতের দিকে উত্ভিন্ন হইয়া 
উঠিয়াছে। কঠোর তপস্তারতা উমার মত নিবেদিতার নবযৌবনে 
তপঃকৃচ্ছ,তা যখনই স্মরণ করি, তখনই সেই চরিত্রের অপরিমেয় 
শক্তি দেখিয়া বিস্মিত হই। ভারতের চরণে তিনি যে শিক্ষা-দীক্ষা 
লইয়াছিলেন--একান্ত নিষ্ঠার সহিত নিবেদিতা তাহা উদ্যাপন করিয়া 
গিয়াছেন। বিবেকানন্দের মত তিনিও মানবজীবনের পুর্ণ মহিম। 
উপলব্ধি করিতে পারিয়াছিলেন। সাধারণ মানুষের সুখছুঃখে আনন্দে 
বেদনায় তরঙ্গিত এই পৃথিবীকে পুর্ণভাবে তিনি গ্রহণ করিয়াছিলেন 
জীবনে । কোনো রকম গণ্ভী তাহাকে আড়াল করিতে পারিত না" 
“সর্ব-মানবচিত্তের মহাদেশে” নিবেদিতা সত্যই আপনাকে প্রসারিত 
করিয়াছিলেন । এইখানেই তাহার জীবনের সার্থকতা । ভারতকে-- 
ভারতের সংস্কৃতি ও আদর্শকে-_পরিপুর্ণভাবে দেখিবার ও দেখাইবার 
অসীম শক্তিই তাহার প্রতিভাকে এমন প্রাণবান জ্যোতিম্মীন করিয়া 
তুলিয়াছিল। নিবেদিতা মধ্যে এই শক্তির সন্ধান পাইয়াঁছিলেন বলিয়৷ 
ভারতের কর্মক্ষেত্রে সিংহিনী-সমা এই নারীকে স্বামী বিবেকানন্দ 
আহ্বান করিয়াছিলেন । 


নিবেদিতার ভিতরে যে মহাঁশক্তি ছিল তাহাকে সেদিন সম্মান 
দিয়াছিলেন রবীন্দ্রনাথ ও গিরিশচন্দ্র । রবীন্দ্র-সাহিত্যে নিবেদিতার 
চরিত্র যে স্বাক্ষর রাখিয়া! গিয়াছে পূর্বেই তাহার উল্লেখ করিয়াছি। 
আর গিরিশচন্দ্র নিবেদিতাকে তাহার িপোবল” নাটকখানি 
উৎসর্গ করিয়া তাহাকে সম্মান দিয়াছিলেন। নিবেদিতার চরিত্রঃ 
চিন্তাধারা, বর্মপ্রচেষ্টা ও শক্তি গিরিশচজ্্রকে মুগ্ধ না করিয়া পারে 


৩০৮ নিবেদিত! 


নাই। তাই তাহার 'তপোবল” নাটকের উৎসর্গ-লিপিতে গিরিশচন্দ্র 
লিখিলেন £ 
“পবিত্রা নিবেদিতা ! 
বসে! 
তুমি আমার নৃতন নাটক হইলে আনন্দ করিতে । আমার নৃতন নাটক 
অভিনীত হইতেছে, তুমি কোথায়? দাজিলিও, যাইবার সময় বলিয়া 
গিয়াছিলে, "আসিয়া যেন তোমায় দেখিতে পাই, আমি ত জীবিত 
রহিয়াছি, কেন বৎসে, দেখা করিতে আইস না? শুনিতে পাই, মৃতুশষ্যায় 
আমাকে স্মরণ করিয়াছিলে ; যদি দেবকার্ধে নিযুক্ত থাকিয়া এখনও আমাক 
তোমার ম্মরণ থাকে, আমার অশ্রপুর্ণ এই উপহার গ্রহণ কর। 

প্রীগিরিশচন্দ্র ঘোষ।১” 


প্রাচ্য ও প্রতীচ্যের সাংস্কৃতিক সম্মিলনের মধ্যস্থানে বসিয়া ধাহারা 
বৃহত্তর মানবতার ক্ষেত্রে বীণাবাদন করিয়াছিলেন, মহীয়সী ভগিনী 
নিবেদিত। তাহাদের অন্যতমা। তাহার মধ্যে ভারতীয় ভাবধারার 
চিরন্তন সত্যের পুনঃ পরীক্ষা ও প্রকাশ স্ুপরিস্ফুট হইয়া উঠিয়াছে। 
পাশ্চান্তের নিকট ভারতকে বাহার! ব্যাখ্যা করিয়াছেন তাহাদের 
মধ্যে অকৃত্রিম অবদানে মোক্ষমূলর অগ্রণী। জ্ঞানের মধ্য দিয়া 
কল্পনানেত্রে তিনি ভারতের যে সংস্কৃতিকে সুস্পষ্ট করিয়া তুলিয়া- 
ছিলেন, নিবেদিতা অনুভূতির রাজ্যে প্রাণের নিত্য মন্দিরে তাহা 
সত্য করিয়া গিয়াছেন। জ্ঞান-সমুদ্রের তীরে দীড়াইয়া মোক্ষমূলর 
ভারতের অপার সৌন্দর্য ও গভীরতা দেখিয়া যুদ্ধ হইয়াছিলেন, 
নিবেদিতা একেবারে মধ্যস্থলে অবগাহন করিয়। সেই আনন্দরাজ্যে 
মিলিয়। মিশিয়া এক হইয়া. গিয়াছেন। এইখানেই তাহাকে 
ভারতীয়ের অধিক ভারতীয় বলিয়া! মনে হয়। , বাহির হইতে ভিতরে 
আসিয়। তিনি এত. সহজরূপে ভিতরের "হইয়া উঠিলেন যে, তাহার 


নিবেদিতা ৩০৩৯ 


সৌন্দর্ধ-দীপ্তিতে ভিতরের সকলেই বিচিত্র বৈভবে রমণীয়তা লাভ 
করিল। ফুরোগীয় আবরণে নিবেদিতা শাশ্বত ভারতীয়। 

অথচ তিনি নিক্ষিয় ছিলেন না। নিরলস কর্মের আধার ছিলেন 
তিনি। এই জাতির শিয়রে ছিল তাহার নিত্য অতন্দ্র জাগরণ। 
অসীম শক্তির আধার হইয়াও তিনি যেন কর্মকে সকল ক্ষেত্রে 
বিস্ততরূপে দেখিতে চাহিতেন। সেই জম্য সমসাময়িক সকল সমস্তা, 
আন্দোলন ও সংস্কার উদ্যমের সহিত তিনি নিজেকে জড়াইতে 
পারিয়াছিলেন। ভারতের আত্মা তাহার মধ্যে যেন আত্মপ্রসারণের 
স্বপ্নে মাতাল হইল । তিনি কেবল আধ্যাত্মিক রাজ্যেই বিচরণ করেন 
নাই, রাজনীতিতেও প্রত্যক্ষভাবে নামিয়াছিলেন। ভারতের লুপ্ত 
ইতিহাসের তিনি কেবল বিস্ময়ই নহেন, সাংস্কৃতিক, আধ্যাত্মিক ধ্যান- 
ধারণার পূর্ণ অন্ুভূতি। নিবেদিতা যেন বহু প্রশ্নের স্থমীমাংসিত 
সমাধান, অবিশ্বাসের বিলুপ্তি ও সুন্দরের বিজ্ঞপ্তি। ভারত সম্পর্কে 
বিদেশীদের সন্দিগ্ধ প্রশ্নসমূহের তিনি যেন চিরস্তন উত্তর। দূর হইতে 
রোম। রোল" ভারতীয় যে মনীষাকে শ্রদ্ধ। জানাইয়াছেন, তাহাকেই 
অধিক শ্রদ্ধেয় করিয়াছেন নিবেদিতা । এইখানেই তিনি একেশ্বরী। 
ভারতের নদী গিরি কান্তার, ভারতের তীর্থ, ভারতের পৌরাণিক 
কাহিনী, ভারতের প্রাচীন ইতিহাস, ইহার সমাজ-_এ সকলের মূলে 
নিবেদিতা আবিষ্কার করিয়াছিলেন নূতন ও অপরিসীম সৌন্দর্য 
ভারতের শিব, ভারতের বুদ্ধ তাহার কাছে প্রত্যক্ষ সত্য। ভারত 
তাহার কাছে মহিমার জন্মভূমি, এসিয়ার তীর্ঘক্ষেত্র । এই ভারতের 
মহামানবের সাগরতীরে ফ্াড়াইয়। এই মহামানবী বিশ্বদেবতার বন্দনা 
করিয়াছিলেন। নিবেদিতার জীবনের ইতিহাস তাই তাহার এই 
ভারত-গ্রীতির মধ্যেই কেন্ত্রস্থ। আদর্শবাদী দেশপ্রেমিকের চক্ষে 
ভারতবর্ধকে দেখিতেন নিবেদিতা--এক দৃষ্টিতে দেখিতেন তাহার ধুসর 


৩১৩ নিবেদিতা 


অতীত হইতে গৌরবোজ্জল মহাভবি্যৎ পর্যস্ত। ভারতের ইতিহাসে 

দর্শন আর ধর্মের সমন্বয়ে যুগশক্তির প্রভাব যেন মূর্ত হইয়া উঠিয়াছিল 

তাহার মধ্যে। ভারতের শুভ ও গ্রব আদর্শের প্রতি শ্রদ্ধাবোধ 

তাহার চরিত্রকে মহিমান্বিত করিয়াছিল। নিবেদিতার চিত্তের 

প্রতিষ্ঠাভূমি ছিল ভারতীয় আদর্শের মধ্যে, অথচ কোনো রকম 
কীর্ণতার ছায়াপাত হয় নাই সেই চিত্তের উপর। 


যুরোপ হইতে অনেকে অনেক কিছু লইয়া ভারতে ফিরিয়াছেন, কিন্তু 
বিবেকানন্দের মত আর কেহই এমন একটি ছুলভ রতু আনিয়া 
ভারতমাতার চরণে উপহার দিতে পারেন নাই । সেদিন সন্গ্যাসীর 
ভিক্ষার ঝুলি ইংলগ্ডের এই একটিমাত্র অযাচিত দানে পরিপূর্ণ 
হইয়াছিল। নিবেদিতার সেবা ও তপস্যা নিঃসন্দেহে ইহাই প্রমাণ 
করিয়া দিয়াছে যে, ভারতমাতা প্রসন্ন মনে এই দান গ্রহণ 
করিয়াছিলেন। নিবেদিতার মধ্যে এমন কতকগুলি চারিত্রিক 
বৈশিষ্ট্য ছিল যাহা! বিবেকানন্দ দেখিয়াই বুঝিতে পারিয়াছিলেন-__ 
এই পবিত্র-হ্ৃদয়, পরসেবোন্বুখ, তীক্ষমেধাশালিনী তেজন্ষিনী নারী 
দ্বারা তাহার বহু কাজ হইবে। 

“বিবেকানন্দ যদি আর কিছুই না করিয়া যাইতেন তাহা হইলেও 
ভারতবর্ধকে যে নিবেদিতার ন্যায় তাহার স্বহস্ত গঠিত একটি অপরূপ 
ফল প্রদান করিয়া যাইতে পারিয়াছিলেন, ইহাতেই ভারতের লোক 
তাহার প্রতি কৃতজ্ঞ হইবার যথেষ্ট কারণ খুঁজিয়া পাইত। কারণ 
নিবেদিতাকে শুধু স্বামিজীর একটি মাত্র শিশ্তারূপে দেখিলে চলিবে না । 
এক নিবেদিতা সহজ শিষ্তের সমান কাজ করিয়া গিয়াছেন। 
দেবোপম চরিত্র, অদ্ভুত গুরুভক্তি ও তিতিক্ষা, অসাধারণ ধীশক্তি ও 
কার্ধকারিতা এবং সর্বোপরি এক অপূর্ব শক্তিশালী: লেখনী তাহাকে 


নিবেদিতা ্‌ : ৩১১ 


আশ্রয় করিয়! বহুদিকে ব্যক্ত হইয়াছিল ।” স্বামিজীর বাণীর তিনিই 
ছিলেন জীবন্ত ভাষ্য । নিবেদিতা না থাকিলে বিবেকানন্দের বাণী 
জগতের সবত্র এমনভাবে প্রচারিত হইত কি না সন্দেহ। কর্মক্ষেত্রে 
পরিপূর্ণ কর্মী, সাধনক্ষেত্রেও তেমনি উন্নত-সাধিক। বহু ব্যক্তিত্বের 
একত্র সমাবেশ নিবেদিতা । জটিল ও বিচিত্র সেই ব্যক্তিত্ব । 


নিবেদিতা-প্রসঙ্গে মোহিতলাল মজুমদার লিখিয়াছেন £ 

“নিবেদিতার জীবন সেবা ও আত্মদানমূলক তগস্যার জীবন। বাহিরের 
শোভাধাত্রায়, ধ্বজপতাকায় তাহার জয়-ঘোষণ। হয় নাই। গুরুর নিকট 
হইতে যে অগ্নি তিনি আপন হৃদয়-পাত্রে চয়ন করিয়াছিলেন, তাহার তেজ 
তিনি স্যত্তে নিজের মধো ধারণ করিয়াছিলেন-_-৫সই অপরিমেয় শক্তিকে 
সংবরণ করিয়া, তাহার পাবকশিখায় আপনাকেই নিরন্তর দগ্ষোজ্জল করিয়া, 
তিনি কেবল তাহার আলোটুকুই বিকিরণ করিয়াছিলেন। গুরু তাহার 
এই আত্মস্থষ্ট কন্তাটিকে যে-ব্রত দিয়াছিলেন এবং নিবেদিতা যেভাবে তাহা 
উদ্যাপন করিয়াছিলেন, সে-ইতিহাস লোকচক্ষুর অন্তরালেই রহিয়া গেল। 
কাজেই নিবেদিতাকে জানিতে বা বুঝিতে হইলে তাহার বাহিরের জীবন- 
যবনিকার অন্তরালে একবার দৃষ্টিপাত করিতে হইবে। বাংলার মাটিতে 
নৃতন করিয়। হলকর্ষণের পর, যখন নব জীবনের বীজ বপন ও বারিসেচন 
আরন্ত হইয়াছে, তখন দিকে দিকে কত অঙ্কুর দেখা দিয়াছিল? তাহাদের 
মধ্যে নিবেদিতা যেন আর একটি বীজ। এই বীজ যেন সকলের দুরে, 
এক কোনণে-__নিজেকেই ফলপুষ্পে বিকশিত করিবার জন্য নয়, অপরগুলির 
সাররূপে ব্যবহৃত হইবার জন্য, এমন ফসলের আকাজ্ষ। করিয়াছিল, যাহ। 
বাজার পর্যন্ত পৌছায় না; সে কেবল সার হইবার ফসল। বাংলার 
মাটিতে তাঁহা মিলাইয়া গিয়াছে; মেই কালের অব্যবহিত পরে আমর 
বাংলার উদ্যানে ফলফুলের যে আকন্মিক বাসস্তী-শোভা দেখিয়াছিলাঁম, 
ভগিনী নিবেদিতার নীরব আত্মোৎসর্গ তাহার মুত্তিকীতলে কোন্‌ রসধারা 
গোপনে সঞ্চারিত করিয়াছিল-+ভাহা। নির্ণর করিবে ''কে? নিবেদিতার 

আত্মবিলোপের কথা ভাবিলে আশ্চর্য হইতে হয়। তাহার জাতি ও দেশ, 
ধর্ম ও শিক্ষা, রুচি ও সংস্কার এমনই ভিন্ন, এবং বক্ষৌধর্মে এমনই দৃঢ় 
ও দুশ্ছেদ্য হইয়াছিল যে, শুধু মনে বাঁভাবজীবনে নয়--একেবারে কায়মনো- 
বাক্যে এমন গোত্রান্তরিত হওয়ীর কথ। কে কোথায় শুনিয়াছে? ধর্মাস্তর 
গ্রহণ বরং সহজ, কিন্ত একই দেহে জন্মীস্তর-গ্রহণ কে কোথায় দেখিয়াছে ?” 
এই দিক দিয়া নিবেদিতার জীবন সত্যই অনন্যসাধারণ। 


নিবেদিতা-আধারে এক মহাশক্তির প্রকাশ আমরা লক্ষ্য করি। 
সে-শক্তি পৃথিবীতে কাহারও নিকট নতি স্বীকার করে নাই, এমন কি 
বিবেকানন্দের নিকটে পর্যন্ত না। আপন মতে তাহার অবিচল নিষ্ঠা 
দেখিয়া, স্বামিজী পর্যস্ত মুগ্ধ হইতেন। বিবেকানন্দ বুঝিয়াছিলেন 
আত্মপ্রত্যয়হীন এই সমাজে বিশেষ করিয়া ভারতের মেয়েদের মধ্যে 
তন আনিবার জন্য প্রয়োজন রজোগুণের। সেই রজোগুণের 
আধার ছিলেন নিবেদিতা । আমরা দেখিয়াছি, ভারতবর্ষে আসিয়া 
কলিকাতার এক নগণ্য পল্লীর নিতান্ত সাধারণ একখানি বাড়িকে 
কেন্দ্র করিয়া “নিবেদিতা কেমন করিয়া জনকল্যাণ-সাধনের ছুশ্চর 
ব্রত উদ্যাপন করিলেন। কিন্তু কেহ জানিল না, ইহার উৎস 
কোথায়, কোথায় পাইলেন তিনি স্লীবনী-মুধা যাহা তিনি নিঃশেষে 
বিতরণ করিয়া গেলেন? বিরাট প্রতিভা কি করিয়া এতখানি 
মাধূর্যমণ্ডিত, নিষ্ষাম প্রেমপূর্ণকেহ তাহার সন্ধান করিল না। 
স্বামী বিবেকানন্দ নারীর মধ্যে যে বীরোচিত দৃঢ় সংকল্পের সহিত 
জননী-সুলভ হৃদয়ের সমাবেশ, তেজ ও সাহসের সহিত মলয়মারুতের 
কোমলতা একাধারে দেখিতে চাহিয়াছিলেন- কোন্‌ মন্ত্রে তাহ! 
উদ্‌্বোধিত হইবে? বিবেকানন্দের সম্মুখে ছিল রামকৃঞ্ণদেবের স্ত্রী, 
সারদ। দেবীর আদর্শ-_ শাশ্বত মাতৃত্বে প্রতিষ্ঠিত নারী-মহিম!। 
"।তিনি সেই আদর্শকেই প্রতিষ্ঠিত করিয়াছিলেন তাহার সিংহিনী-সমা 

মানস-কন্তা নিবেদিতার মধ্যে । অদ্বৈত বেদাস্তদর্শনের মন্ত্র দিয়াই 
বিবেকানন্দ নিবেদিতার অভিষেক করিয়াছিলেন, কারণ তিনি জানিতেন, 
একমাত্র অদ্বৈত প্রতিষ্ঠিতা নারীতেই নারীজনোচিত কোমলতার সঙ্গে 
বীরোচিত দৃঢ়সংকল্প সম্ভব। বিবেকানন্দের অদ্বৈতবোধ নিবেদিতাকে 
উদ্ধদ্ধ করিল। নিবেদিতা এই অদ্বৈতজ্ঞান অঞ্চলে বাঁধিয়া কর্মক্ষেত্রে 
ঝাপ দিয়াছিলেন। তাই না নিবেদিতা সর্দা নিজেকে “রামকৃষ্ণ- 
বিবেকানন্দের নিবেদিতা” বলিয়া পরিচয় দিতেন । মহাপ্রয়াণের এক 
বৎসর পূর্বে এক চিঠিতে বিবেকানন্দ নিবেদিতাকে লিখিলেন £ 
“আমার অনন্ত আশীর্বাদ জানিবে। কিছুমাত্র নিরাশ হয়ো না। "ক্ষত্রিয় 
শোণিতে তোমার জন্ম, আমাদের অঙ্গের গেরিকবাস ত যুদ্ধক্ষেত্রের মৃত্যু- 
সঙ্জ।। ব্রত উদযাপনে প্রাণপাঁত করাই আমাদের জীবনের আদর্শ, সিদ্ধির 
জন্য ব্যস্ত হওয়া নহে ।? 

আমর! দেখিয়াছি, নিবেদিতার জীবনে ইহা অক্ষরে অক্ষরে সত্য 
হইয়াছিল। ইষ্ট আর স্বদেশ অর্থাৎ ভারত এবং ভারতের আপামর 
জনসাধারণ--এই তিন ভিন্ন নিবেদিতা আর কিছুই জানিতেন না, 
আর কিছুই মানিতেন না। চরিত্র-স্ষমায় সুন্দর উজ্জল তাহার 
জীবন যেন বিকশিত শতদল। সেই শতদলের প্রত্যেকটি পাপড়ি 
বেদান্ত-আভাতে সমুজ্জল। 


নিবেদিতার জীবন-কাঁব্যের আরেকটি মধুর দিক আছে। সেটি 
তাহার সহজাত মাতৃভাব । রবীন্দ্রনাথ নিবেদিতাকে “লোকমাঁত', 
আখ্য দিয়াছিলেন। তাহার প্রকৃতিতে মাতৃভাবের এমন স্বাভাবিক 
অভিব্যক্তি ছিল যাহা সহজেই মানুষকে তাহার প্রতি আকর্ষণ 
করিত। কলিকাতার প্লেগের সময়ে তাহাকে আমরা নিঃসঙ্কোচে 
এবং নিঃশঙ্কচিত্তে এ ভয়াবহ ব্যাধিতে আক্রান্ত রোগীর পরিচর্যা 
স্বহস্তে করিতে দেখিয়াছি । ইয়ান মিরর” কাগজ পর্ষস্ত কাহার এ 

কার্ষের শতমুখে প্রশংসা করিয়াছিলেন। একদিন দেখ। গেল, প্লেগে 
আক্রান্ত নীচজাতির অস্পূশ্য একটি ছেলে তাহার কোলেই মার! 
গেল, মৃত্যুর পূর্বে সেই ছেলেটি নিশ্চিন্ত নির্ভরতার সহিত নিবেদিতাকে 
ঠিক যেন তাহার মা মনে করিয়া জড়াইয়া ধরিয়াছিল। স্বচক্ষে এই 
দৃশ্য দেখিয়! রবীন্দ্রনাথ পর্ধস্ত মুগ্ধ হইয়াছিলেন। এমন বনু ঘটনা 
নিবেদিতার জীবনে আছে যাহার মধ্যে তীহার এই সহজাত মাতৃভাব 
সুন্দররূপে অভিব্যক্ত হইয়াছিল । 


শিক্ষার প্রতি ভগিনী নিবেদিতার আজন্ম অনুরাগ । আমরা দেখিয়াছি, 
স্বামিজীর সহিত পরিচিত হইবার পুরে তিনি নিজে ছিলেন একজন 
প্রথিতযশা শিক্ষয়িত্রী। ভারতীয় শিক্ষার ক্ষেত্রে তাহার দান ভুলিবার 
তো নহেই, বরং উহার মধ্যে, অনুসন্ধান করিলে, ভবিষ্য জাতিগঠনের 
বনু উপাদান পাওয়া যাইবে । ভারতীয় শিক্ষার আদর্শ সম্বন্ধে তিনি 
যে কত চিন্তা করিতেন এককথায় তাহ! বলিবার নহে । “হিন্টস্‌ অন 
হ্যাশনাল এডুকেশন? গ্রন্থখানি তাহার এই চিন্তার ফল। প্রত্যেক 
শিক্ষাব্রতীর এই মূল্যবান বইখানি বিশেষভাবে অধ্যয়ন করা 
উচিত এবং ভারতীয় শিক্ষার ক্ষেত্রে ইহার উপদেশগুলি অনুস্যত হওয়া 
প্রয়োজন । জাতীয় শিক্ষা সম্পর্কে এমন অভাস্ত দিক্‌-নির্দেশ শ্রীঅরবিন্ৰ 
ও রবীন্দ্রনাথ ভিন্ন আর কেহই করিতে পারেন নাই যেমন করিয়াছেন 
নিবেদিতা । 

শিক্ষা বলিতে নিবেদিতা সেই প্রাণদ তথা জীবস্ত ভাবরাশিকেই 
বুঝিতেন যাহ! বালক-বালিকার মন, বুদ্ধি, হৃদয় 'ও ইচ্ছাশক্তিকে 
বিকশিত ও পরিমাজিত করিয়া তুলে । নিবেদিতা বলিয়াছেন ঃ 
“কেবল শুষ্ক প্রুথিগত বিদ্যা ও ঘটনাপুগুদ্বারা বুদ্ধিকে ভারাক্রান্ত করাকেই 
শিক্ষা নামে অভিহিত করা চলে না। শুধু বুদ্ধির উৎকর্ষ দ্বারা যে শিক্ষ 

মানুষকে কেবল ধূর্ত বাঁ চতুর করে»_যাহা শুধু জীবন-নির্বাহের পাথেয় 
সংগ্রহের উপায়মাত্র হইম্স! দ্াড়ায়,_-তাহা দ্বারা অন্ুকরণপ্রিয় একটি মর্কট 
গড়িয়া উঠিতে পারে বটে, কিন্তু তাহা মানুষকে যথার্থ মানুষ করে না, 
তাহার অন্তশিহিত শোধ, শীর্ঘ ও মনুয্যত্বকে উদ্ধদ্ধ করে না। যে সত্যকে 
লাভ করিলে আমাদের জীবনকে সরস ও আনন্দময় করিয়া তোলা সম্ভব, 
সেই সতানিষ্ঠা ও সাবলীল চিন্কাশীলতাঁ যে পর্যন্ত আমাদের শিক্ষার মূলমন্ত্র 
হইয়া না দীড়ায়, ততদিন আমাদের হৃদয় বুদ্ধির দ্বারা কোন মৃতৎকার্ধ 
ও উচ্চচিন্তার প্রতি উন্মুক্ত হইবে না।৮ 

নিবেদিতার পরিকল্পিত শিক্ষার পুর্ণ পরিণতি,__-সেবায়, আত্মত্যাগে । 
আত্মত্যাগই গুকৃত বীরহৃদয়ের চিরম্তন সঙ্গীত ও শাশ্বত প্রেরণা । 
নিঃশেষে নিজেকে বিলাইয়া দিয়া জনসাধারণের শিক্ষায় আত্মোৎসর্গ 
করাকেই নিবেদিতা প্রধান কর্তব্য বলিয়া মনে করিতেন। তিনি তাই 
বলিতেন £ 

“্রীপুরুষ নিখিশেষে সর্বসাধারণের শিক্ষা শুধু একটি শুভ কামন! কা কল্পনায় 
সীমাবদ্ধ না রাখিয়া তাহাকে যেদিন একটি মহান কর্তব্য কা দায়রূপে 
স্বেচ্ছায় বরণ করিতে পারিবে, সেইদিন শিক্ষাত্রত উদযাপন সম্ভব হইবে । শিক্ষা! 
কেবল জাতীমতা-বোধ জাগাইবেনা, পরস্থ উহা! জাতি-গঠনমূলকও হইবে ।” 
স্বাধীন ভারতের প্রত্যেক শিক্ষায়তনে নিবেদিতার এই মূল্যবান 
কথা কয়টি ব্বর্ণাক্ষরে লিখিয়া রাখিবার মতন ! জাতীয়তা-বোধকে 
কেন্দ্র করিয়া শিক্ষা আরন্ত হইলেই, দেশকে অন্তর দিয়া ভালবাসা 
ও সেবা করা সম্ভব । তাই নিবেদিতা শিক্ষার প্রথম সোপানে 
আন্তর্জাতিকতাকে বড় একটা উচ্চ আসন দেন নাই। কারণ, তিনি 
বুঝিয়াছিলেন যে, স্বদেশগ্লীতির ভিন্তিভূমিতে দৃঢ় হইয়া দাড়াইতে 
না পারিলে, বা দেশের সংস্কৃতি ও আদর্শকে শ্রদ্ধা করিতে ন। 
শিখিলে, প্রথম হইতেই শুধু আন্তর্জীতিকতার দৃষ্টিভঙ্গীতে সব 
দেখিতে আরম্ভ করিলে তাহা দ্বারা স্বদেশের প্রতি গ্রীতি জাগিবে 

না-_-দেশবাসীর কল্যাণ সাধিত হইবে না; বরং জাতীয়তাবোধের 
ভিত্তি শিথিল হইয়। যাইবে । 

জ্ী-শিক্ষা সম্বন্ধে নিবেদিতার আদর্শ বিবেকানন্দের আদর্শেরই 
অনুরূপ । তিনি প্রাণে প্রাণে অনুভব করিয়াছিলেন যে, একটি 
জাতিকে যদি বাঁচিতে হয় তবে স্ত্রী ও পুরুষ উভয়ের সমবেত শিক্ষা ও 
শক্তির সাহায্যেই তাহা সম্ভব হইবে। নিবেদিত প্রাচীন ভারতের 
নারী-চরিত্রের অত্যুজ্জল ও অতুলনীয় আলেখ্যকে বার বার লক্ষ্য 
করিতে বলিয়াছেন । বলিয়াছেন- প্রাচীন ভারতের সাহিত্য ও 
ইতিহাসে নারীজাতির যে উজ্জল আদর্শ বণিত হইয়াছে, তাহাকে 
সম্মুখে রাখিয়! যদি জ্ত্রী-শিক্ষার সম্যক ব্যবস্থা না হয়, তবে সে শিক্ষা 
পুর্ণাঙ্গ ও ফলপ্রস্থ হইতে পারে না। সেই সঙ্গে নিবেদিতা ইহাও 
উপলব্ধি করিতেন যে, এই বিগ্তবযুগে কেবল সনাতন-পন্থী হইয়া শুধু 
প্রাচীনকে ধরিয়া বসিয়া থাকিলে চলিবে না, বর্তমানের সঙ্গে প্রাচীন 
আদর্শকে সমন্বিত করিয়। তাহাকে আরো প্রাণবন্ত করিয়া তুলিতে 
_ হইবে। 

নিবেদিতা একবার বলিয়াছিলেন ঃ 

“শিক্ষা, হায়, ইহাই তো ভারতের প্রধান সমস্তা। কেমন করিয়া প্ররুত 
শিক্ষা-জাতীয় শিক্ষার ব্যবস্থা করিতে হইবে, কেমন করিয়া ভারতবর্ষের 
প্রকৃত সন্তান হিসাবে তোমাদের গড়িয়! উচিতে হইবে, ফুরোপের অক্ষম 
অনুকরণ নয়--ইহাই ত সমস্তা । তোমাদের শিক্ষী হইবে হৃদয়ের বিস্তার 
সাধন আর অধ্যাত্মচেতনার উন্মেষ সাধন এবং মস্তিষ্কের উন্নতি সাধন । 
জগৎ ও জীবনের মধ্যে একটি জীবস্ত সম্পর্ক স্থাপন করাই হইবে তোমাদের 
শিক্ষার লক্ষ্য ।” 


বস্কাদপি কঠোরাণি স্বদূনি কুস্থমাদপি' রামচন্দ্রের প্রকৃতি বর্ণনা 
করিতে গিয়া ভবভূতি ইহা! বলিয়াছেন। মহাকবির এই উক্তি 

নিবেদিতা-চরিত্রের পক্ষে বর্ণে বর্ণে সত্য । কোমলে-কঠোরে তাহার 
প্রকৃতি ছিল আশ্চর্ব। তাহার জীবনের একাধিক ঘটনার ভিতর 
দিয়া এই সত্যই প্রকাশ পাইয়াছে যে £ 
“অন্যায়ের বিরুদ্ধে, অবিচারের বিরুদ্ধে নিবেদিতা দৃপ্তা সিংহীর মত উত্তেজিত! 
হইয়া উঠিতেন, যে সময়ে তিনি জগতে কাহাকেও দৃক্পাত করিতেন না। 
তাহার রোষাগ্রিদীপ্ত দৃষ্টির সম্মুখে অতি গধিতকেও মস্তক অবনত করিতে 
হইত। অপরদিকে তাহার নম্রতা অনন্য-স্বলভ ছিল। সে-নশ্রতা মৌথিক 
বিনয় নহে, তাহা! আস্তরিক সৌজন্তাপ্রস্থত ছিল। তিনি অতি দরিদ্রের 
সহিত যেরূপ সসম্ত্রম ব্যবহার করিতেন, সেন্প ব্যবহার কেবল তাহাতেই 
সম্ভবপর বলিয়া মনে হয়। তাহার প্রকৃতির মধ্যে একটি সদা জাগ্রতভাব 
ছিল, সেইটিকে তাহার যোদ্ধভাব বলা যাইতে পারে । একদিকে তিনি যাহা 
বুঝিতেন, তাহার ভিতর যেমন তিল মাত্র জটিলতা বা সংশয়ের সম্পর্ক 
রাখিতেন না, তেমনি আবার অন্যদিকে যাহ। বুঝিয়াছেন, জীবনের প্রতিক্ষণেই 
তাহা সফল করিবার জন্য, যোদ্ধা যেমন যুদ্ধের জন্য সর্বদাই প্রস্তত থাকে, 
সেইরূপ ভাবে তিনি সমগ্র অন্তরের সহিত সদা জাগ্রত থাকিতেন। সেইজন্য 
তীহার কথায় ও কাজে বিন্দুমাত্র অমিল দেখা যাইত না। মস্ুদ্যত্বের উপর 
শ্রদ্ধা নিবেদিতার স্বভাবগত ধর্ম ছিল। মান্য যেন মানুষ হয়, ইহাই তিনি 
চাহিতেন।"'সম্প্রদায়ের উপর গভীর প্রেম অথচ সাম্প্রদায়িক গৌড়ামিতে 
বিতৃষ্ণা--তাহার গুরুদেব হইতেই তিনি এই অপুর্ব ভাবে অন্মপ্রাণিত 
হইয়াছিলেন। বৈরাগা ও কৌমার্ষের প্রতিমা নিবেদিতার জীবন 
একনিষ্ঠতার একটি উজ্জল দৃষ্টান্ত । নিবেদিতা যে-পথ ধরিয়া চলিয়াছিলেন 
সে-পথের কঠোরতা ও সিদ্ধিবিলম্ব তাহার নির্মল হদায়াকাশে কখনও 
বিন্দুমাত্র সংশয়মেঘের সঞ্চার করিতে পারে নাই। কেবলমাত্র ্রবতারকাকে ই 
লক্ষ্য করিয়া তিনি নিঃসংশয়ে আপন পথে চলিয়া গিয়াছেন। এক পুর্ণচের 
ধুর জ্যোৎ্লায় তাহার চিত্ত মধুময় হইয়া গিয়াছিল, তাই তিনি মাতৃরূপে 
সকলকে বুকে ধরিয়াছেন। তীহার ভালবাসা সম্পূর্ণ স্থার্থগন্ধরহিত ছিল, 
এইজন্তই উহা প্রতিদানের অপেক্ষা রাখিত না এবং অপ্রতিদানেও ম্লান ন) 

হইয়! সমভাবে উজ্জল থাকিত। কখনও তিনি লোক-শিক্ষযিত্রী, কখনও 
ন্নেহবিগলিত জননী, কখনও কর্তব্যৈকনিষ্ঠ মায়ামমতা-বঞ্জিত দৃঢ়প্রতিজ্ঞ কর্মী, 
কখনও বিনীতা ছাত্রী অথবা সেবিক1 আবার কখনও বা ভগবস্তাবে বিভোরা 1” 
এমনই ভাবময়ী ছিলেন নিবেদিতা । তপস্তা ও তাহার জীবন যেন 
মিলিয়া মিশিয়া এক হইয়া গিয়াছিল। 

নিবেদিতা-চরিত্র সকল দিক দিয়াই অসাধারণ এবং কোন কোন ক্ষেত্রে 
'তাহা অনন্যসাধারণ। পুরাতনের সমস্ত মাধুর্য এবং নৃতনের সমস্ত 
এশ্বর্য লইয়াই নিবেদিতা । একটি সাজ্রাজ্য-পরিচালনার প্রতিভ। ধাহার 
ছিল, তিনি কেমন করিয়া! সামান্য একটি বালিকা-বিগ্ভালয় পরিচালনার 
মধ্যে তাহার সকল কর্মশক্তি নিঃশেষ করিলেন__ইহ! চিন্তা করিলেই 
সেই আশ্চর্য-চরিত্রের নারীর স্বাতম্থ্যটি বুঝিতে বিলম্ব হয় না। 
সমসাময়িক কালে বাংলার তরুণ-চিত্তে আর কোন নারীই এমন 
প্রভাব বিস্তার করিতে পারেন নাই যেমন পারিয়াছিলেন নিবেদিতা । 
এক প্রাণময়ী নারীসত্তা, এক “জীবন্ত বেদান্তী” এই মানবীর ভিতরে 
ৰাহিরে সর্ধদা বিরাজ করিত, তাই নিবেদিতা যাহা করিতেন, তাহা 
কেবল কর্তব্যবুদ্ধিতেই করিতেন না, তাহাতে হৃদয়ের ভালবাস৷ 
ঢালিয়া দ্রিতেন। রবীন্দ্রনাথ যথার্থই বলিয়াছেন, নিবেদিত। 
ভালবাসিয়াই ভারতবর্কে আত্মসমর্পণ করিয়াছিলেন, ভালবাসিয়। 
উমার মত তপস্তা করিয়া ভারতের আত্মন্বরূপ শিবকে উদ্বোধিত 
করিয়াছিলেন, কেবলমাত্র কর্তব্যবোধে করেন নাই। 


নিবেদিতার সাহিত্য-স্থষ্টি? তাহাও বিম্ময়কর। ভারতীয় সংস্কৃতি, 
শিক্ষা চারুকল। এবং রাষ্িক আন্দোলনের ক্ষেত্রে তাহার দান মহিমময় 
ও সুদূরপ্রসারী । : এই প্রসঙ্গে নিবেদিতার রচনার কথাই মনে পড়ে। 
পরিমিত হইলেও, তাহার রচন! শাণিত স্বাতস্ত্ে সমুজ্জল এবং চিন্তার 

গভীরতায় শিক্ষাপ্রদ। তাহার অসামান্য প্রতিভা, মনীষা, পাণ্তিত্য, 
ভারতীয় সাধনা ও সভ্যতা বিষয়ে প্রখর অন্তবৃষ্টি, আধ্যাত্মিক উৎকর্, 
ভারতপ্রেম-_রবীন্দ্রনাথ প্রমুখ চিন্তানায়কদের পরম শ্রদ্ধার বিষয় 
ছিল। তাহার রচিত বারখানি গ্রন্থের মধ্যে ইহার স্ুম্পষ্ট পরিচয় 
তিনি রাখিয়া গিয়াছেন। যুরোগীয় ভাব ও তেজ দুই-ই আত্মসাৎ 
করিয়া আপন প্রতিভার এন্দ্রজালিক স্পর্শে নিবেদিতা যে ভাবে 
ভারতীয় ভাব, ভারতীয় চিন্তা, ভারতীয় আদর্শকে তাহার সমগ্র 
রচনার মধ্যে বিকশিত করিয়। গিয়াছেন, তাহ! আমাদের চিরকালের 
সম্পর্দ হইয়া রহিবে। নিবেদিতার সমগ্র রচনার পরিচয় দিতে 
হইলে একখানি স্বতন্ত্র গ্রন্থের প্রয়োজন ।* তাহার বহুমুখী কর্মের 
গতি অনুসরণ করা বা তাহার যথাযথ বিবরণ 'দেওয়া যেমন সহজ 
নহে, তেমনি তাহার বহুমুখী সাহিত্য-স্থষ্টির সম্যক পরিচয় কয়েক 
পৃষ্ঠার মধ্যে দেওয়া সম্ভব নহে বলিয়া সেই চেষ্টা হইতে আপাতত 
বিরত রহিলাম। এখানে শুধু ইহাই উল্লেখ করিলে যথেষ্ট হইবে 
যে, ধর্ম, ইতিহাস, শিক্ষা রাজনীতি, সমাজ, অর্থনীতি, লোককাহিনী, 
'পুরাণ, শিল্পকলা, স্থাপত্য, ভাক্ষর্ষ, ভারতের তীর্থ মহিমা, ভারতের 
নারী-__এমন কোনো বিষয় নাই যাহা নিবেদিতা আলোচনা করেন 
নাই। জীবনের যে পনেরো বৎসর তিনি এই দেশের সেবায় 
নিজেকে উৎসর্গ করিয়াছিলেন, তাহা ছিল নিরলস কর্মের জীবন । 

তাহার বারখানি গ্রন্থের মধ্যে চারখানি সমধিক প্রসিদ্ধ। প্রথম, 
“দি মাষ্টার য্যাজ আই জ হিম”; দ্বিতীয়, “দি ওয়েব অব্‌ ইগ্ডিয়ান 
লাইফ” ; তৃতীয়; 'ক্র্যাডল্‌ টেলস্‌ অব হিন্দুইজম্ঠ ; চতুর্থ, “দি 
ফুটৃফলস্‌ অব ইগ্ডিয়ান হিস্ট্রি । এই চারখানির মধ্যে প্রথমখানিই 
নিবেদিতার শ্রেষ্ঠ সাহিত্য-কীতি। জগৎ-সাহিত্যে মানবাত্বার এক 


* লেখকের ণনিবেদিতা-নৈবেছ্ঠ” জুষ্টব্য | 

অপূর্ব আত্মকাহিনী হিসাবে এই গ্রন্থ অমর হইয়া থাকিবে । এই 
কাহিনীতে বিবেকানন্দ ও নিবেদিতার মধ্যে যে আত্মিক সম্পর্ক তাহা 
অনবদ্য ভাবে ও অন্ুপম ভাষায় ফুটিয়া উঠিয়াছে। গুরু ও শিষ্যের 
চিরস্তন আত্মিক সম্পর্কের গভীর ব্যঞ্জনাপূর্ণ আলেখ্য এই বইখানি। 
ভারতবর্ষের আধ্যাত্মিক সাহিত্যের ইতিহাসে তো বটেই, এমন কি 
পৃথিবীর আধ্যাত্মিক সাহিত্যের ইতিহাসেও নিবেদিতার এই বইখানি 
তাই একটি বিশেষ প্রতিষ্ঠা লাভ করিয়াছে । অক্সফোর্ড বিশ্ববি্ভালয়ের 
অধ্যাপক টি. কে. চেইনী, পুস্তকখানি প্রথম যখন প্রকাশিত হয়, 
তখন “হিবার্ট জান্ণল' পত্রিকার এক সংখ্যায় ইহার সমালোচনা 
প্রসঙ্গে লিখিয়াছিলেন £ 

“নানা ধর্মশান্ত্ের পরই ধর্ম-বিষয়ক যত শ্রেষ্ট গ্রস্থ আছে তাহাদের ন্তায় অমূল্য 
এই গ্রন্থ । ইহা “দি কনফেসনস্‌ অব সেপ্ট আগস্তিন, এবং সেবেটিয়ার প্রণীত 
“লাইফ অব সেপ্ট ফ্রান্সিস নামক বই ছুইখানির পার্খে স্থান পাইবার যোগ্য ।” 


“দি ওয়েব, অব ইগ্ডিয়ান লাইফ পুস্তকে নিবেদিতা ভারতবর্ষের 
জীবনধারার এমন স্ুনিপুণ ব্যাখ্যা করিয়াছেন, তাহা তাহার পূর্বে 
কোন ভারতবাসীও করিতে পারেন নাই । এই বিষয়ে নিবেদিতাকে 
পথিকৃৎ বলিতে পারা যায়। বরমেশচন্দ্র ও রবীন্দ্রনাথ একবাক্যে 
বইখানির প্রশংসা করেন। ভারতের চিরন্তন ধর্মের সঙ্গে ব্যক্তিগত ও 
সামাজিক জীবনের মাধুর্ধভরা ছোটখাট আচার-অনুষ্ঠানের যোগ 
কত গভীর, এই পুস্তকে নিবেদিত! তাহার প্রমাণ রাখিয়। গিয়াছেন। 
কবি ইহার পাগুলিপি পাঠ করিয়া এতদূর মুগ্ধ হন যে নিজে ইহার 
একটি ভূমিকা! লিখিয়া দিয়া নিবেদিতাকে সম্মানিত করিয়াছিলেন । 
ভূমিকা-প্রসঙ্গে কবি লিখিয়াছেন ঃ * 
'বহিরাগত দর্শকের উদ্ধত কৌতুহল লইয়া ভগিনী নিবেদিতা আমাদের 
মধ্যে আসেন নাই, কিম্বা তিনি উচ্চ আসনে বশিয়া ক্ণকালের দৃষ্টি দিয়া দূর 

হইতে ভারতীয় সমাজ-জীবনের পরিচয় গ্রহণ করেন নাই। তিনি আমাদের 
মধ্যে আমাদের মত জীবন যাপন করিয়াছিলেন, ঘনিষ্ঠভাবে জনসাধারণের 
সহিত মিশিয়াছিলেন, তাই তিনি তাহাদের প্রাত্যহিক জীবনধারার সহিত 
গভীরভাবে পরিচিত হইতে পারিয়াছিলেন। আদর্শবাদী নিবেদিতার দৃষ্টিতে 
তাই ভারতীয় অস্তঃপুরের সকল মর্মকথ। নিখুত ভাবেই ধরা পড়িয়াছিল এবং 
আপন অভিজ্ঞতার আলোকে তিনি উহার একটি নৃতন ব্যাখ্যা দিতে 
সমর্থ হইয়াছিলেন ।” 

ভারতীয় পুরাণ, রামায়ণ-মহাভারতের কাহিনী লইয়া বিরচিত 
'ক্র্যাভল্‌ টেলস্‌ অব হিন্দুইজম্ঠ বইখানি লিখিয়া নিবেদিতা প্রমাণ 
করিয়াছেন যে আমাদের দেশের ছেলেমেয়েদের গন্ন পড়িবার জন্য 
বিদেশী বিষয়বস্তুর উপর নির্ভর করিতে হইবে না। ঈসপের গল্প বা 
আরব্য উপন্যাসের গল্প অপেক্ষা ছেলেমেয়েদের মানসিক উৎকর্ষ 
সাধনের পক্ষে রামায়ণ-মহাভারতের গল্পগুলি যে বিশেষ উপযোগী 
তাহ! এই বইখানি পাঠ করিলেই আমরা বুঝিতে পারি। তাহার 
প্রতিভা যে জিনিস স্পর্শ করিয়াছে তাহাই অন্থুপম হইয়া উঠিয়াছে। 


ইতিহাসকে এক নূতন ব্যঞ্জনায় রূপায়িত করিয়াছেন নিবেদিতা 
তাহার “দি ফুটফলস্‌ অব ইপ্ডিয়ান হিস্টি” বইতে । ভারতবর্ষের 
প্রাচীন ইতিহাসের পাঠ তিনি বহু যত্বে গ্রহণ করিয়াছিলেন স্বামী 
বিবেকানন্দের নিকট হইতে । অজন্তা, বুদ্ধগয়া, রাজগৃহ, বারাণসী 
প্রভৃতি প্রবন্ধে নিবেদিতাঁর এতিহানিষ্ঠা ও সৌন্দর্যবোধ লক্ষ্য করিবার 
মতন । প্রচলিত এ্তিহাসিক প্রবন্ধের সহিত নিবেদিতাঁর এই জাতীয় 
রচনার একটি পার্থক্য আছে। বস্তু ছাড়া ইতিহাসের আর একটি 
দিক আছে-_সে-দিক ইতিহাঁসাশ্রিত এতিহোর দিক, রসের দিক। 
নিবেদিতা ইতিহাসের বন্ত্-অংশকে যেমন গবেষকের দৃষ্টিদ্বারা . 
পর্যবেক্ষণ করিয়াছেন, তেমনি তিনি হৃদয় দিয় গ্রহণ করিয়াছেন 

ইতিহাস-রসকে ৷ নিবেদিতার গ্রতিগ্থনিষ্ঠ শিল্পীমন প্রাচীন ভারতের 
একাধিক এতিহাসিক স্থানকে কেন্দ্র করিয়া ভাবচ্ছটাঁর বর্ণ-বিচিত্র 
কলাপ বিস্তার করিয়াছে--বাসনায় ও বেদনায় সে রূপ তুলনাহীন। 
এই পুস্তকের প্রত্যেকটি প্রবন্ধে অতীত-স্মৃতির মনোরম পর্যালোচনার 
সঙ্গে প্রাচীন ভারতের ধর্ম-জীবনের পরিচয়-রেখা সুস্পষ্ট । নিবেদিতার 
চক্ষে প্রত্যেকটি প্রাচীন এতিহাসিক স্থান ভারতবর্ষের ধর্-জাগরণ ও 
শিল্পবৈভবের নিদর্শন । বর্তমানের হৃতগৌরব ভারতের সহিত 
ীশ্বর্যময় প্রাচীন ভারতের তুলনা দিতে যাইয়া নিবেদিতাঁর অকৃত্রিম 
ভারতান্রাগের কথাই বেদনার ভাষায় রূপ পাইয়াছে এই পুস্তকের 
প্রায় প্রত্যেকটি প্রবন্ধে। ভুবনেশ্বরের প্রস্তরপু্জে নিবেদিতা অতীত 
ইতিহাসের স্তম্ভিত মূতি দেখিয়াছেন। রাজগৃহের পরিত্যক্ত জীর্ণ 
ধ্বংসস্তূপ অবলম্বন করিয়া নিবেদিতার ভাষা ইন্দ্রজাল রচন! করিয়াছে। 
ইতিহাসের পরিত্যক্ত পাষাণভূপে নিবেদিতা সবত্রই ভারতীয় 
সভ্যতার পতন-অস্যুদরয়ের গভীর সম্পর্ক আবিষ্কার করিয়াছেন এবং 
হঁদয়ের সমস্ত আবেগ ঢালিয়া দিয়া উহা! তিনি ব্যক্ত করিয়াছেন । 
ইতিহাস-সাহিত্যে নিবেদিতার এই বইখানির তুলন। নাই । 
নিবেদিতার জীবন যেন এক মহাতীর্থযাত্রীর সঙ্গীত। তিনি যেন 
ভারতের বীণাপাণি। ভারতের এঁতিহা ও সংস্কৃতিকে তিনি যথার্থ ই 
“সত্যের গৌরব-দৃপ্ত প্রদীন্ত ভাষায় এবং অখণ্ড বিশ্বাসে? জগৎসভায় 
তুলিয়া ধরিয়াছিলেন। তাহার জীবন শুধু আত্মনিবেদনেই সার্থক 
হয় নাই, উহা কর্মেও সার্থক হইয়াছিল । সমসাময়িক বহু প্রতিভার 
আলোকের সহিত আপন প্রতিভার আলোক মিলাইয়! দিয়! 
নিবেদিতা সত্যই ইতিহাস স্থ্টি করিয়া গিয়াছেন। সে-ইতিহাস 
কোন দিনই যুছিবার নহে । 


॥ গ্রন্ছপণ্তী ॥ 

পরিচয়- রবীন্দ্রনাথ ঠাকুর ; জোড়ারসাকোর ধারে__অবনীন্দ্রনাথ 
ঠাকুর; পক্জাবলী_ জগদীশচন্দ্র বস্তু; পত্রীবলী-_ স্বামী 
বিবেকানন্দ ; মাকিনে চারিমাস __ বিপিনচজ্দ্র পাল; লগুনে 
স্বামী বিবেকানন্দ-_মহেক্দ্রনাথ দত্ত; শুগিনী নিবেদিতা__গিরিজা- 
শঙ্কর রায়চৌধুরী; সারদা দেবী--স্বামী গ্তীরানন্ৰ ; রবীক্রর- 
জীবনী € ৩য় খণ্ড)--প্রভাতকুমার মুখোপাধ্যায়; রামানন্দ 
চট্টোপাধ্যায় ও অর্ধ শতাব্দীর বাংলা-__শান্তা দেবী। সাময়িক 
পত্র ঃ যুখীস্তর, সন্ধ্যা, প্রবাসী, উদ্বোধন, জয়শ্রী ও সমকালীন। 


(২ ) 
॥ কৃতজ্ঞতা স্বীকার ॥ 


এই গ্রন্থ রচনায় ব্যক্তিগতভাবে যাহাদের নিকট হুইতে 
উত্সাহ এবং পরামর্শ পাইয়াছি, স্তাহাদের মধ্যে শ্রীযুক্ত 
শোভা রায়, বন্ধুবর প্রীবিবেকানন্দ মুখোপাধ্যায়, জ্রীনির্নল- 
কুমার ঘোষ ও রঞ্জিৎ মহারাজের (্রক্মচারী অমরটৈতন্ত ) 
নাম উল্লেখযোগ্য । এ ছাড়া, রামকৃষ্ণ বেদান্ত মঠের 
গ্রন্থাগীর এবং আরো অনেক বিশিষ্ট ব্যক্ষির নিকট 
হইতেও সাহাষ্য পাইয়াছি। 

্ীসৌম্যেন্্রনাথ ঠাকুর এই গ্রন্থের ভূমিকাটি লিখিয়া দিয়। 
লেখককে কৃতজ্ঞতাপাশে আবন্ধ করিয়াছেন । 


